
AUTORIAUS ŽODIS 


Pateikdamas skaitytojui dar vieną — 
papildytą ir pataisytą — apybraižų rinkinio „Nuo Herakleito iki Hu- 
serlio“ leidimą, pridėjau paantraštę „Susitikimai su filosofija“. Ji pa- 
brėžia populiarų knygos pobūdį: man rūpėjo ne tiek nuodugniai ir 
metodologiniu požiūriu tiksliai apibūdinti filosofines sistemas, kiek 
palengvinti pirmąją skaitytojo pažintį su filosofine problematika, kuo 
paprasčiau (o tai, pasak Einšteino garsaus posakio, anaiptol nereiš- 
kia prasčiau) ją išdėstant. 

Kad buvo pasirinkti būtent tie, o ne kiti filosofai (šioje knygoje 
jų aptarta ne taip jau mažai — keturiasdešimt keturi), lėmė iš dalies 
asmeninės simpatijos, iš dalies — tradicija. Be to, siekiau, kad antiki- 
nei, viduramžių ir naujųjų laikų filosofijai čia būtų atstovaujama kiek 
įmanoma visapusiškiau, kad tinkamai išryškėtų reikšmingiausi ir la- 
biausiai išplėtoti atskirų jos etapų problematikos aspektai ir kad ne- 
būtų apeitas nė vienas visuotinį pripažinimą pelnęs ar svarbų vaid- 
menį suvaidinęs mąstytojas. 

Susitikimams, į kuriuos kviečiu, nereikia tolimų kelionių: jie 
vyksta išimtinai Europos filosofinės kultūros zonoje. Aišku, toji kul- 
tūra anaiptol nėra vienintelė ar „vienintelė teisinga . Be to, XX am- 
žius paspartino europocentrizmo saulėlydį ir išmokė mus kuklumo. 
Susivokėme, kad mūsų europietiškosios kultūros prielaidas sudarė 
kitos, ankstesnės kultūros, kuriomis ji rėmėsi; kad jos sklaidą inspi- 
ravo įvairūs pavyzdžiai; kad greta jos funkcionuoja kiti pasaulio kul- 
tūrą turtinantys modeliai. Tačiau kitų kultūrų pažinimo kelias eina 
per savosios, protėvių sukurtos kultūros įsisąmoninimą. 

Knygos pradžioje aptariu keleto senovės Graikijos filosofų pa- 
žiūras, tačiau anaiptol ne del to, kad būčiau „graikų stebuklo“ teori- 
jos šalininkas. Ši teorija graikų filosofiją regėjo intelektinėje tuštu- 
moje, traktavo ją kaip savitą fenomeną, susiformavusį atsietai nuo 
kitų kultūrų ir civilizacijų. Tuo tarpu patys graikai yra ne kartą pa- 
brėžtinai nurodę poveikį, patirtą bendraujant su senovės Rytų tauto- 
mis. Savita graikų kultūra, pažinimas ir menas formavosi veikiami 
skolinių ir sąsajų. Sinkretiškas graikų filosofijos pobūdis, kitų kultū- 
rų elementų perėmimas leme, kad ji tapo civilizacijos istorijos gran- 
dimi; išmetusi inkarą į praeitį, ji atsivėrė ateičiai. 

Knygoje aptariamų filosofų rikiuotę pradeda Herakleitas, o bai- 
gia Nyče, Froidas ir Huserlis, kurių kūryba reiškia naujųjų laikų fi- 
losofijos pabaigą ir kartu atveria dabartinės filosofijos etapą. Tačiau 
šiuolaikinių filosofų pažiūros — ne šios knygos tema. 

Perteikdamas filosofų pažiūras, neretai suteikiu žodį jiems pa- 
tiems — tais atvejais apybraižos veikėjo mintys išskiriamos kursyvu. 
[...]. Kadangi ši knyga yra populiaraus pobūdžio, apsieita be biblio- 
grafinių nuorodų ir vertėjų pavardžių. 

Apmąstant, kas tai yra filosofija, ne- 
retai remiamasi dviem tariamai priešingomis nuomonėmis. Antai 
Platonas dialoge „Teaitetas“ sako, kad filosofija kilo iš nuostabos, o 
būti filosofu reiškia viskuo stebėtis. Kitaip mano Markas Aurelijus, 
Romos imperatorius ir filosofas stoikas: pasak jo, filosofija mus kaip 
tik moko niekuo nesistebėti. Jau užsiminiau, kad šios nuomonės — tik 
tariamai priešingos, mat jas galima sujungti į vientisą bendresnio 
pobūdžio teiginį. Juk galima manyti, kad pirmoji liečia filosofavimo 
genezę, o antroji nusako, koks yra filosofijos tikslas ir kuo ji mums 
naudinga. Tokiu atveju galime sakyti, kad psichologinių ištakų po- 
žiūriu filosofija gimsta iš nuostabos ir filosofai esame dėl to, kad 
viskuo stebimės, bet, kita vertus, filosofai esame vardan to, 
kad niekuo nesistebėtume ir stengtumėmės viską suprasti. 

Nuostaba žmogų apima, kai jis peržengia natūralios, apie save 
nesusimąstančios egzistencijos sferą, išeina už instinktyvių reakcijų, 
įgūdžių ir įpročių zonos, kitaip tariant, kai, suvokdamas pats save, 
įsisąmonina savąją kitybę aplinkos atžvilgiu. Būtent tada gimsta sve- 
timumo pasauliui jausena, kuri ir yra nuostabos šaltinis. Pasaulis 
suvokiamas kaip išoriška, svetima, netgi priešiška tikrovė, kaip kaž- 
kas, prie ko žmogus nepritampa, kas nepaliaujamai verčia jį būti 
susirūpinusiu, nes visada gali įvykti kas nors netikėta. Kaip tik dabar 
pasaulį asimiliuojanti mintis stengiasi tą svetimumą įveikti; žmogus 
trokšta pasaulį suprasti, padaryti jį skaidrų, kad galėtų jame gyventi 
sąmoningai, įvaldydamas jį bei savo paties likimą. Dėl to žmogus ir 

bando išsiaiškinti, kokią prasmę turi tai, kas yra, buvo ir bus, jis 
ieško egzistencijos prasmės. Tačiau ar toji prasmė glūdi pasaulyje 
galutiniu, baigtiniu pavidalu, panašiai kaip trynys kiaušinyje ar rie- 
šutas kevale? O gal veikiau tą prasmę pasauliui suteikia pačių žmo- 
nių pastangos keičiantis kartoms, vykstant istoriniam kultūros kūri- 
mo procesui? 

Tai ne vien teoriniai, bet ir praktiniai klausimai. Juk teiginys, 
kad pasaulis turi prasmę, negali žmogui nesukelti rūpesčio, kaip tą 
prasmę įžvelgti ir kaip prie atskleistųjų reikalavimų pritaikyti savo 
paties gyvenimą. Argi tokioje situacijoje susitaikymas su pasauliu ne- 
reiškia prisitaikymo prie pasaulio tvarkos, kuris atpalaiduoja žmogų 
nuo atsakomybės už jo sanklodą? Kita vertus, argi prielaida, kad pa- 
saulis, kuriame žmonės egzistuoja, anaiptol neturi nuosavos, kartą ir 
visiems laikams galiojančios, galutinės prasmės, o toji prasmė pasau- 
liui tik suteikiama — pati savaime nepatvirtina Žmogaus pastangų, 
reikalaudama peržengti atskleistąją egzistavimo sanklodą ir prisiimti 
moralinę atsakomybę už tai, kokia bus ateitis? Tai iš tiesų svarbūs 
klausimai. 

Užsiminiau, jog nuostaba ir supratimas — tai filosofi- 
jos šaltinis ir tikslas. Bet kuo gi mus, XX amžiaus žmones, žengian- 
čius į XXI amžių, galetų sudominti prieš šimtmečius išgyventos nuo- 
stabos ir refleksijos? Argi tų laikų problemos nėra vien atgyvenę, mūsų 
jau nebejaudinantys anachronizmai? Net ir vynas, kurį laikas tik bran- 
dina, suteikdamas daugiau kvapnumo ir stiprumo, perlaikytas pra- 
steja. Tad ar verta kapstytis po praeities dokumentus ir vargti, sten- 
giantis juos išsiaiškinti? Klausimas gana rimtas ir apsvarstyti jį turime 
rimtai. Juk anaiptol neprivalu žinoti ir prisiminti įvykių vien dėl to, 
kad jie kadaise kažkur yra įvykę. Mes juk nesame negyvų įvykių ir 
sustabarėjusių minčių registratoriai. O jeigu gręžiamės į praeitį, tai 
šitai darome ir norime daryti tik vildamiesi, kad gautos žinios pra- 
turtins mūsų pačių pasaulį. Aiškinamės ne šiaip praeitį, o tai, kuo ji 
reikšminga ir turi vertę mums, dabarčiai. Mūsų domėjimasis praeiti- 

mi yra paremtas interesu. Tačiau kai tasai suinteresuotumas peržen- 
gia tam tikras ribas, turime savęs paklausti, ar praeitis netapo patogia 
fikcija, kurios kartkartėmis griebiamės, norėdami ką nors pagrįsti, 
pašventinti ar sukompromituoti. 

Filosofijos istorikas yra tarsi minties archeologas: jis 
iškapsto iš praeities pažiūrų iškasenas — idėjas, kurios buvo užval- 
džiusios žmogaus protą. Jis stengiasi atsakyti į klausimą, apie ką ir 
kaip kadaise mąstė filosofai. Jam iš tiesų tenka pasistengti, nes nuo 
tyrimo objekto jį skiria ne tik laikas. Net ir turėdamas po ranka se- 
niai rašyto veikalo originalą (o juk dažniausiai istorikas priverstas 
tenkintis tik vertimu ar net tarpininkų persakymais), jis privalo ži- 
noti, jog sąvokų ir terminų reikšmė yra daugiau ar mažiau pasikeitu- 
si, jog jų reikšminiai atspalviai bei supratimo būdas jau kitokie. Ne- 
retai jie taip smarkiai pakitę, kad kiekvienas bandymas adekvačiai 
aprašyti kieno nors pažiūras primena pastangas iš lūpų judesių iš- 
skaityti vidinių išgyvenimų intensyvumą ir turinį. Kalbu apie tai, 
nes labai svarbu įsisąmoninti, kad joks ankstesnių pažiūrų išdėsty- 
mas negali pretenduoti į galutinį žodį ir visada tėra daugiau ar ma- 
žiau pagrįsta hipotezė. 

Filosofijos istorikas yra ne tik istorikas, bet ir filosofas. Tiesą 
sakant, jį domina praeitis, tačiau į ją gilindamasis, jis neišvengiamai 
įsitraukia į diskusiją, kurios iš ankstesnių pažiūrų tebėra „gyvos“, 
„aktualios“ ar netgi „teisingos“, kitaip tariant — kurios jų peržengė 
praėjusio laiko rėmus. Tai jau ne istoriko, o filosofo kompetencijos 
klausimas. 

Uždavinio dvilypumą lemia ne vien disciplinos pobūdis, bet ir 
ja besidominčių žmonių lūkesčiai. Skaitytojas trokšta keliauti laike, 
pažinti kitokią, savitą dvasinę buvusio pasaulio sanklodą, suvokti anų 
laikų pažiūras autentiškų pavidalu, rekonstruoti jų reikšmę kadaise 
vykusių diskusijų, problemų ir jų aiškinimų fone. Tačiau jis laukia ir 
atsakymo į klausimą, kaip tos diskusijos, problemos ir jų sprendimai 
atrodo šiandien, ką jos reiškia čia ir dabar, kokia jų aktualioji vertė. 

Galima sakyti, kad filosofijos istorikas — kaip ir jo veikalų skaityto- 
jas — anų laikų mąstytoją įtraukia į to meto kontekstą ir sykiu jį iš to 
konteksto ištraukia, norėdamas užduoti jam klausimus ir rasti jo kū- 
ryboje atsakymus, kurie šiuolaikiniu pavidalu net ir didžiausiam pra- 
eities išminčiui nebūtų galėję ateiti į galvą. 

Žmogus egzistuoja laike. Būtent laikas ženklina žmogaus egzis- 
tavimo laikinumą ir niekais paverčia jo kūrinių patvarumą. Juk ne- 
retai mums tenka atsisveikinti su vienais daiktais ir pakeisti juos ki- 
tais. Kartais tai darome visiškai abejingai, o kai kada — su džiaugsmu 
ar gailesčio gaidele. Mūsų namų užkaboriai prigriozdinti nebereika- 
lingų rakandų. Tai nejaugi visa, ką paveldime iš praeities, turi pa- 
kliūti tik į mūsų dabarties sandėlius, į nenaudingų, negailestingo 
laiko tėkmės sunaikintų daiktų zoną? Iš tikrųjų, kas laike randasi, 
laike ir išnyksta, negrįžtamai senėdamas ir galiausiai suirdamas. O 
gal skirtingi žmogaus kūriniai sensta skirtingai, gal kai kurie jų senė- 
ja ypatingu būdu, t. y. nenustoja galioję daugelio kartų gy- 
venime? 

Pasvarstykime valandėlę. Štai, pavyzdžiui, technikos gaminiai — 
darbo įrankiai. Jie sensta ta prasme, kad mažiau patogūs yra pakeičia- 
mi patogesniais, t. y. tokiais, kuriems reikia mažiau žmogaus pastan- 
gų, be to, kurie padidina jų efektyvumą. Užtat senais įrankiais nusto- 
jame naudojęsi. Negana to, gamybos procese pasidaro nebereikalingos 
ir Žinios apie tuos įrankius — jos nebepadeda sprendžiant naujus užda- 
vinius. Pavyzdžiui, diližaną pakeitė nepalyginamai už jį greitesnis ir 
kur kas talpesnis traukinys. O naujo tipo garvežių ir vagonų konstruk- 
toriui bei gamintojui nereikia išmanyti, kaip gaminamas diližanas, — 
tos žinios jam visai nebeturi vertės. Technikui nebūtina išmanyti tech- 
nikos istoriją, nors kitais — įsigyvenimo kultūroje — aspektais tokios 
žinios gali būti naudingos ar net pageidautinos. 

Aišku, seni įrankiai savo metu galėjo būti nuostabi technikos 
naujovė, ne kartą paspartinusi gamybos raidą. Deja, įrankiai neiš- 
vengiamai atgyvena, ir ateina metas, kai jie betinka tik į muziejų. 

Toks yra technikos likimas, bet argi ne panašiai atsitinka ir su vadi- 
namaisiais tiksliaisiais mokslais? 

Visiškai ką kita matome, pažvelgę į kūrybos bei meno kūrinių 
suvokimo sritį. Akivaizdu, jog kontaktas su šiuolaikinio meno kūri- 
niais jokiu būdu negali pakeisti mūsų sąlyčio su praeities šedevrais. 
Pikaso (Picasso) paveikslai nesumenkina Rembranto (Rembrandt) 
kūrybos, Folknerio (Faulkner) ar Kamiu (Camus) knygos — Dantės 
ar Sekspyro (Shakespeare) kūrinių, o Brazilijos architektūra nesusil- 
pnina mūsų žavėjimosi senosios Krokuvos statiniais. Šiuo atvėju iš 
tiesų negalime teigti, kad naujosios vertybės visiškai asimiliuoja se- 
nąsias, kurios del to netenka savarankiškos reikšmės ir autonomiškos 
egzistencijos. 

Tiesa, meno kūriniai irgi sensta, tačiau kitaip negu technikos 
gaminiai. Juk neįmanoma įsivaizduoti, kad šiuolaikinis dailininkas 
tapytų kaip Rafaelis (Raffaello) ir šitaip sukurtų meniniu požiūriu 
reikšmingų kūrinių, kad dabarties rašytojas rašytų kaip Getė (Goe- 
the) ar Stendalis (Stendhal), o architektas projektuotų kaip Koračis 
(Corazzi). Būtent šia prasme meno kūriniai sensta, ir bet koks ban- 
dymas mėgdžioti senuosius meistrus tėra imitacija, su tikruoju me- 
nu turinti nedaug ką bendra. Tačiau tie kūriniai nesensta ta prasme, 
jog neįmanoma, kad kada nors kas nors galėtų juos atstoti, kad jie 
netektų unikalaus pobūdžio, savo individualios vertės — žodžiu, viso 
to, kas lemia jų gebėjimą, nepaisant laiko nuotolio, mus jaudinti, 
sužadinti vaizduotę ir praturtinti mūsų potyrių pasaulį. 

Kitas klausimas, ar susiliesdami su meno kūriniais, su kuriais 
kontaktavo ir mūsų protėviai, — taigi matydami iš esmės tą pa- 
tį, — mes juos suvokiame ir išgyvename lygiai taip pat ir mūsų 
asociacijos, mūsų estetinės ir intelektinės reakcijos yra analogiškos. 
Nes jeigu taip nėra, tai meno kūriniai ne tik išlieka istorijoje, sustin- 
gç materialia forma tarsi praeities paminklai, bet ir joje gyvena, at- 
skleisdami vis naujų reikšmių, atsakydami į kitus klausimus, tenkin- 
dami kitokius poreikius. Ir tai nė kiek nekeista. Juk iš kasdienės 

patirties žinome, kad grįžę prie kadaise perskaitytų knygų keičiame 
ankstesnius vertinimus, įžvelgiame kitokias vertybes. Mat knygos „by- 
loja“ vienokius ar kitokius dalykus priklausomai nuo mūsų intelek- 
tinės brandos lygio, nuo to, kiek esame sukaupę gyvenimo patirties, 
kaip išlavintas mūsų jautrumas ir skonis, kur krypsta mūsų interesai 
ir kokie klausimai rūpi. 

Hegelis (Hegel) mėgo kartoti: „Kas protingai paklausia, tam ir 
pasaulis protingai atsako“. Būtent todėl meno kūriniai priklauso ne 
tik praeičiai, bet ir mūsų — netgi labai asmeniškai — dabarčiai. Kas- 
kart kitaip ir vis naujai juos iššifruojame. Taip yra su meno kūri- 
niais. Bet argi tai nebūdinga ir filosofijai? 

Bandydami perteikti filosofinę sistemą (ypač jei stengiamės po- 
puliariai ją išdėstyti), neišvengiamai susiduriame su pavojūmi per- 
dėm ją suprastinti arba iškreipti. Turiu galvoje ne tik pastangas ade- 
kvačiai perskaityti ir išaiškinti sudėtingus tekstus, suprasti jų vidinę 
logiką, bet ir bendresnio pobūdžio dalykus. 

Net ir giliausias sąlytis su filosofo kūryba negali išsemti filosofi- 
nės sistemos pažinimo uždavinių. Tam būtina platesnė, imanentinę 
pačios mąstysenos analizę peržengianti perspektyva, o ne tas tradici- 
nis filosofijos istorijos tyrimo būdas, kuriam būdinga įprotis redu- 
kuoti jos objektą į „knygų galeriją , į atskirų sistemų aprašymą ir 
interpretaciją, tarsi tos sistemos būtų savaimingi reiškiniai. Juk kiek- 
viena filosofinė teorija yra savo meto vaisius, jos šaknys glūdi visuo- 
tinėje kultūros istorijoje. Ją sukūrė konkrečios epochos žmonės, dis- 
ponuojantys tam tikru pažinimu, kilę iš tos, o ne iš kitos socialinės 
grupės, sluoksnio ar klasės, veikiantys tokiomis, o ne kitokiomis is- 
torinėmis aplinkybėmis. 

Filosofinė sistema — tai ne tik individo patirčių ir pažinimo re- 
zultatas, bet ir ištisų socialinių grupių praktinių patirčių kristalizaci- 
ja bei bandymas jas susumuoti. Jos forma ir turinys didžia dalimi 
priklauso nuo tradicijos, su kuria ji save sieja ir kurią paveldi, nuo to, 
kokiais pažinimo horizontais ir sukauptais žinių rezervais toji epo- 

cha disponuoja. Štai kodėl filosofinės sistemos supratimas reikalauja 
konkrečios istorinės analizės, kodėl būtina tirti istorinį procesą, ku- 
riam vykstant žmonės kuria idėjas ir skelbia savo įsitikinimus. Tik 
tokia analizė padeda atskleisti tikrąją abstrakčių filosofinių tezių reikš- 
mę, objektyvų jų turinį. 

Šio teiginio svarbą išryškina suvokimas, jog sistema, savo metu 
turėjusi apibrėžtą reikšmę, laikui bėgant apauga naujomis reikšmė- 
mis. Kai kada tai leidžia giliau įsiskverbti į jos kūrėjo intencijas, tarsi 
pasitvirtintų principas: „Jūs pažinsite juos iš vaisių“. Tačiau kur kas 
dažniau tarp filosotijos kūrinio ir jo istorinio egzistavimo atsiveria 
gili bedugnė. Kiek kartų senovės mąstytojai, žvelgdami iš ano pasau- 
lio į savo vėlesnius interpretatorius ir girdėdami jiems patiems pri- 
skiriamas pažiūras, būtų galėję griežtai protestuoti ir, perfrazuodami 
Evangelisto žodžius, teigti: „Jie yra išėję iš mūsų, tačiau nebuvo mū- 
siškiai“. 

Įsisągmoninę mums aktualias vienų ar kitų tezių reikšmes, į jų 
autorių žvelgiame per savo meto prizmę ir priskiriame jam įsitikini- 
mus, kurių jis neišsakė, primetame jo mintims tam tikrą tvarką ir 
reikšmę — nors jis pats su tuo, ko gera, niekada nesutiktų. Ilgainiui 
netgi nebesuvokiame, jog filosofinė sistema pagal jos kūrėjo intenci- 
jas — tai vienas dalykas, ta pati sistema visuomenėje, kurioje ji susi- 
formavo — kitas dalykas, istoriškai apibrėžtas jos perskaitymo būdas 
tam tikroje epochoje — trečias dalykas. Antai grįžimas prie Aristote- 
lio viduramžiais reiškė ne tiek autentiškų jo pažiūrų prisiminimą, 
kiek filosofinės sukrikščioninto Aristotelio vizijos kūrimą. Kartais 
būdavo tiesiog teigiama, kad ant pagonio Aristotelio, „nelyginant 
ant asilo“, reikia užsodinti Kristų, ir tokiu būdu jo pažiūros būtų 
susietos su krikščionišku kanonu. 

Prieinu itin sudėtingą momentą. Kiekvienoje, net ir labiausiai 
išplėtotoje filosofinėje sistemoje esti iki galo neišsakytų dalykų, ku- 
rių interpretavimas neišvengiamai sukelia ginčų. Todėl tikslinimo ir 
plėtojimo procese, kuris vyksta istorijoje, visada daugiau ar mažiau 
išeinama už pradinės sistemos rėmų, o tai reiškia, jog ji kinta. 

Štai pirmas pavyzdys. Jaunasis Hegelis aistringai susižavėjęs skaitė 
Ruso (Rousseau) ir rėmėsi jo apibrėžimais. Tačiau pasitelkęs jo idė- 
jas Hėgelis iš ukrųjų bandė į savąją pasaulėžiūrą įtraukti revoliucijos 
faktą ir jos apnuogintas problemas, kitaip tariant, tuo reiškėsi jo pa- 
stangos intelektiškai prisitaikyti prie naujo, neaiškaus ir dar nestabi- 
laus pasaulio, kuris Ruso kūryboje buvo savotiškai išpranašautas. Jo- 
je Hegelis rado prielaidų ir išeities taškų savajam, dialektiniam, 
socialinės tikrovės suvokimui. Tačiau loginiuose Hegelio išvedžioji- 
muose Ruso sistema buvo išskaidyta. Mat Hėgelis, perėmęs atskiras 
idėjas, abstrahavosi nuo Ženevos mąstytojo pažiūrų visumos, jis tas 
idėjas transtormavo, suteikė joms kitokį turinį, po to jas logiškai 
įtraukė į kitą visumą, t. y. į savo paties pasaulio sampratą. Šitaip tąsa 
susijungė su dialektiniu neigimu. Iš Ruso kūrybos perimti motyvai 
ne tik buvo pakeisti ir išplėtoti, bet ir įgijo visiškai kitą reikšmę; taip 
atsitiko todėl, kad jie atsidūrė kitoje istoriosofinėje perspektyvoje, 
operavusioje kitokio pobūdžio sąmone, naujomis socialinėmis pa- 
tirtimis, kitokia istorijos proceso samprata. Stai kodel Hegelio per- 
skaitytasis Ruso jau nebebuvo autentiškasis Ruso. 

Kitas pavyzdys liečia Hegelio paveldo likimą. Esame kalbėję apie 
dviejų koherenčių sistemų — išplėtotos struktūros doktrinų — santy- 
kį. O dabar aptariame atvejį, kai filosofinė sistema pradeda „naują 
gyvenimą“ tarp žmonių, kurie tariasi esą tos filosofinės mokyklos 
mokiniai, skleidžiantys jos idėjas, ir kurie anaiptol nesiekia — nepai- 
sant kai kurių sistemos patikslinimų ar modifikacijų — išeiti už „mo- 
kyklos“ kūrėjo nustatytų rėmų. Jų aktyvumo dėka filosofinė doktri- 
na ima skverbtis į kasdienę sąmonę, daro įtaką žmonių pažiūroms ir 
jų pripažįstamoms vertybėms. Tačiau jų veikla galiausiai lemia, kad 
žmonių mąstysenoje įvyksta gana radikalių permainų. Hegelio filo- 
sofija tampa kasdieniu hėgelizmu. Mat filosofinių tezių samprata ir 
jų suvokimo būdas priklauso nuo daugelio veiksnių: nuo konkrečių 
istorinių aplinkybių, nuo suvokėjų socialinės padeties, nuo to, kokią 
vertybių sistemą jie pripažįsta ir kokie yra politiniai tų vertybių pa- 

grindai... Pasikeitus istorinėms sąlygoms, kyla naujų klausimų, o jų 
pobūdis dabar jau priklauso nuo senuosius filosofinius tekstus skai- 
tančių ir juos interpretuojančių žmonių padėties. Atsakymai į tuos 
klausimus ne tik patikslina pradines tezes, bet ir jas transformuoja. 

Šis aktyvaus suvokimo procesas kaip tik ir reiškiasi naujajam 
laikotarpiui būdinga — kitaip tariant, jos interesus ir poreikius ati- 
tinkančia — filosofinės problematikos atranka, naujoviška pradinių 
kategorijų ir sąvokų samprata, kitokia jų reikšmės hierarchizacija. 
Tokia modernizuojančio pobūdžio filosofinės sistemos interpretaci- 
ja nėra joks išdavystės aktas, nes ji pratęsia tos sistemos gyvavimą. 
Sistema, kuri nepasiduoda šiuolaikiškai — tegu tai ir prieštarautų kū- 
rėjo intencijoms — perskaitoma, patenka į idėjų kapinyną ir tampa 
istorikų refleksijų objektu. Filosofine doktrina gyvena istorijoje tik 
tiek, kiek ji geba pasikeisti, kiek ji gali būti naujai perskaitoma, pasi- 
duoda adaptavimo procedūroms. T'ai kaina, kurią ji moka, kad išlik- 
tų istorijos arenoje. 

Grįžtu prie klausimo: kas tai yra filosofija? Šis klau- 
simas yra toks pat senas, kaip ir sritis, kurią ši sąvoka pažymi, o atsa- 
kymų yra kone tiek par, kiek būta įvairių filosofinių doktrinų. Jau iš 
pirmo žvilgsnio matyti, kad filosofijoje stinga principinės pozicijų 
dermės ne tik vienais ar kitais pavieniais klausimais, bet ir funda- 
mentiniais, jos pačios objektą liečiančiais aspektais. Ši aplinkybė tar- 
si atskiria filosofinę refleksiją nuo kitų intelektinės veiklos sferų, pa- 
vyzdžiui, nuo mokslo, kuris atsiranda tik tada, kai yra išskiriama ir 
daugiau ar mažiau aiškiai apibrėžiama tai, kas sudaro jo objektą. Ki- 
taip yra filosofijoje. Ji nuolat svarsto, kas esanti, ką turinti tirti, ir 
šitaip tampa — vis Iš naujo ir iš naujo — pati sau problema. 

O ar apskritai yra įmanomas vienareikšmis atsakymas? Stabtelė- 
kime ir atkreipkime dėmesį į patį klausimą. Nėra jokios abejonės, 
jog tai — filosofinis klausimas. Negalime į jį atsakyti, neturėdami tam 
tikros išankstinės pozicijos; jis tik tariamai atrodo esąs nešališkas, iš 
tikrųjų jis visada yra ir klausimas, ir atsakymas. Antai pa- 

našus yra ir klausimas „kas aš esu?“. Negalime į jį atsakyti grynai 
aprašymo būdu, neutraliai, tarsi gebėtume iššokti patys iš savęs ir 
žvelgti į save iš Išorės, tartum į kokį objektą. Klausdamas „kas aš 
esu?“, aš jau iš anksčiau kažką apie save žinau, kažkaip save suprantu, 
jaučiu ir išgyvenu. Būtent dėl to pats klausimas — neretai pačiam to 
nesuvokiant — signalizuoja ir projektuoja būsimo atsakymo turinį. 
Analogiškai yra ir su filosofija: kiekvienas bandymas atsakyti į klau- 
simą, kas ji yra, bet kokia pastanga ją apibrėžti iš esmės yra fi l o s o - 
finis aktas. 

Šitai rašydamas, reiškiu įsitikinimą, jog nėra jokios objektyvios, 
nuo laiko nepriklausomos filosofijos esmės, į kurią būtų galima ape- 
liuoti sprendžiant ginčus ir kuri teiktų mums tikslią informaciją apie 
tai, kas yra filosofija pati savaime ir kaip ją reikėtų suprasti. Manau, 
kad vienintelė filosofavimo tikrovė yra jos pačios istorija. Dėl to į 
klausimą, kas yra filosofija, visai neįmanoma atsakyti atsietai nuo jos 
Istorijos. 

Ką tik pasakiau, kad atsakyti į klausimą, kas yra filosofija, lei- 
džia tik filosofijos istorija. Tačiau tokį atsakymą privalome kažkokiu 
būdu turėti dar prieš imdamiesi filosofijos istorijos — bent jau tam, 
kad galėtume apibrėžti jos objektą. Šitaip susidaro uždaras loginis 
ratas: filosofijos istorija turi atsakyti į klausimą, kas yra filosofija, 
nors pati be tokio atsakymo yra negalima. Būtent šis savitas para- 
doksas lemia, kad filosofija yra pati sau problema. Dabar pasiaiškin- 
kime, iš kur ji kyla. 

Jau sakiau, kad filosofavimo tikrovė yra jos istoriškumas. Filo- 
sofavimo paradoksalumą sudaro faktas, kad filosofuojant siekiama 
suprasti istoriškumą į tą istoriškumą neišvengiamai įtrauktos min- 
ties pastangomis. Norint istoriškumą suprasti, suteikti jam prasmę, 
reikia jį peržengti, atsidurti už jo ribų. Kaip tik todel kiekviena filo- 
sofija — tai mėginimas anuliuoti istoriją, taigi visa, kas atsitiktina, 
nepastovu, laikina, ir sykiu — tai tvirto pagrindo, būtino vientisumo, 
nepažeidžiamos tvarkos paieškos. Šios atkaklios pastangos pasirodo 


16 


KUO NAUDINGA FILOSOFIJOS ISTORIJA: 


esančios bevaisės. Mat jokia filosofinė sistema, kuri stengiasi įveikti 
istoriškumą, būdama į jį panirusi, negali jo visiškai peržengti ir ga- 
liausiai nustoti buvusi savo meto kūdikis. Dėl to jokia jos forma nėra 
galutinė, baigtinė, uždara, kiekviena filosofinė problema yra pasmerk- 
ta būti tik dalinai ir reliatyviai išspręsta. Ieškodami absoliučios reikš- 
mės, filosofai galiausiai sukuria tik vieną iš daugelio istorijoje funk- 
cionuojančių reikšmių. 

Šiaip ar taip, filosofija visada yra savo laiko vaisius. Tai — jos 
stiprybė ir kartu ribotumas. Ji stipri tuo, kad iškeldama aktualias ir 
svarbias problemas, siūlydama naujus sprendimus, įsiskverbia į kas- 
dienę sąmonę, tampa integraliu kultūros sandu, dažnai skatina veiks- 
mus ir tam tikra prasme daro poveikį dabarčiai. Ji ribota, nes jos 
galimybes apibrėžia epochos horizontai: žmogaus gyvenimo aplin- 
kybės, istoriškai pasiektas žmogaus ir pasaulio pažinimo lygis, socia- 
liniai konfliktai... Dėl to naujai epochai visada tenka ieškoti naujos 
filosofijos formulės ir naujų sprendimų. Jeigu ir pasitelkiami praei- 
ties laimėjimai, tai stengiamasi juos kritiškai interpretuoti ir papil- 
dyti, žodžiu — permąstyti. 

Į praeities filosofinių doktrinų pažintinių horizontų ribotumą 
atkreipiau dėmesį anaiptol ne dėl to, kad žvelgčiau į jas iš aukšto. 
Tokia pozicija būtų ne tik perdėm lengvapėdiška, bet ir nevaisinga. 
Žmogus, kuris pabrėžia turįs apie ką nors daugiau žinių nei Aristote- 
lis, savaime dar nėra išmintingesnis už Aristotelį. Jis pamiršta, jog 
tai, kad jis „žino daugiau“, yra ne tiek jo asmeninis laimėjimas, kiek 
Aristotelio ir jo įpėdinių nuopelnas. Juk šių laikų pažinimas ir kultū- 
ra yra neįsivaizduojama be praeities paveldo, be civilizacijos laipsniš- 
kos ir vargingos raidos. | 

Mūsų sąvokos ir įsitikinimai, savaime aišku, gerokai nutolę nuo 
anksčiau gyvavusių požiūrių. Tai gal filosofijos istorija turi likti vien 
filosofijos istorikų, atgyvenusių idėjų kolekcininkų valdomis? Ne- 
jaugi iš tikrųjų verta kapstytis po praeities dokumentus ir vargintis, 
norint juos suprasti? Manau, jog verta — ir ne tik dėl to, kad tai skati- 

na mus nuodugniau mąstyti, ne dėl to, kad norint iki galo priimti 
šiuolaikinę kultūrą, būtina pažinti jos genealogiją ir raidos kelius. 
Didžiulę šių tyrimų vertę sudaro tai, kad jie teikia įkvėpimo, padeda 
susiorientuoti dabartyje, sprendžiant painias mūsų problemas. 

Taigi filosofijos atvejis yra kitoks negu specialiųjų mokslų. Moks- 
lu galima užsiimti, nesigilinant į jo istoriją. Kiekvienas geras vadovė- 
lis yra akumuliuota istorinių kurios nors disciplinos laimėjimų iš- 
raiška. Pakanka priimti jo tezes, kad galėtum žengti toliau. Tiesa, 
Einšteinas (Einstein) domėjosi mokslo istorija, tačiau reliatyvumo 
teorijos suformulavimui tai turėjo ne didesnę reikšmę negu jo groji- 
mas smuiku. Kitaip yra filosofijoje. Negalima filosofuoti, nesiremiant 
filosofine tradicija, neatsigręžus atgal į problemų bei jų sprendimo 
istoriją, į sąvokų ar kategorijų istoriją. Šiuolaikiniam filosofui Plato- 
nas ar Dekartas (Descartes) yra ne anachroniški senų laikų mąstyto- 
jai, bet tam tikra prasme šiuolaikiniai filosofai, su kuriais diskutuo- 
jama, kurių idėjos įveikiamos arba plėtojamos ir su kuriais reikia 
nusistatyti savo santykį tam, kad būtų įmanomas asmeninis pasaulė- 
žiūrinis apsisprendimas. 

Nors filosofija ir menas — labai skirtingi dalykai, tarp jų esama 
ir analogijos. Kaip praėjusių epochų menas mums sukelia estetinių 
emocijų, taip ir praeityje gyvavusios filosofinės pažiūros jaudina mūsų 
intelektą. Jos praplečia minties horizontus, kursto intelektines pa- 
stangas, neretai pateikia perspektyvių ir naujų sprendimų. Praeities 
filosofai, jei tik jie iš tikro buvo filosofai, visada gyvi — jie visą laiką 
yra tarp mūsų su savo klausimais, nerimu, galynėjimosi su intelekti- 
ne substancija įtampa, nes būtent jie suformavo ir toliau — vis iš nau- 
jo — formuoja mūsų intelektinį paveldą. Žinoma, pagal metrikos duo- 
menis didieji filosofai priklauso negrįžtamai praėjusiam laikui, bet 
kartu jie savo pažiūromis yra mūsų dabarties dalelės. Jie dabarčiai 
priklauso tiek, kiek mes jų kūryboje ieškome įkvėpimo ir stengiamės 
rasti atsakymus į mūsų klausimus. 

Filosofijos istorijoje svarbūs ne tik vieno ar kito mąstytojo pa- 
siūlyti problemų sprendimai. Del istoriškai riboto pažinimo jie neiš- 

vengiamai buvo neišsamūs, vienašaliai ir neretai klaidingi. Tačiau 
net ir tasai sprendimų netobulumas turi tam tikrą vertę, nes parodo 
įvairias pažinimo galimybes ir perspektyvas. Filosotijos istorijoje svarbi 
ir intuicija, kuri kai kada esti naivi ir sykiu primenanti viziją, kaip 
antai Demokrito koncepcija, daugiau negu dviem tūkstantmečiais 
aplenkusi atomo atradimą, kurį padarė fizikai. 

Tačiau pats esmingiausias dalykas filosofinės minties istorijoje 
yra klausimai. Būtent jie, provokuodami atsakymų paieškas, sudaro 
prielaidas teorinėms problemoms, kurios nuolat lydi žmogaus protą 
ir, teikdamos įkvėpimo bei medžiagos vėlesniems intelektiniams ap- 
mąstymams, tampa integraliu kultūros kūrybos proceso dėmeniu. 

Viena pirmųjų senovės Graikijos filosofinių mokyklų, vadina- 
moji elėjiečių (Elėjos) mokykla, kurios iškiliausias atstovas buvo Par- 
menidas, laikėsi prielaidos, kad tikrovės esmė yra nekintama ir neju- 
danti. Aišku, tokia pasaulio samprata kirtosi su duomenimis, kuriuos 
mums teikia juslės. Elėjiečiai kvestionavo juslinio pažinimo vertę ir 
emėsi judėjimo kritikos, stengdamiesi įrodyti vidinį judėjimo prieš- 
taringumą, taigi ir tai, kad jis iš esmės negalimas. Yra žinomi vieno 
jų, Zenono, argumentai. Štai kaip buvo įrodinėjamas vadinamasis 
„Achilo“ argumentas: greičiausias bėgikas niekada nepasivys lėčiau- 
sio, jeigu pastarasis startavo anksčiau. Vijikas pirma turi nubėgti iki 
tos vietos, kurioje buvo pirmasis bėgikas, tačiau šis jau bus kitoje 
vietoje. Ir taip be galo — vijikas vis artės prie pirmojo, tačiau niekada 
jo nepavys. O juk kasdienė patirtis mums sako, kad neįmanoma įvyks- 
ta: greitakojis Achilas visada pralenks vėžlį. Arba štai kitas, „strėlės“ 
argumentas: lekianti strėlė kiekvienu laiko atkarpos momentu yra 
tam tikrame erdvės taške. Vadinasi, tuo momentu ji nejuda. Kitoje 
laiko atkarpoje ji yra kitame erdvės taške, vadinasi ji taip pat nejuda. 
Taigi kaip iš rimties būsenų sumos gali rastis judesys? — klausia Ze- 
nonas Elėjietis. Čia susiduriame su neišsprendžiamu prieštaravimu. 

Elėjiečių argumentai, kriukuojantys visuotinę patirtį ir pripa- 
žintas aksiomas, galėtų būti traktuojami stačiai kaip įdomios smulk- 

menos. Tačiau tai — ne šiaip sau įdomybės, o veikiau reikšmingas 
kultūros istorijos faktas, iš esmės paveikęs jos raidą. Paradoksali jų 
forma sužadino intelektualinės ištiso būrio mąstytojų pastangas. Ir 
ne tik senovėje, bet ir naujaisiais laikais. O elėjiečių paradoksų spren- 
dimas pasidarė įmanomas tik po matematikoje įvykusios revoliuci- 
jos (kai buvo pereita nuo be galo mažų dydžių teorijos prie matema- 
tinės aibės ir diferencialinio skaičiavimo idėjos). 

Elėjiečių atvejis liudija, koks sudėtingas yra filosofijos vertės klau- 
simas. Tą vertę reikia matuoti ne tik atsižvelgiant į siūlomų sprendi- 
mų teisingumą, bet ir į istorinį jų vaidmenį, turint omeny tiek aną 
laiką, tiek ir tolimesnes epochas. Ne mažiau svarbu atsižvelgti į jų 
vaidmenį kultūros formavimosi procese. Štai kodėl bandymas anali- 
zuoti filosofijos istoriją vien tik abstrakčių tiesos ir netiesos kategori- 
jų požiūriu yra mažai vaisingas. Tokiu atveju ji kvalifikuojama, neat- 
sižvelgiant į konkrečias istorines sąlygas, nulėmusias tam tikrų pažiūrų 
radimąsi, dar daugiau — abstrahuojantis nuo vertės, kurią ji įgauna 
mūsų civilizacijos istorijoje, generuodama kultūrą; filosofijos praei- 
tis Čia parodoma nelyginant sandėlis, kur laiko sugraužtų ir visiškai 
nebenaudingų rakandų krūvoje trūnyja keletas vertingų daiktų. 

Filosofija aiškina pasaulį ir domisi žmogaus problematika. Ji kelia 
gyvenimo prasmės klausimus, apmąsto Žmogaus pašaukimą, sten- 
giasi suformuoti savą dorovės poziciją, nustatyti vertybes, kurias rei- 
ketų įdiegti. Taigi ji trokšta formuoti žmogų ir padėti jam pasirinkti 
dorovines nuostatas, spręsti konfliktines situacijas, tobulinti savo gy- 
venimą. Tiesa, tokio pobūdžio problemų sprendimas visada yra kon- 
krečių individų reikalas. Darome pasirinkimus savo pačių apsispren- 
dimu ir atsakomybe, priklausomai nuo asmeninės patirties, pažinimo 
ir dorovinio jausmo. Ir niekas negali mūsų atpalaiduoti nuo sava- 
rankiškų pastangų ir asmeninės atsakomybės. Tačiau sunkiomis gy- 
venimo situacijomis labai svarbu įvairių galimybių suvokimas bei 
galimų sprendimų sugestija. Filosofijos istorijos studijos, praplėsda- 
mos mūsų horizontą, būtent šioje plotmėje suteikia mūsų veiksmams 
daugiau racionalumo. Su tuo siejasi jos aktualioji reikšme. 

Filosofija per savo istorinę raidą, kaip žinia, sprendė be galo 
daug problemų. Ji aiškino pasaulio sandarą ir jo esmę, pažinimo 
galimybes ir realius jo kelius, žmogaus vietą istorijoje ir visuomenė- 
je, jo pašaukimą. Tačiau ar esama kokio nors taško, kuriame visi tie 
skirtingi klausimai sietųsi ir susilietų į vienalytę visumą, į vientisą 
pasaulėvaizdį? Atsakymai į šį klausimą būdavo — ir tebėra — įvairūs. 
Vienų manymu, tokią centrinio pobūdžio problematiką sudaro bū- 
ties teorija, arba ontologija, kitų požiūriu — pažinimo teorija, arba 
epistemologija, dar kitų — istoriškumo vizija. Pastarasis pasirinkimas 
man artimiausias. Mano manymu, filosofijos interesai yra akivaiz- 
džiai antropocentriški: filosofija yra humanistikos disciplina, kurios 
dėmesio centre — net ir tada, kai ji sprendžia pasaulio struktūros pro- 
blemas ar aiškina jo permainų ir evoliucijos mechanizmą — yra žmo- 
gaus problematika. Juk pasaulio sandaros klausimas organiškai sieja- 
si su klausimu, kokia yra žmogaus vieta pasaulyje ir koks jo santykis 
su aplink jį esančiais reiškiniais. 

Taip kalbėdamas išsakau tam tikrą požiūrį — t. y., jog žvelgiant 
iš istorinės perspektyvos, filosofijos ir pasaulėžiūros kryptys gali būti 
interpretuojamos visų pirma Žmogaus išgyvenimų, patirčių, aspira- 
cijų kategorijomis. Tokiu atveju jos yra specifiškai žmogiškas pasau- 
lio, kuriame žmogus egzistuoja, išgyvenimo rezultatas; istoriškai kin- 
tančių žmogaus egzistavimo horizontų įsisąmoninimo raiška; žmogaus 
situacijos, egzistencinių ir socialinių konfliktų išraiška; galiausiai — 
tai ambicingos intelekto pastangos aprėpti tikrovę ir bandymas su- 
kurti jos paveikslą — prasmingo pasaulio paveikslą. Būtent šiuo sie- 
kiu filosofai išreiškia (kartais patys to nesuvokdami, o kartais sąmo- 
ningai) įsitikinimą, kad pasaulis, kuriame žmogus egzistuoja, anaiptol 
neturi gatavos, savos, visiems laikams galiojančios, galutinės pras- 
mės, kad toji prasmė pasauliui suteikiama žmogaus pastangomis per 
kultūrą ir istoriją. Štai toks moralas, kuriame glūdi žmogaus atsako- 
mybės už savo pasaulį postulatas, sakytume, spontaniškai gimsta iš 
mūsų sąlyčio su filosofinės minties istorija. 

HERAKLEITAS EFESIETIS (apie 540-apie 480 pr. Kr.), įžy- 
mus vadinamosios Jonijos mokyklos atstovas. Yra išlikę tik smul- 
kūs jo kūrinių fragmentai bei aprašymai, kurių daugiausia pa- 
teikta Diogeno Laertijo veikale „Garsiųjų filosofų gyvenimai ir 
pažiūros“ bei Aristotelio raštuose. 


DEMOKRITAS ABDERIETIS (apie 460-370 pr. Kr.), atomis- 
tikos kūrėjas. Platonikas Trazilas I a. po Kr. aprašė jo teorijas ir 
sudarė tetralogiją, apėmusią net 52 veikalus. Ne vienas jų ištisai 
nėra išlikęs; yra išlikusių tik nedidelių fragmentų — be kita ko, jie 
pateikti Diogeno Laertijo istorijoje „Garsiųjų filosofų gyveni- 
mai ir pažiūros bei Aristotelio raštuose. 


SOKRATAS (469-399 pr. Kr.), Platono ir kitų filosofų mokytojas; 
jo šalininkais skelbęsi mokiniai sukūrė savas, vadinamąsias sok- 
ratikų (kinikų, kirėniečių, megariečių, eritriečių) mokyklas. Ka- 
dangi Sokratas ne rašė, o mokė gyvu žodžiu, jo pažiūros yra ži- 
nomos tik iš tarpinių, neretai prieštaraujančias versijas pateikian- 
čių šaltinių. 

PLATONAS (apie 427-347 pr. Kr.), Sokrato mokinys. Po moky- 
tojo mirties palikęs Atėnus, grįžo tik praėjus beveik dvidešimčiai 
metų; čia įkūrė mokyklą, kuri buvo vadinama Akademija. Svar- 
biausi dialogai: „Protagoras“ (apie dorą), „Apologija“, „Faidras“ 
(apie sielos ir idėjos santykį), „Faidonas“ (apie sielos nemirtin- 
gumą), „Puota“ (apie meilę), „Teaitetas“ (apie pažinimą), „Vals- 

tybė“, „Parmenidas“ (apie dialektinį metodą), „Sotistas“ (apie 
būtį), „Timajas“ (apie gamtos filosofiją), „Įstatymai“. 


ARISTOTELIS (384-322 pr. Kr.), Platono mokinys. Gimė šiau- 
rės Graikijos miestelyje Stageiroje. Dvidešimt metų praleidęs Aka- 
demijoje, mirus Platonui, įkūrė savo mokyklą. Aristotelio veika- 
lai suskirstyti į septynias grupes: 1) logikos raštai („Pirmoji ana- 
litika“, „Antroji analitika“), 2) fizikos raštai, 3) biologijos raštai, 
4) raštai iš psichologijos („Apie sielą“), 5) raštai apie pirmąją fi- 
losofiją („Metafizika“), 6) raštai apie praktinę filosofiją („Niko- 


macho etika“, „Politika“), 7) estetikos raštai („Poetika“). 


EPIKŪRAS (341-270 pr. Kr.), platoniko Pamfilo ir Demokrito 
šalininko Nausifano mokinys, perėmęs pastarojo pažiūras. Įkūrė 
savo mokyklą (iš pradžių Micilėnėje, vėliau Atėnuose). Iš gau- 
saus palikimo (manoma, jog parašė apie 300 traktatų) yra išlikę 
tik trys laiškai ir keletas kitų kūrinių fragmentų. 


EPIKTETAS (apie 55-apie 135 po Kr. ), įžymus stoicizmo atsto- 
vas. Kilęs iš Hierapolio, buvo vergas, vėliau atleistinis. Domicia- 
no ediktu filosofus ištrėmus iš Romos, apsistojo Nikopolyje (šiau- 
rės Graikijoje), kur įkūrė savo mokyklą. Jo teorijas aprašė Flavi- 
jus Arianas („Diatribes“, iš kurių išliko tik keturios knygos; „En- 
cheiridion“ — „Vadovėlis“). 


PLOTINAS (apie 204-apie 269), neoplatonizmo kūrėjas. Gimė 
Likopolyje (Egipte). Studijavo filosofiją Aleksandrijoje, vadovau- 
jamas Amonijo Sako. Apie 244 m. atvyko į Romą, čia įkūrė savo 
mokyklą. Gausybę Plotino idėjų, kurias jis į gyvenimo pabaigą 
užrašė, nesirūpindamas jų kalbine išraiška ir pavadinimais, su- 
klasifikavo Porfyrijas Tyrietis ir pavadino „Eneadomis“. 


AURELIJUS AUGUSTINAS (354—430), šventasis, Bažnyčios tė- 
vas ir daktaras. Buvo retorikos mokytojas, 387 m. apsikrikštijo, 
paskutinius trisdešimt gyvenimo metų buvo Hipo Regijaus 

(Hipono) vyskupas ir pagrindinis Bažnyčios organizatorius Šiau- 
rės Afrikoje. Reikšmingiausi kūriniai — traktatai „Apie tikrąjį ti- 
kėjimą , „Apie Trejybę , „Apie Dievo valstybę“, dialogai „Apie 
laimingą gyvenimą“, „Apie sielos didybę“, „Solilokvija“, „Prieš 
akademikus“, taip pat autobiografinis veikalas „Išpažinimai“. 


JONAS ŠKOTAS ERIUGENA (apie 810-apie 877), filosofas, 
teologas ir poetas, Karolio II Plikagalvio rūmų mokslininkas. Pa- 
grindinis jo veikalas — traktatas „Apie gamtos skirstymą“. Be to, 
parašė veikalą „Apie predestinaciją ', išvertė iš graikų kalbos į lo- 
tynų Pseudodionisijo raštus, pridėjo komentarus. 


PJERAS ABELARAS (1079-1142), filosofas ir teologas. Dėstė 
Melene, Korbėjuje ir Paryžiuje. Svarbiausi veikalai, kuriuose, be 
kita ko, rašė apie proto vaidmenį, aiškinant tikėjimo tiesas, bei 
išdėstė etiką, pabrėžiančią intencijos vaidmenį: „Taip ir Ne“, 
„Krikščioniškoji teologija“, „Etika, arba pažink save“, „Filosofo, 
žydo ir krikščionio pašnekesys“. Nemažos apimties autobiogra- 
finio kūrinio „Mano negandų istorija“ (Historia calamitatum 
Abaelardi) autorius. 


ToMAS AKVINIETIS (apie 1225-1274), dominikonas, šventa- 
sis (kanonizuotas 1323 Jono XXII), Bažnyčios daktaras (1567 
tituluotas „angelų daktaru“). Jo filosofinės ir teologinės pažiūros 
buvo pripažintos oficialiu Katalikų bažnyčios mokslu (1879 m. 
enciklika Aeterni patris). Svarbiausi veikalai: „Sąvadas prieš pa- 
gonis“ (dar vadinamas „Filosofijos sąvadu“), „Teologijos sąva- 
das“, „Apie būtį ir esmę 


JOHANESAS EKHARTAS (Johannes Eckhart; apie 1260-1327), 
dar vadinamas Mokytoju Ekhartu, dominikonas, mąstytojas ir 
teologas, vienas įžymiausių europietiškosios mistikos atstovų. Savo 
pažiūras (1329 m. Jonas XXII savo bulėje jas pasmerkė) išdėstė 
Pradžios, Išėjimo, Koheleto ir Išminties knygų komentaruose, 
traktatuose („Pamokančios prakalbos“, „Dieviškosios paguodos 

knyga ) bei pamoksluose (kuriuos žodžiu ir raštu skelbdavo vo- 


kiečių kalba). 


NikKoLAS MAKIAVELIS (Niccolò Machiavelli; 1469—1527), 


politikos filosofas, istorikas, diplomatas. Florencijos respublikos 
antrosios kanceliarijos sekretorius, sugrįžus į valdžią Medičiams 
buvo priverstas iš politinio gyvenimo pasitraukti. Svarbiausi vei- 
kalai: „Kunigaikštis“, „Pamąstymai apie Tito Livijaus pirmąją 
dekadą , „Florencijos istorija“. 


DŽORDANAS BRUNAS (Giordano Bruno; 1548—1600), domi- 


nikonas, filosofas. Apkaltintas erezija ir ekskomunikuotas, pabė- 
go iš Italijos ir keliavo po Europą, dirbo mokytoju; sulaikytas 
buvo sudegintas ant laužo. Svarbiausi veikalai: „Apie priežastį, 
pradžią ir vienovę“, „Apie begalinę visatą ir pasaulius“. 


FRANSIS BEIKONAS (Francis Bacon; 1561—1626), valstybės vei- 


kėjas ir filosofas. Studijavo Kembridže filosofiją, Londone — tei- 
sę. Padaręs puikią politinę karjerą, apdovanotas garbingiausiais 
titulais, 1621 m. buvo apkaltintas kyšininkavimu, ir jo karjera 
staiga nutrūko. Svarbiausi veikalai: „Esė, arba socialiniai ir doro- 
>. e œ . ecc . . < e »o . < 
viniai patarimai , „Naujasis Organonas“, „Naujoji Atlantida 


RENĖ DEKARTAS (Renė Descartes; 1594—1650), lotynizuota 


forma Kartezijus, filosofas ir matematikas. Gimė La Haje Pran- 
cūzijoje. Ieškodamas tolerancijai ir minties laisvei palankios ap- 
linkos, ilgesniam laikui apsigyveno Olandijoje; mirė Stokholme. 
Svarbiausi veikalai: „Samprotavimas apie metodą“ (tai matema- 
tinių bei gamtamokslinių traktatų rinkinio įžanga), „Apmąsty- 
mai apie pirmąją filosofiją“, „Filosofijos pradai“, „Sielos aistros“. 


Tomas HossAs (Thomas Hobbes; 1588—1679), filosofas, po- 


litikos teoretikas. Oksfordo universiteto absolventas. Prigimti- 
nės teisės ir visuomeninės sutarties teorijos kūrėjas. Svarbiausi 
veikalai: „Teises, dorovės ir politikos pradmenys“, „Filosofijos 

pradmenys („Apie kūną“, „Apie žmogų“, „Apie pilietį), „Le- 
viatanas, arba bažnytinės ir pasaulietinės valstybės materija, for- 
ma ir valdžia“. 


BARUCHAS (BENEDIKTAS) SPINOZA (1637-1677), filo- 
sofas. Gimė Amsterdame. Išauklėtas kaip žydas ortodoksas, stu- 
dijavo Maimonidą ir kabalistus; 1656 m. už eretiškas pažiūras 
buvo pašalintas iš žydų bendruomenės. Uždarbiavo šlifuodamas 
optinius stiklus. Svarbiausi veikalai: „Dekarto filosofijos princi- 
pai“, „Teologijos ir politikos traktatas“, po mirties išleista „Eti- 
ka, įrodyta geometriškai“. 


BrEzAS PASKALIS (Blaise Pascal; 1623—1662), fizikas, mate- 
matikas, filosofas. Bendravo (ypač artimai po 1654 m. patirto 
gilaus religinio išgyvenimo) su Port Rojalio jansenistais. Svar- 
biausi veikalai: „Provincialės“ (taip populiariai vadinami „Laiš- 
kai į provinciją bičiuliui“), „Pono Paskalio mintys apie religiją ir 
kai kuriais kitais klausimais“ (arba tiesiog „Mintys“ ). 


DžoNAS Lokas (John Locke; 1632-1704), filosofas ir politi- 
kas. Oksfordo universiteto absolventas ir destytojas. Bičiuliavosi 
su lordu Šaftsberiu (Shaftesbury): šiam esant valdžioje, užėmė 
aukštus postus. Ir kaip politinis veikėjas, ir kaip rašytojas laikėsi 
liberalių pažiūrų. Svarbiausi veikalai: „Laiškas apie toleranciją“, 
„Žmogaus proto apybraiža“, „Du traktatai apie valstybinį valdy- 
mą“, „Apie auklėjimą 


(GGOTERYDAS VILHELMAS LEIBNICAS (Gottfried Wilhelm 
Leibniz; 1646-1716), filosofas, matematikas, diplomatas. Ėjo 
įvairias pareigas Palatinato, Hanoverio, Prūsijos kunigaikščių rū- 
muose. Berlyne įkūrė Mokslo Akademiją ir tapo jos prezidentu. 
Išgarsėjo, pasirodžius veikalui „Teodicėjos esė apie Dievo geru- 
mą, žmogaus laisvę ir blogio kilmę“. Svarbiausi veikalai: „Nauji 
pamąstymai apie žmogaus protą , „Monadologija“, „Prigimties 

ir malonės principai, pagrįsti protu“, „Filosofo tikėjimo išpaži- 
nimas“, „Metafiziniai apmąstymai“. 


DŽAMBATISTA VIKAS (Giambattista Vico; 1668-1744), filo- 
sofas, labiausiai domėjęsis istorijos klausimais. Eidamas trisde- 
šimtuosius, laimėjo retorikos dėstytojo konkursą Neapolio uni- 
versitete ir čia dirbo iki mirties. Svarbiausias veikalas, kurį nuo- 
lat tobulino — „Naujasis mokslas“ (trečias ir paskutinis variantas 
pasirodė jau po autoriaus mirties). 


DžoRDžAS BERKLIS (George Berkeley; 1685-1753), filoso- 
fas. Studijavo, vėliau dėstė Dublino Trejybės koledže; įšventin- 
tas anglikonų bažnyčios diakonu, 1732 m. tapo Kloino (Airija) 
vyskupu. Bičiuliavosi su Džonatanu Sviftu (Jonathan Swift). Svar- 
biausi veikalai: „Traktatas apie žmogiškojo pažinimo pagrindus“, 


„Trys Hilaso ir Filono dialogai“. 
DeErIviIDAS HiūMasS (David Hume; 1711-1776), filosofas, is- 


torikas ir ekonomistas. Edinburgo universiteto absolventas. Bi- 
čiuliavosi su klasikinės politinės ekonomijos kūrėju Adamu Smi- 
tu (Smith), dirbdamas anglų ambasados Paryžiuje sekretoriu- 
mi, susipažino su d' Alamberu (d'Alembert), Didro (Diderot) 
ir Ruso (Rousseau). Svarbiausi veikalai: „Traktatas apie žmo- 
gaus prigimtį, „Esė apie dorovę ir literatūrą, „Žmogaus pro- 
to tyrinėjimai, „Dorovės pagrindų tyrinėjimai“, „Dialogai apie 
prigimtinę religiją“. 

VOLTERAS (VOLTAIRE), tikroji pavardė Fransua Mari Aruė 
(Francois Marie Arouet; 1694-1778), viena svarbiausių prancū- 
zų Švietimo figūrų. Kūryba yra iš visų raštijos sričių: filosofijos, 
istorijos, poezijos, dramos, epistolografijos. Svarbiausi veikalai: 
„Niutono filosofijos pagrindai“, „Traktatas apie toleranciją“, „Fi- 
losofijos žodynas“, „Filosofas ignorantas“, filosofiniai romanai 
„Kandidas, arba optimizmas“, „Zadigas, arba Likimas“. 

DENI DirpRO (Denis Diderot; 1713-1784), rašytojas, meno te- 
oretikas, kritikas, filosofas, didžiojo XVIII amžiaus prancūzų fi- 
losofų kūrinio — „Enciklopedijos“, tapusios svarbiausiu jo gyve- 
nimo tikslu, redaktorius ir vienas autorių. Reikšmingiausi veika- 
lai: „Filosofinės mintys“, „Laiškas apie akluosius“, „Apie gamtos 
aiškinimą“, „D'Alambero sapnas“, filosofinės apysakos „Žakas 
fatalistas“, „Ramo sūnėnas“. 


IMANUELIS KANTAS (Immanuel Kant; 1724-1804), filosofas. 
Karaliaučiaus universiteto teologijos fakulteto absolventas, vė- 
liau profesorius ir rektorius. Svarbiausi veikalai: „Grynojo proto 
kritika“, „Praktinio proto kritika“, „Sprendimo galios kritika“, 
„Prolegomenai į bet kurią būsimą metafiziką, galėsiančią tapti 
mokslu“, „Dorovės metafizikos pagrindai“, „Amžinoji taika“. 


JOHANAS GOTLYBAS FICHTEĖ (Johann Gottlieb Fichte; 
1762-1814), filosofas. Jėnos ir Berlyno universitetų dėstytojas, 
pirmasis Berlyno universiteto rektorius. Svarbiausi veikalai: „Ap- 
reiškimo kritika“, „Mokslo teorija“, „Žmogaus pašaukimas“, „Už- 
dara komercinė valstybė“ (čia kuriamas idealios valstybės san- 
tvarkos projektas), „Kalbos į vokiečių tautą“. 


FRYDRICHAS VILHELMAS JOZEFAS ŠELINGAS (Fried- 
rich Wilhelm Joseph Schelling; 1775-1854), filosofas, Jėnos, 
Viurcburgo ir Berlyno universitetų profesorius, Miuncheno ir 
Berlyno mokslų akademijų narys. Svarbiausi veikalai: „Gamtos 
filosofija“, „Apie pasaulinę dvasią“, „Transcendentalinio idealiz- 
mo sistema“, „Filosofija ir religija“, „Žmogaus laisvės filosofiniai 
tyrinėjimai“, „Meno filosofija“. 


GEORGAS VILHELMAS FRYDRICHAS HĖGELIS (Georg 
Wilhelm Friedrich Hegel; 1770-1831), filosofas. Dėstė Jėnos, 
Heidelbergo, Berlyno universitetuose, buvo Berlyno universite- 
to rektorius. Svarbiausi veikalai: „Dvasios fenomenologija“, „Lo- 
gikos mokslas“, „Filosofijos mokslų enciklopedija“, „Teisės fi- 

losotija“, „Vokietijos santvarka“, po mirties išleistos „Istorijos fi- 
losotijos paskaitos“, „Estetikos paskaitos“, „Filosofijos istorijos 
paskaitos“. 


LiūDvIGAS ANDREAS FOJERBACHAS (Ludwig Andreas 
Feuerbach; 1804-1872), filosofas. Studijavo teologiją ir filosofi- 
ją, klause Hegelio ir jo mokinių paskaitų. Vėliau, toldamas nuo 
hėgelizmo, daugiausia nagrinėjo religijos problemas. Svarbiausi 
veikalai: „Del Hėgelio filosofijos kritikos“, „Pagrindiniai ateities 
filosofijos teiginiai“, „Krikščionybės esmė“, „Religijos esmė“. 


OGIUSTAS KoNTAS (Auguste Comte; 1798-1857), filosofas 
tr sociologas, Paryžiaus politechnikos instituto absolventas, 1817— 
1822 m. buvo Sen-Simono sekretorius, pozityvizmo pradinin- 
kas. 1848 m. įsteigė Pozityvistų draugiją, padėjusią pagrindą po- 
zityvizmo sąjūdžiui, kurio autoritetu tapo. Svarbiausi veikalai: 
„Pozityviosios filosofijos kursas“, „Apie pozityviosios filosofijos 
dvasią , „Pozityviosios politikos sistema“. 


KARLAS HEINRICHAS MARKSAS (Karl Heinrich Marx; 
1818-1883), filosofas, ekonomistas, politinis visuomenes veikė- 
jas, Pirmojo Internacionalo įkūrėjas. Svarbiausi veikalai: „Del 
Hegelio filosofijos kritikos“, „1844 m. ekonominiai filosofiniai 
rankraščiai (išleisti 1932), „Komunistų partijos manifestas“ (ben- 
draautoris Frydrichas Engelsas), „Luji Bonaparto briumero aš- 
tuonioliktoji“, „Del politinės ekonomijos kritikos“, „Kapitalas“ 
(I ir II tomai, parengti Engelso, išleisti po mirties). 


SIORENAS KIERKEGORAS (Søren Kierkegaard; 1813-1885), 
filosofas. Kopenhagoje studijavo teologiją, čia pragyveno beveik 
visą gyvenimą. Kvestionavo Hegelio racionalizmą ir panteistinį 
romantizmą, ieškojo autentiškosios krikščionybės formulės. Svar- 
biausi veikalai: „Arba — arba“, „Gyvenimo etapai“, „Baimė ir dre- 
bėjimas“, „Mirtina liga“, „Filosofinės nuotrupos“. 


29 


KNYGOS VEIKĖJAI 


ARTŪRAS ŠOPENHAUERIS (Arthur Schopenhauer; 1788— 
1860), filosofas. Gimė Gdanske, studijavo ir buvo habilituotas 
Berlyne. Nepakęsdamas, kad Berlyno universitete viešpatavo hė- 
gelizmas, metė docentūrą (1831) ir persikėlė į Frankfurtą, čia 
gyveno kaip privatus mokslininkas. Svarbiausi veikalai: „Keturi 
pakankamo pagrindo principo šaltiniai“, „Pasaulis kaip valia ir 
vaizdinys“, „Apie žmogaus valios laisvę“. 


DŽONAS STIUARTAS MiLIsS (John Stuart Mill; 1806-1873), 
filosofas, logikas ir ekonomistas. Filosofo Džeimso Milio (James 
Mill), drauge su Džeremiu Bentamu (Jeremi Bentham) vadova- 
vusio anglų „filosofų radikalų“ grupei, sūnus. Utilitaristų drau- 
gijos įsteigėjas, Bendruomenių rūmų narys (nuo 1865). Svar- 
biausi veikalai: „Logikos sistema“, „Politinės ekonomijos pagrin- 
dai“, „Apie laisvę“, „Utilitarizmas“, „Autobiografija“. 


HERBERTAS SPENSERIS (Herbert Spencer; 1820-1903), fi- 
losofas ir sociologas, geležinkelio inžinierius ir žurnalistas. Kaip 
savamokslis įsigilinęs į gamtos ir socialinius mokslus, parašė pen- 
kių dalių veikalą „Sintetines filosofijos sistema“ („Pradmenys ; 
„Biologijos pagrindai“; „Psichologijos pagrindai“; „Sociologijos 


pagrindai“; „Etikos pagrindai“). 


ViLjAaMAS DžeEIMSAS (William James; 1842-1910), filosofas 
ir psichologas, įžymus pragmatizmo atstovas. Rašytojo Henrio 
Džeimso (Henry James) brolis. Harvardo universiteto (Bostone) 
medicinos fakulteto absolventas, to paties universiteto (nuo 1880) 
filosofijos ir psichologijos profesorius. Svarbiausi veikalai: „Psi- 
chologijos pagrindai“, „Tiesos kriterijus“, „Teisė tikėti, „Religi- 
nės patirties įvairovė“, „Pragmatizmas“, „Senoviški mąstymo bū- 
dai nauju pavadinimu“, „Visatos filosofija“. 


ANRI BERGSONAS (Henri Bergson; 1859-1941), filosofas. Pro- 
vincijos bei Paryžiaus vidurinių mokyklų filosofijos mokytojas, 
vėliau (nuo 1900) — Kolež de Frans (Collège de France) profeso- 

rius ir Prancūzų akademijos akademikas. 1927 metų Nobelio 
literatūros premijos laureatas. Svarbiausi veikalai: „Traktatas apie 
betarpiškus sąmonės duomenis“, „Materija ir atmintis“, „Apie 
kūno ir dvasios santykį“, „Įvadas į metafiziką“, „Kūrybinė evo- 
liucija“, „Du moralės ir religijos šaltiniai“. 


FRYDRICHAS VILHELMAS Nyčė (Friedrich Wilhelm Ntetz- 
sche; 1844—1900), filosofas. Nuo 1869 m. Bazelio universiteto 
klasikinės filologijos profesorius. Vėliau interesai nukrypo iš es- 
mės į filosofinę, pirmiausia — į kultūros filosofijos problematiką. 
Svarbiausi veikalai: „Tragedijos gimimas, arba helenizmas ir pe- 
simizmas“, „Apmąstymai ne laiku“, „Žmogiškumas, antžmogiš- 
kumas“, „Ryto aušra“, „Džiugusis mokslas“, „Šitaip kalbėjo Za- 
ratustra“, „Anapus gėrio ir blogio“, „Apie dorovės genealogiją“, 
„Ecce homo“, „Stabų saulėlydis“, „Valia viešpatauti“. 


ZIGMUNDAS FROIDAS (Sigmund Freud; 1856-1939), neu- 
rologas ir psichiatras, psichoanalizės kūrėjas. Vienos universitete 
studijavo mediciną, čia buvo habilituotas ir tapo profesoriumi. 
Tyrinėjo hipnozę ir isteriją, dirbo terapeutu. Svarbiausi veikalai: 
„Sapnų aiškinimas“, „Kasdienio gyvenimo psichopatologija“, 
„Totemas ir tabu“, „Anapus pasitenkinimo principo“, „Ego ir 
id“, „Vienos iliuzijos ateitis“, „Kultūra kaip kančios šaltinis“, „Mo- 
zė ir monoteizmas“. 


EDMUNDAS HUSERLIS (Edmund Husserl; 1859—1938), filo- 
sofas, fenomenologijos pradininkas ir vienas jos kūrėjų. Studija- 
vo Leipcige, Berlyne ir Vienoje, čia apgynė doktoratą. Deste Ha- 
lės, Getingeno ir Freiburgo universitetuose. Svarbiausi veikalai: 
„Loginiai tyrinėjimai“, „Fenomenologijos idėja“, „Filosofija kaip 
tikslusis mokslas“, „Grynosios fenomenologijos ir fenomenolo- 
ginės filosofijos idėjos“, „Dekartiškieji apmąstymai“, „Europie- 
tiškųjų mokslų krizė ir transcendentalinė fenomenologija“. 

Kiekviena mokykla turi demesio vertų idėjų, 
kuriomis ji skiriasi nuo kitų mokyklų. [...] 
Protas, matantis tik vieną sektiną pavyzdį, 


yra ribotas. 


DŽOVANIS PIKO DELA MIRANDOLA 


Viskas turi būti padaryta kiek įmanoma paprasčiau, 


bet ne prasčiau. 


ALBERTAS EINŠTEINAS 


HERAKLEITAS, 
ARBA APIE DAIKTŲ KINTAMUMĄ 


Neaiškusis, tamsusis, mįslėmis kal- 
bantis filosofas — taip jį pravardžiavo vėlesnių kartų mąstytojai. Net ir 
Sokratas, graikų tragiko Euripido paklaustas, ką manąs apie Heraklei- 
to kūrybą, atsake: „Ką supratau, yra kilnu, turbūt yra kilnu ir tai, ko 
nesupratau; tačiau norint įsigilinti, reikėtų būti Delo naru [t. y. kilusiu 
iš Delo salos Egėjo jūroje]“. Viename iš išlikusių veikalo fragmentų 
yra paties Herakleito perspėjimas skaitytojui: Skartydamas Herakleito 
is Efeso knygas, perdaug neskubek. Mat kelias nelengvas. Jį gaubia tamsa 
iš šviesos nenuskaidrintos miglos. Tačiau sykiu priduria: Bet jeigu tau 
vadovaus pašvęstasis, kelias bus šviesesnis nei saule. 

Apie Herakleito gyvenimą žinoma nedaug. Negalime net pasa- 
kyti, kada jis gimė ir kada mirė. Žinome tik, kad kūrybiškiausias jo 
gyvenimo laikotarpis sutapo su VI ir V amžių pr. Kr. sandūra, kad jo 
gimtinė buvo Jonijos miestas Efesas, pro kurį ėjo karalių kelias, ve- 
dęs iš Persijos sostinės Sardų į vakarus. Efesas buvo turtingas mies- 
tas: tais laikais jis buvo Artimųjų Rytų prekybos centras, čia buvo 
kalamos nuosavos gryno aukso monetos ir kuriami jų vertę regu- 

liuojantys įstatymai. Į miestą atvykdavo daugybė svetimšalių iš įvai- 
rių pasaulio kraštų, tarp jų — iš Egipto, Finikijos, Persijos, net ir iš 
tolimosios Mesopotamijos. Atkeliaudavo ne tik su prekėmis ir auk- 
su, bet ir su savais papročiais bei tikėjimais. Tai lėmė, kad Efesas 
tapo ne tik to meto pasaulio prekyviete, bet ir įvairių kultūrų bei 
religijų sandūros ir konkurencijos vieta. Plečiantis prekybai, gausė- 
jant turtų, augo priešiškumas tarp turtingųjų ir neturtingųjų, laisvų- 
jų ir vergų — visa tai nebeišsiteko tradicinių socialinių formų rėmuo- 
se, lygiai kaip nebegalėjo išlikti senieji tradiciniai įsitikinimai, nuolat 
konfrontavę su naujomis idėjomis. Filosofinės Herakleito idėjos — 
tai šių procesų raiška. 

Nežinome jo gyvenimo detalių, nedaug ką težinome ir apie jo 
kūrybą. Herakleito veikalas žuvo, iki mūsų dienų išliko tik apie šim- 
tas fragmentų. Tačiau nepaisant naikinančios laiko galios, filosofijos 
istorijoje jis buvo reikšmingas kaip mąstytojas, išreiškęs savo epochą 
ir apvaisinęs ateitį. Nė vienas iš vėlesnių didžiųjų mąstytojų negalėjo 
likti abejingas jo idėjoms. Filosofijos istorijoje jo mintys dažnai pasi- 
telkiamos, kad būtų joms pritariama, arba kad būtų jos kritikuoja- 
mos (neretai įnirtingai). Dėl to mūsų kultūroje jos tebėra gyvos. 

Herakleitas sukūrė dinamišką pasaulio viziją, dialektinę tikro- 
vės sampratą, kuri reiškinius traktuoja kaip tarpusavyje susijusius, 
judančius, kintančius. Toji genialių spėjimų ir įžvalgios intuicijos 
kupina vizija buvo savo meto vaisius. Tai buvo ambicingas bandy- 
mas teoriškai išreikšti realią istorinę patirtį. Prielaidas tam sudarė 
archajiškųjų kolektyvinės gyvensenos formų krizė, gentinės sistemos 
suirimas. Herakleito didybė reiškėsi tuo, kad jis gebėjo pro konkre- 
čią patirtį įžvelgti tam tikrą universalų matmenį, kitaip tariant, tai, 
kas yra reikšminga nepriklausomai nuo laiko padiktuoto scenarijaus, 
kas liudija pastangas atsakyti į klausimus, liečiančius žmogaus esmę 
ir pasaulio prigimtį. 

Senosios formacijos saulėlydis apėmė plačias kultūros sferas. Į 
istorijos archyvą nenumaldomai traukėsi ne tik atgyvenusios sociali- 

nės formos: toks pat likimas ištiko ir tradicinius papročius, senuo- 
sius tikėjimus, anksčiau gyvavusius įsitikinimus. Ligi tol vyravusios 
nuomonės ir įstatymai nebeatrodė esą „šventi nemirtingųjų įstaty- 
mai, atsiradę ne vakar ir ne šiandien, o egzistuojantys Žemėje nuo 
amžių“ (Sofoklis, „Antigonė ). Teiginiai, jog visada taip buvo ir vi- 
sada taip manyta, žmonių jau netenkino. Visos aksiomos, kurios iki 
tol daug nesusimąstant buvo pripažįstamos kaip įprastinės, tapo kri- 
tiško svarstymo ir gvildenimo objektu. Iškilo naujų problemų, ku- 
rios senoviškoms, sustabarėjusioms gimininėms bendruomenėms, gy- 
venusioms tradicijos ir rutinos rėmuose, buvo visiškai svetimos. Net 
tr senų gerų laikų ilgėjęsi žmonės nebegalėjo remtis vien protėviais ar 
dievais. Savo ilgesį jie dabar privalėjo pateisinti ir pagrįsti. Net ir 
linkusteji pasikliauti tikėjimu turėjo nuolat savęs klausti: kodel? Ta- 
sai „kodel?“ lietė begalę klausimų, kuriuos žmogui kėlė socialinis gy- 
venimas ir aplink jį esanti tikrove. Išsilaisvindami iš tradicijos pan- 
čių, žmonės vis aiškiau įsisąmonino, kad senieji mąstymo ir veiklos 
būdai nebegalioja, kad juos reikia atmesti, jie troško naujai suprasti 
aplinkinį pasaulį, rasti jame savo vietą, sąmoningai tvarkyti savo pa- 
čių gyvenimą. Herakleito pažiūros — tai šio savotiško socialinio že- 
mės drebėjimo raiška. 

Jo manymu, tikrovė anaiptol nėra nejudri ir nekintama būsena 
ar galutinio, kartą ir visiems laikams apibrėžto pavidalo visuma. Prie- 
šingai, pasaulis — tai tekanti, neaiški ir dinamiška sankloda, egzis- 
tuojanti laike. Pasaulis — tai procesas. 

Tikrovės esmę geriausiai išreiškia transformacijos, visuotinės kai- 
tos sąvoka. Daiktai atsiranda, kinta, galiausiai išnyksta. Jie egzistuo- 
ja tarp buvimo ir nebuvimo, gimimo ir mirties. Del to tikrovės at- 
vaizdas yra upe. Joje viskas teka (panta rei), niekas nestovi vietoje. 
Neįmanoma du kartus įbristi į tą pačią upę, — sakė Herakleitas. Ne- 
įmanoma dėl to, kad kiekvienu momentu atiteka kiti vandenys, to- 
del upė niekada nėra tokia pat. Pagaliau neįmanoma ir dėl to, kad 
mes patys nuolat keičiamės. Mes ir apie save negalime paprasčiausiai 

pasakyti, jog esame, nes mes sykiu ir esame, ir nesame. Tiesa yra tik 
tai, kad be paliovos tampame: vaiku, jaunuoliu, subrendusiu vyru, 
seniu... Beje, atrodo, jog kai kurie daiktai išlieka tuo pačiu pavidalu, 
tačiau tas jų pastovumas — tik iliuzija. Tai, ką atskiri žmonės laiko 
pastovia būtimi, išminčiui yra tik viena iš daugelio formų, amžino 
nykimo proceso etapas. Mat nėra daiktų, kurių savybes būtų pasto- 
vios ir nekintamos. Įsitikinimas, kad daiktai pastovūs — tai iliuzija, 
kurios šaltinis yra mūsų pažinimo trūkumai ir mūsų gyvenimo tra- 
pumas. Gyvenimas trunka neilgai, ir per tokį trumpą laiką nedaug 
ką įmanoma pastebėti. Jeigu gyventume tik akimirką, argi galėtume 
pastebėti augalo augimą, argi esamu pavidalu jis mums neatrodytų 
pastovus? Tai garsusis „efemeridės sofizmas“, laikinos esybės — kuri 
dėl savo laikinumo tiki, jog aplink ją esantys daiktai nekintami — 
iliuzija. 

Kiekvienas daiktas nuolat kinta, įgyja vis naujų formų. Tačiau 
tikrovė nėra tik atskirų daiktų suma, izoliuotų objektų rinkinys. Tik- 
rovė yra tam tikra organiška visuma, nes jai būdingos vidinės sąsajos. 
Atskiri daiktai, įvykiai ar procesai yra tarpusavyje susiję, o juos ski- 
riančios ribos yra tokios pat nepastovios, kaip ir riba tarp šilumos ir 
šalčio, tarp dienos ir nakties, tarp jaunystės ir senatvės... Taigi joks 
daiktas neegzistuoja nepriklausomai nuo kitų daiktų, nepriklauso- 
mai nuo tuos daiktus siejančių santykių. 

Laikantis požiūrio, kad tikrovė yra tam tikra vientisa, dinamiš- 
ka sistema, sykiu pripažįstama, jog ji nuo amžių egzistuoja ir kinta. 
Todel klausimas, kaip ji atsirado, neturi prasmės. Pasak Herakleito, 
visatos niekas iš dievų nesukūrė. Todėl norint ją paaiškint, reikia 
pasikliauti patirtimi ir protu, o ne remtis religinėmis mitologinėmis 
koncepcijomis. Ne tradicinė tikėjimų sistema, o patirtis ir protas 
geba atskleisti tikrąją tiesą apie pasaulį, paaiškinti visas dabartines jo 
egzistavimo formas. 

Tačiau ar pasaulio vizija gali būti iki galo redukuota į daugybės 
kintamų daiktų aprašymą? Ar už viso to, kas kinta, nesama ko nors 

pastovaus, amžina? Kuo pagrįstas tas pasaulio vientisumas, iš kur ir 
del kokių priežasčių jis atsiranda? 

Atsakymų į šiuos klausimus Herakleitas ieškojo eidamas savo 
pirmtakų jonėnų — Talio, Anaksimandro ir Anaksimeno — pėdomis. 
Jis pripažino, jog visa, kas egzistuoja, kyla iš vieno pagrindo, iš vie- 
nos nedalomos substancijos — archės. Taigi pasaulio vienovės esmę 
sudaro jo pirminio prado tapatumas; nėra daikto, kuris nebūtų to 
pradinio pagrindo transformacijos produktas, iš jo viskas randasi ir 
viskas galiausiai į jį sugrįžta. Herakleito požiūriu, tas daikto pagrin- 
das yra ugnis. Tai elementas, sudarantis visų daiktų esmę, lemiantis 
mūsų pasaulio formų ir objektų įvairovę. Ugnis yra amžina ir bega- 
line, ji neatsiranda ir neišnyksta, jai nebūdingi jokie apribojimai nei 
laike, nei erdvėje. Visa, kas atsiranda ir kas egzistuoja, yra jos trans- 
formacijos rezultatas. Taigi niekas nekyla iš nieko ir į nieką negrįžta; 
viskas yra materialių formų kaita. Mirtis nereiškia išnykimo ir pa- 
baigos, ji yra tik vienos egzistavimo formos perėjimas į kitą. 

Šitai p Herakleitas dar gana naivia forma išreiškė įsitikinimą, kad 
pasaulis yra vientisas ir begalinis, kad jo substancija — nesunaikina- 
ma. Logiškai nuoseklus jo aiškinimas sujungė tokias, atrodytų, prie- 
šingas kategorijas, kaip vienis ir daugis, pastovumas ir kintamumas, 
esmė ir reiškinys, amžinybė ir laikas. 

Bet kodėl pasaulio substancija yra ugnis? Tokią prielaidą lėmė 
tiek destruktyvi šios stichijos galia, tiek jos teikiamos geradarybės. 
Juk šviesa ir šiluma — ugnies produktai — yra būtina bet kokios gyvy- 
bės sąlyga, o temperatūros svyravimai yra svarbiausia įvairių gamtoje 
vykstančių pokyčių priežastis. Taigi drąsią hipotezę patvirtino kas- 
dienė patirtis. Be to, ši prielaida leido suvokti tikrovę kaip procesą. 
Ugnis kondensuotu pavidalu srūva iš kalnuotųjų pasaulio rajonų, 
tampa oru, šis pavirsta į vandenį, kuris savo ruožtu toliau transfor- 
muojasi į visišką ugnies priešybę — žemę. Atrodytų, jog sunki ir ma- 
syvi žemė toliau nebekinta, bet taip anaiptol nėra. Juk žemė iškvepia 
garą ir pamažu pavirsta į vandenį, kuris, iš pradžių įgavęs drėgnų, o 

po to sausų švytinčių debesų pavidalą, vėl grįžta į kalnuotuosius ug- 
nies rajonus ir su ja susijungia. Taigi kelią „žemyn“ nuo ugnies iki 
vandens papildo kelias aukštyn — nuo žemės iki ugnies. Ciklas užsi- 
daro, bet nesibaigia. Prasideda kitas ciklas. Ir taip — per amžius. 

Aristotelio mokinys Teofrastas, aprašydamas Herakleito pažiū- 
ras ir lygindamas jas su kitų Jonijos mokyklos mąstytojų pozicijo- 
mis, atkreipė dėmesį į tai, jog Herakleitas iš Efeso (kaip ir Talis, 
kuris manė, kad archė yra vanduo, arba kaip Anaksimenas, pasak 
kurio, tai esąs oras) „irgi pripažįsta vieną pradą, kuris ir juda, ir yra 
apibrėžtas, tačiau tuo pradu jis laiko ugnį ir iš ugnies, kuri tai sutirš- 
tēja, tai išretėja, kildina visa, kas egzistuoja, o paskui vėl į ugnį sugrą- 
žina, nes bet koks pagrindas iš prigimties yra ugnis“. 

Dinamiška ugnies prigimtis leido Herakleitui ją įžvalgiai trak- 
tuoti kaip turiningą tikrovės simbolį. Pastebėsime, jog čia kalbama 
ne tik apie kintamumą, bet ir apie prieštaringumą. Ugnis, kuri įsi- 
liepsnoja ir gęsta, kuri neša mirtį ir gimdo gyvybę, naikina ir kuria, — 
plastiškai išreiškė dinamišką ir kupiną prieštaravimų būties prigimtį. 
Tie prieštaravimai turėjo paaiškinti daiktų kintamumą, jų radimosi, 
raidos ir išnykimo procesą. Juk kiekviename tikrovės fragmente glū- 
di vidinė įtampa, kuri yra judėjimo šaltinis. Taika ir karas ne šiaip 
sau vienas po kito stoja, o egzistuoja sudarydami tarpusavio įtampą. 
Jei išnyktų prieštaravimai pasaulis suirtų ir mirtų. Dėl to karas yra 
gimdanti ir kurianti jėga, jis yra visa ko tėvas, visa ko karalius, nes 
viskas gimsta ginčijantis. 

Šią mintį Herakleitas plėtojo ne kartą. Pasak jo, prieštaravimai 
yra visuotinio pobūdžio, jie apima visas tikrovės sritis ir negali būti 
redukuojami tik į vieną apibrėžtą formą. Kiekvienas momentas yra 
susikertančių tendencijų atstojamoji — kaip temperatūra yra šilumos 
ir šalčio atstojamoji. Nors prieštaravimai — tai nenutrūkstamo kon- 
flikto būsena, jie nėra atskirti neįveikiamo barjero. Tam tikrose situ- 
acijose jie pereina vienas į kitą, net pasikeičia vietomis: teisingumas 
pasirodo esąs neteisingumas, meilė — neapykanta, auka — budelis... 

Vadindamas karą visa ko tėvu ir karaliumi, Herakleitas sąmo- 
ningai vartoja titulą, kurį Homeras suteikė Dzeusui, — tuo jis nori 
pabrėžti, jog ne dievai, o prieštaravimai yra kuriančioji pasaulio prie- 
žastis ir jo variklis. 

Tačiau ar prieštaravimais paremtas pasaulis — tai vien disonansų 
rinkinys, netvarkinga priešiškų tendencijų krūva? Aišku, kad ne. Pa- 
sak Herakleito, priešybės papildo viena kitą, ir iš tų „skirtingų daly- 
kų“ gimsta rišlus vienis, turtinga savo įvairove visuma. Tiesa, visur 
viešpatauja nesantaika ir kova, tačiau šie priešingi veiksniai — nelygi- 
nant atskiri muzikos kūrinio tonai — susijungia, ir iš jų atsiranda gra- 
žiausia harmonija. Beje, metus žvilgsnį, matosi tik disharmonija, bet 
juk paslepia harmonija yra tobulesnė už akivaizdžią. Ir nors tikrovė 
megsta slapukauti, vis dėlto ją galima atskleisti. Reikia tik atsikratyti 
tikėjimo ir iliuzijų, pasikliauti protu ir pasitelkti visas jo išgales. Ve 
manimi, o desniais pasikliovus, išmintinga pripažinti, kad visi daiktai 
sudaro vienovę. 

Taigi priėjome prie Herakleitui būdingos dėsnio, Logoso, viską 
valdančios protingos minties idėjos. Nepaliaujamai kintančiame pa- 
saulyje išryškėja visagalis būtinumas, pastovi ir protinga visa ko tvar- 
ka. Iš įvairiausių įvykių mozaikos išnyra racionali tendencija, dėsnis, 
kuris pavieniams faktams suteikia protingą prasmę ir iš jų sukuria 
tikrąją harmoniją. O kadangi tas dėsnis yra bendras visoms būtims, 
galime jį suvokti mintimi, galime jį įsisąmoninti ir suprasti. Tik dės- 
nio įsisąmoninimu paremta tikroji išmintis. Ji anaiptol nėra tapati 
gebėjimui pažinti daugybę daiktų, ji siejasi ne su enciklopediniu išsi- 
mokslinimu, o su pažinimu to, kas bendra, kas liečia daiktų kaitos 
mechanizmus. Nes tik toji išmintis leidžia mums protingai gyventi, 
veikti dabartyje ir numatyti ateitį. 

Aptariau Herakleito tikrovės teoriją. Nepamirškime, kad ji lie- 
čia ne tik gamtos pasaulį, bet ir — dargi pirmiausia — socialinį pasau- 
l;. Ji buvo ne tiek gamtos stebėjimo ir tyrimo rezultatas, kiek filosofo 
patirties, kuria iš esmės ir rėmėsi jo intelektinė pozicija pasaulio at- 
žvilgiu, susumavimas. 

Kintamumo idėja turėjo atrodyti savaime aiški žmogui, kuris 
buvo senųjų socialinių formų lūžio ir žlugimo liudininkas, o dialek- 
tikos tezė, skelbianti, kad iš mirties gimsta gyvenimas, kad vienų mir- 
timi jie gyvena, kity gyvenimu jie miršta, buvo puikiai suprantama 
žmogui, kurio akyse gimė nauja epocha. Juk kasdieniai pastebėjimai 
Iš tiesų teike daug peno daiktų reliatyvumo motyvo apmąstymams: 
antai liga malonumu ir gėriu paverčia sveikatą, alkis — sotumą, nuo- 
vargis — poilsį; žmonės nežinotų, kas yra teisingumas, jeigu nebūtų ne- 
teisingų dalykų; pati gražiausia beždžionė yra bjauri, palyginus su žmo- 
gumi; gimusieji nori gyventi ir priklausyti nuo savęs, tačiau patys palieka 
vaikų, kad ir šie savo ruožtu numirtų. 

Akylas gyvenimo stebėjimas skatino atsisakyti besąlyginių ver- 
tybių sistemos, tarsi tos vertybės būtų kartą ir visiems laikams „duo- 
tos“ nekintama galutine forma. Jis reikalavo reliatyvizuoti vertini- 
mus, suvokiant, jog tai, kas naudinga ir kas žalinga, kas gražu ir kas 
bjauru, yra reliatyvūs dalykai. Žodžiu: jis reikalavo atsižvelgti į kon- 
krečią santykio struktūrą, tirti specifines laiko ir vietos sąlygas. 

Žmogaus ir pasaulio apmąstymai, kurių šaltinis — įvairialypis 
pažinimas, Herakleito laikais dar nebuvo išsirutulioję. Pažinimas dar 
buvo menkas, patirtis skurdi. Todėl nieko keista, kad jo dialektinėje 
pasaulio vizijoje daug nutylėjimų, metaforų ir net naivybių, pavyz- 
džiui, tokių, kaip atsakymas į klausimą, kodėl pasigėręs vyras svirdu- 
liuoja, pasiduoda vedamas nesubrendusio vaiko ir nesuvokia, kur ei- 
nqs, — Mat taip esą todel, kad jis turi drėgną sielą, tuo tarpu tik sausa 
siela yra tšmintingiausia ir geriausia. 

Nepamiršdami Herakleito pasaulio vizijos naivumo ir primity- 
vumo, nepamirškime ir novatoriškų filosofo idėjų bei genialių jo 
įžvalgų. Nors tos idėjos ir įžvalgos gimė prieš pustrečio tūkstančio 
metų, jos jau pranašavo mūsų šiuolaikinę — gilesniu pažinimu pa- 
grįstą — tikrovės sampratą. 


DEMOKRITAS: 
ŽMONĖS IR ATOMAI 


Manoma, jog Demokritas buvo 
garsios ir labai turtingos giminės palikuonis. Paveldėjęs didžiulius 
turtus, juos išeikvojo kelionėms. Už tai jis net buvo patrauktas teis- 
man. Mat tais laikais tėvo turto iššvaistymas buvo laikomas įstatymo 
pažeidimu, o tai padaręs žmogus tapdavo pariju ir negalėdavo būti 
palaidotas gimtinėje. Tačiau Demokritas bausmės išvengė, nors teis- 
mo salėje nei aiškinosi, nei teisinosi. Jis paprasčiausiai paėmė kny- 
gą — savo klajonių ir apmąstymų vaisių — ir ėme skaityti. Stulbinanti 
tikrovės vizija, kurią jis išdėstė, privertė teisėjus suklusti, sukėlė jų 
nuostabą. Taigi teisminis tyrimas virto filosofiniu disputu, o teisėjai 
tapo uoliais naujojo mokslo šalininkais. Galiausiai įstatymą pažei- 
dusi veika buvo pripažinta garbingu poelgiu, o grėsusi bausmė pa- 
keista į apdovanojimą. Teismas pareikalavo, kad valstybė skirtų De- 
mokritui dotaciją, kuri leistų jam ramiai tęsti mokslinius tyrimus. 

Tokia yra legenda, atspindinti tikrą filosofo charakterio bruožą: 
karštą žinių troškimą, kuriam Demokritas pašventė visą asmeninį 


gyvenimą. 

Lyginant su amžininkais, aš aplankiau didžiausią Žemės dalį, — 
sakė jis, — Hyrinėjau įvairiausius dalykus, mačiau, kokia didelė yra kli- 
mato tr kraštų įvairovė, girdėjau daugybę mokytų vyrų. Jo klajonių 
keliai vedė per visą to meto civilizuotąjį pasaulį: Babiloniją, Persiją, 
Egiptą, Indiją... Jis mokėsi pas persų ir chaldėjų išminčius bei ma- 
gus, pas Egipto šventikus, pats darė bandymus, tyrinėjo ir lygino. 
Taip gimė iš tiesų enciklopedinė sistema, apimanti to meto pažini- 
mo visumą. Ji buvo išdėstyta septyniasdešimtyje traktatų, kuriuose 
formos meniškumas ir stiliaus grožis lenktyniavo su turinio platumu 
tr mąstymo gilumu; tai buvo traktatai iš matematikos, etikos, astro- 
nomijos, logikos, fizikos, poetikos, biologijos, technikos, politikos... 

Taigi Demokritas tikrai pelnytai buvo vadinamas „visažiniu“, „fi- 
losofijos penkiakovininku“ ( Diogenas Laertijas), mąstytoju, kuris „ty- 
rinėjo viską“ (Aristotelis) ir „nuo nieko neatsiribojo (Ciceronas). 

Demokrito veikalus ištiko negailestingas likimas. Tačiau žiau- 
rus jis buvo tik veikalams, bet anaiptol ne idėjoms. Iki mūsų laikų 
neišliko nė vieno veikalo (yra išlikusių tik nedidelių fragmentų, ku- 
rių autorystė neretai abejotina), tačiau užmarštis jo idėjų neįveikė, 
laiko išbandymus jos pergalingai atlaikė — ne tik susilaukė sekėjų, 
kaip Epikūras ar Lukrecijus, bet ir tapo atspara, formuojantis naujų- 
jų laikų filosofijai ir naujųjų laikų mokslui, turėjo įtakos Džordanui 
Brunui ir Galilėjui. 

Demokritas — atomistikos kūrėjas. Tačiau nepamirškime, kad 
iš pradžių žodis „atomas“ reiškė ne tik mažiausią nedalomą me- 
džiagos dalelę, bet ir žmogų kaip individą. Kai kurie tyrėjai netgi 
pabrežia, kad filosofinė Demokrito atomistika — tai jo individua- 
listinių socialinių pažiūrų perkėlimo į gamtos pasaulį rezultatas. 
Siaip ar taip, tarp jo socialinės teorijos ir gamtos vizijos esama ste- 
bėtino panašumo. 

Gimininės sistemos (kurioje žmogus buvo anonimiška visumos 
dalelė, visais aspektais išlaikanti bendrumą su kitais giminės nariais, 
tr būtent tai apibrėžė jos tapatybę) irimas galiausiai lėmė visuomenės 

susiskaidymą į atskirus elementus. Žmonės pamažu pradėjo suvokti 
savąjį individualumą ir savarankiškumą, pajuto savąjį „aš“. Šis įsisą- 
moninimas buvo viena iš polio, t. y. valstybės-miesto, kūrimosi bei 
prasidėjusio darbo pasidalijimo pasekmių; mat vykstant darbo pasi- 
dalijimui, atskiriems individams atiteko įvairios, skirtingos funkci- 
jos. Stiprėjanti individualizacija iškėlė į dienos šviesą teorinę proble- 
mą: kas lemia, kad tos atskiros dalelės drauge sukuria visumą, kokia 
yra tos visumos prigimtis, kitaip tariant, koks yra visuomenės ir ją 
valdančių dėsnių pobūdis? 

Atsakydamas į šį klausimą, Demokritas laikėsi „natūralaus bū- 
vio“ koncepcijos: pavieniai individai veikia nesaistomi jokių tarpu- 
savio santykių ir gyvena diena iš dienos kaip laukiniai žvėrys, pavie- 
niui ieškantys grobio. Toks buvo pradinis žmonijos istorijos taškas. 
Tačiau laikui bėgant individualių žmogaus jėgų menkumas ir nuola- 
tiniai pavojai privertė sutelkti pastangas ir veikti vieningai. Būtent 
asmeninė nauda išmokė žmones veikti išvien ir tapo kertiniu visuo- 
menės akmeniu. Dėl šio siekimo patenkinti natūralias žmogaus reik- 
mes tam tikroje istorijos stadijoje atsirado visuomenė. Jos egzistavi- 
mą lemia sąmoningo kūrimo aktas, ji yra tarpusavio sutarties, 
turinčios tikslą sujungti pastangas bendram reikalui, rezultatas. Pri- 
dursime, kad tokiu požiūriu rėmėsi „socialinės sutarties“ teorija, ta- 
pusi itin populiari, praėjus daugiau nei dvidešimčiai amžių. 

Demokrito koncepcija suteikė visuomenės refleksija: pasaulieti- 
nį pobūdį. Socialinio būvio genezė buvo paaiškinta natūralistiškai. 
Nebeliko reikalo apeliuoti į dievus ir antgamtines jėgas. Norint at- 
skleisti socialinio gyvenimo formavimosi mechanizmus, suprasti jo 
tikslus, dorovės principus, teisinę sistemą, pakako įsisąmoninti žmo- 
gaus situaciją pasaulyje, natūralias jo reikmes bei jų tenkinimo gali- 
mybes. Mat ne tik socialinė organizacija, bet ir dorovė bei teisė yra 
susitarimo rezultatas. Juk nieko nera teisėta ar neteisėta visoms toms 
būtybėms, kurios nesugebėjo tarp savęs susitarti, kad kitų neskriaustų ir 
pačios nebūtų skriaudžiamos. Nei teisė, nei dorovė neegzistuoja pa- 

čios savaime, jos yra ne dangaus dovana, o mūsų pačių nustatytos ir 
visada grindžiamos tarpusavio susitarimu. Apie tai, kas yra gerai ir 
kas blogai, kas gražu ir kas bjauru, kas teisinga ir kas neteisinga, pri- 
klausomai nuo poreikių ir situacijos sprendžia žmonės. 

Žmonės sukūrė visuomene bendram labui, siekdami laimės ir 
bandydami išvengti kančių. Taigi laimė siejasi su galimybe realizuo- 
ti natūralius poreikius. Tačiau žmogus neturėtų bet kokia kaina siekti 
tuos poreikius patenkinti. Gyvendamas su kitais žmonėmis bendruo- 
menėje, jis turi paisyti jų gerovės. Žmogus negali kitų skriausti, kad 
jam pačiam savo ruožtu netektų patirti skriaudos. Taigi savo troški- 
mus ir emocijas jis privalo tramdyti. Jis turi prisiminti, kad jeigu kas 
negeba gerio valdyti ir deramai su juo elgtis, iš gėrio išauga blogis. Gra- 
žu yra tik tai, kas saikinga. Saikingumas — tai pusiausvyra tarp indi- 
vido troškimų bei tikslų ir jo pajėgumo bei galimybių, tarp žmogaus 
asmeniškų troškimų ir kolektyvo bendro intereso. 

Šitaip Demokrito etika įgavo intelektualizmo bruožų: prielai- 
doje, kad būtina sąlyga, norint pasiekti laimę, yra išmintis, mokėji- 
mas gyventi, gebėjimas tinkamai elgtis, slypėjo įsitikinimas, kad gy- 
venimo ir veiklos visuma turi būti proto kontroliuojama. Gilus 
vanduo tik tada bus malonus, kai išmoksime plaukti... 

Jo etikai būdingos | ir visuomeniškumo tendencijos. Žmogus 
juk nėra nuo visuomenės atitrūkęs individas; jis yra pilietis, politi- 
nio kolektyvo dalelė, todėl jo elgesys peržengia privatumo sferą, 
siejasi su kolektyvinio gyvenimo pagrindais ir šiuo požiūriu yra 
vertinamas — kaip dorovingas, kai derinasi su bendruoju interesu, 
kaip nedorovingas, kai šiam prieštarauja. Nepamirškime, pabrėžė 
Demokritas, jog gerai tvarkomame mieste klesti didžiausias teisingu- 
mas, 0 tai ir yra svarbiausia. Išsaugojus tai, viskas išsaugoma, 0 su- 
griovus — viskas griūva. 

Teiginys, kad visuomenė yra individų susivienijimas, turi ne 
tik pasaulėžiūrinę bei etinę, bet ir praktinę politinę prasmę. Juk jis 
skelbia demokratijos principą, lygybės idėją (savaime aišku, tik grai- 

kų polio piliečių, t. y. laisvųjų Žmonių, o ne vergų). Pagaliau, išsa- 
kydamas savo politinius įsitikinimus, Demokritas rašė, jog Ažek laisvė 
yra geriau už vergystę, tiek ir skurdas, esant liaudies valdžiai, yra 
geriau nei vadinamoji gerove, valdant valdovams. Taigi bendroji vi- 
suomenės koncepcija logiškai implikuoja nuostatą, kad tinkamai 
organizuotas kolektyvas privalo gerbti visų piliečių, teisėtų kolek- 
tyvo narių, teises ir rūpintis natūraliomis jų reikmėmis. Toks yra 
aukščiausias bendruomenes tikslas. 

Vadinasi, visuomenė yra savarankiškų ir laisvų individų, susi- 
vienijusių tarpusavio sutarties pagrindu, suma. O gal ir pasaulis apie 
mus yra kažkokių paprastų elementų sistema? Tai iš tiesų įdomus 
klausimas, sykiu — ir tyrimo uždavinys. Jis reikalauja sinchronizuoti 
visuomenės paveikslą su pasaulio paveikslu, sujungti juos į vieną tik- 
roves VIZiją. 

Nera abejonės, jog socialinės pažiūros bei socialinė patirtis ne- 
mažai lėmė Demokrito mokslą apie gamtą. Kita vertus, tas mokslas 
buvo ir gamtos tyrimų bei kasdienių stebėjimų rezultatas. Imkime, 
pavyzdžiui, tokį reiškinį, kaip kai kurių kūnų traukimasis. Kaip gi 
toks reiškinys būtų įmanomas, tarus, kad visas kūnų tūris yra ištisai 
užpildytas? — klausia Demokritas. Ir atsako: kūnų tūrio padidėjimo 
arba sumažėjimo faktą galima paaiškinti, tik padarius prielaidą, kad 
kūnai yra sudaryti iš dalelių, tarp kurių yra laisvos erdvės. Arba kitas 
pavyzdys — kūnų sugerties, arba absorbcijos, problema. Juk audinys 
sugeria vandenį tik todėl, kad jis nėra tolydžios sandaros, t. y. tarp jį 
sudarančių atomų yra tuštumos. Būtent ją užpildo vanduo. Pagaliau 
iškyla ir kūnų konsistencijos klausimas. Pasak filosofo, tai, kad kū- 
nai esti kietesni ar minkštesni, atitinka tankesnį arba retesnį jų dale- 
lių išsidėstymą. Tik priėmus atomo ir tuštumos hipotezę, galima 
paaiškinti patirčiai prieinamus faktus. 

Demokrito pažiūrose glūdėjo tikrovės, kaip dinamiškos struk- 
tūros, susidedančios iš tuštumoje egzistuojančių atomų, vizija. Ato- 
mai — tai elementarios nedalomos medžiagos dalelės; tuštuma — tai 


45 


DEMOKRITAS, apie 460-apie 370 pr. Kr. 


vieta, kurioje jie juda. Atomai yra amžini ir nesunaikinami, jie neat- 
siranda ir neišnyksta, be to, jie yra nekintami. Jų yra be galo daug, o 
tuštuma, kurioje jie egzistuoja, neturi jokių erdvinių apribojimų. Dėl 
to visata yra beribė, joje egzistuoja nesuskaičiuojama daugybė pasau- 
lių, kurie skiriasi dydžiu. Kiekvienas jų yra atomų susijungimo rezul- 
tatas, lygiai kaip ir pavieniai, iš kasdienės patirties mums žinomi daik- 
tai bei reiškiniai. Visi jie yra apibrėžtos elementarių dalelių struktūros. 
Kadangi būdinga atomų savybė yra judėjimas, tos struktūros yra ne 
statiškos, o dinamiškos. Tiesa, atomai yra nekintami, bet atomų jun- 
giniai, sudarantys daiktų įvairovę, nuolat kinta — atsiradę susijungus 
atomams, jie keičiasi ir galiausiai, suirus struktūrai, išnyksta. Taigi 
atskiri daiktai — ir ne tik daiktai, bet ir ištisi pasauliai — turi savo 
istoriją. Vieni pasauliai dar auga, kiti jau klesti, o dar kiti žūsta. Išsky- 
rus atomus ir tuštumą, nera nieko amžina, nekintama, pastovu... 

Ar tikrovė apie mus yra tik tuštumoje besiblaškančių atomų cha- 
osas, vyksmas, kurio neįmanoma suprasti? Pasak Demokrito, gam- 
toje esama tam tikros pastovios tvarkos, visa, kas įvyksta, įvyksta vei- 
kiant tam tikriems dėsniams. Joks daiktas, — teigia jis, — neatsiranda 
be priežasties, o turi kokį nors pagrindą, kuris yra būtino pobūdžio. 
Mokslo uždavinys yra aiškinti priežastis, klausti „kodėl?“. Atsaky- 
mas į šį klausimą yra vertesnis nei Persijos karalystė, nes žinoti, kaip 
yra iš tikrųjų, reiškia išmintingai ir palaimingai gyventi. 

Viskas pasaulyje vyksta būtinumo pagrindu. Apibrėžtomis tra- 
somis judantys atomai susiduria ir susijungia, sudarydami daugiau 
ar mažiau kompaktiškas struktūras. Atsiuuktinumų nebūna. Tik žmo- 
nės iš atsitiktinumo sąvokos pasidarė uždangą savo neįžvalgumui pri- 
dengti. Atsitiktinumas iš esmės yra tamsumo funkcija, priežasčių ne- 
žinojimo išraiška, kitaip tariant, tai subjektyvi kategorija. 

Senovėje populiaraus anekdoto, iliustruojančio atsitiktinumo fe- 
nomeną, herojus buvo plikagalvis vyras, kuriam einant per lauką ant 
galvos užkrito vėžlys. Demokrito požiūriu, net ir toks keistas nuoty- 
kis neiškrenta iš pasauliui būdingo priežastingumo sąsajų. Žmogus 

ėjo per lauką, nes skubėjo namo. Toje vietoje jis atsidūrė apibrėžtu 
laiko momentu, kurį lėmė jo ėjimo greitus. Vėžlys nukrito ne be prie- 
žasties, o todėl, kad jį iš nagų paleido erelis. Erelis paleido vežlį, nes, 
pamatęs pliką galvą, palaikė ją akmeniu. Mat ereliai turi įprotį neši- 
ni vežliu pakilti į orą ir numesti jį ant akmens, kad sudužtų šarvai ir 
jie galėtų prieiti prie mėsos. Taigi netikėtas nuotykis pasirodo esąs 
priežasčių nulemtas įvykis, kiekvienas jo elementas — būtinas. 

Dievai iš pasaulio vizijos, kaip ir iš visuomenės koncepcijos, bu- 
vo išstumti. Gamta buvo aiškinama remiantis ja pačia; nebebuvo 
reikalo griebtis antgamtinių jėgų įsikišimo. Vienintelis visko, kas eg- 
zistuoja, šaltinis yra atomų kombinacijos. Kai atomai vieni su kitais 
susijungia, atsiranda daiktai, o kai skaidosi, prasideda daiktų irimas. 
Be to, šie procesai vyksta dėsningai, juos sieja priežasties ir pasekmės 
ryšys, patvirtinantis, jog determinizmas yra visuotinis. Aptikti tas 
sąsajas ir priežastis — mokslo uždavinys. Jo emęsis mokslas gali paaiš- 
kinti tikrovę, atsakyti į žmogų kamuojančius klausimus ir paleng- 
vinti kasdienį jo triūsą. 

Minėjome, kad atomai yra amžini, nedalomi ir nekintami. O ar 
jie vieni nuo kitų skiriasi? Jeigu skiriasi, tai kokio pobūdžio savybė- 
mis? Demokritas laikosi prielaidos, kad kokybiniu požiūriu atomai 
yra vienodi. Tačiau jie skiriasi kiekybinėmis savybėmis — forma, dy- 
džiu, vieta erdvėje ir laike. Tie kokybiškai vienodi atomai ir sukuria 
įvairius daiktus ir gausias jų savybes. Savybės esti dvejopos: vienos jų 
(pavyzdžiui, forma ir vidinė struktūra, kitaip tariant, geometriniai ir 
kiekybiniai ypatumai) yra objektyvi pačių daiktų savastis, o kitos 
nėra jiems objektyviai būdingos, o tik išreiškia mūsų reakcijas į tam 
tikras atomų kombinacijas. Jusliškai suvokiamos kūnų savybės (spalva, 
šiluma, kvapas) iš tikrųjų nėra jų pačių savybės, paprasčiausiai mes 
tuos daiktus šitaip suvokiame: saldumas yra sutartinis dalykas, kartu- 
mas — sutartinis dalykas, karštis — sutartinis dalykas, šaltis — sutartinis 
dalykas, spalva — sutartinis dalykas, o iš tikrųjų egzistuoja tik atomai ir 
tuštuma. Antai Malmazijos vynas pats savaime nėra saldus, bent jau 

atomai, iš kurių jis susideda, šios savybės neturi. Vynas yra sudarytas 
iš smulkių, švelnių ir glotnių dalelių, kurios, jį geriant, švelniai lie- 
čia, glosto mūsų stemplę ir sukelia malonumo bei pasitenkinimo, 
žodžiu — saldumo, jausmą. 

Pasaulio paveikslas, kurį mums teikia juslės, paprastai yra neiš- 
samus ir netobulas, o neretai ir apgaulingas. Mat stebėjimo būdu 
negalime tiesiogiai įžvelgti tikrovės elementų, arba atomų. Jie perne- 
lyg maži. Negalime stebėti ir jų elgesį valdančių dėsnių, kitaip ta- 
riant, negalime patirti įvykių būtinumo, jų reiškimosi tr kitimo tvar- 
kos. Užtat, stebėdami pasaulį, mes priskiriame jam bruožus, kurių 
jis iš tikrųjų neturi. Del to juslinis pažinimas — tik miglotas pažini- 
mas. Tiesa, jis teikia mūsų pažinimui medžiagos, bet toji medžiaga 
turi būti patikrinta ir suprasta. Tikrasis pažinimas ir tikrosios ži- 
nios — tik proto dalykas. Kadangi miglotas pažinimas nepajėgus ką 
nors labai mažą nei pamatyti, nei išgirsti, nei užuosti, nei paragauti, 
nei suvokti paliečiant, 0 tyrimas reikalauja tikslumo, j0 vietą užima 
tikrasis pažinimas, turintis subtilesnį pažinimo organą. Taigi juslinis 
pažinimas turi būti papildytas protiniu pažinimu. Tik tada pavienės 
informacijos gali transtormuotis į visa apimančią sistemą, harmo- 
ningą tikrovės pažinimą. 

Kartais teigiama, kad atomistikos kūrėjas apskritai kvestionavo 
juslinio pažinimo vertę. Legenda skelbia, kad Demokritas „laisva va- 
lia atsižadėjo akių šviesos, nes tikėjo, kad nuo regėjimo iliuzijų ir 
pinklių išvaduota jo siela mąstys skvarbiau ir gebės tiksliau protauti 
(Gelijus Aulas). Krikščioniškos pakraipos kritikas Tertulianas reika- 
lą aiškino visiškai kitaip: „Demokritas save apakino, nes negalėjo 
žiūrėti į moteris ir jų negeisti, o prie jų neprieidamas kentėjo. 

Demokrito sistema buvo tokia nuosekliai materialistinė ir pa- 
saulietinė, kad Platonas savo „Įstatymuose“ patarė jo šalininkus bausti 
rykštėmis, ištrėmimu ar net mirtimi, nes jie keliantys grėsmę valsty- 
bei ir tikėjimui. Tačiau Demokrito teorija pergyveno savo priešinin- 
kus. Jos teiginiai numatė pažinimo raidos gaires, o iškeltos proble- 


48 


DEMOKRITAS, apie 460-apie 370 pr. Kr. 


mos skatino ir brandino intelektinę kūrybą. Demokrito sukurta ato- 
mo, kaip mažiausios nedalomos medžiagos dalelės, koncepcija išliko 
beveik nepakitusi iki XIX amžiaus pabaigos, o jo mintis, kad pasau- 
lių esama daugybė, o visata — beribė, tebėra aktuali iki šiol. Jo ato- 
mistinė socialinė teorija atrodė patraukli dar ir XVIII amžiuje, o pa- 
žinimo problemų apmąstymai tapo vis iš naujo įsiplieskiančių 
filosofinių svarstymų objektu. Tai vis darbai „ano rimto ir garbaus 
vyro, kuris gyrėsi nenoru išgarsėti“ (Ciceronas) ir kurį mūsų laikai 
pavadino „Aristoteliu, ankstesniu už patį Aristotelį. 


SOKRATAS, 
ARBA SAVIMONĖS LINK 


Chairefontas — smalsus aistringas 
jaunikaitis — patraukė į Apolono šventyklą Delfuose, norėdamas ora- 
kulo paklausti, kas yra didžiausias pasaulio išminčius. Dievas prana- 
šės pitijos lūpomis atsakė, jog pats išmintingiausias iš visų — Sokra- 
tas. — Jr ką dievas tuo nori pasakyti? — svarstė Sokratas. — Ką tokia 
misle turėtų reikšti? Juk aš, tiesą sakant, nesijaučiu turįs nei daug, nei 
mažai išminties. Tai ką jis iš tikrųjų pasako teigdamas, kad esu tšmin- 
tingiausias? Juk turbūt jis nemeluoja. Jam nederėtų meluoti. 

Gilindamasis į paslėptą orakulo verdikto reikšmę, Sokratas ga- 
liausiai pripažino savo pranašumą. Tai nesusiję su žinojimu. Nei jis, 
nei kiti žmonės nieko nežino. Skirtumas tik tas, kad kiti, regimybę 
laikydami tikrove, o nuomones — tiesa, mano tapę išmintingi. Jie 
įsivaizduoja kažką žiną, nors iš tikrųjų jų žinojimas nė grašio never- 
tas; jie mano esą protingi, bet iš tikrųjų tokie anaiptol nėra, jie tik 
pasidavė puikybei, nes prarado kritiškumą. Aš už kitus žmones pra- 
našesnis tuo, — tarė sau Sokratas, — kad aiškiai suvokiau savo neišma- 
nymą ir šitaip atsikračiau tikėjimo iliuzijų, kasdienių nuomonių ir 

pripažintų aksiomų. Tik dabar, kai įsitikinau, kad žinau, jog nieko 
nežinau, galiu imtis ieškoti tiesos, idant realizuodamas priesaką gnothi 
seauton — „pažink pats save“ (toks užrašas buvo ant minėtos Apolono 
šventyklos portiko), surasčiau tiesą savo sielos gelmėse. 

Taigi Sokrato pozicijai būdingas nepasitikėjimas tradicinėmis nuo- 
statomis ir esamais mokslais. Filosofas suabejojo jų verte ir savo misija 
laikė neigimo bei kritikos aktą. Jis jautėsi turįs ypatingą pašaukimą 
diegti ateniečiams įsitikinimą, kad jų žinios — nieko vertos, ir tuo suža- 
dinti jų kritiškumą. Vaikštinėdamas miesto gatvėmis jis stabdydavo 
praeivius, užduodavo jiems klausimus ir analizuodavo atsakymus tol, 
kol išryškėdavo jų absurdiškumas. Taip jis elgėsi su žmonėmis, kurie 
patys save laikė arba buvo laikomi didžiai išmintingais. Priversdavo 
juos pripažinti savo neišmanymą arba atsidurti kvailio vietoje. Visa tai 
vykdavo dalyvaujant jaunuoliams, kurie lydėjo jį ir klausėsi pokalbių. 
Šitaip jis „atsisėdo miestui ant sprando, nelyginant dievo rankos pa- 
siųsta sparva“ (Platonas), leido skepticizmo geluonis, griovė pripažin- 
tus autoritetus. Todel nieko nuostabaus, kad galiausiai buvo apkaltin- 
tas kaip oficialiosios religijos priešas ir jaunimo tvirkintojas, atiduotas 
teismui ir nubaustas mirtimi. Jis buvo teisiamas ir del politinių moty- 
vų, Nors proceso metu apie tai nekalbėta. Sokratas kvestionavo demo- 
kratinės tvarkos vertingumą ir stojo prieš demokratines institucijas. 
Tarp filosofo mokinių ir bičiulių buvo daug aristokratų, atvirų demo- 
kratijos priešų, tautiečių nemėgstamų žmonių, tokių kaip Kritijas, va- 
dovavęs trisdešimties tiranų grupelei, kuri Atėnų kapituliacijos metu, 
pralaimėjus karą su Sparta, užgrobė valdžią. 

Tiranijos žlugimas ir demokratinės santvarkos restitucija — tai 
sąlygos, leidusios Sokratą patraukti teisman. Kita vertus, pasmerkus 
mirti jam buvo duota ir galimybė pasirinkti kitokio pobūdžio baus- 
mę. Sokratas tokią galimybę atmetė. Nepaisydamas bičiulių įkalbi- 
nėjimų, jis nesutiko ir bėgti iš Atėnų. Išdidumas ir karštas įsitikini- 
mas savo teisumu neleido jam „tarsi išmaldos prašyti prailginti 
gyvenimą, kuris būtų buvęs šimtąkart blogesnis už mirtį“. Jis pasi- 

rinko orią mirtį. Kai kalėjimo patarnautojas ištiesė nuodų taurę, pa- 
sak Platono, „labai mielai ją paėmė; jo ranka nesudrebėjo [-..], iškart 
vienu mauku be mažiausių pastangų ir pasišlykštėjimo išgėrė". O kai 
bičiuliai ėmė visu balsu raudoti, nusistebėjo del tokio jų elgesio — esą 
todėl išprašęs moteris, kad šios tokių dalykų nekrėestų. 

Sokrato byla jo mirtimi nesibaigė. Filosofo pozicija, jo idėjos 
bei tragiškas likimas padarė didžiulį poveikį amžininkams ir būsi- 
moms kartoms, nepaisant to, kad savo mokslo jis raštu neišdėstė. 
Sakė nenorįs plunksna ir rašalu sėti žodžius, kurie bejėgiai byloti už 
save tr negeba tinkamai mokyti tiesos. Jis labai vertino gyvą, balso mo- 
duliacijomis bei išraiškingu gestu pabrėžiamą žodį, tiesioginį sąlytį 
su pašnekovu, galimybę derinti argumentaciją su šio lygiu ir intere- 
sais, tiesiog akyse ieškant supratimo blyksnio. Jis nenorėjo rašyti trak- 
tatų, skirtų anoniminiam skaitytojui, kurti veikalų, kurie į užduoda- 
mus klausimus atsako „iškilminga tyla“ ir, „išsisklaidę į visas puses“, 
pakliūva į netikusias rankas, esti klaidingai interpretuojami arba puo- 
lami be jokios galimybės apsiginti. Todėl ir mes, kalbėdami apie 
Sokratą, esame pasmerkti tenkintis tarpiniais šaltiniais. Juose patei- 
kiama medžiaga gana nevienalytė ir menkai patikima. 

Kas jis buvo iš tikrųjų, niekada nebesužinosime. Galbūt (jei pa- 
sikliausime satyriniu didžiojo komedijų kūrėjo Aristofano pasakoji- 
mu) — įtartinas gamtos filosofas, klastingas novatorius ir bedievis so- 
fistas, mokęs, kaip įrodyti, jog tai, kas netiesa, yra tiesa, o kas 
neteisinga — teisinga? O gal veikiau (pagal Ksenofonto panegiriką) — 
blaivaus proto ir kiek banalus mąstytojas, savo mokymu skelbęs pa- 
plitusias ir nuvalkiotas tiesas? O gal — kaip liudija Platonas — žmo- 
gus, kuris, suvokęs savo neišmanymą, aistringai ieško dramatiškose 
gyvenimo aplinkybėse slypinčios tiesos? Tikėtina, kad būtent Plato- 
no liudijimai yra arčiausiai tiesos. Tačiau niekada neturėtume pa- 
miršti, kad Platono dialoguose Sokratas neretai išsako autoriaus idė- 
jas, todel sunku atsakyti į klausimą, kada Sokratas kalba savo vardu, 
o kada jo balsu byloja Platonas. 

Kokios buvo tikrosios Sokrato pažiūros, tebesiginčijama iki 
šiol. Tačiau nepriklausomai nuo to, kas jis pats buvo, labai svarbu, 
kuo jis tapo istorijoje. Ir jeigu net, kaip jau minėta, Platono Sokratas 
buvo išgalvotas personažas, jo reikšmė vis tiek būtų buvusi didesnė 
nei daugelio tikrai gyvenusių mąstytojų. Didesnė, kadangi jis ištisus 
amžius veikė ir formavo žmogaus protą ir taip įaugo į kultūrą, kad 
norint aprėpti jo įtaką, iš esmes reikėtų iš naujo parašyti visą filoso- 
fijos istoriją iki pat mūsų dienų. 

Su Sokrato vardu paprastai siejamas reikšmingas filosofinės mąs- 
tysenos posūkis. „Nuo seniausių laikų iki pat Sokrato, — rašė Cicero- 
nas, — filosofija tyrinėjo skaičius ir judėjimą, ieškojo atsakymo į klau- 
simą, kokiu pagrindu atsiranda visi daiktai ir į ką jie vėl sugrįžta; be 
to, buvo uoliai tyrinėjamas žvaigždžių dydis [...] ir visi dangaus reiš- 
kiniai. Sokratas pirmasis tilosofiją nuleido iš dangaus ant žemės, į 
miestus, netgi į namus, ir liepė tyrinėti gyvenimą, papročius bei tai, 
kas yra dora, o kas nedora“. Su šiuo posūkiu siejasi vėliau prasidėjusi 
filosofijos humanizacija: jos dėmesio centre atsirado žmogus, jo pa- 
šaukimas, dorovinė pozicija, etinės ir intelektinės vertybes, kitaip ta- 
riant, filosofinės antropologijos problematika. Kaip tik ši problema- 
tika turėjo ženklinti vienintelio svarbaus — Sokrato manymu — 
pažinimo ribas. Antai sutikdamas su priekaištu, kad jo nedominąs 
pasaulis, net miesto, kuriame gyvena, apylinkes, filosofas atsakė: Aš 
juk megstu mokytis. O apylinkės ir medžiai nenori nieko mangs tšmoky- 
ti, mane moko tik žmonės čia, mieste. 

Sokratas nukėlė filosofiją „iš dangaus ant žemės“, tačiau tiesos 
liepe ieškoti ne ant žemės ar gatvėse, o pačiame žmoguje. Jis atmetė 
ligi tol gyvavusias nuomones, nes jos neparemtos vidiniu intelekti- 
niu išgyvenimų; vieninteliu autoritetu — išskirtiniu tiesos ir netiesos 
kriterijumi — laikė individualią savimonę ir sąmoningą intelekto 
sprendimą. Šitaip Sokrato moksle, pasak Hėgelio, „sąmonė grįžo į 
save“. Ji tapo refleksijos, pretenduojančios pažinti besąlyginę tiesą, 
išeities tašku ir pagrindu. 

Individualią sąmonę — tikrąjį autentiškos tiesos pagrindą ir šal- 
tinį — slegia tradicinių įsitikinimų balastas. Todėl reikia jo atsikraty- 
ti. Čia padeda filosofo „ironija“ ir jo naudojamas elenktinis (nugin- 
čijimo) metodas. Jis paremtas destrukcija: šis metodas turėjo atskleisti 
paplitusių nuomonių apgaulingumą, įprastinių teiginių klaidingu- 
mą ir šitaip išlaisvinti žmogų nuo jų įtakos. Šią funkciją ir atliko 
Sokrato klausimai. Jie vertė kamantinėjamąjį žmogų iš savo požiūrio 
padaryti visas galimas išvadas ir šitaip atskleisti, kuo jo įsitikinimas 
nėra pakankamas ar stačiai absurdiškas. Tik negebantis šito suvokti 
kvailys galėjo ir toliau laikytis ankstesnės tezės. 

Sokratas pasitelkė ir kitą, vadinamąjį majeutinį, metodą, kurio 
uždavinys buvo padėti Ž žmogui surasti tiesą, palengvinti jam nuo ne- 
žinojimo pereiti prie žinojimo. Šį metodą filosofas prilygino pribu- 
vējos menui. Jo požiūriu, mokymas nėra — kaip įprasta manyti — ko- 
kių nors naujų Žinių perteikimas mokiniui. Tokių žinių ir pats 
mokytojas neturi. Mokymas veikiau yra tiesos ieškojimo bendromis 
pastangomis procesas. Svarbu, kad mokinys, tinkamai vadovauja- 
mas, aiškiai suvoktų savo sielos turinį, suprastų joje potencialiai glū- 
dinčias, tačiau dar neįsisąmonintas tiesas. 

Vadinasi, mokytojas nėra nei naujų žinių kūrėjas, nei žmogus, 
kuris jomis ką nors apdovanoja. Jo misija yra „nuimti derlių“, pa- 
dėti save pažinti tiems, kuriuose glūdi kokia nors 6/aivi ir teisinga 
mintis. Jis, tarsi pribuvėja, tik prižiūri, kad gimdymo procesas vyk- 
tų tinkamai. Tikroji išmintis, gyvenimo tikslo ir žmogaus pašauki- 
mo suvokimas, doros ir aukščiausio gėrio, arba to, kas žmogui svar- 
biausia, pažinimas prieinamas ne visiems, o tik tiems, kurie turi 
švelnią sielą ir iš prigimties yra dori. Doros ir išminties išmokti 
neįmanoma. Arba žmogui tai duota, arba ne. Žmonėms galima 
įdiegti įvairius profesinius įgūdžius ir išlavinti vienokius ar kito- 
kius gebėjimus, bet ne daugiau. 

Taigi Sokrato pozicija buvo tam tikra prasme antidemokratiš- 
ka. Elitui (t. y. tiems, kurie turi švelnią sielą) jis priskyrė išmintį bei 

dorą ir pripažino natūralią jo teisę valdyti valstybę. Šios pažiūros 
išreiškė ne tik tam tikrus socialinius ir politinius įsitikinimus. Tokia 
pozicija stiprino individo autonomiškumą. Juk tiesa žmogui yra ne 
tai, kas pateikiama kaip tiesa, remiantis išorinio autoriteto galia, o 
tik tai, kas išreiškia jo individualios savimonės tiesą. Lygiai taip gėris 
yra ne tai, ką gėriu laiko viešoji nuomone, o tik tai, kas sielai atsi- 
skleidžia kaip gėris. Spręsdamas, kas gera ir kas bloga, kas tiesa ir kas 
netiesa, žmogus pats sau yra teisėjas. Būdamas protinga dorovinė 
esybė, jis yra visiškai suverenus, kai atskleidžia savyje, savo viduje 
vienintelį svarbų žinojimo bei dorovinių principų šaltinį. Siekdamas 
sutvirtinti žmogaus autonomiškumą, Sokratas buvo linkęs netgi ne- 
paisyti pasaulio, kuriame žmonės gyvena. 

Rūpinimasis siela, kuri lemia individo žmogiškumą, yra di- 
džiausios svarbos dalykas. Tas rūpestis turi pranokti visus troški- 
mus ir norus. Apsaugoti sielą nuo demoralizacijos ir sugedimo yra 
svarbiau, negu apsaugoti visą valstybę. Juk kareivis privalo narsiai 
kariauti, amatininkas — sumaniai dirbti anaiptol ne todėl, kad taip 
daryti jį įpareigoja valstybės priedermių kodeksas, o todėl, kad tam 
jis yra įsipareigojęs pats prieš save, rūpindamasis tobulinti sielą. 
Šitokiu būdu Atėnų viešojo gyvenimo idealui, kuriam būdingas 
siekimas individualius norus pajungti visuomenės gerovei ir vals- 
tybės interesams, Sokratas priešpriešino privataus gyvenimo idea- 
lą, kuris aukščiausiomis vertybėmis laiko sielos tobulinimą, pastan- 
gas išskleisti individualumą ir savąjį žmogiškumą. Dvasiškai tobulėti 
reikia anaiptol ne tam, kad po mirties susilauktum kokio nors at- 
pildo — mes juk niekada nesužinosime, kas mūsų laukia po mirties. 
Visa mūsų sąmoninga egzistencija telpa žemiškojo gyvenimo rė- 
muose. Vadinasi, reikia stengtis nesuteršti jo kvailumu, neteisybe, 
bailumu, visada, kiekvienu atveju elgtis taip, kad nepažeistum sa- 
vojo žmogiškumo. Netrokštu garbės, — skelbė filosofas, — bet ieško- 
damas tiesos, stengsiuosi gyventi kiek galėdamas doriau, o kai išmuš 
valanda — numirti. 

Sokratas reikalavo tobulinti sielą. Tačiau siela, jo supratimu, nėra 
kokia nors metafizinė substancija, nepriklausoma nuo kūno. Siela — 
tai galimybė atskirti gėrį ir blogį, arba individuali sąžinė. Laikantis 
tokios sielos sampratos, susijungia ir sutampa intelektinės ir dorovi- 
nės vertybės. Žinojimas pasirodo esąs tapatus dorai. Žinojimas to, 
kas gera ir kas bloga, padeda būti doram. Žmogaus valia visada yra 
pažinimo palydovė. Žinodamas tiesą, žmogus niekada nesielgs prie- 
šingai tai tiesai. Jeigu kas elgiasi blogai, tai tik del to, kad nežino, 
koks elgesys yra geras. Tačiau nežinojimas nieko nepateisina, o visa- 
da žmogų apsunkina. Kvailumas yra intelekto defektas, prilygstantis 
nedorovingumui. Kita vertus, nesąmoningai padarytas geras poelgis 
iš esmės nėra dorybė, dorovinės vertės jis neturi. 

Savimonė, kurią žmogus susiformuoja, pažindamas savo sielą, 
yra ir išminties, ir doros šaltinis. Sykiu ji yra galutinis žmogaus gyve- 
nimo tikslas, kurį palaiko nuolatinės intelekto pastangos ir doras 
elgesys. Žmogus, kaip dorovinė esybė, lieka sau ištikimas tik tada, 
kai siekia išminties ir ją įgyja, kai orientuojasi į dorą ir ją įkūnija. 
Moralumas realizuoja žinojimą ir šia prasme jis yra žinojimo funkci- 
ja. Toks doros ir žinojimo sutapatinimas — Sokrato etinio intelektu- 
alizmo pagrindas. Jo intelektualizmas sykiu buvo ir rigorizmas, rei- 
kalavęs elgtis paisant išimtinai tik protingo dorovingumo, o ne kokių 
nors kitokių motyvų. 

Taigi tiesa ir dora yra tas pat, nors reiškiasi skirtingai. Žinome, 
kad neteisingumas, neteisėtumas, bailumas, ištvirkimas — tai blogis. 
Žinome, kad teisingumas, teisė, drąsa, susilaikymas — tai gėris. Tas 
geris ar blogis liečia patį žmogų priklausomai nuo jo žmogiškumo. 
O kas yra aukščiausias gėris, aukščiausia dorybė? Sokratas sako šito 
nežinąs. Ir priduria: Toks išmintingas gali būti nebent dievas, žmogaus 
išmintis nedaug verta. Ji gali padėti žmogui vingiuotame gyvenimo 
kelyje, patarti, kas geriau ar blogiau tinka konkrečioje situacijoje. 
Tačiau niekas jokiomis pastangomis negali surasti galutinės, abso- 
liučios tiesos, kuri būtų reikšminga kiekvienam žmogui ir tiktų vi- 

sais jo gyvenimo atvejais. Užtat žmogus visada privalo būti pareng- 
ties — t. y. nuolatinės intelektinės įtampos ir neramios sąžinės — bū- 
senos. Toks yra mūsų pačių žmogiškumo kelias į tikrąjį savęs pažini- 
mą. Šiame kelyje „dvasia sergėtoja“ daimonion, t. y. vidinis balsas, 
nuolatiniu savo nepasitenkinimu sako tiktai „ne“, ji niekada neišta- 
ria „taip“, O savo pritarimą išsako tylėjimu. Tačiau kai tas vidinis 
balsas tyli ir savo prieštaravimu netrikdo mūsų sąžinės, galime būti 
tikri, kad mūsų mintis lydi tiesa, o mūsų veiksmus — dora. Tada 
atsiranda ir palaima, neatsiejama žinojimo ir doros palydovė. 

Sokratas filosofijos objektu padarė žmogų ir jo dorovinį likimą. 
Tuo jis atvėrė jai naujas perspektyvas, iškėlė naujų problemų, klausi- 
mų. Tačiau jų neišsprendė. Sokrato sekėjai stengėsi jas išnarplioti, 
ir, nors jų atsakymai buvo diametraliai skirtingi, visi jie laikė save 
tikraisiais didžiojo mokytojo idėjų plėtotojais. Sitaip Sokratas apsi- 
gyveno Platono, kinikų, kirėniečių, stoikų, epikūriečių kūryboje... 
Jis įaugo į filosofinę kultūrą. 

Sokratui „istorija iš tikrųjų suteikė ne tą satisfakciją, apie kurią 
jis tribunole pranašingai kalbėjo savo teisėjams, — rašo Irena Krons- 
ka, — jis susilaukė ne galutinės reabilitacijos ir pripažinimo visiems 
laikams, o kur kas vertingesnio atpildo: jis tapo amžina filosofijos 
problema“. 


PLATONAS: 
IDĖJOS IR DAIKTAI 


Įsivaizduokime tokią sceną: didžiu- 
lė tamsi ola, joje — grandinėmis sukaustyti žmonės. Už jų nugaros, 
lauke, saulėtos dienos šviesoje kažkas vyksta. Tačiau žmonės negali iš 
olos išeiti; jie sėdi tamsoje ir tik stebi prieš jų akis praslenkančius 
šešėlius. Po kurio laiko jie nebejaučia savo pančių — jiems atrodo, 
kad gyvena kaip laisvi ir nepriklausomi žmonės. Jiems ima atrodyti, 
kad priešais slankiojantys šešėliai egzistuoja realiai, kad jų būtis yra 
nepriklausoma ir kad tai — tikroji realybė. 

Būtent tokia, pasak Platono, yra žmogaus situacija. Jis gyvena 
regimybės pasaulyje, jo egzistencija — beprasmė, bevertė ir betiks- 
lė, jo pažinimas — tik tariamas. Tačiau žmogus turi didžiulį šansą. 
Savo sielos pastangomis jis gali nusimesti grandines ir ištrūkti į 
dienos šviesą, jis gali pažinti tiesą ir suteikti savo gyvenimui tikrąją 
prasmę. Tas šansas — tai filosofija. Tikroji filosofija, o ne pažiūros 
sofistų ar Demokrito sekėjų, Platono taip nekenčiamos nešvarios, 
prakaituotos Pirono demokratijos apologetų, tariamų išminčių, ku- 

rie begėdiškai, bet su didžiausiu triukšmu įsibrovė į filosofijos sferą ir 
savo paistalais atitraukė žmones nuo tikrosios tiesos. Tikroji — tai 
paties Platono filosofija. 

Platono parabolė, prilyginusi žmogaus egzistenciją kalinių gy- 
venimui tamsioje oloje, filosofiniu požiūriu yra daugiareikšmė. Joje 
tarsi lęšyje fokusuojasi vos ne visa filosofo minties problematika, jo 
požiūris į pasaulį, žmogų, pažinimą. 

Pasak Platono, kaip kūniškos esybės mes priklausome mate- 
rialių kūrinių pasauliui. Kūnas yra mūsų netobulumo šaltinis, jis 
yra grandinė, siejanti mus su regimybės pasauliu, nes materialių 
daiktų tikrovė nėra tikroji realybė. Juslių pasauliui priklausantys 
daiktai turi savą Istoriją: jie atsiranda, nuolat kinta, galiausiai iš- 
nyksta. Taigi jie yra netobuliausi. Tobulumas — tai pilnatvė, prie 
jos nieko nebepridėsi ir iš jos nieko nebeatimsi. Ji iš esmės yra 
amžina ir nekintama, ji neturi jokių apribojimų nei erdvėje, nei 
laike. Visa, kas tobula, yra užbaigtos formos ir egzistuoja be jokių 
pokyčių. 

Tačiau ar ribotų ir kintamų kūniškų daiktų pasaulis yra vienin- 
telė žmogui prieinama tikrove? Platonas į šį klausimą atsako neigia- 
mai. Nėra abejonės, kad mes turime kūną, tačiau mes turime ir sielą. 
Ji lemia, kad mes priklausome kito pobūdžio tvarkai, kitokiai tikro- 
vei — idėjų tikrovei. Mat greta juslinių reiškinių pasaulio egzistuoja 
tikroji būtis, kurios ypatybė — pilnatvė ir tobulumas. Tai — nemate- 
riali būtis, amžinų ir nekintamų idėjų sfera. 

Iš tikrųjų egzistuoja tik idėjos. Kūniški daiktai gimsta ir išnyks- 
ta, taigi jie yra tarp būties ir nebūties, egzistavimo Ir neegzistavimo. 
Tai tik atspindžiai, tarsi vaizdai ant vandens. Kūniškų daiktų egzis- 
tavimas yra ne savaiminis, o antrinis. Jų būtis priklauso nuo idėjų, 
kurias jie atspindi. Į materialią medžiagą įsispaudžiančios idėjos — 
tai daiktų šaltinis. Tačiau toji medžiaga nėra patvari, ji deformuojasi 
ir suyra. Todėl daiktai niekada negali pasiekti savo pirmavaizdžių 

tobulumo, jie visada yra riboti, nepakankami, menki arba verti pa- 
niekos.* 

Platono poziciją apibrėžiame kaip objektyvųjį idealizmą. Kaip 
idealizmą — nes laikomasi požiūrio, kad tikrovės esmė yra ne mate- 
riali, o ideali. Kaip objektyvųjį — nes manoma, kad toji ideali būtis 
egzistuoja už žmogaus ir nepriklausomai nuo jo sąmonės, kad jos 
egzistencija yra savaiminga. 

Būtent ši dvasinė tikrovė yra tikrasis žmogaus tikslas. Fiziniu 
buvimu apsiribojantis žmogus užsidaro tariamame pasaulyje. Jis gy- 
vena kaip barbaras, kuris mano, jog šešėliai — tai realiai egzistuojan- 
tis pasaulis, ir kuris teikia pirmenybę ne tiesai, o nuomonėms, ne 
geriui, o blogiui. Jis visą gyvenimą kaupia varį, tardamas jį esant 
auksu. Tai Platono mąstysenai būdinga asketizmo tendencija: nepri- 
siriškime prie juslinių daiktų pasaulio, valdykime savo aistras ir po- 
reikius, įveikime kūniškąją savo prigimtį. Platonas pabrėžia, jog rei- 
kia visa siela atsižadeti atsirandančių ir išnykstančių reiškinių pasaulio 
ir atsigręžti į tikrąją, t. y. pastovią ir nekintamą, bit. 

Būdami kūniškos esybės, mes sukiojamės gausybės daiktų pasau- 
lyje. Tačiau mūsų pašaukimas peržengia šio pasaulio ribas. Mes pri- 
valome savo pastangomis pažinti galutines tiesas ir siekti dorovinio 


* Panieką macerialiajam pasauliui Platono teorijoje savotiškai atsveria įsitikinimas, 
kad juslinė tikrovė nėra vien tuščia šešėlių, tokių tolimų gėriui ir neturinčių jokio 
būties pagrindo, žaismė. Bandydamas paaiškinti, kodėl kūrėjas padarė taip, kad 
radosi mūsų pasaulis, filosofas rėmėsi prielaida, kad kūrėjas yra geras. O kas yra 
geras, niekam niekada nejaučia jokio pavydo. Nesaistomas šio jausmo, jis troško, kad 
viskas būtų kuo panašiau į jį. Taigi gėrio idėja savo prigimties galia (mat gėris 
visada persiduoda, taigi jis visada yra kuriantis) suteikia būtį baigtiniams esiniams, 
yra pasaulio demiurgas. Būtent iš jos materialūs daiktai gauna savąją vertę bei 
egzistencijos prasmę ir pagrindą. Vadinasi, jie ne tik egzistuoja, bet egzistuoja 
būtinumo pagrindu kaip teisėtos gėrio emanacijos. Ši kūrėjo ir kūrinio sąsajas 
pabrėžianti pažiūra įkvėpė Plotiną ir turėjo esminės įtakos krikščioniškajai (kaip 
antai Pseudodionisijo, Eriugenos, Mokytojo Ekharto) mąstysenai. 

tobulumo, susieti savo egzistenciją su amžinąja būtimi, o ne su tuo, 
kas kada nors kuo nors taps tr vel išnyks. Tačiau ar juslės ir per jas 
pasiektas pažinimas mums šiame kelyje padeda? Ar menas pasitar- 
nauja tiems mūsų siekiams? Į šiuos klausimus Platonas atsakė neigia- 
mai. Juslių objektas yra šešėliai, juslinis pažinimas — tik šešėlių šešė- 
lis. Del to ir jo pažintinė vertė — minimali. Kaip ir meno, kuris 
meniniame paveiksle vaizduoja ir aprašo pasaulį. Bet juk tas pasaulis 
savaime neegzistuoja, dar daugiau — jis yra netobulas ir blogas. To- 
dėl menas, kuris tėra vaizdo vaizdas, yra dvigubas blogis. 

Pasak Platono, juslės ir menas nelaiduoja mums tikrojo pažini- 
mo, dėl kurio tik ir verta stengtis. Nesuteikdami tikrojo pažinimo, 
jie mus demoralizuoja — tuo reiškiasi pražūtingas jų vaidmuo. Mat 
juslės mus sieja su pasaulio regimybe, sukelia įvairių aistrų. Joms 
tarpininkaujant, imame vertinti tariamas vertybes, siekiame mate- 
rialinių gėrybių, trokštame mėgautis gyvenimu, tenkinti kūniškus 
troškimus ir atsižadame mūsų tikrojo pašaukimo. Todėl iš idealios 
valstybės reikėtų išvyti pseudotilosotus, kurie, pasikliaudami juslių 
informacija, būtimi laiko tik tai, ką geba apglėbti rankomis. Del to 
reikėtų ištremti ir poetus, tokius kaip Homeras, kurie ne tik skelbia 
juslinio pasaulio grožį bei kūniško egzistavimo vertę, bet net ir die- 
vams suteikia niekingą žmogišką pavidalą ir aikštingus polinkius. 
Jie - blogi žmogaus mokytojai ir patarėjai. 

Jusliniai potyriai negali mums suteikti tikrosios realybės pažini- 
mo; jie veikiau kliudo, nei padeda pažinti tiesą. Todėl turime užsi- 
merkti ir užsikimšti ausis, kad susitelkę į save savo sieloje atrastume 
tiesą. Tik mąstymu, kuriuo reiškiasi sielos gebėjimas įžvelgti būtį, gali- 
me peržengti kūniškojo pasaulio ribas, išsivaduoti iš grandinių, per- 
kelti žvilgsnį nuo šešėlių prie paties modelio, žodžiu — kopti aukštyn, 
iš požemio į saulę. 

Tačiau kokiu būdu siela, gilindamasi į save, gali pažinti tobulą 
pasaulį? Iš orfikų — graikų religinės sektos, kurios pradininkas esą 
buvęs mitinis poetas Orfejas, mūzos Kaliopės sūnus, — Platonas per- 

ėmė preegzistencijos idėją. Orfikai laikėsi sielos nemirtingumo dog- 
mos ir manė, jog siela turinti pereiti materialių įsikūnijimų (meta- 
morfozių) grandinę, kad galiausiai susijungtų su dievybe ir pasiektų 
amžinąją laimę. Panašiai ir Platonas mano, kad žmogaus siela kadai- 
se yra gyvenusi tobulame pasaulyje ir dėl to (nors degradavo ir susi- 
jungė su kūnu) tą pasaulį tiesiogiai pažįstanti. Svarbu tą pažinimą 
atskleisti, ištraukti jį iš po juslingumo „barbariško purvo“ .* 
Kadangi tobulojo pasaulio pažinimas glūdi žmogaus sieloje, rei- 
kia tik jį atskleisti. Del to pažinimo procesas iš esmės yra prisimini- 
mo procesas (anamnesis). Gilindamasis į save, analizuodamas savo 
sielą, žmogus atranda nenykstamos vertės tiesas. Tuo pagrįstas Pla- 
tono požiūris į mokytoją: tą požiūrį dialoguose realizuoja Sokratas. 
Platono piešiamas mokytojas neperteikia žinių ir nemoko, o tik pa- 


* Sielos preegzistencijos ir degradacijos idėja abstrakčia prasme iš anksto numatė 
gimtosios nuodemės problemą. Mūsų kūniškoji egzistencija yra blogis, nusidėju- 
sios sielos blogis. Sielos ir kūno susijungimas yra bausmė ir sykiu permaldavimas, 
leisiantis antrą kartą pasiekti tobulumo. Šią mintį perėmė krikščionybė savajame 
išvarymo iš rojaus mite. Tačiau krikščionybė rėmėsi ir dualistine Platono tikrovės 
koncepcija bei su ja susijusia žmogaus vizija. Krikščioniškoji mąstysena adaptavo 
bendrųjų idėjų, kurios yra už daiktų, teoriją — skirtumas tik tas, kad čia laikomasi 
požiūrio, jog tos idėjos egzistuoja Dievo prote kaip idealūs modeliai, pagal ku- 
riuos Dievas per šešias kūrimo dienas pašaukė egzistuoti atskirus daiktus, lygiai 
kaip, disponuodamas žmogaus idėja, sukūrė Adomą. Taigi Platono filosofija tapo 
vienu iš filosofinių krikščionybės šaltinių. Bažnyčios tėvai ne tik rūpestingai skaitė 
Platoną, bet ir dažnai jį cituodavo, aptikdami jo raštuose idėjų, atitinkančių jų 
tikėjimo tiesas. Čia išryškėjo tam tikras teologinis keblumas. Ką daryti su Platono 
siela? Juk šis taurus vyras, iš anksto nuspėjęs krikščioniškąjį pasaulėvaizdį, buvo 
pagonis. Tačiau pagonis jis buvo iš būtinybės, nes gyveno prieš Kristaus apsireiš- 
kimą. Nors jis negavo krikšto malonės ir negalėjo būti išganyras, tačiau pasmerkti 
jo sielą amžinoms pragaro kančioms atrodė neteisinga. Ši problema, beje, liečiama 
ir Dantės „Dieviškojoje komedijoje“. Aprašydamas savo klajones po anapusinį 
pasaulį, poetas mini zoną, kuri yra „taurių pagonių (Sokrato, Platono, Aristote- 
lio) sielų prieglobstis. Tiesa, jų sielos nebuvo išganytos, bet nebuvo ir nubaustos, 


taigi jų egzistencija — rami ir kone palaiminga. l 

deda samprotaujančiam mokiniui — užduoda klausimus, kreipian- 
čius jį į teisingą atsakymą. Padėdamas išryškinti tai, kas slypi moki- 
nio sieloje, jis atlieka tik akušerio funkciją. Galiausiai pats Platonas 
save laike vieninteliu dogmatišku Sokrato mokiniu, o savo filosofiją 
traktavo kaip didžiojo mokytojo pažiūrų užrašus. 

O ar visi žmones vienodai geba pasiekti tikrąjį pažinimą? Plato- 
no požiūriu, anaiptol ne visi. Sielos esti įvairios, tobulumo hierar- 
chijoje jos užima nevienodą vietą. Tiesą geba pažinti tik pačios ver- 
tingiausios sielos. 

Žmogaus sielą Platonas vaizdžiai palygino su poriniu vežimu. 
Važnyčioja vežikas — protas; vienas Žirgas reprezentuoja narsumą, ant- 
rasis — aistringumą. Kai kada antrasis žirgas pasirodo aktyvesnis. T'a- 
da jis nutempia sielą ant žemės ir panardina ją į juslingumą, kol š7 
prisigeria užmaršties ir pritvinksta neramaus įniršio. O kai kada stip- 
resnis yra narsusis žirgas. Tada žmogus tampa drąsus, pasirengęs did- 
vyriškiems žygiams ir gebąs pasišvęsti. Tačiau kai kada vežikas protas 
abu žirgus suima į savo rankas, ir visas vežimas kyla aukštyn, į tiesos 
šviesą, ¿ kurią tik pats protas, sielos važnyčiotojas, gali pažvelgti. Bū- 
tent tokią, proto dominuojamą, sielą turi filosofas. 

Taigi priėjome prie išminties platoniškosios sampratos. Tikroji 
išmintis remiasi anaiptol ne daugybės dalykų išmanymu. Žmogus, 
kuris domisi kūniškąja tikrove ir ją tiria, gilinasi į atskiras mokslo 
sritis, nėra filosofas. Tikroji išmintis prieinama tik žmonėms, kurie, 
nusigręžę nuo regimybių pasaulio, prisi/ečia prie to, kas visada išlieka 
kaip buvęs, nes išmintis — tai pažinimas to, kas iš tikrųjų egzistuoja, 
kas pačia esme yra tobula. Štai kodėl valstybę turi valdyti filosofai. 
Tik jie, disponuodami pažinimu, gali ją vairuoti tinkama linkme. Ir 
tik filosofas, siejantis savo egzistenciją su tobulumu, pats labiausiai 
prie tobulumo priartėja. Nes valstybės tikslas nesietinas su materia- 
liomis vertybėmis. Svarbu ne tai, kad valstybė būtų turtinga ir pasi- 
turinti, kad ji būtų galinga, kad pavieniai piliečiai galėtų tenkinti 
kūniškąsias reikmes. Visi šie tikslai — apgaulingi ir netikri. Valstybė 

visų pirma turi įgyvendinti dorovines vertybes, gėrio idėją. Tai jos 
pašaukimas. 

Platoniškoji sielos koncepcija metafiziškai pagrindė tam tikrą 
visuomenės sampratą. Priklausomai nuo sielos tobulumo laipsnio, 
žmonės turi užimti vienokią ar kitokią vietą visuomenės hierarchijo- 
je. Jeigu dominuojanti jų sielos dalis yra protas ir jie yra filosofai, jie 
turi valdyti. Jeigu jų sielos ypatybė yra narsa, jie turi būti sargybiniai 
ir ginti tvarką. Pagaliau turintiems mažiausiai subtilią, geidulių bei 
polinkio į kūniškus malonumus žalojamą sielą, tenka būti pavaldi- 
niais ir imtis įvairių darbų. Tarp šių luomų nėra jokio perėjimo. 

Platonas ne tik buvo įsitikinęs, kad valstybę turi valdyti filoso- 
fai, kitaip tariant, dvasios aristokratija, bet ir pats praktiškai pabandė 
savo pažiūras įgyvendinti Dionisijo Jaunesniojo dvare Sirakūzuose. 
Bandymas buvo nesėkmingas, ir Platonas, įsivėlęs į pilietinį karą, 
per plauką išvengė žūties. Buvo netgi parduotas į vergiją ir tik drau- 
gų išpirktas galėjo ir toliau užsiimti filosofija. Tačiau nepaisant as- 
meninių nesėkmių, jo pažiūros nepasikeitė, maža to — įgavo dar ra- 
dikalesnį antidemokratišką pobūdį. Demokratinės sistemos jis tiesiog 
nekentė. Jo įsitikinimu, tai esanti pati blogiausia santvarka, leidžian- 
ti valdyti menkystoms ir kelianti socialinę anarchiją. Platonas buvo 
konservatorius, ilgesingai žvelgęs į senąją aristokratinę sistemą išlai- 
kiusią Spartą. Jis netgi linkėjo, kad Spartos konfliktas su jo paties 
gimtuoju miestu Atėnais baigtųsi Spartos pergale. 

Platono socialinės refleksijos išeities taškas, kitaip nei Demokri- 
to, buvo ne individas, o valstybė kaip visuma, kaip organizmas, kaip 
būtis, iškilusi virš individo. Juk ne pavieniai piliečiai tarpusavio su- 
tarimu sukuria valstybę — ji egzistuoja nepriklausomai nuo jų. Ne 
valstybė turi paklusti individams ir rūpintis jais, o individai turi būti 
pavaldūs valstybei ir rūpintis jos gerove. Kalbama ne apie atskirų 
asmenų laimę, ne apie tai, kaip padaryti laimingą kurį nors vieną 
gyventojų sluoksnį; įstatymais siekiama, kad visa valstybė būtų laimin- 
ga; įkalbinejimais tr prievarta sutaikindamas piliečius, įstatymų leidė- 


64 


PLATONAS, apie 427-apie 347 pr. Kr. 


jas lenkia į tai, kad jie tarp savęs dalytysi gėrybėmis, kurias kiekvienas 
geba sukurti bendram labui. 

Atskiras žmogus Platono valstybės vizijoje nėra suvereni ir sa- 
vaiminga vertybė, ir jo asmenine laime ir gera savijauta nėra ko rū- 
pintis. Jis vertas tiek, kiek padeda įgyvendinti bendruosius valstybės 
interesus. Taigi objektyvioje vertybių hierarchijoje valstybės idėja už- 
ima aukštesnę padėtų negu pavieniai žmonės. Ne valstybė egzistuoja 
mūsų dėka, o mes tampame žmonėmis tik gyvendami valstybėje. 
Laikantis tokio požiūrio, mintis, kad visuomenė susideda iš indivi- 
dų — gana nepageidautina, o bet koks individualizmas — kenksmin- 
gas. Štai kodėl Platono piešiamas bendruomenės idealas susideda iš 
individų, kurie gyvena, mąsto ir veikia vienodai, priklausomai nuo 
socialinėje hierarchijoje užimamos vietos. Šio idealo turi siekti val- 
dovai, pajungiantys visą piliečių gyvenimą taisyklėms ir normoms 
bei visapusiškai jį kontroliuojantys. 

Įstatymų leidėjas turi kontroliuoti piliečių santuokas [...), o pas- 
kui rūpintis giminės pratęsimo bei palikuonių auklėjimo dalykais. Pa- 
sak Platono, jis turi piliečius nuodugniai auklėti nuo mažens tr toliau 
visą gyvenimą |...], turi rūpestingai stebėti, kas juos liūdina tr kas teikia 
džiaugsmo, ko jie trokšta ir kokioms aistroms pasiduoda tarpusavyje 
bendraudami [...), turi kontroliuoti, kaip piliečiai užgyvena turtą ir 
kam leidžia pinigus, kokius sanderius tarpusavyje sudarinėja ir kada jų 
netesi |...]. O kai viskas bus iki galo įgyvendinta ir valstybėje įsiviešpa- 
taus tvarka, jis abmąstys, kaip reikia laidoti mirusiuosius ir kokiomis 
ypatingomis apeigomis pagerbti garbingai žuvusius Žygyje. 

Įstatymų leidėjas turi reguliuoti ir guolio dalykus, kad koks ne- 
tikėlis nepadarytų žalos valstybei dauginimosi reikaluose: moterys te- 
gul gimdo valstybe: vaikus nuo dvidešimties iki keturiasdešimt penkerių 
metų, o vyrai |...) tegu duoda valstybei vaikus iki penkiasdešimt penke- 
riy metų. 

Platono valstybės koncepcija yra loginiu požiūriu stebėtinai nuo- 
sekli. Valstybė — tai hierarchinės struktūros organizmas, kurio atski- 

ros dalys palaiko visumą. Toji visuma yra aukščiausias gėris. Jos funk- 
cija yra smulkmeniška žmonių kontrolė, siekiant suvienodinti jų 
džiaugsmus ir liūdesį, mintis ir veiksmus, supanašinti juos ir ugdyti 
paklusnumą valdovams. Žalinga yra visa, kas skaldo visuomenę — ne 
tik politinės aistros, bet ir per dideli turtai, nelojali literatūra, ekstra- 
vagantiška apranga bei šukuosena. Net ir pokyčiai bei naujovės mu- 
zikoje yra pavojingas dalykas. Muzikos stilius niekada nepakis be per- 
versmo esminiuose politikos dalykuose. Todėl svarbu pasirūpinti, kad 
sklandžiai veiktų cenzūra, netgi prižiūrėti, kad piliečiai būtų łínka- 
mai apsikirpę ir tvarkingai apsirengę bei apsiavę. Mat jeigu valstybė 
yra organiška vienalytė visuma, tai net ir vieno jos fragmento kves- 
tionavimas gali nulemti totalų jos virsmą. 

Klystume, jeigu Platono koncepcijoje pastebėtume tik norą grįžti 
į senus gerus laikus. Jo teorija rėmėsi įžvalgiu socialinių faktų stebė- 
jimu. Darbo pasidalijimas skatino ne tik socialinio gyvenimo indivi- 
dualizaciją (ši tendencija atsispindėjo Demokrito koncepcijoje), bet 
ir susiejo atskirus individus tarpusavio priklausomybės ryšiais. Žmo- 
nės pradėjo atlikti socialiai naudingas funkcijas, jų veiksmai ir dar- 
bas tapo visos sistemos funkcionavimo ir jos griežtos integracijos prie- 
laida. Kaip tik Platonas bene pirmasis istorijoje pastebėjo tą kitą 
socialinio darbo pasidalijimo pusę ir padarė išvadą, kad štai dabar 
niekas iš mūsų nebegali išsiversti vienas, kiekvienam reikalinga daugybė 
kitų žmonių. 

Taigi kuris jų — Demokritas ar Platonas — buvo teisus? Tam tik- 
ra prasme abu buvo teisūs ir sykiu neteisūs. Abu rėmėsi realių socia- 
linių faktų analize, bet neišvengė vienašališkumo, pabrėždami tik vieną 
sudėtingo proceso pusę. Tas vienašališkumas lėmė, kad ir socialinis 
atomizmas, ir tradicinė jo antitezė — organiškoji visuomenės vizija — 
yra klaidingi. Šiandien manoma, kad tiesa glūdi tik jų sintezėje. 

Mokiniai į savo mokytoją žiūrėjo kaip į pusdievį. Kasmet švęs- 
davo jo gimimo ir mirties sukaktuves, giedodavo himną, šlovinantį 
„dieną, kurią dievai davė žmonėms Platoną“. Tačiau antikos pasau- 

lyje jis nesusilaukė ypatingos šlovės ir atgarsio. Iškiliausiu senovės 
mąstytoju jis buvo pripažintas gerokai vėliau, baigiantis antikos epo- 
chai. Krikščioniškoji filosofija iki XIII amžiaus formavosi, labai stip- 
riai veikiama jo idėjų; su šūkiu grįžti prie Platono prasidėjo Rene- 
sansas. Iš Platono turtingo paveldo įvairių idėjų sėmėsi daugelis 
filosofinių srovių, savaip jas interpretuodamos. Platono dialogai bu- 
vo pripažinti aukščiausiu grožinės kūrybos laimėjimu ir jos etalonu. 
Jo pažiūros peržengė intelektualiojo pasaulio ribas ir ėmė funkcio- 
nuoti kaip kasdienės sąmonės dėmuo. Daugybė žmonių, niekada 
negirdėjusių apie Platoną, kartoja jo mintis, o kita daugybė maištau- 
ja prieš jo teorijas, nė nenutuokdami, kad šios yra jo sukurtos. Dėl to 
net ir kvestionuodami Platono nuostatų bei sprendimų teisingumą, 
negalime nepripažinti istorinio jų vaidmens — jos tapo esminiu šiuo- 
laikinės kultūros ir civilizacijos formavimosi dėmeniu. 

ARISTOTELIS: 
VIDURIO IMPERIJA 


Marksas Aristotelį pavadino „grai- 
kų filosofijos Aleksandru Makedontečiu 

Ir ne be pagrindo. Tai, ką Aleksandras Didysis nuveikė karinėje 
bei politinėje plotmėje, Aristotelis nuveikė kultūros steroje. Juk Aris- 
totelis — panašiai kaip Aleksandras, užkariavęs visą to meto civilizuo- 
tąjį pasaulį ir jį po savo karūna suvienijęs — „užvaldė“ savo meto pa- 
tirčių ir teorinių refleksijų visumą ir sukūrė ištisą enciklopedinę 
sistemą. Toji sistema buvo programinis bandymas susumuoti ligto- 
lines intelektines pastangas. 

Tiek būta analogijos. Tačiau Aleksandro imperija po jo mirties 
žlugo. Kitoks likimas laukė Aristotelio kūrybos: ji ne tik pergyveno 
kūrėją, bet po daugelio metų susilaukė didžiausio triumfo, kone vien- 
valdiškai įsiviešpatavusi europiečių mentalitete. 

Pergalingas aristotelizmo žygis prasidėjo XII amžiuje. Viduram- 
žių Europa su juo iš pradžių susipažino tarpininkaujant arabams, 
taigi iš esmės perėmė tą interpretaciją, kurią Aristotelio doktrinai 
suteikė Rytų filosofai Averojus ir Avicena. Ši interpretacija prieštara- 

vo oficialiajam Bažnyčios požiūriui, kitaip tariant, ji buvo pagoniš- 
ka. Todel nieko nuostabaus, kad Bažnyčia ją pasitiko represijomis. 
Jau 1210 metais prancūzų vyskupų sinodas uždraudė viešai ir priva- 
čiai studijuoti Aristotelio veikalus, vėliau draudimą pakartojo po- 
piežiai Grigalius IX ir Urbonas IV. Tačiau draudimai ir represijos 
nepajegė pakirsti aristotelizmo autoriteto. Šalininkų vis gausėjo, Ir 
jis tapo realia jėga. Matydama negalėsianti įveikti intelektualinės aris- 
totelizmo įtakos, Bažnyčia nusprendė jį pajungti sau — interpretuoti 
ortodoksiškai ir suderinti su krikščioniškuoju pasaulėvaizdžiu. Šį už- 
davinį atliko Tomas Akvinietis, nepaisant to, kad pradžioje jo triūsą 
lydėjo nepasitikėjimas, jis buvo kritikuojamas ir net smerkiamas. Iš 
Aristotelio filosofijos pašalinęs neortodoksiškas idėjas, jis įtraukė ją į 
krikščioniškąją tradiciją. Šitaip aristotelizmas tapo nenuginčijamu 
intelektualiniu autoritetu. 

Aristotelio filosofijos įtraukimas į krikščioniškąją tradiciją reiš- 
kė, jog nusistojo sąsaja su antikine filosofija ir mokslu. Tai buvo 
didžiulės svarbos faktas. Drauge su Aristotelio sistema prieš to meto 
Europą atsivėrė pasaulis, turtingas senovės žmonių sukauptos patir- 
ties ir žinių. Tačiau sukrikščionintas aristotelizmas transformavosi į 
privalomą kanoną, kurio ribų nevalia buvo peržengti ir kurio niekas 
negalėjo kvestionuoti. Liko tik nevaisingas komentavimo uždavinys. 

Vienvaldis aristotelizmo įsiviešpatavimas susilaukė protestų — 
mokslo vardu oponavusios opozicijos. Aristotelis buvo genialus — tai 
tiesa. Jis išsprendė daugybę problemų, tačiau kai kurie jo sprendimai 
buvo naivūs ir netgi akivaizdžiai klaidingi — beje, kitokie jie ir nega- 
lėjo būti. Jis užsimojo „išmatuoti laiką“ — nors neturėjo laikrodžio; 
emėsi meteorologinių tyrimų — nors neturėjo barometro; vykdė ast- 
ronominius stebėjimus — nors neturėjo optinio vamzdžio. Savaime 
aišku, jog jo požiūris į pasaulį bei pasaulio samprata turėjo būti ribo- 
ta ir neišsami. Toliau plėtojantis mokslui, nuolatiniai konfliktai su 
Aristotelio doktrina buvo neišvengiamas dalykas. Didieji mokslo at- 
radimai, tarp jų ir Koperniko teorija, į Aristotelio pasaulio viziją ne- 

tilpo. Todel vardan doktrinos nuoseklumo jie buvo pasmerkti. Tai 
buvo pabaigos — suprantama, ne mokslo, o scholastinio aristoteliz- 
mo — pradžia. Kovoje su juo susiformavo renesansiškoji mąstysena, 
oponuojant Aristoteliui ir scholastinėms jo filosofijos interpretaci- 
joms, gimė Beikono (Bacon) ir Dekarto (Descartes) sistemos. 

Tačiau aristotelizmas netapo tik kultūros istorijos epizodu. Ir 
visai ne dėl to, kad daug Aristotelio teiginių — pavyzdžiui, jo logika, 
kuri, šiek tiek modifikuota, vis dar tebėra mokyklinio ugdymo daly- 
kas, — išlaikė savo vertę. Kalbama apie kur kas svarbesnį momentą. 
Istorinę filosofinės doktrinos vertę išreiškia ne tik sąsajų ir tąsos gijų 
skaičius, bet ir kritikos, kurią ji sukėlė, diapazonas, kitaip tariant, ne 
tik ryšiai, bet ir opozicija yra intelektinės priklausomybės raiška. Be 
Aristotelio nebūtų jo oponentų. Tai jis iškėlė problemas, kurios su- 
žadino kai kurių žmonių intelektą. Tai jis pasiūlė sprendimus, kurie 
vėliau buvo kvestionuoti ir pakeisti kitais. Galiausiai net ir kitoniški 
sprendimai tam tikra prasme buvo paties filosofo apibrėžti — juk jie 
radosi kaip jo pasiūlymų paneigimas. Šia prasme Aristotelio mąsty- 
sena visuotinės kultūros istorijoje — labai svarbus šaltinis. Be jos ne- 
būtų ne tik Tomo Akviniečio, kuris Aristotelį pripažino ir jį sukrikš- 
čionino, bet ir Dekarto, kuris Aristotelio sistemą įveikė ir, jai 
oponuodamas, suformulavo savo paties filosofinį credo. 

Savo svarstymus pradėjome, atkreipdami dėmesį į Aleksandro 
ir Aristotelio analogiją. Tačiau šiuos žmones susiejo ne tik minėta 
analogija, bet ir asmeniniai likimai. 343 m. pr. Kr. Filipas Makedo- 
nietis pakvietė tuomet jau garsų filosofą į savo rūmus ir patikėjo jam 
sosto įpėdinio ugdymą. Aristotelis jį auklėjo trejus metus. Galimas 
dalykas, jog būtent jis įskiepijo Aleksandrui didybės aistrą ir norą 
užvaldyti pasaulį. Vienaip ar kitaip, Plutarcho liudijimu, pats Alek- 
sandras tvirtinęs, kad „nors gyvybę gavęs iš kitų, tačiau gyvenimo 
meno jį išmokęs tik Aristotelis“. 

Mokytojas daugiau ar mažiau prisidėjo prie savo auklėtinio 
didybės, o auklėtinis savo mokytojui dosniai atsilygino. Ne tik ap- 

rūpino jį tais laikais milžiniška aštuonių šimtų talerių kvota, bet ir 
įsakė, kad iš visos imperijos filosofui būtų pristatoma faunos ir flo- 
ros pavyzdžių, teikiama Žinių apie socialinį ir religinį gyvenimą, 
teisės principus... Be to, jo žinion buvo paskirtas nemažas būrys 
žmonių. Esą net Aleksandro kariuomenės žygis į Nilo aukštupį įvyko 
Aristotelio iniciatyva, nes šiam rūpėjo ištirti reguliarių tos upės po- 
tvynių priežastį. 

Laikotarpis, kai Aristotelis buvo karalių karaliaus favoritas, in- 
telektiniu požiūriu buvo pats vaisingiausias jo gyvenime. Tiesa, bė- 
gant metams, santykiai pašlijo, tačiau tikrosios nesekmės prasidėjo 
po Aleksandro mirties. Atėnuose makedoniečių šalininkai pralaimė- 
jo, ir Aristoteliui, kaip nekenčiamo užkariautojo bendrininkui, teko 
begti. Tai atsitiko paskutiniais jo gyvenimo metais: jis mirė Chalki- 
dėje, Eubojos saloje. 

Prieš tapdamas Aleksandro mokytoju, Aristotelis gavo puikų fi- 
losofinį išsimokslinimą Platono Akademijoje. Į ją įstojo dar septy- 
niolikmetis jaunuolis, palikęs gimtąjį Stageirą. Akademijoje pralei- 
do dvidešimt metų, tačiau niekada nebuvo ortodoksiškas 
platonininkas. Esą pats Platonas savo gabiausią mokinį palyginęs su 
„kumeliuku, kuris įspiria savo motinai, prieš tai iščiulpęs visas jos 
jegas“. Platonas man brangus, — sakydavo Aristotelis, — bet dar bran- 
gesnė yra tiesa. O kadangi tos tiesos Platono filosofijoje jis nerado, 
smarkiai ją kritikavo. Atitolęs nuo Platono, 335 metais pr. Kr. prie 
Apolono Likėjo šventyklos įsteigė savo mokyklą.* 

Aristotelis atmetė Platono tikrovės sudvejinimo koncepciją, 
pagal kurią tikrovė suskaidoma į tikrąją, t. y. amžinų ir tobulų 
idėjų būtį, ir šešėlių, t. y. materialių kūrinių pasaulį. Toks suskai- 
dymas neturįs jokio pagrindo. Idėjos — tai abstrahavimo rezulta- 


* Iš čia kilo pavadinimas licėjus (gr. Lykeion, lot. Lyceum). Kadangi paskaitos ir 
dispurai paprastai vykdavo pasivaikščiojimo galerijoje, mokytoją ir jo mokinius 
vadindavo peripatetikais (gr. peripatetikos — vaikščiojantis). 

tas, o ne objektyvi tikrove. Taigi jos negali egzistuoti už konkrečių 
daiktų nei būti jų provaizdžiais. Ir kaipgi iš to, kas idealu ir amži- 
na, galėtų rastis tai, kas realu, konkretu ir istoriška? Kaip gali at- 
skirai nuo pavienių daiktų egzistuoti tai, kas turėtų sudaryti tų 
daiktų esmę, jų esenciją? Juk aš esu žmogus anaiptol ne del to, kad 
mano egzistencija siejasi su kažkokia žmogiškumo idėja, o dėl to, 
kad žmogiškumas glūdi manyje kaip integralus mano žmogiškojo 
buvimo dėmuo. 

Vadinasi, Platonas neteisus teigdamas, jog vienintelė pasaulio 
substancija yra idėjos. Bet neteisūs ir tie filosofai, kurie mano, jog 
vienintelė substancija yra materija. Nei idėjos, nei materija savaran- 
kiškai neegzistuoja. Iš tikrųjų egzistuoja tik realūs mūsų pasaulio daik- 
tai ir reiškiniai, materija ir formos. Jos sudaro vienovę. Štai marmu- 
ro skulptūra. Ji susideda iš dviejų elementų: betormės medžiagos, 
kuri egzistavo dar prieš skulptoriui imantis darbo, ir formos — idea- 
laus pavidalo, kurį skulptorius suteikė tam marmuro luitui, pavers- 
damas jį statula. Tie du dėmenys — materija ir forma, kūniškasis pra- 
das ir idealusis pradas — yra kiekviename žmogaus kūrinyje. Ir ne tik 
žmogaus, bet ir kiekviename gamtos kūrinyje. Juk pats marmuras 
turi tam tikrą formą, išskiriančią jį iš mineralų pasaulio ir sudarančią 
jo rūšinį savitumą. 

Materija yra kiekvieno daikto dėmuo. Ji yra amžina, niekada 
nesuyranti ir negalinti turėti pradžios. Tačiau tai yra neapibrėžtas 
dalykas, neturintis jokių savybių. Tiesa, ji yra visų procesų ir daiktų 
pagrindas, bet pati savaime ji negali būti daiktų, jų judėjimo ir kiti- 
mo šaltinis. Jos egzistavimas lemia ne daiktų ir procesų realybę, o jų 
galimybę. Toji galimybė virsta tikrove tik susijungusi su forma. Bū- 
tent forma yra aktyvusis, kuriantysis pradas. Formos deka substanci- 
ja tampa tuo, kuo ji yra — konkrečiu daiktu. Taigi tik forma yra 
judėjimo šaltinis. Nes judėjimas yra aktualizacijos — tai yra to, kas 
potencialu, virtimo tuo, kas aktualu — procesas; jis yra galimybės per- 
ėjimo į realybę procesas. 

Forma, kaip kuriantysis pradas, yra ne tik judėjimo šaltinis, bet 
ir jo tikslas. Idealus skulptūros planas, gimęs kūrėjo galvoje, yra jo 
kūrybos priežastis ir sykiu norma, apibrėžianti medžiagos apdoroji- 
mo būdą, kitaip tariant, tikslas, kuriam pajungti kūrėjo veiksmai. 
Kiekviename užbaigtame akte, pasak Aristotelio, galime įžvelgti ne 
tik išeities tašką, bet ir gatavą rezultatą, idealų modelį. Kiekvienoje 
būtyje glūdi užslėptas vidinis tikslas. Jis mums akivaizdžiai atsisklei- 
džia, užsibaigus procesui, judėjimui pasiekus tikslą. Todėl norint pa- 
aiškinti pasaulį, nepakanka analizuoti priežasties ir pasekmės ryšius, 
būtina atsižvelgti ir į jo tikslus. Kiekvienas būvis yra tam tikrų prie- 
žasčių rezultatas ir kartu tam tikro tikslo realizacija. 

Mūsų aplinkinis pasaulis yra vientisa priežastingumo bei tiks- 
lingumo ryšiais susijusių įvykių grandinė. O ar toji grandinė yra 
begalinė? Į šį klausimą Aristotelis atsakė neigiamai — jis pripažino 
pirmąją priežastų ir galutinį tikslą. Kaip tik šis momentas pasitar- 
navo tam, kad Aristotelio filosofija vėliau buvo sukrikščioninta — 
išryškinta pasaulio pirmosios priežasties ir galutinio tikslo idėja, 
kitaip tariant, iškelta pasaulio bei jo įstatymų kūrėjo, arba Dievo, 
problema. 

Materiją ir formą sieja substancijos kategorija. Nei forma, nei 
materija atskirai neegzistuoja. Jas atskirti galime tik abstrahuoda- 
mi, išryškindami skirtingas to paties dalyko puses. Pasitelkęs sub- 
stancijos idėją, Aristotelis stengėsi suderinti dvi priešingas graikų 
mąstysenos atšakas: materialistinę gamtos filosofijos tradiciją ir ide- 
alizmo tradiciją. Iš to turėjo rastis sistema, peržengianti pasaulė- 
vaizdžių barjerus — nesutapdama nei su platoniškuoju idealizmu, 
nei su demokritiškuoju materializmu, ji turėjo įveikti jų vienašališ- 
kumą ir sudaryti sintezę. 

Sintezės paieškų yra ir Aristotelio visuomenės teorijoje. Kas stebi 
augimą nuo pat pradžios, — rašė filosofas, — gali susidaryti teisingiau- 
siq požiūrį į dalyką. Tai kokia yra socialinio būvio genezė? Kaip jis 
susiformavo, kaip skleidžiasi ir koks jo tikslas? Valstybė, pasak Aris- 

totelio, yra natūralios raidos produktas. Pirmoji to proceso grandis 
yra paprasčiausia žmonių bendrija — šeima. Per ją realizuojamas rū- 
šies išlaikymo poreikis; šeima tenkina tiesiogines, kasdienes reikmes. 
Atėjo metas, kai dinamiškai augančios reikmės šeimos rėmuose ne- 
begalėjo būti patenkintos. Del to šios bendrijos susijungė į platesnes 
bendrijas — gyvenvietes, kaimiškas bendruomenes. Solidari žmonių 
veikla šiuose didesniuose kolektyvuose leido geriau patenkinti reik- 
mes. Tačiau tik valstybės — t. y. plačiausios bendruomenės, iki galo 
pasiekusios įvairiašalės autarkijos būklę — radimasis leido tas reikmes 
(beje, ne tik materialines, bet ir dvasines) maksimaliai įgyvendinti. 

Taigi valstybė turi savo priešistorę. Ji yra ne tik tiesioginė natū- 
ralios raidos pasekmė, bet ir tikslas, kurio žmogus nepaliaujamai sie- 
kia. Visiems žmonėms iš prigimties būdinga potraukis gyventi ben- 
druomenėje, nes žmogus yra politinė esybė (zoon politikon). Tik 
valstybėje — susiedamas savo egzistenciją su visuotinėmis vertybėmis — 
jis tampa protingas. Ir tik tada jis tampa dorovine esybe. Tik sociali- 
nio sambūvio sąlygomis etinės kategorijos įgauna prasmę. Jos yra ne 
Žmogaus santykio su pačiu savimi, O jo santykio su kitais žmonėmis, 
greta kurių jis gyvena ir su kuriais bendradarbiauja, matas. 

Tik valstybėje mes iš tikrųjų tampame žmonėmis, nes joje reali- 
zuojame savo prigimtį. Be valstybės gali gyventi gyvuliai ir dievai, o 
mes juk nesame nei vieni, nei kiti. Nors, istoriškai žvelgiant, valstybė 
yra pavienių individų susivienijimo rezultatas, loginiu požiūriu ji yra 
pirmesnė už individus. Juk tik valstybėje ir tik jos dėka jie tampa 
žmonėmis. Todel valstybė yra vertingesnė už individą. Ir todel kiek- 
vienas turi jai paklusti. Nereikia manyti, — teigė Aristotelis, — kad 
kuris nors pilietis priklauso pats sau, priešingai, visi priklauso valstybei, 
nes kiekvienas jų yra valstybės dalis. 

Valstybė yra nedaloma visuma. Ji yra organizmas, kurio atskiros 
dalys egzistuoja visumai ir vardan jos, kad išsipildytų jos pradiniai 
tikslai. Žmogaus vertė priklauso nuo jo vaidmens tarnaujant visuo- 
menei, nuo to, kiek jo veikla atitinka visumos interesą. Tik tokia 

veikla suteikia individo gyvenimui racionalumo ir gali laiduoti jam 
tikrąją asmeninę laimę. 

Šios minties laikėsi ir Platonas. Visuomenė — tai virš individo 
iškilusi visuma. Individas turi tai visumai paklusti, suvokdamas, jog 
čia glūdi jo egzistencijos prasmė. Nera didesnio gerio, kaip tarnauti 
valstybei vardan jos stiprybės ir vienybės. Tačiau Platonas įsivaizda- 
vo, kad ta vienybė reikalauja individų tarpusavio supanašėjimo, jų 
minčių, jausmų ir veiksmų suvienodėjimo. Norėdamas eliminuoti 
dalinių interesų priešingumą, jis užsimojo likviduoti privatinę nuo- 
savybę, sugriauti monogaminę šeimą ir įteisinti bendras žmonas — 
sukurti valstybinį projektą, reguliuojantį dauginimąsi bei nuo tėvų 
atskirtų vaikų auklėjimą. 

Kitaip manė Aristotelis. Valstybė iš tiesų yra aukščiausias gėris, 
o jos vienybė — svarbiausias tikslas, tačiau valstybės gėris, jos galia ir 
turtingumas nereikalauja sunaikinti individualumo ir supanašinti vi- 
sus piliečius, o priešingai — svarbu, kad individualūs jų gebėjimai 
maksimaliai išsiskleistų. Valstybė kaip visuma yra turtinga būtent 
dėl to, kad žmonės yra skirtingi, kad jie atlieka skirtingas funkcijas. 
Iš visiškai vienodų individų valstybė negali susiformuoti. Įvairovė yra 
pilnatvės išsipildymo, įvairiašalės autarkijos prielaida. Todėl indivi- 
dualumo sklaidai nereikia priešintis, bet būtina siekti, kad daliniai 
interesai neprieštarautų bendrai gerovei. Žmones reikia taip išauklė- 
ti, kad savo elgesį jie normintų pagal visuotinius bendrabūvio prin- 
cipus, be to, reikia siekti, kad valdovai įtrauktų žmones į gyvenimą, 
bausdami už egoizmą ir savanaudiškumą. Dėl to Aristotelis, atmetęs 
bendro turto postulatą, stojo už privačią nuosavybę, laikydamas ją 
būtina žmonių aktyvumo sąlyga. Tačiau ją gindamas, jis sykiu iškėlė 
saiko reikalavimą. Būtent saikas, jo požiūriu, yra grožio ir teisingu- 
mo išraiška. 

Saikas — tai aukso vidurys tarp dviejų kraštutinumų: pertekliaus 
ir nepritekliaus. Turintieji per daug yra kenksmingi valstybei. Jie 
rūpinasi tik savo gerove ir vadovaujasi egoistiniais interesais. Tačiau 

grėsmę valstybei kelia ir neturintieji nuosavybės. Nevaržomi dorovi- 
nių stabdžių, jie stengiasi bet kokia kaina ištrūkti iš skurdo, kursto 
neramumus ir anarchiją. Šie du sluoksniai tarpusavyje nuolat kon- 
Eiktuoja. Tačiau visuomenė nepasiduoda visiškai suirute: ir nežlun- 
ga, nes joje reiškiasi stabilizuojantis veiksnys. Tai „vidurinioji klasė“, 
kitaip tariant, žmonės, neturintys per daug turtų, bet ir nekamuoja- 
mi nepriteklių. Ši klasė — vertingiausias valstybės dėmuo — stoja prieš 
galingųjų uzurpaciją ir sykiu išlaiko minią paklusnią. Būtent šios 
klasės interesais savo politikoje turi vadovautis valstybė, siekdama 
įgyvendinti idealą — eliminuoti kraštutines klases. 

Akivaizdu, jog Aristotelio valstybės idealas buvo politiškai nuo- 
saikus, nepripažįstantis jokių kraštutinumų, paremtas devizu, jog pri- 
tarti verta tik saikui. Tačiau to idealo pagrindimas nebuvo teoriškai 
vienalytis. Savo vizijoje Aristotelis sujungė skirtingas idėjas, siekda- 
mas jų sintezės. Kaip ir Demokritas, jis laikėsi požiūrio, kad visuo- 
menė yra individų susivienijimo produktas, bet sykiu pritarė Plato- 
no minčiai, kad ji yra organizmas, iškilęs virš individų ir — jeigu ne 
istoriniu, tai loginiu požiūriu, — jų atžvilgiu pirmesnis. Kaip ir De- 
mokritas, jis teigė, jog valstybė, siekdama, kad jos piliečiai būtų lai- 
mingi, turi gerbti individualius polinkius, interesus, reikmes. Kita 
vertus, jis, kaip ir Platonas, iš individų reikalavo absoliutaus paval- 
dumo valstybės tikslams ir patarė valdovams prižiūrėti tuos, kurių 
gyvensena nesiderina su santvarka. 

Saiko sąvoka paremta ir Aristotelio etika. Priešingai negu Plato- 
nas, Aristotelis teigė, kad gėris yra realus, o ne idealus dalykas, kad 
tai yra vertybė, susijusi su konkrečia žmogaus prigimtimi. Todėl gė- 
rio esmę galima atskleisti ne abstrakčiais samprotavimais, o anali- 
zuojant realią žmogaus egzistenciją, įsisąmoninant tikslus, kuriuos 
žmonės sau kelia ir stengiasi įgyvendinti. Tie tikslai esti įvairūs: vieni 
jų yra žemesni, kiti aukštesni. Žemesni tikslai yra priemonė aukštes- 
niems tikslams pasiekti. Tačiau ši priemonių ir tikslų grandinė nėra 
begalinė, nes yra aukščiausias ir galutinis tikslas, kurio siekiant visi 

kiti tikslai yra tik priemonės. Tas aukščiausias gėris yra laimė. O kuo 
paremta laimė? Aristotelio manymu, ji siejasi su žmogui būdinga 
veikla. Žmogus yra racionali»ir mąstanti esybė, todėl laimė yra protą 
atitinkanti veikla. O protinga veikla yra tobulo gyvenimo pamatas. 

Etinės dorybės nėra žmogui įgimtos. Iš prigimties mes esame po- 
tencialiai dorovingi, tačiau toji potencija realizuojasi tik protingoje 
veikloje. Elgdamiesi teisingai, tampame teisingais, veikdami nuosai- 
kiai, esame nuosaikūs... Kiekvienai žmogaus veiklos sričiai būdinga 
savita dorybė. Ji tampa mūsų savastimi, kai elgiamės taip, kaip reika- 
lauja protas, kai valdome aistras ir nepuolame į kraštutinumus. Vie- 
nintelis tikras kelrodis, vedantis į tobulumą, yra užrašytas ant Apolo- 
no šventyklos Delfuose: meden agan — laikykis vidurio. Dorybė visada 
yra viduryje tarp dviejų kraštutinumų. Antai drąsa yra viduryje tarp 
bailumo ir nutrūktgalviškumo, dosnumas — tarp išlaidumo ir šykštu- 
mo, kuklumas — tarp vergiško nuolankumo ir puikybės, santūri kalbė- 
sena — tarp nešnekumo ir plepumo, linksmumas — tarp niūrumo ir 
paikiojimo, savitvarda — tarp neryžtingumo ir ūmumo... Tik jaunystė 
ir nesubrendimas yra kraštutinumų laikotarpis — kaip tik tada kyla 
grėsmė atsidurti priešingame poliuje. Mat kraštutinumas lengvai per- 
eina į savo priešybę, panašiai kaip nuolankumas gali peraugti į puiky- 
bę. Tik subrendęs, gyvenimiškos patirties sukaupęs vyras gali būti do- 
roviškai tvirtas ir elgtis neprarasdamas saiko jausmo. 

„Aukso vidurys“ laikomas dorybe net tik kalbant apie indivi- 
dus. Su juo sietina ir visuomenės dorovė. Juk teisingumas, kurį vals- 
tybė privalo pripažinti ir praktiškai laikytis, yra vidurys tarp netei- 
singumo, kai daroma skriauda kitiems žmonėms, ir neteisingumo 
bei skriaudos, patiriamos iš kitų žmonių. Del to Aristotelis teisingu- 
mą dažnai prilygindavo bičiulystei, pabrėždamas, kad svarbiausias 
politikos uždavinys yra įdiegti bičiulystę, nes žmonės, kurie vienas kitą 
skriaudžia, negali būti bičiuliai. 

Aristotelio etika — nuosaikumo ir sveiko proto etika. Vienas an- 
tikos laikų kritikas jį pavadino „be saiko saikingu“ žmogumi. Savo 


1d 


ARISTOTELIS, 384-322 pr. Kr. 


etinėje aukso vidurio doktrinoje Aristotelis stengėsi įveikti dviejų do- 
rovės sistemų — Platono, siekusio idealaus gėrio ir niekinusio kūniš- 
kumą, ir Demokrito, pripažinusio natūralias reikmes — priešingu- 
mą, siekti jų sintezės. Panašiai kaip Platonas, dorovės šaltinį jis įžvelgė 
savitoje žmogaus funkcijoje, kuri reiškiasi protinga sielos veikla, tačiau, 
kaip ir Demokritas, proto veiksmus jis siejo su konkrečia žmogaus 
tikrove — natūraliomis reikmėmis, žemiškais tikslais bei bendrą so- 
cialinį gyvenimą reguliuojančiais principais. 

Aristotelio sistema buvo tikra enciklopedija, apėmusi didžiumą 
senovės mokslo. Norėdamas pailiustruoti bendrą Stageiriečio filoso- 
fijos tendenciją — minėtą sintezės siekį, įtvirtintą programiniame aukso 
vidurio ideale — apsiribojau keliais jo siūlomų sprendimų pavyzdžiais. 
Tai buvo „didžiojo derinimo“ programa. Tačiau kartais lengviau su- 
jungti ugnį ir vandenį negu skirtingas teorines ir pasaulėžiūrines po- 
zicijas. Sujungti Platono tradiciją su materialistine gamtos filosofijos 
tradicija iš tiesų nelengva. Tuo paaiškinamas tam tikras Aristotelio 
doktrinos nevienareikšmiškumas, kuris ir nulėmė, kad aristoteliz- 
mas galėjo tapti-1r iš tikrųjų tapo išeities tašku skirtingoms filosofi- 
nems srovėms ir įkvėpė prieštaringas pasaulėžiūrines nuostatas. 


EPIKURAS, 
ARBA APIE LAIMINGĄ GYVENIMĄ 


Atėnų centre, vartų, vedančių į so- 
de skendėjusį namą, frontone matėsi užrašas: „Užeik, čia tau bus 
gera, čia siekiama didžiausio gėrio — malonumo“. Žadama laimė tu- 
rėjo paskatinti praeivį žengti pro vartus, atsižadėti pasaulio, kuris yra 
ne kas kita, kaip kruvinų įvykių — karų, politinių perversmų, sociali- 
nių sukrėtimų — teatras. Nes tik toli nuo karų sukeltos suirutės ir 
politinių aistrų galima pasiekti tikrąją ramybę. Ir tik gyvendamas 
tvarkingai ir protingai, bičiulių būryje, gamtos prieglobstyje, toli nuo 
partinių rietenų, gali patirti laimę. Nes ji yra individualios žmogaus 
sąmonės dalykas ir glūdi jame pačiame. Užtat reikia pasitraukti iš 
politinės veiklos pasaulio ir /a:be biosas — gyventi pasislėpus. 

Tokia buvo naujosios tilosofinės mokyklos, kurią 306 metais 
pr. Kr. įsteigė Epikūras, deklaracija. Charakteringas šios mokyklos 
bruožas buvo atsiribojimo nuo visuomeninės ir politinės veiklos po- 
zicija, kurią suformavo tragiškos patirtys bei nuojauta, kad artėja krizė, 
pranašaujanti neišvengiamą graikų pasaulio saulėlydį. 

Epikūras gyveno itin dramatišku laikotarpiu. Jo jaunystės lai- 

kais susiformavo ir suklestėjo Aleksandro Didžiojo imperija. Bran- 
dos metais jis buvo imperijos žlugimo ir įnirtingos diadochų kovos 
dėl Aleksandro valdų pasidalijimo liudininkas. Filosofo gimtinė Ate- 
nai tapo niokojančių karų ir politinių perversmų arena. Svetimųjų 
nusiaubtą ir nukariautą kraštą tuo pat metu alino vidiniai tarp savęs 
kovojančių partijų vaidai ir nesibaigianti valdžios kaita, o stiprėjan- 
tis vergų priešinimasis vis dažniau peraugdavo į atvirus maištus. 

Epikūras skaudžiai išgyveno tėvynės nelaimes. Jausdamas savo 
bejegiškumą, jis laikėsi programinės nuostatos nedalyvauti politinia- 
me gyvenime. Nusišalinęs nuo politikos, visą dėmesį kreipė į indivi- 
dą, jo gėrio ir laimės problemą. Karo žiaurumų ir dorovinio pakriki- 
mo metais jis projektavo dvasinio atsinaujinimo programą; kančių 
laikotarpiu jis kūrė laimingo gyvenimo viziją ir skelbė, jog ji įgyven- 
dinama. Būtent Epikūro filosofija turėjo būti ta veikla, kuri, pasi- 
kliaudama tyrinėjimais, laiduos laimę. 

Filosofijos vertė nera paremta grynuoju pažinimu, nes filosofija 
nėra nei išmintis vardan išminties, nei menas vardan meno. Juk me- 
dicinos mokslą vertiname ne dėl jo paties, o galvodami apie sveikatą, — 
sakė Epikūras, — valdymo meną giriame ne del jo paties, o atsižvelgda- 
mi į jo naudingumą, lygiai taip ir išminties — gyvenimo meno — niekas 
netrokštų, jeigu ji niekam nepasitarnautų. 

Filosofijos vertę lemia visų pirma tai, kad ji sudaro galimybę 
mums protingai ir sėkmingai veikti. Iš jos kyla praktinės elgesio tai- 
syklės, arba tikroji išmintis, kuri reiškia išmanymą, ko reikia trokšti, 
o ko vengti, norint pasiekti laimę. Kiekvieną savo egzistencijos aki- 
mirką esame kryžkelėje, siūlančioje rinktis įvairiausias galimybes ir 
kryptis, nors į laimę veda tik vienas kelias. Tad ką daryt, kad jį atpa- 
žintume ir pasirinktume? Epikūras atsako: filosofuoti, nes tik filoso- 
fija gali mūsų gyvenimą padaryti sąmoningą, elgesį — protingą, pasi- 
rinkimą — laimingą. Tegu jaunuolis nemano, kad filosofuoti dar suspės, 
ir tegu filosofijos neatsižada, sulaukęs senatvės. Niekas nera nei per jau- 
nas, nei per senas rūpintis stelos sveikata. 

Didžiausias gėris žmogui yra laimė. Bet prieš siekdamas laimės, 
žmogus turi išsivaduoti iš baimės, kuri jį demoralizuoja, gyvenimą 
paverčia košmaru, daro jį bevertį. Jis turi įveikti dievų baimę. Žmo- 
nės nusprendė, kad dievai yra visagaliai, ir išsigalvojo, kad dievai 
valdo pasaulį ir žmogaus likimą. Šis įsivaizdavimas įstūmė juos į ne- 
gandų bedugnę ir davė pagrindą rastis klaidingai, visagalių ir kerš- 
tingų dievų baime paremtai religijai. Versdama žmogų nusižeminti, 
beribės dievų galios akivaizdoje pasijusti varganam ir menkam, reli- 
gija atima iš žmogaus gyvenimo savaimingą vertę ir savarankiškumą. 
Žmogus nustoja buvęs savo likimo šeimininkas. Jis pasirodo esąs 
pastumdėlis likimo rankose, dominuojančiu jo veiklos motyvu tam- 
pa pomirtinės bausmės baime, kuri sunaikina tikrąjį gyvenimo džiaugs- 
mq. Šitaip religijai pajungtas žmogaus gyvenimas praranda savaran- 
kišką prasmę ir nustoja buvęs aukščiausias gėris: jis pasirodo esąs tik 
priemonė, leidžianti pelnyti pomirtinį atlygį ir padedanti išvengti 
baisios bausmės. 

Galiausiai Epikūras prieina prie išvados, kad dievų visagalybės 
pripažinimas nesuderinamas su gyvenimo teigimu, su tikrajai žmo- 
gaus prigimčiai būdingu laimės troškimu. Tačiau dievų buvimo fi- 
losofas neneigė. Jis tik išstūmė juos už pasaulio sferos ir nepripažino 
jokios jų įtakos žmogaus likimui. Dievų gyvenimas yra tobulas, iš- 
mintingas, gražus ir laimingas; jie neturi jokių rūpesčių, bet ir ki- 
tiems jų nesuteikia. Jie nevadovauja pasauliui ir nelemia žmonių da- 
lios ar nedalios, o rūpinasi tik savimi. Dėl to dievų nereikia bijoti, 
nereikia su jais sieti savo egzistencijos. Jie nesikiša į pasaulio likimą, 
nevadovauja mūsų gyvenimui, nebaudžia ir neapdovanoja mūsų už 
mūsų veiksmus. Taigi esame savo gyvenimo šeimininkai, patys mo- 
tyvuojame savo veiksmus, o už tinkamą elgesį gauname didžiausią 
dovaną — laimingą gyvenimą. 

Trokšdamas išaukštinti žmogų, suteikti jo gyvenimui savaran- 
kišką vertę, Epikūras atmetė tikėjimą dievų visagalybe. Šitaip jis iš- 
vadavo žmogų iš pasmerkimo baimės, bet sykiu atėmė iš dievų atsa- 

komybę už blogį, kurio yra pasaulyje. Bet kaip su blogio buvimu 
suderinti tezę, jog dievai yra visagaliai? 

Arba dievai, būdami be galo geri, mato blogį ir trokšta pasaulį 
nuo jo išvaduoti, bet negali to padaryti — taigi yra bejėgiai, arba jie, 
būdami visagaliai, gali blogį pasaulyje panaikinti, tačiau to nenori ir 
jį toleruoja — taigi nėra geri. O jeigu jie nori nuo blogio pasaulį išva- 
duoti ir gali tai padaryti, tai kodėl blogis ir toliau pasaulyje išlieka? 
Štai klausimas, kuris turi likti be atsakymo, jeigu nenorime dievų 
įžeisti, nepripažindami jų galios arba gerumo. Todėl dievams bus 
geriau, — sako Epikūras, — jeigu pripažinsime, kad jie nesikiša į pa- 
saulio reikalus ir nėra atsakingi už jo likimą. Vadinasi, dievai nėra 
nei mūsų gyvenimo kūrėjai, nei teisėjai. Jie yra tik tam tikras sekti- 
nas dorovinis pavyzdys, visapusiško ir laimingo gyvenimo modelis. 

Epikūro piešiamas dievų, kurie nieko neveikdami mėgaujasi sa- 
vo laime, paveikslas buvo tarsi pikta oficialiųjų dievų parodija, o jo 
aistringa kova su apvaizdos ir dievų valdžios pasaulyje idėja — pasikė- 
sinimas į religiją. Kaip teigia vienas Cicerono dialogo personažas, 
„atėmęs iš nemirtingų dievų bet kokį paslaugumą, Epikūras su šak- 
nimis išrovė iš žmogaus sielos religiją [...], nes kaip gali rastis dievo- 
baimingumas, jeigu dievams žmonės nerūpi“. Jo doktrina „dievus 
pripažįsta tik žodžiais, bet iš tikrųjų juos atmeta“. Būtent tai sukėlė 
stiprų pasipriešinimą, o Epikūras susilaukė kritikos, kurią ypač griežtai 
reiške stoikai, o vėliau — krikščionys. 

Žmogaus gyvenime neturi likti vietos dievų baimei. Nuo jos 
žmogų išvaduoja filosofija, padėdama suprasti tikrovę ir savo egzis- 
tencijos prasmę. Ji atskleidžia, kad pasaulis yra mechanizmas, kurį 
išjudina amžinieji gamtos dėsniai, ir dievams nebėra kur įsikišti. 

Aiškindamas pasaulį, Epikūras rėmėsi Demokrito filosofija, jo 
tikrovės samprata, postulavusia, kad tikrovė sudaryta iš begalinio skai- 
čiaus materialių elementų — atomų, judančių beribėje erdvėje. Ta- 
čiau perėmęs Demokrito teoriją, Epikūras padarė joje esminę patai- 
są — iškėlė parenklizės idėją ir sukūrė nuokrypių teoriją. 

Demokrito požiūriu, pasaulyje viskas vyksta būtinumo pagrin- 
du. Atomo trasa kiekvienu judėjimo momentu yra tiksliai apibrėžta, 
lygiai taip pat nepajudinami gamtos dėsniai apibrėžia tiek jų susi- 
jungimą į atskirus materialius objektus, tiek ir augimo bei irimo pro- 
cesus. Atsitiktinumas — tik subjektyvi kategorija, mūsų neišmanymo 
pasekmė, priežasčių nežinojimo išraiška. Iš esmės visi įvykiai yra prie- 
žasčių nulemti ir būtini, ir pasaulyje niekas nevyksta atsitiktinai. 

Tuo tarpu Epikūras, kitaip negu Demokritas, laikėsi tam tik- 
ro atomų „spontaniškumo“ prielaidos. Išorinės priežastys atomų 
judėjimo trasos griežtai neapibrėžia. Taigi esama nuokrypio gali- 
mybės — todėl atomų judėjimo neįmanoma absoliučiai tiksliai nu- 
matyti. Visada lieka tam tikra neapibrėžtumo ir individualios lais- 
vės zona. Šitaip iš Epikūro pasaulio vizijos išnyko besąlyginio 
būtinumo, fatumo motyvas; joje buvo kur reikštis ir spontaniškai 
veiklai, ir laisvai valiai. 

Atomų parenklizės teorija jis pagrindžia laisvę ir argumentuotai 
atmeta fatalistinį determinizmą. Pasak paties Epikūro, geriau jau pa- 
tiketi nesgmonėmis apie dievus, negu pasiduoti gamtininkų lemties jun- 
gui. Nesgmonės palieka bent šiokią tokią viltį, kad dievus galima per- 
maldauti, juos šlovinant, tuo tarpu gamtininkų lemtis visiems 
maldavimams kurčia. 

Argi galėtume žmogų pamokyti gyventi kitaip, negu gyvena, 
argi galėtume jo poelgius girti ar peikti, jeigu pripažintume, kad pa- 
saulyje viskas būtina? Juk jis nėra savo likimo šeimininkas, ir jo elge- 
sys nuo jo paties nepriklauso. Šitaip traktuojamas žmogus būtų be- 
valis pėstininkas, kurį ant pasaulio šachmatų lentos stumdo aklas 
būtinumas. Argi galima pėstininkui užkrauti atsakomybę del praloš- 
tos partijos? Argi turėtume jį girti už sėkmingą ėjimą? Juk jis visada 
daro tik tokius veiksmus, kokius yra priverstas daryti, neturėdamas 
jokios galimybės pasirinkti. 

Parenklizės idėja nepajudinamoje gamtos dėsnių sistemoje at- 
vėrė platų lauką atsitiktinumui reikštis. Nei atskiras atomas, nei išti- 

si pasauliai, nei galiausiai žmogus nėra besąlyginės prievartos belais- 
viai. Mat individualios lemties nebūna. Tikrovėje mes esame tarsi 
plaukikai upėje. Nors ir plaukiame pasroviui, tačiau visada galime 
pasirinkti judėjimo trasą. Galime plaukti arba srovės vidury, arba 
arčiau vieno ar kito kranto, galime išvengti sūkurių ir aplenkti seklu- 
mas. Kiekvienas turime veikimo laisvę. Todėl mūsų plaukimo keliai 
tr stiliai gali esmingai skirtis. Šia prasme mūsų gyvenimas yra laisvos 
valios reiškimosi sfera. Kiekvienas žmogus, rinkdamasis iš daugybės 
įvairių galimybių, pats sau nusibrėžia siektinus tikslus, pats nusistato 
atitinkamą elgseną — šia prasme jis yra savo likimo šeimininkas. Jaus- 
damasis savarankiškas, žmogus patiria džiaugsmą, kuris iš tikrųjų 
yra ne kas kita, kaip iš lemties išplėstas malonumas. 

Žmogaus laisvės pripažinimas Epikūro doktrinoje siejosi su at- 
sakomybės reikalavimu. Jeigu esu savo likimo kalvis, tai atsakau už 
savo veiksmų pasekmes; jeigu renkuosi, tai mano pasirinkimas gali 
būti arba geras, arba blogas. Būdamas laisvas, žmogus gali atsižvelgti 
į perspėjimus, del to pravartu žmogų mokyti tobulinti savo gyveni- 
mą. Kadangi žmogaus poelgiai yra laisvo apsisprendimo pasekmė, 
gerą poelgį reikia pagirti ir už jį apdovanoti, o blogą — peikti ir už jį 
bausti. 

Tikėjimo ir dieviškos apvaizdos atmetimas taip pat leidžia pasi- 
justi savo likimo šeimininku, atgauti kūrybiško gyvenimo džiaugs- 
mą, tikrąją dorovinę jo prasmę ir atsakomybės jausmą. Nors tai ne- 
abejotinai yra viena laimės sąlygų, tačiau jos nepakanka laimei 
pasiekti. Išsilaisvinęs iš dievų baimės ir nustojęs maldauti dievus to, 
ką pats gali pasiekti, žmogus dar turi įveikti mirties baimę. Mirtis 
mums nieko nereiškia — sako filosofas. Esame, kol gyvename, o kai 
nustojame gyventi, mūsų jau nebėra. 

Mirus yra ir kūno, ir sielos baigtis. Siela yra kūniškų elementų 
struktūra, todėl ji negali egzistuoti pirma kūno ar po žmogaus mir- 
ties. Taigi žmogus neturi bijoti pomirtinio gyvenimo. Jo siela nieka- 
da negali būti pasmerkta Tartaro kančioms. Kerberas ir erinijos yra 

tik bendruomenės prietarai, o pragaras žmogui — tai tik kvailio gyve- 
nimas. Vienintelis laimės garantas — išmintingas gyvenimas čia, že- 
mėje. Tad nemenkinkime gyvenimo, pasikliaudami geresnio gyve- 
nimo po mirties viltimi. Pripažinkime, jog kartą jau giméme, o gimti 
du kartus negalime, pripažinkime, jog gyvenimas bėga ir jo nebesugrą- 
žinsi. Nepamirškime, kad laimingas gyvenimas yra aukščiausia ver- 
tybė, todėl naudokimės džiaugsmais jų neatidėliodami. 

Mirties akivaizdoje visi mes, žmonės, gyvename mieste be gynybi- 
nių pylimų. Mirtis yra neišvengiama ir reiškia galutinę baigtį. Tačiau 
mums lieka gyvenimas. Privalome mokėti juo naudotis. Mūsų žmo- 
giškojo amžinybės ilgesio išsipildymą laiduoja tik žmonių giminės 
pastovumas. Gyvendami teisingai ir išmintingai, nuveikdami dar- 
bus, kurie mus pergyvens, išliekame palikuonių atmintyje ir šitaip 
pasiekiame vienintelį žmogui prieinamą nemirtingumą. 

Iš baimės išsivadavęs žmogus susiduria su klausimu: kaip gyven- 
ti ir kaip elgtis, kokio tikslo siekti? Pirmiausia turime išmokti tikrojo 
gyvenimo meno. Geriausias mokytojas čia yra gamta. Reikia tik ja 
pasikliauti ir gyventi su ja santarvėje. Juk visoms esybėms būdinga 
trokšti malonumo ir vengti kančios. Pagal gamtos reikalavimą malo- 
numas mums yra gėris, o kančia — blogis, nes skausmas mažina pri- 
gimtinį organizmo džiaugsmą ir „išveda jį iš pusiausvyros". Tačiau 
malonumo siekimas nereiškia lengvabūdiško ir nekritiško atsidavi- 
mo bet kokiam smagumui, tenkinant bet kokį poreikį ar troškimą. 
Poreikiai esti įvairūs. Vieni jų — kaip antai troškimas numalšinti alkį 
ar įgyti teisingų žinių — yra natūralūs ir būtini. Kiti, pavyzdžiui, rafı- 
nuoto maisto ar puošnaus rūbo poreikiai, yra natūralūs, bet anaiptol 
nebūtini; juos galima, bet nebūtina patenkinti. Galiausiai kai kurie 
poreikiai, pavyzdžiui, reikšmingumo, garbės ar turtų troškimas, nė- 
ra nei natūralūs, nei būtini: jie yra prasimanyti, dirbtiniai, ne susiję 
su gamtos reikalavimais, o civilizacijos išugdyti. Civilizacija, kuriai 
būdingas vidinis prieštaringumas, duoda žmogui didžiules pažini- 
mo bei gyvenimo tobulinimo galimybes, bet sykiu sukelia įvairių 

poreikių ir troškimų, kurie žmones demoralizuoja, trikdo vidinę jų 
ramybę ir vienas kitam prieštarauja. Todėl greta civilizacijos pažan- 
gos turi vykti ir dorovinė pažanga. Priešingu atveju technikos galia ir 
vartotojiški troškimai taps žmonių tarpusavio konfliktų, griaunan- 
čių karų šaltiniu ar net kels grėsmę visai žmonių giminei. 

Todel, pasak Epikūro, nereikia siekti įgyvendinti visų troškimų. 
Kiekvienam troškimui reikia užduoti tokį klausimą: kaip bus, jeigu 
man pasiseks Jį įgyvendinti, ir kaip bus, jeigu nepasiseks. Turime pasi- 
rinkti ir sutramdyti savo aistras. Kitaip tapsime juslių vergais, O jeigu 
galutinai joms pasiduosime, ne kartą teks patirti daugiau skausmo ir 
kančios, nei jų būtų grėsę tų juslinių troškimų nepatenkinus. Akı- 
mirkos malonumas gali mums ateityje suteikti daugiau skausmo ir 
galiausiai padaryti mus nelaimingus. Kita vertus, tam tikras skaus- 
mas gali mums atnešti daugiau malonumo, panašiai kaip chirurgo 
skalpelis suteikia sveikatos. Todėl subrendęs žmogus neretai teikia 
pirmenybę ne akimirkos malonumui, o akimirkos skausmui, supras- 
damas, jog negalima gyventi maloniai, negyvenant protingai, lygiai kaip 
negalima gyventi protingai, negyvenant maloniai. Nuovokus protas 
nuolat mus moko, kaip pasielgti, ir niekada neklysta, kai reikia pasi- 
rinkti, kas laiduoja laimę. Todėl turime pasikliauti protu ir valios 
pastangomis sutramdyti aistras. Jeigu leisime joms skleistis ir stiprė- 
ti, jos bematant paims viršų ir padarys mus nelaimingus. Sudrumstos 
sielos neramina ir didesnės paguodos jai neteikia nei didžiausi turtai, 
nei minios pagarba ir susižavėjimas, nei apskritai kas nors iš to, ko 
reikalauja netramdomi geismai. 

Laimė, pasak Epikūro, siejasi su sielos ramybe ir skausmų ne- 
kamuojamu kūnu. Laimė yra didžiausias malonumas, bet kelias į 
ją veda — paradoksalus dalykas — per malonumų tramdymą. Nie- 
kas, ko gera, taip griežtai nestojo prieš nuolaidžiavimą juslinėms 
pagundoms ir aistringą malonumų vaikymąsi, kaip Epikūras. Nie- 
kas antikos pasaulyje, ko gera, neatstovavo ir tokiai asketiškai pozi- 
cijai. Jei nori kurį žmogų padaryti laimingą ir turtingą, moke filo- 

sofas, neduok jam pinigų, o geriau suvaržyk jo poreikius. Kuo 
mažiau jis turės poreikių, tuo jo egzistencija bus ramesnė, neskaus- 
minga, laiminga. Dėl to turėk kuo mažiau troškimų. Tai yra tik- 
riausias kelias į kančios netrikdomą būvį arba nuolatinį pasitenki- 
nimą — taigi į laimę. 

Hegesijas, pramintas Peisitanatu (tas, kuris pataria mirti), šią 
mintį logiškai išskleidė iki kraštutinės išvados: jeigu aukščiausias žmo- 
gaus tikslas yra laimė, o ji neatsiejama nuo kančios netrikdomo bū- 
vio, turime pripažinti, kad tokio pobūdžio laisvę gali suteikti tik mir- 
tis. Todel reikia ją sąmoningai pasirinkti. Kai jo mokiniai pradėjo 
elgtis taip, kaip patarė mokytojas, valdžia buvo priversta uždrausti 
jam mokyti. 

Laimės sąvoką Epikūras siejo su ataraksija — netrikdoma sielos 
ramybe, ir aponija — skausmų nekamuojamu kūnu. Tačiau Epikūro 
postuluojamas reikalavimas vengti skausmo nereiškė raginimo bai- 
liai bėgti nuo kančios, o skatino drąsiai su juo susiremti. Filosofas 
reikalavo fizinių kančių akivaizdoje būti drąsiam ir ištvermingam. 
Tiesa, jis pripažino, jog skausmas yra blogis, tačiau, jo manymu, 
žmogui tas blogis nėra itin grėsmingas ir visada pakenčiamas, nes 
galima jį įvaldyti. Žmogus gali būti laimingas, nepaisant skausmo, 
jeigu tik ištverme ir dvasine ramybe gebės jį įveikti. Suprantama, 
kančios iš žmogaus gyvenimo nepavyks išstumti, tačiau kančią reikia 
ir galima įveiku. Tik skausmo pergalėjimas gimdo tikrąjį malonu- 
mą, žmogaus vertą laimę. Ji nesusijusi nei su malonumų vaikymusi, 
nei su marinimusi vardan marinimosi asketiškai suprantamos dory- 
bės ir paniekos kūnui vardu. Savęs apribojimas taip pat turi ribas, — 
pridūrė Epikūras, — o kas jas peržengia, susilaukia to paties, kaip ir 
žmogus, kenčiantis dėl apsiribojimo stokos. 

Laimės trokštantis žmogus nėra paliktas pats sau. Jis gyvena tarp 
kitų Žmonių ir turi protingai tvarkyti savo — ir ne tik savo — egzisten- 
ciją. Nevalia skriausti kitų, kad ir pats kitų skriaudos nepatirtum. 
Privalai gyventi santarvėje su aplinkiniais ir būti naudingas, padėda- 

mas visiems, kas to vertas, paklusdamas socialinio bendrabūvio prin- 
cipams ir rūpindamasis visų gerove. Saugumo poreikis verčia žmogų 
tramdyti agresyvią savimeilę, nesitaikstyti su skriauda, o tai sudaro 
sąlygas tarpusavio bendradarbiavimu! ir teisingumui. Ir tik teisingai 
suorganizuotoje visuomenėje yra galima:tarpusavio palankumas, kuris 
šalina skriaudų ir kentėjimų priežastis: pavydą, neapykantą, panie- 
ką... Pasidaro galima ir bičiulystė, kuri neabejotinai yra vertingiausia 
brangenybė. Bičiulystei reikia geros valios ir pastangų, taigi ją bran- 
dina abipusė santarve, leidžianti mums palaimingai pasikliauti kito 
pagalba. 

Dorovinė doktrina Epikūrui pelnė „tokią gausybę bičiulių, kad 
ir ištisi miestai jų nebūtų sutalpinę (Diogenas Laertijas). Jis buvo 
pripažintas „etinės išminties kūrėju“, išsklaidžiusiu „fizinio apakimo 
miglas“ ir įteisinusiu žmogiškąją laimę žemėje. Del to Epikūro mo- 
kiniai jį laike žmonių giminės geradariu. Jie susibūrė į bičiulių, ku- 
riuos žavėjo mylimo mokytojo gyvenimas ir išmintis, draugiją. Jo 
sodas tapo vieta, kurioje buvo aistringai dirbama, siekiant dvasinio 
tobulumo. Mokiniai išsaugojo atmintyje mokytojo kalbas ir, laiky- 
damiesi jo nurodymų, kartodavo patys sau, jog dievybė nera baisi, jog 
mirtis yra neišvengiama, jog visa, kas gera, nesunkiai pasiekiama, o kas 
bloga, nesunkiai pakeliama. Tai buvo garsieji Epikūro gydymo re- 
ceptai, turėję laiduoti žmonijai išsivadavimą iš baimės ir padaryti 
žmogų laimingą. 

Tačiau nemažai buvo ir jo doktrinos priešininkų. Paradoksalu, 
tačiau Epikūras buvo kaltinamas skelbęs bailų kvietizmą, skatinęs 
ištvirkimą ir visokį pasileidimą. Esą jis mėgavęsis apsirijimu ir netgi 
„dukart per dieną nuo apsirijimo vemdavęs“, gynęs ištižimą ir grio- 
vęs visus kilnius idealus. Tokią nuomonę apie Epikūrą ir jo mokslą 
skleidė krikščionių mąstytojai. Ir ne be pagrindo. Jis išties galėjo apie 
save pasakyti Lukrecijaus poemos žodžiais: 

Kalbu apie didingus dalykus ir einu skardingais keliais, 


Sutraukydamas religinius pančius ir demaskuodamas dievus. 


EPIKTETAS, 
ARBA SUSITAIKYMAS SU LIKIMU 


Apie 90 metus po Kr. Romoje įvy- 
ko viena iš daugelio vergų atleidimo ceremonijų. Pretoriaus akivaiz- 
doje vergo savininkas apsuko vergą aplink, šiuo judesiu simbolizuoda- 
mas jo padėties ir likimo pasikeitimą, po to liktorius palietė šluotelė 
atleistinio galvą, šiuo gestu suteikdamas atleidimui teisės sankciją. Ši- 
taip „vergu gimęs, kūnu paliegęs, neturtingas kaip Iras, bet nemirtin- 
giesiems mielas“ Epiktetas (net jo vardas reiškė „nupirktas, įgytas“) 
tapo laisvuoju žmogumi. Tačiau likimo permaina nereiškė pašaukimo 
permainos. Dar būdamas vergas, Epiktetas susidūrė su filosofija, netgi 
lankė Romos stoiko Muzonijaus Rufo paskaitas ir ryžosi gyvenimą 
pašvęsti filosofijai. Taigi jis liko mokytojas ir auklėtojas, žmonių gydy- 
tojas, ketinęs žadinti jų sąžinę ir nuodėmingumo jausmą, apsaugoti 
juos nuo pražūties ir kančių, parodyti kelią, vedanų į laimę. Tai, kas 
Epiktetui buvo asmeninio pašaukimo dalykas, valdžios atstovai trak- 
tavo kaip uzurpaciją, galėjusią turėti grėsmingų pasekmių. Filosofai, 
ypač stoikai, buvo laikomi pavojingais maištininkais, kurių teorijos 
kėlė grėsmę imperijos idealams ir institucijoms. 

Interesų kovoje, savaime aišku, laimėjo realią galią turėję val- 
džios žmonės. Nuo Nerono laikų filosofai buvo persekiojami, juos 
pasmerkdavo tremčiai, neretai net nubausdavo mirtimi. Ir Epikte- 
tas, praėjus penkeriems metams nuo atleidimo, Domiciano ediktu 
buvo išsiųstas iš Romos. Apsigyveno Nikopolyje, mažame Epyro mies- 
telyje, ir čia įkūrė savo filosofinę mokyklą, kuri gana greitai išgarsė- 
jo. Jis susilaukė šlovės ir pripažinimo, nors savo samprotavimų raštu 
neišdėste (panašiai kaip Sokratas, labiau vertinęs gyvą žodį ir asme- 
nišką pavyzdį). Tačiau Epikteto samprotavimus užrašė Flavijus Aria- 
nas, jo mokinys ir įžymus imperatoriaus Hadriano laikų graikų re- 
nesanso atstovas, norėjęs „ateičiai išsaugoti savo mokytojo idėjas ir 
jo drąsių, atvirų pokalbių prisiminimą . 

Į filosofinį originalumą ir novatoriškumą Epiktetas nepretenda- 
vo. Jis save laikė veikiau stoikų doktrinos tikrųjų kūrėjų (Zenono iš 
Kitijo, Kleanto, Chrisipo) mokiniu ir idėjų skleidėju — jų raštuose jis 
ieškojo įkvėpimo ir atsakymų į rūpimus klausimus.* Ankstesniųjų stoi- 
kų veikaluose jis rado priimtinų sprendimų bei jo paties jausmus ir 
temperamentą atitikusį pasaulio išgyvenimo būdą. Tačiau Epiktetas 
ne tik kartojo senas tezes, bet ir bandė jas suderinti su naujomis patir- 
timis ir naujais poreikiais. Tai lėmė jo pažiūrų savitumą. 

Jo filosofinių interesų centre, kaip to reikalavo laiko dvasia, bu- 
vo dorovės ir religijos klausimai. Filosofinis pažinimas jam atrodė 
neatsiejamas nuo dorovinio veiksmo ir dieviškos pasaulio tvarkos 
suvokimu paremto religinio potyrio. Tai filosofiją suartino su teolo- 
gija, pažinimą — su tikėjimu. 

Jau minėjau, kad Epiktetas nekūrė naujų kanonų, tik „į senus 
ąsočius įpylė jauno vyno“. Tačiau, nepaisant to, savo veikla jis prisi- 


* Epiktetas buvo ne paskutinis iš didžiųjų stoikų. Po jo svarbų vaidmenį stoicizmo 
istorijoje suVajgino Seneka, dorovinio turinio „Laiškų Lucilijui“ autorius, ir Mar- 
kas Aurelijus, parašęs veikalą „Sau pačiam“. Sroikas buvo ir V-VI amžių sandūro- 
je gyvenęs Boecijus, kurio traktatas „Filosofijos paguoda“ buvo labai populiarus 
viduramžiais. 

dėjo prie filosofinės pozicijos, kuri jam buvo artima, iškilimo. Jo, 
kaip mokytojo, aktyvumas lėmė, kad sto1cizmas tapo esminiu to meto 
pasaulio kultūros faktu, turėjusiu įtakos žmonių įsitikinimams ir pri- 
pažintoms vertybėms. Jeigu Epiktetas ir nenusipelnė atskiro skyriaus 
filosofijos istorijos vadovėliuose, jeigu jo ir nevadinsime didžiu filo- 
sofu, vis delto jis buvo svarbi, reikšminga mūsų civilizacijos istorijos 
figūra. Jo deka stoikų filosofija, darydama poveikį besiformuojan- 
čiai krikščioniškajai mąstysenai, įaugo ne tik į filosofinę kultūrą, bet 
ir į kasdienę sąmonę. 

Epikteto manymu, filosofija prasideda, kai žmogus suvokia sa- 
vo silpnumą ir bejėgiškumą. Žmogus yra menka ir laikina aplink jį 
esančio pasaulio dalelė, o jo gyvenimas — kančių grandinė. Tačiau 
žmones trokšta laimės; būdami pavaldūs neišvengiamam būtinumui, 
jie karštai siekia laisvės. Ar įmanoma ją pasiekti? Ar tam pakanka 
pažinimo ir apmąstymų apie visatos prigimtį? Anaiptol, — sako Epik- 
tetas. Žmogui pirmiausia reikalingas praktinis gebėjimas gyventi. Pats 
pažinimas vertas tiek ir tik tiek, kiek parengia mus veiklai ir tarnauja 
dorovei. Pažinimas vardan pažinimo, įgytas iš tuščio smalsumo, no- 
ro išgarsėti ir susilaukti šlovės, visada atneša daugiau žalos negu nau- 
dos. Taigi svarbu ne tai, kad žmonės išmoktų „gražbyliauti“, o kad 
jie taptų laimingi, laisvi, gebėtų tinkamai veikti ir mokėtų gyventi. 

"Turima omenyje ne žodžių filosofija, o veiksmų filosofija. 

O kas lemia žmogaus vertę? Anaiptol ne intelekto gebėjimai ir 
ne sukauptos žinios. Žmogaus vertę apibrėžia charakterio kokybė. 
Todel ne tiek svarbu lavinti protą, kiek ugdyti ir grūdinti valią. Pir- 
menybė teikiama ne mokymui, o auklėjimui, visų pirma doroviniam. 
Svarbiausias filosofijos uždavinys yra formuoti dorovines nuostatas. 
Būtent filosofija, nustatydama iš teorinių mokslų plaukiančias prak- 
tines pasekmes, stengiasi tobulinti žmogaus gyvenimą, moko jį gy- 
venti protingai. 

Žmogus yra aplinkinio pasaulio dalis, o pasaulyje viešpatauja 
racionali tvarka ir darna. Atskiri elementai yra griežtai susiję vienas 

su kitu ir harmoningi. O iš kur kyla toji tvarka? Tai nėra atsitiktinu- 
mo dalykas — ji buvo nustatyta galutiniu pavidalu. Kaip atskiruose 
žmogaus dirbiniuose visada matyti išmintingas sumanymas ir ga- 
mintojo ranka, taip ir visa pasaulio sandara bei jame viešpataujanti 
tvarka liudija esant kūrėją. Tai jis nustatė tikrovės tikslus ir prižiūri, 
kaip jie įgyvendinami, bei įsiterpia į pasaulio likimą. Tai jis nurodė, 
kad turi būti žiema ir vasara, vaisių gausa ir nederlius, nusižengimas ir 
dora. Tai jis harmonizavo pavienius daiktus ir suteikė jiems prasmę. 
Leisdamas, kad ant vieškelio telkšotų bala, jis tuo pačiu davė van- 
dens, kad galėtume kojas nusimazgoti. Atrodytų, jog barzda — visiš- 
kai nenaudingas dalykas. Betgi tai — ženklas, išskiriantis vyriškąją ly- 
tį, taigi jos buvimas pagrįstas. Net ir atgrasūs monstrai yra naudingi. 
Kuo gi būtų tapęs Heraklis, jei nebūtų buvę mirtį ir siaubą sėjančių 
pabaisų, su kuriomis jis kovojo ir kurias nugalėjo? Ogi ištižėliu, ku- 
ris ramutėliai ir prabangiai snūduriuotų sau visą gyvenimą. Raciona- 
lią prasmę, pasak Epikteto, turi net ir vabzdžių buvimas: įkyriai trik- 
dydami miego malonumą, jie neleidžia mums persimiegoti. Taigi 
visa, kas egzistuoja, yra protinga ir būtina, kiekvienas įvykis yra ra- 
cionalus įvykių grandinės elementas, ir nė vienas jų neišvengia visa- 
galės apvaizdos dėmesio. Dievybė visada viską mato. 

Apvaizdos tvarkomas pasaulis yra protingas ir tobulas. Taigi 
jis tikrai nusipelno, kad žmogus jį savanoriškai priimtų, susitaiky- 
tų su juo ir pripažintų, jog išmintinga yra, kad viskas vyktų taip, 
kaip vyksta. Bet koks maištas gali žmogui atnešti tik bėdų, užtat 
susitaikymas su tikrove laiduoja vidinę ramybę, dvasinę paguodą ir 
moralinę stiprybę. 

Pasaulis yra tobulas, vienaip ar kitaip racionalus ir gražus. Ta- 
čiau kaip pasaulio tobulumą suderinti su tuo, kad jame yra ir neto- 
bulumo, blogio, „sjaurasties? Ar atsakomybė už blogį ir trūkumus 
tenka dievybėms? 

Sekdamas stoicizmo doktrina, Epiktetas ėmėsi teodicėjai būdin- 
gos dievo pateisinimo problemos. Pavieniai dalykai iš tiesų atrodo 

esą netobuli, riboti ir blogi. Tačiau jie yra ne patys sau, o visumai. Jų 
tariamas netobulumas iš tikrųjų yra pasaulio likimams naudingas ir 
būtinas. Juk dienos negali būti be nakties, narsos — be bailumo, tie- 
sos — be netiesos, doros — be nusižengimo. Pavienių dalykų netobu- 
lumas susiklosto į tobulą visumą, kuriai būdinga vidinė harmonija, 
pilnatvė, visapusiškumas. 

Kai žvelgi į save kaip į žmogų, kuris yra tam tikros visumos dalis, 
supranti, — pabrėžė Epiktetas, — jog tos visumos labui tau gali tekti ir 
susirgti, ir keliauti jūra, kur tavęs laukia visokiausi pavojai, ir patirti 
stelvartą, ir net prieš laiką numirti. 

Neretas atvejis rodo, kad didžiausias blogis, vertas paniekos ir 
pasmerkimo, yra kaip tik bailus bėgimas nuo pavojaus ir mirties. 
Nei kančia, nei bjaurumas, nei galiausiai mirtis nera blogis pats sa- 
vaime. Blogas gali būti tik doroviškai nemotyvuotas žmogaus santy- 
kis su minėtais įvykiais, t. y. mirties kančios, bjaurumo baimė. Šia 
prasme dorovinis blogis yra išimtinai žmogaus gyvenimo sritis, ir tik 
žmogus už jį atsakingas. Blogio problema yra ne pasaulio ir jo san- 
klodos problema, bet tam tikro žmogaus santykio su aplinkine tik- 
rove problema. 

Zmogus pasaulyje — tarsi aktorius. Jis yra gigantiško spektaklio 
dalyvis, jis vaidina vaidmenį, kurio pats nepasirinko, dramoje, ku- 
rios pats nerašė. Pjesė buvo sukurta anksčiau, o vaidmenis paskirstė 
režisierius. Ne nuo žmogaus priklauso, koks vaidmuo jam teks — el- 
getos ar turtuolio, luošio ar atleto, monarcho ar paprasto piliečio. 
Jam telieka meistriškai, kuo geriau suvaidinti skirtąjį vaidmenį. Jis 
turi negailėti pastangų, kad visiškai paklusęs dievų valiai kaip reikiant 
atliktų savo uždavinį pasaulyje. 

Taigi vesk mane, Dzeusai, ir tu, manasis Likime. 

Su džiaugsmu paklusiu jūsų ženklui ir nedelsdamas eisiu keliu, 

Kurį man gyvenime skyrė likimas: 

Maištauti — nusikaltimas, eiti — būtinybė, o skundai — nepadės... 

Cituojamose Kleanto giesmės eilutėse glūdi įsitikinimas, kad li- 
kimo nuosprendis neapskundžiamas, todėl reikia su juo susitaikyti. 


93 


EPIKTETAS, apie 55-apie 135 po Kr. 


Tai ir yra tikroji išmintis: ji reiškia ne bevaisį maištingumą, o pasi- 
kliovimą dievybe — jos nutarimų priėmimą, sąmoningą veikimą ir 
protingą susitaikymą. Išmintinga ir teisinga yra pripažinti, kad esa- 
ma pasaulio tvarka yra būtina ir racionali. Apie tai byloja mokslas. 
Tačiau mokslu užsiimame ne tam, kad pakeistume mūsų pasaulį. 
Pažįstame tikrovę, kad galėtume, remdamiesi žiniomis, patys pasi- 
keisti ir tobulinti save. Tačiau kaip dažnai žmogaus troškimai ir valia 
konfliktuoja su apvaizdos nuosprendžiais. Kaip dažnai žmogus sten- 
giasi palenkti likimą savo valios nuosprendžiams ir maištauja prieš 
tai, kas neišvengiama. Už tą maištą jis paprastai yra baudžiamas ne- 
sekmėmis ir kančiomis. Todėl nemaištauk, žmogau, niekada nesi- 
stenk palenkti įvykių valios sprendimams, o visada tramdyk valią, 
priversk ją pasiduoti įvykių tekmei. Tik tada tavo gyvenimas plauks 
ramiai, be baimės, sumaišties ir kančių. Ir tik tada tapsi laisvas. Mat 
laisvė nėra būtinumo priešybė. Nejaugi manai, — klausia Epiktetas, — 
kad laisve reiškia, jog gali kaip norėdamas rašyti Diono vardą? Anaip- 
tol. Pirmiausia turi išmokti rašyti taip, kaip reikia, susipažinti su 
rašybos taisyklėmis ir jų laikytis. 

Žmogus tampa laisvas, kai išlieka savimi ir realizuoja savo pa- 
šaukimą. Kuo labiau jis ištikimas sau, tuo labiau jis ištikimas die- 
vams ir jų nustatytiems įstatymams. Pripažindamas esąs protingas, 
jis sykiu pripažįsta pasaulį, savo likimą ir savo paskirtį ir šitaip išven- 
gia pralaimėjimų ir nesėkmių, nes atsiriboja nuo iracionalių moty- 
vų — aistros ir geidulių, teikiančių neišvengiamų kančių. Supranta- 
ma, tam nepakanka pasyviai pasiduoti įvykių tekmei. Būtinos dvasios 
pastangos ir nuolatinė įtampa, tvirtas apsisprendimas bet kokiomis 
sąlygomis išlikti savimi. Reikia išmokti pakelti visokias gyvenimo 
staigmenas, išsaugoti savąjį „aš . Kaip šito pasiekti? Ogi stengiantis 
būti visiškai Be. Piko nuo piktos ar geros fortūnos. Juk yra 
dalykų, kurie nuo mūsų nepriklauso, mes jiems visiškai nepaveikūs. 
Tačiau mes dažnai prie tų dalykų prisirišame, imame juos perdėm 
vertinti ar net įsivaizduojame negalį be jų gyventi. Šitaip pakliūvame 

į jų nelaisvę, leidžiame jiems visu svoriu mus užgulti ir prispausti prie 
žemės. Vrokšdami jų, tampame jų permainingumo ir nepastovumo 
žaisliukais. 

Mūsų padėtis panaši į žmogaus, vedančio asilą vieškeliu, kuria- 
me tykoja plėšikai. Jis stengiasi apginti savo nuosavybę. Bet ar už- 
pultas jis nepraras asilo, o priešindamasis argi negaus lazdų? Tad 
kam gi tu, žmogeli, saugai tą asilą? Nejaugi be jo negali gyventi, argi 
jis — tai tu? Ir ko pergyveni, jo netekęs? Argi dėl to nustosi būti savi- 
mi? Juk niekas niekada negali atimti iš tavęs to, kas iš tikrųjų tau 
priklauso. Net ir baisiausias tironas, kuris tave įkalins ar net atims 
gyvybę, gali įkalinti tik tavo kūną, o juk tasai kūnas — tai ne tu, nes 
gyvybę esi gavęs iš kitų, ir apvaizdos valia ji visada gali būti iš tavęs 
atimta. Numok ranka į visą mantą ir viską mesk, atsižadėk visų ap- 
čiuopiamų dalykų, del kurtų gali būti paimtas į nelaisvę: kūno, turtų, 
draugų, šeimos, visuomeninės padėties... Nes iš tikrųjų neįveikia- 
mas esti tik žmogus, kuris nepasiduoda išvedamas iš pusiausvyros 
dėl nuo jo valios nepriklausomų dalykų. Iš tikrųjų laisvas esti tik 
žmogus, kuris yra savo valios šeimininkas, nepasiduoda liūdesiui ir 
nerimui, nesibaimina ir nesiblaško, geba nepasiduoti jokioms aist- 
roms ir išlaikyti dvasios ramybę. Taigi apatija yra aukščiausias draus- 
mingo žmogaus gyvenimo tikslas ir didžiausia dorybė. Ji sykiu yra ir 
dovana, nes tik apatija daro žmogų nepriklausomą ir gali laiduoti 
jam laimę. Mat laimingas yra žmogus, įgijęs dorą, t. y. pasiekęs tiks- 
lą, į kurį nukreiptas dorovingas elgesys. 

Epiktetas stengėsi gyvenimą orientuoti į vertybes, kurios priei- 
namos pačiam žmogui ir nepriklauso nuo išorinių aplinkybių. Tai — 
dvasinės vertybės. Jos nereikalauja įveikti pasaulį ir jį valdyti. Žmo- 
gus neišvengiamai turi su pasauliu susitaikyti. Svarbu įveikti save, 
valdyti savo paties gyvenimą ir troškimus bei kreipti juos doros link. 
Aukščiausia vertybė yra dora. Ji nėra priemonė kokiam kitam tikslui 
pasiekti, bet tikslas pati savaime. Siekimu realizuoti mumyse glūdin- 
čias vertybes kaip tik ir remiasi žmogaus suverenumas, dorinė jo au- 

tonomija. Būti doru reiškia gyventi pagal savo paties protą, paisant 
savosios esmės. 

Šitaip neišvengiamo likimo apibrėžtoje pasaulio vizijoje atsira- 
do vietos žmogaus autonomijai ir laisvei. Jų ribas nustato individo 
vidinio gyvenimo sfera. Žmogus, įmestas į absoliučių būtinumų pa- 
saulį, pats savyje, savo viduje randa laisvės ir dorinio pasirinkimo 
prieglobstį. Taigi jis gyvena tarsi Demokrito „geležinių dėsnių“ pa- 
saulyje spontaniškai lekiojantis Epikūro atomas, gebantis išsaugoti 
vidinę laisvę ir su ja susijusią dorinę atsakomybę. 

Laimingas žmogus — tai žmogus, kuris, galutinai išsivadavęs iš 
geismų ir aistrų, visada vadovaujasi proto nurodymais. Jis yra esybė 
be žemiškosios tėvonijos, be savo krašto, draugų, šeimos... Kiekvie- 
nas laimingas žmogus — tarsi dievo kūdikis — yra pasaulio pilietis, 
kosmoso gyventojas. Juk visatos dėsnių skalėje visi žmonės lygūs. 
Nėra žmonijoje esminio skirtumo tarp vergo, atleistinio ir laisvojo. 
Kiekvienos žmogiškosios esybės daimonas ir esmė yra protas, visiems 
bendra dievo minus, glūdinti kiekviename žmoguje ir nuo jo neat- 
siejama. i 

Epikteto doktrina žmogui suteike kosminę savo būties sampra- 
tą. Susijungdamas su dievybe ir priartėdamas prie amžinybės, jis tar- 
si dematerializavosi ir nustojo buvęs istorine ir socialine esybe. 

Epikteto požiūriu, vienintelė tikroji vergija yra dvasios vergija. 
Ji randasi nepriklausomai nuo socialinės žmogaus pozicijos. Vergas 
iš esmės gali būti laisvesnis už visateisį imperijos pilietį. Šitaip ver- 
gas, kurį Aristotelis laike tik „kalbančiu įrankiu“, įgijo teisę į žmogiš- 
kumą ir šansą būti laisvas. Tačiau tai buvo tik iliuzinė, sąmonės sfe- 
roje uždaryta laisvė. Ji reiškė susitaikymą su tikrove, abejingai priimant 
savo padėtį tokią, kokia ji yra. 

Aprariau dvi filosofines pozicijas: epikūrizmą ir stoicizmą. Jos 
buvo iš esmės skirtingos. 

Epikūras norėjo išvaduoti žmogų iš dievų baimės ir dėl to nepri- 
pažino jokios jų įtakos pasaulio likimui. Tuo tarpu stoikų požiūriu, 


96 


EPIKTETAS, apie 55-apie 135 po Kr. 


tikėjimas dievų buvimu ir jų įsikišimu — tai paguodos ir dorovinės 
stiprybės šaltinis. 

Epikūras norėjo padaryti žmogų savo likimo šeimininku. Jo po- 
žiūriu, žmogaus gyvenimas turi savitą vertę, jis nepavaldus neišven- 
giamam būtinumui, kiekvienas žmogus visada yra savo ateities šei- 
mininkas, o laisva ir spontaniška veikla yra aukščiausias gėris. Kitaip 
manė stoikai. Jų doktrinoje žmogus — tai aktorius, vaidinąs apibrėž- 
tą, apvaizdos jam skirtą vaidmenį, aktorius, nuo kurio režisierius ne- 
nuleidžia akių ir kuriam lieka tik visiškai paklusniai ir nuolankiai 
vykdyti savo užduotį pasaulyje ir tobulinti savo dvasią. 

Pagaliau Epikūras laikėsi požiūrio, kad aukščiausią tikslą — lai- 
mę — galima pasiekti, gerbiant kūniškos prigimties reikalavimus, 
vengiant kančių, gyvenant protingai ir jaučiant malonumą. Tuo 
tarpu stoikai patarė kūniškąją prigimų įveikti, laimę jie tapatino su 
dora, kurią siejo su troškimu doroviškai tobulėti, išsiugdyti dvasi- 
nes vertybes. 

Tai gana skirtingos doktrinos, tačiau jose būta ir kai kurių pa- 
našumų. Greta abiem bendros asketizmo tendencijos, jos abi nelin- 
kusios maištauti. Epikūras siūlė pasitraukti į nuošalią vietą ir ten 
ramiai sau gyventi. Stoikai ragino priimti viską taip, kaip yra, nesi- 
kišti į natūralią įvykių tėkmę. Abi doktrinos apeliavo į individą: so- 
cialinė individo egzistencija ir su ja susijusios viltys bei lūkesčiai nei 
vienos, nei kitos nedomino. 

Šiuolaikiniam žmogui, ko gera, artimesnės pasaulėžiūrinės ir do- 
rovinės epikūrizmo nuostatos. Tačiau Kristaus eros pradžioje ateitis 
priklausė stoicizmo idėjoms. Būtent jos inspiravo krikščioniškąją mąs- 
tyseną ir sykiu su jos laimėjimais išsikovojo pilietines teises Europos 
kultūroje, įsiliejo į kasdienius įsitikinimus ir paplitusius tikėjimus. 


PLOTINAS: 
TARP BUTIES IR NEBUTIES 


Tai, kas dieviška mumyse, meginu 
pakyleti iki to, kas dieviška visatoje, — sakė Plotinas savo mokiniams. 
Tačiau tai reikalavo atsisakyti daiktų pasaulio, atmesti žemiškąjį gė- 
rį, nepasiduoti juslių spaudimui, atsikratyti geidulių ir aistrų, žo- 
džiu — vardan to reikėjo atsižadėti kūno ir iš esmės pranokti savo 
fizinę prigimtį. 

Plotinas nepasakodavo apie savo gyvenimo kelią, neleisdavo 
skelbti savo portretų, nekviesdavo mokinių (Romoje jo įkurtos ir 
plačiai garsėjusios mokyklos įtaką patyrė ir turtingi bei įtakingi 
asmenys, įskaitant patį imperatorių Galieną ir jo žmoną Saloniną) 
švęsti savo gimtadienių, net ir gimimo datos nėra atskleidęs. Beje, 
nepaisė net higienos reikalavimų. Rašyti pradėjo tik į gyvenimo 
pabaigą, tačiau niekinamai žiūrėjo ir į materialią savo minčių for- 
mą: nesirūpino stiliumi ir formuluočių tikslumu, niekada netaisė 
gremėzdiškų sakinių, nė vienas iš penkiasdešimt keturių traktatų 
neturi pavadinimo. Tik veliau gabiausias jo mokinys Porfyrijas Ty- 

rietis suredagavo ir pagal temas suskirstė jo rašinius į šešias kny- 
gas — sudėjo į kiekvieną po devynis traktatus ir pavadino „Eneado- 
mis“ („Devintinėmis“). Šitaip suklasifikuota Plotino kūryba ėmė 
funkcionuoti Europos filosofijoje. 

Jo mąstysenos atspirties taškas yra grynai savaiminga, pirmutinė 
ir vienintelė būtis — Absoliutas. Tik tai, kas pirmučiausia, kas nerei- 
kalauja buvimo ko nors pirmesnio — tik tai egzistuoja savaime. Visa, 
kas nėra vienis, reikalauja pavienių daiktų, kurių pagrindu galėtų 
būti, o Absoliutas, būdamas pirmas ir vienintelis, yra besąlygiškai 
savaimingas. Taigi galime mąstyti apie Jį, neieškodami jokių loginių 
sąsajų su kuo nors kitu, nes Jis yra tas, kas tiesiog yra — tas, kas egzis- 
tuoja pats savyje, per save Ir sau. 

Absoliutas, būdamas gyvybingas kiekvienos pavienės būties šal- 
tinis, tam tikra prasme yra aukščiau egzistavimo, nes yra už jį anks- 
tesnis ir jį sąlygojantis; todėl pats jis yra ne būtis, o jos Gimdytojas. 
Būdamas konkrečių daiktų atžvilgiu pirmesnis ir nuo jų nepriklau- 
somas, Jis lieka neprieinamas žmogaus pažinimui. Mūsų pažini- 
mas operuoja sąvokomis, kurios liečia konkrečius esinius: jos fik- 
suoja daiktus ir jų būsenas, jiems būdingą kintamumą ir 
prieštaravimus, žodžiu — regimojo pasaulio įvairovę. Be to, kiek- 
viena sąvokinė kažko apibrežus sykiu yra to kažko apribojimas, 
arba jo ribų įsisąmoninimas: sakydami, kad kažkas yra būtent tai, 
sykiu konstatuojame, kad tai nėra kažkas kita ir kad tasai „kita“, 
nuo kurio skiriasi mūsų aprašomas daiktas, egzistuoja. O Absoliu- 
to neįmanoma kaip nors apriboti — apimdamas viską, jis neturi 
jokių ribų. Taigi jis mums yra neišsemiamas šaltinis, begalinė ap- 
rėptis, nesuvokta visybė, kurią išreikšti žodžiais esame bejėgiai, nes 
tai pranoksta kalbos galimybes. Neigimas yra vienintelis kelias, ve- 
dantis sąvokomis operuojantį protą į Absoliutą; būdamas šiuo at- 
žvilgiu bejėgis, protas būtį suvokia kaip kažką iš esmės priešinga 

ribotų ir kintamų daiktų pasauliui, t. y. kaip beribę, belaikę, bega- 
linę — galiausiai kaip žodžiais neišreiškiamą esatį...* 

Nors Plotinas teigė, jog racionaliam pažinimui Absoliutas ne- 
prieinamas, pats visaip bandė jį sąvokiniu būdu apibrėžtu, pasitelk- 
damas daugybę žodžių: Vienis, Savaime Esantysis, Karalius, Neapib- 
rėštis, Paisai, Anas, Šaltinis, Nenusakomasis... Taip elgėsi, puikiai 
suprasdamas, kad tai tik nevykę bandymai žodžiais išreikšti tai, kas 
sąvokomis iš principo nepagaunama ir neišreiškiama, kad tokios pa- 
stangos primena užmojį šaukštu išsemti vandenyną. Nepaisant to, 
jis pripažino, kad pastangos žodžiais išsakyti neišsakoma yra kon- 
struktyvus aktas, nes padeda žmogui lengviau prabusti savame kūniš- 
kumo kiaute, skatina dvasinį jo aktyvumą ir ugdo jo gebėjimą kon- 
templiuoti Absoliutą. Mūsų kalbėjimo ir rašymo tikslas, — pabrėžia 
filosofas, — yra padėti pasirengti kelionėn pas Jį tr samprotavimais įžiebti 
kontempliacijos poreiki. Ir priduria: tarsi rodytume kelią trokštančiam 
kažką įžvelgti. Mat mokslas tegali parodyti kelią ir paskatinti žygiui, 0 
įžvalga — tai jau reikalas to, kuris nori pamatyti. Taigi iš tikrųjų tik 
intuicijos aktas, tiesioginis išgyvenimas, mistinė ekstaze atskleidžia 
žmogui Absoliuto buvimą ir daro jį žmogui prieinamą. Tačiau kol 
kas susilaikykime nuo bandymo atsakyti į klausimą, kokios yra tokio 
bendravimo su Aukščiausia būtimi galimybės ir sąlygos. 

Absoliutas, kuriam būdinga amžinas pastovumas, yra ir visko, 
kas egzistuoja, pradžia: Viento prigimtis — būti visų daiktų gimdytoju. 
Šiuo požiūriu kiekvienas esinys yra Absoliutas, nes iš Jo kyla, ir sykiu 


* Toks mąstymo būdas Europos kultūroje davė pradžią sąjūdžiui, vadinamam nega- 
tyviąja teologija (šį terminą pirmasis pavartojo Pseudodionisijas, anoniminis te- 
ologinių filosofinių traktatų autorius, gyvenęs veikiausiai Sirijoje V-VI amžių san- 
dūroje ir pasirašinėjęs Kristaus amžininko Dionisijo Areopagito, Atėnų areopago 
nario ir pirmojo Atėnų vyskupo, vardu). Iškilūs negatyviosios teologijos atstovai 
buvo, greta kitų, Eriugena, Mokytojas Ekhartas, Marsilijus Fičinas (Marsilio Fici- 
no), Jakobas Bėmė (Boehme) ir Hėgelis. 

nėra Absoliutas, nes Jis, emanuodamas iš savęs daiktus ir leisdamas 
jiems egzistuoti, pats nieko nepraranda ir išlieka nesumažėjęs. Kūry- 
binė Absoliuto veikla, duodanti pradžią atskiroms būtims, sudaro Jo 
prigimtį — taip pat, kaip saulė iš prigimties suteikia šviesai švytėjimo 
ir gyvybę kuriančios galios. Taigi tai, kas iš Absoliuto kyla, nors nuo 
jo skiriasi, tačiau nėra nuo jo visai atskiriamas dalykas, lygiai kaip 
saulės šviesa, būdama kas kita nei pati saulė, yra sykiu tai, kas saulę 
visada supa ir nuolat lydi. 

Vienis realizuojasi visatoje. Iš Jo viskas emanuoja tokiu pat bū- 
du, kaip upė išteka iš savo versmės, kuri, ištekindama vis naujus van- 
denis, pati lieka neišsemiama. Viskas emanuoja iš Venzo, taigi viskas 
vienaip ar kitaip toje versmėje dalyvauja. Dalyvavimo laipsnis pri- 
klauso nuo vietos, tenkančios būčių emanacijos grandinėje. Toji gran- 
dinė susideda iš vis mažėjančio tobulumo pakopų, t. y. kiekviena 
paeiliui emanavusi būtis yra mažiau tobula už savo priežastį. Pasek- 
mė niekada negali būti tobulesnė už savo priežasų — iš kur gi tas 
didesnis tobulumas galėtų rastis? — bet ji negali būti ir tapati su prie- 
žastimi, nes tokiu atveju nuo jos nesiskirtų. Kaip upės vandenys, 
kurie, toldami nuo šaltinio, pamažu netenka savo pradinio kristališ- 
ko skaidrumo ir drumstėja, kai kada net pavirsdami į klampią pelkę, 
taip ir atskiros būtys, nutoldamos nuo Prabūties, laipsniškai degra- 
duoja. Šią išsekimo, leidimosi žemyn tendenciją papildo kilimo, ko- 
pimo aukštyn tendencija: juk kiekvienam esiniui yra būdingas troš- 
kimas grįžti į prarastąjį vienumą ir tobulumą, siekimas susijungti su 
Absoliutu. Šis grįžimas atgal gali realizuotis tik žmoguje ir per žmo- 
gų. Tokia yra tikroji jo, o sykiu ir kosminė, misija. 

Pirmoji bipostaze — t. y. būtis, emanavusi iš Pravienio ar Prabū- 
ties — yra protas. Aišku, protas čia suprantamas ne kaip pavienės sie- 
los galia, taigi ne kaip individualus gebėjimas, o kaip objektyvi ir 
visuotinė būtis. Būdama arčiausiai Absoliuto, ji yra iš visų esačių 
tobuliausia. Vis delto net ir ši, pirmoji, 4/postaze jau yra degradavu- 
si — mat ji nebėra tolydi. Protas, savimonės akte atsigręždamas į save, 

suvokia ir atskiria save, kaip save stebint, kitaip tariant, kaip pažini- 
mo subjektą, nuo to, į ką jis gręžiasi kaip į būsimų žinių objektą, 
kitaip tariant — nuo pažinimo objekto. Tas dvilypis protas, t. y. pro- 
tas, kuris ir pažįsta, ir yra pažįstamas — tai antroji bipostazė. Jo min- 
tys (idėjos) tampa atskirų daiktų, kurie užpildo pasaulį, priežastimis 
ir modeliais. 

Absoliutą kontempliuojantis ir sykiu save pažįstantis protas 
emanuoja psichinį gebėjimą, kuris sudaro nuo jo skirtingą žemes- 
nės pakopos būtį, kitaip tariant, dar vieną bi/postazę, vadinamą sie- 
la. Siela, kontempliuodama tai, kas yra už jos, t. y. protą, bei save 
pačią, trokšta kurti. Tačiau jos galia yra ribota ir menka. Dėl to 
visa, ką ji emanuoja, — visas juslinis pasaulis — netampa savarankiš- 
ka būtimi arba dar viena ipostaze. Siela yra paskutinė, žemiausia 
būčių emanacijos pakopa. 

Juslinis pasaulis susideda iš dviejų netolygios vertės dėmenų — 
sielos ir kūno. Siela suteikia kūnui egzistenciją ir gyvybę, o kūnas 
sielos dėka dalyvauja egzistavimo ir gyvenimo procese. Siela kuria 
daiktus pagal tobulus modelius — proto idėjas. Idėjos dalyvauja ma- 
terialiuose daiktuose, o daiktai savo ruožtu dalyvauja idėjose, su- 
panašėja su jomis. Tačiau jie visada yra atspindžiai — taigi netobuli 
ir nevisapusiški. Mat daiktai randasi, diferencijuojasi, kinta: jie ne 
tiek yra, kiek be paliovos randasi, o po to išnyksta. Tikrovėje jie 
egzistuoja, nenueidami į nebūtį, tik tiek, kiek dalyvauja idėjose ir 
su jomis siejasi. 

Materija yra paskutinė degradavusios tikrovės pakopa. Jos buvi- 
mas bemaž vienareikšmis su nebuvimu. Zš tikryjų materijai nebūdin- 
gas tas „yra“, — teigia Plotinas, — nes jeigu būtų būdingas, joje būtų 
nors Šiek tiek gėrio, taigi jos atžvilgiu „yra“ |...) reiškia tą patį, ką ir 
„nera“. Dėl to materiją galime apibrėžti tik negatyviai, kaip kažką 
nepakankama, nevisapusiška, kaip buvimo stygių, taigi — kaip nebū- 
tį. O kadangi buvimas yra geris, tai jo priešybė, nebūtis, yra blogis. 
Šitaip Plotinas pirmasis istorijoje suformulavo blogio, kaip stygiaus, 

teoriją: blogis realiai, t. y. ontologine žodžio prasme, arba kaip ob- 
jektyvus pačios būties dėmuo, neegzistuoja, jis yra tik tam tikra ne- 
gatyvumo apraiška: tai stokojantis, t. y. ribotas arba nevisapusiškas, 
buvimas, arba gėrio stygius. Šis teiginys tapo teodicėjos, pirmiausia 
Augustino sukurtos jos versijos, pagrindu. 

Sielai, arba dėl sąsajų su kūnu degradavusiam protui, yra būdin- 
ga laikiškumas. Galima sakytu, kad veikiau ne siela egzistuoja laike, o 
laikas egzistuoja joje. Tik kurdama juslinius daiktus siela išjudina 
laiką arba tampa laikina. Tačiau, kita vertus, ji geba išsivaduoti iš 
laiko gniaužtų ir grįžti į savo tikrąją tėvoniją — Absoliutą, kuris jai 
yra pats tikriausias, savyje įžvelgiamas pasaulis. Taigi veržimasis į 
Absoliutą nereikalauja peržengti savęs, ieškant kažko, kas yra už pa- 
ties ieškančiojo, o priešingai — tai grįžimas į savo tikrąją vidinę esmę. 
Mes, žmonės, anaiptol nesame nei izoliuoti, nei atskirti, tr nors įsiter- 
pusi kūniškoji prigimtis ir patraukė mus į save, tačiau kvėpuojame vie- 
niu ir nežūvame, nes Neapibrėžtis, kartą mus apdovanojusi, neatsi- 
traukė, ir kol išliks Tuo, Kuo yra, dalins nuolatos Savo dovanas. 

Vadinasi, tikroji žmogaus esmė yra už jo empirinės egzistenci- 
jos. Pačia savo esme žmogus anaiptol nėra tai, kas konkrečiai jis yra 
laike. 

Kiekvieno individo buvimo pagrindas ir tikslas yra „žmogus ap- 
skritai “, žmogiškumo idėja. Anaiptol ne Sokratas, kaip konkretus žmo- 
gus, suteikė „ne žmogui „žmogaus būtį , nes atskiras žmogus egzistuo- 
ja, kiek jis dalyvauja „žmoguje“. Tas „žmogus apskritai“, įeidamas į 
kokį nors konkretų individą, tapdamas atskiru empiriniu žmogumi, 
nenustoja buvęs savimi, arba bendrybe, kadangi tas pats visur atsi- 
randa sykiu su visybe. Panašiai esti su antspaudu, kai jis uždedamas 
ant įvairių vaško gabaliukų: atspaudų įvairovė yra medžiagos skirtin- 
gumo funkcija, tačiau kiekvienu atveju tai yra tos pačios matricos 
atspaudai. 

Konstitucinis žmogaus pagrindas yra siela — ir tik siela. Sielos 
susijungimas su kūnu yra blogis, o atsiskyrimas — gėris. Teigdami, 

kad siela subiūra del to, kad pasiduoda kūno ir materijos traukai, susi- 
maišo ir sugenda, būsime teisūs. Todėl grįždamas atgal prie savo es- 
mės, žmogus turi atitrūkti nuo kasdienio gyvenimo, atsisakyti visko, 
kas savita, atskira, individualu: reikia marinti kūną, kad paaiškėtų, 
Jog „žmogus“ yra kitoks nei išorės daiktai. Siela tarp jų yra tarsi kalēji- 
me, nes juslinis pasaulis yra tik tamsoje skendinti ola (čia Plotinas 
pasitelkia Platono metaforą). 

Žmogus pasaulio sanklodoje užima vidurio vietą. Apatinėmis da- 
limis jis susieina su kūniškuoju pasauliu, o viršutinėmis dalimis — su 
proto pasauliu. Jis gali pasukti abiem kryptimis: žemyn - į blogį ar- 
ba aukštyn — į gėrį. 

Galimybė pasirinkti skirtingus kelius Plotinui atrodo akivaizdi. 
Tiesa, žmones gundo materialių daiktų kerai, jie prisiriša prie žemiškų 
dalykų, pasiduoda gamtos magijai. Visa tai — apgaulingos vilionės, pa- 
vergiančios žmogų, verčiančios jį pasiduoti geidulių ir kūniškų po- 
traukių spaudimui. O kai siela ima paklusti kitokiems, nei ji pati, da- 
lykams, ji netenka savitumo ir laisvės. Tačiau kadangi laisvė yra vidinė 
sielos kokybė, siela negali jos visiškai netekti. Panašiai kaip šviesa, net 
būdama silpna ir išsklaidyta, nenustoja buvusi šviesa, taip ir siela, kol 
egzistuoja ir išlieka savimi, negali visiškai netekti laisvės ir polinkio 
daryti gera. Tik veikdama pagal savo pačios prigimtį, išsivaduodama 
nuo kūno spaudimo, vadovaudamasi tiesa ir gėriu, ji yra pajėgi pasiek- 
ti tikrąją autonomiją, visišką nepriklausomybę nuo išorinio pasaulio. 

Fatalistinės Demokrito doktrinos teiginys, kad mūsų likimas yra 
iš anksto mechaninių jėgų apibrėžtas, Plotino manymu, neatitinka 
tikrovės. Remdamiesi tokiu primityviu požiūriu, kad siela yra tik 
atomų visuma, mes negalėtume paaiškinti, kodėl žmogus mąsto, ger- 
bia tiesą, trokšta kontempliuoti grožį ir aukština dorą. Jeigu viskas iš 
tikrųjų būtų tik atomų judėjimo rezultatas, tai ar galėtume teigti, 
kad žmonių veikla yra sąmoninga? Juk, minėtos doktrinos požiūriu, 
mes visada skubame ten, kur mus, tarsi besielius kūnus, varinėja ir 
stumia kūniški atomai. 

Laisvės — vidinės sielos ypatybės — pagrindas yra suvereni, nuo 
išorės nepriklausoma, apšviesta valia. Apšviesta ji yra todėl, kad no- 
rint pasiekti tikrąją laisvę, nepakanka norėti ir veikti, dar reikia iš- 
laisvinti mūsų norus ir veiksmus nuo atsitiktinumo, pažinti tai, kas 
teisinga ir kas neteisinga. Cia filosofas laikosi Sokrato bei Platono 
etinio intelektualizmo nuostatos: nežinojimas nubraukia laisvę, tuo 
pačiu ir dorą, kuri reiškia tą pat, ką ir pažinimas, nes dorai elgtis gali 
tik tas, kas žino tiesą. 

Plotinas išskyrė atsitiktinį ir tikrąjį egzistavimą. Atsigręžimas į 
save reiškia atotrūkį nuo atsitiktinės tikrovės ir sueitį su būtimi. Ke- 
lias į šį susitikimą veda per atskirtį nuo kūno, kuris yra sielos kalėji- 
mas, jos bejegiškumo šaltinis ir ją kamuojančio blogio priežastis. Dėl 
to žmogus privalo atsilaisvinti nuo kūniškumo, t. y. atsitverti nuo 
egzistavimo juslių pasaulyje: nuo viso to, kas individualu, savita, skir- 
tinga. O apsivalydamas ir grįždamas atgal į save, į savo esmę, jis per- 
žengia pats save, mistinės ekstazės aktu susilieja su Absoliutu, pasi- 
nerdamas į jį tarsi vandens lašas į bekrašųį vandenyną. Tikroji mūsų 
egzistencija prasideda tik tada, kai, atsikratę savitumo, kuris mus 
izoliuoja nuo visa apimančios būties, prisiglaudžiame prie jos. 

Taip mąstydamas ir kalbėdamas, Plotinas tapo vienu iš dvasinių 
europietiškosios mistikos tėvų. Savo teorijoje jis adekvačiai išreiškė 
amžiną žmogaus troškimą įveikti savo netobulumą ir izoliuotumą. 
Jo mintyse randame ne tik žmogaus esybę persmelkiantį troškimą 
ištrūkti iš laikinosios egzistencijos ir nepriklausyti nuo aklų likimo 
atsitiktinumų, bet ir tikėjimą galimybe pasiekti palaimą, kurios nie- 
kas niekada nebegalės atimti. 


ŠV. AUGUSTINAS: 
TARP PRAGARO IR DANGAUS 


Kai Augustinui buvo likę gyventi 
dvidešimt metų, Romą nukariavo ir nusiaubė vestgotų karalius Ala- 
rikas. Praėjus dvidešimčiai metų po jo mirties, Amžinasis miestas 
vos išvengė panašaus likimo užpuolus jį hunų vadui Atilai. Per liku- 
sią pusę amžiaus paskutinis Vakarų imperatorius buvo nuverstas nuo 
sosto, o valdžią perėmė germanų vietininkas. Senasis pasaulis galuti- 
nai sužlugo. 

Augustinas buvo ne tik didžiosios imperijos agonijos liudinin- 
kas. Tam tikra prasme jis buvo jos duobkasys. Būtent jis atliko 
plataus užmojo griaunamąjį darbą, aštriai kritikuodamas ligi tol 
gyvavusius įsitikinimus ir pažiūras. Tačiau Augustinas naująjį pa- 
saulevaizdį kūrė anaiptol ne tuščioje vietoje, ne lauke, išvalytame 
totaliai paneigus nusistojusią kultūrą. Jis sąmoningai rėmėsi Plato- 
no ir neoplatonikų filosofija ir įtraukė ją į krikščioniškąją tradiciją; 
antai Plotino teorijoje jis įžvelgė sistemą, labiausiai atitinkančią per- 
galę iškovojusios Bažnyčios doktrinos nuostatas ir ideologinius po- 
reikius. Tačiau šią filosofiją, kuri, jo požiūriu, tebuvo tik įžanga į 

tikrąjį krikščioniškąjį mokslą, jis suderino su Šventuoju Raštu. Tik 
krikščioniškajam mokslui Dievo apreikšto žodžio dėka prieinama 
absoliuti tiesa. Taigi būtent krikščionybė turėjo tapti galutine žmo- 
giškojo pažinimo realizacija. Buvo sukurtas kanonas, kurio niekas 
niekada nebeturėjo keisti. 

Augustinas buvo filosofinio krikščionybės kanono kūrėjas ir pa- 
goniškosios mąstysenos kritikas. Maža to. Jis stojo į kovą su ereti- 
kais. Žmogus, į tikrąjį tikėjimą atsivertęs jau būdamas brandaus am- 
žiaus, paprastai nepraranda neofito uolumo ir stengiasi šventu 
gyvenimu, besąlyginiu atsidavimu Bažnyčiai pelnyti jaunystės nuo- 
dėmių atleidimą. Todėl nieko nuostabaus, kad jis nenuilsdamas ko- 
vojo su erezijomis, silpninusiomis krikščioniškojo pasaulio vienin- 
gumą ir kėlusiomis skilimo grėsmę. Tai buvo realus pavojus, ir tai 
aiškiai suvokdama Bažnyčia skelbė, jog nukrypimas nuo ortodoksi- 
jos — sunkiausia nuodėmė. 

Taigi Augustinas itin akylai ieškojo erezijos apraiškų ir stengė- 
si jas demaskuoti. Vardan ištikimybės tikėjimui jis kritikavo net 
savo paties kūrybą. Į gyvenimo pabaigą septyniasdešimtmetis Hi- 
po Regijaus vyskupas, daugybės veikalų, visų pirma autobiografi- 
nio kūrinio „Išpažinimai“ bei traktato „Dievo valstybė“, autorius, 
dar kartą perskaitė ką parašęs ir pateikė negailestingą vertinimą. 
Šitaip gimė precedento pasaulinėje literatūroje neturintis kūrinys 
„Permąstymai'“, kurį galima laikyti tikėjimo grynumo manija ap- 
sėstos sielos paveikslu. 

Augustino filosofija tapo neatsiejamu katalikiškosios ortodoksi- 
jos dėmeniu, Bažnyčios doktrina, kurios ji niekada neatsižadėjo, ne- 
bent, paisydama laiko reikalavimų, ją kiek sumodernino. Tačiau sy- 
kiu — tikra istorijos ironija — Augustino pažiūros tapo intelektualinio 
nerimo židiniu, kursčiusiu Bažnyčiai priešiškas paieškas. Antai Re- 
nesanso epochos humanistai, siekdami atnaujinti krikščioniškąjį pa- 
saulėvaizdį, šv. Augustiną priešpriešino šv. Tomui; Augustinu rėmė- 
si tokios ortodoksijai priešiškos srovės kaip jansenizmas; Augustino 

kūryboje įkvėpimo sėmėsi liuteronizmas, kalvinizmas bei kiti nuo 
katalikybės atsitraukę reformaciniai sąjūdžiai. Istorija parodė, kad 
šv. Augustino mintys gali būti įvairiai interpretuojamos ir jas galima 
įkomponuoti į viena kitai prieštaraujančias koncepcijas. 

Pasak Augustino, filosofija yra autentiškas vidinio nerimo bal- 
sas. Žmogus joje ieško atsakymo į klausimą, kokia egzistencijos prasmė 
ir kaip pasiekti laimę. Jis ieško, nes žinoti šitai jam neduota, o esama 
padėtis verčia jį jausti nuolatinį nerimą ir kentėti. Žmogus yra esybė, 
kuri įtraukta į laiko gniaužtų suspaustą žemiškąjį gyvenimą. Jis turi 
praeitį ir ateities vilų. Tačiau praėjęs laikas yra pasibaigęs ir užda- 
ras — tai, ko jau nebėra, kas negrįžtamai praėjo ir niekada nebegrįš. 
Lygiai taip ir ateitis — tik pažadai, laikas, kurio dar nera ir kuris, 
galimas dalykas, niekada neateis. 

Taigi gal žmogaus egzistencija apsiriboja dabartimi, esama aki- 
mirka, šia diena? O gal ji yra tik taškas tarp dviejų nebūties polių — 
praeities ir ateities? Gal tokiu atveju žmogus turi gyventi tik šia die- 
na, nepasiduodamas jokiems apribojimams ir dorovinei drausmei? 
Gal jis iš tikrųjų gyvena tik čia ir dabar, Jic et nunc? Juk pati dabar- 
tis — tik sąlyčio linija, nepagaunama akimirka, pereinamasis būvis, 
kuriame ateitis negrįžtamai tampa praeitimi. Tai, ko dar nėra, tam- 
pa tuo, ko jau nebėra. Jeigu taip yra iš tikrųjų, tai Žmogaus egzistavi- 
mas laiko tekmėje yra lygiareikšmis neegzistavimui. Negailestingas 
laikas viską sunaikina ir suardo; ir todėl mes sukiojamės regimybių ir 
miražų sferoje, nes pasaulio apie mus daiktai — taip pat kažkas netik- 
ra. Mes niekada negalime pasakyti, kad jie egzistuoja; jie visada kaž- 
kuo tampa — galiausiai suyra ir sudūlėja. Jie visada egzistuoja tarp to, 
kas buvo, ir to, kas bus, jie be paliovos keičiasi. Visa, kas teka, kas 
nepastovu, kas išsisklaido ir tarsi tolydžio žūva, yra nebūtis, — pabrėžia 
Augustinas, pritardamas Platonui; visas daiktų pasaulis yra nebūtis. 

Tačiau žmogaus gyvenimas neišsitenka laiko tekmėje. Žmogus 
trokšta priartėti prie amžinybės, kuri yra tikroji jo viltis ir ilgesys. Jis 

trokšta sustabdyti judėjimą, kad pasiektų stabilumą, kuriame nėra 
nei praeities, nei ateities — tik dabartis, nepasiduodanti gedimus. Bet 
ar tie troškimai pasiekiami? Ar jie nėra tik chimera? Augustino nuo- 
mone — anaiptol. Jis tvirtai tiki, kad virš kintančių kūniškų fenome- 
nų pasaulio egzistuoja amžina ir tobula būtis — Dievas, kuris „yra“ ir 
kurio atžvilgiu neturi prasmės joks „buvo“ ar „bus“. („Aš esu, kuris 
esu“, — pasakė Dievas Mozei). Žmogus — ne tik kūniška esybė, jis yra 
apdovanotas ir siela, kuri veržiasi į Dievą, į tikrąjį savo garbinimo 
objektą. Toji siela teikia žmogui amžinybės šansą ir tikrosios laimės 
galimybę. 

Žmogus yra sielos ir kūno vienovė. Tačiau tokių skirtingų sub- 
stancijų susijungimas lemia, kad žmogaus prigimtis nėra harmonin- 
ga visuma, savo viduje ji nedarni ir sutrikusi. „Negeisk“, — įsako evan- 
gelistas, — betgi mes negalime išsivaduoti iš savo geismų, ir jie mus 
draskys tol, kol liksime žmonėmis, panirusiais į žemiškąjį pasaulį. 
Kaip negalima suderinti laiko su amžinybe, taip neįmanoma iki galo 
harmonizuoti sielos ir kūno. Žmogus bejėgis atsižadėti kūno ir pa- 
saulio. Todėl būtina juos užvaldyti. Turime malšinti kūno potrau- 
kius, kad nenusidėtume geiduliais, dėl kurių žmoguje ima karaliauti 
šėtonas, užvaldydamas jo širdį. Reikia gyventi pasaulyje, bet nusigręž- 
ti nuo jo kerų ir juos paniekinti, nes, — kaip rašo evangelistas, — jei 
kas myli pasaulį, nėra jame Tėvo meilės. 

Filosoftinę Augustino poziciją apibrėžė kraštutinis teocentrizmas. 
Visas žmogaus gyvenimas nukreiptas į Dievą. Žmogus niekada ne- 
turi pamiršti, kad žemėje jis — tik piligrimas, kurio tikroji tėvonija ir 
tikslas yra dangiškoji buveine. Jis privalo mylėti vienatinį Dievą, o 
visą kūniškąjį pasaulį, tai yra visa, kas jusliška, pantekinti. Vis dėlto 
žmonės gerisi aukštais kalnais, milžiniškomis jūros bangomis, plačiais 
upių kriokliais, vandenynų platybėmis ir žvaigždžių toliais; maža to, 
jie mėgaujasi žemiškomis gėrybėmis ir perdėm pasikliauja savimi. 
Jie neatsižvelgia į tai, kad pasaulis — tai tuštybė, kurios reikia atsiža- 

dėti ir neapkęsti, nepaliekant landos šėtonui. Ttk visa širdimi atsiža- 
dejes šio pasaulio, žmogus atsikrato šėtono. Jis iš tikrųjų išsivaduos tik 
tada, kai, visiškai pasitikedamas Dievu, įveiks žmogiškąją puikybę. 
Pranašas Jeremijas skelbia, kad „prakeiktas yra žmogus, įtikėjęs žmo- 
gų“, kitaip tariant, žmogus, visiškai pasikliaujantis savimi. 

Šitaip Dievo didybės šlovinimas Augustino filosofijoje susisiejo 
su pasaulio niekingumo idėja, savo ruožtu paneigusia savarankišką 
žemiškos egzistencijos vertę. Mainais už visa tai Augustinas žmogui 
pažadėjo amžinąją palaimą. 

O kas yra laimė ir kaip galima tapti laimingu? Laimė, — sako 
Augustinas, — neatsiejama nuo trokštamo gėrio pilnatvės. Tai — ra- 
mybės būsena, o ne siekimas ar veikla. Siekimas visada nukreiptas į 
kažką, ko pasigendama, taigi jis yra stygiaus simptomas. Niekas ne- 
gali būti laimingas, jausdamas kažko stoką, nedisponuodamas ob- 
jektu, kurio jis ilgisi. Tačiau ar pakanka įsigyti visa, ko širdis geidžia, 
turėti visas trokštamas kūniškas gėrybes, kad būtume laimingi? Sa- 
vaime aišku, nepakanka. Juk kūniškos gėrybės yra reliatyvios ir efe- 
meriškos, tai dalykai, kurie prieš rasdamiesi yra nebūtis, egzistuoda- 
mi — eina į nebūtį, ir suirę — pereina į nebūtį. Kūniškomis gėrybėmis 
reikia mokėti naudotis, tenkinant būtinus poreikius. Tačiau kaip ga- 
lima prie tokių dalykų prisirišti ir trokšti juos nuolat turėti? Juk tu- 
redami gerybių, mes visą laiką bijome jų netekti, rūpinamės dėl gali- 
mų likimo staigmenų. Kūniškos gėrybės kursto mūsų gobšumą, kurio 
niekada negalėsime patenkinti. Prisirišimas prie jų demoralizuoja 
žmogų, nukreipia dėmesį nuo tikrojo žmogaus pašaukimo. 

Materialių gėrybių turime visomis pastangomis šalintis ir kaip įma- 
nydami jų sergetis, kol tebegyvename, turėdami šį kūną, — rašė Augus- 
tinas, — nes būdamos lipnios, jos gali sustingdyti mūsų sparnus. O tie 
sparnai turi būti sveiki ir tobuli, kad galetume pakilti iš mūsų skurdo 
tamsybes į amžinąją Šviesą. 

Užtat reikia išsivaduoti nuo rūpesčio del efemeriško ir reliaty- 
vaus gėrio, atsigręžti į tai, kas iš tikro egzistuoja ir yra visada toks pat. 

Tik tada žmogaus nekamuos baimė ir vidinis nerimas. Tas aukščiau- 
sias gėris, gėris, už kurį didesnio gėrio nera, yra Dievas. Todėl iš tikrųjų 
laimingas yra tas, kas suartėjo su Dievu ir pelnė išganymą. Nerimas- 
tinga yra mūsų širdis, — aimanavo Augustinas, — kol neranda atilsio 
Tavyje. 

Kokiu būdu žmogus gali suartėti su Dievu ir pelnyti amžiną 
palaimą? Nesiveržk į pasaulį, — pataria Augustinas, — grįžk į save: tie- 
sa glūdi pačiame žmoguje. Pažinti save, Augustino požiūriu, reiškia 
pažinti Dievą, o išganymas — tai pasiektą pažinimą atitinkančios veik- 
los funkcija. Tačiau iš kur žmoguje gali rastis toji tiesa? Pagaliau ar 
jis pats vien savo pastangomis gali ją atskleisti? 

Tą tiesą žmogui suteikė Dievas. Ir tik vidinio nušvitimo, iliumi- 
nacijos būdu siela geba ją pažinti. Dievas yra tikrasis mžsų nušvitimo 
Tėvas, intelektinio nušvitimo Tėvas, dvasinis Mokytojas. Nes iškreip- 
tas ir netobulas žmogaus protas pats iš savęs negali sukurti teisingo 
pažinimo ir neišvengiamai turi remtis apreiškimo autoritetu; O vie- 
nintelis neklystantis apreiškimo aiškintojas, kurio autoritetas beri- 
bis, yra Bažnyčia. 

Tiesa glūdi žmoguje, tačiau ne jis yra jos šaltinis. Žmogus tiesą 
gavo iš Dievo. Ne tik tiesa, bet ir išganymas nėra žmogaus nuopel- 
nas. Kad žmogus pelnytų išganymą, nepakanka dorai gyventi ir veržtis 
; Dievą. Žmogus negali varžyti Dievo laisvės ir trokštu atlygio už 
dorus poelgius ar pavyzdingą gyvenseną. Darydamas sprendimus, 
Dievas yra absoliučiai laisvas, jis nėra įpareigotas teikti dovanas. Bet 
jeigu jis, būdamas gailestingas, tokias dovanas teikia, tai visada yra 
išskirtinis ir nebūtinas aktas, priklausantis tik nuo jo malonės. 

Tik malonė atveria žmogui rojaus vartus, nes niekas kitas nebus 
išganytas, išskyrus tą, kurį Dievas panorės išganyti. Malonė nėra žmo- 
gaus nuopelnas, ji yra tik jo šansas. Juk Sventajame Rašte rašoma: 
„Daug pašauktų, bet maža išrinktų“. Pats Dievas visada rodo, kam 
nori, gailestingumą, o ką nori, grūdina. Atleisdamas žmogui jo pakly- 
dimus ir nuodėmes, jis „rodo gailestingumą“ savo paties apsispren- 

dimu. Jis tai daro iš malonės, vadinasi, ne už darbus, kitaip malonė 
nebūtų malone.“ 

Taigi žmogaus išganymas nuo žmogaus nepriklauso. Dievas, teik- 
damas malonę, neieško motyvų ir neapdovanoja žmonių pagal jų 
nuopelnus. Malonė žmogui visada yra laiminga ir netikėta dovana, 
kurios jis gali tik karštai trokšti, bet neturi teisės reikalauti. Jam telie- 
ka kančios kupina žinia, plaukianti iš Viešpaties žodžių: „Ieškosite 
manęs, tačiau manęs nerasite“, ir viltis bei skausmingas laukimas, 
žinant, jog kada nors išsipildys pranašystė, skelbianti, kad „ateisiu 
kaip vagis, ir tu nežinosi, kurią valandą tave užklupsiu“ (Apreiški- 
mas Jonui). 

O kodėl žmogui taip reikalinga Dievo pagalba? Iš tikrųjų Die- 
vas apdovanojo žmogų laisva valia, norėdamas, kad — tapęs nepri- 
klausomas nuo aklo būtinumo - šis turėtų galimybę pasirinkti gerą 
ir teisingą dorovinį gyvenimą. Tačiau žmogus laisvą valią panaudojo 
blogam. Užuot veržęsis į Dievą, jis nusigręžė nuo Kūrėjo ir ėmė pa- 
sikliauti pats savimi. 

Pirmas savarankiškas žmogaus žingsnis, spontaniška jo paties 
iniciatyva pasirodė esanti fundamentalus blogis ir jo nuopuolio prie- 
žastis. Žmogus buvo nubaustas — išvarytas iš rojaus. Prigimtinė nuodė- 


* Malonės problema, kurios augustiniškąjį sprendimą tik glaustai apžvelgiau, turi 
ilgą ir audringą teologinę istoriją. Tai fakto, kad iškeltieji klausimai iš principo 
negali būti vienareikšmiškai paaiškinti, išraiška. Tas negalėjimas, kaip rašo Leše- 
kas Kolakovskis, nėra šiaip sau negalėjimas, o kosminis negalėjimas, dramatiškas 
ir įstabus negalėjimas, nes jo šaknys glūdi pačioje kūrėjo (absoliuto) sąvokoje; mat 
jis turi būti sykiu ir visokio gėrio (ir tik gėrio) kūrėjas, ir partikuliarinės, neišven- 
giamai „savaimingai blogos valios autorius; išskirtinis išganymo teikėjas ir teisė- 
jas, reikalaujantis, kad toji valia su juo bendradarbiautų; Dievo, kuris dialogą su 
savo mylimu žmogumi kas akimirką paverčia byla prieš žmogų ir kuris toje byloje 
sykiu yra ir šalis (juk kalbama apie Dievo paveikslą), ir teisėjas (nes Dievas yra 
įstatymų kūrėjas), ir kaltintojas (nes Jis yra teisingas), ir advokatas (nes Jis yra 
gailestingas), ir budelis. 

mė atvėrė tarp jo ir Dievo neįveikiamą bedugnę. Žmogaus prigimtis 
buvo iškreipta ir negrįžtamai prarado savo pirmapradę nekaltybę. 
Visos būsimos kartos, ištisa žmonių giminė dėl Adomo poelgio tapo 
nuodėminga ir pasmerkta. 

Vadinasi, žmogus pats savaime gali daryti tik bloga. Kadangi 
Žmogaus prigimtis yra sugedusi, o jo istorija — nuodėminga, žmogus 
jau prieš gimdamas yra pasmerktas ir demoralizuotas. Net ir trokš- 
damas gėrio, jis daro vien bloga. „Gimę nuodėmėje ir būdami nuo- 
dėmingi, gimdysime nuodėmingus; gimę melagiais — melagius; bū- 
dami ištvirkę — gimdysime ištvirkėlius; belaisviai — belaisvius. Esame 
ligoniai nuo tos akimirkos, kai atėjome į pasaulį, visą laiką, kai jame 
gyvename ir kai jį apleidžiame; nuo kojų pirštų iki viršugalvio nėra 
mumyse nieko sveika“, — praėjus keliams amžiams aimanavo šventa- 
sis Bernardas. Tik Dievo malone ir parama gali žmogų ištraukti iš 
nuodėmės. Taigi žmogaus egzistencija yra dramatiškai prieštaringa. 
Iš gėrio išauga neišvengiamas blogis.* Žmogaus gyvenimą gadina 
amžino pasmerkimo baimė, nerimas ir siaubas. Tačiau tą baimę lydi 
nuolankus malones laukimas ir tikėjimas Dievo gailestingumu. Ne- 


* Kalbama apie dorovinį blogį. Augustinas atmetė manichejų nuostatą, kad blogis 
egzistuojąs ontologiškai (kaip objektyvus būties dėmuo), nes tokia koncepcija su- 
darė pagrindą dramatiškai alternatyvai: arba Dievas, būdamas visa ko Kūrėjas, yra 
blogio kaltininkas, ir tada turime pripažintu, kad Jis nėra absoliutus gėris, arba 
blogis nėra Dievo kūrinys, ir tada Dievas nėra vienintelis visa ko kūrėjas, greta Jo 
egzistuoja Dievo galiai nepavaldus šėtonas. Tai lėmė Augustino bandymą apeiti 
akivaizdžią alternatyvą — sukurti blogio, kaip privatzo, stygiaus, negatyvios būklės, 
koncepciją. Iš tikrųjų, — teigė Augustinas, — egzistuoja tik Dievo sukurtas gėris. 
Blogis yra tik ribotumas, netobulumas, gėrio stygius, panašiai, kaip kvailumas yra 
išminties stoka. Iš šios idėjos plaukė paradoksali išvada: iš tikrųjų egzistuoja tik 
gėris, tačiau blogis yra vienintelis daiktų ir viso sukurtojo pasaulio egzistavimo 
būdas. Mar kiekviena sukurta būtis iš prigimties yra ribota ir netobula. Taigi grįž- 
kime prie mūsų pavyzdžio: tik Dievas yra absoliučiai išmintingas, joks žmogus 
niekada negali tokios išminties pasiekti. Kaip tik dėl šito ribotumo jis egzistuoja 
kaip žmogus, kaip esybė, kuri skiriasi nuo Dievo ir kuri yra Dievo pašaukta. 

rimas ir viltis — tai du žmogaus gyvenimo poliai, tarp kurių išsitenka 
visa jo istorija. 

Nuodėmės ir malonės doktriną Augustinas kūrė, polemizuoda- 
mas su pelagianizmu. Britų vienuolis ir vyskupas Pelagijus skelbė, 
kad žmogaus prigimtis nėra sutepta pirmosios nuodėmės. Adomo 
nuodėmė buvo tik jo nuodėmė. Nė vienas žmogus į pasaulį neateina 
su kokia nors dėme, ir visa, kas jo gyvenime yra doroviškai gera ar 
bloga, priklauso tik nuo jo valios ir veiksmų. „Esame pradėti, nebū- 
dami nei dori, nei nusidėję" — sakė Pelagijus. Ar gyvensime teisingai, 
ar neteisingai, priklauso tik nuo mūsų apsisprendimo ir pastangų. 

Pelagijaus samprotavime slypėjo iš esmės eretiška mintis. Jeigu 
Žmogaus prigimtis nėra sugadinta gimtosios nuodėmės, tai teiginys, 
kad Kristus atpirko žmoniją, neturi jokios prasmės. Pasak Pelagi- 
jaus, Kristaus gyvenimas ir kančia nebuvo būtinas atpirkimo aktas, o 
tik moralinis dorovingo elgesio ir tauraus gyvenimo pavyzdys. Išga- 
nymui nebūtinas nei krikšto aktas, nei priklausymas Bažnyčiai, o tik 
doros ir gėrio praktikavimas, savarankiškos individo pastangos. 

Kitaip manė Augustinas. Jo požiūriu, gimtąja nuodėme sutep- 
tas žmogus negali kurti gėrio pats iš savęs. Pagalbą jam gali suteikti 
tik Kūrėjas. Tačiau kuo labiau Augustinas sumenkino žmogų, tuo 
labiau išaukštino Dievą, tuo garsiau skelbė Bažnyčios didybę ir reikš- 
mę. Mat tik Bažnyčioje žmogus gali rasti prieglobstį ir paguodą, iš- 
melsti atleidimą ir tikėtis išganymo. 

Norėdamas atsakyti į klausimą, iš kur radosi nuodėmė ir blogis, 
Augustinas pritarė laisvos valios idėjai. Ieškodamas pateisinimo Die- 
vui, jis užkrove atsakomybę žmogui. Dievas visada kuria gėrį, tik iš 
žmogaus ir žmoguje kyla blogis. Paaiškinęs blogio genezę, Augusti- 
nas išpletojo malonės teoriją. Kiekvieno individo elgesys ir visi jo 
veiksmai visada priklauso nuo to, ar jis susilaukė malonės, ar ne — tai 
lemia žmogaus likimą, kurio jis pats negali pakeisti. Dieviškosios 
nulemties galia vieni žmonės susilaukia išganymo, kiti — pasmerki- 
mo. Žmogaus valia, — įrodinėja Augustinas, — yra tik įrankis Apvaiz- 

dos rankose. Žmogus siekia gerio, jeigu susilaukia paramos; o jeigu 
jam neskirta malonė, jis kuria blogį. 

Taigi žmogaus gyvenimas klostosi dvejopai, yra pats savaime 
prieštaringas ir tragiškai dvilypis. Ir ne tik individo, bet ir ištisų ben- 
druomenių gyvenimas. Galiausiai žmonija suskyla į dvi skirtingas — 
išganytųjų ir pasmerktųjų — visuomenes. Vieni sukuria Civitas Dei 
(Dievo valstybę), o kiti — Civitas terrena (žemiškąją valstybę). Visa 
žmonių giminės istorija yra tų dviejų priešingų visuomenių susidūri- 
mo arena, gerio ir blogio kovos laukas. 

Kai kurie tyrinėtojai šioje Augustino vizijoje įžvelgė manicheiz- 
mo motyvų — juk Augustino Dievo valstybė yra žemiškosios valsty- 
bės priešybė lygiai taip, kaip manichejiškoji gėrio ir šviesos karalystė 
yra priešinga blogio ir tamsos karalystei. Tačiau Augustinas ne tik 
teigė, kad egzistuoja tos dvi valstybės, bet ir nurodė neišvengiamą 
Dievo valstybės pergalę. Toji pergalė turėjo suteikti žmonių giminės 
Istorijai vientisumo ir pagrįsti jos prasmę. Juk visi istoriniai įvykiai — 
nuo pat istorijos pradžios iki jos pabaigos — yra Apvaizdos rankose. 
Kiekviena tauta ir kiekvienas žmogus dalyvauja toje pačioje dramoje 
ir siekia įgyvendinti tą patį tikslą. Galima net sakyti, kad tam tikra 
prasme visa žmonija yra tarsi vienas žmogus, kuris Dievo valia pati- 
ria apvalantį ir apšviečianų atskirų apreiškimų poveikį. 

Tačiau visą malonių ir apreiškimų veiksmingumą patirs tik bū- 
simi išrinktieji, t. y. šventųjų bendruomenės, kurios sukūrimas yra 
visatos ir jos istorijos tikslas, nariai. Tiesa, toji šventųjų bendruome- 
nė jau yra už Istorijos sferos, tačiau tik jų dėka realizuojasi laiko eg- 
zistavimą pagrindžianti providencinė (apvaizdiškoji) to tikslo pras- 
mė. Tas galutinis istorijos tikslas daro istoriją suprantamą, nes 
atskleidžia to, kas vyko, vyksta ir vyks, prasmę; galiausiai tai nulemia 
istorijos filosofijos ir teologijos susiformavimą.* 


* Graikų kultūroje išryškėjo pastangos iš reiškinių srauto išskirti amžiną, nekintamą 
jo esmę arba esenciją (Jonijos filosofams tai — „archė“, elėjiečiams — „būtis“, 

Augustino filosofijos centras yra Dievas. Tai Dievas žodžio frat 
(tebūna) galia iš nebūties kūrė pasaulį. Tai jis sukūrė žmogų. Tačiau 
koks mažas ir bejėgis Kūrėjo galybės akivaizdoje pasirodė žmogus. 
Sugundytas ir nusidėjęs, jis atitrūko nuo Dievo, ir jo gyvenimas tapo 
šėtono valdomis. Be Apvaizdos pagalbos jis gali daryti tik bloga, ir 
nėra jam išsigelbėjimo. Tam, kad galėtų pažinti tiesą, jis turi tapti 
apšviestuoju; kad galėtų suprasti — turi karštai tikėti; kad gebėtų gy- 
venti dorovingai — turi rasti atramą už savęs; kad pelnytų išgany- 
mą — turi susilaukti malonės ir gailestingo atleidimo už pirmųjų tė- 
vų nusidėjimą. Visas jo gyvenimas ir visos viltys priklauso ne jam 
pačiam. Mylėdamas Dievą ir absoliučiai atsiduodamas Bažnyčiai, jis 
turi visiškai atsižadėti savęs, o tai, ką turi ir ko trokšta, patikėti Baž- 
nyčiai. Ir nors prieš jį atsiveria amžinosios laimės perspektyva, jis 
niekada nesijaus tikras, jį visada kamuos baimė ir nerimas. 

Žmogus, kaip kūrinys, iš nebūties pašauktas egzistencijai, yra 
paženklintas fundamentalaus neautarkiškumo. Jis nėra pats sau pa- 
kankamas nei būties struktūros, nei pažinimo ar veiklos sanklodos 
atžvilgiais. Tačiau šie trūkumai ir nuolat juos lydinčios kančios turi 
ypatingą prasmę. Kaip tik iš jų kyla tas vaisingas žmogų kamuojantis 
ir jį sergėjantis nerimas, kuris neleidžia rasti prieglobsčio ir nusira- 
minimo niekur kitur, kaip tik Dieve (o juk jo dėka ir vardan jo žmo- 


Demokritui — „atomas“, Platonui — gėrio idėja). Šiuo požiūriu, visa, kas individu- 
alu, kas priklauso laiko sferai, įsikomponuoja į nekintamas kosmines struktūras, 
pats laikas esminės reikšmės neturi, jis yra užbaigtas ratas (ciklinio laiko teorija). 
Kitaip manoma judėjų ir krikščionių kultūroje. Cia Dievas, suteikdamas iš nebū- 
ties pašauktiems daiktams būtį, sykiu apibrėžia jų tikslą. Taigi pasaulis turi pra- 
džią, bet turi ir pabaigą. Laikas įsiterpęs tarp tų dviejų polių: jis yra kryptingas, 
negrįžtamas, žodžiu — linijinis. Visi įvykiai išsidėsto tam tikra teisėta, teologiškai 
vainikuota ciga ir sukuria istoriją. Taigi pirmą kruopštų bandymą suformuluoti 
istorijos filosofiją ir teologiją randame kaip tik Augustino traktate „Dievo valsty- 
bė“. Kita vertus, laiko cikliškumo idėja iš Europos kultūros istorijos neišnyko (jai 
atstovavo pirmiausia Vikas ir Nyčė). 

gus buvo sukurtas). Būtent toks, Augustino manymu, yra skausmin- 
go gyvenimo patirties vaisius, esminė jo tiesa. 

Net ir nepripažįstant tos tiesos, negalima nematyti šv. Augusti- 
no mintyse autentiškų žmogaus egzistencijos problemų, raiškios dra- 
matiško žmogaus likimo pajautos; žmogaus, kuris, karštai trokšda- 
mas laimės, blaškosi tarp laikinybės realumo ir amžinybės ilgesio, 
tarp baimės ir vilties... 


ERIUGENA, 
ARBA DIEVAS, PASAULIS IR ŽMOGUS 


Jis buvo karaliaus favoritas, su val- 
dovu jį siejo labai šilti santykiai. Kitaip jis vargiai būtų galėjęs gy- 
venti dvare, tuo labiau išlikti gyvas po tokio štai nutikimo. Kartą, 
kai jie šnekučiavosi, karalius paklausė priešais sėdintį filosofą: „Kas 
skiria kvailį nuo Škoto?“, ir išgirdo atsakymą: „Stalas“. Tuo tarpu 
Karolio II Plikagalvio, kau Frankų valstybės karaliaus, globa 
Jonui Škotui (pravardė kilusi iš lotyniško Airijos pavadinimo — Sco- 
tia Maior), dar vadinamam Eriugena (nuo keltiško „Žaliosios sa- 
los“ — Erin — pavadinimo), buvo itin reikalinga: 855 metais jo moks- 
lą pasmerkė Valensijos susirinkimas, o po penkerių metų — ir 
Langreso sinodas. Pasak vieno pasipiktinusio diakono, nepaisant 
visų pasmerkimų, „tas tiesos priešininkas ne tik išvengė visų sank- 
cijų, ne tik už bausmę nebuvo nutildytas, bet dargi yra visaip giria- 
mas ir didžiai gerbiamas 

Už ką gi jis buvo pasmerktas? 
Pagal krikščionišką tradiciją (pirmiausia Augustino kūryboje) 
buvo nusistojęs kanonas, kad visa, kas nėra Dievas, priklauso kūrini- 

jai ir yra iš nebūties pašaukta egzistuoti žodžio fzat— tebūna — galia. 
Taigi Kūrėją ir jo kūrinį skiria ontologinė praraja, nes tai yra dvi iš 
principo skirtingos būtys. Pirmoji būtis, iš kurios esmės kyla egzis- 
tencija — tai besąlygiškai autarkiška, iki galo tobula, visais atžvilgiais 
neribota, begalinė, nekintama, amžinybėje egzistuojanti būtis. Jos 
atžvilgiu neturi prasmes joks „buvo“ ar „bus“. Antroji būtis yra atsi- 
tiktinė ir nebūtina, egzistencija iš jos esmės nekyla, todėl egzistenci- 
jai ji turi būti pašaukta. Tai yra kintama, taigi laike vegetuojanti 
būtis, kuri tikrojoje būtyje kažkaip dalyvauja, bet pati iš savęs būtimi 
netampa. Tokios būties statusą turi egzistencijai pašauktų daiktų, 
pasižyminčių principiniu neautarkiškumu, pasaulis. Jie nėra patys 
sau pakankami nei būties struktūros, nei veiklos struktūros atžvil- 
giais, todel tiek buvimo, tiek ir veiklos atžvilgiu jie turi būti palaiko- 
mi. Šitaip ortodoksinėje krikščioniškojoje mąstysenoje susiformavo 
dvi neatsiejamos idėjos: absoliučios Dievo nepriklausomybės nuo pa- 
saulio idėja ir absoliučios pasaulio priklausomybės nuo Dievo idėja. 

Tačiau kodel Dievas pašaukė egzistencijai tuos tundamentalaus 
autarkiškumo stokojančius daiktus? Kitaip tariant, koks yra kūrimo 
motyvas? Augustinas į tai atsakė trumpai: Dievas kuria, nes jis yra 
geras. Tačiau toks atsakymas buvo aiškiai nepakankamas. Kodėl ge- 
rumu reikėtų laikyti tai, kad egzistencijai buvo pašauktas Kūrėjui 
visiškai nereikalingas pasaulis? Pagaliau ar tasai gerumas aktualizuo- 
jasi tik daiktų kūrimo aktu? Juk, kaip tvirtino Augustinas, Dievui 
nebūdingas joks potencialumas. „Išpažinimų“ autorius galiausiai pri- 
pažino, jog atsakymas į klausimą, koks yra pasaulio sukūrimo moty- 
vas, peržengia žmogaus proto galimybių ribas, todėl žmogus privalo 
pasitenkinti, įtikėdamas tai, kas sakoma Šventajame Rašte. Kitaip 
manė Eriugena. Jis labai tvirtai pabrėžė, kad tikėjimas žadina intelek- 
tinio pažinimo troškimą, taigi žmogaus gyvenimo tikslas yra suprasti, 
nes į dangų patenkama tik per filosofiją. Privardamas Sokrato tezei, 
jog pažinimas ir dora yra tapatūs, Eriugena teigė, kad kiekviena sielo- 
Je nušvintanti dorybė gimsta iš proto lavinimo. 

Iš tikrųjų tarp žmogaus proto ir apreikšto žodžio nėra ir negali 
būti prieštaravimo. Jo išvengiame, tinkamai interpretuodami Šven- 
tąjį Raštą, o tai reiškia — eliminuodami tas jo pažodines reikšmes, 
kurios, būdamos perkeltinės arba simbolinės, nepasiduoda suderi- 
namos su pažinimu. 

Žmogus, Eriugenos manymu, gali suprasti sukūrimo motyvus 
ir prasmę; jis gali net mintimi suvokti neišvengiamą jo būtinumą. 
Mat Dievas ne šiaip sau yra, tarytum koks konkretus daiktas, veikiau 
Jis yra tapsmas. Tik pasaulio kūrimo procese (ir kūrimo dėka) jis 
laipsniškai atskleidžia savo prigimtį, atpažindamas visą iki tol pa- 
slėptą jos turtingumą. Įsisąmonindamas pats save, jis tarsi savo pa- 
ties veiksmais save formuoja. Šį pilnatvės siekiančios Dievo būties 
dinamiškumą atskleidžia pats terminas Teos. Šio žodžio etimologi- 
ją Eriugena siejo su graikišku /5e0 — bėgu. Taigi Dievas „bėga“, kur- 
damas daiktus, kol galiausiai „pribėga “iki visiško išsipildymo. 

Vadinasi, pasaulio kūrimas yra Dievo esmės manitestacija, laips- 
niškas jos pačios bei jos savybių atsiskleidimas — arba teofanija. Dva- 
siai tas pat „reikštis“ ar „sukurti“, „mąstyti“ ar „veikti“. Antai Vieš- 
pats, kaip pasakojama Šventajame Rašte, tarė: „Tebūna“, ir viskas 
atsirado. Dievas, išreikšdamas pats save, sukuria daiktus, — pabrėžė Eriu- 
gena, — o sukurdamas daiktus, sukuria pats save. 

Kai sakome, jog Dievas sukūrė visus daiktus, turime suprasti, 
kad Dievas yra visuose daiktuose. Mat kiekviena pasekmė yra išsipil- 
džiusi, realybe tapusi priežastis; o tai, kas aktualizuojasi pasekmėje, 
anksčiau turėjo glūdėti jos priežasties prigimtyje, taigi iš ten ir kyla. 
Todel teigiame, — padarė išvadą filosofas, — kad Dievas, kaip prie- 
žastis, glūdi savo pasekmese, arba daiktuose. Taip sakydami, turime 
pripažinti, kad pasaulis yra dieviškas ne tik ta prasme, kad tik Dievas 
pašaukė jį egzistuoti, bet ir ta prasme, kad Jis jame nuolat yra ir kad 
būtent jame pats išsipildo. Del to kiekvienas pasaulyje esantis daik- 
tas, būdamas Dievo dalelė, padeda mums Jį pažinti. 

Dievas yra sykiu kūrėjas ir kūrinys, Jis kuria daiktus ir juose 

realizuojasi. Jis žingsniuoja įvairiomis pasekmių formomis, iki pat ga- 
lutinės visos gamtos tvarkos. Sitokiu būdu, sistemingai jeidamas Į visa 
ką, Jis sukuria viską ir tampa viskuo visame kame bei, kviesdamas viską 
atgal į save, grįžta pats į save. Vadinasi, pasaulis nėra amžinas, jis turi 
ne tik pradžią, bet ir pabaigą. Kitaip tariant, Dievas, sukūręs iš savęs 
kūrinį, po to per kūrinį vel grįžta į save. Tačiau tuomet jis tampa 
išsipildžiusiu. Dievu, jau realizuotų galimybių Dievu, iki galo įsisą- 
moninusiu savo paties vidinį turtingumą. Taigi galima sakyti, jog ir 
Dievas turi savo istoriją — juk pabaigoje jis jau nebėra toks pat, koks 
buvo pradžioje. 

Kūrėjo „augimo“ procese galima išskirti keturias formas arba 
fazes. Pirma: kuriančioji, bet nesukurta gamta, arba Dievas kaip vis- 
ko, kas egzistuoja, šaltinis. Antra: kuriančioji ir sukurta gamta, ki- 
taip tariant, Dievo prote kylančios idėjos — daiktų priežastys; iš šių 
idėjų atsiranda ne tik pavieniai daiktai, jų giminės ir rūšys, bet, pa- 
sak iškilaus viduramžių filosofijos istoriko Etjeno Žilsono (Etienne 
Gilson), „iš giliausios savo prigimties paslapties ima skleistis ir Die- 
vas, apsireikšdamas pats sau ). Trečia: sukurtoji, bet nekurianti gamta, 
apimanti atskirų daiktų pasaulio visumą. Pagaliau ketvirta: nesukur- 
ta ir nekurianti gamta, arba Dievas kaip tikslas, kurio galiausiai sie- 
kia ir kuriame išsipildo egzistencijai pašauktų daiktų visuma. Šio 
kelio etapus Eriugena šitaip įsivaizdavo: Zemiškieji kūnai, kurie yra 
žemiausiai, pavirs į dangiškus kūnus. Po to prasidės visos juslinės kūri- 
nijos vienijimasis ir jos virsmas į dvasinę |...]. Pabaigoje visa kūrinija 
susivienys su Kūrėju ir bus su juo ir jame. Tokia bus visa ko, kas mato- 
ma ir nematoma, pabaiga, nes visa, kas matoma, pereis į dvasiška, o 
dvasiška pereis į patį Dievą. 

O kokia vis delto yra žmogaus vieta ir koks jo vaidmuo toje 
kosminėje dieviškumo tapsmo odisėjoje ir jos galutiniame išsipildy- 
me? Čia jam tenka išskirtinė ir savita vieta: žmogus reprezentuoja 
trečiąjį pasaulį, kuriame susijungia skirtingi tikrovės lygmenys. Tre- 
čiasis pasaulis — tai pasaulis, kuris, būdamas viduryje, sujungia savyje 

aukščiausią dvasinį ir žemiausią kūniškąjį pasaulius, iš dviejų padary- 
damas vieną. Šis pasaulis — tai išskirtinai žmogus, kuriame susivienija 
visa kūrinija. Mat jis susideda 1$ kūno tr sielos |...|. Kūnas apima visą 
kūniškąją prigimų, o siela visą nekūniškąją. Dėl to apie žmogų sako- 
ma — vientisas. O kai Biblija pasakoja, kad žmogus buvo sukurtas 
šeštąją dieną, vadinasi, jau po to, kai buvo sukurta visa visata, tuo 
pačiu pripažįstama, tarsi jam būtų skirtas visų daiktų skliauto viršū- 
nės ir sykiu būsimos tvarkos pranašo vaidmuo. Nors žmogus pri- 
klauso gyvulių rūšiai, tačiau jis peržengia to pasaulio ribas ir pasiekia 
sferą, kuri yra būdinga dangiškosioms būtims. Tai sferai priklauso jo 
siela, kuri iš esmės pirmiausia yra intelektas arba pažintinė galia, ge- 
bėjimas suprasti ir spręsti. Kai sakau „suprantu, kad esu“, — tikino 
Eriugena, — tai argi į tą vieną žodį „suprantu“ neįdedu trijų viena nuo 
kitos neatsiejamų reikšmių? Nes juk parodau, kad esu, kad galiu supras- 
ti ir kad esu ir suprantu, jog esu? Argi nematai, kad tuo vienu žodžiu 
yra pažymima būtis, galimybė ir veiksmas? 

Žmogaus prigimties supratimas verčia atsigręžti į būvį iki pir- 
mapradės nuodėmes. Tai buvo tobulas žmogaus egzistencijos būvis: 
žmogus tada naudojosi visomis dvasinėmis gėrybėmis, mėgavosi ab- 
soliučia laisve ir vidiniu vientisumu — žodžiu, jis buvo panašus į Die- 
vą. Tačiau šis pradinis žmogaus prigimties vientisumas buvo pražu- 
dytas. Pirmapradė nuodėmė lėmė, kad tarp žmonių atsirado 
skirtumų — radosi tai, kas atskira, individualu, specifiška. Tačiau su- 
skaldžiusi pirminį prigimties vientisumą, nuodėmė jo nesunaikino, 
o tik deformavo. Del to žmogaus grįžimas į aną idealųjį būvį — įma- 
nomas dalykas. 

Pirmapradės nuodėmės padariniai liečia ne tik žmogaus gyveni- 
mą, bet ir tikrovę apie žmogų. Materialusis pasaulis, iš pradžių egzis- 
tavęs idealiu pavidalu, po žmogaus nuopuolio irgi degradavo („Vis- 
ką, ką sukūrei, sugadino nedorėliai“, — sako psalmių autorius, 
kreipdamasis į Dievą). Jeigu per žmogų net ir gamta „nupuole“, per 
žmogų ji turės ir atgimti. Tai irgi žmogaus uždavinys. 

O kaip atsirado nuodėmė? Ji atsirado laisvu valios apsisprendi- 
mu, kuris būdingas tik žmogui. Joks gyvas kūrinys, išskyrus žmogų, 
neturi sprendimo laisvės ir galimybės pasirinkti. Piktnaudžiavimas 
sprendimo laisve, arba veikiau geros valios stoka, tapo nuodėmės 
šaltiniu. Beje, toji stoka tarsi buvo paties Kūrėjo įkalkuliuota į žmo- 
nijos istoriją, ją savo ruožtu pateisino būsima neišvengiama Žmogaus 
deifikacija. Šiuo požiūriu pirmapradę nuodėmę galima laikyti lai- 
minga nuodėme (felissima culpa). Tiesa, žmogus buvo išvytas iš ro- 
jaus, tačiau tas išvijimas tapo Kūrėjo malonės apraiška; juk Jis norėjo 
ne tiek žmogų paniekinti, kiek leisti jam atgimti, jį nušviesti, kad jis 
gebėtų atpažinti tikrąjį gėrį ir galėtų ramiai „skinti vaisius nuo gyvy- 
bės medžio“. | 

Šitaip samprotaudamas, Eriugena kvestionavo dvejopos predes- 
tinacijos tezę, kurią, remdamasis šventuoju Augustinu, skelbė jo am- 
žininkas Gotšalkas (Gottschalk) Orbietis. Laikydamasis prielaidos, 
kad bet kurio žmogaus išganymas arba pasmerkimas yra iš anksto 
nulemtas, jis rašė: „Tikiu ir išpažįstu, kad visagalis Dievas numatė ir 
nulėmė amžinąjį šventųjų angelų ir išrinktųjų Žmonių gyvenimą, tuo 
tarpu šėtonui — visų demonų vyriausiajam — su visais puolusiais jo 
angelais ir visais nenaudėliais žmonėmis, kurie yra jo pavaldiniai, 
lygiai taip pat teisingiausiu savo nuosprendžiu už visiškai aiškiai nu- 
matytas būsimas jų nuodemes skyrė pelnytą amžiną mirtį .* Kitaip 
samprotavo Eriugena. Jo manymu, esama vienos ir tik vienos pre- 
destinacijos: kiekviena būtis nulemta gėriui. Juk gamta, būdama iš 
Dievo, negali būti nuodėminga. Jos tikslas yra Dievas, arba pats to- 


* Bažnyčia dvejopos predestinacijos teoriją pasmerkė, nes mintis, kad žmogaus paskir- 
tis priklauso išimtinai nuo Kūrėjo sprendimo, kvestionavo tezę, jog „už Bažny- 
čios nėra išganymo“. Patsai Gotšalkas, nuteistas ir pasmerktas kaip eretikas, bu- 
vo už bausmę išplaktas, priverstas savo rankomis sudeginti savo kūrinius ir turėjo 
leisti atsiskyrėlio dienas vienuolyne (čia jis išbuvo iki pat mirties). Tarp kitko, 
dvejopos predestinacijos teorija tapo vienu iš esminių kalvinizmo doktrinos dė- 
menų. 

bulumas. Tokia perspektyva nesuderinama su amžinojo pasmerki- 
mo idėja, nes tokiu atveju nelaime būtų tokia pat amžina, kaip ir 
laimė, pyktis — kaip ir gerumas, šėtono karalystė — kaip ir Dievo kara- 
lyste. Šventojo Rašto žodžius apie amžinąjį pasmerkimą ir pragaro 
kančias reikia suprasti tik perkeltine prasme, o ne pažodžiui. Anks- 
čiau ar veliau gėris nugalės blogį, kuris yra tik atsitiktinis, taigi ribo- 
tas laike, dalykas. Maža to, blogis ir su juo susijusi kančia neturi 
savarankiškos būties ir nuosavos prasmės, o atlieka tik tarnybinę funk- 
ciją: tai viena iš tobulėjimo proceso grandžių — aukštesnio gėrio dė- 
muo. Iš tikrųjų, pasaulio visumos požiūriu, blogis neegzistuoja. V7- 
sos kūrinijos universume negali būti jokio bjaurumo, jo negadina joks 
blogis ir neklastoja bei neklaidina jokia klaida, — skelbė Eriugena. — 
Dievas neleidžia, kad visumoje vyktų tat, kas pasitaiko dalims. Univer- 
sumo visumoje nei bjaurumas nera bjaurus, nei blogis kenkia, nei klai- 
da klaidina. 

Žmonijos istorija yra žmogaus dieviškumo brendimo proce- 
sas. Nes žmogaus siela pačia savo esme yra artimiausia Dievui. Kai ji 
sugrįš į pirminio tobulumo būvį ir atliks savo misiją, įgyvendinda- 
ma pašaukimą, tarp jos ir Dievo nebebus jokios pertvaros. Toks 
Dievu virtusio žmogaus, žmogaus, kuris tapo tikru Dievo sūnumi, 
paveikslas yra Kristus. Jeigu Dievo Sūnus tapo žmogumi, — sampro- 
tauja Eriugena, — kodel turetų stebinti tai, kad žmogus, įtikejęs Die- 
vo sūnų, taps Dievo sūnumi? Juk Žodis tapo kūnu, idant kūnas, tai 
yra žmogus, per kūną įtikėjęs Žodį, galetų tapti Žodžiu. [..] Žmones 
dievais padarė Tas, kuris Dievą pavertė žmogumi. Kita vertus, toji 
savojo žmogiškumo, kaip dievybės, realizacija, siekimas būti vertu 
Dievo paveikslo ir dieviško titulo iš kiekvieno reikalauja karštai ir 
visomis išgalėmis stiprinti savo intelektualinės ir dorovines galias, 
žodžiu, reikalauja tikro nušvitimo. 

Paryžiaus susirinkimas, įvykęs 1210 metais, įsakė sudeginti Eriu- 
genos veikalą „Apie gamtos skirstymą“; šį įsakymą 1225 metais pa- 
tvirtino popiežius Honorijus III. Bažnyčios požiūriu, Dievo, kaip 

tapsmo, vykstančio kūrinijoje ir per kūriniją, koncepcija peržengė 
ortodoksijos ribas. Tačiau iš tikrųjų turėta omenyje ne tik — gal vei- 
kiau ne tiek — teologiniai ir filosofiniai klausimai. Mintis, kad Die- 
vas yra pasaulyje, iš esmės kvestionavo institucijos, įsiterpiančios tarp 
Kūrėjo ir žmonių, taigi Bažnyčios, reikalingumą. Dėl jos reikalingu- 
mo abejonių kėlė ir žmogaus supanašėjimo su Dievu, siejant tai tik 
su paties žmogaus pastangomis, perspektyva, kuri buvo paremta prie- 
laida, jog atskiro žmogaus ir Dangiškojo Tėvo ryšys yra tiesioginis, 
grynai asmeniškas, kylantis iš jų prigimties tapatumo. Eriugenos nu- 
brėžtame žmogaus tapimo Dievo sūnumi kelyje nenumatyta vietos 
institucijai, pretenduojančiai būti išskirtiniu tiesos sergėtoju ir vie- 
ninteliu neklystančiu tikėjimo tiesų aiškintoju. 

Popiežiaus ir vyskupų pasmerkimai Eriugenos idėjų poveikio 
nesustabdė. Jos turėjo įtakos mistikos istorijai, ypač stipriai reiškėsi 
Mokytojo Ekharto doktrinoje bei Jakobo Bėmės pažiūrose, per jų 
kūrybą įsitvirtino romantikų sąmonėje, o labiau racionalizuotą po- 
būdį įgavo vokiečių klasikinėje filosofijoje, pirmiausia — Šelingo te- 
orijoje. Galima teigti, kad Eriugenos veikalas „De divisione naturae“ 
vos ne prieš tūkstantmetį savotiškai išpranašavo Hegelio „Dvasios 
fenomenologiją. 


ABELARAS: 
PROTAS IR TIKĖJIMAS 


„Mirė galų Sokratas, didžiausias 
Vakarų Platonas, mūsų Aristotelis, iškiliausias iš visų kada nors pa- 
saulyje gyvenusių dialektikų“, — tokią epitafiją Pjerui Abelarui (Pier- 
re Abaelard) parašė vyriausiasis Kliuni vienuolyno abatas Petras 
Garbingasis, vėliau paskelbtas šventuoju. Dvejais metais anksčiau, 
1140, popiežius Inocentas II, atkartodamas Suasono (1121) bei 
Senso (1140) sinodų vertinamąsias išvadas, savo bulėje rašė: „rem- 
damiesi šventųjų kanonų autoritetu, smerkiame visas Pjero teori- 
jas, sykiu ir jų autorių, kuriam, kaip eretikui, skiriame amžino ty- 
lėjimo bausmę 
Dramatiškas Pjero Abelaro gyvenimo peripetijas lydėjo ganėti- 
nai prieštaringi atgarsiai, kurių nepavadinsi nei santūriais, nei argu- 
mentuotais. Vienus jis beatodairiškai žavėdavo ir pavergdavo stebė- 
tina savo išmintimi ir mokytumu (antai jo paskaitos sutraukdavo 
minias entuziastų); kiti, prieštaraudami ir pasipiktinę, buvo pasiren- 
gę viskam, kad tik kartą ir visiems laikams atimtų jam galimybę dės- 
tyti ir kad jo idėjos nepasklistų. Ogi jam tai buvo ypatingos svarbos 

dalykai. „Mano nelaimių istorijoje“ jis pats rašo, kad dar būdamas 
paauglys taip įsitraukęs į mokslus, kad |...) atsisakęs tarnystės Marso 
rūmuose 17 atsidavęs Minervos globai, kartu su paveldetu turtu ir pirm- 
gimystės privilegijomis palikdamas savo broliams garsinti riterišką gar- 
bę. Studijoms ir pedagoginei karjerai jis paaukojo ne tik pirmgimys- 
tės teises, bet ir meilę. Paryžiaus Dievo Motinos (Notre Dame) 
katedros kanauninkas Fulberas (Fulbert) savo dukterėčios Eloizos 
auklėjimą patikėjo Abelarui, kuris nuo 1113 metų dėstytojavo Pary- 
žiuje (teisė mokyti tais laikais buvo rezervuota dvasininkų luomui: 
Abelaras, kaip klierikas, priklausė šiam luomui ir, kaip ir kiti klieri- 
kai, nešiojo tonzūrą — susilaikymo ženklą). Moteris buvo jauna ir 
graži, be to, dar ir retų gabumų. Intelektualinė bičiulystė netruko 
peraugti į emocinį ryšį, ir po kurio laiko dažnesni tapo bučiniai nei 
mokslingos išvados. Ir rankos dažniau lietėsi liemens nei knygos pusla- 
piu. Kai Eloiza pastojo, kanauninkas pareikalavo, kad jie susituoktų. 
Abelaras svyravo, jo priešinimąsi skatino ir Eloiza, kuri nenorėjo, 
kad vedybos priverstų mylimąjį atsižadėti išsvajotojo filosofo ir klie- 
riko idealo ir kad, prisiėmęs šeimos pareigas, jis, kaip žmogus, kurio 
asmeninis gyvenimas kertasi su skelbiamais idealais, pakenktų savo 
šlovei, sužlugdytų karjerą (kaip vėliau rašė pats filosofas, ji kalbėjo 
tiek apie žalą, kurią man padarytų vedybos, tiek ir apie sunkumus, 
kurių priežastimi jos taptų). Galiausiai mylimieji susituokė (tais lai- 
kais tai buvo leidžiama — klierikas negalėjo vesti tīk našlės), tačiau 
nusprendė savo santuoką laikyti paslaptyje; kad nekiltų kokių įtari- 
mų, Eloiza buvo išsiųsta į vienuolyną. Įpykęs kanauninkas užsiundė 
budelius ir šie Abelarą iškastravo (tai įvyko 1118 metais). 
Persekiojamas už įsitikinimus, priverstas atsisakyti pedagoginio 
darbo, filosofas, ieškodamas išsigelbėjimo, pabėgo iš Paryžiaus. Jis 
prisiglaudė Šv. Dionizo abatijos vienuolyne, vėliau Kvinsi dykvietė- 
je pastatė Parakleto (kuris tapatinamas su Šventąja Dvasia, o neopla- 
tonistinės pakraipos doktrinose — su Logosu) koplyčią ir čia skaity- 
davo paskaitas; po kurio laiko koplyčią jis padovanojo to paties vardo 

vienuolynui, kurio vyresnioji tuo metu jau buvo Eloiza. Į Paryžių 
Abelaras grįžo tik 1135 metais ir čia ant Šv. Genovaitės kalvos, ap- 
suptas klausytojų minios, pasiekęs šlovės bei kūrybingumo viršūnę, 
skaitė teologijos ir filosofijos paskaitas. 

Abelaras kvestionavo kone visuotinai pripažintą tezę, kad tikėji- 
mas ir protas tarpusavyje siejasi; Anzelmas Kenterberietis* ją išreiškė 
garsiąja formule: „tikiu, kad suprasčiau“ (frdes quaerens intellectum). 
Laikantis šios formulės, intelektinės pastangos turėjo reikšti ne tiek 
tiesos ieškojimą ir atradimą, kiek tikėjimo tiesų pagrindimą. Mat 
tikėjimas, šiuo požiūriu, yra ne tik teisėtas pažinimo išeities taškas, 
bet ir galutinis jo tikslas. Protas visada turi eiti tikėjimui iš paskos, jis 
turi tikėjimui tarnauti ir jį stiprinti, nes pats protas tik tikėjime ir per 
jį randa savojo buvimo pagrindą ir prasmę. Abelaras tokią menki- 


* Anzelmas iš Aostos — benediktinas, Kenterberio vyskupas, šventasis, Bažnyčios 
daktaras — yra laikomas vienu iš scholastikos tėvų. Scholastika buvo vadinama 
„mokyklinė“ viduramžių filosofija, kuri buvo dėstoma dvasinėse seminarijose ir 
universitetuose. Nepaisant skirtingų požiūrių, šiai filosofijai buvo būdinga: 1)glau- 
dus ryšys su teologija, siekiant susieti tikėjimą ir protą; 2) ypatingas dėmesys for- 
maliajai' samprotavimo pusei (silogizmui, vardų logikai ); 3)privalomas senovės 
filosofų autoriteto pripažinimas. Iš pradžių scholastikai didžiulę įtaką darė Plato- 
nas ir neoplatonizmas (Plotinas, Pseudodionisijas) bei šv. Augustino idėjos, o nuo 
XIII amžiaus ji įkvėpimo sėmėsi pirmiausia iš Aristotelio filosofijos bei jos inter- 
pretacijų ir tobuliausią išraišką įgavo šv. Tomo doktrinoje. Kitame šimtmetyje 
susiformavo antitomistinė srovė, kurios tendencijos bene ryškiausiai pastebimos 
Dunso Skoto ir jo mokinio Viljamo Okamo mąsrysenoje. Šie filosofai rėmėsi ma- 
tematiniais bei gamtamoksliniais Oksfordo mokyklos (kurios svarbiausias atstovas 
buvo XIII amžiaus eksperimentinių mokslų pradininkas Rodžeris Beikonas) tyri- 
nėjimais ir atstovavo empiristinei metodologijai bei nominalizmo tendencijoms. 
Tai ypač akivaizdžiai parodo, pavyzdžiui, Okamo postulatas (vėliau pavadintas 
„Okamo skustuvu“), reikalavęs atmesti visas būtis, kurių pripažinti mūsų neverčia 
patirtis, kitaip tariant, iškėlęs devizą, jog, nesant būtinybės, nereikia dauginti bū- 
čių. Vėlesniais amžiais dar labiau išaugęs formaliųjų elementų dominavimas lėmė, 
kad bręstant Renesanso mąstysenai, „scholastikos“ terminas tapo tuščio verbaliz- 
mo, bevaisių tyrinėjimų ir dogmatinių sprendimų sinonimu. 

nančią, instrumentinę proto interpretaciją atmetė. Jo požiūriu, pro- 
tas yra pirminė ir autonomiška vertybė. Tikėdamas proto gebėjimu 
adekvačiai pažinti tiesą, jis tvirtai pabrėžė, kad nedera tiketi tuo, ko 
dar nesi supratęs. | 

Taigi protas pranoksta tikėjimą, be to, jis apibrėžia tikėjimo tu- 
rinį. Tikėjimas be supratimo — ne daugiau nei prielaida, ir tik sam- 
protavimas suteikia jam nepriekaištingą tikrumą. Todėl visais atve- 
jais reikia paisyti proto nurodymų. 

Siekiant tokio tikslo kaip tiesa, pirmiausia reikia paruošti dirvą, 
t. y. pradėti nuo abejonės, kvestionuojant paplitusias nuomones, įsi- 
senėjusius įpročius, kasdienius įsitikinimus, stengtis išsivaduoti nuo 
abejotinų autoritetų spaudimo. Žmonės linkę įpročius paversti antra 
prigimtimi, — teigė Abelaras, — ir sulaukę brandaus amžiaus, jie laiko- 
si įsikibę vaikystėje įdiegtų nuostatų. Tik išmokę naudotis nuosavu 
protu, jie pagaliau gebės vadovautis sava, 0 ne svetima nuomone, ne 
perimti kitų pažiūras, o savarankiškai aiškintis tiesą. 

Kiekvieną problemą svarstant, pravartu suabejoti, — patarinėjo fi- 
losofas. Beje, abejonė yra tik išeities taškas, siekiant atskleisti tai, kas 
jau nebekvestionuojama. Suabejoję imamės tyrimo, o tirdami pažįsta- 
me tiesą. Tarp kitko, pastebėsime, kad šiuo atveju turime reikalą vos 
ne su Dekarto metodologinio skepticizmo principų suformulavimu 
avant la lettre. 

Nors tiesą padeda atskleisti nuolat keliami klausimai, atsakymų į 
tuos klausimus negalime grįsti vien kokių nors išorinių šaltinių autori- 
tetu, institucineėmis nuorodomis, ankstesnių išminčių pamokymais ar 
net paties Šventojo Rašto prestižu. Ne tik Bažnyčios dekretuose, bet ir 
Bažnyčios Tėvų kūriniuose ir net pačiose Evangelijose esama vienas 
kitam prieštaraujančių teiginių (tokių prieštaringų teiginių sugretini- 
mui Abelaras paskyrė veikalą, pavadintą „Taip ir Ne“), o del to jų tezės 
tampa problemiškos, ir skaitytojas susiduria su būtinybe pasirinkti vieną 
iš galimybių. Pagaliau dėl to net ir patys kanoniškiausi raštai neprimeta 
skaitytojui būtinybės tiketi, bet palieka laisvę pačiam spręsti. 

Abelaro proto apologija ir sprendimo laisvės iškėlimas buvo pri- 
pažinti erezija. Bernardas Klervietis* suformulavo tokį — jo many- 
mu, retorinį — klausimą: „Ar gali kas labiau prieštarauti tikėjimui, 
kaip nenoras tikėti tuo, ko negalima patikrinti protu?“ ir pareikala- 
vo, kad popiežius Inocentas II negailestingai pasmerktų žmogų, ku- 
riam „viskas [...] buvo aišku, net ir paslaptys“ ir kuris, įžūliai pasipū- 
tęs, „lengvabūdiškai aiškina, perleisdamas per proto sietą, pačius 
painiausius klausimus [...] ir, nejausdamas jokio saiko, savo gudra- 
galviškais išvedžiojimais pakerta kryžiaus galią [...], be šešėlio pagar- 
bos išbarsto ir trypia slaptuosius religijos turtus“, norėdamas švento- 
jo tikėjimo principus atiduoti klystančio proto teismui. 

Abelaro pasitikėjimas pažintinėmis proto galimybėmis kilo iš jo 
Dievo koncepcijos bei pasaulio vizijos. Tikra tiesa,- įrodinėjo Abe- 
laras, — kad Dievas kuria iš gerumo, ir teisus buvo Dionisijas Areo- 
pagitas (iš tikrųjų — Pseudodionisijas, mistifikacija nebuvo atskleista 
iki pat viduramžių pabaigos), rašydamas „Dieviškuose varduose“, kad 
„geris (kaip gėris savo esme) pačiu savo buvimo faktu skleidžia savąjį 
gėrį į visas būtis“ ir pašaukia jas egzistencijai. Lygiai taip ir visi die- 
viški veiksmai, panašiai kaip ir visa, ko jis nedaro, visada turi savo 
protingą ir teisingą pagrindą. Kūrėjo valia neišvengiamai vadovaujasi 
proto taisyklėmis, arba logikos principais. Tokiu atveju Jo valia nėra 
nei beribė, nei visagalė; kiekvienas Dievo valios aktas iš pačios pri- 
gimties turi atitikti tiesą ir gėrį — ir yra jiems pavaldus. Faktiškai Die- 
vas, — pabrėžė filosofas — š7:0 nedaro, nes taip nori, o taip nori, nes tai 


* Bernardas Klervietis, cistersas, įžymus pamokslininkas, vienas pagrindinių antrojo 
kryžiaus žygio ideologų, 1173 metais kanonizuotas, buvo ryškiausias ortodoksinės 
viduramžių mistikos atstovas. Jis kovojo su racionalistinėmis ir dialektinėmis ten- 
dencijomis teologijoje, kurios, jo manymu, žalingos tuo, kad uzurpuoja pasaulie- 
tinį protą. Jis skelbė, kad kelias į tiesos pažinimą veda per uolų tikėjimą ir vidinį 
nušvitimą, kurį galima pasiekti dvasiniu darbu, nuolankumu, atsidavimu Apvaiz- 
dos nuosprendžiams ir Bažnyčios nurodymams. 

yra gera. Šią tezę, atmetančią laisvą Dievo arbitrium, Jo valios laisve, 
Bernardas Klervietis laikė ypatingai kenksminga erezija. 

Kūrėjas, vadovaudamasis proto argumentais, negali laisvai kurti 
arba nekurti vienokias ar kitokias būtis, o gali kurti tik tokias, kokias 
jau sukūrė arba kurių sumanymo atsisake: Dievas galėjo sukurti arba 
leisti tik tuos dalykus, kuriuos sukūrė arba leido, tr tik tokiu būdu ir 
tada, kokiu ir kada sukūrė, o ne kaip nors kitaip ar kitada. Pasaulyje, 
kuris yra racionalaus būtinumo apraiška, nėra vietos įvykių laisvei ar 
atsitiktinumui; kiekviena teisinga galimybė jame turi būti kartą ir 
visiems laikams išpildyta, ir joks tikrovės elementas ar bruožas negali 
būti atsitiktinis — visi jie yra ne tik tokie, kokie štai dabar yra, bet 
tokie, kokie neišvengiamai turi būti. Tarp kitko, ši kartą ir visiems 
laikams išpildyto pasaulio, egzistuojančio sub specie aeternitatis (am- 
žinybės požiūriu), vizija, nubrėžusi racionalistinės pozicijos projek- 
ciją, savaip išpranašavo Spinozos pažiūras. 

Jeigu visa, kas yra, turi aukščiausią Kūrėjo proto sankciją ir kyla 
Iš jo beribio gerumo, tai kodel pasaulyje egzistuoja blogis ir kokia iš 
tikrųjų yra jo vieta? Ar yra koks nors už jį bylojantis privalomo po- 
būdžio argumentas, ar jis turi kokią nors prasmę? Į šitaip iškeltus 
klausimus Abelaras atsakė: blogis yra realus, tačiau jis neegzistuoja 
nei pats savyje, nei pats sau. Jis tarnauja didesniam gėriui; jis yra 
būtinas didesnės visumos komponentas, jos pilnatvės, harmonijos ir 
tobulumo sąlyga. Negalima abejoti, — tvirtai pabrėže filosofas, — kad 
visi daiktai, tiek geri, tiek blogi, kyla iš tobuliausiai nubrėžto plano, 
kad jie atsiranda ir tarpusavyje taip dera, kad geriau derėti nė nejma- 
noma [...]. Mat del tos pačios priežasties, del kurios [Dievas] nori, kad 
egzistuotų geri dalykai, tai yra del to, kad jų buvimas teikia naudos, Jis 
nori, kad egzistuotų ir blogi dalykai [...], o visų jų, kaip visumos, tikslas 
yra didesnė Jo garbe. Juk kaip paveikslas yra gražesnis ir labiau pagirti- 
nas, kai jame yra spalvų, kurios pačios savaime yra bjaurios, negu kad 
jos būtų vienodos ar apskritai tik viena, taip ir universumas su blogio 
priemaišomis pasirodo esąs gražesnis ir vertesnis pripažinimo. Žodžiu, 


131 


ABELARAS, 1079-1142 


pasaulis yra toks, koks yra, ir jis negali būti kitoks — nei blogesnis, 
nei geresnis, kadangi, būdamas Kūrėjo išmintingumo ir gerumo išsi- 
pildymas, jis yra geriausias iš visų galimų. (Šią tezę po keleto amžių 
pakartojo Leibnicas). 

Abelaro koncepcija susilaukė kritikos. Ypač ją puolė Bernar- 
das Klervietis, įrodinėjęs, kad ji sumenkinanti Dievą, paversdama 
jį blogio kūrėju, ir sykiu doroviškai nuginkluojanti žmones, atimanti 
jiems galimybę kovoti su blogiu. Argi galėtume efektyviai užkirsti 
kelią blogiui, — moralizavo jis laiške popiežiui, — jeigu, kaip tvirti- 
na eretikas Abelaras, gera Dievo valia visa, kas įvyksta, įvyksta pačiu 
geriausiu, kokiu tik įmanoma, būdu. Petras Lombardas garsiajame 
savo kompendiume „Liber Sententiarum“ irgi pabrėžė, jog skelbti, 
kad pasaulis yra toks geras, kad geresnio nebegali būti, reiškia „su- 
lyginti kūriniją su jos Kūrėju“, nes tik Jam vieninteliam priklauso 
tobulumo pilnatvė. 

Abelaro požiūris, kad blogis yra teisėtas pasaulio harmonijos dė- 
muo, aišku, nereiškė, kad jis pripažįsta dorovinio blogio būtinybę 
ar, tuo labiau, kad jį toleruoja. Juk egzistuoja natūralus dėsnis, kuris 
sykiu yra pamatinė etinė norma, arba besąlygiškas, kiekvienam žmo- 
gui privalomas reikalavimas. Tas dėsnis yra pirminis ne tik laiko at- 
žvilgiu, bet ir pačia savo esme. Juk gamtos principas byloja, kad papras- 
tesni dalykai esti ankstesni už sudetingesnius. Sis dėsnis remiasi tiesiog 
Dievo ir artimo meile. 

Dievo ir artimo meilės įsakymas leidžia gana tiksliai atskirti gėrį 
nuo blogio ir kartu parodo, kas nusipelno apdovanojimo, o kas baus- 
mės. Žmogus privalo daryti tik tai, ką jo sąžinė pripažįsta atitinkant 
dėsnį, ir nedaryti to, kas, jos požiūriu, su tuo dėsniu kertasi. Galima 
netgi teigti, kad Dievo reikalavimo prasmę išreiškia ne tiek paliepi- 
mas „daryk (arba nedaryk) tai arba tai“, o įsakymas „sutik (arba ne- 
sutik) daryti tai arba tai“. Sutikti arba ne — reiškia įsisąmoninti, atsi- 
skaityti prieš savo paties sąžinę ir kažką pačiam nuspręsti. Tačiau tai 
reikalauja pastangų ir įtampos, nuolat prisimenant, kad valia ir suti- 

kimas yra mūsų laisvo apsisprendimo dalykas. Apsispręsti — reiškia pri- 
siimti atsakomybę; sutikimo ar priešinimosi aktu savo pačių gyveni- 
mui ir poelgiams suteikiame dorovinę prasmę, sykiu darydami po- 
veikį etinei socialinio pasaulio tvarkai. 

Į klausimą, kokia yra nuodėmės prigimtis, Abelaras atsakė, jog 
nuodėmė — tai sutikti arba leisti daryti blogį, taigi jo esmę sudaro 
intencija. Tai, kas teisinga, kalbant apie blogį, teisinga ir gėrio atžvil- 
giu. Gerai elgtis — reiškia veikti su pagarbos gėriui intencija. Aišku, 
intencija yra gera ne todėl, kad kažkam ji tokia atrodo. Ji gera tik 
tada, kai žmogus ko nors siekia, būdamas įsitikinęs, kad tuo jis patin- 
ka Dievui, be to, kai jo įsitikinimas nėra klaidingas. Taigi papildoma 
geros intencijos sąlyga yra Dievo įsakymų išmanymas. 

Be to, pasak filosofo, reikia rūpestingai skirti intencijos gerumą 
nuo poelgio ir jo pasekmės gerumo bei intencijos blogį nuo poelgio 
blogio ir to poelgio padarinių reikšmės. Iš tikrųjų veiklos moralu- 
mas yra tapatus ne padarinių gerumui ir naudingumui, o intencijos 
moralumui. (Panašiai savo etikoje samprotavo ir prie panašių išvadų 
priėjo Kantas.) Žodžiu: žmogaus nuopelnas ar kaltė kyla ne iš jo 
veiksmų vertės, o iš intencijų, kurios yra tų veiksmų šaltinis, koky- 
bės. Dievas, — teigė Abelaras, — kreipia dėmesį ne į tai, ką darome, o 
kokia dvasia tai darome, tr ne nuo poelgio, o nuo intencijos priklauso 
veikiančiojo nuopelnai ar pripažinimas. 

Jeigu nuo mūsų intencijos priklauso gėris ir blogis, vadinasi, nuo 
intencijos priklauso ir išganymas bei pasmerkimas. Daugelio teologų 
požiūriu, šiuo teiginiu Abelaras grįžo prie Pelagijaus erezijos, skelbu- 
sios, kad žmogaus išganymas yra jo paties reikalas, kitaip tariant, — 
nuopelno rezultatas, o ne gailestinga Dievo malonės dovana. Popie- 
Žiui nusiųstoje Bernardo Klerviečio skundo medžiagoje pateikta tokia 
Abelaro teksto ištrauka, pagrindžianti kaltinimą pelagianizmu: Taigi 
reikia pasakyti, kad žmogus gali pelnyti malonę savo protu — aišku, Dievo 
duotu — ir, vadinasi, Dievas ne daugiau padeda pelnyti malonę tam, ku- 
ris turi būti išganytas, negu tam, kuris nebus išganytas. 

Minėjau, kad Abelaro požiūriu gera intencija yra ne ta, kuri 
atrodo gera, bet kuri iš tikrųjų tokia yra. Todėl įsitikinimas, kad 
darai gera ir kad tai, ką darai, Dievui malonu, dar nelaiduoja gerų 
darbų. Geri darbai turi būti paremti žinojimu, todėl būtina gerai 
išmanyti Dievo įsakymus. Tačiau kaip žmonės galėjo turėti gerų in- 
tencijų seniau, dar prieš paskelbiant Evangeliją, arba kaip gali jų tu- 
reti tie įvairiose šalyse gyvenantys šiuolaikiniai žmonės, kurių evan- 
gelinės tiesos dar nepasiekė? Ar galima nusidėti prieš įstatymą, kurio 
nežinai? Ar žmonės privalo būti atsakingi už blogus poelgius, jeigu 
jie negebėjo atpažinti jų etinės kokybės? 

Antai medžiotojas taikėsi į ožį, kurį jis matė, tačiau užmušė žmo- 
gų, kuris į jo regėjimo lauką nepateko. Be abejo, rezultatas blogas, 
tačiau pats veiksmas ar bent jo intencija nebuvo blogi. Kristaus per- 
sekiotojai, privedę jį prie mirties, padarė bloga. Tačiau jeigu jie buvo 
įsitikinę, kad taip elgtis juos verčia sąžinė, tai ar apsaugodami Išga- 
nytoją nuo mirties jie nebūtų dar labiau nusidėję? Argi iš tikrųjų visi, 
nepažinę Evangelijos ir likę be krikšto malonės — net jeigu jie nė 
negalėjo jos pažinti ir gauti krikšto — turi būti pasmerkti? Nejaugi 
turi būti pasmerkti ir pranašai bei filosofai? Anaiptol: Dievas suteikė 
jiems tiesos šviesą, kuri įsismelkė į jų pažiūras, kai kuriuos jų aplankė 
Šventosios Trejybės, netgi Įsikūnijimo ir Atpirkimo paslapties nuo- 
jauta. Jų likimo keliai liudija, kad jie visada elgėsi pagal natūraliosios 
teisės principą, kurį Evangelija tik tiksliau išreiškė. Patviriiname, — 
pabrėžė filosofas, — jog tiek jų gyvenimas, tiek ir doktrinos aukščiausiu 
laipsniu išreiškia evangeliškąjį ir apaštališkąjį tobulumą, jog nuo krikš- 
čioniškos1os religijos jie menkai tenukrypsta arba apskritai jos nepažei- 
džia... Pateisinimo neverti tik kai kurie žydai ir pagonys, neišgirdę 
savo mokytojų, nepriėmę išganingų tiesų, kurias šie skelbė ir kurias 
Dievas žydams apreiškė per tarpininkus pranašus, o pagonims — per 
filosofų mokymus. 

Krikščioniškasis apreiškimas nėra neperžengiamas barjeras, kar- 
tą ir visiems laikams atskyręs tiesą nuo paklydimo, tikinčiuosius nuo 

pagonių, išrinktuosius nuo pasmerktųjų. Tarp žydų ir pagonių pa- 
saulio ir krikščionių pasaulio esama sąsajų ir tęstinumo. Krikščiony- 
bė yra ne iki jos buvusių religijų draudimas, o teisėtas jų papildymas 
ir sinteze. Abelaro „Dialoge tarp filosofo, judėjo ir krikščionio“ pas- 
tarasis stengiasi įtikinti savo pašnekovus, ne kvestionuodamas jų skel- 
biamas tiesas, bet jas pripažindamas ir įtraukdamas į krikščioniškąją 
mąstyseną, kuri, būdama sinkretiška visuma, esanti turtingesnė ir 
visapusiškesnė. 

„Skaitant Abelarą, — rašė Etjenas Žilsonas (Étienne Gilson), — 
negalima neprisiminti išsimokslinusių XVI amžiaus krikščionių, pa- 
vyzdžiui, Erazmo, kurių manymu, tarp senovės išminties ir Evange- 
lijos išminties tėra nedidelis nuotolis .* 

Abelaras nesukūrė glaustos, vientisos sistemos. Tačiau filosofinį 
bei teologinį mąstymą jis praturtino fundamentaliomis idėjomis; jos 
suvaidino didžiulį vaidmenį tolesnėje šių disciplinų istorijoje, teikė 
įkvėpimo iškiliausiems mąstytojams, tokiems kaip Dekartas (De- 
scartes), Spinoza, Leibnicas (Leibniz) ar Kantas. 

Pravartu prisiminti ir jo poziciją, vadinamą „sermonizmu“ (nuo 
lotyniško sermo — prasmingas žodis), kurios jis laikėsi viduramžių 
ginče del universalijų (bendrųjų objektų arba būčių, bendrybių). Gin- 
čui pagrindą davė Boecijus, išvertęs į lotynų kalbą neoplatoniko Por- 
fyrijo veikalą „Isegora“, kuriame buvo pateiktas Aristotelio „Karego- 
rijų komentaras. Porfyrijas čia iškėlė tokius klausimus: Ar 
universalijos egzistuoja tikrovėje, ar tik prote? Jeigu jos egzistuoja 


* Erazmas Roterdamietis, filosofas ir religijos reformatorius, puikai išmanęs antikos 
kultūrą, vienas iškiliausių Renesanso žmonių, be kita ko, „Pagiriamojo žodžio kvai- 
lybei“ (1509) autorius, savo raštuose reikalavo, kad krikščionybė grįžtų prie evan- 
geliškos dvasios, o pabrėždamas etinį tikėjimo pobūdį ir siedamas tikėjimą su va- 
lios laisvės idėja ir pagarba protui, kovojo su prietarais, apeigų formalizmu, 
dvasininkijos korupcija ir jos politiniais užmojais. Skelbdamas būtinybę tobulinti 
Katalikų bažnyčią, jis stojo ir prieš Liuterio pradėtą reformaciją. 

tikrovėje, tai ar jos yra kūniškos, ar dvasinės prigimties? Jeigu jos yra 
dvasinės prigimties, tai ar jos egzistuoja atskirai nuo jusliškai suvo- 
kiamų daiktų, ar su jais susijusios? Paties Boecijaus požiūriu, univer- 
salijos yra bendra vienos rūšies atskirybių substancija, antai, kiekvie- 
nam individui yra būdinga ta pati žmogaus esmė (šis požiūris vėliau 
buvo pavadintas „nuosaikiuoju realizmu“). „Kraštutinis realizmas“, 
kuriam atstovavo šv. Anzelmas ir jo sekėjas Anzelmas Lanieus, laikė- 
si požiūrio, kad universalijos egzistuoja objektyviai, t. y. — pirma daik- 
tų ir nepriklausomai nuo atskirybių, ir yra jų modelis. Kitame poliu- 
je atsidūrė „nominalizmas“, kurio pradininkas buvo Roscelinas. Jis 
teigė, kad realiai egzistuoja tik atskiri daiktai, o bendrosios sąvokos 
yra tik voces, žodžiai, kurie, neturėdami jokių būties atitikmenų, ne- 
turi ir pažintinės vertės. Abelaras, kuris buvo Roscelino (bet sykiu ir 
Anzelmo Laniečio) mokinys, laikėsi prielaidos, kad realiai egzistuoja 
tik pavieniai daiktai, o bendrumas, kuris būdingas tik kalbos žo- 
džiams, yra pažintine prasme įteisinta abstrakcija, leidžianti mums 
atkreipti dėmesį į atskiras daiktų savybes, nors jos atskirai ir neeg- 
zistuoja (antai atkreipdami dėmesį į kokio nors daikto formą, apei- 
name materiją, nors iš Aristotelio žinome, kad iš tikrųjų materija ir 
forma yra neatsiejamos). Tomas Akvinietis, prieštaravęs nomina- 
lizmui visu šimtmečiu vėliau, užėmė sinkretinę poziciją: universa- 
lijos egzistuoja tiek pirma daiktų (kaip Dievo prote esančios 1dė- 
jos, pagal kurias Jis kuria pasaulį), tiek daiktuose (kaip jų esmė ar 
rūšinė forma), tiek ir po daiktų (kaip abstrahavimo būdu sukurtos 
proto sąvokos). 

Ne tik Abelaro mintys, bet ir dramatiškas jo gyvenimas, o ypač 
tragiška meilė Eloizai, vienai gražiausių istorijoje moters asmenybių, 
tapo neišsemiamu Europos kultūros, meno ir literatūros šaltiniu: žen- 
giant į XX amžių, jau buvo sukurta daugiau nei tūkstantis literatūri- 
nių Abelaro ir Eloizos meilės istorijos versijų... 


TOMAS AKVINIETIS, 
ARBA SUTVARKYTAS PASAULIS 


P asakojama, kad Prancūzijos kara- 
liaus Liudviko IX dvare nutiko toks incidentas: tylus ir į kontem- 
pliaciją paniręs galingo stoto dominikonas staiga pakėlė aukštyn mil- 
žinišką kumštų ir, trenkęs į valgiais nukrautą stalą, garsiai sušuko: 
Sutvarkysime tuos manichejininkus. Šitaip priėmime pas karalių pa- 
čiame lengvabūdiškų kalbų ir nerūpestingų pašnekesių įkarštyje pra- 
bilo Tomas Akvinietis. 

Kadaise, studijų metais, kolegos jį vadindavo „nebyliu jaučiu“. 
Iš tiesų, Tomas nesileisdavo į ginčus. Išsiskyrė tuo, kad buvo stam- 
baus sudėjimo, aukšto ūgio ir labai apkūnus. Pašaipi pravardė jam 
tiko ne tik dėl išorinių savybių. Ji atitiko ir jo polinkius bei charak- 
terį. Jis buvo be galo darbštus, dirbdavo lėtai, bet labai metodiškai 
ir nuodugniai, pasižymėjo geležine logika, nepalaužiama valia ir 
užsispyrimu. Tačiau kolegos, ko gera, nė neįsivaizdavo, kad didy- 
sis tylenis taps neregėtai produktyviu rašytoju, o lėta ir pedantiškai 
nuodugni mąstysena iš tikrųjų slėpė guvų, naujų sprendimų ieš- 
kantį protą. 

Jo tėvas grafas Landorfas buvo Akvino feodalas (dėl to Tomą 
vadino Akviniečiu). Sūnų jis išsiuntė į netoliese, ant Monte Kasino, 
įsikūrusį benediktinų vienuolyną, vildamasis giminės garbei jį tap- 
siant vyriausiuoju abatu. Tačiau likimas lėmė, kad Tomas atsisakė 
benediktinų abito ir įstojo į šv. Dominiko ordiną. Šeima šiam spren- 
dimui smarkiai priešinosi, net kreipėsi į popiežių, kad šis atitinka- 
mai paveiktų ordino vyresniuosius. Tačiau Tomas sprendimo nepa- 
keitė. Netrukus, gavęs Jono Teutoniečio, dominikonų ordino 
generolo, rekomendaciją, išvyko į Paryžiaus universitetą. Kelionės 
tikslą pasiekė tik po metų, nes pakeliui jį sučiupo broliai ir įkalino 
šeimos pilies bokšte. Norėdami, kad šis atsisakytų savo sprendimo, 
emesi visokių išmėginimų. Tomas nepalūžo, nors „psichologinėje 
kovoje“ buvo pasitelkta net gražuolė pasileidėlė. Jis išsaugojo savo 
garbę ir savąjį pašaukimą. Galiausiai šeimai teko su jo pasirinkimu 
susitaikyti. 

Paryžiuje Tomas klausė Alberto Didžiojo paskaitų. Čia baigė 
mokslus, ėmėsi kūrybos ir susilaukė Bažnyčios pripažinimo. 1259 
metais popiežius Urbonas IV iškvietė jį į Romą. Romos kurija nu- 
sprendė, kad Akvinietis yra būtent tas žmogus, kuris gebės atlikti 
milžinišką darbą — susisteminti sukrikščionintą Aristotelio inter- 
pretaciją, ir tai leis didžiojo Stageiriečio filosofiją įtraukti į teologi- 
nę tradiciją. 

Taigi minėta Tomo frazė sutvarkysime turėjo ne tik negatyvią, 
prieš eretikus, katarus, pagonis ir kitatikius nukreiptą prasmę, bet 
ir pozityvią: ji pranašavo naujos krikščioniškos pasaulio vizijos kon- 
strukciją; toji vizija bus paremta Aristotelio metafizikos prielaido- 
mis, iki mažiausių smulkmenų apgalvota, logiškai vientisa ir pasi- 
žyminti vidine darna. Ji rėmesi kitomis koncepcijomis nei Augustino 
filosofija, kurią iš esmės įkvėpė Platono idėjos. Tiesa, ir vienu, ir 
kitu atveju žmogaus gyvenimo tikslas liko Dievas. Prie Jo turėjo 
priartinti Išmintis ir pažinimas, tačiau skirtingai buvo suvokiama 
žmogaus vieta pasaulio tvarkoje ir nevienodai įsivaizduojama iš- 

mintis bei į Dievą vedantis kelias. Gana skirtingai buvo sprendžia- 
mos ir abiem sistemoms bendros problemos — kaip į apreikštąjį 
pažinimą įtraukti racionalųjį, nepakeičiant apreiškimo turinio, kaip 
teologiją, tą sacra doctrina, susieti su filosofiniais samprotavimais, 
nepažeidžiant jos esmės? 

Šv. Augustinui filosofija — tai žmogiškosios egzistencinės pro- 
blematikos intymaus išgyvenimo projekcija. Filosofavimo poreikis 
čia ženklino dramatiško žmogaus likimo, pakibusio tarp kintamu- 
mo ir pastovumo, vilties ir ilgesio, baimės ir laukimo, blogio ir gê- 
rio, jauseną. Augustinas norėjo, kad žmogus nusigręžtų nuo pasau- 
lio ir grįžtų į save, nes tik žmoguje glūdi tiesa. „Noriu pažinti Dievą 
ir sielą“, — teigė jis. — „Nejaugi nieko daugiau? Ničnieko daugiau“. 
Sielos analizė turėjo padėti pažinti ne tik save, bet ir Kūrėją. Nes 
Dievas glūdi sielos gelmėje; protas Jį įžvelgia tiesiogiai, panašiai kaip 
akis tiesiogiai mato šviesą. Pažinimas visada išauga iš žmogaus sąly- 
čio su Dievu; pažindamas žmogus dalyvauja Dievo tiesoje, kuri nu- 
šviečia žmogų nepaisant jo nuopuolio ir sugedimo. Nušviečia, jeigu 
jis geba priimti tiesą, karštai tikėdamas. Būtent tikėjimas yra sam- 
protavimo sąlyga; būdamas už samprotavimą pirmesnis, jis tampa 
kertiniu filosofijos akmeniu. 

Kitaip mąsto šv. Tomas. Savaime aišku, filosofija veda į tikėji- 
mą ir jam tarnauja. Tačiau racionalusis pažinimas nėra apšvietimo ir 
tiesioginio Žmogaus sąlyčio su Dievu pasekmė. Dievas nuo žmogaus 
yra be galo nutolęs. Žmogus negali Jo nei matyti, nei dalyvauti Jo 
mintyse. Tik prigimtinio proto pastangomis jis pamažu kyla nuo 
kūrinijos analizės prie jos priežasties ir galutinio tikslo. Tik šis vargi- 
nantis tarpinis kelias prigimtinį protą gali priartinti prie Kūrėjo. 

Taigi filosofijos išeities taškas nėra nei sielos ir jos išgyvenimų 
analizė, nei klausimas, kas yra žmogus, kokie jo siekiai ir troškimai. 
Filosofija prasideda, apmąstant objektyvią daikto sandarą, pasaulį ir 
jo struktūrą. Atskleisdamas tikrovės tvarką, sureguliuotą ir suplanuotą 
hierarchinę jos struktūrą, protas neišvengiamai pakyla iki Kūrėjo, 

kurio išmintingas planas pašaukė pasaulį egzistencijai ir kuris sutei- 
kė pasauliui prasmę, nustatydamas galutinius jo tikslus. Atskiras daik- 
tas gali būti apibrėžtas ir suprastas tik tos tvarkos bei vietos, kurią jis 
užima kūrinijos hierarchijoje, atžvilgiu. 

Vadinasi, žmogaus problema yra ne jo sielos turinio, o jo vietos 
objektyvioje būčių hierarchijoje problema; tą vietą jis privalo sąmo- 
ningai prisiimti. Tik tada jis galės protingai ir laimingai gyventi. Re- 
zignacija arba maištas, iškreipdami žmogaus prigimtį, pasmerkia jį 
baimei ir proto sumaiščiai. Augustino požiūriu, Žmogaus egzistenci- 
ja pačia savo esme yra neatsiejama nuo dramatiškų prieštaravimų, 
tuo tarpu Tomui ji — sureguliuotos ramybės sritis, o visi prieštaravi- 
mai — tai atsitraukimo nuo natūralios tvarkos rezultatas, žmogaus 
maišto padarinys. Tomo įsitikinimu, gamtos harmonijos bei žmo- 
gui skirtos vietos pasaulyje pripažinimas yra pasitikėjimo Kūrėjo iš- 
mintimi išraiška, tikrovės tvarkos religinės pajautos rezultatas. 

Laikantis šios programos, filosofija privalo atsigręžti į pasaulį ir 
paversti jį racionalios refleksijos objektu. Tai lėmė, kad įspūdingos 
apimties, drąsių idėjų kupina Tomo kūryba tapo kone visa apiman- 
čia to meto mokslo enciklopedija. Būdama epochos intelektinių sie- 
kių liudininke, ji išreiškė atkaklias pastangas suprasti, suvienyti ir 
harmonizuoti visa, kas sudaro tikrąją žmogiškosios tikrovės, žmogiš- 
kųjų troškimų ir vilčių sterą. Augustino nusistatymas prieš autono- 
miškas proto pastangas ir pasaulietinius mokslus Tomui visiškai sve- 
timas. Priešingai, tokio pažinimo vertė čia ypač pabrėžiama, ir tolesnis 
jo plėtojimas laikomas programiniu uždaviniu. Kita vertus — beje, 
tai esminis momentas, — tas pažinimas niekada neturi tapti pats sau 
tikslu ir savarankiška vertybe. Pasaulio analizė ir pasaulietinis pažini- 
mas turi priartinti žmogų prie Kūrėjo; tai kelias, kuris, vesdamas į 
galutinį žmogiškosios egzistencijos žemėje tikslą — amžinąjį išgany- 
mą, kreipia Dievo link. 

Filosofija, pasak Tomo, gręžiasi į pasaulį. Tačiau stengdamasi 
pasaulį suprasti, paskutinėje instancijoje ji neišvengiamai turi per- 

žengti pasaulio ribas, kad galėtų pasiekti Absoliutą, amžinąją tiesą, 
apibrėžiančią visko, kas egzistuoja, pradžią ir prasmę. Šito siekdama, 
filosofija priartėja prie teologijos. Iš mokslo apie pasaulį ji virsta moks- 
lu apie Dievą, racionaliosios teologijos, kuriai rūpi protu įrodyti ti- 
kėjimo tiesas, tarnaite. Tačiau ne visos apreiškimo tiesos gali būti 
racionaliai interpretuojamos. Daugelis dogmų (pavyzdžiui, tikėjimas 
Švč. Trejybę, įsikūnijimo istoriją, kūnų iš numirusių prisikėlimą) pra- 
noksta žmogaus proto galimybes ix turi būti priimtos tokios, kokias jas 
Dievas pateikia tikėjimui. 

Vadinasi, yra du keliai: vienas nuo Dievo veda į pasaulį. Tai 
dogmatinės teologijos kelias. Kitas, prasidėjęs nuo kūrinijos, veda 
Dievo link. Taip elgiasi filosofija ir racionalioji teologija. Tačiau šie 
du keliai turi tarp savęs derintis. Atsiradus prieštaravimui, lemiamas 
yra apreiškimo balsas. Priimtinos tik apreiškimo turinį atitinkančios 
proto tiesos. Apreiškimui prieštaraujantys teiginiai visada klaidingi. 
Sitaip Tomas suformulavo „negatyviosios normos“ principą, ne kar- 
tą pasitarnavusį Bažnyčiai, kuri, kovodama su pasaulietinio proto 
„uzurpacijomis“, pasitelkė jį kaip kriterijų, leidžianų atskirti orto- 
doksinius mokslinius teiginius bei atradimus nuo eretiškų, tiesą nuo 
netiesos. Taigi mokslo reabilitacija Tomo filosofijoje galiausiai reiš- 
kė mėginimą pajungti mokslą teologinei interpretacijai bei apreikšto 
žodžio raidei. 

Tomo pasiūlytas tikėjimo ir proto problemos sprendimas buvo 
atvirai polemiškas. Tai buvo atsakymas, tiesiogiai kritikavęs didžiojo 
arabų filosofo aristotelininko Averojaus lotyniškųjų sekėjų pažiūras. 
Šie stengėsi pasaulietinius mokslus išlaisvinti iš teologijos globos ir 
religinio spaudimo ir šitaip laiduoti nevaržomą ir dinamišką jų sklaidą. 
Vardan to ir buvo siekiama atskirti proto ir tikėjimo steras, kaip dvi 
skirtingas, tarpusavyje nepriklausomas ir visiškai izoliuotas tvarkos 
sistemas. Šis tikslas buvo aiškiai suformuluotas dvejopos tiesos teori- 
joje, skelbusioje, jog „viena tiesa yra apreiškimo tiesa, kita — filosofi- 
jos ir prigimtinio proto tiesa. Kilus konfliktui, paprasčiausiai taria- 

me: štai išvados, prie kurių aš prieinu savo, kaip filosofo, protu, bet 
kadangi Dievas negali meluoti, aš taipogi priimu tiesą, kurią Jis mums 
apreiškė, ir tikėjimo galia jos laikausi“ (Sigeras Brabantietis). Tokiai 
programai, kuri reikalavo pasaulietinį protą išlaisvinti, padaryti jį 
nepavaldų absoliučiam apreikšto žodžio autoritetui ir Bažnyčios ju- 
risdikcijai, prieštaravo Tomas. 

Dievo buvimo pajauta glūdi žmogaus prigimtyje. Tačiau toji 
pajauta nėra bent kiek tiksliau apibrėžta. Dievas yra didžiausia lai- 
mė, bet, kita vertus, laimę kiekvienas kitaip įsivaizduoja. Natūralioji 
teologija ateina žmogui į pagalbą ir, išdėstydama Dievo buvimą pa- 
grindžiančius proto argumentus, stengiasi suteikti Žmogaus pajautai 
tikrumo ir paversti jį žinojimu. Tomas suformulavo penkis tokius 
įrodymus. Jie yra kosmologiniai: remiantis pasaulio analize, juose 
prieinama prie išvados, jog egzistuoja pasaulio Kūrėjas. 

Pirmajame jų, ex motu (grindžiamame judėjimo argumentu), 
šitaip samprotaujama: pasaulyje tikrai esama judėjimo — tai patvirti- 
na mūsų juslės, o visa, kas juda, kažkas yra išjudinęs. Tačiau „išju- 
dintojų grandinė negali tęstis be galo. Jeigu nebūtų pirmojo postū- 
mio, nebūtų ir antrojo ir t. t., taigi judėjimo apskritai nebūtų. 
Vadinasi, esama pirmojo postūmio, kurio dėka pasaulyje vyksta ju- 
dėjimas. Tas pirmasis postūmis, pirmasis „išjudintojas“, kuris pats 
išlieka nejudantis, yra Dievas.* 

Panašiai ir antrajame įrodyme (paremtame veikiančios priežas- 
ties argumentu) iš prielaidos, kad esatis visada turi savo priežastį ir 


* Cituojamo samprotavimo klaidos akivaizdžios. Pirmoji prielaida yra klaidinga fi- 
zikos požiūriu, ji prieštarauja mechanikos principams. Tačiau logiškai klaidinga 
yra ir antroji prielaida, jai būdinga loginė ekvivokacija. Mat Tomas pakaitomis 
operuoja tai absoliučiai pirmojo postūmio, tai pirmojo pakankamai išskleistos įvykių 
grandinės postūmio sąvokomis. Iš teiginio, kad tam tikra judesių seka yra išjudin- 
ta pirmojo postūmio, jokiu būdu negalima dedukuoti, kad turi būti išjudintojas, 
pirmesnis apskritai visų judesių atžvilgiu. Analogiška klaida būdinga ir antrajam 
įrodymui. 

kad priežasčių grandinė negali būti begalinė, dedukuojamas pirmo- 
sios visa ko priežasties, arba Dievo, buvimas. 

Trečiajame įrodyme (kuris paremtas būtinumo ir atsitiktinumo 
argumentu) daroma prielaida, kad visi pavieniai dalykai yra atsitik- 
tiniai ta prasme, kad jie gali būti, bet gali jų ir nebūti (jie atsiranda iš 
nebūties ir išnyksta pereidami į nebūtį). Tai, kas egzistuoja, negali 
rastis pats iš savęs. Vadinasi, turi egzistuoti kažkokia būtina būtis, 
kurios egzistencija kyla iš pačios jos esmės. Toji būtina būtis — Die- 
vas — kaip tik ir yra atsitiktinių būčių šaltinis. 

Ketvirtasis įrodymas (jis paremtas tobulumo laipsnio argumen- 
tu) Dievo buvimą dedukuoja iš fakto, kad daiktuose glūdi daugiau 
ar mažiau būties. Tą „mažiau“ ar „daugiau“ galima suvokti tik lygi- 
nant su kažkuo, kas yra aukščiausio laipsnio. Taigi iš daiktų netobu- 
lumo logiškai plaukia tobulumo pilnatvės, taigi Dievo, buvimas. 

Galiausiai penktasis įrodymas (jis paremtas Dievo vadovavimo 
argumentu) teigia, kad jeigu pasaulyje egzistuoja tvarka ir harmoni- 
ja, tai kažkas tą tvarką turėjo nustatyti.* 

Nepaisant to, kad Tomo įrodymus Bažnyčia pripažino, jie buvo 
ne kartą kritikuojami, neišskiriant ir krikščionių autorių.** Daugu- 
ma nepriekaištingų įrodymų ieškojusių filosofų Tomo argumentaci- 


* Šis įrodymas taip pat remiasi logine klaida ir galiausiai nieko neįrodo. Čia susi- 
duriame su klasikiniu samprotavimo ydingo rato atveju. Pamatiniu samprotavi- 
mo argumentu čia laikoma tai, ką reikia įrodyti. Nustatydami, kad koks nors 
procesas yra tikslingas, mes tuo pačiu pasakome, kad jis vyksta, nes jį kažkas 
sąmoningai sumanė. Taigi tikslingumo konstatavimas reikalauja išankstinės prie- 
laidos, kad kažkas pasaulį vairuoja, bet anaiptol to neįrodo. 


* * Pats Tomas savo ruožtu kritikavo ontologinį įrodymą, kurį jo amžininkai kone 
visuotinai pripažino ir kurio autorius buvo šv. Anzelmas, vienas scholastikos 
kūrėjų. Anzelmas teigė, kad negalima nuosekliai mąstyti apie Dievą ir sykiu 
neigti Jo faktinį buvimą, nes Dievo sąvoka apima visas tobulumo apraiškas, tarp 
jų ir egzistavimą, kurio stoka būtų akivaizdus nerobulumas arba tobulumo sty- 
gius. Kitaip tariant, iš Dievo, kaip tobuliausios būties, definicijos logiškai plau- 
kia Jo egzistavimo tikrumas. Vadinasi, kas pripažįsta Dievo sąvoką ir tuo pat 

ją atmetė. Ir nors jų pastangos pozityvaus rezultato nedavė, kritinė 
analizė apnuogino neabejotiną visų ligi tol buvusių pastangų ir mė- 
ginimų trūkumą. Paradoksalus dalykas: įdėmus ir mąslus teologinių 
traktatų skaitytojas gali sukaupti pakankamai daug prielaidų, ver- 
čiančių jį atsisakyti bet kokių racionalių įrodymų. Galiausiai tai pa- 
skatino kai kuriuos teologus teigti, kad tokie įrodymai apskritai ne- 
galimi. „Protas, — skelbė kardinolas Niūmenas, — visada krypsta 
netikėjimo pusėn ir atskleidžia vis daugiau keblumų“. 

Tomo pateikti Dievo įrodymai nedaug tesako. Jo esmė ir toliau 
lieka mįslinga paslaptimi. Žmogus pažįsta Dievą iš jo veiklos pasau- 
lyje apraiškų, tačiau jis niekada negali pasakyti, kas yra Dievas pats 
savaime. Pastangos iš baigtinių padarinių dedukuoti begalinę prie- 
žastį — tai tas pat, kas norėti šaukštu išsemti vandenyną. Taigi žmo- 
gui reikia būti nuolankiam ir susitaikyti su savo bejėgiškumu. 

Tačiau nors Tomo įrodymai mažai ką tesako apie Dievą, jie bylo- 
ja apie pasaulį, apie jo pavaldumą, nepakankamumą ir egzistavimo 
nesavarankiškumą. Dievas pašaukė pasaulį egzistencijai, nustatė jo san- 
darą ir tikslingai sutvarkė, apsaugodamas nuo nebūties. „O jūsų net 
visi galvos plaukai suskaityti , — mokė Evangelistas. Dievo apvaizda 
pasiekia ir mažiausią smulkmeną, nuo Kūrėjo žvilgsnio nepasislėps nė 
menkiausias kirminas. Visa, kas egzistuoja, gyvena ir veikia — yra kūri- 
mo akto rezultatas ir turi prasmę nustatyto tikslo atžvilgiu. Absoliuti 
priklausomybė nuo Dievo yra aukščiausia pasaulio tiesa. 

O kokia yra žmogaus vieta pasaulyje? Tai be galo svarbus klau- 
simas, tačiau atsakymas į jį lygiareikšmis žmogaus esmės ir pašauki- 


metu kvestionuoja Jo realų buvimą, tas pažeidžia logikos principus ir pats sau 
prieštarauja. Kriuikuodamas šį įrodymą, Tomas atkreipė dėmesį, kad vienas daly- 
kas yra egzistuoti sąmonėje, o visai kas kita — egzistuoti pačioje tikrovėje. Iš mūsų 
mintyse esančios tobulos būties idėjos logiškai neišplaukia realus tos būties egzis- 
tavimas, lygiai kaip iš kokios nors tobulos salos įsivaizdavimo neišplaukia faktinis 
tos salos egzistavimas vandenyne. 

mo pažinimui. Suplanuotoje hierarchinėje pasaulio struktūroje žmo- 
gus užima ypatingą vietą. Prie jo kojų, ant žemiausių būties pakopų, 
gyvuoja materialių kūrinių pasaulis. Šie esti dvejopi: vieni yra iš pri- 
gimties inertiški, o kiti kinta, auga, net juda erdvėje. Pastarieji — gy- 
vosios būtybės. Jų judėjimo pagrindas yra nuo kūno neatskiriama ir 
mirtinga siela. Visas šis pasaulis yra žemiau Žmogaus, egzistuoja var- 
dan jo ir jam tarnauja. Taip yra todel, kad tik žmogus susideda iš 
kūno ir protingos sielos — substancialios sielos, galinčios egzistuoti 
be kūno, nes gyvybės šaltinis glūdi joje pačioje. 

Žmogus, būdamas sielos ir kūno compositum, yra sudėtinga bū- 
tis. Tačiau konflikto čia nekyla. Nes gyvenimo pagrindas ix tikslas yra 
tik siela. Žmogaus gyvenimas bus adekvatus ontologinei žmogaus 
padėčiai, jeigu jis, teikdamas pirmenybę dvasiniams tikslams, ištrūks 
iš kūniškų pagundų nelaisvės ir jeigu jo kūnas liks tuo, kuo yra — 
priemone dvasinio gyvenimo pilnatvei pasiekti. Žmogus pagrįstai 
iškilęs virš gamtos tvarkos. Tačiau tas kūrinijos karalius, kupinas pui- 
kybės materialaus pasaulio atžvilgiu, privalo būti ir nuolankus. Di- 
dis materialių kūrinių atžvilgiu, jis yra be galo mažas grynųjų dvasi- 
nių būčių, tai yra angelų, atžvilgiu. Virš žmogaus pasaulio, ant 
aukštesnės hierarchijos pakopos, yra tikrovė, kurią sudaro bekūnių 
esybių chorai — esybių, tobulumu pranokstančių visas sukurtąsias bū- 
tis. Jos tiesiogiai bendrauja su Dievu ir geba tobulai pažinti: jos pa- 
Žįsta ne juslėmis, diskursyviu mąstymu ar loginiu samprotavimu, o 
gryno intelektinio akto, tiesioginės intuicijos galia. 

Žmogaus siela, lemianti jo didybę, nėra visiškai tobula, jos to- 
bulumas ribotas. Intelektinės žmogaus galios yra silpniausias pažini- 
mo sanklodos aspektas. Intelekto šviesa yra tokia menka, kad protas, 
paliktas pats sau arba akistatoje su tuo, ką galima pažinti grynai inte- 
lektiniu būdu (ir ką be vargo geba angelai), pasirodo aklas. Jis būtų 
pasmerktas likti bevaisis ir bejėgis, jeigu nerastų įrankio, kuris vie- 
naip ar kitaip padėtų susiliesti su tuo, kas pažinimo srityje jam yra 
prieinama. Toks įrankis yra kūnas ir su juo susijusios juslės. Protui 

reikalingi jusliniai duomenys, kuriuos jis galėtų pateikti intelekti- 
niam apdorojimui — tik šitaip, pasitelkęs į pagalbą jusles, jis gali pri- 
eiti prie viršjuslinių tiesų. Šis tarpinis kelias, reikalaujantis triūso ir 
kupinas prieštaravimų, kaip tik ir rodo, kad žmogus yra silpnas ir 
kad jis iš esmės yra menkesnis už angelus. Žmogus yra netobula bū- 
tis, todel jis gali veikti tik netobulu būdu. 

Žmoguje vyksta hierarchijos kaita. Jis egzistuoja dviejų kopėčių 
sandūroje. Žmogus yra kūniškųjų esybių kopėčių viršūnėje ir sykiu 
dvasiškųjų esybių kopėčių pradžioje. Jis yra aukščiau už gyvulį ir 
žemiau už angelą. Kaip substancija, susidedanti iš kūno ir sielos, jis 
pripažįsta materialines gėrybes ir kūnišką gyvenimą, bet vertina ir 
dvasines gėrybes — išmintį ir dorą. Pirmosios gėrybės yra kiek že- 
miau žmogiškumo, antrosios — aukščiau. Žmogui svarbiausios yra 
antrosios, nes jos atveria kelią į Dievą. Į jas turi būti nukreipta visa 
egzistencija. Tik tada žmogus pasieks gėrį ir išsivaduos nuo blogio. 
Mat blogis ir gėris priklauso nuo to, ar atskiras žmogus artėja ar 
tolsta nuo tikrojo tikslo — Dievo kontempliacijos. 

Minėjau: individas, žmogus niekada nėra vienas. Jis visada yra 
didesnės visumos, socialinio organizmo dalis. Socialinis gyvenimas 
kyla iš pačios žmogaus prigimties, už žmonių bendruomenės rėmų 
jis negali realizuoti savo tikslo nei apskritai egzistuoti. Būtent del to 
visumos gėris yra aukštesnis už atskirų jos dalių gėrį. Individai turi 
būti be išlygų pavaldūs visuomenei, todėl jos gėris reikalauja hierar- 
chinės tvarkos. Vadinasi, iš pačios kolektyvo esmės plaukia, — teigia 
Tomas, — kad ne visi jos nariai gali būti tarpusavyje lygūs. Tai yra 
teisinga, nes žmogaus vertė ir jo veiklos sfera priklauso nuo vietos, 
kurią jis užima bendruomenėje, nuo funkcijos, kurią joje atlieka ir 
kuriai jis iš esmės yra skirtas. 

Visuomenė siekia tam tikro tikslo, užtat kažkas turi jai vadovau- 
ti. Panašiai kaip galva valdo kūno organus, kaip siela valdo kūną, 
taip ir socialiniam kūnui reikalinga galva, vadovas, kuris ją valdytų ir 
jai vadovautų. Toji galva yra monarchas, kuriam pavaldiniai privalo 

būti be išlygų paklusnūs. Jie turi nuolat prisiminti, kad (kaip skelbė 
šv. Paulius) „kas priešinasi valdžiai, priešinasi Dievo sutvarkymui 
Mat Kūrėjo potvarkiu hierarchinėje socialinio pasaulio tvarkoje „kiek- 
vienas žmogus tebūna klusnus viešajai valdžiai, nes nėra valdžios, 
kuri nebūtų iš Dievo“. 

Tomas ne tik pripažino monarcho valdžią ir hierarchinę visuo- 
menės struktūrą, bet ir pabrėžė, kad gyvenimas visuomenėje nėra 
galutinis tikslas, nes pati visuomenė egzistuoja vardan aukštesnio tiks- 
lo — vardan amžinojo žmonių išganymo. Todėl Bažnyčia, kaip išga- 
nymui tarnaujanti institucija, yra aukščiau už valstybę. Dvasinė val- 
džia yra viršesnė už pasaulietinę. Jeigu monarchas nesivadovauja Dievo 
nustatyta teise ir teisingumu, jeigu pameta tikslą, vardan kurio val- 
do, jis tampa uzurpatoriumi ir tironu. Tada jis privalo būti nuvers- 
tas ir atiduotas dvasinei valdžiai įvertinti, nes ši turi pirmenybę. Pa- 
saulietinė valdžia duota Dievo, taigi kas jai prieštarauja, prieštarauja 
Kūrėjui. Tačiau virš pasaulietinės valdžios yra Bažnyčia. Ji yra aukš- 
čiausias autoritetas ir teisėjas. Iškilus prieštaravimui tarp valstybės ir 
Bažnyčios reikalavimų, žmogus visada turi pasirinkti paklusnumą 
Bažnyčiai. Jis privalo taip daryti, nes jis pirmiausia turi rūpintis ne 
laikinuoju gyvenimu, o amžinuoju išganymu. 

Kartais sakoma, kad šv. Tomas (kitaip nei šv. Augustinas) rea- 
bilitavo kūniškąjį pasaulį. Toks teiginys nėra be pamato. Tačiau rei- 
kia nepamiršti, kad toji reabilitacija buvo dalinė. Tiesa, Tomas su- 
taikė žmogų su pasauliu apie jį, bet, kita vertus, jis to pasaulio nelabai 
vertino, nes pasaulis jam — tik būtina pakopa į kažkur, kas egzistuoja 
anapus. Tiesa, žmogų jis traktavo kaip žemišką esybę, tačiau priskir- 
damas žmogui nemirtingą sielą, jo pašaukimą jis siejo su anapusiniu 
tikslu. Tiesa ir tai, kad į žmogų jis žvelgė kaip į esamos visuomenės 
narį ir aukštino daugybę jo darbų, bet, kita vertus, žmogaus likimas, 
Tomo požiūriu, priklauso nuo atsidavimo Dievui ir dvasinei Bažny- 
čios valdžiai. Visas pasaulis ir visas žmogaus gyvenimas buvo įspraustas 
į tvarkingą būčių hierarchiją, kurią atvėrė ir užbaigė kūrybinis Dievo 
aktyvumas. 

Šv. Tomo doktrinoje žmogus pasirodė esąs visapusiškai priklau- 
somas ir paklusnus. Dievo sukurtas ir įmestas į pasaulį, jis stengiasi 
pasiekti absoliurą, kad pelnytų tai, ko neturi ir kas jam žadėta. Kaip 
kūniška esybė, jis privalo gerbti esamą tvarką, už kurios stovi Dievas ir 
jo sprendimai. Kaip socialinė esybė, jis turi paklusti pasaulietinei val- 
džiai, kuri yra iš Dievo. Kaip nemirtinga siela apdovanota esybė, jis 
turi veržtis prie Dievo ir besąlygiškai pasitikėti jo žemiškuoju vietinin- 
ku — Bažnyčia. Kiekvienas jo poelgis turi vertę objektyvios pasaulio 
tvarkos, kurioje pats dalyvauja, bei tos tvarkos Kūrėjo atžvilgiu. 

Tridento susirinkime (1567) Pijus V paskelbė Tomą Bažnyčios 
Daktaru, o jo „Summa Theologiae“ atsidūrė ant altoriaus greta Šven- 
tojo Rašto. Tomo kūryba tapo aukščiausiu filosofiniu teologiniu Baž- 
nyčios autoritetu. Su ja elgtasi taip, kaip vienuolės iš Fosano (vie- 
nuolyno, kuriame 1274 metais didysis Akvinietis mirė) pasielgė su 
jo žemiškaisiais palaikais (trokšdamos įamžinti didžiai išmintingo 
tevo palaikus, juos užmarinavo; atskyrusios galvą, kūną paslaptingai 
preparavo). Tomo kūryba buvo laikoma visiems laikams privaloma 
absoliučia tiesa. Neretai ji buvo traktuojama kaip socialine prasme 
konservatyvios pozicijos pagrindimas, teikiantis metafizinį pamatą 
integristinėms programoms, siekusioms socialinio gyvenimo visumą 
pajungti Bažnyčios valdžiai. Tačiau Akviniečio doktrinoje yra prie- 
laidų, turėjusių visai kitą reikšmę. Jeigu žmogaus gyvenimas vyksta 
dviejose plotmėse — žemiškojoje ir eschatologinėje, — jeigu pripažįs- 
tame, kad tos dvi tvarkos reliatyviai viena nuo kitos nepriklauso, tai 
Bažnyčios vieta yra visų pirma Bažnyčioje, o jos politiniai užmojai — 
blogas dalykas. Būtent taip šv. Tomo doktriną interpretavo šiuolai- 
kinis katalikiškos pakraipos prancūzų filosofas, krikščioniškojo per- 
sonalizmo kūrėjas Žakas Maritenas (Jacgues Maritain). 


EKHARTAS, 
ARBA SIELOS BEDUGNĖ 


Brolis Ekhartas (Eckhart), apsigy- 
nęs Sorbonoje magistro (šiandien tai atitiktų habilituotą daktarą) 
laipsnį ¿n sacra theologia ir metus čia dėstęs, nuo 1302 metų vadinamas 
Mokytoju Ekhartu. Praėjus dešimtmečiui, jis vėl grįžo į Paryžiaus 
universitetą — po Tomo Akviniečio jis buvo pirmasis dominikonas, 
antrą kartą skaitęs čia paskaitų ciklą. Tada jis jau buvo žinomas žmo- 
gus, prieš tai ėjęs įvairias pareigas: buvo vienuolyno vyresniuoju, do- 
minikonų ordino čekų provincijos generolo vikaru, regentu, inspek- 
toriumi, ganytoju; 1310 metais vienuolijos kapitula paskyrė jį 
Saksonijos, kuriai priklausė 47 konventai ir daug moterų vienuoly- 
nų, provinciolu. Be to, jis aktyviai įsitraukė į mokytojo darbą, o ypa- 
tingą šlovę jam pelnė pamokslai, pasakyti ir užrašyti liaudies kalba. 
Nepaisant to, į gyvenimo pabaigą jis buvo apkaltintas erezija — 1326 
metais Kelno arkivyskupas įsakė iškelti jam inkvizicijos bylą. 

Ekhartas gynėsi: apeliavo į savo gyvenimą, pasitelkė ordino 
brolių bei tikinčiųjų liudijimus, bandė atremti priekaištus, sykiu 
pripažindamas, jog kai kurios jo minčių formuluotės galinčios bū- 

ti perdėm painios ir neaiškios. Inkvizitorių šališikumo nuginkluo- 
tas, kreipėsi pagalbos į popiežių, pabrėždamas esąs kiekvieną aki- 
mirką pasirengęs atšaukti savo mokslą, jei tik bus įrodytas jo klai- 
dingumas. Jono XXII pavedimu buvo sudaryta nauja komisija, į 
kurią įėjo kardinolai ir žinomi teologai. Ši komisija iš anksčiau abe- 
jotinais laikytų 108 teiginių kvestionavo 28. Galiausiai 1329 metų 
kovo 27 dieną, jau po Mokytojo mirties, pasirodė popiežiaus bulė, 
pasmerkusi Ekhartą; 17 teiginių buvo pripažinti neabejotinai ere- 
tiškais, o 11 — įtartinais. 

Kitaip nei šv. Tomas, kuris rėmėsi Aristoteliu, Ekhartas šliejosi 
prie neoplatoniškosios tradicijos, su kuria buvo susipažinęs pirmiau- 
sia iš Pseudodionisijo ir Eriugenos raštų. Savo teoriją jis konstravo 
pradėdamas nuo Dievybės, kaip aukščiausios būties ir aukščiausio 
tobulumo, sąvokos. Tas Vienis yra ne tik už ir virš kūrinijos, bet ir 
virš bei už Dievo kaip asmens: jis yra ne-Dievas, ne-dvasia ir ne- 
-asmuo. Jis nesietinas su jokiu vaizdu ir jokiu asmeniu, jis jokiu as- 
pektu nera į ką nors panašus. Mes daugių daugiausia galime apie jį 
kalbėti, pasitelkdami metaforas, pavyzdžiui: amžina tamsuma, bega- 
linė tyla, nedrumsčiama ramybe... Tas Vienis yra virš vardų ir virš 
gamtos. Dievas yra neišreiškiamas, grynąja savo esme jis yra bevardis ir 
virš bet kokio vardo, joks žodis ir joks teiginys negali Jo esmės aprėpti, 
joks kūrinys nepajėgus Jo išreikšti ar nusakyti. Vienintelė Absoliuto 
apibrėžtus yra jokios apibrėžties nebuvimas, nes bet koks apibrėži- 
mas būtų ir jo apribojimas, taigi pripažinimas tobulumo stygiaus, 
nes tobulumas — tai pilnatvė, nuo kurios neįmanoma nieko atimti ir 
kuriai neįmanoma nieko pridėti. Neturėdamas jokios apibrėžties, 
Absoliutas yra iš principo nepažinus, todėl, būdamas mums viskas, 
jis sykiu pasirodo esąs niekas. Suprantama, niekas žmogiškuoju su- 
pratimu: jokie mūsų kalbos žodžiai negali išreikšti tikrosios jo pri- 
gimties. O jeigu Jis nera nei gerumas, nei būtis, nei tiesa, nei vienis, kas 
gi tuomet Jis yra? Ir atsakė: — Niekas. Jis nėra nei tas, nei anas. Jeigu 
tebemanai, kad Jis yra kažkas, Jis nėra tai. 

Bet kaip, pradėjus nuo Vienio — t. y. absoliučiai savaimingos 
esaties — paaiškinti pavienių daiktų, kurie taip skiriasi nuo anos pa- 
matinės tobulybės, buvimo pagrindą? Pats Vienis yra šaltinis, netu- 
rintis šaltinio, tėkmė, kuri iš niekur neišteka — jis yra absoliuti ema- 
nacijos proceso pradžia. Bet kodėl toji emanacija vyksta? Dievybė 
yra (čia Ekhartas išimtinai pasitelkia pozityvų apibrėžimą) protas, o 
proto egzistavimo forma, arba jo atributas, yra pažinimas. Absoliu- 
tas, kuris proceso pradžioje nežinomas tūno pats savyje, siekia atpa- 
žinti pats save, visą turtingą iki tol užslėptą savo turinį. Tas troški- 
mas generuoja istorinį savęs kūrimo bei atskirų būčių (pasaulio, 
daiktų, žmonių ir t. t.) diferenciacijos procesą. Tai — būtinos pako- 
pos Absoliuto kelyje į savimonę. Pabrėšime: Absoliuto veiksmai yra 
ne kūrimo, o į save nukreipto dėmesio aktai; antra, emanacijos jude- 
sys vyksta ratu, jo pradžia kartu yra ir pabaiga: Pirmosios Pradžios 
buvimo pagrindą sudaro Jo galutinis tikslas. Absoliutas, nuo kurio 
viskas prasideda ir kurio dėka viskas vyksta, galiausiai grįžta į save, į 
tikrąją ramybės sritį, tačiau dabar, kelio pabaigoje, Jis jau yra iki galo 
suvokęs turtingą vidinį savo paties turinį. 

Dievybė, būdama pati savaime nelaikiška, tampa būtina sąlyga 
tam, kas laikiška, dar daugiau — tik laike ji iš tikrųjų išsipildo. Tiesa, 
apie ją pačią negalima kalbėti tapsmo kategorijomis, vis dėlto tik 
kurdama atskiras būtis ji reiškiasi ir atpažįsta save, žodžiu — iki galo 
išskleidžia savąją egzistenciją. Vadinasi, būdama istoriškumo sąlyga, 
ji pati į tą istoriškumą įsipina; pasaulio istorija — tai i1manentiško 
Dievybės tikslo laipsniškos raiškos ir išsipildymo procesas. Tuo pa- 
čiu pasirodo, kad toji absoliuti būtis iš tikrųjų tarsi ir nėra absoliu- 
ti — jos savirealizacija reikalauja kūrinijos, ir šia prasme ji nėra visiš- 
kai savaiminga. 

Procese, kuriame Dievybės troškimas pažinti save iš tikrųjų rea- 
lizuojasi, išskirtinę reikšmę turi Šventosios Trejybės asmenys. Die- 
vybė pirmiausia apibrėžiama kaip gebėjimas gimdyti. Būtent Dievas 
Tėvas yra Vieniui būdingos gimdymo galios raiška ir kristalizacija. 

Kadangi tikroji Dievybės būtis yra protas ir pažinimas, tai ir Tėvui 
būdingas gimdymo aktas reiškiasi Žodžio sakymu (antai Šventajame 
Rašte parašyta, kad Dievas tarė „Tebūna“ — ir viskas atsirado). Įsisą- 
monindamas pats save, Dievas Tėvas pagimdo Žodį - Sūnų, kitaip 
tariant, Sūnus emanuoja iš Tėvo, apreikšdamas jam jo prigimųį. Ga- 
liausiai iš Tėvo ir Sūnaus sąjungos, arba iš kūrimo galios ir žodžio 
sintezės, randasi trečiasis Trejybės asmuo — Šventoji Dvasia. 

Dievybė, emanuodama išorėn savo vidinį turinį, suvokia save. 
Šio proceso išeities taškas yra Vienis, vidurinioji jo grandis — trys 
dieviškieji asmenys, o rezultatas — daugybė daiktų. Šių kūrėjas yra 
Dievas kaip asmuo, daiktai yra galutinė jo skleidimosi, arba emana- 
cijos, pakopa: Jis turi išsisakyti ir be paliovos gimdyti. Kaip uk dėl to 
daiktų buvimas yra neatsiejamai susijęs su Dievo būtimi: Jeigu Die- 
vas nors akimirką nusigrežtų nuo daiktų, visi jie išnyktų. Tačiau, kita 
vertus, ir Dievas nėra atsijęs nuo daiktų; Jis esti juose visuose. Pasak 
Ekharto, net tai, kad Dievas vadinamas Dievu, yra kūrinijos nuopel- 
nas. Taip yra todėl, kad Dievas tampa savimi tik kurdamas daiktus ir 
tik šio akto dėka, užtat jo konstitucija tuo pat metu tampa ir pasau- 
lio konstitucija. Kita vertus, Jo veiksmai yra nelaikiški. Kadangi Dievas 
yra amžinas, amžinai egzistuoja ir pasaulis. Biblinė sukūrimo istori- 
ja, išsipildžiusi laike, buvo sukurta atsižvelgiant į žmogų ir žmogiš- 
kąjį supratimą. Taigi ji nėra teisingas tikrųjų istorijų, kurios sklei- 
džiasi amžinybėje, aprašymas. 

Dievo ir kūrinijos santykį aiškiai išreiškia šviesos ir jo šaltinio 
analogija. Kaip šviesa esti visiškai priklausoma nuo savojo šaltinio 
ir jokiu būdu negali būti nuo jo atskirta, taip ir daiktai egzistuoja 
ne savarankiškai, o atsiranda ir esti kaip dieviškojo vaisingumo ma- 
nifestacija. Traktuojami kaip patys savaime, kūriniai yra gryna ne- 
būtis. Jie ne tik egzistuoja Dievo dėka, bet ir esti Dieve, todėl juos 
suvokdami neatitrūkstame nuo kūrėjo. Tai buvo panteistinė tezė, 
prieštaravusi ortodoksinėms tikėjimo nuostatoms, todėl popiežius 
savo bulėje ją pasmerkė. Ir šv. Augustinas, ir šv. Tomas, nepaisant 

pažiūrų skirtumų, vieningai pripažino, kad Dievas ir kūrinija — dvi 
iš esmės skirtingos būties atmainos, tarp kurių egzistuoja tikra on- 
tologinė praraja. 

Ekharto požiūriu, Dievybė savęs pažinimo procese emanuoja 
daugį ir sykiu siekia jį įveikti, sugrąžindama viską atgal į pradžią, 
kuri pasirodo esanti ir pabaiga — bet kokios būties atilsis. Šiame at- 
galiniame kelyje ypatingą vaidmenį vaidina žmogus. Jis yra sielos ir 
kūno, taigi aukštesnio ir žemesnio, susivienijimas. Vienas be kito jie 
negali nei egzistuoti, nei veikti. Tačiau žemesnis glūdi aukštesniame, 
bet ne atvirkščiai: vadinasi, kūnas tvirčiau laikosi sielos, nei siela — 
kūno. Žmogus klysta, kai, užuot orientavęsis į tai, kas aukščiau, kryps- 
ta niekingesnio link; vadinasi, žmogaus pagedimas ir jį lydintis blo- 
gis kyla ne iš kūno, o iš dvasios. Tačiau yra ir tokia sielos dalelė, kuri 
nesusijusi su kūniškumu, ir, būdama šio nesaistoma, atsiplėšia nuo 
laiko ir pasiekia amžinybę. Siela, — teigė Ekhartas, — buvo sukurta 
ten, kur susieina laikas ir amžinybė, dėl to ji susiliečia ir su laiku, ir su 
amžinybė. Aukštesnėmis savo galiomis ji susiliečia su amžinybė, žemes- 
nemis — su laiku. 

Sakoma, kad Dievas sukūrė sielą pagal savo paveikslą. Tačiau 
pasakymas, kad „siela panaši į Dievą , esmės neišreiškia. Gal ji yra 
tik mažas veidrodėlis, kuriame atsispindi didinga saulė? Anaiptol. 
Sieloje, jos dugne, yra — čia Ekhartas griebiasi metaforų — kažkokia 
kibirkštis, gruntas, pamatas, bedugnė gelmė, sutvirtinimas, tvirtove, kaž- 
kas iš esmės nedaloma, nekintama, amžina. Sželoje yra kažkas nesu- 
kurta ir nesukuriama — šis Mokytojo Ekharto teiginys popiežiaus bu- 
lėje laikomas eretišku ir yra pasmerktas. Panašiai kaip Dievybė, kuri 
yra neišreiškiama ir nenusakoma, taip žr siela savo pačios gelmėse yra 
protinga; ten ji netšreiškiama tr bevardė, joks žodis negali jos nusakyti, 
nes ten Ji iškilusi virš visų vardų tr apibrėžčių... 

Sielos „dugnas“ savo esme yra visiškai tapatus Dievybei, taigi iš 
principo siela nėra nuo Dievybės atsiskyrusi. Sželoje esama kažko, kas 

taip gimininga Dievui, kad veikiau yra ne susijungę su Juo, o sudaro. 
vieni. Žmogus turi stengtis atskleisti savo sieloje tai, kas vertingiau- 
sia, kas sudaro sielos būties pagrindą, jis turi įžvelgti aną Arbirkštelę — 
idant savomis pastangomis susiliestų su tuo, kas nesukurta ir nesu- 
kuriama, kitaip tariant, kad visiškai susijungtų su Absoliutu, pakiltų 
iki Jo (beje, iš pradžių Dievybė „leidosi žemyn“, emanuodama daik- 
tų pasaulį, dabar — žmogaus pastangomis — „vėl kopia aukštyn“, grįžta 
į save). Tačiau šio tikslo įgyvendinimas reikalauja išsivaduoti nuo 
visko, kas individualu, specitiška, atsižadėti individualaus savitumo 
ir nepakartojamumo, nutraukti visus saitus, kurie mus sieja su išorės 
pasauliu: tai yra būtina sąlyga ištrūkti iš laiko. 

Tačiau atsiribojimas nuo pasaulio niekybės bei ryšių, siejančių 
mus su daiktais ir žmonėmis, yra tik pirmas žingsnis. Svarbiausias 
dalykas yra atsižadėti savęs, savo asmeninio individualumo, o ypač — 
savo valios. Įtvirtindama žmogaus egzistavimo individualumą ir sa- 
vitus motyvus, val:a, — teigė Ekhartas, — yra visokio nerimo, gimstan- 
čio tavyje, šaltinis. Ryšio su Vieniu praradimas, atsiskyrimas nuo Jo 
yra blogio šaltinis, nelaimės priežastis ir egzistencinio skausmo kalti- 
ninkas. Kas neįveiks savo valios, tas neišsivaduos iš tokios būklės ir 
toliau vergaus dalinėms gerovėms. Atsižadėti valios, apsivalyti nuo 
visko, paversti sielą dykuma — štai žmogaus egzistencijos tikslas ir 
sykiu tobuliausias jo būvis: siela čia numiršta aukščiausia mirtimi. 
Tai mirtis, kuri sunaikina visus sielos troškimus, visus jos pavidalus, 
visas formas, palikdama ją be jokios būties — šitaip ji įeina į Vienio 
rimti, nekintamumą ir tylą. 

Pastebėsime: pateiktoje citatoje atsiskleidžia mistikai būdinga 
nuolankumo ir puikybės dialektika. Atsisakydamas visko, atlikda- 
mas pakylėtą atsižadėjimo aktą, žmogus tampa nepalyginamai tur- 
tingesnis, negu buvo, kai visa tai turėjo — nes jis susivienija su Kūrė- 
ju. Kai sieloje veikia Dievas, visa, kas joje buvo nepanašu į Jį, sudega 
ugnies karštyje tr išnyksta. |...) Siela įsiskverbia į Dievą giliau, negu 

koks nors valgis įsiskverbia į mus. Pasakysiu dar daugiau — siela pasi- 
keičia į Dievą. Žmogus, paversdamas savo sielą „tuščiu indu“, sutei- 
kia Dievui galimybę užpildyti jos erdvę, kaip kad upė, pralaužusi 
užtvanką, neišvengiamai užlieja slėnius. Galiausiai Dievas ir žmogus 
tampa vienu gyvenimu, viena būtimi. 

Atsisakydamas visko, žmogus įgyja viską. Kas visą savo valią ati- 
duoda Dievui, tas Jį pavergia ir taip susaisto, kad dabar Jis daro vis- 
ką, ko anas nori.* Taigi Mokytojo Ekharto doktrinoje buvo kvestio- 
nuota malonės idėja, suprasta kaip dieviškos valios aktas, kurio visiškai 
niekas nesąlygoja ir nuo kurio priklauso išganymas. Šitaip traktuoja- 
mai malonei jo nubrėžtoje perspektyvoje vietos nelieka. Visa, kas 
kliudo mistiniam susijungimui, susiję išimtinai su žmogumi. Susi- 
vienyti su Dievu visiškai pakanka autonomiškų žmogaus pastangų. 
Taigi patys žmonės yra savo likimo kalviai: nuo jų pačių priklauso, 
ar susilauks pasmerkimo, ar pelnys išganymą. Kiekvienam žmogui, 
atsižadėjusiam savęs iki paties dugno, Dievas turi persiduoti be jokių 
išlygų, su visomis savo galioms |...], kas atiduoda Dievui visą savo va- 
lia, tas Jį pavergia, — tai dar vienas teiginys, kuris Jono XXII bulėje 
buvo pripažintas neabejotinai eretišku. 

Kai žmogus susivienija su Dievu, jo sielos tikrovė tampa Dievo 
tikrove. Tokia komunija yra esminė tikrojo pažinimo sąlyga. Patirti- 
mi ar intelektine gamtos analize jis nepasiekiamas; vadinamoji natū- 
ralioji teologija neturi jokios vertės, tai pseudožinojimas, neduodan- 
tis žmogui nieko pozityvaus. Tiesos reikia siekti, kvestionuojant visus 
mokslus ir radikaliai juos atmetant, atsižadant savęs ir atsiribojant 
nuo pasaulio. Pažinimas yra antgamtinis gebėjimas, žmogaus atsivė- 


* Įkvėptas Ekharto sekėjų — Jakobo Bėmės ir Angelo Sileziečio — kūrybos, Adomas 
Mickevičius „Nuomonėse ir pastabose“ rašė: „Pats Dievas be mūsų žinios negali 
mūsų atstumti, / O atstūmęs turės vėl atsigręžti, kai to panorėsiu arba: „Dievas 
be mano pagalbos negali nieko sukurti; / Norėdamas save sunaikinti, turiu pirma 
numarinti Dievą . 

rimas Dievybei. Tik būdama Dieve, siela pažįsta Kūrėją, pati save ir 
pasaulį. Ji tai daro tiesiogiai kontempliuodama, pasitelkdama inte- 
lektinę įžvalgą, kuri geba vienu neskaidomu intuicijos aktu aprėpti 
egzistencijos visumą. Kita vertus, šito pažinimo mes negalime išsa- 
kyti bejėgiais mūsų kalbos terminais. 

Absoliutas įeina į žmogų, todėl žmogus yra religinio gyvenimo 
centras bei doros šaltinis. Krikščionybė — tai vidinė būsena, grynai 
interiorizuota tikrovė, o ne institucija ar formalizuotas įsakymų rin- 
kinys. Žmogų sudaro tai, kas jis yra pats savyje, savo sieloje, o ne tai, 
kur gyvena ir kam yra pavaldus, kaip elgiasi ir ką veikia. Išoriniai 
dalykai yra beverčiai. Lygiai taip ir išorinių paskatų nulemti veiks- 
mai nepriartina prie Dievo ir yra negyvybingi. Tikrąją veiksmų vertę 
lemia išimtinai veikiančiojo intencijos: ne darbai mus pašventina, o 
mes turime juos pašventinti. Tyros širdies žmogus visada turi Dievą 
prie savęs: turi Jį visur, tiek būdamas gatvėje tarp žmonių, tiek ir baž- 
nyčioje, dykumoje ar vienuolyno celėje. Taip esti tada, kai žmogus Kū- 
rėją myli del Jo paties. Yra žmonių, norinčių žiūrėti į Dievą tomis 
pačiomis akimis, kuriomis žiūri į karvę, jie nori mylėti Dievą taip, kaip 
myli ją. O myli ją del pieno ir sūrio, del savo asmeninės naudos. Tikra- 
sis tikėjimas neturi nieko bendra su troškimu palenkti Dievą sau, 
viliantis Jo palankumo, tarsi Jis būtų visokių gėrybių ekonomas. Ti- 
kėjimas visiškai nepriklauso nuo laukiamo apdovanojimo, blogos ar 
geros lemties. Tegu niekas netrokšta Dievo dovanų, o tik Jo pagyrimo. 

Dievo ieškoma dėl paties Dievo, Jis mylimas grynai nesuintere- 
suota, jokio atlygio nežadančia meile. Tą patį galima pasakyti ir apie 
gėrį, teisingumą ir tiesą. Šios vertybės pripažįstamos ne dėl kokių 
nors laukiamų padarinių, o pačios savaime, dėl jų pačių. 

Popiežiaus bulėje konstatuojama, kad Mokytojas Ekhartas 
prieš pat mirtį atšaukęs 28 tezes, kurios buvo pripažintos eretiš- 
komis ar įtartinomis. Tačiau kaip tik šios tezės, sudarančios jo 
pasaulėvaizdžio šerdį, lėmė, kad Ekhartas įsitvirtino mistikos, fi- 

losofijos ir kultūros istorijoje (pavyzdžiui, Mikalojaus Kuziečio,* 
Jakobo Bėmės,** Šelingo ar Hėgelio kūryboje) ir iki šiol tebėra 
įkvėpimo šaltinis. 

Tas šaltinis toks gyvybingas, kad pradėta galvoti apie bažnytinę 
šio didžiojo mistiko reabilitaciją. Kai kurie katalikų tyrinėtojai nu- 
statė, kad Jono XXII bulėje pasmerktos tezės, suvoktos ir interpre- 
tuojamos Mokytojo pažiūrų visumos perspektyvoje, neprieštarauja 
krikščionių išpažįstamam tikėjimui. Šiaip ar taip, vyriausiosios do- 
minikonų ordino kapitulos pavedimu ordino generolas 1980 metais 
sudarė tarptautinę komisiją, kuriai pavedė iš naujo — praėjus septy- 
niems šimtmečiams — ortodoksijos aspektu ištirti Ekharto gyvenimą 


ir kūrybą. 


* Mikalojus Kuzietis, kardinolas, teologas, matematikas ir kosmologas, savo gar- 
siausiame traktate „De docta ignoranta“ (1440) išplėtojo Ekharto idėjas, pir- 
miausia jo Absoliuto koncepciją bei emanacinę pasaulio sampratą. Kuziečio pa- 
žiūros tapo vienu iš renesansiškojo panteizmo (kaip antai Džordano Bruno) 
šaltinių. 

* * Jakobas Bėmė (Boehme), gyvenęs XVI ir XVII amžių sandūroje, savamokslis, iš 
profesijos stuvėjas, iš pašaukimo filosofas ir teologas, rėmėsi vokiečių mistikos 
tradicija, ypač Mokytojo Ekharto idėjomis. Savo laiškuose išdėstė dinamišką, 
kupiną vidinių prieštaravimų Absoliuto, kuris, kurdamas pasaulį, siekia savimo- 
nės, o per ją — laisvės, viziją. Darydamas prielaidą, kad komunija su Dievu vyks- 
ta žmogaus sieloje, jis pasisako už nekonfesinę religiją, atmetančią visas organi- 
zuotas dvasinio gyvenimo formas: Bažnyčią, religines praktikas, dvasininkiją. Jo 
pažiūros turėjo didžiulės įtakos tolesniam mistikos, beje, ne tik vokiečių, liki- 
mui; jos buvo ypač populiarios tarp romantikų. 


MAKIAVELIS — 
POLITIKOS KUNIGAIKŠTIS 


Jis buvo atradėjas, prilygstantis 
Kristupui Kolumbui. Savo amžininkams jis atskleidė naujo konti- 
nento — politikos ir istorijos pasaulio — kontūrus. Jis aprašė sudėtin- 
gus bendruomenės gyvenimo mechanizmus, įžvelgė pasleptus kas- 
dienės veiklos, poelgių, nuomonių motyvus. Būdamas įsitikinęs, kad 
didžiausia proto silpnybė yra tamsumas, uoliai ieškojo tiesos, de- 
maskavo mitus ir negailestingai kritikavo paklydimus. 

Tradicinė socialinė filosofija — ta, kuri rėmėsi Platonu ir Aristo- 
teliu ar šv. Augustinu ir šv. Tomu Akviniečiu, — gilinosi į žmonijos 
esmę ir ieškojo besąlygiškai reikšmingų atsakymų. Ji vylėsi ant šio 
pažinimo pamato suformuoti tvirtą pareigų ir nepajudinamų nor- 
mų sistemą. Tačiau net jei toji sistema ir nesumenkina konkrečios, 
empirinės individo egzistencijos, pretenduodama savavališkai mo- 
deliuoti socialinę tikrovę, ji vis dėlto atmeta tos tikrovės savarankiš- 
kumą, autonomišką jos prasmę. Visa, kas doroviška, tauru, kilnu ir 
teisinga, čia glūdi amžinų ir tobulų vertybių, kurias nustatė Kūrėjas, 
sistemoje. Todėl visa, kas toms vertybėms prieštarauja, laikoma ne- 

vaisingu maištu ir būties schizma, kuri, būdama žalingos, metafiziš- 
kai nesankcionuotos ir negyvybingos sumaišties vaisius, gali turėti 
tik destrukcijos prasmę. Vadinasi, egzistuoja objektyvus Įstatymas, 
visiškai nepriklausomas nei nuo konkrečių vietos ir laiko aplinky- 
bių, nei nuo žmogaus gyvenimo ir Žmonių nusistatymo, nei nuo 
tarpusavio susikalbėjimo ar sutarimo. T'as Įstatymas galutinai, kartą 
ir visiems laikams, apibrėžia tikrąją vienintelės tinkamos politinės 
tvarkos formą, nustato idealią jos struktūrą, vertybių hierarchiją, ga- 
lutinius tikslus, kitaip tariant — egzistencijos prasmę. Tai Įstatymas 
be jokios apeliacijos. Privalu jam paklusti. 

Nikolas Makiavelis (Niccolò Machiavelli) pateikė iš esmės kito- 
kią viziją. Jam nerūpėjo nei metafizinė žmogaus būties — individua- 
lios ir socialinės — esmė, nei galutinis jo pašaukimas. Užtat jį domi- 
no istorinių įvykių priežastys ir genezė. Užuot konstravęs normatyvinį 
modelį ir jo požiūriu apibrėžęs, kaip žmonės turi gyventi, jis stengėsi 
visų pirma atsakyti į klausimus, kaip žmonės iš tikrųjų gyvena, kokia 
yra tikroji jų padėtis kintančiame pasaulyje, kas turi įtakos konkre- 
čiam jų elgesiui ir kas lemia jų pažiūras. Tradiciniam filosofinės so- 
cialinio gyvenimo refleksijos idealizmui jis priešpriešino žmogiškąją 
patirtį liudijantį programinį „realizmą“. 

Makiavelis buvo ne tik politinių įvykių stebėtojas ir metrašti- 
ninkas, bet ir aktyvus jų dalyvis. Jis gimė Medičių (Medici) Floren- 
cijoje. Buvo gimtojo miesto suklestėjimo, valdant Lorensui Puikia- 
jam, liudininkas, matė ir dramatišką Florencijos galios nuosmukį 
Pjero de Medičio laikais, kai šis, norėdamas išlaikyti valdžią, pasi- 
kvietė į pagalbą Prancūzijos karaliaus Karolio VIII kariuomenę ir 
atidavė jam Toskanos tvirtovių raktus. Tačiau prancūzų samdinių 
tetys pasirodė perdėm trapus ramstis nekenčiamam valdovui. Pran- 
cūzai, išgąsdinti atviro Žmonių priešinimosi, iš miesto pasitraukė, 
išsiveždami didžiulę išpirką ir daugybę meno kūrinių. Pjeras de Me- 
dičis galiausiai buvo priverstas bėgti, o Florencija buvo paskelbta 


respublika. 

Makiavelis, kuriam tada buvo dvidešimt devyneri, tapo respub- 
likos antruoju sekretoriumi ir antrosios kanceliarijos vadovu. Šios 
pareigos, kurias jis ėjo keturiolika metų, leido jam praktiškai įsigilin- 
ti į valstybės reikalus ir gerokai praplėtė patirtį. Jo vadovaujama kan- 
celiarija rūpinosi respublikos vidaus politikos visuma bei kariuome- 
nės problemomis ir neretai perimdavo iš pirmosios kanceliarijos su 
užsienio politika susijusius reikalus. Makiavelis dažnai dalyvaudavo 
pasiuntinybės misijose, keliaudavo po kitas italų valstybes bei Vo- 
kietiją ir Prancūziją. Šių kelionių metu jis susipažino su Cezare Bor- 
dža (Cesare Borgia) — blaiviu, pragmatišku, jokių skrupulų nepripa- 
žinusiu politiku, kuris jį sužavėjo ir kurio portretą įamžino savo 
garsiausio veikalo „Kunigaikštis“ puslapiuose. 

1512 metais popiežiaus Julijaus II valia Florenciją užpuolė ispa- 
nų kariuomenė. Milicija, kurią Makiavelis buvo suorganizavęs švei- 
carų pavyzdžiu, nepajėgė rimčiau pasipriešinti. Ispanai pralaužė gy- 
nybą ir įsibrovė į centrą. Miestas buvo negailestingai apiplėštas. 
Respublika buvo nuversta, į valdžią grįžo Medičiai. Makiavelis nete- 
ko visų oficialių pareigų; po kelių dienų buvo priverstas iš Florenci- 
jos pasitraukti. Netrukus, apkaltintas dalyvavimu sąmoksle, buvo pa- 
sodintas į kalėjimą ir ten kankinamas. Tiesa, po metų laisvę atgavo, 
bet jo politinė karjera sužlugo. Tačiau, mirus politikui, gimė rašyto- 
jas. Kaip pats viename laiške prisipažino, negalėdamas leistis į disku- 
sijas nei apie šilkininkystę ar vilnos audimą, nei apie pelną ir nuosto- 
lius, iš pašaukimo galiu gvildenti tik politikos reikalus. Tie dalykai ir 
nagrinėjami veikaluose „Kunigaikštis“, „Svarstymai apie Tito Livi- 
jaus pirmąją dekadą , „Florencijos istorija“... 

Tikrosios, „realistinės“ politinės filosofijos paieškos vertė Ma- 
kiavelį gilintis ir į socialinės egzistencijos pagrindų problemas, net- 
gi į principinius visatos — juk ji yra žmonių tėvynė — kokybės klau- 
simus. Iš šios analizės rezultatų plaukė išvada, kad visuomenės 
genezės klausimas iš esmės sietinas ne su kokia nors Dievo organi- 
zacija ar nekintamu gamtos kodeksu, o su istorijos pasauliu. Vals- 

tybė yra išimtinai žmonių institucija, institucija, kuri susiformavo 
visuomenės raidos procese. 

Iš pradžių, kai pasaulyje būta palyginti nedaug žmonių, jie gy- 
veno pavieniui, panašiai kaip žverys, buvo visiškai priklausomi nuo 
rūsčių gamtos reikalavimų ir, kamuojami pavydo, nuolat tarpusa- 
vyje kovojo. Tik žmonių skaičiaus didėjimas ir sąmonės raida su- 
darė prielaidas jungtis draugėn. Šitaip radosi visuomenė ir valdžia. 
Tačiau valstybė, kurios genezės reikia ieškoti istorijoje, ir pati turi 
istoriją. Ji yra gyvas, evoliucionuojantis organizmas. Ji gimsta, au- 
ga ir stiprėja, išgyvena klestėjimo ir nuosmukio periodus, ji neap- 
saugota nuo visiems gyviems organizmams gresiančių ligų ir pavo- 
jų. Valstybės vadovų išmintis gali paspartinti valstybės raidą, laiduoti 
klestėjimą ir prailginti gerovės amžių, o jų neišmanymas ar kvailu- 
mas gali ją pastūmėti į chaosą, gausindamas sunkumus ir paspar- 
tindamas nuosmukį. 

Taigi nors valstybė gyvuoja ne amžinai, tačiau išmintingos re- 
formos, stiprinančios jos sveikatą ir gyvybines galias, gali prailginti 
jai skirtą gyvavimo laiką, padidinti valstybės organizmo galias ir su- 
teikti piliečiams daugiau laimės. Kad įgyvendintų šį tikslą, valdžia 
kai kada turi elgtis kaip patyręs sodininkas, Auris, norėdamas, kad 
medis sustiprėtų ir išaugintų gražų derlių, nuskabo pirmuosius ūglius, 
del to sultys lieka kamiene, o šakos po kurio laiko vešliau išsišakoja ir 
išaugina daugiau vaisių. Taigi vardan būsimo gėrio valstybei tenka 
pasitelkti jėgą, griebtis prievartos ir daryti blogį. 

Minėjau, kad, Makiavelio požiūriu, socialinio būvio genezės klau- 
simas nesietinas su Dievo nustatyta tvarka. Galima pridurti, kad jo- 
kios antgamtinės atramos Dievo įstatymuose neturi ir žmonių pri- 
pažįstamos dorovinės vertybės. Apie dorovingumą galima kalbėti tik 
socialinės sanklodos rėmuose, žmonių nustatytos teisių sistemos sfe- 
roje. Teisingumas yra tik žmogaus kūriniams būdinga savybė — iš 
esmės ji sutampa su politine dora. Kita vertus, šitaip traktuojamas 
teisingumas neturi nieko bendra su laiko tekmei atspariu absoliutu. 

Visi žmogaus kūriniai yra kintami, jie priklauso nuo konkrečių ap- 
linkybių. Todėl negali būti visiems laikams nustatytų taisyklių, prin- 
cipų, idealų... Amžinosios tiesos ar nepajudinami autoritetai nieka- 
da nenusipelno nekritiško pripažinimo ar aklo tikėjimo. Tik 
praktiniame gyvenime įgyta patirtis yra tikrasis tų principų kriteri- 
jus, galintis patvirtinti jų teisingumą, t. y. jų naudingumą. Tačiau 
patirtis nuolat verčia žmones modifikuoti taisykles. Nesustabdoma 
laiko tėkmė keičia jų prasmę, suteikia formuluotėms vis kitokią reikš- 
mç. Būtent del to visi funkcionuojantys sprendimai turi keistis pri- 
klausomai nuo aplinkybių. 

Istorinio laiko perspektyvoje nyksta riba tarp gėrio ir blogio, 
teisingumo ir neteisingumo. Pasirodo, kad žmonės negali būti nei 
visiškai blogi, nei visiškai geri. Galiausiai patirtis, ištrinanti aiškią ribą 
tarp gėrio ir blogio, parodo ne tik vertybių reliatyvumą, bet ir at- 
skleidžia glaudų jų ryšį. Juk neretai teisingumo šaknys glūdi netei- 
singume, o šiandien pripažinta socialinė arba dorovinė tvarka galėjo 
būti įvesta doroviniu požiūriu abejotinomis priemonėmis. Antai šlo- 
vingiausios valstybės įkūrėjas buvo brolžudys. Maža to, istorija Ro- 
mului tą žmogžudystę atleido, nes jo poelgis padėjo Romos galybės 
pagrindus. Ne taip jau retai padarytas blogis vėliau pavirsta į gėrį... 

Makiavelis puikiai suprato, jog abstraktūs etiniai principai so- 
cialinio gyvenimo praktikoje gali pasitarnauti ir tarnauja įvairiems 
vienas kitam prieštaraujantiems tikslams, jog kai kada jie tampa ne- 
kaltumo priedanga niekšingiems poelgiams ir grubiam savanaudiš- 
kumui. Atskleisdamas disharmoniją tarp principų taurumo ir gyve- 
nimo prozos, jis niekada nepaliovė demaskavęs paplitusio moralizmo. 
Jo įsitikinimu, norint pamatyti tikruosius žmonių aktyvumo moty- 
vus ir būdingąsias paskatas, būtina eiti toliau ir žvelgti giliau, įsi- 
skverbti į konkrečių interesų, aistrų, poreikių, apibrėžtų socialinių 
situacijų imperatyvų ir su jais susijusių politinių jėgų sanklodos sfe- 
rą. Jis buvo įsitikinęs, kad būtent šios objektyvios būtinybės, priežas- 
ties ir pasekmės ryšiai, o ne doroviniai tikslai galiausiai daro įtaką 

žmonių elgsenai ir pažiūroms, modeliuoja jų gyvenimo būdą ir kad 
šiuo požiūriu etinės vertybės nėra pakankami rodikliai politiniams 
uždaviniams apibrėžti, tuo labiau jos negali laiduoti žmonių veiks- 
mų efektyvumo. 

Suprantama, šis etinis reliatyvizmas galėjo pateisinti instrumen- 
tinį moralės traktavimą, t. y. požiūrį, kad dorovės principai — tai prie- 
monių rinkinys tikslui pasiekti, o ne pats sau tikslas. 

Kai Makiavelio aiškinimai yra išties konstruktyvūs, kai jis, pa- 
vyzdžiui, kritikuoja terorą kaip valdžios vykdymo principą, kai ragi- 
na valstybę gerbti piliečių teises ir karštai skatina ją paisyti teisingu- 
mo normų — jis tai daro aiškiai suvokdamas, kad priešingas elgesys, 
užuot žadinęs žmonių palankumą, kuris yra pagrindinė valdžios pa- 
tvarumo ir jos veiklos efektyvumo sąlyga, turėtų sukelti žmonių ne- 
apykantą. Taigi etines maksimas jis traktuoja kaip priemones politi- 
niam tikslui — t. y. valstybės galiai — įgyvendinti. Atrodytų, jog geriau 
būti Katonu, t. y. į etinį absoliutą įsistebeilijusiu teisuoliu, kuris, 
veikdamas vardan dorovinio principo, nesiskaito nei su aplinkybė- 
mis, nei su žmonėmis. Kita vertus, tokia pozicija reikalauja nuolat 
kvestionuoti istorinės egzistencijos realijas; žmogiškųjų silpnybių ne- 
paisymas, siekiant, kad gyvenimą reguliuotų abstrakcijos, galiausiai 
subrandina „doros despotizmą“, teikiant; pirmenybę ne konkretaus 
egzistavimo pasauliui, o privalėjimo pasaulio vizijai. 

Atkreipiau dėmesį į instrumentinį dorovės principų traktavimą, 
į išryškėjusią tendenciją etines dorybes pakeisti politinėmis dorybė- 
mis. Tačiau bent jau viena vertybė Makiavelio doktrinoje turi auto- 
nomišką ir tam tikra prasme nesąlyginę reikšmę. Tai laisvė. Ji tarsi 
įrėžta į giliausią žmogaus gyvenimo pasaulyje struktūrą. Mat pasau- 
lio sankloda yra neaiški, nepakankamai apibrėžta, nestabili, jai sveti- 
ma ramybės, stagnacijos ar nejudrumo būsena. Visuotinio kitimo 
dėsnis lemia, kad žmogus egzistuoja anaiptol ne gatavoje, nekinta- 
moje, galutinio pavidalo tikrovėje. Gyvendamas pasaulyje, kuris turi 
įvairiausių svyravimų, žmogus gali įsiterpti į istoriją ir pakeisti jos 

pobūdį, o jo aktyvumo rezultatas galiausiai esti rai, kad jis iškyla virš 
savęs, virš savojo likimo bei išorinės aplinkos. Prieš jį atsiveria įvai- 
rialypės veiklos galimybės, kurias jo energija, galia, protas, inteligen- 
cija paverčia tikrove. Tiesa, gyvenimas priklauso nuo tūkstančio iš- 
orinių aplinkybių, tiesa ir tai, kad mus valdo nepalankus likimas, o 
mūsų užmojų sėkmę lemia visuotinis priežasties ir pasekmės ryšys, 
bet vis dėlto likimą galima valdyti, — pasitelkus prieš jį organizuotą 
jėgą ir išsiaiškinus aplinkybes bei prisitaikius prie jų reikalavimų, 
daryti įtaką tolesnei įvykių eigai. 

Likimo galia panaši į patvinusios upės tėkmę, kuri žmogui kelia 
grėsmę tik tada, kai, nesusidurdama su pasipriešinimu, šluoja viską, 
kas pasitaiko kelyje. Tačiau pakanka pastatyti užtvankas ir supilti 
pylimus, kad griaunamoji stichijos galia būtų bent jau apribota, jei 
ne įveikta ar naudingai pritaikyta. Žmonėms, — teige Makiavelis, — 
nežinomi likimo kėslai tr jo vingiuoti, paslaptingi keliai, todėl niekada, 
net ir Ištikus didžiausiai nelaimei ar užklupus sunkiausiam stelvartui, 
žmogus neturi prarasti vilties ir liautis stengęs:s. 

Atkaklioje kovoje su likimo negandomis išryškėja tikrasis indi- 
vidų bei tautų charakteris ir didybė. Pamatinė įvairialypės žmogaus 
veiklos sąlyga yra laisvė, nes laisvė — tai galimybė pasirinktu. Ji ge- 
riausiai realizuojama respublikoje, nes tai yra santvarka, atverianti 
maksimumą galimybių maksimaliam skaičiui žmonių. Tik respubli- 
koje iš tikro išsiskleidžia pilietinės dorybės: rūpinimasis bendra ge- 
rove ir žmogiškasis solidarumas; tik joje objektyvių individo galimy- 
bių neapriboja aklas kilmės atsitiktinumas, priklausymas vienam ar 
kitam luomui. Būtent respublika atveria plačiausią lauką žmogaus 
iniciatyvai, laiduoja kiekvienam pilietinę teisę dalyvauti viešajame 
gyvenime, kuriant visuotinę gerovę ir laimę. Tai tiesa, plaukianti iš 
istorinės patirties. Toji patirtis rodo, kokių didelių nuostolių tautoms 
ir valstybėms atneša nelaisve, ji duoda atsakymą į klausimą, kodėl se- 
novės tautos taip neapkentė tironų ir juos persekiojo, kodel taip karštai 
mylėjo laisvę ir taip ją šlovino. 

Taigi Florencijos mąstytojo raštuose skamba pagyrimai žmo- 
gaus aktyvumui ir laisvei. Makiaveliškoje nestabilaus ir svyravimų 
kupino pasaulio vizijoje šioms sąvokoms buvo suteiktas ontologinis 
pagrindas ir tikras prieglobstis. Tačiau „Kunigaikščio autoriaus pa- 
žiūrose yra ir tam tikros esminio pobūdžio ambivalencijos, modifi- 
kavusios šį, atrodytų, vienareikšmiškai pajaustą laisvės ir žmogiškojo 
spontaniškumo etosą. Žmogaus ir ištisų visuomenių likimas iš tikrų- 
jų visada esti nepakankamai apibrėžtas — ir tas neapibrėžtumas atve- 
ria žmogui galimybę sąmoningai veikti. Tačiau tas likimas sykiu yra 
iš anksto griežtai numatytas. Visuotinio kitimo desnis byloja ne tik 
tai, kad viskas laiko tekmėje kinta, bet ir tai, kad viskas turi pabaigą. 
Gamta ir žmonių istorija yra amžino daiktų ir įvykių sūkurio pa- 
veikslas. Egzistavimas visada turi pradžią, augimo tarpsnį, apogėjaus 
periodą ir nuosmukio metą, galiausiai — pabaigą. 

Tas natūralus, būtinas ritmas apriboja žmogaus pastangų veiks- 
mingumą, kėsinasi į jo darbų patvarumą, klestinčias valstybes paver- 
čia griuvėsiais ir gaisravietėmis. Tai, kas tobuliausia, po kurio laiko 
neišvengiamai išsigimsta ir baigia savo dienas. Nuo tokio likimo ne- 
pabėgsi. Antai gimę respublikoje sveikina cezarius, pirmenybę teikia 
ne laisvei, o vergijai, ne gėriui, o blogiui. 

Šitaip optimistinis tikėjimas, kad pasaulis yra plastiškas, kad jis 
iš principo pasiduoda žmogaus poveikiui, kad gyvenimą galima pro- 
tingai organizuoti taip, kad jis derintųsi su laisve, perauga į bendrą 
filosofinį pesimizmą. Nepadės išmintingi įstatymai, tobulos institu- 
cijos ir protingi valdovai. Nesulaikoma istorijos tekme, žmogaus darbų 
nepatvarumas, kintančios aplinkybės, kurių neįmanoma visiškai su- 
valdyti, — visa tai lemia, kad tos teisės ir institucijos laikui bėgant 
pasirodys nebetinkamos, atgyvenusios ir turės išnykti. Tas nenumal- 
domas įvykių ritmas yra fundamentalus laisvės ir žmogaus galimy- 
bių apribojimas. Vadinasi, žmogaus savęs, kaip laisvos esybės, kuri 
laisvai veikdama kuria istorinį pasaulį, suvokimas yra iš esmės klai- 
dingas ir iliuzinis. Iš tikrųjų laisvė yra pavaldi prisitaikymo būtiny- 

bei: mes galime tik įsikurti pasaulyje, kuris visada yra toks, koks yra 
dabar ir koks esamą akimirką turi būti. 

Taigi mūsų laisvę riboja nenumaldomas įvykių ritmas, aklas li- 
kimas. Maža to — ją riboja ir prigimtis. Žmogus nuo amžių yra toks 
pat: jis visada linkęs labiau į blogį negu į gėrį, o pasiduodamas pavy- 
dui, kvailumui, niekšybei, jis neišvengiamai tampa savo troškimų 
auka. Todel reikia jį priversti daryti gera, kuriant išmintingus įstaty- 
mus ir suteikiant jiems prievartinę galią. Žmonės geba daryti gera tik 
verčiami būtinybės; jeigu jiems būtų palikta pasirinkimo laisvė ir gali- 
mybė nepaklusti, iš karto visur įsivyrautų netvarka ir pasileidimas. 

Tačiau išmintingi įstatymai ir prievarta ne viską pajėgia. Gali- 
ma stengtis slopinti prigimtinius polinkius, galima siekti maksima- 
liai apriboti antisocialines tendencijas, bet vis dėlto šios pastangos 
nepajėgs visiškai sutramdyti žmogaus prigimties, ji visada kels grės- 
mę bendruomenei, grėsmę, kuri nuolat atsinaujina ir yra neišvengia- 
ma. Makiavelis rašė, kad žmogaus troškimai nepasotinami, jo prigim- 
tyje glūdi noras tureti, o likimas jam nėra dosnus. Iš to kyla jo amžinas 
nepasitenkinimas, o tai, ką jau turi, jam kelia pasibjaurėjimą; del to jis 
koneveikia dabartį, giria praeitį ir nekantriai žvelgia į ateitį. 

Nuolatinio nepasitenkinimo būsena yra sykiu ir geras, ir blogas 
dalykas. Geras, nes žadina aktyvumą, skatina veikti ir lemia, kad žmo- 
nės niekada nesitenkina tuo, kas yra, ir ieško naujų pasaulių. Blogas, 
nes žmogų paverčia kitų žmonių priešu, yra nuolatinių konfliktų 
šaltinis, didina žmonių kančias. Del to įstatymų leidėjo uždavinys 
primena apskritimo kvadratą. Jis turi vardan laisvės apriboti žmo- 
gaus laisvę. Siekdamas suaktyvinti žmones, jis sykiu turi varžyti spon- 
taniškus jų veiksmus. Jis privalo doroviškai auklėti, versdamas daryti 
gera ir tuo tikslu pasitelkti institucinį spaudimą ar net fizinę jėgą. 
Rinkdamasis tarp to, kas geriau ir kas blogiau, jis turi suvokti, jog 
optimalus pasirinkimas visada yra tik mažesnio blogio pasirinkimas. 
Jis turi stengtis tramdyti žmogaus prigimtį, apriboti jo destruktyvias 
tendencijas, sykiu suvokdamas, kad jo pastangos niekada nebus iki 

galo sekmingos ir kad prigimtis visada — anksčiau ar vėliau — pri- 
mins apie save. 

Taigi Makiavelio pažiūrose slypėjo tam tikra antinomija: tikėji- 
mą kūrybiškomis, kuriančiomis individo galiomis, pasaulio plastiš- 
kumu, tuo, kad pasaulis iš principo pasiduoda žmogaus pastangų 
poveikiui, lydėjo ribotumo — dargi tundamentalaus ribotumo — su- 
vokimas. Paaiškėjo, kad tai, kas egzistuoja, turi savą vergystės prie- 
žastų, būtis yra neišvengiamai apibrėžta nelemties, destruktyvaus lai- 
ko tekmės ritmo. O kadangi pasaulis yra blogas ir jo blogis yra 
neišvengiamas, tai su blogiu reikia skaitytis ir jį išnaudoti, įsikuriant 
tokiame pasaulyje, koks jis yra — griebtis politinių žaidimų, tobulin- 
ti valdžios technologiją, vieninteliu kriterijumi laikant veiklos efek- 
tyvumą. Tačiau net jei pasaulis yra nepagydomai blogas, tai dar ne- 
reiškia, kad su tuo reikia susitaikyti ir kapituliuoti prieš blogį. Taigi 
išlenda moralizavimo tendencija: „Kunigaikščio“ autoriaus kūrybo- 
je nuolat keliamas reikalavimas kovoti su blogiu vardan sunkaus (nes 
aiškiai suvokiama, jog daug kas iš esmės neįmanoma) heroizmo, ku- 
ris turi tapti Žmogaus vertės ir didybės matu. Šie motyvai kai kada 
atsiskiria, tačiau dažniausiai jie eina kartu ir papildo vienas kitą. Tai- 
gi Makiavelis moralistas kas akimirką susiduria su Makiaveliu, iškė- 
lusiu šūkį, jog tikslas pateisina priemones. Štai kodėl šimtmečius trun- 
kantis ginčas, ar Makiavelis įkūnijo, ar neįkūnijo „makiavelizmą,, 
kaip amoralią ir cinišką valdymo techniką, iš esmės yra tuščias. Ne 
tik del to, kad tai siaurai ir tendencingai keliamas klausimas. Daly- 
kas tas, kad jokio didžio mąstytojo neįmanoma įsprausti į viena- 
reikšmius klasifikacinius rėmus, nesuprastinant jo minčių. Kad tuo 
įsitikintume, pakanka peržvelgti florentiečio raštus. 

Ginčas dėl Makiavelio prasidėjo nuo pasmerkimo. Jau 1559 me- 
tais jo raštai atsidūrė Bažnyčios draudžiamų knygų sąraše. Krikščio- 
nių mąstytojams jis atrodė demoralizacijos meistras, išdavystės pro- 
paguotojas, antikristo simbolis, bjauriausias ateistas... Nieko 
stebėtina — juk jis užsipuolė katalikybę, kaip religiją, kuri, jo many- 

mu, išaukštino nuolankumą ir nusižeminimą, kuri, keldama žmo- 
nėms anapusinius tikslus, propagavo panieką pasauliui ir bėgimą nuo 
gyvenimo, atitraukė juos nuo rūpesčio protingai organizuoti gyveni- 
mą čia, žemėje. Filosofo šalininkai pabrėžė kitą jo kūrybos aspektą. 
„Teikdamas lyg ir direktyvas karaliams, — rašė Žanas Žakas Ruso 
(Jean Jack Rousseau), — jis davė rimtą pamoką tautoms. Makiavelio 
„Kunigaikštis“ yra respublikonų knyga“. 

BRUNAS, 
ARBA BEGALYBES PAVIDALAS 


Į kardinolo Mardučio (Marduzzi) 
rūmus jį atvedė vilkint atgailaujančio vienuolio ašutine, rankoje jis 
nešė degančią žvakę, ant kaklo kabojo virvė. Budelis jį parklupdė 
prieš šventąjį tribunolą. Buvo perskaitytas nuosprendis: „Įvardija- 
me, pranešame, teisiame ir skelbiame, kad tu, broli Džordanai Bru- 
nai, esi nepalaužiamas, atkaklus ir užkietėjęs eretikas. Šiuo pagrindu 
esi Visuotinės Bažnyčios pasmerktas ir nubaustas, kaip to reikalauja 
šventieji kanonai. [...] Atskiriame tave nuo bažnytinės bendruome- 
nės, nuo mūsų Šventosios, Nesuteptosios Bažnyčios, nes tu pasiro- 
dei nesąs vertas jos malonės 

Išvadoje nutarta perduoti kalinį pasaulietinei valdžiai, „karštai 
maldaujant, kad teiktųsi skirti jam kuo švelnesnę bausmę be kraujo 
praliejimo“. Inkvizitorių kalba tai reiškė pageidavimą sudeginti ant 
laužo. Nuosprendis Bruno nepalaužė, jis atsistojo ir ištarė: Skelbda- 
mi man nuosprendį, jūs bijote labiau, nei aš jį girdėdamas. Tai buvo 
paskutiniai jo žodžiai. Netrukus mediniu kaiščiu jam užkimšo bur- 
ną, ir jis, apsuptas vienuolių, kurie, užsidengę veidus gobtuvais, nešė 

juodus kryžius, lydimas atgailos psalmių garsų, patraukė į paskutinę 
savo kelionę, į Kampo dei Fiori priešais Pompėjos teatrą, kur buvo 
sukrautas laužas. 

Taip baigėsi procesas prieš žmogų, kurio gyvenimas turėjo būti 
erezijos istorija ir visų didžiųjų nuodėmių terpė, nors vienintelė jo 
kaltė buvo karštas tikėjimas žmogaus proto galia ir aistringa neapy- 
kanta aklai pripažintiems autoritetams. Prieš žmogų, kuris, negalė- 
damas susitaikyti su aplink buvusiu neprotingu pasauliu, išdrįso maiš- 
tauti ir pasirinko klajūno gyvenimą, kuris neieškojo sąjungininko ir 
liko vienišas, įniršęs ir persekiojamas, ištikimas vien savo vizijoms, 
visada kupinas vilties ir tikėjimo ateitimi. 

Būdamas keturiolikmetis vaikinukas, Džordanas Brunas (Gior- 
dano Bruno) įstojo į dominikonų ordiną. Eidamas dvidešimt ketvir- 
tuosius, buvo įšventintas kunigu. Po ketverių metų, apkaltintas ere- 
zija, buvo priverstas bėgti. Apkeliavo vos ne visą tuometinę Europą: 
Šveicariją, Prancūziją, Angliją, Vokietiją, Čekiją.. . Jo klajonių kelias 
buvo kupinas vargų ir prieštaravimų. Puolamas visų konfesijų — ka- 
talikų ir kalvinistų, anglikonų ir liuteronų — teologų, grumdamasis 
su likimo smūgiais, jis sėmėsi paguodos iš vienintelio šaltinio, teiku- 
sio jam didžiausią džiaugsmą — tiesos pažinimo. Tiesos, kuri lėmė, 
kad jo širdis nebuvo tuščia, akių neakino Saulės šviesa, ausys nebuvo 
kurčios gamtos garsams. Tiesos, kuri suteikia egzistencijai didvyrišku- 
mo prasmę ir laiduoja išsikovotos laisvės suvokimą. Žinodamas tie- 
są, — sakė Brunas, — galiu bäti laisvas, gyvendamas kalėjime, kenteda- 
mas patirti laimę, skurde galiu jaustis turtingas ir net miręs išlikti gyvas. 
Žinodamas tiesą, negaliu pavydėti tiems, kurie gyvena laisvėje, bet ver- 
gauja, kurių džiaugsmai yra kančia, turtai — skurdas, 0 gyvenimas — 
mirtis. Jų kūnai — su grandinėmis, ir jie jaučiasi supančioti, stelose — 
pragaras, ir jie jaučiasi prislėgti, jų prote — paklydimai, kurie juos de- 
moralizuoja, taigi jų stelose tūno šmėklos, kurios juos užmuša. 

Brunas tikėjo, kad galiausiai aklą tikėjimą įveiks tiesa, žmogaus 
protas nusimes grandines ir žmonės, išėję iš tamsybių, kur jie gyvena 

tarsi akli kurmiai, išsivaduos nuo chimerų, kurios, dangstydamosi 
dora, religija ir mokslinėmis disciplinomis, „pripildo pasaulį begale pra- 
manų, gausybe kvailysčių tr nusižengimų. Siam kilniam proto išlaisvi- 
nimo tikslui jis ryžosi pasišvęsti visomis savo aistringos ir karštos 
prigimties galiomis. 

Bruno klajonės po Europą baigėsi Venecijoje. Ten jis nuvyko, 
pakviestas žmogaus, kuris iš pradžių suteikė jam viešnagę ir naudo- 
josi dosniai dalijamomis žiniomis, o vėliau atidavė jį į Sanctum Offi- 
cium rankas. Procesas prasidėjo Venecijoje, bet po metų popiežiaus 
pageidavimu kalinys buvo perduotas Romos inkvizicijai. Dramatiš- 
ka kova truko beveik aštuonerius metus. Teisėjai dar iki nuospren- 
džio stengėsi jį palaužti ir pažeminti. Norėjo, kad jis prisipažintų 
esąs kaltas ir atgailautų, kad išsižadėtų savo įsitikinimų. Tačiau Bru- 
nas nepasidavė: nei mušėsi į krūtinę, nei atgailavo nusidėjęs — laikėsi 
savo pažiūrų. 

Kitą dieną po Bruno mirties Amžinojo miesto gyventojams ši- 
taip buvo paaiškintas eretiko sudeginimo ant laužo aktas: „Tai buvo 
neregėtai užsispyręs eretikas, kuris, pasikliaudamas savo fantazija, kūrė 
visokiausius mūsų tikėjimui prieštaraujančius teiginius. [...] Šis nu- 
sikaltėlis iš apmaudo troško už tuos teiginius numirti, tvirtino noriai 
mirštąs kaip kankinys, o jo siela kartu su dūmais pakilsianti į rojų“. 
Pasiryžimas paaukoti savo gyvybę už teisę žvelgti į pasaulį savo aki- 
mis ir mąstyti apie jį savo protu sukrėtė pasaulio sąžinę. Tačiau Bru- 
no didybė neišsiteko gyvenimo heroizmo rėmuose. Ją apibrėžia ir jo 
pažiūros, padėjusios formuoti naujųjų laikų pasaulio viziją. 


Brunas gimė praėjus penkeriems metams po to, kai pasirodė 
Koperniko veikalas „Apie dangaus sferų sukimąsi“. Jis pirmasis iš to 
meto įžymių žmonių stojo ginti ir propaguoti Koperniko idėjas. Ta- 
čiau pats teigė žvelgiąs į tikrovę ne Koperniko, o savo akimis, ir tai 
buvo tiesa. Išplėtojęs jo teoriją, jis padarė išvadą, kad pasaulis yra 
begalinis. Kopernikas įrodinėjo, kad Žemė įeina į planetų sistemą, 

kurios centre yra Saulė. Brunas žengė toliau — jis laikėsi prielaidos, 
kad pastoviosios žvaigždės yra tos pačios prigimties kaip ir Saulė, o 
mūsų Saulės sistema yra tik viena iš planetų sistemų, kurių visatoje 
yra nesuskaičiuojama daugybe, nes visata erdvės ir laiko atžvilgiu yra 
beribė. Žmonija iš iš tikrųjų pažįsta tik nedidelį kosmoso fragmentą, o 
kas mano, kad dangaus kūnų yra tik tiek, kiek žmogus jų stebi ir 
pažįsta, tas yra panašus į keleivį, įsivaizduojanų, kad yra tik tiek ke- 
lių, kiek jų išmatavo savo kojomis. 

Tuomet vyravusiai baigtinio ir uždaro pasaulio koncepcijai, pa- 
stoviu atskaitos tašku laikiusiai Žemę ir virš jos plytinų dangaus skliau- 
tą, Brunas priešpriešino atviro ir begalinio pasaulio viziją, kurioje 
Žemė pasirodė esanti tik viena iš planetų, o dangus — bekraštis. Pa- 
reiškiu, kad egzistuoja daugybė atskirų pasaulių, panašių į mūsų Žemę. 
[...] Vadinasi, egzistuoja dvejopo pobūdžio begalybė: bekraštis visatos 
dydis ir beribė daugybė pasaulių, o tai logiškai paneigia tiesą, paremtą 
tikėjimu. 

Žmogaus žvilgsnis nesusiduria su kokia nors riba, už kurios ga- 
lėtų būti teologinis dangus, rojus, angelų chorai, biblinis Jahvė. Žvelg- 
dami žemyn, nematome siaubingos pragaro bedugnės. Taigi žmo- 
gus — beribio kosmoso gyventojas. Tai buvo nuostabi ir sykiu slegianti 
vizija. Juk begalybės akivaizdoje išnyksta skirtumas tarp didelio ir 
mažo. Būdamas žmogus, nesi arčiau begalybės, nei būdamas skruzdele, 
bet taip pat nesi ir toliau, negu jei būtum dangaus kūnas. O jeigu 
taip — Žmogaus gyvenime nera jokio pagrindo nei puikybei, nei nuo- 
lankumui. Zmogus nustojo buvęs kūrinijos karalius, iškilęs virš gam- 
tinio pasaulio, bet sykiu jis nustojo buvęs ir Dievo tarnas, niekinga 
dulkelė Dievo galybės akivaizdoje. 

Bruno sistema įtvirtino panteistinę Dievo interpretaciją, sujun- 
gusią Dievą su gamta. Toks sujungimas implikavo mažiausiai tris 
svarbias išvadas. Pirma: pasaulis, būdamas Dievo kūnas, negali, kaip 
ir Jis, turėti nei pradžios, nei pabaigos, o neturėdamas jokių apribo- 
jimų laike ir erdvėje, jis yra begalinis. Antra: gamta, kaip Dievo kū- 

nas, yra vienalytė visuma, todėl ji negali būti pavaldi kokybiškai skir- 
tingų būčių hierarchinei tvarkai, kurią pripažino peripatetiškoji — 
t. y. iš Aristotelio sistemos dedukuojama — kosmogonija; tarp žemiš- 
kosios ir dangiškosios materijos iš tikrųjų nėra jokio realaus skirtu- 
mo. Pagaliau trečia: iš pripažinto fakto, kad gamta yra Dievo kūnas, 
plaukė įsitikinimas, kad gamta — tai organizmas, virš individualumo 
iškilusi visuma, o ne mechanine elementų sistema, paprasta pavie- 
nių kūnų suma. Vadinasi, toji visuma — gyva ir dinamiška, nes joje 
glūdi stimuliuojanti jėga, kuri ją išjudina ir lemia jos gebėjimą kisti 
ir rutuliotis. 

Bruno panteizmas buvo mėginimas įveikti anapusinio Dievo ir 
žemiškojo pasaulio opoziciją. Jo sistema, nužemindama Dievą iki 
gamtos pasaulio, traktuodama jį kaip Dievo kūną, sykiu pasaulį pa- 
kylėjo iki dieviškų aukštumų, jį pašventino. Šioje perspektyvoje bet 
kokią prasmę prarado skirstymas į šventą tvarką ir pasaulietišką tvar- 
ką, į sacrum ir profanum sritis. Teologija tapo lygiavertė mokslui apie 
pasaulį. Negana to. Bruno koncepcija įveikė dualistinę tarp dangaus 
ir žemės plėšomo žmogaus viziją. Pasirodo, jog žmogus yra esybė, 
ištisai priklausanti gamtos pasauliui, ir vienintelis vertės šaltinis yra 
jo žemiškasis gyvenimas 

Begalineės visatos — tikrosios žmogaus tėvonijos — vizija Brunui 
tapo kone religinio garbinimo ir žavėjimosi objektu. Tačiau netruko 
paaiškėti, jog duodama pagrindo žmogaus menkumo idėjai, suža- 
dindama bejėgiškumo ir nuolankumo jausmą, ji gali kelti siaubą. 
Taigi Brunui begalybės (kuri peržengia žmogaus gyvenimo ribas bei 
jo gebėjimą suprasti) idėja buvo maišto prieš esamą teologinę religi- 
nę pasaulio viziją šaltinis ir jo apraiška, tuo tarpu kitų mąstytojų, 
pavyzdžiui, Paskalio, jausenoje ši idėja turėjo ne tik atgaivinti religi- 
nę poziciją, bet dargi ją sustiprinti, nes skatino žmogų nuolankiai 
priimti apreikštąsias tiesas, teikiančias vienintelį jam prieinamą prie- 
globstį ir išsigelbėjimą nuo nebūties. 

Bruno požiūriu, kosmosas, būdamas natūrali žmogaus aplinka, 
yra amžina ir vienalytė visuma. Vžsi daiktai esti visatoje, 0 visata — 
visuose daiktuose, mes — joje, o ji — mumyse. Šitaip visa sudaro tobulą 
vieni. Štai kodėl neturime nusiminti, štai kodėl nėra nieko, dėl ko turé- 
tume baimintis, nes tas vienis yra vienintėlis ir pastovus, egzistuojantis 
amžinai; tas vienis yra amžinas. Taigi žemiškoji materija nesiskiria 
nuo dangiškosios, o ją sudaranti masė nežūva ir nesuyra, nes gamtos 
visuma yra nesunaikinama. Amžina ir nekintama būtis, kaip sub- 
stancija, savo konkrečiomis apraiškomis yra be galo nevienoda ir su- 
kuria daiktų įvairovę. Taigi Bruno koncepcijoje būties, kaip amžino, 
nedalomo ir tobulo vienio, patosas siejosi su realios įvykių įvairovės, 
daugybės konkrečių egzistavimo formų, radimosi ir vystymosi dina- 
mikos nuojauta. Įvykių pasaulyje nera ramybės, tat, kas egzistuoja dan- 
guje, kaip ir tai, kas egzistuoja po dangumi, — visa juda, sukasi. Tačiau 
tas procesas vyksta ne pagal mechanikos dėsnius. Gamta — ne maši- 
na, o gyvų jėgų visuma. Jos materija yra spontaniškai veikianti, gyva, 
įdvasinta. O tai, kas gyva, yra laisva — vadinasi, gamtoje viešpatauja 
laisve. Kiekviena dalelė, būdama vis kitokia, sykiu yra visumos dale- 
lė, per ją reiškiasi tobula visuma. 

Tikrovės dinamizmas atskleidžia vidinius jos prieštaravimus. Ten, 
kur vyksta judėjimas ir pokyčiai, — sakė Brunas, — vieno prieštaravimo 
pabaiga yra kito pradžia. Juk gyvybė gimsta iš mirties, mirtis lemia 
gyvybės radimąsi. Paskutinė irimo pakopa esti gimimo pradžia. Prieš- 
taravimai ne tik kyla vienas po kito, bet ir kiekviename daikte ben- 
drininkauja, todel ribos tarp jų yra visiškai nenubrėžiamos. Argi įma- 
noma atskirti dieną nuo nakties, meilę nuo neapykantos, draugystę 
nuo nepalankumo? Argi meilė laisvei sykiu nėra neapykanta vergijai, 
o turto troškimas — vargo baimė? 

Vis dėlto prieštaravimais paremtas pasaulis nėra disonansų rin- 
kinys. Savo įvairove Jis, kaip visuma, yra gražus ir turtingas. Žavėji- 
masis gamtos grožiu, nuostabos kupinas gėrėjimasis jos formų įvai- 

rove, gebėjimas džiaugtis neišsemiamu potyrių turtingumu bene la- 
biausiai išreiškė renesansinę Bruno poziciją. 

Jo pažiūrose galima įžvelgti ne tik dinaminę pasaulio koncepci- 
ją, bet ir dinaminę žmogaus likimo viziją. Žmogaus gyvenimas ir 
laimė — anaiptol ne ramybės viešpatija. Tai, kad žmogaus troškimai 
nepasotinami, nėra vien blogis, nes juose glūdi laukimo malonu- 
mas, veiklos paskatos, jie yra judėjimo šaltinis ir aktyvios pozicijos 
ramstis. Žmogui laimę gali atnešti tik aktyvus, įvairialypis ir kintan- 
tis gyvenimas. Šitaip gyvendami mes niekada nesitenkiname esama 
padetimi, visada siekiame to, kas privalo būti. 

Brunas atmetė rojaus bei „aukso amžiaus mitą. Senų senovė 
buvo ne laimės, o laukinio būvio ir barbarybės laikotarpis, iš kurio 
žmonės pamažu išsikapstė sunkiu savo pačių darbu. Mūsų istorija 
yra darbo istorija; darbas padėjo žmonėms atitrūkti nuo gyvuliškos 
būklės ir sukurti civilizaciją bei kultūrą. Taigi gyvenimo modelio 
nereikia ieškoti praeityje; išmintis auga su metais, ir mes esame la- 
biau subrendę nei mūsų pirmtakai. 

Praeities apmąstymai atskleidžia, kaip žmogus gimsta ir auga, 
kaip nuo nežinojimo pereina prie išminties, nuo blogio prie dory- 
bių, nuo savavaliavimo prie susitvardymo, kaip stengiasi žšstumti 
trriumfuojantį žvėrį — ydas, pyktį, tamsumą — ir ištverme nugalėti pik- 
tą likimą. 

Esama padėtis žmogaus negali tenkinti. Užtat yra reikalinga ko- 
va. Reikalinga berojiška meilė, kurią palaiko ambicija, rūpestis, neri- 
mas, nes ji veržiasi į tai, kas dar tik bus, į tai, ko nėra, į tai, kas yra 
priešinga. Herojiškumas žmogui atneša kančių, bet ir išlaisvina jį nuo 
vidutinybės saikingumno, suteikia jam žmogiškumo pilnatvę, šlovės viltį. 

Žmogaus gyvenimas kupinas įtampos, kuri kyla dėl jame glū- 
dinčių priešybių. Netikrumo draskomas žmogus pasiduoda džiaugs- 
mams ir liūdesiui, vilčiai ir nerimui. Jis gyvena sau, tačiau pagautas 
didelių dalykų atsižada egoizmo. Jis pradeda gyventi del kitų, įžvelg- 


damas tame giliausią savo paties žmogiškumo prasmę. Tuo paremta 

dorovinė jo didybė. Ji yra pažinimo, t. y. supratimo, kad pasaulis yra 
tikroji žmogaus tėvonija, vaisius, nuolatinės valios įtampos, karšto 
troškimo kovoti su blogiu rezultatas. Tik kova išlaisvina žmogų nuo 
jį kankinančio bejėgiškumo, leidžia jam atgauti viltį — ateityje. 

Viduramžiškam mistinio gyvenimo idealui Brunas priešprieši- 
no pasaulietiško, aktyvaus gyvenimo vardan tobulesnio pasaulio ide- 
alą. Savo įsitikinimus jis reiškė nepaisydamas pasekmių, nors bai- 
giantis kelionėms, kuriose skelbė savąją tiesą, jo laukė persekiojimai, 
kankinimai tr laužas. 

Nors Bažnyčia Džordano Bruno (kitaip nei Galilėjaus) dar ne- 
reabilitavo, tačiau panašu, jog į tai krypstama. Šiaip ar taip, prieš 
porą dešimtmečių Utrechto dominikonų bendruomenė pasivadino 
jo vardu. 


BEIKONAS: 
DIDŽIOJO ATNAUJINIMO PROGRAMA 


Vieną 1626 metų kovo mėnesio 
dieną keliu iš Londono į Haigetą traukė karieta. Keleivis, įsistebėjęs 
į lekiojančias snaiges, mąstė: ar sniegas gali apsaugoti mėsą nuo gedi- 
mo, o jei gali, tai kokiu laipsniu? Mūsų keleivis buvo veiklos žmo- 
gus. Artimiausioje sodyboje jis įsakė sustoti, nusipirko vištą ir išskro- 
dęs prikimšo sniego. Eksperimentas pasisekė, mesa išliko šviežia, 
tačiau eksperimentatoriui nebeteko jos paragauti. Jis persišaldė, su- 
sirgo plaučių uždegimu ir mirė. 

Užeigos svečias prieš penkerius metus buvo plačiai nuskambė- 
jusio skandalo herojus. Fortūna ir asmeninis saumanumas lėmė jam 
aukštą postą ir garbingus titulus. Jis tapo Jungtinės Karalystės lordu 
kancleriu, Verulamo baronu, Sent Olbanso vikontu ir karaliaus fa- 
voritu. Buvo įtakingas ir turtingas. Tačiau ištaigingas didiko gyveni- 
mas atsiėjo daugiau nei leido pajamos — taigi žmogus, mokęs, jog 
reikia surišti ne tik savo bei savų pavaldinių rankas, kad šie nieko ne- 
imtų, bet ir prašytojų rankas, kad šie nieko nedovanotų, esą pradėjęs 
imti stambius kyšius. Jis buvo apkaltintas kyšininkavimu, nuteistas 

pinigine bauda ir pasodintas į kalėjimą. Tiesa, po dviejų dienų išėjo, 
baudos irgi nereikėjo mokėti, tačiau kelias į tolesnę politinę karjerą 
buvo galutinai užkirstas. Liko tik kartus suvokimas, kad aukštą pa- 
det; lydi pavydas, įtarinėjimai ir šmeižtai. Suprato, kad aukštos pa- 
reigos, kurių taip aistringai siekė, atima iš žmogaus laisvę, padaro jį 
valdovo, šlovės ir valdiškų reikalų tarnu, neleidžia jam disponuoti 
nei savimi, nei savo laiku, nei veiksmais. Keistas tas žmogaus troški- 
mas siekti valdžios ir netekti laisvės, lygiai kaip ir noras valdyti kitus ir 
netekti valdžios pačiam sau. 

Pasibaigus procesui, Fransis Beikonas (Francis Bacon) — kalba- 
me būtent apie jį — atsidėjo vien tyrimams ir rašymui. Tačiau tai 
nebuvo atsitiktinis užsiėmimas. Būdamas dar jaunuolis, rašė dėdei: 
Mane domina visas žmogaus pažinimas, noriu jį išvaduoti nuo dviejų 
įsigalėjusių blogybių — tuščiažodžiavimo ir aklų patirčių, ir jas pakeista 
stropiu stebėjimu ir pagrįstomis išvadomis. Šiai idėjai būsiu ištikimas 
visą gyvenimą. Ir iš tikrųjų mokslinių tyrimų ir rašytojo darbo neme- 
te net ir tuomet, kai jau būdamas patyręs dvariškis ir karaliaus valdi- 
ninkas kope karjeros laiptais, kaupė turtus ir, gyvendamas ne pagal 
išgales, be atodairos juos švaistė, 

Tiesos ieškojimas, pasak jo, yra didžiausias žmogaus gėris. Ta- 
čiau tiesa pati savaime nėra vertybė. Mes stengiamės ją pažinti, norė- 
dami žmogaus gyvenimą padaryti tobulesnį, nes ji teikia mums gali- 
mybę efektyviau veikti. Taigi pažinimas mums svarbus ne dėl paties 
pažinimo. Jeigu žmogus siektų pažinti tik del pasitenkinimo, tai paži- 
nimas būtų panašus į kurtizanę, iš kurios laukiama tik malonumų, 
negalvojant apie vaisius, apie tai, kad ji geba gimdyti. 

Taigi kalbama apie pažinimą, kuris atneš žmogui naudos, kuris 
laiduos žmogaus gebėjimą užvaldyti pasaulį, taps laisvės kovotoju ir 
įveiks nepriteklius. Žmogus iškyla virš gamtos, ją pranoksta ne tik 
intelekto galia, bet ir savo rankų jėga. Pažinimas padeda žmogui dar- 
be, jo sukurtas mokslas tarnauja technikai. Tik veikla apibrėžia žmo- 

gaus padėtį pasaulyje, lemia tai, kad proto nurodytos galimybės virs- 
ta žmogaus gyvenimo tikrove. 

Pažindamas gamtą, ugdydamas protą, tobulindamas galias ir 
laipsniškai organizuodamas savąjį pasaulį, žmogus tampa tuo, kuo 
yra. Jis susiformuoja veiklos ir darbo procese. Jis visada egzistuoja 
istorijoje: gyvendamas tarp kitų žmonių, kaupdamas pažinimą ir pa- 
tirtį, pertvarkydamas gamtą, jis sukuria nuosavą karalystę. Taigi gamta 
ir istorija priklauso nuo jo veiklos. Argi nematote, — karštai aiškino 
Beikonas, — kad menas ir žmogaus rankos išstumia | gamtą) iš jos natū- 
ralaus būvio, ją prievartauja ir formuoja. 

Tačiau tas gamtos viešpats yra ir gamtos tarnas. Gamtos nejma- 
noma įveikti kitaip, kaip tik jai paklūstant. Mokslas suteikia žmogui 
galią viešpatauti tik tada, kai jis teisingai aiškina pasaulį. Tik teisin- 
gas pažinimas leidžia efektyviai veikti. Tačiau ar toks pažinimas įma- 
nomas? Gamta mėgsta slapukauti, tai tiesa, tačiau mes galime į jos 
paslaptis įsiskverbti. Tuo labiau, kad žmogus niekada nėra palieka- 
mas pats sau, jis visada yra visos žmonių giminės kolektyvinių pa- 
stangų, kolektyvinės jos patirties dalyvis. Praeityje tokio pažinimo 
nepavyko pasiekti, bet jis mūsų laukia ateityje. Tiesa, kas jau yra 
įvykę, nebeatšaukiama, tačiau visa, kas įvyks, priklauso nuo mūsų 
sąmoningo apsisprendimo ir nuo mūsų veiksmų. Užtat žmogus pri- 
valo gyventi vardan ateities, apie ją galvoti, jos labui veikti, ugdyti 
palikuonis, iš jos semtis vilties ir tikėjimo egzistencijos prasme. 

Beikono poziciją lėmė optimistinis požiūris į ateitį ir tikėjimas 
žemiškąja žmogaus misija. Šioje vizijoje esminis vaidmuo teko lai- 
kui. Juk žmogiškosios civilizacijos pažanga vyksta laike, laikas yra 
sąjungininkas kaupiant žinias, tobulinant techniką, užvaldant gam- 
tą. Atskiras žmogus yra įspraustas į vietos ir laiko ribas, bet sykiu jis 
yra žmonių bendrijos dalelė, nepertraukiamos kartų kaitos grandis, 
todėl jis neturi bijoti mirties. Žmogaus gyvenimo ribotumo atsvara 
yra rūšies išlikimas. Kai gyvename kitiems, kai mūsų kūriniai pergy- 
vena mus, mes peržengiame individualios egzistencijos ribas. 

Žmonijos istorija yra pažangos istorija. Tačiau tai nera laipsniš- 
kas ir tolydus procesas. Jis vyksta, susidurdamas su dramatiškais prieš- 
taravimais. Mokslas, užuot palengvinęs, kaip privalėtų, gyvenimą, 
nuo jo atitrūksta, įsitraukdamas į bevaises spekuliacijas ir klysdamas. 
Esant tokiai padėčiai, yra tik vienas būdas išsigelbėti ir pasveikti: visą 
proto darbą pradėti iš naujo ir jau pačioje pradžioje jokiu būdu nepa- 
likti jo pačiam sau. Mokslą reikia atiduoti kritikos teismui ir, nusta- 
čius pradinius principus ir nepriekaištingą metodą, imtis jo rekonst- 
rukcijos. 

Ligšiolinis pažinimas veikiau priklauso mokslo priešistorei, tik- 
roji jo istorija dar tik prasideda. Posūkio tašku Beikonas laikė savo 
paties veiklą. Kodel, ieškodamas tiesos, žmogus taip dažnai suklysta? 
Kodel žmogaus protas, jeigu iš jo išimtume nepagrįstas nuomones, iliu- 
zines viltis, neteisingus vertinimus, taptų toks apgailėtinas ir bejėgis? 
Filosofo manymu, todėl, kad protu buvo perdėm pasikliaujama, nors 
paliktas pats sau, be kontrolės, jis tokio pasitikėjimo nevertas. Protui 
yra būdinga klysti, suklydimai jį atakuoja kiekviename žingsnyje, 
todel žmogaus sprendimai prasilenkia su tikrove. Beikonas išskiria 
keturis tokių suklydimų — juos vadina stabais — tipus. 

Giminės staba? susiję su pačia žmogaus prigimtimi, juos palaiko 
tam tikros įgimtos proto dispozicijos. Jeigu protas kažkuo panašus į 
veidrodį, tai tas veidrodis šviesą visada atspindi deformuotu būdu. 
Protas iš prigimties yra konservatyvus ir baidosi naujovių. Siekda- 
mas paprastumo, jis suprastina ir suvienodina tai, kas iš prigimties 
yra sudėtinga ir nevienoda. Trokšdamas tvarkos, jis imasi tikrovę 
organizuoti pagal savus principus ir padaro ją perdėm tvarkingą. Jis 
nekritiškai pasikliauja akivaizdžiais duomenimis, tuo tarpu juslės ne- 
retai mus apgauna. 

Antrojo tipo, t. y. olos stabus lemia atskiro žmogaus proto san- 
dara. Greta suklydimų, susijusių su apskritai žmogaus prigimtimi, kiek- 
vienas individas turi tam tikros rūšies urvą, arba asmenišką olą, kuri 
natūralią šviesą deformuoja, užlenkia. Žmonės yra skirtingi savo ga- 

bumais ir įpročiais. Jų asmenybės formuojasi nevienodoje aplinkoje, 
skiriasi jų auklėjimo būdas, lektūra, pripažįstamos vertybės ir prieta- 
rai. Kiekvienas žmogus, žvelgdamas į pasaulį, mato jį kitaip. Kur 
vieni mato skirtumus, kiti įžvelgia panašumus. Galiausiai nustoja 
būti svarbu, kaip yra; svarbu tik tai, kaip kažkas yra suvokiama. 

Turgaus stabų — trečiojo tipo suklydimų — šaltinis yra kalba. Žo- 
džiai turi ypatingą gebėjimą pavergti ir apgauti protą. Iš tikrųjų jie 
atsirado kaip idėjų raiškos forma, tačiau greitai idėjos tapo jų belais- 
viais. Netikslus kalbos vartojimas, operavimas tuščiais žodžiais, sąvo- 
kų neaiškumas ir neapibrėžtumas kausto protą ir apsunkina pažinimo 
veiklą, užtat mokslinės diskusijos pavirsta į grynai verbalinius ginčus. 

Paskutinio tipo suklydimai — teatro stabai — susiję su tikėjimu 
tradiciniais autoritetais. Pasitikėdami autoritetais, žmonės pasidarė 
nekritiški ir ėmė nebepasikliauti savo proto triūsu. Tenkindamiesi 
tuo, kas jau pasakyta, nė nesivargina tų teiginių patikrinti. Galiau- 
siai ne tiek svarbu, kas buvo pasakyta, o — kas tai pasakė. Jeigu teigi- 
nio autorius yra Aristotelis ar šv. Tomas, vien dėl to teiginys turįs 
būti priimtas ir pripažintas. Šitaip atsiduriame tarsi milžiniško teat- 
ro salėje. Prieš mūsų akis, scenoje, kalba senieji išminčiai. Gaudome 
jų žodžius ir uoliai plojame. O ar jie teisingi? Niekas tokio klausimo 
nė nekelia. Gana to, kad jie paskatina mus ploti. Lyg užkerėti peri- 
mame tradicijos pašventintas klaidas. 

Suklydimai yra mūsų proto silpnumo rezultatas. Bet nejaugi bū- 
tinai turime jiems pasiduoti? Žinoma, kad ne. Pavojaus nuojauta 
turi mus paskatinti ieškoti apsauginių priemonių. Tinkamas meto- 
das gali klaidas eliminuoti. Tai bus ginklas, prieinamas kiekvienam 
žmogui. Išlygindamas individualius trūkumus ir proto skirtumus, 
jis leis žengti tiesos keliu. Tiesa, norint ranka nubrėžti apskritimą, 
reikalingas talentas, tačiau su skriestuvu juk kiekvienas moka nu- 
brėžti taisyklingą apskritimą. Mūsų mokslinio atradimo metodui bū- 
dinga tai, — skelbė Beikonas, — kad jis, ne itin pasikliaudamas proto 
galia tr guvumu, tarsi suvienodina atskirų žmonių protą bei intelektą. 

Mokslinio tyrimo išeities taškas yra patirtis. Tačiau patirtis turi 
būti kaupiama planingai ir sistemiškai. Mokslas nustato faktus, ta- 
čiau jo uždavinys yra ne vien juos aprašyti. Jis turi faktus interpre- 
tuoti, atskleisti dėsnius, kuriems jie yra pavaldūs. Del to mokslinis 
pažinimas tai, kas empiriška, sujungia su tuo, kas racionalu. Pradė- 
damas nuo patirties, jis racionaliai apdoroja jos rezultatus. Nuo pa- 
vienių faktų jis kyla prie vis platesnių apibendrinimų. 

Tačiau praeityje retai kada šitaip elgtasi. Iki šiol mokslininkai 
buvo arba empirikai, arba dogmatikai. Empirikai, tarsi skruzdėlės, 
tik surenka ir suvartoja. Racionalistai, nelyginant vorai, patys iš savęs 
mintis traukia. Vieni stengėsi tik rinkti ir aprašyti faktus, kiti grie- 
besi spekuliacijų, siekdami iš bendrųjų kategorijų dedukuoti pa- 
saulio tvarką. 

Tai negalėjo padėti atskleisti tiesos, nes tyrimas reikalauja tarpi- 
nio metodo, primenančio bites elgesį — juk jos ne tik ¿š tiesų surenka 
medžiagą iš sodo tr lauko gėlių, tačiau ją savo jėgomis tr perdirba, su- 
formuoja. Vienintelė viltis — kuo glaudesnė ir tvirtesnė šių dviejų ga- 
lių — eksperimentavimo ir protavimo — sąjunga. Juslėmis galėsime pa- 
sikliauti tuomet, kai atiduosime jas proto kontrolei. Protu galėsime 
pasikliauti tuomet, kai primesime jam geležinę drausmę, nuolat su- 
tikrindami jo triūsą su patirtimi. Taigi pripažinkime, — postulavo 
Beikonas, — kad žmogaus protui reikia ne sparnus, o šviną ar kitokią 
naštą pririšti, kad jį sulaikytų nuo visokių išsišokimų ir pakilimų. Nuo 
klaidų būsime apsaugoti, jei plėtosime pažinimą laipsniškai, kopda- 
mi tinkamomis kopėčiomis nuo vienos pakopos ant kitos, be stabčiojimų 
ir peršokimų. O ar pavyko atskleisti tiesą, galiausiai įsitikinsime prak- 
tikoje, nes norint tiesą ištraukti į dienos šviesą ir ją pagrįsti, vienintelis 
liudininkas yra praktika. 

Patikimas tiesos pažinimo metodas, Beikono požiūriu, yra in- 
dukcija. Tačiau tai nera tradicinio pobūdžio enumeracinė (parem- 
ta išvardijimu) indukcija. Vietoj senojo indukcijos metodo Beiko- 
nas pasiūlė naują, kuriame remiamasi ne išvardijimu, o eliminacija. 

Naujasis metodas turėjo laiduoti gamtos paslapčių įžvalgą ir šitaip 
padėti žmogui užvaldyti gamtą. Kokiu būdu? Kiekvieną kūną gali- 
ma apibūdinti, pasitelkus paprastų jo savybių sistemą. Kaip raidės 
jungiasi į žodžius, taip atskiros savybės sudaro daiktus. Tačiau sa- 
vybės gali būti žmogui naudingos arba žalingos. O gal įmanoma 
sukelti pirmąsias, pašalinti antrąsias ir tokiu būdu pakeisti daiktus, 
pritaikant juos Žmogaus poreikiams? Jeigu įmanoma, tai žmogus 
įgaus milžinišką galią, laiduosiančią jam gerovę. Tuomet alchemi- 
kų svajonės taps realybe. Atskleidę paslaptis, kurias gamta nuo mūsų 
pavydžiai saugo, galėsime gaminti auksą, pakeisti substanciją — pri- 
versime gamtą dirbti žmogaus labui. Antai aukse susitelkusios tam 
tikros savybės: geltona spalva, svoris, kalumas, gebėjimas pereiti į 
skystą būvį... Norint pagaminti auksą, reikia tik tas savybes suteik- 
ti kitam metalui. Bet kaip tai padaryti? — klausia Beikonas. Jo ma- 
nymu, pirmiausia turime atskleisti paprastų savybių prigimtį. Kai 
ją pažinsime, galėsime sukelti tas savybes. 

Beikono eliminacinė indukcija turėjo padėti ieškoti paprastųjų 
savybių priežasčių. Jos uždavinys buvo atskleisti paprastąsias formas. 
Šias formas jis traktavo kaip savybių reiškimosi esmę ir būtiną sąly- 
gą. Tačiau kitaip nei buvo manoma pagal aristotelišką tradiciją, Bei- 
konas nemanė, kad tos formos yra kažkas skirtinga nuo materijos. Jų 
būties savarankiškumo jis nepripažino. Daikto forma iš esmes yra pats 
daiktas, tarp daikto ir formos nėra kitokio skirtumo kaip tarp reiškinio 
ir tikrovės arba vidines tr išorinės pusės. Forma — tai vidinė daikto 
struktūra, kurią sudaro apibrėžta dalelių sistema ir apibrėžta judėji- 
mo atmaina. Jeigu, pavyzdžiui, norėtume suteikti akmeniui blizgesį, 
turėtume nušlifuoti jo paviršių. Lygumas šiuo atveju yra forma, arba 
blizgesio priežastis. 

Indukcija, siekdama atskleisti paprastosios savybės formą, pasi- 
telkia trejopas lenteles, parodančias, kada tiriamas reiškinys yra, ka- 
da jo nėra, kada jis reiškiasi vienokiu ar kitokiu laipsniu. Tai padary- 
ti įmanoma, kadangi bet kokios savybės forma pasižymi tuo, jog jai 

esant, yra ir atitinkama savybė, kuri ją neišvengiamai lydi |...) Kita 
vertus, forma pasižymi tuo, kad ją pašalinus, neišvengiamai išnyksta ir 
kalbama savybė. Pagaliau, priklausomai nuo formos kiekybinės raiš- 
kos, neišvengiamai stiprėja ar silpnėja atitinkamos savybės intensy- 
vumas. Sudarytosios lentelės turėjo padėti išryškinti, o po to elimi- 
nuoti šalutinius reiškinius, kad būtų galima sutelkti dėmesį į tikrąjį 
priežasties ir pasekmės ryšį. 

Formų pažinimas sudaro prielaidas praktinei magijai, leisian- 
čiai perkeisti pasaulį į žmogaus karalystę. Karštas Beikono tikėji- 
mas kūrybine mokslo galia labiausiai išryškėjo „Naujojoje Atlanti- 
doje“, utopinėje racionalios, išminčių valdomos visuomenės vizijoje. 
Valstybės taryboje, — fantazavo Beikonas, — dirba tik kompeten- 
tingi žmonės: mokslininkai ir filosofai. Jie tyrinėja gamtą, be to, 
vadovauja ūkiniam gyvenimui. Užuot valdę žmones, jie tik admi- 
nistruoja reikalus. Vadinasi, tai pasaulis be politikos, politikų ir 
politinių institucijų. Atlantidos gyventojai ieško būdų, leisiančių 
prailginti gyvenimą, sugrąžinti jaunystę, jie siekia pakeisti vienus kū- 
nus kitais ir sukurti naujų rūšių, trokšta paspartinti brendimą ir da- 
ryti poveikį atmosferos reiškiniams. Jų galia beribė — jiems ne kliūtis 
nei atmosferos toliai, nei vandenynų gelmės. Jie gyvena pasaulyje, 
kuriame patys viešpatauja, visuomenėje, kuri jais rūpinasi — tar- 
nauja individualiai laimei ir gerovei. Sitaip atrodė mokslo užka- 
riautasis pasaulis, turėjęs pateisinti didžiojo atnaujinimo programą 
ir troškimą įveikti tradiciją. 

Beikonas, didysis mokslo apologetas, pats buvo vos ne diletan- 
tas ir šiek tiek magas. Jis nežinojo Galilėjaus ir Keplerio laimėjimų, 
nenorėjo pripažinti net ir Koperniko teorijos. Susižavėjęs alchemi- 
niu mokslo idealu, jis neįvertino daugelio epochos atradimų ir išra- 
dimų. Nepaisant to, revizionistinis jo požiūris į scholastinę tradiciją, 
jo sukurta mokslo, turėjusio tarnauti gyvenimui, programa atitiko 
naujosios epochos interesus ir poreikius, pagrindė jos siekius ir lū- 
kesčius. Jo empiristinė metodologija teikė tvirtą paramą gamtotyrai; 

didžiulį vaidmenį suvaidino mokslinius ieškojimus skatinusios Bei- 
kono viltys ir idealai: karštas troškimas pajungti gamtą žmogui ir 
padaryti, kad žmogaus gyvenimas protingai organizuotoje visuome- 
nėje taptų pasiturintis ir laimingas. Tiesa, paties filosofo indėlis į 
žmonijos žinių lobyną nebuvo itin gausus, tačiau jis neabejotinai 
prisidėjo prie tolesnės audringos mokslo plėtros. 


DEKARTAS, 
ARBA PROTO IŠAUKŠTINIMAS 


Kuo ne romantiškas scenos vaizde- 
lis: naktis, gūsingas vėjas, pūga. Niūri valstiečio pirkia, apšviesta mirk- 
sinčios žibinto liepsnelės. Pirkioje jaunas karininkas, Trisdešimties 
metų karo dalyvis, grįžtantis iš imperatoriaus Ferdinando karūnavi- 
mo iškilmių, — vienišas ir paskendęs mintyse. Staiga jis patiria proto 
nušvitimą: tarsi žaibo nutviekstas, suvokia, kad ligtolinis pažinimas — 
bergždžias, ir pats savyje aptinka tikrąją tiesą, tapsiančią archimediš- 
kuoju atramos tašku naujam mokslų rūmui bei galutinei filosofinei 
pasaulio vizijai. Vizijai, kuri žmogaus gyvenimą pagaliau padarys pro- 
tingą, o mokslai duos žmogui naudą, padės užvaldyti gamtą. 

Dekarto (Descartes) „nušvitimo naktis“ filosofijos istorijoje 
anaiptol nėra išskirtinis atvejis. Tokio pobūdžio paliudijimai, ku- 
rie neretai būdingi novatoriams, savo originalių idėjų genealogijos 
ieškantiems už jų radikaliai kvestionuojamos intelektinės tradici- 
jos, yra mistifikuotos kūrėjo sąmonės išraiška. Tačiau tai nėra adek- 
vati sąmonė. Juk kiekviena didinga filosofinė sistema formuojasi 
ne paveldėtos tradicijos užribyje, o jos rėmuose, naudodamasi įvai- 

riausio pobūdžio įtaigomis. Kiekviena jų paženklinta vienokiu ar 
kitokiu priklausomybės ženklu. Ir ne tik tada, kai kurios nors idė- 
jos plėtojamos sąmoningai remiantis ankstesnėmis pažiūromis. Taip 
esti ir tais atvejais, kai senos pažiūros atmetamos ir siūlomi kitokie 
sprendimai. Opozicija taip pat yra intelektualinio tęstinumo iš- 
raiška. Taip kalbėdamas nenoriu paneigti Dekarto pasaulėvaizdžio 
novatoriškumo. Man labiau rūpi pabrėžti, kad jo filosofijoje nerei- 
kėtų ieškoti fenomeno, gimusio intelektinėje tuštumoje vien tik 
genijaus minties galia. Dekarto filosofijos šaknys glūdi istorijoje, ji 
yra kultūros sklaidos proceso grandis — kitaip tariant, ją apibrėžia 
tradicija, kuriai ji priešinasi, bei terminologija ir problemos, kurias 
ji paveldi. 

Naujasis pasaulėvaizdis turėjo būti prieinamas kiekvienam. De- 
kartas pasikliovė mąstančio individo protu, nes, jo įsitikinimu, zš 
visų dalykų pasaulyje būtent protas yra paskirstytas teisingiausiai, tad 
gebėjimas daryti tinkamus sprendimus yra iš prigimties visų žmonių 
vienodas. Anais laikais tai buvo revoliucinė prielaida. Ji reiškė scho- 
lastinės pažintinių gebėjimų hierarchijos (pačioje apačioje turėjo bū- 
ti prasčiokai, viršuje — teologai ir daktarai) atmetimą. Sulygindama 
žmones tiesos aspektu ir pripažindama vienodus intelektinius jų ge- 
bėjimus, ši koncepcija padėjo pagrindus pažinimo egalitarizmui. 

Tačiau ar, pripažindama vienodus gebėjimus, ji pripažino ir vie- 
nodas galimybes? Anaiptol, mat prasčioko kelias į tiesą yra trumpes- 
nis nei daktaro. Tiesa, pirmojo tyras protas gal ir nėra pabudęs, bet, 
kita vertus, jo dar neslegia mokyklinių žinių balastas ir tikėjimas pri- 
pažintais autoritetais, todėl jis tebėra neiškreipras ir nesugadintas, o 
taip neišvengiamai atsitinka, kai pataikaujama klaidingoms siste- 
moms. Kas kita, jei kalbėsime apie daktarus. Šie — nelyginant kelei- 
vis, atsigręžęs nugara į tikrąjį tikslą — kuo uoliau studijuoja, tuo la- 
biau tolsta nuo tiesos, pasiduodami chimeroms. Tradicija, kuriai jie 
paklūsta, tampa veiksniu, stabdančiu bet kokią pažangą, iškreipian- 
čiu pasaulio paveikslą, kliudančiu jį pažinti. Kas lavinimąsi pradeda 

nuo senosios filosofijos studijų ir vis labiau į ją panyra, - pabrėžė De- 
kartas, — tas vis mažiau geba tinkamai suprasti tikrąją filosofiją. 

Naujoji, tikroji filosofija turinti būti naujoviškų žmonių — t. y. 
žmonių, kurie atsiribojo nuo tradicijos aklai pasikliauti autoritetais, 
kurie, patikėję savo protu, atmetė visa, kas kelia abejonių, — filosofi- 
ja. Pasak Dekarto, naujo pažinimo rūmo statyba turi prasidėti nuo 
pačių pamatų ir pradinių principų. Tuo tikslu reikia išvalyti gruntą 
ir visą ligtolinį pažinimą atiduoti kritikos teismui. Taigi Dekartas 
pradėjo nuo skepticizmo. Tai buvo totalus abejojimas, neatsitraukęs 
prieš jokią kliūtį, pripažintą šventybę ar autoritetą... Štai pasaulio 
vaizdas, kurį mums pateikia juslės. Ar galime jomis pasikliauti ir 
nekritiškai priimti akivaizdžius stebinius? Jokiu būdu. Juk juslės taip 
dažnai mus apgauna, mes net nežinome, ar tai, ką labai aiškiai mato- 
me, nera tokia pat iliuzija, kaip sapnas, ar kartais mūsų nesuvedžioja 
koks nors piktas demonas. Neturime kriterijų, kurie mums leistų 
atskirti tiesą nuo netiesos. O kol tokio kriterijaus neturime, tol gali- 
me būti klaidinami. Jeigu jau turiu būti klaidinamas, — sako Dekar- 
tas, — noriu verčiau pats save suklaidinti. Užtat, manau, pasielgsiu 
teisingai, jeigu |...) leisdamas pats sau suklysti, kurį laiką anas nuomo- 
nes laikysiu visiškai neteisingomis ir prasimanytomis. 

Šitaip buvo kvestionuota ir atmesta empiriniu stebėjimu pagrįs- 
ta kasdienė pasaulio vizija. To paties likimo susilaukė ir senųjų filo- 
sofų teorijos. Kodėl turėtume pripažinti, kad tiesa yra Aristotelio, o 
ne Platono pusėje, arba šv. Tomo, o ne šv. Augustino pusėje? O gal 
visos šios sistemos yra klaidingos? Akivaizdu, jog kai kurios jų yra 
neteisingos. Filosofinės doktrinos viena kitai prieštarauja, betgi tiesa 
gali būti tik viena. Jeigu teisus Aristotelis, tai neteisus Platonas. Ku- 
ris iš senųjų mąstytojų buvo teisus, nežinome. Todel bus geriau, jei 
vergiškai nepasiduosime nė vienai sistemai ir visas kvestionuosime 
kaip abejotinas. 

Dekarto skepticizmas griovė kasdienes nuomones ir pripažintas 
aksiomas. Jis vienodai nuvertino tiek paplitusius įsitikinimus apie 

pasaulio egzistavimą ir Dievo buvimą, tiek ir tikėjimą juslinės infor- 
macijos patikimumu, samprotavimų neklaidingumu ar apreikšto žo- 
džio teisėtumu. Tačiau tas skepticizmas nebuvo pats sau tikslas, o 
įsitikinimų kvestionavimas nebuvo tyrimo pastangas vainikuojanti 
išvada. Tai buvo sąmoningai priimta prielaida (morėdami ištiesinti 
sulinkusią lazdą, — pasitelkdamas analogiją aiškino Dekartas, — visa- 
da lenkiame ją į priešingą pusę), išeities taškas, turėjęs padėti nusista- 
tyti galutinę poziciją, kuria jau nebegalima abejoti. Antai viskuo abe- 
jojant, neabejotina yra mažų mažiausiai tai, kad abejojame. Juk 
abejojančiam protui abejojimo aktas negali tapti abejojimo objektu. 
Jeigu abejoju, vadinasi, mąstau, o jeigu mąstau, vadinasi esu: esu aš, 
mąstantis žmogus. Toks samprotavimas, glaustai išreikštas garsiąja 
formule cogito ergo sum (mąstau, vadinasi, esu), kaip tik ir turėjo 
tapti išeities tašku naujai, autoriteto svorio nebegniuždomai filosofi- 
nei konstrukcijai, ieškančiai pažinimo šaltinio ir tikrumo mąstančio 
individo prote. Toks samprotavimas rėmėsi įsitikinimu, kad vienin- 
telis protui tiesiogiai prieinamas objektas yra jo paties veikla ir kad 
bet kokios pažintinės refleksijos pamatas yra individuali savimonė; 
refleksija, kuri remiasi ne savimone, o kokia nors kita tikrove, pa- 
smerkta abejotinoms prielaidoms ir yra klaidinanti. 

Taigi savo paties mąstymo suvokimas buvo pirmasis ir svarbiau- 
sias neabejotino, skeptiškos kritikos ašmenimis nebepažeidžiamo pa- 
žinimo faktas. Tas suvokimas turėjo tapti pirmąja filosofinio mąsty- 
mo prielaida, laiduosiančia visišką jo išsilaisvinimą iš gniaužtų, kuriuos 
jam uždėjo tradicija, tikėjimas apreiškimu ir Bažnyčios autoritetu. 
Ne be pagrindo teologai Dekarto cogito laikė nekenčiamu pančius 
nusimetusio bido sciendi — nuodėmingos proto puikybės — pavyz- 
džiu; proto, kuris pats, savo jėgomis, paniekinęs tėvų tradiciją, ver- 
žiasi mintimi užvaldyti visatą. 

Dekarto cogito aiškino ne tik žmogaus pažinimo genezę, bet ir 
atsakė į klausimą, kas yra žmogus. Galiu įsivaizduoti, — sako filoso- 
fas, — kad viskas yra apgaulinga sapnų žaismė, kad neegzistuoja nei 

pasaulis, nei Dievas, kad esu kažkas skirtinga nuo kūno. Tačiau nie- 
kaip negaliu pamąstyti, kad nemąstau. Tik mąstymo negaliu jokiu 
būdu nuo savęs atskirti, tik jis yra būtina mano esybės savastis. To- 
del į klausimą, kas aš esu, gali būti tik vienas atsakymas: esu mąstanti 
esybė, esybė, kuri abejoja, supranta, teigia, prieštarauja, jaučia. Api- 
brežiu save kaip nematerialią sielą, kaip substanciją, kurios vieninte- 
lis atributas yra mąstymas ir kuri yra tapati mąstymui. Net ir tada, 
kai žvilgsnį nukreipiu į išorės pasaulį, pažįstu juk ne pasaulį, o savo 
paties psichines būsenas ir intelektinius aktus. 

Dekartas laikėsi prielaidos, jog tarp daikto ir jo savybių nėra 
esminio skirtumo, nes pats daiktas yra tik tų savybių suma. Iš šios 
prielaidos plaukė dvi svarbios išvados. Pirma — pasaulis yra iki galo 
pažinus. Mat, jeigu konstatuotume, kad daiktas — tai viena, o jo 
savybės, kurios yra tiesioginiai mūsų stebiniai, — kas kita, tai tada 
pats daiktas, kaip ana „kitybė“, liktų nesuvokiamas ir paslaptingas. 
Skirtumo tarp esmės (esencijos) ir reiškinio, substancijos ir jos atri- 
buto, daikto ir jo savybių atmetimas leido pagrįsti tezę, kad pasau- 
lis yra iš principo pažinus. Antra — iš mąstymo akto dedukuojamas 
ir šiuo aktu apibrėžiamas Dekarto subjektas (ego — cogito) veikiau 
ne paprasčiausiai yra — tarsi sustingusi, metafizinė būtis, — o tary- 
tum veikia. Daikto sutapatinimas su jo savybėmis bei veiksmais 
vertė tą daiktą interpretuoti dinamiškai, kaip procesą, o tai savo 
ruožtu pagrindė požiūrį, kad subjektas — tai aktų ir veiksmų sam- 
plaika. 

Ši prielaida buvo visaip ginčijama. Esą Dekartas klydęs, neap- 
galvotai tapatindamas aktą, arba subjektyvų veiksmą, su pačiu sub- 
jektu, kuris tą veiksmą atlieka. Iš to, kad mąstau, — teigė Hobsas, — 
anaiptol neplaukia, kad esu mąstymas, lygiai kaip iš to, kad vaikš- 
tinėju, neplaukia, kad esu pasivaikščiojimas. Tai aš, kūniška esybė, 
mąstau arba vaikštinėju, bet nesu nei mąstymas, nei pasivaikščioji- 
mas, o tik minėtus veiksmus atliekantis žmogus, esybė iš kraujo ir 
kūno. 

Dekartas šiuos prieštaravimus atmetė. Žmogus, — ir toliau tvir- 
tino jis, — egzistuoja sąmonės dėka, kaip mąstanti esybe. Jo protui 
būdinga įgimta natūrali šviesa, kuri lemia, kad jis geba pažinti, 
nesaistomas išorės veiksnių. Filosofijos uždavinys yra tą pažinimą 
išgauti ir pateikti logiškai darnios sistemos pavidalu. Konstrukty- 
vus tokio elgesio modelis turėtų būti geometrija, o pagrindinis me- 
todas — dedukcija. Reikia pradėti nuo įgimtų tiesų — tarsi nuo ak- 
siomų matematinėje sistemoje — ir eiti toliau, konstruojant visumos 
viziją. 

Tačiau ar toji vizija yra susijusi su tikrove? Tai anaiptol ne be- 
reikšmis klausimas. Juk tik tikrovę atitinkantis pažinimas, paremiantis 
praktines žmogaus pastangas, gali laiduoti, kad žmogus užvaldys gam- 
tą. Tad kaip įsitikinti, kad mūsų pažinimas turi vertę? Kaip pereiti 
nuo mąstymo apie pasaulį prie paties pasaulio? Štai dramatiška de- 
kartiškosios mąstysenos dilema. 

Ankstesnį pasaulio pažinimą Dekarto sistema iš pagrindų su- 
griovė. Išvalytame lauke liko tik mąstančioji substancija (res cogitans), 
substanciali sąmonė. Nežinome net, ar egzistuoja pasaulis ir kiti žmo- 
nės, ar turime kūną. Kaip dabar atkurti ir praplėsti aną pažinimą? 
Kur rasti tiltą, kuris minties sferą sujungtų su daiktų sfera? Kaip, 
išėjus iš mąstančiojo Aš užburto rato, pereiti nuo minčių, kurios mums 
yra tiesioginės duotybės, prie pasaulio, kuriame gyvename, ir prie 
kūno, kuriuo disponuojame? 

Norėdamas šiuos klausimus išspręsti, Dekartas į savo sistemą 
įtraukė Dievą. Dievo atsiradimą čia lėmė ne karštas tikėjimo aktas, o 
loginė būtinybė. Jis buvo pasitelktas tam, kad padėtų pašalinti vidi- 
nius sistemos sunkumus. Analizuodami mūsų sąmonės turinį, — tei- 
ge Dekartas, — aptinkame tobulos esybės sąvoką. Tačiau ne mes pa- 
tys esame tos sąvokos priežastis. Žmogaus protas yra netobulas (tai 
liudija, pavyzdžiui, abejojimo būsena), ir neįmanoma, kad tobula 
esybė kiltų iš mažiau tobulos: priežastyje turi glūdėti bent jau tiek 
tikrovės, kiek jos esama pasekmėje. Kitaip tariant, pasekmė negali 

būti tobulesnė už savo priežastį. Dievo idėjos egzistavimas prote įro- 
do, kad Kūrėjas tikrai egzistuoja.* 

Šis psichologinis Dievo buvimo įrodymas (greta jo Dekarto fi- 
losofijoje operuojama ir tradicine ontologinio įrodymo versija, ku- 
rios autorius buvo Anzelmas Kenterberietis) pateikė argumentaciją, 
kuri buvo nepriimtina iš tomistinės tradicijos išaugusiai katalikiška- 
jai filosofijai. Kūrėjo egzistencijos pagrindimą ši filosofija siejo su 
objektyvios pasaulio tvarkos analize. Tačiau nuo tomistinės tradici- 
jos Dekartą skyrė ne tik argumentavimo būdas. Juk Dievas jo filoso- 
fijoje atsirado tam, kad laiduotų žmogiškojo pažinimo patikimumą 
ir leistų paaiškinti mąstymo ir tikrovės ryšio klausimą. Kadangi Die- 
vas yra tobula esybė, jis negali mūsų klaidinti. Kitaip jis būtų apgavi- 
kas ir melagis. Ši logika kaip tik ir verčia mus pasitikėti protinės 
intuicijos tikrumu ir juslinių duomenų patikimumu. Pripažindami 
Kūrėjo egzistenciją, sykiu galime daryti prielaidą, kad tarp intelekto 
aktų ir pasaulio tvarkos esama atitikimo, galime pagrįsti faktą, kad 
visa, kas protui atsiveria kaip neabejotinas dalykas, yra tikrai teisin- 
ga. Antai, jeigu disponuojame akivaizdžia kūno, kaip tįsaus daikto, 
sąvoka, visai pagrįstai galime teigti, kad kūnas egzistuoja realiai ir 
kad jis yra tįsus daiktas. 

Atlikęs šį savo vaidmenį, Dievas galėjo pasitraukti. Dabar jau 
žinome, jog tai, kas akivaizdu, yra teisinga. Pagaliau turime kriteri- 
jų, kuriuo galime pasikliauti. Nebėra jokio reikalo griebtis išorinių 


* Prielaida, kad žmogaus prote glūdi Dievo, kaip tobuliausios esybės, arba kaip 
begaline pilnatve disponuojančios būties, sąvoka, davė pradžią būsimai racionaliz- 
mo autodestrukcijai. Dieve glūdi daugybė dalykų, — rašė Dekartas, — kurių aš jokiu 
būdu negaliu suprasti, net mintimi negaliu prisiliesti; pati begalinio dalyko prigimtis 
yra tokia, kad aš, būdamas baigtinis, jo neaprėpiu... Vadinasi, pasaulis protui nėra 
iki galo skaidrus — juk begalybės pažinimas viršija tikrąsias jo galimybes. Pasirodo, 
kad žmogus netgi nepajėgus pažinti to, kas glūdi jame pačiame. Kaip tik toks 
įsitikinimas tapo Paskalio filosofijos išeities tašku, kuriuo remdamasis, jis kritika- 
vo racionalizmo pretenzijas į visa apimantį pažinimą. 


192 


DEKARTAS, 1594-1650 


autoritetų. Pakanka pasitelkti savo protą, ir jo pastangomis nustaty- 
sime tikrumą. Taigi, apsirūpinę patikimu kriterijumi ir išsivadavę 
nuo skepticizmo, pagaliau galime imtis didžiosios mokslo rekonst- 
rukcijos, sugrąžinti pasitikėjimą juslėmis ir padaryti kruopščią anks- 
čiau išsakytų teiginių atranką, atskirti tiesą nuo netiesos. Visa tai 
pasidarė įmanoma po to, kai savo protą suvokėme kaip aukščiausią 
elgesio normą ir pažintines pastangas reguliuojančių įstatymų leidė- 
ją. Šitaip pažinimo metodai ir tiesos kriterijai buvo radikaliai suž- 
moginti. Žmogus, kaip pažįstanti esybė, tapo būtimi, disponuojan- 
čia neribota autonomija. 

Jau užsiminėme, kad kūniškoji substancija yra žįsus dalykas. 
Jeigu kūnas ir tįsumas yra tapatūs, netenka prasmės atomistinė hi- 
potezė. Tisumas yra be galo dalomas. Todėl koncepcija, aiškinan- 
ti, kad materija susideda iš elementarių, nedalomų dalelių, priešta- 
rauja kūno sąvokai. Erdvė taip pat yra ištisai užpildyta. T'aigi joje 
nera vietos tuštumai. 

Dekartiškoji atomizmo kritika ir jo tį;sumo fizika gerokai pa- 
keite pasaulio aprašymą. Pirma, laikantis požiūrio, kad materija 
nėra tjsi ir kad egzistuoja tuštuma, sunku paaiškinti, kaip galimas 
priežastinis ryšys. Kūnai — kaip byloja mechanikos taisyklės — ne- 
gali vienas kito veikti per atstumą, tam būtinas tiesioginis sąlytis. 
Vadinasi, atomistinės hipotezės kritika, o ypač tuštumos neigimas 
reiškė nuostatą, gynusią priežastinio ryšio idėją ir deterministinę 
pasaulio viziją. Antra, teiginys, kad vienintelis kūno atributas yra 
tįsumas, pagrindė fizinio pasaulio vienalytiškumo, jo substancijos 
tapatumo tezę. Vien tįsumu apibrėžiama materija nebepasidavė ko- 
kybiškai diferencijuojama, išlaikant sudėtingą žemiškųjų ir dangiš- 
kųjų sferų hierarchiją, kurią buvo nustačiusi peripatetiškoji kos- 
mogonija. Jos vietą dabar užėmė substancialiai vienalyčio kosmoso 
idėja. Trečia, tįsumo idėja logiškai vertė pripažinti, kad erdvės po- 
žiūriu visata yra begalinė. Juk net ir kūrybiškiausia vaizduotė nega- 
li įsivaizduoti baigtinės erdvės, nors, aišku, ji lengvai įsivaizduoja 

erdvės požiūriu ribotą materiją. Kūniškumo sutapatinimas su tįsu- 
mu logiškai neleido pripažinti uždaro, erdviškai apibrėžto, taigi 
turinčio ribas, fizinio pasaulio vizijos. 

Ar tame tįsios substancijos pasaulyje gali egzistuoti individualūs 
daiktai? Gali, nes daiktus individualizuoja judėjimas. Visa, kas pa- 
saulyje vyksta, galima paaiškinti mechaninio judėjimo ir jo dėsnių 
požiūriu. 

Bet iš kur pasaulyje radosi judėjimas? Juk vienintelė būtina kū- 
niškos substancijos savybė yra tįsumas. Dekartas laikosi prielaidos, 
kad judėjimą pasauliui suteikė Dievas. Dievas jo fizikoje buvo reika- 
lingas tam, kad, Paskalio žodžiais tariant, duotų pasauliui sprigtą. 
Tuo ir baigėsi jo vaidmuo. Po to jis buvo iš pasaulio pašalintas ir 
visai neteko galimybės kištis. Išjudintas pasaulis jau vadovavosi sa- 
vais, t. y. mechanikos, dėsniais. 

Taigi Dekarto piešiamas pasaulis yra grynai mechanistinis. Ja- 
me viešpatauja būtinumas, kurį apibrėžia priežasties ir pasekmės ry- 
šys, visuotinis determinizmas. Tai liečia ir gyvuosius organizmus, 
kurių elgsena yra tik mechaninės reakcijos. Gyvūnas, pasak Dekar- 
to, yra Mašina.“ Žmogaus kūnas taip pat yra sudėtingos mašinos 
atmaina; jį išjudina gyvybės dvaszos, t. y. smulkios kraujo dalelės, cir- 
kuliuojančios po organizmą ir aptarnaujančios įvairias jo dalis. Jusli- 
niai potyriai yra mechaninio stimulo, kuris sužadina mechanines re- 


* Yra žinoma anekdotiška istorija apie Malbranšą — ortodoksinį dekartininką ir vie- 
ną iš okazionalizmo kūrėjų, aiškinusių, jog dvasinių ir fizinių procesų atitikimas 
yra Dievo nustatytas, jog jis atsiranda Dievui įsikišus. Malbranšas turėjo šunį, kurį 
dažnai mušdavo pagaliu. Jam padarė pastabą. Malbranšas atsikirto, kad šuo netu- 
rįs sielos ir skausmo nejaučiąs. Kaip gi nejaučia skausmo, jeigu po kiekvieno smū- 
gio cypia? Tai ir svarbu, kad po kiekvieno lazdos smūgio, — aiškina Malbranšas. — 
Nes jeigu šuo nebūtų tik automatas, turėtų sielą ir minimumą laisvos valios, tai 
nors kartą susilaikytų necypęs. Beje, pažymėtina, kad teiginys, jog gyvūnai yra 
besielės mašinos, pateisino gyvūnų vivisekcijos praktiką ir tuo paskatino audringą 
anatomijos plėtrą. 

akcijas, rezultatas. Kūno mirtis yra grynai fizikinis procesas, įvyks- 
tantis del to, kad dingsta šiluma ir gyvybės dvasios nustoja judėjusios. 

Žmogus, kaip kūniška esybė, yra organiškas visos gamtos siste- 
mos dėmuo, paklūstantis jos dėsniams. Bet jis yra ne tik kūnas, ne 
tik 751077 substancija. Jis taip pat yra ir mąstančioji substancija — turi 
substancialią sielą, kuri yra apdovanota laisva valia ir nepavaldi išori- 
nėms apibrėžtims. 

Priėjome prie Dekarto dualizmo. Žmogus, kaip individas, pri- 
klauso ir fizinei, ir dvasinei sistemai. Tačiau tai yra skirtingos siste- 
mos, iš esmės tarp jų nėra sąlyčio, jos negali sąveikauti. Štai čia iškyla 
aštri problema, reikalaujanti paaiškinimo: koks yra sielos ir kūno 
būsenų tarpusavio santykis? 

Dekartas buvo metafizikas, bet sykiu jis buvo ir įžvalgus tyrinė- 
tojas. Kas atrodė teoriškai neįmanoma, pasikliaujant spekuliatyviais 
įrodinėjimais, tai pasirodė realu praktiškai. Juk suvokiame kūno bū- 
senas, jaučiame skausmą, patiriame malonumus. Mūsų mintims da- 
ro poveikį išorinės aplinkybės. Valios pastangomis galime valdyti 
kūno refleksus, galime kontroliuoti afektus, o troškimus tramdyti 
proto argumentais. Aš juk savame kūne, nelyginant irkluotojas valtyje, 
ne vien tik esu, — rašė Dekartas. Kaip tik todėl, kad žmogus su savo 
kūnu sudaro visumą, išsipildė tai, kas teoriškai atrodė neįmanoma. 
Nors ir pripažindamas, kad 775707: ir mąstančioji substancijos yra abso- 
liučiai skirtingos, Dekartas vis delto įsigudrino jas tarpusavyje susie- 
ti, o erdviškai nepaaiškinamą sielą — lokalizuoti erdvėje. Patalpinta 
kankorėžinėje liaukoje, siela turėjo gauti kūniškus impulsus (įspū- 
džius) ir iš ten daryti įtaką atskiriems organams: nukreipdama į juos 
tam tikrus stimulus, ji keitė gyvybės dvasių krypų. 

Kankorežinės liaukos hipotezė dviejų substancijų ryšio iki galo 
nepaaiškino. Taigi problema išliko. Vieni, susižavėję Dekarto fizio- 
logija, atsakymo ieškojo joje. Tai buvo materialistinė interpretacija. 
Visapusiškiausiai ją išplėtojo XVIII amžiaus prancūzų filosofas Žiul- 
jenas de Lametri veikale „Žmogus mašina“. Kiti, laikydamiesi po- 

žiūrio, kad siela ir kūnas yra visiškai skirtingi ir kad neįmanoma jo- 
kia jų tarpusavio sąveika, jų būsenų atitikimą aiškino Dievo įsikiši- 
mu ar Jo įsakymais. Tai buvo idealistine (okazionalistinė) interpre- 
tacija, siekusi Dekarto idėjas suderinti su krikščioniškąja pasaulio 
samprata. 

Dekartas yra laikomas naujųjų laikų filosofinės refleksijos pra- 
dininku. Ir ne be pagrindo. Šis vertinimas liečia ne atskiras idėjas ar 
nuostatas. Dekartas sukūrė vientisą sistemą, kuri kvestionavo esamą 
tradiciją, atsiribodama nuo jai būdingo filosofinių problemų kėlimo 
ir sprendimo būdo. Jo didybe sietina ir su tuo, kad jis išplėtojo tam 
tikrą vientisą interpretacinę poziciją, kuri (kaip „kogitacionizmas“) 
suvaidino lemiamą vaidmenį tolesnėje filosofijos raidoje, nužymė- 
dama problemas ir savaip jas traktuodama. 

Beikonas ir Dekartas — tai dvi ryškios besiformuojančios naujų- 
jų laikų mąstysenos figūros, atstovavusios diametraliai priešingoms 
pozicijoms. Dažnai pabrėžiamas jų pažintinių nuostatų skirtingu- 
mas. Tačiau reikėtų atkreipti dėmesį ir į panašumus. Abu pradėjo 
nuo skepticizmo. Nusivylę esama filosofija, stengėsi ją iš pagrindų 
sukritikuoti, kad galėtų imtis naujo rūmo statybos nuo pačių pama- 
tų. Jie iš tiesų buvo labai skirtingi. Vienas tradiciją atidavė patirties 
teismui, kitas — proto. Tačiau abu taikė žmogiškąjį tiesos ir netiesos 
matą. Aukščiausia instancija žmogui turėjo būti ne Dievo žodžio ar 
senovės išminčiaus autoritetas, bet jo asmeninė patirtis, autonomiš- 
kos jo paties proto pastangos. 
pirmiausia reikia pasirūpinti nauju įrankiu — sukurti tikrai mokslinį 
metodą. Tas metodas turėjo būti visiškai patikimas, tvirtai vedantis 
tiesos keliu, neleidžiantis žmonėms klaidžioti ir suklysti. Galiausiai tai 
turėjo būti metodas, atveriantis kiekvienam individui užburtą pažini- 
mo šalį. Tikėjimas pažinimo visuotinumu, jo galia ir neribotomis ga- 
limybėmis Beikono ir Dekarto pažiūroms suteikė optimistinę prasmę. 

Nors viltys, kurias jiedu siejo su savo kuriamais metodais, buvo 
panašios, tačiau tai buvo skirtingi metodai. Beikono, kaip gamtinin- 
ko, interesai ir temperamentas lėmė, kad, užsimojęs sukurti naują 
indukcijos atmainą, jis išplėtojo empiristinę metodologiją. Tuo tar- 
pu Dekartas, kurį žavėjo matematinių sistemų išvadų tikrumas bei 
jų loginės konstrukcijos, būtent čia ieškojo modelio ir medžiagos 
savajam dedukciniam metodui. Ir vienas, ir kitas savo metodologi- 
niams apmąstymams — modeliuojamiems pagal skirtingų mokslų sti- 
lių — suteike universalų pavidalą. 

Pagaliau jiems abiem pirmiausia rūpėjo praktinis pažinimo as- 
pektas, nes pažinimas, jų įsitikinimu (tai bene labiausiai išreiškė nau- 
josios epochos dvasią), pasitarnaus žmogaus gyvenime, leis jam už- 
valdyti gamtą. Optimistinį tikėjimą, kad žmogus gali pažinti tiesą, 
dešimteriopai sustiprino karštas įsitikinimas, kad tiesa — tai ginklas, 
kuris padarys žmogaus gyvenimą sotų ir laimingą. Tik tada žmogus 
taps tikruoju kūrinijos karaliumi. Ši garbė — tai ne maloningo Kūrė- 
jo dovana, o savarankiškų žmogaus pastangų vaisius, jo proto galios 
tr rankų vikrumo rodiklis. Tuo naujaisiais laikais reiškėsi dviejų di- 
džiųjų filosofijos korifėjų humanizmas. 


HOBSAS — 
LEVIATANO VALDINYS 


„Ilgi pasivaikščiojimai buvo skirti 
apmąstymams, — rašė jo biografas. — Į savo lazdos bumbulą jis įtaisė 
plunksną ir rašalinę, o užrašų knygutę visada nešiodavosi. Vos tik į 
galvą ateidavo kokia mintis, nedelsdamas užsirašydavo, kad kartais 
nepamirštų. Specialiai pritaikyta knygutė buvo suskirstyta į skyrius, 
kad visos mintys atsirastų tinkamoje vietoje“. 

Šitaip Paryžiaus gatvėse gimė Tomo Hobso (Hobbes) kūrinys, 
pavadintas „Leviatanas'. Šis jį išgarsinęs veikalas nuolat figūruoja 
tarp svarbiausių knygų, skirtų žmogui ir jo socialinei egzistencijai. 
Hobsas jį rašė Paryžiuje, nes maištingai nusiteikę parlamentarai jį 
apšaukė nekenčiamo karaliaus absoliutizmo gynėju ir jis buvo pri- 
verstas bėgti iš Anglijos. Tačiau netrukus Kromvelio šalininkai pa- 
stebėjo, kad Hobso kūryboje esama tezių, atitinkančių jų politinius 
siekius. Todėl pradėta skelbti jo veikalus, o jam leista grįžti į tėvynę, 
kuri jį pasitiko su derama pagarba. Šitaip rojalistas tapo paties Lordo 
Protektoriaus globotiniu. Tačiau ir nuvertus Kromvelį bei atkūrus 
monarchiją, Hobso likimas iš esmės nepasikeitė. Karolis II paskyrė 

jam nuolatinę pensiją, o rodomas palankumas laidavo jam „laisvą 
įėjimą pas Jo Karališkąją Didenybę, kuris visada žavėjosi filosofinio 
disputo meistro sąmojingumu ir inteligentiškais atsakymais“. Kitas 
dalykas, kad „Leviarano“ autorius, perėjęs iš vienos politinės stovyk- 
los į kitą, savo pažiūrų nepakeitė. Išliko stiprios, absoliutinės valsty- 
binės valdžios teoretiku, bandžiusiu pagrįsti jos būtinumą, o politi- 
nių partijų spalvai bei konkrečiai valdymo formai buvo abejingas. 

Hobsas svajojo sukurti universalią sistemą, apimančią tikrovės 
pažinimo visumą. Jis plėtojo Beikono darbą, tačiau sykiu rėmėsi Ga- 
lilėjumi, įkvėpimo jam teikė ir Dekarto idėjos. Mat, pasak jo, susi- 
duriame su dviem skirtingais klausimais, kurių kiekvienas duoda pa- 
grindo skirtingo pobūdžio pažinimui. Pirmasis klausimas — kas? — 
nukreipia mus į egzistavimo sritį, t. y. į tai, kas mums yra duota 
juslėms ir prieinama patirčiai. Tačiau šitaip gautas pažinimas — em- 
pirinis pažinimas — iš esmės liečia tik individualius daiktus, jis negali 
išeiti už pavienių teigimų. Indukciniais metodais gauti jo apibendri- 
nimai neturi ir negali turėti apodiktinio, visuotinio pobūdžio, jie 
gali būti tik daugiau ar mažiau tikėtini. Kitas klausimas — kaip? — 
verčia mus pasitelkti protą ir samprotauti. Čia turime reikalo su bū- 
tinomis ir visuotinėmis tiesomis, tačiau jų objektas yra ne konkre- 
taus egzistavimo sritis, kitaip tariant, ne atskirų daiktų pasaulis, o 
sąvokos ir jų tarpusavio santykiai bei ryšiai. Protas, — rašė Hobsas, — 
kitaip nei juslės ir atmintis, nėra įgimtas dalykas, protas neįgyjamas 
patirtimi, o pasiekiamas per pastangas, pasitelkiant į pagalbą meto- 
dą. Jį mums pateikia sistemiškiausias mokslas — geometrija. Pati fi- 
losofija yra samprotavimo sritis, o samprotaujama tada, kai turima 
reikalo su dedukcija ir analize, atimtim ir sudėtim, žodžiu, kai skai- 
čiuojama. 

Aksiominiu metodu operuojantis protas yra savarankiškas for- 
muojantysis pradas. Sujungdamas gausybę atsitiktinės informacijos, 
jis nustato tam tikrą vientisą, prasmingą sistemą, skaidrią teorinę 
žmogaus pasaulio tvarką. Kartu su Hobsu pabrėžiame: žmogaus pa- 

saulio, o ne pasaulio paties sau, koks jis yra nuo mūsų paslėpta savo 
esme. Ta visumine tvarka — tai tik ideali mūsų proto konstrukcija, o 
ne kokia nors metafizinė pačios būties tiesa. Taigi, jeigu Hobsas save 
laikė materialistu, tai tik ta prasme, kad į materializmą jis žvelgė kaip 
į labiausiai pagrįstą ir operatyvią teorinę hipotezę. 

Iki galo suprantame, - įrodinėjo Hobsas, — tik tuos daiktus, ku- 
riuos patys pajegiame sukonstruoti, patys gebame sukurti. Tik juos 
galime visiškai adekvačiai pažinti. Šis faktas apibrėžia mūsų gamtos 
pažinimo horizontus. Gamtos pažinimas yra ir liks iš principo hipo- 
tetinis. Tiesa, leisdamas apmąstymų tiesą iškeisti į praktikos naudin- 
gumą, jis suteikia žmogui galią viešpatauti gamtoje, tačiau nepaisant 
visų gamtos užkariavimų, gamta, kaip visuma, ir toliau lieka paslap- 
tis. Tuo paaiškinamas ir pateisinamas skepticizmas. Žmogaus protui 
negali būti akivaizdu, kokios prigimties yra visa tai, kas nėra jo kūri- 
nys. Kas kita, jei kalbėsime apie geometriją arba kitus žmogaus kon- 
struktus. Geometriją, — rašė Hobsas, — galima įrodyti, kadangi linijos 
ir figūros, kurių pagrindu įrodinėjame, yra mūsų pačių nubrėžtos ir 
aprašytos; valstybės filosofiją galima įrodyti todel, kad valstybę kuriame 
patys. Kaip tik todėl visuomenės ir valstybės pažinimas, tinkamai 
taikant geometrinius metodus, gali pasiekti tokio laipsnio išvadų tik- 
rumą, tikslumą ir akivaizdumą, kokį fizikai suteikė Galilėjus, o fizio- 
logijai — Harvėjus (Harvey). 

Hobsas troško mokyti žmones, kaip valdyti ir kaip pasiduoti val- 
domam. Tam buvo būtina pažinti socialinio gyvenimo mechaniz- 
mus. Nuo ko tokia refleksija turėjo prasidėti? Reikia gerai apsvarstyti, 
kokia yra žmogaus prigimtis, kokios jo savybės padeda jam susijungti su 
kitais į valstybę, o kokios tam nepadeda, ir kokiu būdu žmonės, norintys 
susivienyti, turi susitarta. 

Hobsas atmete Dekarto tezę „mąstau, vadinasi, esu“. Jis laikė ją 
nepagrįsta ir netgi tokia pat absurdiška, kaip, pavyzdžiui, implikaci- 
ja „šoku, vadinasi, esu šokimas“. Juk veiksmas — tai viena, kas kita — 
pats veikiantysis subjektas, kuris su veiksmu negali būti tapatina- 

mas. Juk bet kokiu atveju tai aš — mąstau, šoku ar darau ką kita. Aš — 
vadinasi, būtis, kuri nėra nei mąstymas, nei šokimas, o kūniškas sub- 
jektas, gamtos tvarkai priklausanti fizinė esybė, organizmas, kuriam 
būdingos tam tikros savybės, gebėjimai ir jausmai. 

Žmogus, kaip gamtos dalis, yra jos veikiamas. Išorės dirgikliai, 
tarpininkaujant juslėms, jo smegenyse sukelia vaizdinius. Šie tampa 
aktyvumo šaltiniu — bet koks samprotavimo judesys prasideda nuo jų. 
Tų gyvybinių judesių, kurie reiškiasi sąmoningu kažko siekimu arba 
kažko vengimu, intensyvumas priklauso nuo dirgiklių stiprumo. Iš 
čia kyla tokie visuotiniai ir pamatiniai jausmai, kaip geismas ir pasi- 
bjaurėjimas, malonumas ir nemalonumas, meilė ir neapykanta, vil- 
tis ir baimė. Šie paprasti jausmai vėliau sudaro pagrindą sudėtin- 
giems jausmams, kurie jau priklauso etinėms gėrio ir blogio 
kategorijoms. Visa, kas yra kokio nors potraukio ar noro objektas, žmo- 
gus vadina gėriu — teigė Hobsas, pritardamas hedonistiniam požiū- 
riui. — O savo bjaurėjimosi ar pasišlykštėjimo objektą vadina blogiu. 
Kaip matome, tai — reliatyvios ir subjektyvios sąvokos, kuriomis pa- 
prastai naudojamės, atsižvelgdami į asmenį, kuris jomis operuoja. Nes 
nėra daikto, kuris tiesiog ir be išlygų būtų geras ar blogas. 

Jeigu kalbėsime apie pagrindinius jausmus, tai svarbiausias veiks- 
mo motyvas yra arba viltis, t. y. gėrio laukimas, arba baimė, t. y. 
blogio laukimas. Pastarasis jausmas yra tikroji žmogaus, ypač pir- 
mykščio, gyvenimo dominantė. Didžiausias blogis žmogui yra smur- 
tinė mirtis, ypač ant ešafoto, o didžiausia baimė — tokios mirties bai- 
me. Tuo tarpu aukščiausio gėrio, kokio nors gėrių gėrio žmogaus 
gyvenime nėra, kaip nėra ir didžiausios vilties. Viltis — tai laipsniškai 
kylantis įvairių gėrybių troškimas, siekiant vis tolesnių tikslų. 

Savisaugos instinktas, sustiprintas smurtinės mirties baimės, 
gimdo egoizmą, kuris spiria žmogų visomis jam prieinamomis prie- 
monėmis žūtbūt įgyvendinti savo gyvybinius tikslus. Šitaip elgda- 
masis individas neišvengiamai konfliktuoja su kitais žmonėmis. Jam 
priešiški jų siekiai taip pat kyla iš prigimtinės teisės, taigi iš pirmi- 

nio svarbiausio principo. Prigimties teise, — rašė Hobsas, — yra ben- 
dras įstatymas arba taisykle, kurią įžvelgia protas ir kuri draudžia 
žmogui daryti tai, kas kelia grėsmę jo gyvybei. Su šia taisykle logiškai 
siejasi postulatas, kuris teigia: nedaryk kitam to, kas, tavo manymu, 
būtų neprotinga, jeigu anas tau darytų. Pažymėtina, kad pirmykš- 
čiai žmonės tos teisės reikalavimus suvokė per savo subjektyvumo 
prizmę, meilė sau apakino jų protą, emocijos užgožė logikos argu- 
mentus. Iš laisvos valios kildinama, jokių bendrų taisyklių ir nor- 
mų nevaržoma laisvė tampa savivale: ji reiškiasi tuo, kad žmogus 
visiškai nevaržomas daro tai, ką nori, trokšta arba yra linkęs daryti. 
Veiksmai, išreikšdami taip suprastą laisvę, nuolat tarpusavyje ker- 
tasi, dėl to didėja žmonių tarpusavio priešiškumas, kuris lemia visų 
karo su visais būvį. Būdami visiškai laisvi, individai jaučiasi niekuo 
neįpareigoti; viskas leidžiama — o tokiu atveju niekas neturi ir ne- 
gali turėti jokių saugumo garantijų. Vadovaudamiesi subjektyviai 
suprastu gėriu, žmonės gali pasikliauti tik savo jėgomis: Ažekvienas 
vertas to, ką pats, be kitų pagalbos, gali. Kokia ta galia, sužino tik 
post factum, patyrę pralaimėjimą — juk nelygias jėgas parodo tik ko- 
vos rezultatai. 

Taigi pirmykštis būvis — tai anarchija. Čia nėra suvereno, ka- 
dang: suverenią valdžią savinasi kiekvienas. Nera bendrų taisyklių 
ar teisių, kiekvienas vadovaujasi savo paties ir pagal save nusistaty- 
tais principais. Nera ir bendros visiems galiojančios dorovės, nes 
atskirus individus įpareigoja tik jų pačių dorovinis jausmas, o juk 
tai nepastovus, nuo individualių interesų, nuotaikų ir troškimų pri- 
klausantis dalykas. Pagaliau nėra ir nuosavybės, nes kiekvienas iš 
kiekvieno gali viską atimti, jeigu tik turi pakankamai galios: jo ga- 
lia yra jo teisė. Esant tokiam būviui, — prieina prie išvados Hob- 
sas, — neturi prasmės darbštumas, nes nėra tikrumo del darbo vaisių, 
tad kam tada dirbti žemę ar užsiimti laivininkyste [...); nera patogių 
namų |...], nėra nei meno, nei rašto, nei visuomenes. O blogiausia tai, 
kad nuolat tvyro baimė ir smurtinės mirties grėsmė. Žmogaus gyveni- 

mas yra vienišas, skurdus, tamsus, gyvuliškas ir trumpas. Laukinis 
būvis — tai pasaulis be taisyklių ir tarpusavio ryšių, taigi būtent toks 
pasaulis, kuriame galioja vienintelė taisyklė — visų karas su visais, ir 
vienintelis ryšys — budelio ir aukos ryšys. Šis pasaulis netgi Žiaurės- 
nis nei žvėrių. Mat žvėrys puola vieni kitus iš alkio, o žmogų ka- 
muoja ne tik šios dienos, bet ir rytdienos alkis, js vadovaujasi neribo- 
tu troškimu turėti, noru dominuoti ir valdyti, besąlygiškai pajungti 
kitus žmones saviems tikslams. 

Žmonės gali atsikratyti tokio būvio, tik pasikliovę protu, jam 
patikėję savo likimą. Be to, jie turi atsižadėti griebęsi jėgos. Tarpusa- 
vio sutarimu jie sukuria visuomenę ir valstybės valdžią, kuriai per- 
duoda prigimtines teises, griežtai apribodami savo laisvę — štai tada 
natūralųjį būvį pakeičia dirbtinai sukurtas. Šitaip elgdamiesi jie ne- 
sipriešina prigimtinės teisės įstatymams, o juos gerbia. Juk tik dabar 
žmonės turi galimybę išlikti ir jaustis saugūs. Savisaugos instinktas, 
aiškiai suvoktas asmeninis interesas skatina juos sukurti valstybę, ku- 
rios pagrindinė funkcija ir yra apsaugoti kiekvieną nuo kitų kelia- 
mos grėsmės. Yra vienintelis būdas, leidžiantis įtvirtinti tokią galią, 
kuri, būdama iškilusi virš visų žmonių, galėtų juos apginti nuo sveti- 
mųjų antpuolių ir sykiu neleistų jiems skriausti vieniems kitų, šitaip 
suteiktų jiems tokį saugumą, kad |...) galėtų |...) gyventi patenkinti 
[...] — visą jų galią ir jėgą perduoti vienam žmogui arba vienai žmonių 
grupet, kuri dauguma balsų gebėtų sutelkti individualią jų visų valią į 
vieną. Kai tai atsitinka, dauguma žmonių, susijungę į vieną asmenį, 
pasivadina valstybe, lotyniškai civitas. 

Valstybė ir jos suvereni valdžia yra dirbtinis kūrinys, dėl to jai 
stinga patvarumo. Leviatanas, — rašė Hobsas, — yra mirtingas ir gali 
suirti. Jos egzistavimas, neturėdamas šaknų pačioje būtyje, neturi jo- 
kios ontologinės sankcijos, todėl visada esama pavojaus grįžti į natū- 
ralųjį būvį. Vieninteliai šio dirbtinio būvio išlikimo garantai — jėga 
ir prievarta. O kai jų galia susilpnėja, neišvengiamai prasideda iri- 
mas, kurio kaltininku tampa įgimtas žmogaus egoizmas. 

Matomas valstybės jėgos ženklas yra prievarta. Būtent prievarta 
suvaržo pavaldinius ir verčia juos paklusti. Nera valstybes be valdžios 
ir įteisintos prievartos. Prievarta yra nuosavybės, socialinės tvarkos ir 
pagarbos etinėms normoms garantas, sutarčių įgyvendinimo ir tei- 
sių laikymosi sąlyga, nuosprendžio ir valdininkų efektyvaus veikimo 
pagrindas. Kita vertus, prievarta reikalauja absoliutinės valdžios, nes 
būtina, kad normuojanti veikla ir visapusiška kontrolė apimtų socia- 
linio gyvenimo visumą. Suverenas kuria teisę, komplektuoja valdi- 
ninkijos kadrus, lemia nuosprendžius, skelbia karą ir sudaro taiką, 
skiria bausmes, teikia apdovanojimus... 

Suverenas kuria pozityviąją teisę, nustatančią visas žmonių ben- 
drabūvio formas. Apribodamas prigimtines atskirų individų teises, 
ypač liečiančias jų laisvę, jis laiduoja jų santaiką ir saugumą. Šia prasme 
pozityvioji teisė — tai prigimtinės teisės tąsa ir jos išsipildymas. Mat 
prigimtinės teisės įgauna tikrąją galią tik visuomenėje, įsteigus vals- 
tybę ir sukūrus jos įstatymus. Suverenas primeta visiems būtiną pa- 
reigą jų laikytis. 

Pirmykščio būvio laikotarpiu tokios sąvokos, kaip gėris ir blo- 
gis, teisingumas ar neteisingumas, išreiškė subjektyvius atskirų indi- 
vidų jausmus Dabar valstybinė valdžia tiems jausmams suteikia ben- 
drą, visuotinai privalomą interpretaciją, taigi ji kuria ne tik juridinius, 
bet ir etinius kodeksus, ir šie įgauna vykdomąją galią. 

Valstybė privalo būti visagalė, jos valdžia — kone prilygti dieviš- 
kajai valdžiai. Suverenas turi kelti baimę, nes tai padeda veiksmin- 
giau valdyti. Kita vertus, valdydamas jis privalo vadovautis protu ir 
paisyti jo reikalavimų. Rūpindamasis socialine santaika, jis turi steng- 
tis palaikyti pusiausvyrą tarp piliečiams uždedamų pareigų ir jų la- 
bui skirtų geradarysčių. Tik tokia pusiausvyra laiduoja valdžios tvir- 
tumą ir efektyvumą. Remdamasis baime, jis sykiu turi laikytis saiko. 
Mat per didelė baimė, kurią sukelia grėsmė gyvybei, atveria kelią 
revoliuciniams išsišokimams; tuo tarpu per maža baimė skatina pi- 
liečių nepavaldumą, kadangi pasijutę nebaudžiami, jie pradeda pa- 


204 


HOBSAS, 1588-1679 


stebeti, kad daugiau naudos gautų pažeisdami įstatymus, nei jų lai- 
kydamiesi. Taigi galiausiai valdžios efektyvumą lemia ne įtempta, o 
saikinga, t. y. protu apibrežta, baimė. 

Negali būti tokios socialinio gyvenimo srities, kurios nepaliestų 
reglamentuojanti suvereno funkcija, neišskiriant ne religijos. Pati re- 
ligija, Hobso požiūriu, yra žmogaus kūrinys. Ją pagimdė pastangos 
aiškinti pasaulį, suprasti jo priežastis ir tikslus, suvokti žmogaus liki- 
mą ir jo pašaukimą. Tas bandymas suprasti vyko su tikėjimo, o ne 
proto lozungu. Tačiau tikėjimo tiesos nepaaiškinamos, lygiai kaip nėra 
jokio pagrindo laikyti jas įgimtu pažinimu. Mat su mūsų religijos pa- 
slaptimis yra panašiai, kaip su ligonių piliulėmis, kurtos turi gydomo- 
sios galios, jei iškart praryjamos, o ėmus kramtyti, dažniausiai be jokios 
naudos tšsbjaunamos. Kaip tikėjimo aktų visuma, religija liečia sub- 
jektyvius individo įsitikinimus ir tuo daro poveikį jo elgesiui. Tai 
pirmiausia pasakytina apie neišprususius žmones, arba liaudies ma- 
ses. Suverenas, teisingai suvokiantis valdžios interesą, privalo palai- 
kyti krikščionių religijos prestižą, suteikti jai sykiu ir viešumo, ir in- 
strumentinę interpretaciją, nes tada ji gali tapti naudinga priemone 
jo valdžiai sustiprinti. 

Tiek materialistinė žmogaus ir pasaulio samprata, aiškinusi, kad 
socialinio gyvenimo, valstybės valdžios, įstatymų sistemos ir dorovės 
principų pagrindai yra pasaulietiniai, tiek ir instrumentinis požiūris 
į religiją, kaip į žmogaus priemonę žmogiškiems tikslams pasiekti, 
lėmė, kad Hobsas, kaip mąstytojas, pakliuvo nemalonėn. Praėjus tre- 
jiems metams po autoriaus mirties, „Leviatanas“ buvo iškilmingai 
sudegintas Oksfordo universiteto kieme. Dar kartą pasitvirtino, kad 
jokia ugnis žmogaus minties negali paversti į pelenus... 


SPINOZA: 
VARDAN VISIŠKOS AUTONOMIJOS 


Jis buvo kilęs iš Ispanijos žydų, ku- 
rie del žiaurių persekiojimų paliko tėvynę ir apsigyveno Olandijoje. 
Jaunystėje iškiliausių rabinų vadovaujamas studijavo Bibliją ir Tal- 
mudą. Jis stebino mokytojus nepaprastais gabumais ir susilaukė to- 
kio didelio pripažinimo, kad neabejota ateityje jį būsiant garsiu rabi- 
nu. Tačiau jų viltys nepasiteisino. Baruchas Spinoza netrukus nustojo 
laikęsis religinių apeigų ir nusigręžė nuo tikėjimo. Įspėtas ir išbartas, 
galiausiai buvo prakeiktas ir išmestas iš bendruomenės. Atsisakęs mo- 
zaizmo, jis nepriėmė jokio kito tikėjimo — taigi tapo pirmuoju ofi- 
cialiu naujųjų amžių bedieviu. 

Pašalintas iš religinės bendruomenės, Spinoza gyveno intensy- 
vų, tačiau ganėtinai ramų gyvenimą. Pragyvenimui užsidirbdavo šli- 
fuodamas optinius stiklus ir rašė, kūrė originalią filosofinę sistemą. 
Vienas pirmųjų jo veikalų — „Teologijos ir politikos traktatas“ — už- 
traukė persekiojimų ir aršios kritikos laviną. Per keletą metų pasiro- 
dė keliasdešimt pasmerkimų. Jis buvo kaltinamas bedievyste, pikt- 
žodžiavimu, apgaulinga puikybe ir amoralumu. Puolamas ir 

nekenčiamas visų konfesijų teologų, Spinoza nepalūžo. Jis nuosek- 
liai ėjo pasirinktu keliu. Visi jo veikalai buvo įtraukti į Bažnyčios 
draudžiamų knygų indeksą. 

Liūdvigas Fojerbachas jį pavadino „naujųjų laikų laisvamanių ir 
materialistų Moze“. XVIII amžiaus materializmui jo darbai iš tikrų- 
jų reiškė gyvą tradiciją, tačiau Spinozos idėjų poveikis anaiptol neiš- 
siteko vienos mokyklos ar srovės rėmuose. Ištisus šimtmečius jo pa- 
veldas buvo įvairiai interpretuojamas ir karštai diskutuojamas. Vieni 
jo kūryba žavėjosi, kiti jai nepritarė. Žavėjosi Lesingas (Lessing), Gė- 
te (Goethe), Hegelis (Hegel) ir Fojerbachas (Feuerbach), o katalikų 
ir protestantų ortodoksai karštai oponavo. Niekas negalėjo likti abe- 
jingas. Ji tapo neatskiriama naujųjų laikų filosofavimo dalimi, inspi- 
ravusia tolesnes intelektines pastangas. 

Pirmasis paskelbtas Spinozos veikalas buvo Dekarto (Descar- 
tes) filosofijos interpretacija. Nors jis ir pasinaudojo ne viena šio 
naujųjų amžių filosofijos korifejaus idėja, tačiau jo doktrinai nie- 
kada iki galo nepritarė. Svetimas jam buvo subjektyvistinis Dekar- 
to požiūris, kad pažinimo ir jo patikimumo šaltinis yra paties sub- 
jekto mąstymo faktas. Svetimas jam buvo ir Dekarto įsitikinimas, 
kad vienintelis objektas, kurį protas tiesiogiai pažįsta, yra pats pro- 
tas, paties proto aktai. Spinozos įsitikinimu, tikrasis pažinimas pra- 
sideda konstatavimu, kad egzistuoja nuo proto nepriklausomas iš- 
orės pasaulis, t. y. substancija, kurią mes suvokiame kaip loginę 
būtinybę. Substancijos pažinimas yra bet kokio pažinimo bei žmo- 
gui reikšmingų žinių pagrindas. 

O kokiu būdu galima tą substanciją pažinti? Pirmiausia, — tei- 
gia Spinoza, — turime atsikratyti tradicijos. Aklas pasitikėjimas auto- 
ritetais visada apgaulingas ir nenaudingas. Ne senose knygose slypi 
tiesa. Jos nepažino nei senovės išminčiai, nei pranašai ar kunigai. 
Kas tiesos ieško Biblijoje, ten jos neras. Biblija neaiškina, koks yra 
pasaulis, ji tik skelbia dorovinius nurodymus. Ji nesprendžia, kas yra 
tiesa, o kas netiesa, ji tik aiškina, kas teisinga ir kas neteisinga, moko 

dievobaimingumo ir paklusnumo, siūlydama žmogui tam tikrą do- 
rovingo gyvenimo modelį. Bet net ir šioje srityje ji nėra vienintelis ir 
svarbiausias vadovas. Apsišvietęs žmogus pats savaime geba dorai gy- 
venti. Jam nereikia ieškoti išorinės pagalbos. Jis savame prote randa 
pakankamą dorovingo elgesio motyvą, pakankamą doros apibrėži- 
mą ir pagrindimą. 

Tačiau racionalus dorovingumas prieinamas nedaugeliui. Kal- 
bant apie plačiuosius prastuomenės sluoksnius, Biblijos, kaip doro- 
vės katekizmo, reikšmė išlieka. Ji naudinga. Žadindama pomirtinės 
bausmės baimę ir būsimos palaimos viltį, ji stiprina dorovę. Pašven- 
tindama dorovės principus, ji verčia jų laikytis. Užvaldydama plebė- 
jų vaizduotę ir jausmus, ji ugdo jų troškimus ir skiepija paklusnumą. 
Taigi Apreiškimo vertė nesietina nei su samprotavimo turiniu, nei 
su dorovės principais. Apsišvietęs žmogus savo išmintį ir dorą bran- 
dina nepriklausomai nuo jo. Apreiškimo vertė kyla pirmiausia iš jo 
didaktinių ir instrumentinių privalumų. Moralistui ar politikui ji 
yra naudinga kaip poveikio prastuomenei priemonė, nes ji pritaiky- 
ta prasčiokų protui. Taigi pagal Spinozos interpretaciją Biblija netu- 
rėjo antgamtinės vertės — kaip šventa pasaulio ir žmogaus gyvenimo 
knyga ji čia yra nuvainikuojama. Biblija yra tik žmogaus priemonė 
žmogiškam tikslui pasiekti. 

Jeigu tradicija ir šventosios knygos tikro pažinimo nelaiduoja, 
tai gal jį atveria patirtis? Juslės iš tikrųjų mums teikia daug žinių 
kone apie viską, kas gyvenime reikalinga. Patirties pagrindu susifor- 
mavo tokios svarbios disciplinos, kaip medicina ir pedagogika. Ta- 
čiau juslinė informacija ir išvadų apibendrinimo metodas, arba in- 
dukcija, niekada nelaiduoja visiško tikrumo. Tai abejotino pobūdžio 
pažinimas, liečiantis pavienius daiktus, kuriuos mums fragmentiškai, 
neaiškiai, be protui būdingo sistemingumo pateikia juslės. Nors toks 
pažinimas gana dažnai pasirodo praktiškai pritaikomas, jis negali būti 
žmogaus pastangų tikslas. Žmogus siekia absoliučiai tikro, logiškai 
būtinos reikšmės pažinimo. Indukcija ir patirtis tokio pažinimo ne- 

suteikia — jį laiduoja tik dedukcija, kurios išvadų tikrumas paremtas 
kitokio pobūdžio logikos taisyklėmis. Dedukcija — tai metodas, ku- 
rio išeities taškas yra bendrosios sąvokos (universalijos) ir kuris nu- 
stato pasekmę, plaukiančią iš priežasties kaip „tam tikro bendro pa- 
grindo“. Tik dedukcija mūsų pažinimą išvaduoja nuo loginio 
neapibrėžtumo, suteikdama samprotavimui tikrumą ir struktūros po- 
žiūriu supanašindama jį su geometrijos sistema. 

Savo filosofiją Spinoza išdėstė pagal geometrijos pavyzdį. Tai 
jį privertė ieškoti atsakymo į klausimą: kokiu principu remdamiesi 
pasirenkame pradines sistemos aksiomas? Dedukcijos metodas gali 
išaiškinti sistemos sandarą, tačiau ne jos išeities tašką. Jį, Spinozos 
požiūriu, atskleidžia intuicija, kuri pagal jo koncepciją neturėjo 
nieko bendra su iracionalizmu. Spinoza intuiciją suprato kaip są- 
vokinį daikto pažinimą, kitaip tariant, kaip jo definiciją. Taigi in- 
tuicijos idėja čia siejosi su analitinio pažinimo koncepcija. Pakan- 
ka išanalizuoti sąvokos „trikampis“ turinį, kad galėtum tvirtai teigti, 
jog trijų jo kampų suma yra lygi dviem statiesiems kampams. Tam 
sužinoti jokios patirties nereikia — pakanka to, kad tiriamoji sąvo- 
ka būtų žinoma. 

Tokių tendencijų jau būta ir Dekarto mąstysenoje. Jo filosofijoje 
taip pat atmetami autoritetai ir apreikštasis pažinimas, nepasitikima 
jusliniu pažinimu, pasikliaujama racionalizmu ir dedukcija; ten irgi 
operuojama intuicijos sąvoka ir kalbama apie analitinio pažinimo ide- 
alą. Tačiau Spinoza ne tik pakartojo ir sutvirtino savo didžiojo pirm- 
tako teiginius. Jis pašalino pagrindinę keblią jo sistemos problemą. 
Dekartui, pripažinusiam principinį mąstančiosios ir tįsiosios substan- 
cijų, dvasios ir kūno skirtingumą, sunku buvo paaiškinti minties ir 
pasaulio santykį. Srengdamasis ją išspręsti, Dekartas į savo sistemą įtrau- 
ke Dievo, kaip jungiančiosios grandies tarp mąstančiojo Aš ir kūniš- 
kosios substancijos, idėją. Spinoza šią problemą anuliavo. Žmogus yra 
pasaulio dalis. Kaip pažįstančioji būtis, jis nėra gamtos priešprieša, o 
jos dalyvis. Žmogaus pažinimas — tai natūrali ir tiesioginė išorės daik- 

tų asimiliacija. Pažindamas save, žmogus sykiu pažįsta ir pasaulį, kurio 
dalis jis yra. Būdamas visumos, kitaip tariant, visatos, dalis, tiesiogiai 
su ja santykiaujanti, jis gali tą visatą apimti mintimi, neieškodamas 
kokio nors išorinio tarpininkavimo. Taigi Dekarto filosofijoje žmo- 
gus, t. y. „mąstančioji substancija , buvo išskirtas ir supriešintas su jį 
supančia gamta, o Spinoza, pašalinęs tą priešpriešą, sugrąžino žmogų 
gamtai. Dabar dekartiškasis Dievas — tarpininkas tarp žmogaus ir pa- 
saulio — nebebuvo reikalingas. Jo tezė buvo ne tik teorinė, bet ir doro- 
vinė. Ryšio su gamta pajauta ir tikėjimas autonomiška pažinimo pras- 
me turėjo apibrėžti žmogaus gyvenimo etosą. 

Kurdamas pasaulio paveikslą, kaip išeities tašką, Spinoza pasi- 
telkė ontologinį argumentą. Remdamasis tuo, kad protas turi aukš- 
čiausios tobulybės sąvoką, Spinoza dare išvadą, kad toji tobulybė 
egzistuoja. Tačiau argumentas, kuriuo kadaise, pagal viduramžių tra- 
diciją, buvo grindžiamas Kūrėjo buvimas, dabar turėjo įrodyti, kad 
pasaulis egzistuoja ir kad jis nesukuriamas. Mat toji tobulybė — tai 
substancija, egzistuojanti pati savaime ir nereikalaujanti jokio pa- 
grindo nei jos atžvilgiu išorinės veikiančiosios priežasties, substanci- 
ja kaip pati savęs priežastis (causa suí). Substancija, — aiškino Spino- 
za, — yra tai, kas egzistuoja savaime ir yra paaiškinama iš savęs. Sitaip 
suprantama substancija gali būti vadinama ir kitu — Dievo — vardu. 

Savaime aišku, ši mintis nesiderino su teologine interpretacija. 
Beasmenis ir pasaulio nevaldantis Dievas čia yra sutapatinamas su 
gamta, O gamtai priskiriami Dievo atributai. Juk tai jos substancija 
yra amžina ir begalinė. Juk tik ji yra būtinoji būtis. Šitaip buvo kon- 
statuota, kad pasaulis egzistuoja savarankiškai ir negali būti sukur- 
tas. Hobsas ne be pagrindo rašė, jog „kas sako, kad pasaulis yra Die- 
vas, tas sykiu teigia, kad pasaulis neturi priežasties, vadinasi, Dievas 
neegzistuoja . Dievo kūrybinio aktyvumo neigimas ne tik prieštara- 
vo teologinei jo esmei, bet ir patvirtino pasaulio savarankiškumą. 
Vargu ar įmanoma tiesmukiau paneigti religinį mąstymą, nei pro- 
gramiškai atsiribojant nuo klausimo, kuris keliamas visuose katekiz- 
muose: kas sukūrė pasaulį? 

Substancija turi be galo daug savybių. Dvi jų — tįsumas ir mąs- 
tymas — prieinamos žmogaus pažinimui. Su šiomis kategorijomis jau 
susidūrėme Dekarto sistemoje. Tačiau ten jomis buvo grindžiamas 
reikalavimas traktuoti dvi skirtingas substancijas kaip atskiras būtis. 
Spinoza atmetė Dekarto dualizmą — jo požiūriu, egzistuoja tik viena 
substancija. Savo mokytojo dualizmui Spinoza priešpriešino substan- 
cijos monizmą ir jos atributų, arba savybių, dualizmą. Kiekvienas 
daiktas, būdamas substancijos apraiška, pasižymi minėtomis savybė- 
mis, nes jos yra universalūs pasaulio atributai. Kaip tik todel atskirus 
daiktus turime aiškinti dviem aspektais. Tįsumo sistemoje traktuo- 
jamas daiktas yra kūnas, o mąstymo sistemoje — idėja. Tačiau tai yra 
dvi skirtingos sistemos, kuriose reiškiasi vienas ir tas pats pagrindas: 
nedaloma substancija. Be to, abi struktūros viena su kita sutinka — 
idėjų tarpusavio ryšys ir daiktų tarpusavio ryšys sutampa. Tiesa, tos 
sistemos nesąveikauja, tačiau iš esmės viena kitą atitinka: jeigu kas 
nors vyksta kūne, vyksta ir sieloje. Dėl to mūsų pažinimas peržengia 
minties barjerą ir pasiekia patį daiktą. Vieningumas, siejantis sielą su 
visa gamta, sudaro galimybę pažinti daiktus. 

Spinozos pasaulio vizija sykiu buvo ir žmogaus vizija. Kitaip nei 
manė Dekartas, žmogus yra ne atskirų dėmenų — t. y. nuo kūno at- 
sietos sielos ir nuo sielos atskirto kūno — suma, o vientisa būtis, trak- 
tuojama dviem skirtingais požiūriais. Iš esmės siela yra tapatinga kū- 
nui, ir žmogus sudaro integralią visumą. Ne tik siela buvo sujungta 
su kūnu, bet ir žmogus nustojo buvęs izoliuotas nuo pasaulio. Ir mes 
patys, ir mus supantys daiktai yra vienos substancijos apraiškos. To- 
dėl žmogus neturi pagrindo pasaulyje jaustis svetimas. Pasaulis yra 
tikroji mūsų tėvonija, jis yra visa, kas sudaro žmogiškąją tikrovę. 

Žmogus, kaip gamtos dalis, pavaldus visuotinei tvarkai, nes pa- 
saul; valdo pastovūs ir neišvengiami dėsniai. Niekas jame nevyksta 
kokiu nors tikslu ar pagal kieno nors planą, viską apibrėžia gamtinis, 
t. y. priežasties ir pasekmės ryšiu pagrįstas, būtinumas. Gamta, — ra- 
še Spinoza, — nekelia sau jokių tikslų, visos tikslingos priežastys yra žmo- 
gaus prasimanytos. 

Pastovių dėsnių valdomame pasaulyje kiekvienas reiškinys yra 
absoliučiai determinuotas. Atsitiktinumo objektyviai nėra. Atsitikti- 
numas yra subjektyvi kategorija, ji yra žmogaus proto produktas, 
neišmanymo ir priežasčių nežinojimo rezultatas. Tačiau jeigu viskas 
yra nuo amžių determinuota, tai kas ir kada beatsitiks, iš tikrųjų jau 
yra atsitikę. Kiekvienas dabarties momentas slepia savyje visą praeitį 
ir sykiu visą ateitį. Laikas yra išimtinai žmogiškas, subjektyvus daik- 
tų suvokimo būdas, o ne jų objektyvi savybė. Tikrovė iš tikrųjų ne- 
turi istorijos, ji egzistuoja ne laike. Viskas vyksta pagal dėsnius ir tai- 
sykles, kuriose glūdi amžinasis būtinumas ir tiesa, - pabrėžė Spinoza. 
Priežasties ir pasekmės ryšys iš esmės yra loginės priklausomybės ry- 
šys, kuriam laiko matmuo nebūdingas. Laikiškumas yra mūsų žmo- 
giškos — taigi subjektyvios — įžvalgos kokybė; toje įžvalgoje mes abst- 
rahavimo aktais suskaidome tikrovę, tarsi suraižome ją į izoliuotus 
fragmentus. O juk gamta yra visuma, ir tik kaip visuma ji yra tikro- 
viška, reali konkretybė. Iš tos visumos ištraukti atskiri daiktai iš es- 
mės yra tik pseudokonkretybės, dirbtiniai, t. y. neturintys būties pa- 
grindo ir ontologinės reikšmės, žmogaus pažinimo kūriniai. Tuo tarpu 
teisingas pažinimas turi būti pasaulio visumos pažinimas. 

Laikantis tokio požiūrio, tiek empirinis, tiek ir racionalusis pa- 
žinimas yra ydingas, o atskiri mokslai, koncentruojantys savo dėme- 
sį į daugiau ar mažiau izoliuotus tikrovės aspektus, neturi pažintinės 
vertės. Aišku, jie turi instrumentinę ir technologinę vertę; siekdami 
duoti žmogui naudą, jie palengvina praktinį gyvenimą ir padeda ten- 
kinti įvairiausio pobūdžio reikmes, tačiau jie nepajėgūs pažinti būtį, 
kokia ji yra iš tikrųjų, taigi — pažintinių žmogaus tikslų jie netenki- 
na. Būtis, kaip žinome, yra neskaidoma, nediskreti visuma, todėl tik 
kaip visuma ji ir tegali tapti intuityvios įžvalgos aktais paremtos inte- 
lektinės kontempliacijos objektu. 

Tačiau ar būtinumo pasaulyje galima žmogaus laisvė? Nera jo- 
kios abejones — laisvė, suprantant ją kaip nepriklausomumą nuo gam- 
tos dėsnių, yra tik iliuzija ir fantastinis pramanas. Žmogus visada, 
bet kokiomis likimo aplinkybėmis pasiduoda jį pavergiančiam būti- 

numui. Būtinumo apibrėžtos įvykių eigos jis negali nei sulaikyti va- 
lios pastangomis, nei pakeisti nuolankiais maldavimais. Kiekvienas 
bandymas įveikti būtinumą — tik utopinė svajonė, pasmerkta neiš- 
vengiamam pralaimėjimui. Kuo stipriau žmogus prieš būtinumą 
maištauja, tuo greičiau kapituliuoja — jo gyvenimą užvaldo aklos jė- 
gos, kurios niekais paverčia jo troškimus ir veiksmus. Taigi tikroji 
laisvė iš esmės nera nepriklausomybė nuo gamtos dėsnių. Tikrąją 
laisvę žmogus gali pasiekti. Tačiau tam būtinas sąmoningumas ir 
susitaikymas, o ne maištas. Mat žmogaus laisvė paremta pasaulį val- 
dančių dėsniu supratimu. Žmogiškojo pažinimo laukas apibrėžia 
žmogaus laisvės ribas. Tik pasaulį suprantantis žmogus gali atrasti 
jame savo vietą ir savo laimę, gali valdyti savo likimą ir jį supančią 
gamtą. Žmogaus laisvė nepriklauso nuo išorinių aplinkybių, kurios 
pavaldžios neišvengiamiems dėsniams. Ji kyla iš paties žmogaus. Ji 
yra intelekto pastangų ir pažinimo rezultatas. Taigi ji yra visiems 
prieinamas gėris — mat laisvę suteikiantis pažinimas yra universali 
vertybe, kurią kiekvienas gali pasiekti. 

Spinozos laisvės koncepcijoje yra stoiškų supratingos rezignaci- 
jos bruožų. Pasaulis pasirodo esąs perdėm nepaklusnus, kad pasi- 
duotų formuojamas pagal žmogaus sumanymus ir troškimus. Todėl 
su pasauliu reikia susitaikyti ir atsisakyti bevaisio maišto. Šis rezigna- 
cijos aktas ne tik atneša žmogui ramybę, bet ir apdovanoja vienintele 
jam prieinama galia. Beikonas sake, kad gamtą įmanoma įveikti tik 
jai paklūstant. Susitaikyti su būtinumu — tai gyventi ir veikti atsi- 
žvelgiant į į būtinumą, arba gyventi be netikėtumų ir aklo atsitiktinu- 
mo ir sykiu veikti efektyviai, pasiekti tai, kas numatyta. Žinių turin- 
tis Žmogus gali išvengti situacijų, kuriose jo gyvenimas taptų 
iracionalių proveržių dirva, o jis pats — bevalis žaislas paslaptingų 
jėgų rankose, o ne savo likimą suvokianti ir su juo sąmoningai susi- 
taikanti esybė. 

Būtinumo pripažinimas čia susijungė su nauja laisvės sampra- 
ta. Bet ar šioje perspektyvoje dar turi prasmę atsakomybė? Juk mū- 
sų gyvenimą neišvengiamai valdo dėsniai, ir mes niekada negalime 

ištrūkti iš jų valdžios. Mūsų likimas visada apibrėžtas būtinumo. 
Ar tokiu atveju atskirą žmogų galima bausti ar apdovanoti? Juk jis, 
tarsi pėstininkas ant šachmatų lentos, tik atlieka žaidimo taisykles 
atitinkančius judesius. Kai kas yra nusikaltėlis, o kai kas — doras 
žmogus, bet abu jie veikią vienodai — verčiami įpareigojančio būti- 
numo, o ne skatinami spontaniško laisvos valios akto. Tad ar jų 
gyvenimas gali būti peikimo ar pagyrimo, bausmės ar apdovanoji- 
mo objektas? Be abejo, gali. Juk del to, kad mūsų patiriamas gėris 
ar blogis yra gamtos dėsnių veikimo rezultatas, jie netampa mažiau 
verti troškimo ar paniekos. Jei bausme būtų galima tik esant valios 
laisvei, tai nederėtų naikinti nuodingų vabzdžių — o darome tai be 
gailesčio. Panašiai yra ir su nusikaltėliu. Jeigu jis kelia grėsmę vi- 
suomeneiI, privalome jį 15 Visuomenės pašalinti Ir padaryti tai ra- 
miai, be emocijų ar keršto troškimo. | 

Sakau: gėris ir blogis. O kaip nustatyti tikrąją juos skiriančią 
ribą? Kas turėtų sudaryti dorovės sistemos pagrindą? Atmesdamas 
teologinį dorovės pagrindimą, Spinoza jos šaknų ieškojo žemiškaja- 
me gyvenime. Dorovė jo filosofijoje laikoma žmogišku dariniu. Kiek- 
vienas žmogus trokšta gyventi ir vadovaujasi savisaugos instinktu. 
Nera žmogaus, kuris trokštų gyventi del kokio kito motyvo. Sąmonin- 
gas individas žino, kad jis pats ir jo egzistencija yra pats sau tikslas — 
tikslas, kuris nereikalauja jokio pateisinimo iš šalies ar kokios nors iš 
aukščiau duotos sankcijos. Būtent tokią autonomišką dorovę pripa- 
žįsta protas. Tai jis reikalauja veikti, nepažeidžiant gamtos reikalavi- 
mų ir rūpinantis sava nauda. Tai jis atmeta pavojingą ir apatišką 
prietarą, draudžiantį džiaugtis pasauliu ir gyvenimu. 

Daiktai apie mus patys savaime nėra nei geri, nei blogi. T'o- 
kiais jie tampa tik mūsų atžvilgiu: geri, kai teikia mums naudą, 
blogi, kai kenkia. Ne apreikštas žodis, o pats žmogus, jo žemiškasis 
gyvenimas ir reikmės yra gėrio ir blogio matas. Tačiau vardan sa- 
vojo žmogiškumo visada privalome pasirinkti tvirtas ir visuotines 
vertybes, atsiribodami nuo atsitiktinių troškimų. Vadovautis turi- 
me protu, o gyvenimo tikslu laikyti pažinimą ir išminų. Išmintį, 

kuri žmones ne suskaido, o, pašalindama neapykantą, godumą, kon- 
kurenciją, sujungia ir suvisuomenina. Juk žmonės tarp savęs suda- 
rė sutartį ir susijungė į visuomenę ne tik veikiami egoistiškai su- 
prasto savisaugos instinkto, bet ir atsižvelgdami į siekių bendrumą, 
vadovaudamiesi solidarumo ir tarpusavio pagalbos idėja, laimės troš- 
kimu ir noru pažinti tiesą. Tiesa yra visų žmonių tėvonija, tėvoni- 
ja, kuri žmogaus niekada nenuvils ir kurią jis visada gali savyje iš- 
saugoti, protingai gyvendamas, valdydamas aistras ir abejingai 
priimdamas likimo staigmenas. 

Žmogaus tikslas yra pats žmogus. Tačiau žmonės nėra palikti 
kas sau, o gyvena kartu su kitais, tie kiti savuoju žmogiškumu yra 
jiems lygios esybės. Teiginiui, skelbusiam, kad žmogus žmogui yra 
vilkas (homo homini lupus), Spinoza priešpriešino kitą mintį: žmo- 
gus žmogui yra Dievas. Jis skelbė žmogaus išsilaisvinimą ir jo auto- 
nomiją: teigdamas, kad Žmogus nepriklauso nuo autoritetų ir ap- 
reiškimo knygų, jis iškėlė pažintinę jo autonomiją, o atskirdamas jį 
nuo šaknų, kuriomis buvo įaugęs į antgamtinį pasaulį — metafizinę 
jo autonomiją. Kita vertus, atmesdamas tikėjimą pomirtiniu pasau- 
liu ir koncentruodamas žmogaus dėmesį į laikinąjį gyvenimą, reabi- 
lituodamas jo žemiškąjį gyvenimą ir traktuodamas žmogų kaip do- 
rovinių normų kūrėją, jis pripažino antropologinę ir dorovinę 
žmogaus autonomiją. Galiausiai laikydamasis požiūrio, kad vienin- 
telis galimas bendro gyvenimo tikslas yra atskiras individas ir jo lai- 
mė, jis suteikė visuomenės teorijai pasaulietinį pobūdį ir iškėlė poli- 
tinę Žmogaus autonomiją. 

Spinozos sistema išreiškė naujųjų laikų humanizmą ir buvo jo 
įkvėpimo šaltinis. Sykiu ji tapo ir neapykantos objektu. Simtmečiais 
filosofai — vieni plėtodami Spinozos poziciją, kiti stengdamiesi ją su- 
griauti — liudijo, kad jo idėjos aktualios ir nuolat gyvuoja mūsų kul- 
tūroje. 


PASKALIS: 
PROTO TVARKA IR ŠIRDIES TVARKA 


Bruno filosofija į europietiškosios 
kultūros sferą įtraukė begalinės visatos viziją. Galilėjus, o po jo ir 
Kopernikas stengėsi tą visatą aprėpti mintimi ir išreikšti ją teorinės 
sistemos forma, aprašančia jos struktūrą ir dėsningus ypatumus. Be- 
galybės idėja jiems buvo intelektinis iššūkis, teorinių pastangų ir min- 
čių asimiliacijos objektas. Tačiau daugeliui kitų mąstytojų ši idėja 
kėlė baimės ir bejegiškumo jausmą, vertė juos kankinamai galvoti 
apie Žmogaus menkumą, žadino pasimetimo, pagaliau — nusižemi- 
nimo jausmą. 

Žmogaus gyvenimo ir supratimo ribas peržengianti begalybė bu- 
vo argumentas prieš paiką puikybę, ji skatino žmogų nuolankiai pri- 
imti Apreiškimo tiesas, kurios turėjo tapti vieninteliu žmogui priei- 
namu ramsčiu, galinčiu jį apsaugoti nuo niekybės. Siaubą kėlusi 
begalybės idėja vertė ieškoti prieglobsčio Dievo gailestingumo be- 
dugnėje. Antai Žemė, tarsi beribėje erdvėje pasimetęs trupinėlis, plau- 
kia per neaprėpiamą visatą, kuri yra neįsivaizduojamai svetima ir 
abejinga ir kurios šalta didybe gali reikšti tik grėsmę Žmogaus egzis- 

tencijai. Galiausiai ar pats gyvenimas nėra maža švieselė neįžvelgia- 
moje pasaulio tamsybėje? Argi nekelia mums siaubo amžinoji tų be- 
ribių erdvių tyla? 

Žmogaus gyvenimas laiko amžinybės atžvilgiu yra toks trum- 
pas, mūsų užimama ir žvilgsniu aprėpiama erdvė kosmoso begalybės 
atžvilgiu tokia menka, kad tai gali kelti tik siaubą ir nuostabą: Visas 
Šis regimas pasaulis tėra nepastebimas brūkšnelis plačiose gamtos gelmė- 
se. Jokia mintis prie jos nepriartės. Veltui stengtumėmes praplėsti savo 
mąstymą už įsivaizduojamų erdvių ribos — jis tepagimdys atomus, paly- 
ginti su daiktų tikrove. 

Susidūręs su nesuvokiama begalybe, protas nepajėgus duoti at- 
sakymo, kuris galėtų įveikti žmogaus baimę. Jis palieka erdvės tikėji- 
mui. Taigi begalybės idėja, kuri Bruno filosofijoje reiškė maištą prieš 
teologinę pasaulio viziją, Blezo Paskalio (Blaise Pascal), aukščiau ci- 
tuotų Minčių autoriaus, jausenoje turėjo ne tik atkurti, bet ir neregė- 
tai sustiprinti religinę poziciją. 

Būsimasis filosofas išgarsėjo dar būdamas devyniolikmetis jau- 
nuolis, sukonstravęs „aritmetinio skaičiavimo mašiną ; pasak pono 
de Sasi (Saci), „jis variui įkvėpė gyvybę, o ketui — proto, ir sugebėjo 
padaryti taip, kad maži neprotingi ratukai, ant kurių surašyti skai- 
čiai nuo nulio iki devynių, mokė pačius mokyčiausius žmones“. Pa- 
skal; labai sudomino Toričelio (Torricell) tuštumos tyrinėjimai, tad 
keletą kartų pakartojęs jo bandymus, rezultatus apibendrino veikale 
„Naujos tuštumos tyrinėjimo patirtys bei vėlesniame „Traktate apie 
tuštumą . Netrukus išleido savo pirmąjį geometrijos veikalą „Kūgio 
pjūvių tyrinėjimai“, paskelbė hidrostatikos bei aritmetinio trikam- 
pio tyrinėjimų rezultatus. Ir štai trečią dešimtį perkopęs vyras vieną 
vakarą patyrė regėjimą, kurio turinį užrašė ant pergamento skiaute- 
lės ir, norėdamas visada ją turėti su savimi, prisiuvo prie surduto 
pamušalo. Raštelis prasidėjo taip: UGNIS. Abraomo Dievas, Izaoko 
Dievas, Jokūbo Dievas, o ne filosofy ir mokslininkų. Tikrumas. Tikru- 


mas. Jausmas. Džiaugsmas. Ramybė. 

Nuo to laiko filosofo gyvenimas ėmė plaukti tarsi dviem sro- 
vėm. Jis rašo „Traktatą apie malonę“, rengia savo „Krikščioniško- 
sios religijos apologiją“ (kurios fragmentai, pavadinimu „Mintys“, 
buvo išleisti po mirties) ir sykiu pradeda plačią diskusiją su gar- 
siausiais savo meto matematikais apie cikloidę (kreivę, kurią brėžia 
laisvai pasirinktas riedančio apskritimo taškas) bei užbaigia trakta- 
tą „Geometrijos elementai“, atvėrusį naują epochą šios disciplinos 
istorijoje. 1656 metais jis paskelbia savo „Pirmąjį laišką provincia- 
lui...“, netrukus ir kitus septyniolika; šiuos laiškus skaitytojai pava- 
dins „Provincialėmis“. Šis kūrinys, kuriame negailestinga jėzuitų 
ordino teorijos ir praktikos kritika siejosi su rafinuotu stiliumi ir 
prikaustančia argumentacijos logika, tapęs tobuliausiu poleminio 
tyrinėjimo pavyzdžiu, pradėjo naują prancūzų (bei pasaulinės) li- 
teratūros epochą. 

Tuo pačiu metu šis, atrodytų, visa galva į mokslinį darbą ir 
religines batalijas pasinėręs žmogus rado laiko parengti pirmosios 
vietinio susisiekimo priemonės — „omnibuso už penkis grašius“ — 
projektą. Šis itin praktiškas sumanymas buvo įgyvendintas Pary- 
žiuje 1662 metais. Jo kūrėjas netrukus išsiruošė į savo ilgiausią ir 
negrįžtamą kelionę — po kelių mėnesių mirė, išgyvenęs trisdešimt 
devynerius metus. 

Minėjau, kad Paskalį taip sudomino Toričelio eksperimentas, 
jog pats jį keletą kartų pakartojo, norėdamas paneigti įsitikinimą, 
kad gamta bijo tuštumos (þorror vacui), ir įrodyu, kad tikroji šiai 
tariamai gamtos ypatybei priskiriamų reiškinių priežastis yra oro masės 
svoris. Pasak mąstytojo, empirijos vertė moksliniuose tyrimuose yra 
neginčijama. Tikrasis mokytojas, kuriuo fizika privalo pasikliauti, yra 
patirtis, - pabrėžė jis. — Tačiau jis taip pat suprato, kad žyrimo srityje, 
kurioje tezės pagrindimas remiasi patirtimi, o ne įrodymu, negalime 
formuluoti jokio bendro teiginio, neišskaičiavę visų veiksnių ir visų at- 
vejų. O tai neįmanoma. Del to iš patirties dedukuotos bendrosios 
išvados pasižymi tik didesniu ar mažesniu tikėtinumu, vadinasi, jos 

negali būti formuluojamos kaip apodiktiškai tikros. Taigi Paskalis 
pritarė senųjų skeptikų požiūriui, kad nepilnoji indukcija yra ydinga 
ir nenaudinga, o pilnoji indukcija — iš esmės neįmanoma. Vadinasi, 
patirties metodo nevalia pervertinti. Norint pasiekti tikrąją tiesą, reikia 
ieškoti kito kelio. 

Tikrumą mūsų pažinimui laiduojantį metodą teikia matemati- 
ka, tiksliau — geometrija. Taip galvodamas, Paskalis nebuvo novato- 
rius, o žengė kitų, pirmiausia Dekarto, pramintu keliu. 

Stengdamiesi nustatyti tiesą, siekiame trijų tikslų: pirma — ieš- 
kodami tiesos, norime ją atskleisti; antra — ją atskleidę, turime įrodyti; 
galiausiai — ją analizuodami, atskiriame nuo netiesos. Šiuos tikslus 
geriausiai įgyvendina geometrija. Tai metodiškas mokslas, vieninte- 
lis, apimantis tikrąsias samprotavimo taisykles. Todel ją įvaldęs žmo- 
gus visada pranoksta kitus ir pasižymi ypatingu proto tikslumu. 

Ko gi mus moko geometrija? Kokios yra svarbiausios jos taisyk- 
lės, kurių privalome paisyti? Ji reikalauja, pirma, nevartoti jokio ter- 
mino, kurio reikšmė nebuvo iš pradžių aiškiai apibrėžta, antra — nie- 
kada neskelbti teiginio, kol jis dar neįrodytas, remiantis jau žinomomis 
tiesomis. Žodžiu, tikrai mokslinis elgesys reikalauja visada apibrėžti 
kiekvieną sąvoką ir įrodyti — pasitelkus dedukcinį metodą — visus 
teiginius. 

Tačiau ar įmanoma apibrėžti kiekvieną terminą? Anaiptol. Juk 
metodiškai elgdamiesi, rikiuojame sąvokas, kol prieiname prie pra- 
dinių terminų, kurių jau nebegalima apibrėžti. Pabandykime api- 
brėžti terminą „būtis. Šiuo, kaip ir kiekvienu kitu apibrėžimo atve- 
ju turime pasitelkti formulę „tai yra“, kitaip tariant, apibrėžime 
panaudoti apibrėžiamąjį terminą (nes juk būtis yra tai, kas yra), ir 
šitaip pakliūvame į ydingą samprotavimo ratą. Analogiškai esti ir su 
tokiais terminais, kaip „erdve“, „laikas“ „judėjimas“, kuriuos pripa- 
žįstame, remdamiesi akivaizdumo, o ne definicijos principu. Ope- 
ruodami šiomis sąvokomis, prieiname prie didžiausio gamtos ste- 
buklo — be galo didelių ir be galo mažų dydžių, nes visada galime 

įsivaizduoti dar greitesnį judesį, o šį savo ruožtu dar labiau pagreitinti, 
ir taip iki begalybės. Panašiai esti ir su be galo lėto judesio, be galo 
didelės ir be galo mažos erdvės, be galo ilgo ir be galo trumpo laiko 
sąvokomis. Tai reiškia, — priėjo prie išvados Paskalis, — jog kad ir 
kokį didelį skaičių, erdvę ar laiką paimtume, visada esti dar didesnis ir 
dar mažesnis, ir visi jie telpa tarp nebūties ir begalybės, likdami be galo 
nuo ty ribų nutolę. 

Šitaip atsiranda nebūties ir begalybės sąvokos, kurių atžvilgiu 
protas iš tiesų yra bejegis. Tai yra poliai, tarp kurių skleidžiasi žmo- 
gaus gyvenimas ir išsipildo žmogaus likimas. Galiausiai: taigi kas yra 
žmogus gamtoje? — klausė Paskalis. Ir atsakė: Bekraštybės atžvilgiu — 
niekas, nieko atžvilgiu — viskas: vidurys tarp nieko ir visko. Kadangi 
jam neišmatuojamai tolimas kraštutinumų suvokimas, tai ir daiktų pa- 
baigą be: pradžią neįveikiamai dengia neįžvelgiama paslaptis: jis vie- 
nodai nepajėgus matyti nieką, iš kurio yra ištrauktas, ir bekraštybę, ku- 
FLOS yra prarytas. 

Taigi protas prieina ribą, kurią peržengti jis yra bejėgis. Jis įsi- 
geidė viską pažinti ir rasti visus atsakymus, bet štai susidūrė su kraš- 
tutinumais, stabtelėjo ir, pajutęs savo bejegiškumą, kapituliavo. Pro- 
tas buvo priverstas pripažinti, kad egzistuoja be galo daug dalykų, 
kurie jį pranoksta; kad susidūrus su begalybe, sugriūva jo tvarka. Ar 
tai reiškia, kad sužlugo viltis ir tikėjimas, jog tikrumas jam yra pasie- 
kiamas? Anaiptol. Mes pažįstame tiesą ne tik protu, bet tr širdimi. Siuo 
antruoju būdu mes pažįstame pradus: erdvę, laiką, judėjimą, skaičių... 
Pradų pažinimas esti toks pat tvirtas, kaip ir daiktų savybių pažini- 
mas, kurį pasiekiame protaudami. Kaip tik šiuo širdies ir instinkto 
pažinimu protas turi remtis tr grįsti kiekvieną savo išvedžiojimą. 

Taigi proto tvarką papildo širdies tvarka, o minties logiką — jaus- 
mų logika. Protas teisėtai gali tobulinti, plėtoti ir kurti mokslą tik 
tada, kai savo pastangų pagrindu jis laiko širdies tvarką ir pamati- 
nius savo principus bei pradinį tikrumą randa joje. Užtat reikia pa- 
laužti proto puikybę, jo pasitikėjimą savo paties savarankiškumu, 

kuris sužlugdo visas pastangas pažinti. Protas turi galiausiai pripa- 
žinti, jog pradėti jis privalo nuo širdimi juntamų pradų. 

Suvokiame proto ribotumą ir silpnybes, bet ar galime nustoti 
mąstę? Ar galime atsižadėti proto arba, kita vertus, remtis išimtinai 
vien protu, jeigu pati prigimtis lemia, kad negalime nei iš tikrųjų 
pažinti, nei visiškai nepažinti, kitaip tariant, jeigu visada esame tarsi 
viduryje tarp netiesos ir tiesos, blogio ir gėrio, laimės ir kančios? 

Kaip nežinau, — rašė Paskalis, — ¿š kur ateinu, taip nežinau ir 
kur einu; nežinau, nei kas mane paleido į pasaulį, nei kas yra pasau- 
lis, nei kas esu aš pats. Aš siaubingai nieko neišmanau. Blaškomi tarp 
bekraštybės ir niekybės, žeškome laimės, o surandame tik skurdą ir 
mirtį. Negalime netrokšti tiesos ir laimės, bet nepajėgiame pasiekti nei 
tikrumo, nei laimės. Vis dėlto žmonės, nepaisant proto bejėgystės ir 
jį persmelkiančio varganumo, puikiai supranta savo egzistencijos 
dramatizmą. Mąstymas ir pastangos suprasti lemia mūsų didybę ir 
vertę. 

Žmogaus didybė yra didi tuo, kad jis žino esąs skurdus. Medis ne- 
žino, kad jis skurdus, — konstatavo Paskalis. Ir pridūrė: Žmogus žino 
es45 skurdus: taigi jis skurdus, nes toks ir yra; tačiau jis didis, nes žino 
esąs skurdus. |...) Žmogus tėra nendrė, silbniausia gamtoje. Tačiau tai 
mąstanti nendrė. Nereikia visai visatai ginkluotis, kad jį sutriuškintų: 
užtenka garų, vandens lašo, kad jį nužudytų. Bet jei visata Jį ir sutriuš- 
kintų, žmogus vis tiek būtų pranašesnis už tą, kuris jį įveikė, nes jis 
žino, kad miršta ir kad visatos viršus, o visata nieko apie tai nežino. 

Taigi nepaisant skurdo, nepaisant klaidų, nuo kurių žmonės ne- 
gali išsivaduoti, mąstydami ir jausdami jie pakyla iki pažinimo ir 
doros. Jų netenkina tai, kuo jie yra ir ką turi, jie veržiasi į ateitį ir 
trokšta ją paspartinti. Šitaip proto kritikas tapo jo apologetu — juk 
kaip tik prote jis įžvelgė tikrąjį žmogaus didybės — nors sykiu ir žmo- 
giškosios dramos — šaltinį. 

Mintis priveda žmogų prie begalybės vartų, bet pati ji negali pro 
juos praeiti. Matau, — rašė filosofas, — tas bauginančias visatos erdves, 

kurios yra apie mane, o save prišlietą viename tų platybių kampelyje, 
nežinodamas, nei kodel esu įstatytas šioje, o ne kitoje vietoje, nei kodel 
tas truputėlis man duoto laiko gyventi paskirtas šiame, o ne kitame visos 
amžinybės taške |...). Iš visų pusių matau vien begalybės, supančias ma- 
ne tarsi atomą, kaip šešėlį, kuris tepabūna vieną akimirką ir nebegrįž- 
ta. Žinau tik, kad veikiai turėsiu mirti. Tačiau pati mirtis, nuo kurios 
negaliu pabėgti, man pažįstama visų mažiausiai. 

Ar išeidami iš šio pasaulio krentame visam laikui į nebūtį, ar į 
užrūstinto ir baudžiančio Dievo rankas? Pagaliau ką galime pasakyti 
apie Dievą? Jokie teologiniai argumentai negali nei įrodyti Jo buvi- 
mo, nei nusakyti Jo esmes. Mums lieka tik Jį tiketi ir Jo trokšu, 
ieškant Jame paguodos ir nusiraminimo — juk aną bedugnę ir siaubą 
keliančią būties prarają gali užpildyti tik Dievas. Bet mums Jis yra ir 
visada išliks slėpiningasis Dievas — Deus absconditus. Tad iš kur žino- 
me, kad Jis yra? Kaip išspręsti fundamentalią mūsų gyvenimo dile- 
mą: ar Dievas yra, ar Jo nėra? 

Protas, argumentuojantis tai vieną, tai kitą galimybę, to negali 
padaryti, nes Dievas nuo jo be galo nutolęs. Tačiau nors protas pats 
ir negali dilemos išspręsti, tačiau jis gali padėti. Antai Paskalis siūlė 
prieš renkantis — o rinktis, net ir suprasdami suklydimo riziką, turi- 
me — pasverti, ką laimime ir ką pralaimime, laikydamiesi prielaidos, 
kad Dievas yra. Ir padarė išvadą: jeigu išlošti, laimės: viską; Jeigu pralo- 
ši, neprarasi nieko. Todel nesvyruodamas daryk prielaidą, kad yra. 
Tai, kad nėra garantijos, jog išloši, nieko nekeičia. (Šis išvedžiojimas 
vadinamas „Paskalio lažybomis '.) 

Taigi bandykime lošti: pasitelkę protą, apskaičiuojame, ką lai- 
mime ir ką pralaimime, ir tada pasirenkame Dievą, kitaip tariant, 
tikėjimą amžinąjį ir laimingą gyvenimą. Tačiau ką galime apie Die- 
vą pasakyti, išskyrus tai, kad Jis yra mūsų širdies troškimas ir gėrio 
viltis? Taigi protas apie Jį — svarbiausią dalyką mūsų gyvenime — nieko 
negali pasakyti, ir visa racionalioji teologija yra tik bejėgis sapalioji- 
mas. Tad gal žmogus neturi kitos protingos išeities, kaip tik atsižadėti 

proto? Gal reikia pripažinti tikėjimą ir tik tikėjimą, kurį protas slopi- 
na ir prieš jį triumfuoja? Gal privalu pasukti keliu, kurį pramynė šv. 
Paulius, tikėjimą priešpriešinęs protui ir pasirinkęs tikėjimą? Pasisa- 
kyti už zšminties nepaisančią ir beprasmę kryžiaus beprotybę? Ir šaukti: 
Tad pažink, pasipūtėli, kokia beprasmybė tu esi sau pačiam. Nusiže- 
mink, bejėgis prote, nutilk, kvaila prigimtie: įsitikink, kad žmogus ne- 
ribotai pranoksta žmogų, tr tšgirsk iš savo Viešpaties apie tikrąją padėtį, 
kurios nepažįsti. Klausykis Dievo. 

Vadinasi, reikia pasirinkti tikėjimo paslaptį, kurią protas sunai- 
kina. Tačiau niekas taip neglumina mūsų proto, kaip tvirtinimas, kad 
pirmojo žmogaus nuodėmė daro kaltus tuos, kurie, būdami taip toli 
nuo šio šaltinio, atrodo negalį būti jos dalininkas. Arba kas protui gali 
būti absurdiškiau, nei anas pažemzntasis — net iki mirties ant kryžiaus — 
Dievas; Mesijas, savo mirtimi pergalintis mirtį? 

Tačiau ar galima nustoti mąsčius? Argi mąstymas ir protas, kad 
ir koks silpnas ir ribotas būtų, vis delto nėra didžiausias mūsų turtas, 
mūsų vertės ir didybės šaltinis? Ar, atsižadėję proto, neišduotume 
patys savęs, savosios žmonijos? Kaip išsipainioti iš dramatiškų tikėji- 
mo ir proto, laiko ir amžinybės, baigtinumo ir begalybės, menkumo 
ir didybės opozicijų? Kur atrasti trokštamą sintezę, kuri galiausiai 
padarytų tvarką sudarkytame žmogaus gyvenime ir atneštų išsvajotą 
ramybę? 

Paskalis intensyviai ieškojo tokios sintezės. O mes šiandien skai- 
tome jo raštus ir vis iš naujo savęs klausiame: kas iš tikrųjų buvo tas 
žmogus, gynęs pasaulietinį mokslą, neginčijamu laikęs Galilėjaus vei- 
kalą ir greta to su šv. Pauliumi demonstravęs tikėjimo beprotybę, 
kurios gedinasi protas? Mokslininkas, demaskuojantis žmogaus pro- 
to menkumą, ir sykiu vienas iš ano šimtmečio nuostabiausių moks- 
linių atradimų autorių? Filosofas, kuris, pasak jo paties, 1654 metų 
lapkričio 23 galutinai įtikėjo, bet, nepaisant to, savo kūryboje išreiš- 
kė amžiną nerimą, kurį patiria žmogus akistatoje su pasauliu, norė- 
damas su juo susitapatinti ir kartu skaudžiai jaučiantis jo svetimu- 

mą? Rašytojas, kuris ėmėsi krikščionybės apologijos, bet darė tai ypa- 
tingu būdu — kas žingsnis savo tikėjimą pastūmėdamas iki pat be- 
dugnės krašto, kad po to galėtų jį išgelbėti rizikingu paradoksu, tuo 
kurstydamas šventeivų neapykantą? Mąstytojas, kurio neramus pro- 
tas, blaškydamasis tarp nebūties ir begalybės, prasiskverbė iki kraštu- 
tinumų — bet sykiu jis konstravo matematines mašinas ir sukūrė itin 
blaivių miesto susisiekimo projektų? 

Keliame sau šį klausimą ir stengiamės į jį atsakyti, nors jaučia- 
me, kad tai beviltiškos pastangos. Paskalis, nepaisant to, kad praėjo 
daug laiko, lieka mums problema, kaip ir mes patys sau esame pro- 
blema. Kai kurios jo tezės mums atrodo nepriimtinos, tačiau net ir 
tuomet negalime jose nepastebėti nerimasties, aistringo ieškojimo, 
nuolatinių pastangų suprasti, kurios taip būdingos žmogui. 


LOKAS, 
ARBA KASDIENĖS PATIRTIES SFEROJE 


AA 

„Zmogaus proto tyrinėjimai“ pel- 
nė jam didžio filosofo vardą. Šis veikalas paliko didžiulį įspūdį pa- 
čiam Volterui: „Nera buvę, ko gera, išmintingesnio ir metodiškesnio 
proto, nera buvę žmogaus, kuris būtų samprotavęs logiškiau ir tiks- 
liau, nei ponas Lokas“. Pridursime, kad Lokas ėmėsi rašyti veikalą, 
įkvėptas Dekarto, tačiau rašydamas laikėsi antidekartiškos pozicijos. 
Džonas Lokas (John Locke), kaip ir Dekartas, pradėjo nuo 
tiesioginės duotybės — nuo mąstymo akto, tačiau jis kitaip atsakė į 
klausimą, kokia yra jo esmė ir šaltinis. Nusprendęs ištirti žmogaus 
proto prigimtį, jis stengėsi nustatyti tikrąją jo sritį ir nužymėti ri- 
bas, kurių jis jokiu būdu negali peržengti. Nuodugni jo studija 
turėjo padėti filosofijai ir mokslui pasirinkti tikrąjį kelią, išvaduoti 
juos nuo bevaisių spekuliacijų, atitraukti nuo dalykų, kurie pažini- 
mui nebuvo ir nebus prieinami, ir tuo pačiu nuteikti taip, kad, 
susitaikę su būtinumu save apriboti, jie galėtų nepalyginamai efek- 
tyviau susidoroti su klausimais, kurie iš tikrųjų priklauso jų kom- 

petencijai. 


225 


LOKAS, 1632-1704 


Filosofai per ilgai kūrė sistemas, kurios, pretenduodamos į ab- 
soliučią tiesą, viena po kitos patirdavo nesėkmes; jie per dažnai siūly- 
davo „galutinius“ aiškinimus, kurie kaskart pasirodydavo esą klai- 
dingi ir dingdavo užmaršties rūke. Mėginimai peržengti 
neperžengiamas užtvaras buvo nutrūktgalvių žaidimai. Pagaliau rei- 
kia sustoti prie ribos, kurią nubrėžia žmogaus jėgos ir galimybės, nes 
tik šitaip pavyks išsaugoti visa, kas iš tikrųjų pasiekta. Argi protas 
neprivalo elgtis nelyginant anas gudrus valdovas, laisva valia atsisa- 
kantis provincijų, kuriose, jo žiniomis, jis vis tiek negalės įtvirtinti 
savo valdžios, vardan to, kad galėtų efektyviau tvarkytis jo valdžiai 
paklusniose provincijose. 

Amžinasis pažinimo priešas — skepticizmas — visada maitinosi 
perdėtomis ambicijomis; kai tik pažinimo puikybė patirdavo nusi- 
vylimą, už jos likdavo tik griuvėsiai. Tik nuosaikumas, kuris ir yra 
tikroji išmintis, padės galiausiai įveikti skepticizmą. Turime paga- 
liau ramiai susitaikyti su tuo, kad dalykai, kurie, atlikus tyrimą, 
pasirodo mūsų protinėms galioms neprieinami, yra nepažinūs, nes tuo- 
met sėkmingiau sutelksime dėmesį į dalykus, kuriuos galima pa- 
žinti. O juk tai — be galo svarbūs klausimai. Jie liečia visas kasdie- 
nio gyvenimo, mūsų poreikių ir siekių, gerovės ir laimės sferas. 
Turime suprasti, kad žvakė, kuri šviečia mumyse, pakankamai aiš- 
kiai šviečia ir visiems mūsų poreikiams, duodama šansą patogiai su- 
sitvarkyti gyvenimą ir imtis veiksmų, kurie baigsis sekme. Na ir 
kas, kad už praktinio gyvenimo sferos ribų susiduriame su tamsy- 
bės siena, jeigu ne neturime poreikio tą ribą peržengti. Argi jūrei- 
vis turi pagilinti vandenynų bedugnę? Argi negana, jei žemėlapyje 
jis nužymės jūros sroves, povandenines uolas, krantų kontūrus ir 
reikalingus uostus? Pagaliau supraskime, kad mūsų uždavinys yra 
pažinti ne visus be išimties daiktus, o tik tai, kas siejasi su mūsų veik- 
la. Juk svarbu yra ne suvokti kažkokią slėpiningą būties esmę, o 
paimti pasaulį į savo rankas, jį užvaldyti, kad jis galėtų tenkinti 
žmonių reikmes. 

Taigi kokios yra žmogaus pažinimo ribos ir šaltiniai? Ar žmo- 
gaus protas pats savyje ir pats savaime disponuoja kokia nors natūra- 
lia šviesa, kokiu nors įgimtu mokslu, kuris mąstymo aktuose tik iš- 
nyra į paviršių? Daug kas, pavyzdžiui, Dekartas ir jo mokykla, mano 
būtent taip. Nuo seno, — pabrėžė Lokas, — filosofijoje gyvuoja įsiti- 
kinimas, kad esama tam tikrų visuotinių ir privalomų pažinimo prin- 
cipų ir kad tų principų visuotinumą lemia įgimtas jų pobūdis. Ta- 
čiau tokia nuomonė klaidinga, už tai byloja keletas argumentų. Pirma: 
net jei iš tikrųjų jie būtų visuotinai pripažinti, tai dar neįrodytų įgimto 
jų pobūdžio, jeigu tik gebėtume kitaip paaiškinti to visuotinio prita- 
rimo šaltinį (o tai mes išties galime padaryti). Antra: netiesa, kad 
tuos principus žino visi žmonės (jų nežino nei vaikai, nei nemokyti 
žmonės, nekalbant apie laukinius ar pamišėlius), o jeigu jie nėra įsi- 
rėžę žmonių sielose, jie negali pretenduoti į visuotinių formų rangą. 

Teigiama, kad egzistuoja kažkoks įgimtas bendro pobūdžio pa- 
žinimas ir kad abstraktūs (pavyzdžiui, logikos) principai yra konkre- 
taus pažinimo atžvilgiu pirmesni ir jį nulemiantys. Tų principų tei- 
singumą protas suvokia tiesiogiai, netarpiškai, kaip gryną būtinybę. 
Tai pasakytina, pavyzdžiui, apie loginio tapatumo principą, kuris 
skelbia, jog „tai, kas yra — yra“, arba neprieštaringumo principą, tei- 
giantį, jog „negalima, kad tas pats dalykas būtų ir kartu nebūtų“. Esą 
šie principai nustatomi grynojo mąstymo galia, nesiremiant kokia 
nors kita tikrove. 

Tačiau ar iš tikrųjų bendrieji principai yra ankstesni, ar jais ope- 
ruojame dar prieš pažindami atskirybes? Anaiptol. Kam teko stebeti 
vaiko intelekto raidą, tas susidūrė su neginčijamu faktu, kad pažini- 
mas visada prasideda nuo atskirų ir konkrečių tiesų. Bendrųjų tai- 
syklių pažinimas yra jau pažengusios intelektinės raidos rezultatas, 
taigi chronologiškai jis vėlesnis. Bendriesiems principams priskiria- 
mas loginis būtinumas nėra nulemtas tariamai įgimto tų principų 
pobūdžio. Kad suprastume taisyklę, kuri laikoma proto aksioma, 
turime pirma susipažinti su žodžiais ir jų reikšmėmis, lygiai kaip ir 

su idėjomis, kurias toji taisyklė liečia. Su vienais ir kitais susipažįsta- 
me laipsniškai gyvenimo eigoje. 

Dar tvirtesni argumentai byloja prieš įgimtą dorovinių princi- 
pų pobūdį. Įvairių skirtingose epochose gyvenusių žmonių tyrimai 
neabejotinai rodo, kad tie principai mažų mažiausiai nėra visuoti- 
niai, ir tai liečia netgi normas, kurios įvardijamos kaip Dievo jsa- 
kymai. Be to, jie nėra ir savaime akivaizdūs. Jų akivaizdumas — tai 
istorinis akivaizdumas. Iš kur kyla tas vos ne visuotinis jų (ypač jei 
turėsime omenyje dorovės normas ir elgesio principus) pripažini- 
mas? Jų visuotinumą galima paaiškinti ne tik tuo, kad juos patvir- 
tina patirtis ir protas, bet ir tuo, kad tėvai ir pedagogai juos įskiepi- 
jo mums dar vaikystėje ir kad juos sustiprina ir sankcionuoja 
viešosios nuomonės galia. 

Iš Loko samprotavimų logiškai plaukė tokia išvada: nėra jokių 
įgimtų principų ir idėjų, visos jos yra žmogaus įgytos. Tik gimusio 
žmogaus protas yra tuščia lenta be jokių įrašų (tabula rasa), ir tik 
gyvenimas į ją įrašo savus ženklus. Į klausimą, iš kur kyla idėjos ir 
kaip jos susiformuoja, galimas vienintelis atsakymas: iš patirties. Vi- 
sos mūsų žinios remiasi patirtimi ir iš jos kyla. 

Tokia buvo pradinė Loko pažinimo teorijos (epistemologijos) te- 
zė, išreiškus: radikalaus empirizmo poziciją. Teigdamas, kad „idėja“ 
reiškia bet kurį daiktą, kuris yra mūsų minties objektas, jis sykiu teigė, 
kad tų „daiktų“ šaltinis yra tik patirtis, konstituojanti visą faktinio 
pažinimo lauką. O patirtis esti dvejopa. Pirma — išorinė, į realųjį pa- 
saulį nukreipta patirtis. Juslės, nukreiptos į išorės daiktus, teikia mums 
jų suvokinius, priklausančius nuo to, koks yra daiktų poveikis juslėms. 
Pirmosios idėjos prote atsiranda, kai pirmą kartą patiriame įspūdžius, 
dėl to idėjų kiekis priklauso nuo mūsų patirties turtingumo. Antra — 
vidinė patirtis, arba refleksija, kurios esmę sudaro mūsų pačių proto 
veiksmų, apdorojančių gautas idėjas, suvokimas. | 

„Atsirasti prote“ reiškia „būti protu suvoktam “. Idėjos tikro- 
vėje realiai, tarsi daiktai substancialia prasme, neegzistuoja. Jie yra 

tik ženklai, tam tikri tarpininkai tarp pažinimo subjekto ir pažini- 
mo objekto. Pasiaiškinkime nuodugniau. Kai žvelgiu, pavyzdžiui, 
į šitą knygą ir ją matau, tai iš tikrųjų matau ne pačią knygą, realiai 
egzistuojantį fizinį objektą, o savo idėją, savus potyrius. Galima 
pasakyti bendriau: aplink mus esančių fizinių objektų pasaulį pa- 
žįstame ne tiesiogiai, o tarpiškai, per idėjas, kurios tuos objektus 
mūsų prote reprezentuoja. Šia prasme Lokas yra tarpiško pažini- 
mo teoretikas. 

Idėjos, kurios yra pažinimo objektas ir daiktų reprezentantai, 
skirstomos į paprastas ir sudėtingas. Paprastosios idėjos mūsų prote 
atsiranda nepriklausomai nuo mūsų valios. Jas priimdamas, protas 
elgiasi pasyviai, jis tik registruoja duotybes. Jis negali tų idėjų nei 
atmesti, nei pakeisti. Jis elgiasi tarsi veidrodis, kuris bejegis pasiprie- 
šinti objektų atspindžiui ir negali pakeisti ar likviduoti vaizdų. 

Paprastosios idėjos — elementarūs mūsų potyriai — kaip tik ir 
sudaro pažinimo medžiagą ir jo pagrindą. Be jų pažinimas ne;mano- 
mas. Kaip tos idėjos kyla? Jos atsiranda prote, objektams padirginus 
mūsų jusles: mechaniniai impulsai pasiekia smegenis ir sužadina idė- 
jas. Ar idėjos, būdamos daiktų kopijos, yra į tuos daiktus panašios? 
Dažniausiai panašumo nera. Mat reikia skirti daiktų idėjas ir daiktų 
ypatybes. Pastarosios — tai pačių daiktų savybės bei šių gebėjimas 
sužadinti idėjas. Esama dvejopų ypatybių. Vienos jų, pavyzdžiui, tį- 
sumas, masyvumas, forma, judėjimas, jokiu būdu negali būti nuo 
paties kūno atskirtos; būdamos neatsiejamai susijusios su daiktais, 
jos egzistuoja objektyviai. Loko požiūriu, tai yra ž/kros:0s, arba pz7- 
minės, ypatybės. Kitos ypatybės pačiuose daiktuose iš esmės neegzis- 
tuoja, o yra tik daikto gebėjimas sužadinti mumyse apibrėžtus poty- 
rius, tokius kaip spalva, garsas, skonis (mat gamtos daiktai patys 
savaime nėra nei spalvoti, nei skanūs — tik mes į juos taip reaguoja- 
me). Tai subjektyviosios arba, kaip jas įvardijo Lokas — antrinės, ar- 
ba juslines, ypatybės, nes jos susijusios su juslių organų sandara ir 
mūsų reakcijomis. 

Tiek galima pasakyti apie paprastąsias idėjas. Greta jų yra ir su- 
dėtingų idėjų. Protas jas kuria (taigi reiškiasi aktyviai) visokiais bū- 
dais sujungdamas paprastąsias idėjas. Jis kombinuoja, sujungia arba 
atskiria jas, tarsi atliktų matematinius veiksmus, tačiau iš pirminės 
medžiagos, vienintelės statybinės medžiagos, t. y. paprastųjų idėjų, 
lauko jis neišeina. Protas pastebi, kad tam tikros idėjos nuolat reiš- 
kiasi kartu, reprezentuodamos kokį nors daiktą, ir tuomet jis tam 
daiktui priskiria vieną bendrą vardą: „žmogus“, „arklys“, geležis“... 
Girdedamas tuos žodžius, — reziumuoja Lokas, — kiekvienas šią kalbą 
suprantantis žmogus savo prote atkuria tam tikrų paprastų idėjų, ku- 
rias jis dažniausiai pastebėdavo reiškiantis kartu su šiuo vardu, kom- 
pleksą. Bendro pobūdžio žinios bei mūsų naudojamos sąvokos yra 
tik glaustas daugybės individualių informacijų užrašas. Visa kita — 
tik bevaisės spekuliacijos. 

Bet ar iš tikrųjų — visa kita? Juk naudojamės ir visa apimančios 
grynosios substancijos sąvoka, dargi pripažįstame, kad toji substan- 
cija realiai egzistuoja, nes juk turi egzistuoti kažkas, kas yra daiktų 
ypatybių ir savybių teikėjas. Tačiau apie šitaip suprantamą substan- 
ciją (kurią esame priversti pripažinti) nieko išmintinga nepavyks pa- 
sakyti, kadangi ji yra už galimos patirties ribų. Jeigu kas nors pats 
itirs savąją visa apimančios grynosios substancijos sąvoką, — rašė Lo- 
kas, — tai konstatuos, kad jis apie ją neturi jokios idėjos, išskyrus prielai- 
dą, kad kažkas jam nežinoma yra savybių, galinčių mumyse sužadinti 
paprastąsias idėjas, pagrindas. 

Patirtis neatskleidžia substancijos prigimties, o kadangi tik pa- 
tirtis sudaro tikrąjį pažinimo lauką, toji prigimtis amžiams lieka nuo 
mūsų paslėpta. Ber koks mėginimas prasiskverbti iki būties paslap- 
ties visiems laikams liks chimera ir tuščia spekuliacija. 

Nors mūsų pažinimas ribotas, mūsų reikmėms jis yra pakanka- 
mas. Remdamiesi juo, galime protingai organizuoti praktinį gyveni- 
mą. Nors ši Loko tezė nebuvo grynai epistemologinio pobūdžio, iš 
jos plaukė svarbios išvados. 

Pirma, ji reiškė, jog kvestionuojamos spekuliacijos ir atmeta- 
mos racionaliosios teologijos pretenzijos į mokslą. Pažinimo ribas 
ženklina patirtis, todel teologinė problematika paliekama tikėjimo 
sferai. Tikėjimas visada yra asmeniškas ir subjektyvus aktas, ir nie- 
kas neturi teisės į jį kištis. Jokia religija neturi būti diskriminuoja- 
ma ir jokiai negali būti teikiama privilegijų. Religinis kultas, pasak 
Loko, yra pagarbos reiškimas tam Dievui, kurį aš garbinu, ir garbi- 
nu tokiu būdu, koks, mano požiūriu, jam bus malonus; taigi tas 
kultas domina tik mane. Įsitikinimas, kad visiems žmonėms gali- 
ma įskiepyti vienodas religines pažiūras, yra toks pat absurdiškas, 
kaip ir viltis, jog galima padaryti, kad visi žmonės būtų vienodos 
išvaizdos. Toks įsitikinimas yra ne tik absurdiškas, bet ir pavojin- 
gas, nes sukelia persekiojimus ir prievartą, kuri didina prieštaravi- 
mus, griauna socialinio gyvenimo darną. Prievarta geriausiu atveju 
gali paskatinti žmones apsimetinėti, bet niekada neprivers pakeisti 
pažiūrų. Protinga valdžia turi visada gerbti tolerancijos principą. 
Ne tik dėl to, kad tai — jos dorovinė priedermė, bet ir del to, kad 
tai yra vienintelis būdas išspręsti socialinius konfliktus, keliančius 
religinių karų grėsmę. 

Antra, įsitikinimas, kad žmogus gimdamas yra tuščia lenta, ku- 
rioje nerašyta jokių ženklų ir kurią gyvenimo eigoje prirašo patirtis, 
pagrindė egalitarizmą, teigiantį prigimtinę žmonių lygybę. Visi skir- 
tumai ne iš prigimties kyla, o yra įgyjami, kitaip tariant, jie yra sąly- 
gų ir aplinkybių rezultatas. Zmogaus problema — tai ne savitos jo 
sielos kokybės, o jį apibrėžiančių socialinių santykių struktūros pro- 
blema. Dėl to mėginimas eliminuoti blogį, žmonių tobulinimo pro- 
grama, siekis padaryti jų gyvenimą protingą, laiduojantį pilnatvę ir 
laimę, reikalauja pirma pakeisti jų socialinę aplinką, radikaliai refor- 
muoti ugdymą ir, svarbiausia, patobulinti socialines politines insti- 
tucijas. Kaip tik šią tezę iškėlė Svietimo epochos mąstytojai: ji tapo 
ideologiniu Prancūzijos revoliucijos pagrindu, o vėliau iš jos išaugo 
XIX amžiaus mąstytojų socialistinės utopinės programos. 

Žmogaus problema — tai jo egzistencijos sąlygų problema. Ta- 
čiau ar žmogaus gyvenimas paaiškinamas vien aplinkybėmis? Anaip- 
tol, nes žmogui yra įgimtas laimės troškimas ir bjaurėjimasis ne- 
laisve. 

Šie pačios žmogaus prigimties nubrėžti polinkiai išryškėjo dar 
tebesant pirmykščiam, kitaip tariant, ikisocialiniam būviui. Tai bu- 
vo visiškos laisvės būvis. Kiekvienas individas disponavo savimi taip, 
kaip jam atrodė tinkama. Tai sykiu buvo ir visiškos lygybės būvis: 
niekas neturėjo daugiau teisių už kitus. Ir nors tada neturėta jokio 
rašytinio dorovinio ar juridinio kodekso, vis dėlto būta visiems pri- 
valomų objektyvių elgesio normų. Tas normas apibrėžė prigimtinė 
teisė, teisė į gyvybę ir laisvę, teisė į nuosavybę. Tačiau nuosavybė yra 
žmogaus aktyvumo vaisius. Atlikdamas tam tikrą darbą, žmogus į 
esamą natūralią padėtį įneša savo asmeninį indėlį — savo pastangas ir 
gebėjimus. Todėl tik jis pats turi teisę į savo veiklos produktus, ir bet 
kokie tos teisės apribojimai yra grobimas. Vardan tos teisės įtvirtini- 
mo, vardan laisvės ir tarpusavio bendradarbiavimo žmonės sudarė 
sutartį ir susijungė į bendruomenes, įsteigdami aukščiausią valdžią. 
Taigi visuomenė nėra gamtos darinys, prigimtinis būvis ar Dievo 
kūrinys, o Žmogaus nusistatymo produktas, sąmoningo Ir savanoris- 
ko apsisprendimo, sudarytos sutarties rezultatas. 

Laikydamasis šio įsitikinimo, Lokas rėmėsi Hobso pažiūromis. 
„Leviarano“ autorius socialinio būvio genezę siejo su stipriausiu žmo- 
gaus jausmu — smurtinės mirties baime. Pirmykščiai žmonės, vado- 
vaudamiesi savisaugos instinktu ir nepaisydami kitų, nuolat tarpusa- 
vyje konfliktavo. Todėl natūralus būvis, pasak Hobso, yra visų karas 
su visais, taigi nuolatinės grėsmės gyvybei būvis. Kad išvengtų tokios 
padėties, žmonės sudarė socialinę sutartį ir visus savo įgaliojimus per- 
davė suverenui. Tiesa, jie neteko laisvės, tačiau pasijuto saugūs. Su- 
verenas tapo absoliučiu valdovu, savo pavaldinių gyvybės ir mirties 
valdovu. Nesvarbu, ar suvereni valdžia yra vieno žmogaus, ar kolek- 
tyvo rankose: svarbu pati valdžia. 

Lokas mano kitaip. Jo požiūriu, kurdami visuomenę, žmonės 
neatsisakė savo prigimtinių teisių. Kadangi visi Žmonės iš prigimties 
yra laisvi, lygūs ir nepriklausomi, todel nė iš vieno jų tai negali būti 
atimta. Bet kurios valdžios buvimo pagrindas yra socialinės sutarties 
sąlygų laikymasis. Kai valdžia savo įgaliojimus viršija, jos įstatymai 
netenka galios, piliečiai nebeprivalo jų paisyti. Valdžios buvimo pa- 
grindas yra piliečių gerovė ir laimė, o ribos — jų teisės. Vadinasi, jos 
funkcijos yra tarnybinės. Žmonės visada turi teisę pateikti valdžiai 
sąskaitą. Ir tik patys žmonės sprendžia, ar valdžia susidoroja su savo 
pareigomis. Jeigu valdžia piktnaudžiauja žmonių pasitikėjimu, jie 
turi teisę jai nepaklusti — ir niekas jiems čia negali sukliudyti. 

Iš tikrųjų niekas negimsta kokios nors valdžios ar valstybės val- 
diniu, žmogus ateina į pasaulį laisvas. Kiekvienas individas privalo 
pats apsispręsti, ar jis nori būti tam tikros bendruomenės nariu. 
Tačiau nuo tos akimirkos, kai jis apsisprendžia gyventi konkrečia- 
me kolektyve, jis turi paklusti jo įstatymams. Sis paklusimas ne 
prieštarauja žmogaus laisvei, o ją sutvirtina, nes tinkamai suprasta 
laisve nereiškia elgtis ir gyventi, kaip kam patinka, nesaistomam jo- 
kių įstatymų. Tokios laisvės nėra ir negali būti — tai būtų ne tiek 
laisve, kiek savivalė ir anarchija. Net ir tebesant pirmykščiam bū- 
viui, kai žmogus nebuvo pavaldus jokiai vadovybei, jis vis dėlto 
buvo pavaldus prigimtinės teisės normoms, arba protingai savo pa- 
ties esmei. Taip yra ir visuomenėje. Juk įstatymas — jeigu teisingai 
suvoksime jo prasmę, — yra ne kažkoks žmogaus apribojimas, bet 
reikalavimas, reguliuojantis laisvo individo elgesį vardan teisingai 
suvokto jo paties intereso. Įstatymo nurodymai turi siekti tik tiek, 
kiek tai būtina bendrai gerovei, visuotinei sėkmei ir tam, kad vi- 
suomenė tvarkingai funkcionuotų. 

Aišku, jog šitaip suprastas įstatymas yra ne kėsinimasis į pilie- 
čių laisvę ar jos apribojimas, o kaip tik jos palaikymas ir įtvirtini- 
mas — mat laisvė pasiekiama tik tada, kai nėra prievartos, smurto ir 
savivalės. Tokia pozityvi laisvė negalima ten, kur nėra įstatymo, 

kur viešpatauja aklas atsitiktinumas ir chaosas. Taigi ištikimybė 
įstatymui iš esmės yra ištikimybė sau, savo protingai prigimčiai, 
jos reikalavimams. 

Loko sistema susilaukė be galo plataus amžininkų pripažinimo 
ir turėjo įtakos Švietimo epochos mąstysenai. Lokas buvo laikomas 
žmogumi, kuris išvadavo pažinimą nuo bevaisių spekuliacijų ir te- 
ologinių chimerų, kuris visapusiškai ištyrė žmogaus pažintines gali- 
mybes, nubrėžė mokslo ribas, pašalinęs iš jo metafizines problemas 
ir tikėjimo klausimus. Jis buvo vertinamas kaip kovotojas už tole- 
ranciją, lygybės šauklys ir laisvės apologetas, kaip naujos, racionalios 
kolektyvinio gyvenimo organizacijos kūrėjas. 

Šiandien gali stebinti jo pozicijos nenuoseklumas: didysis lais- 
vės gynėjas sykiu buvo Prekybos ir kolonijų reikalų komiteto narys, 
investavęs kapitalą į vergų prekybą, brošiūros, pagrindusios negrų 
nelaisvę, autorius. Tačiau ateities perspektyvoje esminiai buvo ne šie 
nenuoseklumai, ne Loko mąstysenos ribotumai, o tvirti jo pasiūly- 
mai ir raginimai pertvarkyti pažinimą ir reformuoti socialinį pasau- 
li. Kaip tk tuo jis darė poveikį kitiems mąstytojams ir tvirtai įaugo į 
žmonijos Minties istoriją. 


LEIBNICAS: 
INDIVIDUALYBĖ IR VISATA 


Jis mirė nesuprastas ir turėdamas 
daugybę priešininkų. Hanoverio pastorius šiam, pasak jo, eretikui ir 
slaptam ateistui atsisakė suteikti paskutinį patepimą. Karstą palydė- 
jo vos vienas gedintysis — mirusiojo sekretorius. 

Mąstytojas, troškęs visus sutaikyti, neįtiko niekam, o daugelį 
papiktino. Iš savo amžininkų jis reikalavo daugiau pastangų, nei lei- 
do jų galimybės. Leibnico skelbtos pažiūros jiems neatrodė patrauk- 
lios. Jiems buvo nesuprantama jo kalba. Jis pasikliovė protu, būda- 
mas tikras, kad proto pergalė įveiks kunigaikščių egoizmą ir 
parsidavėliškumą, numaldys neapykantą, skyrusią katalikus ir pro- 
testantus, liuteronus ir kalvinistus, privers visuomenės laimei pajungti 
atskirus individų interesus — ir užgims geroji valia, kuri bus apsišvie- 
tusi ir kurios akivaizdoje sužlugs ir išnyks visos iracionalios jėgos, 
aistros ir prietarai. Su šia viltimi jis kūrė savo filosofinę sistemą. Ta- 
čiau viltis pasirodė iliuzinėe. 

Gotfrydas Vilhelmas Leibnicas (Gottfried Wilhelm Leibniz) bu- 


vo, kaip sakoma, vienas iš paskutiniųjų visažinių. Siais žodžiais pa- 

brėžiama nepaprasta jo erudicija, proto visapusiškumas — tai buvo 
žmogus, triūsęs matematikos, fizikos, teisės, archeologijos, lingvisti- 
kos, ekonomikos baruose, daugelyje disciplinų pasiekęs iš tiesų nuo- 
stabių rezultatų (antai matematikoje jis nepriklausomai nuo Niuto- 
no atskleidė integralinį ir diferencialinį skaičiavimą). Nemažesnę 
nuostabą kelė ir jo filosofinis talentas, leidęs jam aprėpti ir naujai, 
originaliai susintetinti ligtolinius minties laimėjimus. 

Būdamas vos kelerių metų, jis jau skaitė Romos istorikus ir mo- 
kėsi iš jų lotynų kalbos. Dvylikametis jis tiek mokėjo graikiškai, kad 
galėjo studijuoti originalius Herodoto, Platono ir Aristotelio teks- 
tus. Baigęs Leipcigo universitetą, stojo valstybės tarnybon. Tai suda- 
re galimybę pakeliauti — lankėsi Paryžiuje, Londone, Amsterdame, 
Hagoje, visur užmezgė ryšius su mokslininkais, susitiko, be kita ko, 
su Spinoza, Heigensu (Huygens), Boiliu (Boyle), Niutonu (New- 
ton)... Jį labai domino politika, tačiau apie save sakydavo, kad svar- 
biausias jo tikslas — tarnauti Dievui ir visuomenei, triūsiant literatū- 
ros, mokslo ir meno pažangos labui; turiu tokį polinkį, arba, jei kam 
patinka, maniją. Šioms sritims paskyrė savo veikalus, šias problemas 
aptarinėjo ir milžiniškoje korespondencijoje (parašė daugiau kaip pen- 
kiolika tūkstančių laiškų). Ir nors daug ko pasiekė — sukūrė Berlyno 
Mokslų akademijos projektą ir buvo pirmasis jos prezidentas, inici- 
javo Vienos ir Peterburgo mokslų akademijas, gyvenimą baigė vieni- 
Šas ir visų pamirštas Hanoverio dvare, kur kunigaikštis jį traktavo 
kaip žemiausio rango pavaldinį — na, suka sau galvą, veltėdžiauja šil- 
toje vietelėje bibliotekoje. 

Leibnico sistema buvo plačios sintezės bandymas. Filosofas atsi- 
gręžeė į tradiciją, stengėsi ją permąstyti ir priešingus požiūrius su- 
jungti į vieną visumą. Jis vadovavosi prielaida, kad dauguma mokyk- 
ly yra teisios savo naujovėmis ir kur kas mažiau teistos, kai kam nors 
oponuoja. Reikia po kruopelę, ničnieko nepraleidžiant, surinkti visa, 
kas „nauja“. Ir ne šiaip sau surinkti ir paeiliui — tarsi enciklopedijo- 
je — išdėstyti, o suderinti ir sukurti vientisą filosofinę pasaulio viziją. 

Nors Leibnicas pradėjo nuo tradicijos, tiesioginis jo įkvėpimo 
šaltinis buvo Dekarto, Spinozos ir Loko kūryba. Spinoza sukūrė in- 
telektualiniu požiūriu nuostabų modelį, tačiau jo būties koncepcijo- 
je, grindžiamoje amžinos ir tobulos substancijos, kuri yra pati sau 
priežastis, prielaida, neliko vietos esamai daiktų įvairovei. Argi daik- 
tai čia nera tik substancijos judesiai, jos apraiškos — modi, kurie patys 
savyje ir patys savaime neturi būties pagrindo ir nepriklausomos eg- 
zistencijos? Argi, šitaip žvelgiant, pasaulio įvairialytiškumas ir tur- 
tingumas nera tik iliuzija? Ar neišeina taip, kad jie daugių daugiausia 
yra žmogaus pažintinio aktyvumo produktas, o ne pasaulio būvis? 
Kaip tokiu atveju įteisinti realų individualių objektų skirtingumą ir 
kur rasti jų būties pagrindą? Štai klausimai, į kuriuos Leibnicas sten- 
gėsi atsakyti. 

Iš tikrųjų gyvename pasaulyje, kuris susideda iš sudėtingų sub- 
stancijų, tokia substancija esame ir mes patys. Bet jeigu esama sudė- 
tingų substancijų, turi egzistuoti ir paprastos — tačiau šios negali bū- 
ti tįsios, nes tįsumas visada skaidomas. Kadangi tįsumas, kaip teigė 
Dekartas, yra kūnų atributas, tai paprastosios substancijos — nebū- 
damos tįsios — negali būti materialios. Jos yra dvasinės būtys, kurių 
vienintelis atributas yra mąstymas. Tokia paprasta substancija yra 
mūsų pačių Aš, t. y. siela, kurios pastovumas ir nedalomumas liudija 
substancialų jos pobūdį. Šią paprastą substanciją Leibnicas pavadino 
monada, o visa tikrovė, jo požiūriu, yra monadų rinkinys. Mona- 
dos, būdamos paprastos būtys, neatsiranda ir neišnyksta. Atsiranda 
ir išnyksta tik sudėtingi kūnai; jie atsiranda, kai atskiri jų elementai 
susijungia, ir išnyksta, kai šie išsiskaido. Monada, kaip nedaloma 
substancija, yra amžina ir nemirtinga. 

Patirtis mus moko, kad visi pokyčiai, kuriuos vienas daiktas gali 
sukelti kitame, reiškiasi tuo, kad daikto dalys keičia savo buvimo 
vietą. Tačiau monada neturi dalių, todel ji negali būti niekaip vei- 
kiama nei pati būti paveiki. Iš tikrųjų monados tarpusavyje nesąvei- 
kauja ir niekaip nekomunikuoja. Kiekviena monada išorės poveikiui 

yra uždara. Monados, — rašė Leibnicas, — neturi langų, per kuriuos kas 
nors galėtų į jas įeiti arba iš jų išeiti. Kiekviena dvasia yra tarsi atski- 
ras, pats sau pakankamas pasaulis. 

Kaip tada paaiškinti iš pirmo žvilgsnio akivaizdų faktą, kad kū- 
nai veikia vienas kitą, pagaliau kaip paaiškinti požiūrį (kurio, pavyz- 
džiui, laikosi Lokas), kad pažinimas yra daikto poveikio protui pro- 
cesas? Tas poveikis — iliuzija. Iš tikrųjų kiekviena monada gali išjudėti 
ir pakisti tik savo pačios jėgomis, nes monadoms būdinga spontaniš- 
kas aktyvumas ir dinamizmas. 

Tikrosios substancijų esmės neįmanoma suvokti, nepripažinus jų 
aktyvumo. Veiklumas yra būdingas jų prigimčiai. Tai ypatingas — 
dvasinis, taigi pažintinis — veiklumas. Kuo jis paremtas ir kaip iš tik- 
rųjų vyksta? Leibnicas čia skelbia įgimtas idėjas. Nors juslės bet ko- 
kiam aktualiam mūsų pažinimui yra būtinos, tačiau jų nepakanka 
visam mūsų pažinimui laiduoti. Norint nustatyti visuotinį tiesos būti- 
numą, niekada nepakanka tą bendrą tiesą patvirtinančių pavyzdžių, 
kad ir kokia daugybe jų būtų. Vadinasi, būtinos tiesos nesiremia jus- 
lių parodymais, nors jusliniai potyriai ir gali sudaryti progą joms 
atskleisti. Tas tiesas žmogus išgauna iš savęs, pasitelkdamas protavi- 
mą ir vadovaudamasis logikos principais. 

Taigi žmogaus prote glūdi tam tikras įgimtas pažinimas. Maža 
to, laikantis monadų nekomunikavimo principo, plaukia išvada, kad 
iš tikrųjų visas pažinimas yra įgimtas. Tatgt, — daro išvadą Leibni- 
cas, — galima kurti mokslus savo kambaryje ir netgi užmerktomis aki- 
mis, negaunant apie ieškomas tiesas regėjimo ar, pavyzdžiui, lytėjimo 
potyrių. 

Leibnico manymu, Lokas buvo teisus, nepripažindamas „įgim- 
tų tiesų įsišaknijusių prietarų prasme bei teigdamas, kad visuotinis 
pripažinimas nėra joks argumentas. Pats jis rašė, jog akivaizdumas 
yra užeigos namai, kur kiekvienas viliasi įkurdinsiąs savąją tiesą. Ta- 
čiau sykiu Leibnicas pabrėžė, kad prote glūdi daugybė įgimtų tiesų, 


apie kurias pats protas nieko nenutuokia, nes jos esti už sąmoningu- 

mo sferos. Taigi garsiąją Loko formulę, kad „prote nėra nieko, ko 
pirma nebuvo juslėse,“ Leibnicas reikšmingai papildė: išskyrus patį 
protą. Dar daugiau, jis buvo tvirtai įsitikinęs, kad protas disponuoja 
įgimtu pažinimu — taigi svarbu tik jį įsisąmoninti ir išreikšti. Kiek- 
vienoje monadoje slypi be galo daug idėjų — percepcijų. 

Paimkime pavyzdį. Žvelgiame iš tolo į mišką ir dėl nuotolio 
nematome atskirų lapų. Tačiau jeigu nematytume atskirų lapų, ne- 
galėtume matyti ir paties miško, nes jo vaizdas susideda iš daugybės 
tūkstančių lapų vaizdo, o iš tūkstančio „nieko“ išeina tik „nieko“. 
Vis dėlto mišką matome. Vadinasi, pastebime atskirus lapus, patys 
to nesuvokdami. Tai — neįsisąmonintos percepcijos. 

Vadinasi, tarp neįsisąmoninto lapų suvokimo ir sąmoningo miš- 
ko suvokimo esama tik kiekybinio skirtumo: visi potyriai sudaro ne- 
nutrūkstamą grandinę, o neįsisąmonintos percepcijos gimdo įsisą- 
monintas. Niekas neatsiranda staiga, - pabrėžė Leibnicas, — ir tai, 
kad gamta niekada nedaro šuolių, yra viena svarbiausių ir labiausiai 
patikrintų mano maksimų. Vadinu ją tolydumo dėsniu. 

Tikrovė yra tolydžiai užpildyta, joje nera jokių pertrūkių ir šuo- 
lių. Šis „laipsniškumo“ principas galiausiai turėjo ne tik epistemolo- 
ginę reikšmę, bet ir leido suklasifikuoti monadas, nustatyti jų tobu- 
lumo laipsnį. Substanciniu požiūriu monados viena nuo kitos 
nesiskiria. Kiekviena jų savo viduje yra be galo turtinga dvasinė bū- 
tis, kiekviena jų yra nelyginant pasaulio veidrodis. Tačiau jos skiriasi 
sąmoningumo lygiu ir pažintiniais gebėjimais. Hierarchijoje žemiau- 
sios monados turi tik neįsisąmonintas percepcijas, vidinis jų impul- 
sas dar nėra valia, o užslopintas būtinumas. Jos yra neorganinių kū- 
nų atitikmuo. Gyvūnai jau turi įsisąmonintas percepcijas ir atmintį, 
taigi ir gebėjimą percepcijas sujungti. O žmogus yra apdovanotas 
dvasia, kurios pagrindinė savybė yra gebėjimas logiškai mąstyti ir 
pažintų tiesų būtinumo supratimas. Žmogaus kūnas susideda iš že- 
miausios pakopos monadų, tačiau virš jų yra iškilusi viena vadovau- 
janti monada — siela, veikianti sąmoningai ir tikslingai. Monadų hie- 

rarchija yra tolydi, tai reiškia, kad nėra dviejų monadų, kurios viena 
nuo kitos taip skirtųsi, kad tarp jų neliktų vietos trečiai, tarpinei 
monadai. 

Esama įgimto pažinimo; kiekviena monada apima tiesiog beribį 
jo turiningumą. Del to nei pažinimo kūrimo, nei jo pagrindimo 
procesas nereikalauja atsigręžti į patirtį. Ir nors patirtis kai kada mū- 
sų mintis nukreipia į vieną ar kitą dalyką, taigi mums talkininkauja, 
galime ir be jos apsieiti. Tikrąjį pažinimą kuriame, remdamiesi defi- 
nicijomis, kurios supažindina mus su idėjomis ir loginėmis daiktų 
galimybėmis. Pažinimo teisingumas priklauso nuo terminų sąsajų ir 
yra nustatomas, analizuojant terminų reikšmę. Sakinys teisingas, jei- 
gu jis yra analitinis, jeigu jis adekvačiai nusako turinį, glūdintį to 
sakinio subjekte. Tikrasis pažinimas savo sąvokomis apima daikto 
esmę, kuri lemia, kad kažkoks daiktas yra tai, kas jis yra — be esmės 
jis apskritai nebūtų savimi. Kadangi egzistavimas yra tik esmės reali- 
zavimasis, tam tikros galimybės išsipildymas, moksle, kuris aprėpia 
esmę ir egzistavimą, pirmenybė tenka esmei, o ne egzistavimui.* Es- 
mę mes galime pažinti išimtinai sąvokų analize, nepriklausomai nuo 
patirties. Grynojo protavimo galia mes žinome, kad tzat, kas neprieš- 
taringa, gali egzistuoti, kad tat, kas egzistuoja, negali tuo pačiu metu ir 
neegzistuoti, kad tai, ko priešybė negali egzistuoti, egzistuoja būtinumo 
prasme. Tai yra proto aksiomos, kurių šaltinis — pats protas. 

Galima sakyti, kad Leibnico filosofija buvo kraštutinė raciona- 
lizmo apraiška. Leibnico požiūriu, tikrasis pažinimas randasi nepri- 
klausomai nuo patirties. Jo šaltinis yra protas, o jo taisyklės yra gry- 
nai apodiktiškos. Protinis pažinimas liečia pačią būtį, nes Būtis, Daiktas 


* Taigi Leibnicas buvo esencializmo — požiūrio, kad esencija (esme) egzistavimo 
atžvilgiu yra pirmesnė ir jį sąlygojanti — šalininkas, laikęsis (panašiai kaip Plotinas, 
šv. Augustinas ir šv. Tomas) Platono pozicijos: idėjos yra pirmesnės už daiktus, 
kurie yra jų atspindžiai. Esencializmo priešybė yra egzistencializmas — požiūris, 
skelbiantis egzistavimo primatą esmės atžvilgiu. 

yra tai, ką galima aiškiai suprasti. Mintis visiškai atitinka pasaulį. 
Sąvokų ryšiai sutampa su daiktų ryšiais, o proto principai — logikos 
dėsniai — yra pačios tikrovės principai, taigi jie turi ontologinę reikš- 
mę. Dėl to mąstydami peržengiame grynosios minties sferą ir įsi- 
brauname į objektyvią pačios būties struktūrą. 

Kiekviena monada yra savarankiška būtis. Paprasta substancija 
neturi įgytų savybių, o tik jos esmės nubrėžtąsias. Šiuo požiūriu kiek- 
viena individuali būtis yra pati sau pagrindas, ir šia prasme ji prilygs- 
ta dieviškajai būčiai. 

Bet ar pasaulis yra vien tik autonomiškų dalelių suma? Anaip- 
tol. Tiesa, atskiros individualios būtys yra autonomiškos visumos, 
tačiau sykiu jos egzistuoja Dievo nustatytos bendros tvarkos rėmuo- 
se. Tai reiškia, kad daiktų įvairovė nesunaikina būtino pasaulio vien- 
tisumo, O jį papildo ir praturtina. Kiekvienos konkrečios būties pa- 
grindas slypi Dievo prote, ji egzistuoja kokiu nors bendru tikslu. 
Kita vertus, nepriėmus zš anksto nustatytos barmonijos, neįmanoma 
būtų paaiškinti gamtos reiškinių ir jų tarpusavio sąsajų. Toji visuoti- 
nė harmonija, individualių būčių priežastis ir tikslas yra pats Dievas. 
Jo dėka daiktai yra tai, kas jie yra, o ne kas nors kita. Tai jo nustaty- 
mu jie yra tokie harmoningi ir tarpusavyje susiję. 

Tačiau ar Dievas tas daiktų sistemas kuria laisvai? Nejaugi iš 
tikrųjų jo veiksmuose nėra jokios determinacijos? Taip bent jau rei- 
kalą įsivaizdavo teologai. Norima, — rašė Leibnicas, — kad jo valia 
būtų suvereni ir aktyvi, užtat paprastai apie ją mąstoma tarsi apie soste 
sėdinčią karalienę, kurios ministras pirmininkas yra intelektas, o patir- 
tys — dvariškiai arba favoritai, kurių įtaka yra didesnė negu ministro. 
Tačiau toks požiūris kyla iš nesusipratimo, dar daugiau — jis absur- 
diškas. Tiesa yra nepriklausoma nuo valios aktų ir tik ji turi pirme- 
nybę. Absurdiška manyti, kad Dievas galėtų sukurti kvadratą, kurio 
įstrižainė būtų lygi vienai kraštinei, arba padaryti, kad triskart trys 
būtų daugiau ar mažiau negu devyni. Egzistuoja amžinosios tiesos, 
kurių reikšmė neginčijama. T'os tiesos yra privalomos tiek žmogaus, 

tiek angelo, tiek ir Dievo protui. Dievas negali, pats savęs neišduo- 
damas, joms prieštarauti. Jis negali, pavyzdžiui, sukurti savo viduje 
prieštaringų būčių, nes jam privalomas neprieštaringumo principas. 
Sitaip tradicinė, antropomortinė Dievo koncepcija buvo pakeista fi- 
losofine koncepcija. Dievas pasirodė esąs protingas pasaulio princi- 
pas, nepalaužiama jo logika ir racionalus įstatymas. 

Neprieštaringumo principas lemia, kad egzistuoti gali tik tai, 
kas nėra prieštaringa. Tačiau tai, kas neprieštaringa, apima daugybę 
galimybių. Visai įmanoma, pavyzdžiui, mąstyti sistemą, kurioje Ado- 
mas neparagavo vaisiaus nuo gerio ir blogio pažinimo medžio ir žmo- 
nių likimai pakrypo kitaip. Tokio pobūdžio sistemas (jeigu tik jos 
nepažeidžia logikos taisyklių) apibrėžiame kaip vienas iš galimų. Su- 
prantama, tai, kas galima, dar nera išsipildžius: būtis. Cia būtinas 
yra perėjimas nuo potencialumo būvio prie faktinio egzistavimo. Taigi 
Dievas iš milžiniško galimų sistemų repertuaro pasirenka tik tokią 
sistemą, kuri yra neprieštaringa ir labiausiai harmoninga. Varžomas 
neprieštaringumo principo, jis turi atsisakyti kurti prieštaringas bū- 
tis; verčiamas „tobulumo“ principo, jis turi nesiimti kurti būčių, ku- 
rios sudarytų pačios sau daugiau keblumų, nei tai būtina. Iš neribo- 
tos daugybės galimų būvių, pretenduojančių egzistuoti, egzistuos tik 
tie būviai, kurie geriausiai atitiks metafizinių principų — t. y. būčių 
skaičiaus, tobulumo lygio, griežčiausios determinacijos, didžiausio 
ekonomiškumo, visuotinės tvarkos ir harmonijos — nubrėžtas sąly- 
gas. Vadinasi, mūsų pasaulis nėra tik paprasčiausiai vienas iš galimų, 
o geriausias iš galimų pasaulių. 

Bet kaip suderinti tezę, kad pasaulis yra geriausias iš galimų, su 
tuo, kad jame yra blogio, kuris reiškiasi žmonių kančiomis ir nelai- 
mėmis? Kas yra tas blogis, kas sudaro jo pagrindą ir kokia jo prasmė? 
Ar nepakenčiamas jo buvimas neįrodo žmogaus egzistencijos absur- 
diškumo ir pasaulio beprasmiškumo? Kadaise Epikūras, keldamas 
sau panašius klausimus, kvestionavo dievų visagalybės ir gerumo te- 
zę. Arba dievai, — samprotavo jis, — mato blogį ir, būdami geri, trokšta 

pasaulį nuo jo išvaduoti, bet negali to padaryti — taigi yra bejėgiai, 
arba, būdami visagaliai, gali iš pasaulio blogį pašalinti, bet nenori to 
daryti — taigi nera geri. O jeigu trokšta pasaulį nuo blogio išvaduoti, 
tai kodėl jis vis dar gyvuoja? Štai klausimas, kuris turi likti be atsaky- 
mo, jeigu nenorime dievų įžeisti, neigdami jų gerumą ir galią. Die- 
vams bus geriau, — priėjo prie išvados Epikūras, — jeigu laikysimės 
prielaidos, kad jie iš principo nesikiša į pasaulio reikalus, dėl to nėra 
atsakingi už jo likimą. 

Nuo Epikūro laikų religinė mintis kėlė sau uždavinį sukurti te- 
odicėją — teoriją, kuri pateisintų dievus ar Dievą pasaulio blogio aki- 
vaizdoje. Tai bandė padaryti stoikai, vėliau — šv. Augustinas. Jis at- 
metė įsitikinimą, kad blogis egzistuoja ontologine prasme, kaip 
objektyvus būties dėmuo. Dievas, pašaukdamas daiktus egzistuoti, 
kuria gėrį, nes jau pats buvimas yra gėris. Tačiau Dievas kuria ribo- 
tus daiktus. O tas ribotumas yra netobulumas, gėrio stygius. Vadi- 
nasi, blogis objektyviai neegzistuoja, jis yra tik gėrio stygius, negaty- 
vi būsena. 

Leibnicas pasuko šv. Augustino pramintu taku ir rėmėsi jo do- 
rovinio blogio koncepcija, aiškinusia, kad blogis yra nuo Kūrėjo nu- 
sigręžusios valios „bjauri ir šlykšti klasta“. Dievas neabejotinai gali 
sukurti nenuodėmingas esybes. Tačiau jis tai turėtų daryti jų laisvos 
valios sąskaita, taigi atimdamas iš jų laisvę, kurioje glūdi ne tik pati 
nuodėmingų poelgių galimybė, bet ir faktiniai nuodėmės veiksmai: 
Todel, pasak Leibnico, Dievas, spręsdamas labai sudėtingas diferen- 
cialines lygtis, apskaičiavo, kad nenuodėmingų automatų apgyven- 
tame pasaulyje susidarytų mažesnė gėrio suma nei pasaulyje, kuria- 
me žmogiškosios esybės, apdovanotos laisva valia, gali pasirinkti — ir 
neretai pasirenka blogį. Pasaulis, kuriame gėris, kylantis iš žmonių 
laisvės, sykiu sietųsi su žmonių negebėjimu daryti blogį, yra logiškai 
negalimas ir savyje prieštaringas. Dievas negali tokio pasaulio pa- 
šaukti egzistencijai, neprieštaraudamas racionaliai savo esmei. 

Kai kada filosofas pabrėždavo ir blogio reliatyvumą. Jo teigimu, 
blogis mums reiškiasi tik tam tikru atskiru aspektu, iš esmės jis yra 
organiškas harmoningos, įvairialypės visumos, jos pilnatvės elemen- 
tas. Kiekvienas netobulumas, — rašė jis, — su kuriuo tartamės pasaulyje 
susidūrę, kyla iš mūsų neišmanymo. Dar nesame nusistatę teisingo po- 
žiūrio kampo, kad galėtume įvertinti esamybes grožį. Kitoje vietoje jis 
atkreipė dėmesį į faktinį blogio buvimą, tačiau sykiu išryškino tar- 
nybinę, gėriui pajungtą jo funkciją. Jeigu miela yra visuma, — sam- 
protavo jis, — tai dar nereiškia, kad miela yra ir dalis. [...] Miela yra 
tik visuma, tik visuma yra barmoninga. Vadinasi, blogis egzistuoja 
vardan visumos gėrio ir tarnauja jos tobulumui. 

Iš tikrųjų blogis yra objektyvus pasaulio dėmuo, jis netgi būti- 
nas jo pilnatvei, tačiau jis išlieka gėrio priešybė. Blogis yra gėrio prie- 
šybe net tuomet, kai gėris negali be jo apsieiti. Dievas, sukūręs ribo- 
tas, iš prigimties netobulas būtis, sudaro galimybę egzistuoti 
mažesniam blogiui, nei tai būtų, jeigu jis nieko nekurtų. Juk egzista- 
vimas, net jei jį lydi kančia, visada yra geresnis dalykas nei neegzista- 
vimas be kančios. Tačiau, kita vertus, egzistuojantysis turi prisiimti 
atsakomybę už blogį, kurį savu egzistavimu sukelia. Tiesą sakant, 
suprasti blogio buvimo priežastį ir galiausiai su blogiu susitaikyti yra 
teodicėjos tikslas, tačiau tas susitaikymas reikalauja ne tik pripažinti 
tezę, kad pozityvieji tikrovės elementai turi persvarą prieš negaty- 
viuosius, atliekančius, beje, tik tarnybinę funkciją. Greta šito būtina 
įsisąmoninti, kad privalu vengti blogio ir iš visų jėgų stengtis gausin- 
ti gėrį, kad pasaulis taptų kiek galima geresnis, o žmogaus gyveni- 
mas — laimingas. 

Jeigu neprisipažinsime esą vien Dievo įrankiai, dargi — gyvi ir 
laisvi įrankiai, — įtikinėjo Leibnicas, — būsime tarsi išsigimeliai, o mū- 
sų silpnybės — tarsi gamtos iškrypimai. Savo elgesiu turime prisiderinti 
prie Dievo prigimties |...], turime paklusti jo valiai, reikalaujančiai 
gausinti kasdienį gėrį, kiek tai nuo mūsų priklauso, nes tik tuo paremta 
meile ir teisingumas. Taigi pripažinęs, kad blogio buvimas yra pagrįs- 

tas, Leibnicas sykiu suformulavo beatodairiškos kovos su juo postu- 
latą, pasikliovė tos kovos efektyvumu ir galutine gėrio pergale. 

Kartezianizmas (Dekarto teorijos) naujųjų laikų filosofijai at- 
vėrė du kelius, kurių išsiskyrimą iš pat pradžių lėmė dvi galimos jo 
interpretacijos. Vienu keliu eina filosofas, kuris, pradėjęs nuo mąs- 
tymo fakto — taigi nuo to, kas sąmonei yra tiesioginė duotybė, — 
stengiasi logiškai pereiti prie būties, ją atpažinti, aprašyti objekty- 
vią ir taisyklingai funkcionuojančią jos struktūrą. Tačiau remiantis 
šiuo išeities tašku, iškyla fundamentalaus pobūdžio sunkumas. Kaip 
pereiti nuo to, kas sąmonei yra tiesioginė duotybė, prie to, kas yra 
už sąmonės — prie objektyvios pasaulio tvarkos? Tai buvo, kaip jau 
žinome, paties Dekarto kelias, atskleidęs vidinį jo mąstysenos prieš- 
taravimą. 

Kitą interpretaciją pasiūlė Spinoza. Išeities tašku jis laikė pačią 
būtį, tobulą substanciją, kuri egzistuoja pati savaime ir yra logiškai 
būtina, vienintelė tikrovė. Nuo jos jis bando logiškai pereiti prie žmo- 
giškosios būties, suvokti jos išsiskyrimo pagrindą ir įteisinti žmogiš- 
kąjį subjektyvumą. Tačiau čia išryškėja jo sistemai būdingas keblu- 
mas. Kaipgi, pradėjus nuo to, kas „iš tikrųjų egzistuoja“, t. y. nuo 
bendrosios būties substancijos, apginti individo autonomiją, įrodant, 
kad jis neredukuojamas į kokią kitą tikrovę, kad tas individas yra 
pats sau pagrindas ir vertybė. Ar, laikantis tokio požiūrio, individas 
neatrodo esąs tik momentinė substancijos apraiška, jos trumpalaikis 
modi, jokio savarankiškumo neturinti esybė? Štai negalimybės hori- 
zontas, atsiveriantis Spinozos tilosotijoje. 

Leibnicas iškėlė sau uždavinį suderinti tuos du kelius ir įveikti 
išryškėjusius sunkumus. Jis troško savąjį išeities tašką, monadą — t. y. 
savaimingai egzistuojančią konkrečią substanciją ir individualią bū- 
tį — sujungti su požiūriu į būtį kaip į visumą, kurioje kiekviena atski- 
ra individuali būtis, išlikdama savimi, užimtų apibrėžtą vietą kaip 
integralus objektyvios, vientisos ir harmoningos visatos sistemos frag- 
mentas. Taigi monada, nenustodama būti savimi, sykiu yra visos 

būties „veidrodis“, o jos pažinimas, išlikdamas kaip jos pažinimas, 
gauna universalią, ontologiškai svarbią vertę, įpareigojančią patį Die- 
vą. Šitaip is anksto nustatyta harmonija lemia, kad tarp individo ir 
viso universumo egzistuoja visiška darna. 

Tačiau Leibnicas turėjo omenyje ne tik šitaip iškilusią filosofinę 
problemą — jis buvo įsitikinęs, kad svarbiausias filosofavimo uždavi- 
nys yra žmonėms laiduoti laimę. Laimė jam reiškė pastovų ir džiugų 
jausmą, kad žmogaus protas, pažindamas tikrovę, jos apodiktinius 
dėsnius ir neišvengiamus būtinumus, priartins — beje, tai vienintelis 
patikimas būdas — žmoniją prie trokštamos būklės, kai, atsižadėję 
prietarų, egoizmo ir iliuzijų, arba viso to, kas teikia kančių, žmonės 
šiame iš esmės protingame pasaulyje pradės protingai gyventi. 

Leibnico tikėjimą proto galia ir laimę nešančia jo funkcija pa- 
veldėjo Švietimo filosofai, užsimoję paversti protą aukščiausia indi- 
vidualaus ir socialinio gyvenimo norma. 


ARBA LEMTIES POSUKIAI 


T: arp tirštų miglų, dengiančių la- 
biausiai nuo mūsų nutolusią senovę, įsižiebė [...] niekada negęstanti, 
amžina tiesos šviesa, kuria jokiu būdu nereikėtų abejoti: socialinis pa- 
saulis [mondo civile) tikrų tikriausiai buvo sukurtas žmonių. Del to 
galime ir privalome mūsų pačių tikslų kaitoje įžvelgti jo pagrindus. 
Kiekvienas, kam teko del to susimąstyti, turėtų stebėtis, kad filosofai 
taip atsidėję tyrinėjo gamtos pasaulį, kurį pažinti gali tik Dievas, jo 
kūrėjas, bet nesirūpino tirti tautų pasaulio, kuris, būdamas žmonių 
sukurtas, yra prieinamas žmogaus pažinimui. Taip rašė Džambatista 
Vikas (Giambattista Vico) savo f undamentaliame veikale „Naujasis 
mokslas“, kuriame bandoma filosofiškai interpretuoti istoriją ir joje 
susiklostančius žmonių likimus. 

Jis gimė ir beveik visą gyvenimą praleido Neapolyje. Tėvas buvo 
neturtingas knygų pardavėjas. Septynmetį Džambatistą ištiko nelai- 
mè — norėdamas pavaduoti tėvą ir paduoti klientui knygą, jis nukri- 
to nuo aukštų kopėčių, jam lūžo kaukole. Kirpėjas chirurgas sąmo- 
nės netekusį berniuką operavo taip nemokšiškai ir šis taip nukraujavo, 

jog manyta, kad vaikas greit mirs arba, geriausiu atveju, liks invali- 
das. Tačiau kelerius metus gydęsis, Vikas pasveiko, tik visą gyveni- 
mą buvo fiziškai silpnas, perdėm (gal net liguistai) jautrus žmogus. 

Mokslai jam sekėsi puikiai. Iš esmės Vikas buvo savamokslis, 
kadangi mokyklą ne kartą teko mesti, o kai 1685 metais įstojo į 
Neapolio universiteto teisės fakultetą, tik kartą pasirodė auditorijo- 
je. Išgirdęs palankią profesoriaus nuomonę apie „geriausią juridinių 
institucijų komentatorių Hermaną Vultėjų (Herman Vultei), įsigi- 
jo šio veikalą ir ėmėsi savarankiškų studijų. Tačiau studijos nepaska- 
tino pasirinkti juristo karjeros. Jis tapo Domeniko Roko (Domeni- 
co Rocco), turtingo ir kultūringo žmogaus, eskizų apie baroko poeziją 
autoriaus, namų mokytoju. Čia jis turėjo geras sąlygas ir daug laiko 
savo lektūrai. Studijavo senovės, taip pat ir naujųjų laikų išminčius: 
Beikoną, Hobsą, Loką, Paskalį, Niutoną, Leibnicą, ypač Dekartą. 
Kai Neapolio universitetas paskelbė retorikos dėstytojo konkursą, 
ryžosi jame dalyvauti ir gavo vietą, kuri nuo 1699 metų laidavo jam 
kuklų pragyvenimą. Kuklų, kadangi retorika tais laikais buvo viena 
mažiausiai vertinamų disciplinų. Paskaitose iš dalies tekdavo garsiai 
skaityti ir aiškinti specialius lotyniškus tekstus, iš dalies — diktuoti 
studentams istorinius komentarus. Ir tik kasmetinė iškilminga inau- 
guracinė paskaita sudarydavo progą gilesniems apmąstymams. 

Dvidešimt ketverius metus išdirbęs retorikos dėstytoju, Vikas 
dalyvavo civilinės teisės dėstytojo konkurse. Šios pareigos galėjo 
labai pagerinti jo padėtį ne tik moksline, bet ir materialine prasme. 
Tačiau Viko kandidatūra buvo atmesta. Tai jam buvo skaudus smū- 
gis. Pralaimėtas konkursas reiškė ne tik pažeminimą, bet ir nu- 
braukė viltis pakeisti likimą. Teko ir toliau gyventi iš varganos pen- 
sijos ir, nepaisant nepalankių aplinkybių, įgyvendinti savo 
istoriosofijos viziją. 

1723 metais buvo atspausdinta pirmoji „Naujojo mokslo“ ver- 
sija, tačiau autoriaus ji neišgarsino. Vikas nusprende, kad atgarsio 
nebuvo dėl to, kad tekstas perdėm painiai išdėstytas. Tada jis ėmėsi 

taisymų ir papildymų, kurie apimtimi peraugo ankstesnį tekstą. Vi- 
są jį išleido savo lėšomis 1730 metais. Tačiau pašėlęs įkarštis taisyti 
nepraėjo. Radosi dar viena versija, kurioje neliko nepakeistas nė vie- 
nas ankstesnio teksto puslapis; veikalas buvo paskelbtas tik praėjus 
keliems mėnesiams po autoriaus mirties. 

Minėjau, kad Vikas buvo uolus Dekarto raštų skaitytojas. Ta- 
čiau jis išliko ganėtinai kritiškas. Tiesa, jis pritarė Dekarto žavėji- 
muisi geometrija ir jos dedukciniu metodu, tačiau laikėsi nuomo- 
nės, kad „naujojo metodo“ vertė yra labai ribota, nes jis pritaikomas 
išimtinai tik žmogaus konstruktų srityje. Ten, kur turime reikalo su 
pačia tikrove, pavyzdžiui, fizikoje, jo pasekmės yra pavojingos: jis 
suprastina ir iškreipia pasaulio vaizdą, nesiskaito su autentišku jo 
pavidalu, tiria ne daiktus, o savo sąvokas. Todėl geometrijoje nau- 
dojamas dedukcinis samprotavimas neturi vertės fizikoje arba medi- 
cinoje. Šiuo būdu nustatyti teiginiai tampa barjeru, kliudančiu moks- 
lininkui pažinti gamtą ir stabdančiu praktikos pažangą. Jais 
pasikliovusiam gydytojui teks (kaip kadaise Galenui) nustatinėti diag- 
nozę, pasitelkus silogizmus, todel aišku, kad jam geriau seksis apgin- 
ti nusistojusią sistemą, nei gydyti ligonius. Norėdami pažinti tikrovę 
ir joje veikti, privalome elgtis visiškai kitaip. Reikia atsisakyti įpročio 
aprašinėti pasaulį, pasitelkus silogizmus, ir vietoj to kantriai ir atsar- 
giai tirti pačius daiktus, remiantis stebėjimu ir eksperimentu. 

Tačiau didžiausią grėsmę „naujasis metodas kelia dorovės moks- 
lams — istorijos, kultūros, meno, visuomenės pažinimui. Mat „nau- 
jasis metodas“ atitrūksta nuo tradicijos ir istorinių tyrinėjimų. De- 
kartas nusideda puikybe, trokšdamas išimtinai savo pastangomis 
sukurti visa apimančią pasaulio pažinimo sistemą, kuri nuvertina 
visą ligtolinį pažinimo triūsą. Jis nesupranta, kad išminties reikia 
semtis net iš tolimiausios praeities, kad išmintis yra visų viena kitą 
keičiančių kartų patirčių ir apmąstymų suma. Dekarto refleksijos 
išeities taškas yra izoliuotas „protingas „individas, taigi — teorinė 
fikcija, nepaisanti, kad žmogus savo prigimtimi yra socialinė esybė, 

o jo pažinimas ir aspiracijos — kolektyvinio gyvenimo būdo rezulta- 
tas ir istorijos vaisius. Būtent istorija — žmogaus veiklos padarinys — 
turi tapti pagrindiniu žmogaus pažinimo objektu. Tik joje žmogus 
atras tiesą apie save patį. Juk kiekvienam aišku, kad adekvačiai gali- 
me pažinti tik tokius daiktus, kuriuos patys sukūrėme, taigi tokius 
daiktus, kurių konstravimas yra mūsų galiose ir priklauso nuo mūsų 
valios. Tik jie yra mums visiškai skaidrūs ir iki galo pažinūs. 

Istoriosofinės Viko vizijos išeities taškas buvo pirmojo nuopuo- 
lio, perimto iš šventosios istorijos, koncepcija. Žmogus iš pradžių 
gyveno be gimtosios nuodėmės kaip protinga esybė. Intelektas padė- 
jo jam tramdyti valią ir laidavo harmoningus santykius su kitais žmo- 
nėmis. Taigi žmogaus protingumas siejosi su gebėjimu gyventi vi- 
suomeniškai ir reiškėsi žmogaus socialumu. Tačiau nuopuolis lėmė, 
kad žmonės prarado įgimtą protą ir pasipriešino savo socialinei pri- 
gimčiai. Iš intelekto kontrolės išlaisvinta valia atvėrė kelią egoizmui, 
kuris, supriešindamas žmones, suardė jų bendrumą. Egoizmas, — 
prieštaraudamas Hobsui, tvirtino Vikas, — nėra pamatinė žmogaus 
prigimties ypatybė, o antrinis bruožas, nuopuolio pasekmė. 

Tačiau žmogus net ir degraduodamas nenustojo buvęs savimi. 
Jo prigimtis nebuvo visiškai sunaikinta, kitaip jis nebūtų galėjęs savo 
jegomis pakilti. Taigi jis liko potencialiai protinga esybė, linkusi gy- 
venti visuomeniškai, o visa tolesnė jo istorija yra dramatiškas proce- 
sas, kupinas triūso ir kovos su nesekmėmis, kilimo į žmogiškumo 
pilnatvę, troškimo realizuoti prigimties galimybes. Istorija yra ke- 
lias, vedantis nuo žvėrių būvio prie žmonijos, nuo neprotingumo 
prie protingumo, nuo egoizmo prie suvisuomenėjimo, nuo barbary- 
bės prie civilizacijos. Tai žmogaus savikūros procesas. Šis tikslas api- 
brėžia istorijos ritmą ir suteikia prasmę pavieniams įvykiams, pade- 
da suprasti jų teisėtumą ir būtinumą to, kad jie įvyko. 

Istorija yra žmogaus ir sykiu Dievo kūrinys. Jos eigą reguliuoja 
apvaizda, kurios amžinas planas lemia, kad konkretus istorijos pro- 
cesas vyksta pagal idealų modelį. Apvaizda, arba pačios istorijos pro- 

tas. S tautų pasaulį sukūrė patys žmonės, — rašo Vikas. [...] Tačiau tą 
pasaulį neabejotinai globojo protas, kurio ketinimai neretai buvo kito- 
kie, net priešingi ir visada aukštesni už konkrečius pačių žmonių sau 
keliamus tikslus. Šie riboti tikslai visada yra priemonė platesniems tiks- 
lams įgyvendinti: jie turi išsaugoti žmonių giminę žemėje. 

Atskiri individai vadovaujasi aistromis, poreikiais, interesais ir 
polinkiais. Būdami sąmoningos esybės, jie kelia sau tam tikrus tiks- 
lus, tačiau jų veiksmų rezultatai lemia dar ir ką kita — skleidžiasi isto- 
rija, kuriai tie pavieniai siekiai yra tik priemone. Galiausiai apvaizda 
socialinę tvarką sukuria ¿š žmonių, kurie visada siekia asmeninės nau- 
dos, aistrų. Šiuo tikslu yra panaudojamas net blogis: karo amato žiau- 
rumai gimdo valstybių galią; šykštumas, realiai įgijęs gamybos ir pre- 
kybos formą, sukrauna tautų turtus; ambicijos, kurios reiškiasi 
politikoje, subrandina respublikų išminų. Vadinasi, tai, kas atrodo 
blogis ir tik blogis, iš esmės yra priemonė, tarnaujanti gėriui. Šitaip 
pažvelgus, blogis yra reliatyvus dalykas, kadangi kiekvienas socialinis 
reiškinys — tai tam tikrų poreikių rezultatas ir tam tikrų galimybių 
realizacija. Kiekvieno žmogaus kūrinio buvimas turi pagrindo tol, 
kol išlieka aplinkybės, pašaukusios jį būti. Bet aplinkybės be palio- 
vos kinta, patirdamos permainų. Del to istorija ne tik sankcionuoja 
visuomeninę nuomonę ir socialines institucijas, bet tr tas sankcijas 
atšaukia, pasmerkia jas neišvengiamai išnykti. Istorijos šviesoje nėra 
nieko, kas būtų pastovu, galutinai užbaigta, uždara. 

Istorijos ciklas — tai ėjimas nuo barbarybės prie civilizacijos. 
Tačiau „Naujajame moksle“ išdėstyta vizija vienu žvilgsniu visos 
žmonijos neaprėpia. Visuotinė istorija suskyla į atskirų tautų isto- 
rijas, realizuojančias bendrąjį ir sykiu savitą — konkrečia savo eiga 
specifinį — ciklą. Tačiau kiekvienu atveju pasikartoja trinarė raidos 
schema: viena po kitos praeina trys epochos — dievų amžius, didvy- 
riy amžius ir žmonių amžius. Trečioji pakopa užbaigia ciklą, tačiau 
nieko neuždaro: kiekviena tauta, pasiekusi civilizacijos aukštumų, 
išgyvena nuosmukį ir grįžta į barbarybę, kad po to vėl siektų tobu- 

lumo. Taigi žmonių istorija yra ne tik apibrėžta, bet ir iš anksto 
nulemta, ji sukasi, pereidama milžiniškus vis iš naujo prasidedan- 
čius lemties ciklus. 

Tokio ciklo rėmuose tautos raida yra integralus vienetas. Joks 
žmogaus gyvenimo elementas negali iš jo ištrūkti. Visi kartu jie su- 
daro vientisą struktūrą. Joks elementas neturi autonominės būties ir 
grynai savo raidos ritmo. Kiekvienas yra susijęs su visuma nesibai- 
giančiais priklausomybės ryšiais, sudarančiais sistemą. Del to visos 
žmonijos kultūros sferos (mitai, religija, juridinės sistemos, papro- 
čiai, dorovės kodeksai ir meno kūriniai) yra ne individualaus išra- 
dingumo vaisius, bet visos visuomenės kolektyvinės — dažniausiai ne- 
suvoktos ir spontaniškos — kūrybos rezultatas. Ten, kur buvo įprasta 
matyti tik individualaus genijaus kūrinį, Vikas neretai įžvelgė kolek- 
tyvinę kūrybą. 

Raidos ciklas nuo barbarybės eina prie civilizacijos. Pirmykš- 
čiai žmonės negebėjo nei samprotauti, nei kurti abstrakčių idėjų; 
jų dėmesį traukė konkretūs objektai, kuriuos jie suvokė, remda- 
miesi potyriais, atmintimi ir vaizduote. Taigi jų charakteris buvo 
iš prigimties poetiškas. Pasaulį jie apgyvendino fantastinėmis pa- 
baisomis ir užtvindė mitais. Tačiau nereikia manyti (kaip kad gal- 
vojo racionalistai), jog šie kūriniai — apgaulė ir iliuzijos. Juose glū- 
di pažinimas, atspindintis ne tik tikrovę, bet ir žmonių išgyvenimus. 
Mitai yra tiesos perteikėjai, dargi labai svarbūs. Jų tiesa yra įvairia- 
šake. Joje reiškiasi tautos istorija ir jos turimas pasaulio pažinimas, 
paremtas sukauptų patirčių visuma. Mituose glūdi žinios apie žmo- 
gų, jo aspiracijas, troškimus ir savo vertės suvokimą. Išgalvoti me- 
niniai charakteriai yra tikroviški: sukurti personažai jaučia, trokšta 
ir elgiasi taip, kaip jų kūrėjai. O mitų tiesa yra tuo labiau verta 
pagarbos, kad ji yra ne atskirų individų, o klasių, grupių ir tipų 
tiesa. Argi mitinis Achilas nėra kolektyvinių vyriškumo vaizdinių 
personifikacija, o mitinis Odisėjas — žmogaus klastingos išminties 
vaizdinių įasmeninimas? 


252 


VIKAS, 1668-1744 


Tačiau meno vertę sudaro ne tik jo tikroviškumas. Būdamas 
žmogaus kūrinys, išaugęs iš tam tikros aplinkos, jis veikia tą aplinką, 
formuoja žmones. Meninis mitas, pateikdamas sukurtą dievo ar did- 
vyrio paveikslą, pradeda gyventi tarsi savą gyvenimą, užvaldo savo 
kūrėjų vaizduotę ir tampa aktyvia jėga. 

Pirmykščius žmones valdė geismai ir instinktai. Jie mokėsi nely- 
ginant vaikai iš pavyzdžių, kuriuos mėgdžiojo, todėl pakeisti jų elge- 
sį galėjo skatinti tik pavyzdžiai, turėję milžinišką emocinio poveikio 
galią. Tokią funkciją atliko pirmieji mitai, galingos ir grėsmingos 
vizijos, žadinusios pagarbą ir kelusios siaubą. Toks buvo, pavyzdžiui, 
griaustinio valdovas Dzeusas. 

Vadinasi, menas buvo ne vien patirčių ir tiesos perteikėjas, bet 
ir mokytojas bei auklėtojas. Jis stiprino žmonių bendruomenėse pa- 
klusnumo ir pavaldumo veiksnį, plėtė jose nurodymų ir draudimų 
sferą. Jis skatino tramdyti laukinius, asocialius instinktus, reikalavo 
įveikti egoizmą, mokė bendrabūvio principų, atskleidė ir ugdė žmo- 
nėse glūdėjusį žmogiškumą, kurio kitaip jie nebūtų gebėję išsiugdy- 
ti. Štai trys didieji poezijos ir apskritai viso meno uždaviniai: kurtí 
taurias, kasdieniam protui suprantamas legendas; sukrėsti iki širdies gel- 
mių, kad būtų pasiektas numatytas tikslas; išmokyti plačiąją visuomenę 
dorovingo elgesio. 

Didžiulis poezijos vaidmuo lėmė, kad poetams teko itin garbin- 
ga vieta. Mat jie išmanė dieviškuosius ir žmogiškuosius reikalus. Juk 
jie kūrė dievus ir kalbėjo jų vardu, aiškindami jų pranašystes. Todėl 
nieko stebėtina, kad istorijos pradžioje būtent poetai buvo pirmieji 
išminčiai, teologai, kunigai, vadai ir įstatymų leidėjai. Jiems buvo 
reiškiama visuotinė pagarba, tačiau šią socialinę padėtį jie pelnė anaip- 
tol ne savo aristokratiniu išskirtinumu, ne tuo, kad būtų buvę iškilę 
virš paprastų duonos valgytojų minios. Poetai buvo ne išminčiai, 
kurie savą išmintį įvilko į poetinį rūbą tam, kad ji taptų populiari ir 
prieinama prasčiokų protui, o kolektyvinės išminties reiškėjai. Anais 
laikais visi vartojo poezijos kalbą. Kūrė ją spontaniškai, nes tai buvo 

natūralus pasaulio ir savojo likimo išgyvenimo būdas. Didieji po- 
etai talento jėga išreiškė bendrus išgyvenimus, jie suteikė tobulą 
meninę formą visuotiniams jausmams ir troškimams — dėl to jie 
susilaukė pripažinimo, buvo įtakingi ir reikšmingi. Homerą savu 
laikė kiekvienas graikas. Šios poezijos didybę lėmė ne tai, kad ji 
buvo kuriama klausytojams ar skaitytojams, o tai, kad buvo kuria- 
ma drauge su jais. Argi tikrieji „Iliados“ ir „Odisėjos“ kūrėjai nėra 
dainių neregių kartos, tiesiogiai reprezentavusios poetinę graikų tau- 
tos sąmonę? — klausė Vikas. 

Istorinis meno pagrindas ir vaidmuo — neginčijamas dalykas. 
Tam tikrame istorijos etape menas buvo būtinas ir neišvengiamas 
reiškinys — tuo metu jo niekas negalėjo pakeisti. Susiformavęs juslių 
epochoje, jis išreiškė ikirefleksinę sąmonę. Tačiau tai buvo tik žmoni- 
jos istorijos išeities taškas. Pamažu, padedant menui ir jo dėka, rem- 
damasis bandymų ir klaidų metodu, žmogaus protas pabudo ir pa- 
kilo iki refleksijos lygmens: radosi bendrosios sąvokos, abstrakčios 
idėjos, galiausiai filosofija. Raidos procese intelektas perėjo nuo kon- 
kretumo prie abstrakcijos, nuo vaizdinio ir juslinio pažinimo prie 
loginio. Ten, kur karaliauja poezija, dar nėra vietos filosofijai, o kur 
atsiranda ir viešpatauja filosofija, nebelieka vietos poezijai — šie žmo- 
gaus dvasios kūriniai išstumia vienas kitą. 

Pereinant nuo barbarybės prie civilizacijos, silpnėja vaizduotė, 
užleisdama vietą intelektui ir jo sukurtoms sąvokoms. Sykiu blėsta 
menas, pasitraukdamas socialinio gyvenimo nuošalėn. Jis praranda 
kadaise atliktas socialines funkcijas, tampa formaliu žaidimu, pra- 
bangia pramoga, idėjų puošmena. /ntelekto epochoje jo vaidmenį pe- 
rima filosofija. Filosofijoje ir jos dėka pažindami save, žmonės racio- 
nalizuoja socialinį gyvenimą ir savo pačių egzistenciją. Tačiau tam 
tikra prasme filosofijos triumfas pasirodo esąs Pyro pergalė. Civiliza- 
cijos aukštumų pasiekusios tautos laukia neišvengiamas smūgis. Ci- 
vilizacijos išsipildymas reiškia jos krizę. Istorija grįžta į savo ištakas ir 
ciklas prasideda iš naujo. Ir taip per amžius... 

Kiekviename iš trijų istorinio ciklo etapų išryškėja vis kitos žmo- 
gaus ypatybės: jo prigimtį apibrėžia konkrečios galimybės ir reik- 
mės, bendra gyvenimo situacija. Pirminė prigimtis buvo poetine, arba 
kūrybinė, netgi — drįsčiau ją taip pavadinti — dieviška, kadangi, pasi- 
davus vaizduotės išmonei, manyta, kad daiktuose slypi substancijos, ku- 
rioms dievai buvo įkvėpę gyvybę. Tai buvo poetų ir teologų prigimtis 
[...]. Antroji prigimtis buvo didvyriškoji; didvyriai priskyrė jai dievišką 
kilmę [...], save laike Jokūbo sūnumis, nes buvo gimę iš jo pranašysčių. 
[...] Teigė, kad šiai didvyriškai kilmei būdinga prigimtinis taurumas, 
todel buvo laikomi geriausiais žmonių giminės atstovais. |...) Trečioji 
buvo žmogiškoji prigimtis, inteligentiška, dėl to nuosaiki, geraširdiška 
ir išmintinga — įstatymu laikė sąžinę, protą, pareigą. 

Kadangi žmogaus prigimtis yra istorinis ir socialinis faktas, žmo- 
gaus problema — tai jo gyvenamojo meto ir jo bendruomenės pro- 
blema. Būtent šios sąlygos apibrėžia jo charakterio bruožus, porei- 
kius ir siekius, pasaulio ir savo likimo pasaulyje pajautos būdą. Tačiau 
Vikas kalba ir apie kitą aspektą. Pasirodo, jog esama ir kažkokios 
amžinos, taigi nuo istorijos nepriklausomos žmogiškosios prigim- 
ties — protingos ir harmoningai kompleksiškos, turinčios tam tikrą 
ontologinį statusą. Tiesa, dėl pirmojo žmogaus nuopuolio ji buvo 
prarasta, tačiau nesunaikinta. Savo istorinėje epopėjoje Žmonės sie- 
kia ją atskleisti ir realizuoti. Ji yra vidinis istorijos tikslas. Kiekviena 
epocha įneša savo indėlį į jos realizaciją ir iškelia į paviršių joje glū- 
dinčias galimybes. Tai, kas kintama, yra pajungta tam, kas nekinta- 
ma, ir iš to nekintamumo semiasi savo egzistavimo prasmę. Žmo- 
gaus prigimties reikalavimų realizacija išreiškia istorijos prasmę. 

Paskutinė „Naujojo mokslo“ versija pasirodė 1744 metais, ta- 
čiau jos autoriaus erudicija išsiteko XVII amžiaus ribose. Taigi tikra- 
sis Viko pažiūrų novatoriškumas išryškėja, gretinant jas su ano am- 
žiaus doktrinomis. XVII amžiaus individualizmui Vikas priešpriešino 
žmogaus, kaip socialinės esybės, koncepciją; neistoriškumui ir tradi- 
cijos neigimui — gilų istorijos vaidmens bei ankstesnių patirčių ir 

darbų reikšmės suvokimą; racionalizmui, proto kultui ir tendencijai 
aiškinti mitą kaip iliuziją ir suklydimą, o meną kaip pagražintą min- 
ties raišką — įsitikinimą, kad ikirefleksinės žmogaus sąmonės formos 
atliko pažintinį ir auklėjamąjį vaidmenį, bei pastangas be išlygų rea- 
bilituoti mitą ir poeziją. 

Vikas troško suprasti žmonijos istoriją, suvokti jos užslėptą pras- 
mę, išryškinti atskirų jos etapų teisėtumą ir būtinumą, apnuoginti 
giliuosius jos vyksmo mechanizmus. Šie jo troškimai, išsakyti įsitiki- 
nimai ir nuojautos atvėrė Europos kultūroje naują problemų barą. 
Nors mūsų istorijos samprata skiriasi nuo Viko vizijos, ta samprata 
be jos būtų neįmanoma. 


BERKLIS, 
ARBA PASAULIS DIEVO ŽVILGSNYJE 


Berklis yra tapęs vos ne parankiniu 
subjektyviojo idealisto, netgi solipsisto (nuo lotyniško posakio solus 
ipse, reiškiančio „aš pats“) pavyzdžiu; kitaip tariant, pavyzdžiu filo- 
sofo, kuris mano, jog realiai egzistuoja tik jis pats, pažinimo subjek- 
tas, o visa kita yra tik sąmonės žaismė, taigi egzistuoja tik kaip jo 
pažinimo objektas. Šį stereotipą paskleidęs Didro palygino Džordžą 
Berklį (George Berkeley) su pamišusiu fortepijonu, įsivaizduojan- 
čiu, kad jo rezonatoriuje slypi visa visatos harmonija. Tokia nuomo- 
nė sklido, nepaisant, kad šis anglikonų dvasininkas, rimtai kunigo 
funkcijas vykdęs vyskupas, buvo mąstytojas, užsimojęs sukurti naują 
krikščionybės apologiją, griežtai moksliniu būdu įrodysiančią, kad 
pasaulyje egzistuoja Dievas. Berklis maištavo prieš scholastinę meta- 
fiziką bei racionaliąją teologiją, kurios, jo manymu, sustabarėjo ir 
nebepajėgė susidoroti su dabarties iššūkiais; jis stojo ir prieš laisva- 
maniškojo skepticizmo išpuolius bei mechanistinę materialistinę gam- 
tos filosofiją, tiksliau, prieš jai būdingą deistinę (t. y. pripažįstančią 
tikėjimą į Dievą, kaip į protingą pasaulio priežastį — kartą sukurtas, 

pasaulis tvarkosi pagal savus dėsnius, be Dievo kišimosi), o kai kada 
atvirai ateistinę poziciją. Jis stengėsi vienoje sistemoje suderinti em- 
piristinę pažinimo teoriją ir teistinę metafiziką (kuri remiasi prielai- 
da, kad egzistuoja Dievas kaip asmuo, pasaulio kūrėjas ir įstatymų 
leidėjas — Dievas, kuris kišasi į žmonių likimus, daro jiems įtaką), 
taigi jis užsimojo sukurti pasaulėžiūrą, kurioje galiausiai užsimegs 
tikroji filosofijos, religijos ir mokslo santarvė, sujungsianti protą, ti- 
kėjimą ir patirtį į vientisą, rišlią visumą. 

Tikrojo pažinimo išeities tašku, Berklio požiūriu, turi tapti pa- 
tirtis. Tačiau joje neturi likti jokių iš anksčiau perimtų filosofinių 
įsitikinimų, jokios dirbtinių abstrakcijų sugestijos, ji turi būti apva- 
lyta nuo ydingai ftunkcionuojančių kalbos terminų. Taigi kalbama 
apie pirminę patirtį, tiesiogiai liečiančią pačius daiktus. Tik šitaip 
suprasta patirtis leis tiksliai nustatyti terminų reikšmes ir taps objek- 
tyviu tokių pamatinių sąvokų, kaip „daiktas“, tikrovė“ ar „egzistavi- 
mas“, pagrindu. Tačiau šie bendri vardai nesietini su bendromis bū- 
timis ir negali būti jų designatai, nes tokios būtys neegzistuoja. Mūsų 
patirties pasaulis yra konkrečių daiktų samplaika. Mūsų pažinimo 
aktų duotybės yra atskiros idėjos — individualūs potyriai. Jie lydi vie- 
nas kitą, tad mūsų suvokiniuose reiškiasi sykiu — dėl to jie laikomi 
vienu daiktu ir gauna savo vardą. Į klausimą, kas yra daiktas, galimas 
tik vienas tinkamas atsakymas: daiktai yra idėjų kompleksai, potyrių 
samplaikos. Taigi mūsų kalbos terminai tampa bendri tada ir tik 
tada, kai reprezentuoja ir pažymi individualias tos pačios rūšies idė- 
jas. Vardo „žmogus turinys nepriklauso kokiai nors realiai egzistuo- 
jančiai būčiai, arba visuotinybei, o yra iki galo redukuojamas į kon- 
krečius individus reprezentuojančių individualių vardų konjunkcijas. 
Ir tik tokia bendrųjų vardų vartosena yra prasminga: leisdama klasi- 
fikuoti idėjas, jungti jas į gimines ir rūšis, ji apsaugo mus nuo pa- 
gundos pasukti tradicinės metafizikos šunkeliais. 

Vadinasi, kalbos terminų prasmingumo kriterijų nustato tiesio- 
gine patirtimi paremtas aiškus ir ryškus pažinimas. Tačiau žmonijos 

minties istorijoje ši direktyva dažnai būdavo pažeidinėjama. Įtikina- 
miausiu tokios klaidingos, kalbos disfunkcija paremtos abstrakcijos 
pavyzdžiu Berklis laikė terminą „materija . Betgi šį terminą vartojo 
net pats naujųjų laikų empirizmo pradininkas Džonas Lokas. O juk 
materija, tasai substratum, tariamas savybių ir ypatumų pagrindas ar 
šaltinis, iš tikrųjų, pasak Loko, yra kažkas, apie ką aš nieko nežinau ir 
su kuo nesiejama jokia apibrėžta reikšmė, o tik nepatikimos nežinia ką 
lečiančios nuomones. Kaip gi, — klausia Berklis, — galima teigti, kad 
materiali substancija neprieinama mūsų pažinimui ir sykiu kažką 
pozityviai apie ją tvirtinti, na, pavyzdžiui, sakyti, kad ji egzistuoja 
objektyviai, kad jai būdingos vienokios ar kitokios savybės? Tad kuo 
remdamiesi turėtume moksle priimti terminą, kuris neturi reikšmės, 
o tik kažkokį tariamą turinį? Juk „materija“ nėra jokio mūsų patirty- 
je esančio ir pažinimui prieinamo fakto, objekto ar padėties vardas. 
Vadinasi, šis terminas moksliniame pasaulio aprašyme visiškai ne- 
reikalingas. Jis nevaidina jokio pozityvaus vaidmens ir organizuo- 
jant žmogaus patirtį: neturėdamas jokių empirinių atitikmenų, jis 
neturi nei reikšmės, nei funkcinės vertės. O juk sštarti žodį ir nieko 
neturėti galvoje filosofui netinka, — reziumuoja Berklis. 

Pozityvios reikšmės ir konstruktyvaus pritaikymo neturintis ter- 
minas „materija“ filosofijoje išlieka ne tiek dėl esminių, kiek del ide- 
ologinių motyvų. Mat juo remiasi bedievystė ir ateizmas, jis pasitel- 
kiamas argumentu, kovojant su religine pasaulėžiūra. Tuščias dalykas 
būtų aiškinti, koks nepamainomas visų laikų ateistų sąjungininkas bu- 
vo materiali substancija, — pabrėžė Berklis. — Visos siaubingos jų siste- 
mos taip akivaizdžiai priklauso nuo jos, jog tą kertinį akmenį išstūmus, 
visas statinys neišvengiamai subyrės. Įsiuikinimas, kad terminas „mate- 
rija atlieka nekokį vaidmenį pasaulėžiūrų kovose, lėmė pakeltą vys- 
kupo pasisakymų toną ir pastangų įkarštį. 

Kita vertus, Berklio imaterializmas nereiškė tik noro parodyti, 
kad materijos sąvoka yra bedievių instrumentas, ar vyskupo troški- 
mo įveikti ateizmą. Jo imaterializmas sykiu buvo mėginimas iš- 

spręsti vieną teorinę problemą, į kurią įklimpo naujųjų laikų filo- 
sofija ir kuri išryškėjo dar Dekarto sistemoje. Egzistuoja kūniška 
substancija, kurios vienintelis atributas yra tįsumas. Be to, egzis- 
tuoja ir dvasinė substancija, kurios vienintelė esminė savybė yra 
mąstymas. Kaip šios dvi, tokios iš esmės skirtingos, substancijos, IŠ 
kurių susidaro tikrovė, gali viena kitą veikti? Dekartas galiausiai 
pripažino, kad jų tarpusavio sąveikavimas teoriškai neįmanomas: 
pasirodo, kad jokie bandymai negali racionaliai paaiškinti tįsaus 
kūno poveikio netįsiai dvasiai (ar atvirkščiai). Lokas, keldamas šį 
klausimą, ieškojo paaiškinimo savo priežastinėje suvokimo teorijo- 
je. Jo požiūriu, idėjos, būdamos pažinimo objektai, sykiu yra daik- 
to reprezentantai. Daiktų pasaulį apie mus pažįstame ne tiesiogiai, 
o tarpiškai, padedami idėjų, kurios yra mūsų prote kaip tų daiktų 
atstovai. Idėjos mumyse atsiranda nepriklausomai nuo mūsų va- 
lios. Protas jas priima pasyviai, nelyginant veidrodis, jis negali jų 
atmesti ar transtormuoti. Vadinasi, idėjų genezė sietina su daiktų 
aktyvumu: tai jie, veikdami juslinius receptorius (Lokas netgi rašė 
apie „mechaninius impulsus“), tampa idėjų priežastimi. Tačiau tai 
teigdamas, Lokas ne įrodė, o tik iškėlė prielaidą, kad fiziniai juslių 
bei nervų sistemos impulsai gali būti priežastimi, sukeliančia prote 
visiškai kitos — ne mechaninės ar fizinės, o dvasinės — prigimties 
pasekmes. Pats jis garbingai prisipažino negalįs to paaiškinti. Štai 
šioje vietoje įsikišo Berklis: kvestionuodamas materijos buvimą, jis 
sykiu pašalino kūno ir sielos santykio problemą. 

Minėjau, kad, pasak Berklio, pažinimo objektas yra idėjos. Idė- 
jos gali būti panašios tik į idėjas, taigi jos nėra kokių nors kūniškų 
daiktų kopijos ir negali būti jų pasekmės. Prielaida, jog tai, kas 
suvokta, egzistuoja kažkokiame nesuvokiančiame daikte, arba kad 
tai, kas dvasiška, yra pasekmė to, kas kūniška — yra neišvengiamai 
prieštaringa. Idėjos gali egzistuoti tik prote. Tačiau būti prote reiš- 
kia: būti protu suvoktam, priimtam, įsisąmonintam, pažintam. Pats 
idėjos egzistavimas remiasi jos suvokiamumu: esse est percipi (būti 

reiškia būti suvoktam). Ogi suvokimo objektas yra pasyvi, neakty- 
vi būtis, neturinti galios nei paveikti, nei būti ko nors priežastimi. 
Kaip tik del to idėjų ir ištisų jų samplaikų, arba daiktų, būtis pasi- 
žymi nesavarankiškumu, principiniu priklausomumu nuo kažko, 
kas juos suvokia ir tuo pašaukia egzistuoti bei tą egzistavimą palai- 
ko. Tas kažkas yra paprasta, nedaloma ir veikli substancija — suvo- 
kiantysis subjektas. Stai t4 suvokiančią, aktyvią būtį aš vadinu pro- 
tu, dvasia, siela arba savimi, — reziumavo Berklis. — Šiais žodžiais ai 
pažymiu ne kurią nors iš savo idėjų, o daiktą, kuris nuo jų labai 
skiriasi. Šiame mąstančiame daikte ir jo dėka egzistuoja atskiros 
idėjos ir ištisos jų samplaikos, daugiau ar mažiau kompaktiški po- 
tyrių kompleksai; jie egzistuoja kaip dvasios kūriniai, kaip jai bū- 
dingo aktyvumo vaisiai. Kalbos apie absoliutų nemąstančių daiktų 
egzistavimą, nesiejant su tuo, kad jie yra suvokiami, man atrodo vi- 
siškai nesuprantamos. Jų esse tai percipi — ir joks jų egzistavimas ne- 
priklausomai nuo protų, arba mąstančių daiktų, kurie juos suvokia, 
yra nejmanomas. 

Tezė, kad esse reiškia percipi, tapo lemiamu argumentu už tai, 
kad Berklio filosofija yra subjektyvusis idealizmas. Jis gi pats teigė, 
kad visa, kas egzistuoja, yra pažinimo subjekto kūrinys, jo įspūdžių 
kompleksas. Tačiau toji tezė, kurią filosofo interpretatoriai iškėlė į 
pirmą planą, manydami, kad ji vainikavo jo sistemą, anaiptol nebu- 
vo Iš visos jo mąstysenos plaukusi išvada, o tik galutinę poziciją for- 
mavusio proceso grandis. Nereikia manyti, kad teiginys visa, kas eg- 
zistuoja, egzistuoja tik prote eliminavo iš pasaulio realius dalykus, 
palikdamas tik pramanytas idėjas, subjektyvius išgyvenimus, atski- 
rus potyrius. Kaip gi tada būtų su Saule, Mėnuliu ir žvaigždėmis? — 
klausė Berklis. — K4 turėtume galvoti apie namus, upes, kalnus, me- 
džius, akmenis, pagaliau net apie nuosavus kūnus? Nejaugi visa tai — 
fantazijos pramanai tr iliuzijos? Ir atsakė: Mano argumentai nėra nu- 
kreipti prieš tai, kad egzistuoja visa, ką galima suvokti, pasitelkus jusles 
ar refleksiją. Tikrai nemanau, kad reikėtų abejoti tuo, kad daiktai, 

kuriuos matau savo akimis tr liečiu savo ranka, egzistuoja, realiai egzis- 
tuoja. Vienintelis dalykas, kurio egzistavimą neigiu, yra tai, ką filosofi- 
Ja vadina materija, arba kūniškąja substancija. 

Tai, ką matau, ką jaučiu — egzistuoja. Tačiau egzistuoja ne dėl 
to, kad būtent aš tai matau ir liečiu, ir šitaip tą kažką pašaukiu 
egzistuoti. Savo kasdienėje patirtyje mes susiduriame su daiktais ir 
esame įsitikinę, kad jie egzistuoja faktiškai, objektyviai, nepriklau- 
somai nuo mūsų. Ir nėra jokio pagrindo to įsitikinimo atsisakyti; 
dar daugiau, mes jį galime moksliškai pagrįsti. Taigi galima įrody- 
ti, jog mūsų tikėjimas daiktų pastovumu, harmoninga jų tvarka ir 
sąsajų reguliarumu yra teisingas. Galima taip pat nubrėžti aiškią 
demarkacinę liniją tarp to, kas realiai egzistuoja, ir to, kas yra tik 
laki mūsų vaizduotės žaismė ar sapnų miražai. Tačiau tai, kad su- 
vokiniai yra pastovūs, nepriklauso nuo atskiro subjekto valios, tar- 
pusavyje sudaro samplaikas ir vieni su kitais siejasi, kaip tik ir liu- 
dija, kad greta baigtinių suvokiančių substancijų, kitaip tariant, 
atskirų žmonių, dar egzistuoja universalus protas, tobula suprati- 
mo galia, absoliutusis subjektas arba Dievas kaip asmuo. Gamtos 
Kūrėjo juslėse įrėžtos idėjos yra vadinamos realiais daiktais — mums 
atrodo, kad tai išorės pasaulio objektai. 

Šitokiu būdu eliminuodami „kūniškąją substanciją“, — įrodinė- 
jo filosofas, — mes anaiptol neišsižadame pasaulio realumo. Jo tvarka 
ne tik išlieka, bet pasidaro nepalyginamai tvirtesnė. Juk atskiri daik- 
tai ir ištisos jų sistemos yra idėjų kombinacijos, kurios yra pasto- 
vios — mat esančios Dievo prote — ir būtino pobūdžio — mat idėjų 
tarpusavio sąsajos yra paties Kūrėjo sprendimo galia nustatytos. Iš 
čia ir kyla pastovi įvykių tvarka, nepažeidžiamas jų vyksmo regulia- 
rumas, kurį vadiname gamtos dėsniais. Tie dėsniai leidžia kurti ir 
plėtoti mokslus (pagaliau pats Berklis triūsė matematikos baruose, 
sukūrė naują regos teoriją ir parašė optikos traktatą). Negana to, jie 
leidžia numatyti ateitį ir apskritai vaisingai veikti, žodžiu, jie suteikia 
mūsų gyvenimui stabilią tvarką. 

Kitaip nei racionalioji teologija (nekalbant apie deistinę filo- 
sofiją), kuri Dievą atskyrė nuo pasaulio, paversdama Jį laike ir erd- 
vėje nutolusiu žemiškosios tikrovės konstruktoriumi ir įstatymų 
leidėju, Berklis mano, kad pasaulis yra teofanija, laipsniškas dieviš- 
kumo reiškimasis; pasaulis egzistuoja Dieve ir Dievo deka kaip Jo 
diskursas. Žmogus yra to diskurso dalyvis: jis dalyvauja Dievo su- 
vokiniuose ir Dievo mintyse. Pažinimas — tai gamtos knygos sklai- 
dymas; jos kalba, susidedanti iš natūralių ženklų, slepia savyje Kū- 
rėjo jiems suteiktas reikšmes, panašiai kaip kokios nors knygos 
žodžiai ir sakiniai slepia savyje jos autoriaus mintis. Aiškindamas 
pažinimą kaip gamtos kalbos šifravimą, Berklis tuo pačiu pripažįs- 
ta, kad žmogaus pažinimas — tai dvasios poveikio dvasiai vaisius, 
Dievo persidavimas žmogui ir žmogaus dalyvavimas Dievo idėjose 
bei mintyse. Toji gamtos kalba, adresuota mūsų akims, deramai vei- 
kia mūsų protą [...), todel yra lengvai suvokiama, teikia aiškų daiktų 
pažinimą tr tikslias veiklos nuorodas. 

Filosofinė Berklio programa sujungė empiristinę metodologiją 
ir teistinę metafiziką. Idėjos-daiktai yra mūsų patirties duotybė, ir 
tik pasitelkę patirų galime jas teisingai aprašyti. Tai tiesa. Tačiau 
nereikėtų pamiršti, kad galutinė tų idėjų-daiktų priežastis yra už pa- 
tirties ribų. Del to vien patirties mums nepakanka. Tiesą ir daiktų 
egzistavimą turi aiškinti aukštesnis ir platesnis mokslas nei matema- 
tika. Toks yra realusis mokslas — philosophia prima, arba metafizika. 

Kvestionuodamas sielos ir kūno dualizmą, eliminuodamas on- 
tologines ir epistemologines jo pasekmes, t. y. dviejų iš esmės skir- 
tingų, savarankiškų, tarpusavyje nekomunikuojančių substancijų kon- 
cepciją, Berklis parėmė monizmą. Jo manymu, tik monistinis 
imaterializmas leidžia sutaikyti religinę Dievo buvimo ir jo globos 
pasauliui pajautą su moksliniu gamtos aiškinimu. Toks aiškinimas 
galimas tik tada, kai gamtos pamatu yra laikomas universalus visų 
daiktų kūrėjas Dievas, kurio būties įrodymas ir realizacija yra pasau- 
lio egzistavimas. 

Šią tezę paprastai apeidavo Berklio interpreratoriai, nors būtent 
ji išreiškė „Traktato apie žmogiškojo pažinimo principus“ ir „Trijų 
Hilo ir Filono dialogų“ autoriaus filosofinių sumanymų prasmę. Ber- 
klis jiems liko pirmiausia principo esse est percipi kūrėjas, subjekty- 
vaus idealistinio požiūrio į pasaulį atstovas. Tokia selektyvi, vienpu- 
siška Berklio pažiūrų interpretacija — tai jo idėjų funkcionavimo 
filosofijos istorijoje kaina. Tačiau viskas veikiau byloja už tai, kad 
pats Berklis — giliai, karštai tikintis žmogus — tokios kainos nebūtų 
ryžęsis mokėti. 


HIUMAS, 
ARBA KASDIENYBĖS FILOSOFIJA 


Istorija kiekvienam filosofui rašo 
antrąją Opera posthuma. Tačiau istorija yra ponia, kuriai leista sava- 
valiauti ir iš kurios nereikalaujama tvirtinančio parašo. Filosofo kū- 
ryba, savo metu turėjusi vienokią reikšmę, bėgant metams, įgauna 
kitų reikšmių. Epigonai ją bando plėtoti, priešininkai, laikydamiesi 
visai kitų prielaidų, stengiasi ją įveikti ir pasmerkti, ir ji pradeda gy- 
venti naują, nuo kūrėjo nepriklausomą gyvenimą, įgauna naują turi- 
nį. Pasikeitusiomis aplinkybėmis išryškėja paties mąstytojo nenu- 
matytos išvados, ir atskiros tezės visumos struktūroje įgauna kitą 
funkciją. Antrasis filosofinės sistemos gyvenimas kai kada leidžia gi- 
liau įsiskverbti į tikrąją kūrinio prasmę, bet kai kada ir prasilenkia su 
jo autoriaus intencijomis. Į filosofą mes žvelgiame iš savo laiko per- 
spektyvos, įsisąmonindami dabartinę jo pažiūrų reikšmę ir vaidme- 
nį. Kur kas blogiau, kad esame linkę priskirti jam teiginius, kurių jis 
nesakė, savaip pertvarkyti jo mintis ir išskaityti jose tai, su kuo jis 
veikiausiai niekada nesutiktų. Pamiršus, kad filosofinių įsitikinimų 
reikšmė priklauso nuo konkrečios atskaitos sistemos, ankstesnės pa- 

žiūros neretai įspraudžiamos į moderninančių interpretacijų Prokrus- 
to lovą. Tai mums nesudaro per didelių sunkumų. Joks filosofas 
nepakils iš kapo ir nesušuks: „Aš taip nesakiau“. Nejausdami parei- 
gos varginti save istorinėmis analizėmis, domimės tik tuo, su kuo 
tiesiogiai susiduriame — ne autentiškomis pažiūromis, O reikšme, kurią 
joms priskyrė mūsų gyvenamasis metas. 

Istorija Deividui Hiūmui (David Hume), iškiliausiam anglų Švie- 
timo mąstytojui, buvo negailestinga. Kadaise šio filosofo kūryba en- 
tuziastingai žavėjosi ir ją pripažino šviesiausios galvos. Jo draugystės 
siekė prancūzų enciklopedistai. Jo nekentė obskurantai ir klerikalai. 
Tačiau žmogus, kuris į filosofijos istoriją įėjo, iškėlęs šūkį True to the 
end (Tik vardan tiesos), vėliau buvo pripažintas didžiausių maišti- 
ninku ir skeptiku, nusistačiusiu prieš visas tiesas. Jo pastangoms iš- 
laisvinti pažinimą nuo bevaisių spekuliacijų ir tuščio verbalizmo vė- 
liau buvo priskirtos piktos intencijos, kėsinimasis į pačius mokslo 
pagrindus. Argumentai, turėję įveikti teologinius sofizmus ir metafi- 
zinius svaičiojimus, buvo laikomi mėginimu paneigti pasaulio paži- 
nimo galimybę. Šis iškilus teologinių uzurpacijų kritikas buvo pri- 
pažintas filosofu, kurio veikalai, pakirsdami tikėjimą mokslo 
neklaidingumu, esą nutiesė kelią religiniams įsitikinimams. Būtent 
tokį Hiūmo - skeptiko, agnostiko, subjektyvaus idealisto, vos ne ob- 
skuranto — paveikslą piešia ne vienas vadovėlis. Ir nors, kaip sakoma, 
„nėra dūmų be ugnies“, vis delto šis paveikslas nedaug ką bendra turi 
su mąstytojo pažiūromis ir tikruoju jo vaidmeniu istorijoje. 

Hiūmo filosofija buvo giliai antropomortiška. Tai buvo moks- 
las apie žmogų ir jo pasaulį, išsitenkantį žmogiškosios patirties bei 
reikmių rėmuose. Prieš pradėdamas filosofuoti, žmogus pirma turė- 
jo gyventi ir veikti; Žmogaus interesų ratą apibrėžė jo gyvenimas, o 
praktiniai veiksmai teikė medžiagos apmąstymams. Protas, pasak Hiū- 
mo, niekada negali mūsų pakylėti virš įprastos patirties tėkmės, jis taip 
pat negali pateikti mums veiksmų ir elgesio taisyklių, išskyrus tas, ku- 
rias mums duoda kasdienio gyvenimo analizė. Tai neabejotina tiesa. 


266 


HIUMAS, 1711-1776 


Nepaisant to, žmogaus mintis stengiasi peržengti patirties sferą ir 
pasiekti absoliutą. Tačiau veltui. Peržengdama kasdienio gyvenimo 
ribas, ji netenka savo galios ir jai būdingo tikslumo. Sukasi užburta- 
me bevaisių spekuliacijų rate, pasiduodama prietarams ir apgaulei. 
Tai įrodo teologija ir tradicinė filosofija. Abi atitrūko nuo žmogaus, 
pasišovusios ieškoti tiesos už jo ir jam būdingos tikrovės. Abi pasida- 
vė iliuzijoms. Teologija, pasikliaudama Apreiškimo autoritetu, paži- 
nimą pavertė prietarais. Filosofija teologines nesąmones parėmė proto 
sofizmais, suteikdama joms priedangą. Abi jos yra vienodai nenau- 
dingos ir vienodai žalingos. 

Žmogaus supratimo ribas apibrėžia žmogaus gyvenimo ribos. 
Filosofija negali atsiriboti nuo grubaus žemiško realių patirčių miši- 
nio. Pagrindinis jos uždavinys — pažinti žmogų. Nera svarbios proble- 
mos, — pabrėžė Hiūmas, — kurios aiškinimas nepriklausytų nuo mokslo 
apie žmogų, ir nėra tokio klausimo, į kurį būtų galima atsakyti, su šiuo 
mokslu nesusipažinus. 

Atsakydami į klausimą, kas yra žmogus, kartu atsakome ir į klau- 
simą, koks yra jo pasaulis. Mat tai nėra daiktų sau pasaulis ar kažko- 
kių metafizinių būčių tikrovė. Tai yra pasaulis, išsiskleidęs žmogaus 
galimybių sferoje, tinkamas veiklai ir prieinamas pažintinei refleksi- 
jai; pasaulis, išsirenkantis patirties ir kasdienio proto rėmuose. Mūsų 
pažintinės galios yra pritaikytos mūsų reikmėms. Faktas yra tai, kad 
mes niekada negalime pasakyti, ar už žmogui prieinamo pasaulio yra 
kažkas daugiau, kokia nors kita tikrovė, tačiau, kita vertus, žmogaus 
gyvenime tai neturi esminės reikšmės. Juk pakanka to, kad Ažekvie- 
nam galimam žingsniui paspirties suteikia patirtis ir stebėjimas“, ir protas 
gali jį tinkamai nukreipti. Mūsų gerovei ir laimei šito pakanka. Tai- 
gi nesivaikykime chimerų ir savo gyvenimą apribokime pasauliu, kuris 
yra mūsų kasdienio bendravimo duotybė. 

Kasdiene patirtis nubrėžia žmogaus pažinimo ribas. Tyrinėda- 
mi proto prigimtį, galime nustatyti jo galimybes. Konstatuojame, 
kad kūrybinė proto galia apima tik gebėjimą sujungti, transformuoti, 

praplėsti ar susiaurinti juslėmis ir patirtimi gautą medžiagą, kad jo 
pašaukimas yra, neperžengiant šių duomenų, judėti jų zonoje, juos 
sutvarkyti ir susisteminti. Įspūdžiai, tiesiogiai gauti atskiri jusliniai 
potyriai sudaro žmogaus pažinimo išeities tašką ir kartu išskirtinę 
to pažinimo medžiagą. Mintys ir idėjos yra tų įspūdžių sujungimo 
rezultatas. Pažintinę reikšmę turi tik tos idėjos, kurios gaunamos iš 
potyrių. Norėdami prasmingai vartoti terminus, visada turime kelti 
klausimą: iš kokių įspūdžių ta idėja kyla? Tada išvengsime tuščių 
žodžių ir retorinių posakių, kurie mus klaidina, atima galimybę 
pažinti tiesą. 

Rūpestingai laikantis šios direktyvos, žmogaus pažinimas turėjo 
išsivaduoti nuo teologinių sąvokų ir metafizinių kategorijų. Dievo, 
nemirtingos sielos, substancijos idėjos — tik tušti žodžiai. Juk jokioje 
žmogaus patirtyje nėra tų sąvokų objekto duotybės, nė viena jų ne- 
buvo gauta, remiantis jusliniais įspūdžiais. 

Protas sujungia atskirus įspūdžius į idėjas, o atskiras idėjas — į 
išplėtotas mintis. Tačiau jo elgesys nėra savavališkas. Jį riboja tam 
tikros taisyklės — asociacijos dėsniai. Protas sujungia idėjas, atsižvelg- 
damas į panašumo, sąlyčio laike ir erdvėje, priežastinio ryšio princi- 
pus. Pažintinę reikšmę turi tik šių dėsnių nepažeidžiantys junginiai. 
Sitaip žmogaus pažinimas buvo apribotas pasaulio faktais ir idėjų 
santykių analize.* 


* Hiūmo požiūriu, vieno tipo idėjų ryšius, pavyzdžiui, kiekybines proporcijas arba 
laipsnius, galime tyrinėti, nesiremdami niekuo kitu, tik pačiomis idėjomis. Tokių 
ryšių tyrimas sudaro savitą matematikos objektą ir leidžia gauti visiškai tikrą paži- 
nimą. Teiginys, kad dukart du yra keturi, galioja nepriklausomai nuo to, egzistuo- 
ja ar neegzistuoja kokie nors skaičiuojami objektai. Šis teiginys yra absoliučiai 
teisingas, tačiau jis nekalba apie ko nors egzistavimą. Tokio pobūdžio yra mate- 
matikos aksiomos. Jos yra teisingos dėl to, kad yra akivaizdžios, arba dėl to, kad 
buvo dedukuotos iš akivaizdžių teiginių, pasitelkus patikimus samprotavimus. Taigi 
matematika yra apriorinis mokslas. Tačiau ją sudaro analitiniai sprendiniai, kurie 
nieko nesako apie pasaulį, o tik išskleidžia pradinių sistemos aksiomų ir sąvokų 
turinius. 

Įspūdžiai yra pažinimo pagrindas ir už jų žmogus negali išeiti. 
Nepriklausomai nuo to, ar jį domintų aplink esantis pasaulis, ar jis 
susitelktų į save, ieškodamas savojo Aš substancinio pagrindo, jis 
visada susiduria su neįveikiama siena — savo paties potyriais. Tiesa, 
kai kada jis linkęs manyti, kad vaizdai, kuriuos jam teikia juslės, ro- 
do už jo esančią išorinę tikrovę, tačiau šis įsitikinimas yra naivus ir 
primityvus, kritinė filosofija jį atmeta. Iš tikrųjų tiesioginis santykis 
su išoriniais daiktais niekada nėra įmanomas, niekada negalime pa- 
sakyu, kokios jie yra prigimties. Todėl susilaikykime nuo tokių spren- 
dinių ir kalbėkime išimtinai apie tai, kas yra tiesioginė duotybė — 
apie mūsų pačių potyrius. 

Nuo įspūdžių pereiti prie išorės pasaulio galėtume tik vienu at- 
vėju: jeigu priežastingumo principas turėtų objektyvią reikšmę. To- 
kiu atveju įspūdžiai mums reikštųsi kaip išorinio poveikio pasekmė; 
jais disponuodami galėtume pagrįstai daryti išvadą apie juos suke- 
liančią priežastį. Tačiau žmogaus patirties šviesoje priežastingumo 
principas neapginamas. Patirtis leidžia mums tik konstatuoti įvykių 
seką, tačiau pasekmės būtinumo negalime įrodyti. Iš to, kad kažkoks 
reiškinys seka po kito, anaiptol neplaukia išvada, kad tas pirmasis jį 
„pašaukė“ ir kad kiekvienu atveju turi taip būti. Post boc (po to) 
nereiškia propter hoc (dėl to). Nuolat, pastoviai stebima įvykių seka 
paprasčiausiai sukuria mumyse tam tikrą psichinę predispoziciją, po- 
link; laukti, įprotį, kurio galia tarsi esame verčiami galvoti, kad po 
reiškinio A įvyks reiškinys B. Tačiau tai nėra objektyvi, pačių daiktų 
sanklodai būdinga taisyklė. 

Protas iš tiesų negali suvokti įvykių būtinumo, griežto jų eigos 
reguliarumo. Tačiau, nepaisant to, gyvename ir elgiamės taip, tarsi 
tai būtų įrodyta. Vadinasi, turi būti kažkoks kitas pagrindas, kuris 
mus tam skatina, netgi prievartauja taip elgtis. Toks pagrindas ir yra 
įpratimas. /pratimu, — rašė Hiūmas, — vadiname tokį dalyką, kuris 
atsiranda iš buvusių pasikartojimų, jų naujai neadpmąstant ir nedarant 
jokios išvados. Ši definicija įpratimą supriešina su samprotavimų; va- 

dinasi, tai nerefleksyvus aktas, kuris apibrėžia psichologinį elgsenos 
mechanizmą, suteikdamas tuo pačiu akivaizdumą ir galią mūsų įsiti- 
kinimams. Šitaip traktuojamas įpratimas — tai būtinas veiksmas ir 
neišvengiama žmonių išgyvenimo sąlyga. Iš pasekmių spręsti apie 
priežastis, — pabrėžė Hiūmas, — yra toks svarbus veiksmas, kad gam- 
ta, būdama išmintinga, to veiksmo nepatikėjo protui, kurio tariamai 
prigimtinis būvis yra abejojimas ir polinkis į neryžtingumą. Įprati- 
mas, liudydamas nepaprastą gamtos išmintingumą, tvirtai sankcio- 
nuoja mūsų praktinius sprendimus ir įsitikinimus. Mes bejėgiai nu- 
traukti tą įpratimo veiksmą, kuris įsakmiai liepia mums pereiti nuo 
priežasties prie pasekmės, kad įgytume tinkamų priemonių trokšta- 
mam tikslui pasiekti. 

Panašiai traktuojama ir daikto egzistavimo problema. Neturi- 
me jokių argumentų, galinčių logiškai pagrįsti mūsų įsitikinimą, kad 
kūnai egzistuoja. Jeigu protas gauna įspūdžius, iš kurių kyla idėjos, 
tai neįmanomas dalykas, kad galėtume pagrįstai įsivaizduoti kokio 
nors daikto idėją, skirtingą nuo ją sudarančių įspūdžių. Vis dėlto visi 
sutinkame, kad daiktai egzistuoja objektyviai, nepriklausomai nuo 
kokio nors proto ar jo suvokimo. Visomis išgalėmis tikime, kad kū- 
nai egzistuoja. Hiūmas neklausė, ar turime to tikėjimo išsižadėti, jis 
nesvarstė, ar kūnai egzistuoja, ar neegzistuoja, nes tas klausimas bu- 
vo išspręstas nepriklausomai nuo proto argumentacijos — jį išspren- 
dė pati gamta, mumyse glūdintis instinktas. Nereikia bijoti, — savo 
skaitytojus ramino Hiūmas, — kad filosofija kada nors būtų užsimo- 
jusi išklibinti išvadas, kurias pasidarome kasdieniame gyvenime, tr savo 
abejones pastūmėjusi tiek, kad suparalyžiuotų bet kokią veiklą. |...) Tik- 
rovė niekada neatsisakys savo teistų ir galiausiai visada laimės prieš vi- 
sokius abstrakčius išvedžiojimus. 

Tiesa, naujoji teorija nesiėmė aiškinti ir pasaulio prigimties klau- 
simo, tačiau reikalavo elgtis taip, tarsi pasaulis realiai egzistuotų ir 
būtų būtent toks, kokį jį žmonės per kasdienį sąlytį suvokia. Tiesa, 
priežastingumą ši teorija traktavo kaip subjektyvią taisyklę, tačiau jo 

reiškimąsi pajungė Žmogaus reikmėms ir įžvelgė jame universalų 
mokslinio mąstymo principą. 

Hiūmo sistemos destruktyvi jėga reiškėsi anaiptol ne mokslinių 
tyrimų ir praktinių patirčių atžvilgiu — priešingai, mokslus ir patirtis 
filosofas karštai gynė. Toji jėga krypo į teologiją ir metafiziką. Protui 
prieštaraujanti religinė hipotezė neturi vertės. Mūsų idėjos nesiekia 
toliau nei mūsų patirtis, todėl nepatiriame nei Dievo atributų, nei 
Dievo darbų. Tiesa, kai kas kaip pavyzdį pasitelkia stebuklus, tačiau 
stebuklas, paremtas kokiu nors žmogaus liudijimu, veikiau kelia juoką, 
nei yra vertas argumentacijos. 

Žmogui prieinamame gamtos pasaulyje viešpatauja pastovumas 
ir reguliarumas, Dievui nėra kur įsikišti. Nepaisant to, žmogaus pro- 
tas neretai stengiasi išsiveržti už gamtos. Jis stengiasi paaiškinti galu- 
tines priežastis, jam rūpi suprasti viso, kas egzistuoja, genezę. Tačiau 
šie klausimai lieka be atsakymo, nes jie peržengia žmogaus pažinti- 
nes galimybes ir mokslinio tyrimo ribas. Šioje situacijoje žmogaus 
protas, draskomas nesuprantamo nerimo, išgalvoja įsivaizduojamus 
objektus, kuriems priskiria neribotą galią ir rūstybę. Jis atsižada moks- 
lo ir šaukiasi tikėjimo. Jis sukuria Dievo idėją ir ieško jame pasaulio 
kūrėjo. Tačiau už tai, kad Dievas yra, nekalba joks argumentas, o tik 
Biblijos autoritetas ir „silpna analogija“. Tačiau kaip galima sam- 
protauti apie Dievą, išgalvotą pagal žmogaus modelį? Juk tada paty- 
liukais save pastatome į Aukščiausios Esybes vietą ir darome išvadą, kad 
ji kiekvienu atveju elgsis tokiu pat būdu, kokiam ir mes patys tomis 
pačiomis aplinkybėmis ryžtumėmės, manydami, kad tai protinga ir kad 
taip reikia elgtis. 

Hiūmas kritikavo ir įsitikinimą, kad egzistuoja substanciali, ne- 
mirtinga siela. Pasak jo, visi argumentai kalba prieš tą hipotezę ir nė 
vienas jos nepatvirtina. Iš vidinės patirties žinome tik savo išgyveni- 
mus, kurie mums yra tiesioginė duotybė. Tačiau niekada negalime 
padaryti įtikinamos išvados, kad jų pagrindas yra kažkokia dvasinė 
substancija, kuriai būdinga nemirtingumas. 

Hiūmo kritika lietė ne atskiras dogmas, o visą religinį pasaulė- 
vaizdį. Ji siejosi su įsitikinimu, kad žmogaus gyvenimas ir žmogaus 
veikla reikalauja žmogiško mato. Aukščiausia žmogaus vertybė yra 
gyvenimas. Dorovinių principų šaltinis yra ne Kūrėjo įstatymai, o 
prigimties reikalavimai ir socialinės reikmės. Tie principai padeda 
žmogui, apibrėžia jo troškimus, reguliuoja jo santykius su kitais žmo- 
nėmis. Dorovė, — teigė Hiūmas, — paprasčiausiai yra išvada, liečianti 
žmogaus veiksmus ir paremta jų motyvų, potraukių ir gyvenimo sąlygų 
apmąstymu. 

Kiekvienas žmogus yra susietas su aplink esančiu pasauliu ir 
yra įvairiausiais būdais jo veikiamas. Kuo labiau žmonės plečia sa- 
vo veiklos sferą ir jų tarpusavio santykiai darosi sudėtingesni, tuo 
jų pačių veiksmai, spaudžiant aplinkybėms, darosi labiau apibrėžti 
ir pavaldūs bendrabūvio principui. Būtent šia prasme žmogaus gy- 
venimas yra saistomas būtinumo. Žmogaus valia priklauso nuo jo 
charakterio, ugdymo procese įgyto išsilavinimo, nuo gyvenimo są- 
lygų, socialinių santykių... Jeigu tiksliai žinotume visus struktūri- 
nius žmogaus situacijos ir charakterio elementus, tai žmonių idea- 
lai, troškimai ir veiksmai mums nebūtų jokia paslaptis. Visada 
galėtume neklysdami apibrėžti savo likimus ir numatyti, kokia at- 
eitis mūsų laukia. 

Ar galimas žmogaus spontaniškumas ir laisvė? Hiūmas į šį klau- 
simą atsakė teigiamai. Laisvės opozicija yra ne būtinumas, o prievar- 
ta. Laisvė, suprasta kaip vidinių ir išorinių determinantų stygius, bū- 
tų negalima. Juk niekas negali žmogaus atpalaiduoti nuo aplinkybių 
poveikio, jis visada turi joms paklusti. 

Žmogaus laisvė paremta pasirinkimo galimybe. Situacijos, ku- 
riose atsiduriame, niekada nera vienareikšmės ir vienakryptės.Visa- 
da atsiranda įvairių galimybių. Todėl galime veikti, atsižvelgdami į 
valios pasiūlymus, arba galime apskritai nieko nedaryti; galime pasi- 
elgti vienaip arba kitaip. 

Žmogaus laisvė — tai laisvė, kuri reiškiasi priežasties ir pasekmės 
veikimo rėmuose, o ne už jų. Būtinumo neigimas paverstų mūsų 
gyvenimą absoliutaus atsitiktinumo ir aklo spėliojimo viešpatija, mes 
netektume jokio šanso protingai pasirinkti, mūsų elgesys būtų nesą- 
moningas ir nenuspėjamas. Dar daugiau, būtinumo neigimas ga- 
liausiai reikštų, jog yra kvestionuojama žmogaus atsakomybė už sa- 
vo veiksmus. Mat jeigu žmogaus veiksmai yra momentiški ir visiškai 
neapibrėžti, jeigu jie kyla be kokios nors priežasties, glūdinčios vei- 
kėjo charakteryje ir polinkiuose, tai jie negali nei suteikti jam garbės, 
būdami geri, nei garbę nuplėšti, būdami blogi. 

Laisvė pasiekiama veikiant — kai tenka pasirinkti, apsispręsti. O 
kodel žmogus veikia? Tai daryti jį skatina natūralūs poreikiai, ku- 
riuos jis stengiasi patenkinti. Juos patenkinęs, žmogus jaučia malo- 
numą. Malonumo troškimas ir bėgimas nuo kančios sudaro tikrąjį 
dorovinės refleksijos pagrindą. Doroviškai gera yra visa, kas — pagal 
prigimtį — sukelia pasitenkinimo jausmą. Savo ruožtu dorovinis blo- 
gis paprastai siejasi su žmogaus kančiomis. 

Malonumo siekimas nesupriešina žmonių vienų su kitais. Juk 
nėra tokio troškimo, kuris nebūtų susijęs su socialiniu gyvenimu. 
Visiška vienatve, — pabrėžė Hiūmas, — yra, ko gera, didžiausia baus- 
me, kurią galime patirti. Kiekvienas vienatvėje patirtas malonumas blėsta 
ir išnyksta, o kiekvienas nemalonumas tampa žiauresnis tr stačiai nepa- 
keliamas. Socialinis gyvenimas mums yra neabejotina būtinybė. So- 
lidarus bendras gyvenimas atitaiso prigimtinius mūsų trūkumus. 
Kiekvienas turi suprasti, kad jo individualus gėris negalimas be vi- 
suotinio gerio, kad geriausiai suprastas savas individo interesas su- 
tampa su visuomenės interesu. Tik šitai įsisąmoninus gimsta dorovė, 
jos principai ir dėsniai. Tiesa, jie remiasi konvencija, tačiau įpareigo- 
janti jų jėga yra kone absoliuti. Jų laikymasis lemia socialinio gyve- 
nimo stabilumą ir harmoniją, taigi ir kiekvieno individo galimybę 
patenkinti reikmes ir pasiekti laimę. 

Socialinio bendrabūvio normos ir teisingumo principai yra 
žmogaus kūrinys. Juos subrandina žmogaus troškimai ir sociali- 
nio gyvenimo praktika. Tačiau didelėse visuomenėse bendrabūvio 
taisyklių laikymasis negali būti paliktas atskirų individų nuožiū- 
rai. Prievaizdo funkcija priklauso valstybės valdžiai, kuri stovi tei- 
sių sargyboje. Tos teisės išreiškia ir valdžios legalumo ribas. Kai 
valstybės veiksmai tas teises pažeidžia, kai tironija ir priespauda 
labai išauga, teisėtas dalykas yra griebtis ginklo net ir prieš aukščiau- 
siq valdžią. 

Hiūmo filosofija gręžėsi į kasdienį gyvenimą, stengėsi suprasti 
žmogų ir jo pasaulį. Metafizinėms spekuliacijoms ji priešpriešino prak- 
tiką ir patirtį. Ji išreiškė pasaulietinę žmogaus viziją, skelbė tikėjimą 
autonomiška Žmogaus egzistencijos prasme, išlaisvino mokslą ir do- 
rovę iš teologijos ir spekuliatyvinės filosofijos globos. Savo karštu 
priešinimusi tradicijai ir neapykanta prietarams tai buvo autentiška 
Švietimo filosofija. Tokia ji buvo ir savo optimistine pagarba gyve- 
nimui bei pasitikėjimu atsivėrusiomis galimybėmis protingai orga- 
nizuoti zmogaus gyvenimą. 

Tokia buvo reali Hiūmo, kurį jo amžininkai pavadino „anti- 
kristu“, kūrybos reikšmė. Tačiau po kurio laiko antireliginės pole- 
mikos įkarštis atslūgo. Mokslas ir dorovė natūraliai tapo pasaulietiš- 
ki. Į Hiūmo kūrybą pradėta žvelgti atitrauktai nuo realaus istorinio 
konteksto ir tikrosios intelektualinės opozicijos. Aname idėjiniame 
kontekste vienokią reikšmę turėjusios tezės įgavo kitokią reikšmę. 
Ribos, kurias Hiūmas nubrėžė žmogaus pažinimui, norėdamas iš jo 
sferos pašalinti teologinę problematiką ir išlaisvinti mokslą nuo be- 
vaisių spekuliacijų, tapo agnostinės pozicijos įrodymu. Į Hiūmo skep- 
ticizmą, griovusį scholastines aksiomas ir šventas tiesas, imta žiūrėti 
kaip į pragaištingo subjektyvizmo apraišką. 

Hiūmas buvo Švietimo filosofas, bet savo kūryba, kvestionavu- 
sia tikėjimą proto visagalybe, paskatino šios pasauležvalgos žlugimą. 

Juk du fundamentalūs klausimai — gamtos dėsnių problema ir fizi- 
nio pasaulio egzistavimo problema — jo doktrinoje atsidūrė už tikro- 
sios žmogaus proto, kuris pasirodė negebąs realizuoti savo paties pa- 
žintinių aspiracijų, kompetencijos. Tai reiškė, kad tikrasis mūsų 
gyvenimo matmuo, svarbi sprendimų, veiksmų ir įsitikinimų sritis 
išeina už racionaliai minčiai pavaldžios teritorijos ribų. Be to, reiškė, 
kad mūsų praktinio gyvenimo tvarka mažų mažiausiai nėra tapati 
mūsų proto tvarkai, kad tai — skirtingos ir iš esmės visiškai nesugre- 
tinamos tvarkos. Būtent šis motyvas pažadino Kantą (kaip pats pri- 
sipažino) „iš dogmatinio sapno“ ir pateko į jo „Kritikas“. 


VOLTERAS: 
TARP METAFIZIKOS IR ISTORIJOS 


„Na ir kas, kad jis nepasako man 
nieko nauja, jeigu išplėtoja tai, ką manau, ir jeigu tai išreiškia geriau 
nei bet kas kitas [-..], — kiek perdėdama rašė kunigaikštienė Šuazel. — 
Kuris kitas rašytojas geba taip gražiai rašyti apie tai, ką visi žino?“ 

Iš tikrųjų Volteras nesukūrė originalios sistemos ir nesugalvojo 
naujų idėjų. Tačiau jis išreiškė savo meto intelektualinio elito mintis 
ir troškimus. Jo pažiūroms jis suteikė tinkamą toną, idealią formą, 
skaidrų pavidalą ir pavergiančią jėgą. Jo, kaip rašytojo, aktyvumo 
dėka Švietimo filosofija pasiekė skaitančiąją publiką, įsitvirtino ko- 
lektyvinėje sąmonėje, darydama įtaką tunkcionuojantiems įsitikini- 
mus ir formuodama vertybių hierarchiją. Dėl to daugeliui amžinin- 
kų ir jų palikuonių Švietimo laikotarpis tapo Voltero amžiumi. 

Jis buvo, kaip pats prisipažino, karštas Loko filosofijos gerbėjas. 
Sekdamas juo, teigė, kad nėra įgimto pažinimo, kad visos mūsų sąvo- 
kos kyla iš juslių, kad proto aktyvumas tėra iš patirties gautų idėjų 
lyginimas, jungimas ir sisteminimas. Jeigu negalime pasinaudoti nei 
matematikos skriestuvu, nei patirties ir gamtotyros šviesa, — pabrėžė jis, — 

mums nepavyks né per žingsnelį pastūmėti tikrovės pažinimo. Ir pidū- 
re: turime skaičiuoti, sverti, matuoti, stebėti — štai natūralioji filosofija; 
galima sakyti, kad visa kita — svaičiojimai. 

Tradicinė filosofija apima du dalykus: pirma, tai, ką žino visi 
išmintingi žmonės, antra, tai, ko jie niekada nesužinos. Nors protas 
gali būti teisėtai naudojamas tik galimos patirties sferoje, arba ne- 
peržengiant mokslo ribų, tačiau šį neįveikiamą proto ribotumą lydi 
neribotos pažintinės aspiracijos, kurios tą teritoriją peržengia ir neiš- 
vengiamai skatina prietarus, metafizinius ir teologinius pramanus. 
Jie yra be galo žalingi. Reiškiami po mokslo ir objektyvios tiesos 
iškaba, jie tampa socialinio gyvenimo harmoniją ir stabilumą griau- 
nančios netolerancijos ir prievartos šaltiniu. 

Lokas parodė Volterui kelią į pažinimą ir apibrėžė jo ribas, o 
kitas anglas — Niutonas — įrodė, kiek daug galima pasiekti, pasu- 
kus tuo keliu. Laimėjimams aprašyti Volteras paskyrė kūrinėlį „Niu- 
tono filosotijos elementai“, kuris suvaidino didžiulį vaidmenį, po- 
puliarindamas anglų kūrėjo koncepciją. Pasak Voltero, Niutono 
teorija — tai stebinantis mokslas apie gamtą, kuris, paremtas išimti- 
nai tik faktais ir skaičiavimais, atmetantis metafizines hipotezes, yra 
tiesiog teisinga fizika. Tačiau Volterui Niutonas buvo ne tik didis 
mokslininkas, parodęs empirinio mąstymo metodo universalumą. 
Jis buvo ir filosofas, vientisos pasaulio vizijos kūrėjas. Toji vizija, 
atskleisdama fizinės tvarkos paveikslą, sykiu privalėjo turėti ir tam 
tikrą dorovinę prasmę. Pasaulio tvarka reiškia ne tik tai, kad po 
vienų įvykių eina kiti įvykiai, kurie yra būtinos pirmųjų pasekmės 
ir rezultatai; priežastinės įvykių grandinės padeda įgyvendinti pro- 
tingus tikslus ir trokštamas vertybes. Nors tokie teiginiai išeina už 
paties mokslo (kuris išsirenka išimtinai patirties teritorijoje), ribų, 
jie yra būtina metafizinė proto hipotezė. Be jos būtų neįmanoma 
suprasti pasaulio tvarkos, jo vientisos organizacijos, kuri yra taip 
akivaizdžiai matoma, kad kai kurie filosofai jaučia jai [t. y. tai tvar- 
kai] vos ne panieką. 

Taigi, remdamasis Niutono autoritetu, Volteras rašė apie tiks- 
lingą pasaulio organizaciją ir apie paties Tvarkos Meistro laiduotą 
beribį atitikimą tarp objektyvios pasaulio tvarkos ir žmogaus troš- 
kimų bei vertybių. Pripažindamas egzistuojant Aukščiausiąją Esy- 
bę, visatos mechanizmą išjudinusį Mechaniką, Volteras — sekda- 
mas Niutonu - sukūrė netgi kosmologinį įrodymą: Matydami puikią 
mašiną, sakome, kad tai nagingo ir išmintingo mechaniko darbas. 
Pasaulis neabejotinai yra pasigėrėjimą kelianti mašina, vadinasi, kaž- 
kur pasaulyje egzistuoja nuostabi inteligencija... Tačiau priimdamas 
tezę, kad Kūrėjas egzistuoja, Volteras — lygiai kaip ir Niutonas — 
pridūrė du svarbius apribojimus. Filosofija mums neabejotinai įro- 
do, kad Dievas egzistuoja, tačiau ji negali mums paaiškinti, kas jis 
yra, ką veikia, kaip ir kodel veikia, ar egzistuoja laike ir erdveje... 
Vadinasi, bet koks mėginimas atsakyti į klausimą, liečiantį Dievo 
prigimtį ir Jo sumanymus, yra galimas išimtinai tik tikėjimo plot- 
mėje. Tačiau tikėjimas yra asmeniškas aktas, vadinasi, tai subjekty- 
vus įsitikinimas, kuris jokiu būdu negali būti laikomas objektyviai 
svarbiu ir visuotinai reikšmingu. Tai — pirma, o antra — tas fabrica- 
teur de l’ univers, kurdamas pasaulį ir nustatydamas jo dėsnius, ne 
tik apribojo savo valdžią, bet net išsižadėjo faktinės galimybės jame 
dalyvauti ar net menkiausiu būdu kištis į jo likimą. Todėl tikėji- 
mas stebuklais yra absurdiškas prietaras, o jo išpažinėjai laužo am- 
žinuosius dieviškuosius įstatymus. Šie du apribojimai apibrėžė dok- 
trinos, kuri vadinama „deizmu“, esmę. 

Voltero požiūriu, deistinė hipotezė yra būtina, norint paaiškinti 
pasaulį. Ir ne tik — ji taip pat leidžia suprasti žmogaus gyvenimą bei 
socialinio egzistavimo principus. Turimas omenyje ne tik instrumen- 
tinis pragmatinis aspektas, pabrėžiantis, kad dieviškosios būties kves- 
tionavimas — ypač tarp plebėjų — gali sužadinti nebaudžiamumo viltį 
ir paskatinti nusikalsti. Dalykas tas, kad Kūrėjas yra prigimtinės tei- 
sės, kuri sudaro dorovės principų pagrindą, fundatorius. Štai ką viso 
labo sako toji tezė: daryk kitam tai, ką nori, kad tau darytų. Teisė kitą 

traktuoti kaip save patį plaukia iš primityviausių sąvokų ir anksčiau ar 
vėliau susilaukia atgarsio kiekvieno žmogaus širdyje. 

Prigimtine teise remiasi natūralioji religija, kuri yra vienareikš- 
mė su etika. Tai religija be katekizmų, šventeiviškumo, kunigų ir 
institucinių formų. Jos šaltinis yra filosofinis protas, kuris dorovi- 
nius nurodymus dedukuoja iš pirminio, Dievo nustatyto, nekinta- 
mo principo. Tie nurodymai yra universalūs, mat jie liečia visus 
žmones ir kiekvieną atskirą individą, taip pat ir visas galimas aplin- 
kybes. Dorovė yra viena, — pabrėžė filosofas, — panašiai, kaip yra tik 
viena geometrija. Bet juk, sakys tūlas, didžiumai žmonių geometrija 
yra nežinomas dalykas. Tai tiesa; bet juk užtenka su ja susipažinti, ir 
visi pripažins jos tiesas [...]. Nera jokios abejones, kad žmonės, kurie 
klauso proto balso, turi vienodus dorovinius principus. [...| Kas kita, 
kad istorijoje tas proto balsas buvo prislopintas, o žmonės, toldami 
nuo prigimtinės teisės įstatymų, tapo prietarų, fanatizmo ir netole- 
rancijos aukomis. 

Įsitikinimas, kad fizinė ir dorovinė tvarka yra darni, vieninga, 
kad būtis yra harmoninga, jos elementai tarpusavyje sutinka ir kiek- 
vienas yra savo vietoje, galiausiai pastūmėjo Volterą prie išvados, kad 
visi įvykiai yra neatšaukiami ir pateisinami, tad galime gyventi ne- 
maištaudami, ramia sąžinė. Tiesa, jis niekada nebuvo toks naivus 
optimistas, kaip, pavyzdžiui, Bernardenas de Sen-Pjeras (Bernadin 
de Saint-Pierre), žavėjęsis slyvų pavidalu, kuris esąs pritaikytas žmo- 
gaus burnai, arba arbūzų forma, kuri savo dydžiu idealiai tinkanti 
šeimos desertui. Jis nepripažino ir požiūrio, kad „viskas yra gerai“, 
radikalios versijos; veikiau buvo linkęs apsistoti prie nuosaikios šio 
požiūrio atmainos, kurioje žodelis „gerai“ keičiamas į „pakenčiamai“. 
Vis dėlto po 1755 metų žemės drebėjimo Lisabonoje Volteras atsisa- 
kė ir šios vizijos. Tada jis pagaliau suprato, kad protinga pasaulio 
tvarka yra tik intelekto konstrukcija, kad jokios racionalizuojančios 
pastangos nepajėgs susilpninti faktinio blogio, su kuriuo kasdien su- 
siduriame ir kuris savo grėsmingu pavidalu yra aiškiai beprasmis. 

Argi toks blogis tariamos tvarkos ir harmonijos pasaulyje nėra inte- 
lektinis ir moralinis skandalas? Argi jo dominavimas neliudija, kad 
egzistencija — tai absurdas, kad tvarka — tik mūsų iliuzija, žmogaus 
ilgesio projekcija, intelektualinė mistuifikacija? Visa Leibnico argumen- 
tacija, — rašė Volteras „Filosofiniame žodyne“, aiškindamas šūkį Vis- 
kas yra gerai, — nekeičia fakto, kad kenčiu nepakeliamą skausmą, kurį 
sukelia inkstų akmuo, tr jeigu net pasirodys, kad tas akmuo yra būtinas 
pasaulio tvarkai palaikyti, tai nesumažins mano skausmo ir nepaaiš- 
kins pačios kančios prasmės. 

Skaitant garsiausią filosofinę Voltero apysaką „Kandidas, arba 
Optimizmas“, paprastai dėmesį patraukia Pangloso pamokymai ar- 
ba ironiškas Leibnico idėjų pateikimas. Tačiau šioje apysakoje yra ir 
kitas mokytojas — Martenas; tezei, kad šiame geriausiame iš visų ga- 
limų pasaulių viskas vyksta kuo puikiausiai, jis priešpriešina antite- 
zę, skelbiančią, kad šiame bjauriausiame iš visų galimų pasaulių vis- 
kas vyksta blogai: visur yra vienodai blogai [...], žmogui yra skirta 
gyventi arba nerimo sūkuriuose, arba nuobodulio letarge [...), pasaulis 
yra labai kvailas ir labai šlykštus [.:.], atrodo, kad pats Dievas jį atidavė 
kažkokiai nelabai būtybei. Volteras kvestionavo abi šias pozicijas, įro- 
dinėdamas, kad, nepaisant radikalaus priešingumo, abi jos sukelia 
tokias pat praktines pasekmes — kvailą fatalizmą, pateisinantųį žmo- 
gaus neveiklumą ir verčiantį susitaikyti su pasauliu, o tai savo ruožtu 
skatina dorovinį indiferentizmą. Iš tikrųjų pasaulis nėra nei labai 
geras, nei labai blogas. Kasdienės patirties sferoje absoliutaus gėrio 
ar blogio nebūna, ir gėris, ir blogis visada reliatyvus, didesnis ar ma- 
žesnis. Tačiau nerasdamas protingo atsakymo į klausimą, kokie yra 
pradiniai, konstitutyviniai visatos principai, būtinosios jos priežas- 
tys ir galutinė prasmė, žmogus turi veikti, paisydamas praktinės tvar- 
kos, neužsimodamas daugiau, nei leidžia realios jo galimybės. Tiesa, 
jis yra bejėgis pašalinti iš pasaulio blogį, tačiau veikdamas apgalvotai 
gali apsaugoti bent kai kurias gyvenimo sritis, o apribodamas blo- 
gj — praplėsti gėrio teritoriją. Taigi metafiziniam Pangloso optimiz- 

mui ir metafiziniam Marteno pesimizmui reikia priešpriešinti Loko 
ir Niutono mokslą. Tiesa, jų mokslas ribotas ir neišsamus, tačiau 
naudingas. Pripažįstant elementarias vertybes — darbą, draugystę, mei- 
lę, protą, išsilavinimą ir teisingumą, darant tvarką aplinkui save, pua- 
selėjant savąjį sodą, galima mastyti apie nuolat tobulėjantį pasaulį ir 
apie tai, kad blogis, dėl kurio kalti patys žmonės ir kurio apraiškos 
yra godumas, savivalė, smurtas, žiaurumas, prietarai ar fanatizmas, 
yra įveikiamas. Darbas, brandinantis žmogaus asmenybę ir formuo- 
jantis žmogaus aplinką, yra geriausias vaistas nuo trijų didžiųjų so- 
cialinių blogybių — nuobodulio, ištvirkimo ir neturto. Mes vaduoja- 
mes viltimi, kad vieną dieną viskas bus gerai, ir pasiduodame apgaulei, 
kad viskas yra gerai šiandien. 

Jo pažiūrose išryškėjo naujoviška blogio problematikos sampra- 
ta ir kitoks emocinis santykis su ja. Ji nebesiejama su mitiniu pra- 
džios laiku, kurio simbolinė figūra buvo rojaus, gimtosios nuodė- 
mės ir žmogiškojo nuopuolio vizija. Atmesdamas teologiškai 
metatizinį blogio pagrindimą, jis sykiu kvestionavo teodicėją. Ta- 
čiau alternatyvos jai, nepaisant pastangų, nerado. 

Į klausimą, koks yra fizinio blogio šaltinis ir kodel žmogaus gy- 
venimas nenumaldomai persmelktas blogio, Volteras neatsakė, o tik 
agnostiškai konstatavo: nežinau ir negaliu žinoti. Kas kita, jei turėsi- 
me omeny dorovinį blogį. Užuot samprotavęs apie metafizinius blo- 
gio pagrindus ir teologinę jo prasmę, Volteras svarsto, kodėl žmonės 
vieni kitiems suteikia tiek visokių kančių, kitaip tariant — kokios yra 
konkrečių įvykių konkrečios priežastys. Toks socialinio pasaulio de- 
sakralizavimas savotiškai peraugo į blogio humanizavimą. Patys žmo- 
nės kalti, kad egzistuoja blogis, ir tik jiems dėl to tenka visa atsako- 
mybe. Kita vertus, gyvenime jie trokšta laimės ir geba ją pasiekti. Šio 
gebėjimo raiška yra laipsniškas individualių ir kolektyvinių sociali- 
nio gyvenimo formų tobulėjimas. Taigi, kaip matome, naujojoje blo- 
gio, arba plačiau — žmogaus likimo interpretacijoje teologijos ir me- 
tafizikos vietą užėmė istorija. 

Volteras, ko gera, pirmasis ėmė vartoti „istorijos filosofijos“ 
terminą. Mat jis užsimojo nuskazdrinti tamsius istorijos archyvus. Jo 
įsitikinimu, pirmiausia reikia kvestionuoti tikėjimą apvaizda ir at- 
mesti teleologinę įvykių interpretaciją. Faktų tikėtinumą apibrėžia 
ne kas kita, kaip moksliniu būdu patvirtinta jų tikimybė, atitiki- 
mas blaiviai nuovokai, įvykius patvirtinantys amžininkų liudijimai. 
Kita vertus, ne visi faktai yra vienodai svarbūs. Tikroji fzlosofinė 
istorija negali apsiriboti didvyrių, valdovų, dvaro klikos, karų ir 
mūšių istorija, tuo labiau ji neturi būti paprasta įvykių kronika. 
Man įgriso istorijos, —raše Volteras knygoje „Liudviko XIV laikas“, — 
kuriose kalbama tik apie kokio nors karaliaus nuotykius, tarsi būtų 
gyvenęs tik jis ir būtų egzistavę tik tai, kas su juo susiję. Trumpai 
tariant, rašau veikiau didžio laiko, o ne didžio karaliaus istoriją. 
Tikruoju istoriko refleksijos objektu turi tapti istorinės epochos, 
kuriose gausu visokiausių įvykių, o ypač — tai, ką pasiekė žmogaus 
intelektas, mokslas, menas ir praktika. Kanalo šliuzas, jungiantis 
jūras, Puseno paveikslas, puiki tragedija, atskleista tiesa yra tūkstantį 
kartų vertingesni už visokias dvarų kronikas ar raportus iš mūšio lau- 
ko. Štai kodėl Voltero „Apybraižos apie tautų papročius ir dvasią“ 
buvo pirmas literatūrinis bandymas aprašyti visuotinę civilizacijos 
istoriją. Autorius čia aiškinasi, kaip kadaise buvo dirbama, kokiais 
įrankiais naudotasi, jam rūpi, kokios buvo duonos ir mėsos kainos, 
jį domina mada ir jos pokyčiai, būsto apšvietimo ir apšildymo bū- 
dai, bet daugiausia demesio čia kreipiama į pažinimo ir visuotinio 
švietimo raidą, kuri lemia pažangos dinamiką, arba nužymi kelią, 
vedusį nuo barbarybės į civilizaciją. 

Voltero įsitikinimu, ypatingas vaidmuo šiame procese tenka 
jo paties gyvenamajam metui, kuris yra ¿š visų epochų labiausiai 
apsišvietęs. Tai persilaužimo metas, kai nuo Žmonijos priešistorės 
buvo pereita prie tikrosios istorijos, su kuria prasidėjo tikroji proto 
karalystė žemėje, laiduosianti laimingą visų žmonių gyvenimą. Esant 
tokioms aplinkybėms, reikėjo surasti tinkamą monarchą ir tapti jo 

mokytoju. Tas karalius turėjo būti apsišvietęs, atsidavęs tiesai, filo- 
sotų bičiulis, ginantis teisingumą ir nepakantus prietarams. Iš pra- 
džių Volteras manė, kad tokiu monarchu taps Liudvikas XV. Jis 
net pabandė jo dvare siekti karjeros: 1745 metais tapo karaliaus 
istoriografu ir šambelionu, o vėliau — Prancūzijos Akademijos na- 
riu. Tačiau tai ir viskas, ką pavyko pasiekti. Veikiai suvokė, kad 
Liudvikui XV visada bus artimesnis nuodėmklausys nei filosofas ir 
kad likti greta karaliaus reikštų atsisakyti savo pažiūrų ir kūrybinės 
laisvės. Todėl Volteras paliko Prancūzijos dvarą ir išvyko į Berlyną 
susitikti su Prūsijos karaliumi Frydrichu II (dar būdamas sosto įpė- 
dinis, Frydrichas susirašinėjo su Volteru ir pasirodė esąs filosofijos 
ir Švietimo idėjų rėmėjas; siuntinėjo jam savo poezijos kūrinius, 
prašydamas pasakyti nuomonę). Vylęsis pakliūti į „Akademo girai- 
tę“, iš tiesų rado kareivines ir kareivinių stiliaus gyvenseną. Kores- 
pondencijoje užsimezgęs susikalbėjimo siūlas nutrūko. Paaiškėjo, 
kad Frydrichui rūpėjo tik apsišvietusio monarcho reputacija, o dėl 
prestižo į dvarą sukviestus filosofus, mokslininkus ir menininkus 
jis traktavo kaip tarnus. Volteras maištavo, o taisydamas karaliaus 
eilėraščius niurzgėjo: /r kada pagaliau jam nusibos siuntinėti man 
savo nešvarius skalbinius? 

Kai po ilgai trukusių pastangų jam pavyko iš Prūsijos išvykti, 
apsistojo Ženevoje. Tačiau ir čia sau vietos nerado. Galiausiai Pran- 
cūzijos ir Šveicarijos pasienyje nusipirko dvarą ir jame įsikūrė. Fer- 
ne su apylinkėmis ir sena pilimi panėšėjo į savotišką atskirą valsty- 
bėlę (dar Henriko IV laikais buvo atšauktos visos prievolės ir 
mokesčiai). Čia „Kandido“ autorius pasijuto namie, čia pagaliau 
jis galėjo puoselėti savo sodą. Dvaras suklestėjo: buvo suremontuota 
pilis, suarti dirvonai, praplėsti dirbami laukai, užveisti vynuogy- 
nai, sodai ir oranžerijos, net pastatyta laikrodžių įmonė. Jis neap- 
leido ir literatūrinio darbo: rašė tragedijas, poemas, istorinius vei- 
kalus, filosofines apysakas. Plačiai susirašinėjo laiškais (neretai per 
dieną išsiųsdavo po trisdešimt laiškų; ne vienas jų apimtimi prilyg- 

davo moksliniam straipsniui). Eernė tapo Europos salonu ir jos 
kultūrine sostine, mokslo, kultūros ir meno žmonių sustėjimo vie- 
ta. Tr ne tik Europos salonu, bet ir jos sąžine. Iškėlęs šūkį Ecraser 
Vinfame („Šalin niekšybę“), Volteras stojo į kovą su netolerancija, 
fanatizmu ir prietarais. 

Ypatingai svarbi šioje kovoje buvo protestanto Jono Kalazo, Tu- 
lūzos pirklio, byla. Jis buvo apkaltintas nužudęs sūnų, kuris tariamai 
norėjęs pereiti į katalikybę, buvo pasodintas į kalėjimą ir kankina- 
mas, nors viskas bylojo už tai, kad sūnus nusižudė. Vietos kunigai iš 
sakyklų reikalavo eretikui žudikui parodomosios bausmės ir kurstė 
liaudį. Bylą nagrinėjo Tulūzos parlamentas, kuriam priklausė „Skais- 
tieji atgailautojai ', katalikiškos draugijos, įkurtos kovai su kitatikiais, 
nariai. Tokiomis aplinkybėmis kaltinamasis nuosprendis buvo iš anks- 
to nulemtas. 

Iš pradžių Volteras nebuvo tikras, ar Kalazas kaltas, ar ne. Ta- 
čiau greitai suprato, kad kaltinimas neparemtas jokiais įrodymais, o 
tardymas apsiribojo kaltinamojo kankinimu. Jis protestavo, rašė me- 
morialus ir laiškus, apeliavo į šviesuomenės ir šio pasaulio galingųjų 
opiniją. O kai teismo nuosprendis buvo paskelbtas, jis nutarė, jog 
reikia gelbėti bent jau tiesą. Tokia intencija jis parašė „I raktatą apie 
toleranciją“, kuriame Kalazo bylą pavertė žmogiškumo byla. Galiau- 
siai Voltero pastangas apvainikavo sėkmė: 1764 metais nuosprendis 
buvo atšauktas, o Kalazas ir jo šeima reabilituota. 

Po Liudviko XV mirties filosofui atsivėrė galimybė grįžti į Pary- 
žių. 1778 metais ja pasinaudojo. Sostinė jį pasitiko ovacijomis. Na- 
mai, kuriuose apsistojo, buvo pilni svečių, atvyko Akademijos dele- 
gacija, visa teatro „Comédie Française“ trupė, daug enciklopedistų 
ir valstybės veikėjų... Tačiau sėkmė Volterui galvos neapsuko. Kai 
po vienos paskutiniųjų jo pjesių premjeros kažkas nusistebėjo, kokia 
didelė sveikinančiųjų minia, atsakė: Deja, į mano egzekuciją susirink- 
ty ne mažesne. 

Grįžęs netrukus sunkiai susirgo. Prieškambariuose būriavosi 
kunigai, kiekvienas troško „Traktato apie toleranciją autorių su- 
taikyti su katalikų Dievu ir jo Bažnyčia. Veltui. Kai mirė, klebonas 
nesutiko palaidoti. Draugai Voltero kūną naktį išvežė į Sejerą ir 
palaidojo vietos vienuolyne. Revoliucijos metais jo palaikai grįžo į 
Paryžių: prieglobsčiu tapo Šv. Genovaitės bažnyčia, kuri buvo pa- 
vadinta Panteonu. Bet, pasirodo, neilgam. 1814 metais, pirmosios 
restauracijos laikotarpiu, kažkas nusprendė, kad bažnyčios kripto- 
je (Panteonas vėl tapo bažnyčia) laikyti bedievio palaikus yra reli- 
gijos ir karaliaus įžeidimas, todėl juos reikia pašalinti. Naktų nukė- 
le antkapį ir turinį išvežė į sąvartyną. Tik Antrosios imperijos laikais 
visuomenė iš laikraščių sužinojo, kad reikšdama pagarbą Volterui, 
lenkiasi tuščiam karstui... 


DIDRO, 
ARBA NAUJOSIOS EPOCHOS ENCIKLOPEDIJA 


„„Stačiai patikėti sunku, — bėdojo 
ponas de Kastrijė, — kalbama vien apie tuos žmones - žmones be 
padėties, be namų, gyvenančius palėpėse; tiesiog neįtikėtina . Ponui 
de Kastrije bei jo kilmingiesiems bičiuliams tai iš tiesų buvo apgailė- 
tinas faktas. 

„Kalbama“ apie išsišokėlius, kurie esamos padėties kritiką pa- 
vertė savo egzistencijos principu. Amžius manyta, jog prisilietimas 
prie Prancūzijos karaliaus pagydo nuo skrofuliozės. Ir štai ateina plik- 
šis, kuris keturiais žodžiais — „tas karalius yra magas“ — Prancūzijos 
karaliaus šventumą nužemina iki šamano lygmens. Šimtmečius bu- 
vo sekama biblinė pirmojo tėvo istorija. Ir štai kažkoks išsišokėlis 
pašaipiai priduria: krikščionių Dievas yra tėvas, kuris perdėm rūpinasi 
savo obuoliais, bet kur kas mažiau savo vaikais. Ištisus amžius tikin- 
tieji buvo guodžiami rojaus viltimi ir gąsdinami pragaro bausmėmis. 
Atimkite iš krikščionio pragaro baimę, ir jis nustos tikėjimo, kuris ta 
baime gyvas. O štai kaip nusakoma Išganytojo istorija: „Dievas įsakė 

Dievui numirti, kad numaldytų Dievo rūstybę“. Argi tie keli žodžiai 
nepasako daugiau nei šimtas ateistinių traktatų? 

„Kalbama“ apie žmones, kuriems nieko nereiškia praeitis, kurie 
savo teisių nesieja su protėvių autoritetu ir garsiu giminės vardu. 
Apie filosofus, kurie vardan proto stojo į kovą su prietarais, o vardan 
tolerancijos — su fanatizmu, kurie vardan individo laisvės priešinosi 
despotizmui ir skelbė, jog netoli diena, kai švietimas nugalės nemok- 
šiškumą ir aklą tikėjimą. Įsitikinimas, kad senasis pasaulis jau baigia 
savo dienas, buvo siejamas su kovos už naują, racionalią tikrovę pos- 
tulatu. Programa, reikalavusi filosofinės refleksijos visumą susieti su 
„žŽmogiškąja konkretybe , su žmogaus pergyvenimų, potyrių ir jaus- 
mų kasdienybe, apėmė ir kovą už vertybių savarankiškumą, atsisa- 
kant religinės jų motyvacijos, siekiant, kad būtų pripažinta, jog svar- 
biausia yra žmogus ir jo problemos, jog turi būti reabilituotas 
žemiškasis žmogaus gyvenimas. Šiuo atžvilgiu visos Švietimo doktri- 
nos (beje, neretai viena kitai prieštaraujančios) laikėsi tos pačios po- 
zicijos ir puikiai sutarė. 

Idėjinėje Švietimo polemikoje ypatingą vaidmenį suvaidino Deni 
Didro (Denis Diderot). Tai buvo žmogus, prilygęs ištisai instituci- 
jai. Jis garsėjo kaip rašytojas, daugybės pamfletų, apysakų, filosofi- 
nių ir estetinių esė autorius, stulbinęs amžininkus nežabota fan- 
tazija, sąmojingumu, gausiomis idėjomis. Jis stačiai mėgavosi darbu, 
neretai triūsė už kitus, be jokios atodairos švaistydamas savo mintis 
ir talentą. Vienus jis įkvėpdavo, pasiūlydamas kūrinių planą ir fabu- 
lą, kitiems pataisydavo tik stilių, o dar kitiems tiesiog parašydavo 
ištisus puslapius. Jo plunksnai priklauso kai kurie Ruso veikalų frag- 
mentai. Jis buvo daugelio pirmosios Helvecijaus (Helvetius) studi- 
jos idėjų autorius. Jis redagavo Holbacho traktatus, parašė paskutinį 
jo veikalo „Gamtos sistema“ skyrių, norėdamas, kad pedantiškas Hol- 
bacho kūrinys, tas „nuobodus gegutės kukavimas“, kaip jį apibūdi- 
no Diuklo (Duclos), suskambetų ir „lakštingalos trelėmis“. Jis buvo 
ir „Enciklopedijos“ iniciatorius, vienas jos autorių ir redaktorius, pa- 

skyręs jai dvidešimt gyvenimo metų. Jam pavyko apie ją sutelkti 
garsiausius ano meto intelektualus. Jis sugebėjo tūkstančius straips- 
nių sujungti į tvirtą visumą ir pajungti pagrindinei idėjai. „Encik- 
lopedija“ pateikė „bendrą žmonijos proto pastangų paveikslą“, su- 
darė „genealogin; visų mokslų ir menų medį, kuris turėjo parodyti 
įvairių mūsų pažinimo šakų kilmę ir tarpusavio sąsajas . Tačiau jos 
programa neapsiribojo išprotaujamu mokslų ir menų žodynu. Ji 
apėmė ir praktinį gyvenimą. Greta straipsnių apie juslinius įspū- 
džius, matematiką, muziką ar poeziją, joje buvo ir straipsnių iš me- 
chanikos, amatų, žemdirbystės srities. Pats Didro, rinkdamas me- 
džiagą, domėjosi tekstilės gaminiais, tyrinėjo mašinas, stebėjo 
amatininkų darbą... 

„Enciklopedija“ tapo naujosios epochos žinių sąvadu. Didro ją 
pavertė, kaip kažkas yra pasakęs, „į senąją visuomenę įvestu Trojos 
arkliu“, grėsmingu kovos su nemokšiškumu ir prietarais ginklu. Tai- 
kinga mokslų konstrukcija tapo taranu, griovusiu senąją tvarką. To- 
dėl nieko stebėtina, kad šis kūrinys susilaukė represijų ir kad visą 
laiką jį lydėjo cenzūros suvaržymai ir konservatorių bei šventeivų 
atakos. Vos pasirodžius leidimui, Didro buvo suimtas ir pasodintas į 
Venseno pilies bokštą. Tai buvo jo kovos krikštas. Su kiekvienu nau- 
ju tomu priešų įniršis augo. Kai kurie bendradarbiai pasitraukė, ta- 
čiau Didro išliko poste iki galo. 

Kęsdamas persekiojimus ir grumdamasis su likimo staigmeno- 
mis, Didro susilaukė visiškai netikėtos paramos. Jauna monarchė, po 
vyro mirties perėmusi sostą, kreipėsi į jį su pasiūlymu tęsti savo darbą 
jos šalyje. Rusijos carė Jekaterina II ištiesė filosofui pagalbos ranką, 
nepaisydama to, kad prancūzų valdžios institucijos Didro „Filosofines 
idėjas“ pasmerkė laužui, jį patį įkišo į kalėjimą ir du kartus uždraudė 
tęsti „Enciklopedijos“ leidimą. Ji pasiūlė „Enciklopediją“ baigti spaus- 
dinti Rusijoje. Už nemenką 15 tūkstančių frankų sumą nupirkusi jo 
asmeninę biblioteką, ji ne tik leido Didro naudotis ja iki gyvos galvos, 
bet ir paskyrė jį bibliotekininku su tūkstančiu frankų metinės rentos, 

sumokėdama avansą už 50 metų į priekį. Ji įkalbinėjo filosofą atvykti 
į savo dvarą. Susirašinėjo su juo, rodė draugiškumą ir pasitikėjimą, 
dalijosi savo rūpesčiais ir prašė patarimų. Rusiją ji piešė kaip šalį, ku- 
rioje daugiau laisvės nei Prancūzijoje, kuri esanti tolerancijos ir gero- 
vės valstybė, kurios valstiečiai, jei tik nori, mėgaujasi vištiena, nors 
paskutiniu metu labiau pamėgę kalakutieną... 

Jekaterina susirašinėjo ne tik su Didro. Ji uoliai stengėsi pelnyti 
„Šiaurės Semiramidės“, apsišvietusios monarchės, mokslų, muzikos 
ir literatūros mecenatės vardą. Reikia pripažinti, ji savo pasiekė. Be- 
je, valdžios nekenčiamus filosofus ji parėmė ir politiniais sumeti- 
mais: keršijo Prancūzijos valdovui už jo Rytų politiką lenkų bei tur- 
kų klausimu. 

1772 metais, kai spaudai jau buvo parengtas paskutinis „Encik- 
lopedijos“ tomas, Didro išsiruošė į Peterburgo dvarą. Ir nors buvo 
nuoširdžiai priimtas, o jo patarimai ir pamokymai pagarbiai išklau- 
somi, vadovautis filosofo idėjomis carė nebuvo nusiteikusi. Esą kaž- 
kurio pokalbio pabaigoje ji stačiai pasakiusi: „Pone Didro, su di- 
džiausiu malonumu išklausau viską, ką jums diktuoja šviesus jūsų 
protas, tačiau savo reformos planuose jūs pamirštate, kad mūsų po- 
zicijos skirtingos: jūs, pone, dirbate su popieriumi, kuris yra lygus ir 
plynas, jis atlaikys viską, o aš, vargšė imperatorė, dirbu su žmonių 
oda, o tai šiek tiek jautresnė ir subtilesnė materija“. 

Filosofines Didro pažiūras sunku yra susisteminti. Jis anaiptol 
nebuvo pedantiškų traktatų autorius, tilosofavo įspūdžių, laisvų aso- 
ciacijų metodu. Kūrybinis protas blaškosi, tai iriasi į priekį, tai atsi- 
traukia, nepaisydamas jokios tvarkos, — rašė Didro. Tuo tarpu meto- 
diškas protas, manydamas, kad viskas jau atrasta, komponuoja, tvarko. 
Metodiškumas yra didžiausia proto yda, nes, pirma, metodas ir visas 
jo aparatas protą apsunkina, jis darosi šaltas, apsiblausęs [...); antra — iš 
jo atima polekį ir laisvę; trečia — sukuria argumentacijos iliuziją; ket- 
virta, |...) niekas nėra toks nepakantus prievartavimui, išankstinėms 
pranašystėms ir saiko stokai, kaip paradoksas. 

Geriausia tvarka, — sako pagrindinis Didro dialogo „Ramo sū- 
nėnas“ veikėjas, — mano nuomone, yra ta, kurioje man tenka gyventi, 
ir tegu velniai rauna tobuliausią iš galimų pasaulį, jei manęs jame né- 
ra. Noriu verčiau būti, netgi būti įžūliu rezonteriumi, negu nebūti. 
Didro jam taip atsako: Kiekvienas mano taip, kaip jūs, tačiau leidžia 
įvykiams tekėti įprastine tvarka, nė nepastebėdamas, kad šitaip atsiža- 
da savo paties egzistencijos. Savo egzistencija žmogui neturi kelti nei 
nuostabos, nei baimės, nei noro maištauti. Jam tai — tiesioginė duo- 
tybe, kaip ir pats pasaulis, kuris yra aplink ir mus kuria, jis yra natū- 
rali mūsų aplinka ir vienintelė tėvonija. Tas pasaulis yra visuma, ir 
visumos nereikia nagrinėti genezės ar galutinių tikslų požiūriu, nes 
tai tuščias dalykas. Pasaulį reikia tyrinėti, atsižvelgiant į tai, iš kokių 
elementų jis sudarytas, kokios jų sąsajos, turint omeny jo judėjimą, 
dinamiką ir siekiant atskleisti jame viešpataujančią tvarką. Toji tvar- 
ka randasi spontaniškai ir gaivališkai, ji yra natūralios jėgų sąveikos, 
o ne kieno nors sumanymo ar kokio nors plano rezultatas. Ji susifor- 
muoja taip, kaip augant augalui formuojasi jo dalys ir diferencijuo- 
jasi organai. 

Pasaulis yra visuma. Žmogus yra tos visumos dalis. Todėl, pri- 
pažindamas savo buvimą, jis turi sykiu pripažinti pasaulį ir savo pa- 
ties dalyvavimą jame, turi įsisąmoninti, kokią vietą užima susiklos- 
čiusioje visuotinėje esamybėje. Tada jis liausis puikavęsis esąs 
pranašesnis už gamtą ir ją niekinęs. Tada jis atmes įsitikinimą, jog 
atskirai nuo kūno egzistuoja substanciali siela, atsižadės tikėjimo į 
transcendentinį Dievą. Juk žmogus yra vientisas. Jis yra gamtinė esy- 
bė, integrali apie jį esančio pasaulio dalis. O kas yra tas pasaulis, 
kokia yra jo substancija ir prigimtis? 

Visatą ištisai užpildo materija — tik materija. Visi gamtos stebi- 
niai — tai įvairūs materijos pavidalai ir modifikacijos. Kaip būtis ji 
yra sau pakankama, jos egzistavimas nereikalauja jokios išorinės prie- 
žasties. Tai yra dinaminė visuma, apimanti saviorganizacijos princi- 
pą ir vidines judėjimo prielaidas. Visi daiktai vieni kitus sąlygoja ir 


290 


DIDRO, 1713-1784 


yra tarpusavyje susiję, jie yra elementarūs bendros tvarkos dėmenys. 
Juos skiriančios ribos yra labai neapibrėžtos. Kaip tik todel vieni daik- 
tai gali tapti kitais, todėl vyksta ir rūšių kaita. 

Gamtai būdingas nuolatinis judėjimas. Absoliuti rimtis, — tei- 
ge Didro, — tai abstrakti koncepcija, gamtoje rimties nėra [...], judė- 
jimas yra tokia pat reali savybė, kaip ilgis, plotis ar gylis. Kaip be 
materijos nėra judėjimo, taip be judėjimo nėra materijos. Judėji- 
mas yra neatsiejama materijos savybė, jos egzistavimo forma, žo- 
džiu — toks pat būtinas jos atributas, kaip ir tįsumas. Todėl nedera 
klausti, kas ir kokiu būdu išjudino pasaulį. Judėjimas toks pat am- 
žinas, kaip ir materija. 

Ar tik judėjimas? Gyvybė taip pat. Ji yra akcijos ir reakcijos pa- 
sekmė, poveikių ir atoveiksmių suma. Smulkiausia gamtos dalelė, mo- 
lekulė, yra apdovanota jautrumu. Kaip judėjimą galime atskirti nuo 
materijos tik abstrahuodami, taip ir jautrumą nuo jos galime atskirti 
tik mintyse. Tiesa, kartais reikia daryti prielaidą, kad tas jautrumas 
egzistuoja tik potencialiu ir užslėptu būdu. Tai būtina ir racionali 
prielaida, nes gamta nedaro šuolių. Tokiu atveju turime pripažinti, 
kad negyvi ir gyvi kūnai gali pereiti vieni į kitus. Vadinasi, — sam- 
protavo toliau Didro, - gamtoje turi būti kažkokios galimybės, kaž- 
kokios slaptos jėgos, kurios raidos procese transformuojasi į juntan- 
čią ir gyvą tikrovę. 

Toje dinaminėje visumoje — o juk toks ir yra gamtos pasaulis — 
nėra vietos individualioms būtims, absoliučiai atsietoms nuo kitų. 
Betgi jūs, nelaimingieji filosofai, — kreipėsi Didro į metatizikus, — kal- 
bate apie individus; palikite juos ramybėje |...]. Nejaugi nepripažįstate, 
kad gamtoje viskas tarpusavyje susiję ir kad toje grandinėje nėra jokių 
pertrūkių? Ką tada turite omenyje, kalbėdami apie individualias būtis? 
Iš tikryjų egzistuoja tik viena individuali būtis — tai visuma. Toje visu- 
moje, nelyginant mašinoje, nelyginant kokiame nors gyvūne, yra dalis, 
kurią vienaip ar kitaip vadinate, tačiau tą visumos dalį vadinti indi- 

vidualia būtimi yra taip pat beprasmiška, kaip ir vadinti individualia 
būtimi paukščio sparną arba to sparno plunksną... 

Taigi Didro laikėsi prielaidos, kad tik gamta yra individuali būtis. 
Mat tik ji yra savarankiška, savų dėsnių valdoma visuma. Pavieniai 
daiktai yra tik tos visumos fragmentai, grandinės atskiros grandys. Juos 
formuoja gamta, jie pavaldūs gamtos reguliarumams, juos apibrėžia 
daugybė tarpusavio priklausomybės ryšių. Tačiau toji racionali visu- 
ma neeliminuoja įvairovės, ji ta įvairove reiškiasi. Atskiri daiktai, kad 
ir būdami pavaldūs tiems patiems dėsniams, vieni nuo kitų skiriasi, 
nes gamtos sistemoje užima skirtingą vietą. Jų egzistavimas išryškina 
gamtos įvairovę, joje viešpataujančią tvarką ir vidinę harmoniją. Ra- 
cionalus pasaulio pobūdis lemia, kad visi daiktai vieni su kitais dera. 
Taigi nereikia kurti spekuliatyvių sistemų, kurios nepaiso pasaulio įvai- 
rovės. Priešingai, kaip tik todel, kad daiktai yra bendros tvarkos dėme- 
nys, gamtos dalys, kuriomis ji reiškiasi ir kuriose ji egzistuoja, reikia 
rūpestingai stebėti ir aprašyti atskirus daiktus, juos tarpusavyje lyginti, 
gretinti, susieti vienus su kitais, o visus — su visuma. 

Didro sistemoje pasaulis nebėra pavienių ir savo ypatybėmis ne- 
kintamų būčių agregatas. Jis tapo gyvų jėgų ir procesų sankloda. 
Užtat tyrimo uždavinys yra ne tik suklasifikuoti ir aprašyti atskirus 
tų procesų etapus, bet ir pasekti jų eigą ir nustatyti, kokios stimu- 
liuojančios jėgos juose veikia. Analizė, kuri parodys tos pokyčių gran- 
dinės pereinamąsias grandis, leis atskleisti rūšių vientisumą. Ji padės 
mums suprasti, kad rūšis skiriančios ribos yra labai paslankios, o 
perėjimai laipsniški ir tolydūs. Tokiu atveju rūšių skirtumai yra re- 
dukuojami išimtinai į kiekybinius veiksnius: diferenciacijos laipsnį 
ir kūniškos substancijos organizacijos būdą. Jeigu pripažinsi, — krei- 
pėsi Didro į d Alamberą (d'Alembert), — kad gyvulys nuo tavęs skiria- 
si tik struktūriniais ypatumais, mąstysi sąžiningai ir neprieštarausi svei- 
kai nuovokai. 

Didro gamtos vizija pagrindė evoliucijos idėją ir tuo buvo reikš- 
minga ateičiai. Be to, ji apibrėžė žmogaus sampratą. Žmogus, Didro 
požiūriu, yra gamtos dalis, integralus jos fragmentas, gamta deter- 

minuoja žmogaus esmę ir daro įtaką jo troškimams, siekiams ir vil- 
tims. Šiuo požiūriu laisvė — suprantant ją kaip nepriklausomybę nuo 
pasaulio — yra tik iliuzija. Mat žmogus niekada negali pakilti virš 
gamtos tvarkos, jis visada gyvena pasaulyje, yra jo veikiamas, negali 
išvengti jo prievartos. Esu tai, kas esu, nes kitaip būti negali, — rašo 
Didro. — Pakeiskite visumą, kuriai priklausau — neišvengiamai ir ma- 
ne pakersite. Bet priduria, kad toji visuma nuolat kinta. Vadinasi, pa- 
saulis turi savo istoriją. O jeigu pasaulis turi istoriją, tai ir mes — 
žmonės, pasaulio gyventojai — ją turime. 

Atkreipkime šioje vietoje dėmesį į pasikeitusią perspektyvą. Da- 
bar filosofo samprotavimų išeities taškas yra autonomiškas indivi- 
das, kaip konkretus dorovinių veiksmų subjektas, pagrindžiantis vi- 
suotines absoliučias vertybes. Individo išsiskyrimo pagrindas, jo 
manymu, yra žmogaus biologinės organizacijos specifika. Šiuo po- 
žiūriu jis polemizavo su Helvecijumi, kuris, remdamasis Loku, lai- 
kėsi prielaidos, kad individo pažiūrų bei elgsenos formavimuisi neri- 
botą įtaką daro išorinės aplinkybės ir auklėjimas. Helvecijus buvo 
įsitikinęs, kad galima „įveikti visas pačios gamtos sukurtas kliūtis ir 
kiekvieną žmogų padaryti didžiu žmogumi“. Labai abejotina, — re- 
plikavo Didro, — jei prisiminsime, kad menkiausias smegenų pažeidi- 
mas genijų paverčia silbnapročiu. Specialios pastangos ne ką tepadės, 
jeigu Žmonių tarpusavio skirtumus lemia skirtinga jų organizmų san- 
dara. Aišku, jog tokiu atveju visos auklėtojų pastangos neišvengia- 
mai pasmerktos nesėkmei. 

Žmogų nuo gyvulių skiria reliatyvus jo tobulumas. Tiesa, atski- 
ros žmogaus juslės kai kada esti silpnesnės ir veikia ne taip tiksliai, 
kaip gyvūnų. Tačiau žmogui būdingas labai išsivystęs universalus 
gebėjimas — protas, kuris sujungia ir suderina atskirų juslių darbą ir 
kurio veikla iš esmės priklauso nuo smegenų struktūros. 

Atskiri potyriai, priklausomai nuo dirgiklio prigimties ir galios, 
sukelia mumyse pasitenkinimo arba nepasitenkinimo, malonumo ar- 
ba nemalonumo būsenas. Pirmuosius vadiname gėriu, o antruosius 

blogiu. Mūsų mąstymas ir valia priklauso nuo mūsų potyrių. Kartais 
manoma, kad žmogaus poelgiai kyla iš laisvos valios. Tačiau iš tikrųjų 
mūsų valios aktus apibrėžia mūsų troškimai. Žmogus trokšta būti lai- 
mingas, ir iš šio troškimo gimsta sprendimas atlikti vienokį ar kitokį 
veiksmą. Vadinasi, žmogaus elgesys niekada nera laisvas. Jo veiksmus 
visada determinuoja motyvai. Svarbiausias nuo žmogaus valios nepri- 
klausantis motyvas yra laimės troškimas. Šis troškimas yra fiziologiš- 
kai sąlygotas. Net ir stipriausi afektai nėra nusikalstami, ir nereikia jų 
išsižadėti. Priešingai, būti stiprių aistrų žmogumi — tai laimė, nes tik 
aistros skatina mus dideliems darbams. Tačiau protas privalo budėti ir 
sergėti kūno sužadintų afektų darną. Aistros be proto yra tarsi burlai- 
vis be vairininko, o protas be aistrų — tarsi karalius be valdinių. Jei 
kalbėsime apie laimę, gėrį ir dorą, vienas be kito jie negalimi. 

Tačiau žmogus negali pats vienas, atskirai nuo kitų pasiekti lai- 
mės. Paradoksalus dalykas: gamta yra žmogaus tėvonija, bet sykiu 
ji — pikta jėga, kelianti grėsmę jo egzistavimui. Prisitaikydamas prie 
gamtos, žmogus tuo pat metu turi pritaikyti ją savo poreikiams. Gam- 
ta užgriūva žmogų jos pačios jam duotais poreikiais ir nuolat kylančiais 
pavojais; jis turi kovoti su metų laikų negandomis, su nederliumi ir 
badu, su ligomis ir žvėrimis. Žmogaus padėtis pasaulyje neišvengia- 
mai verčia jį bendradarbiauti su kitais žmonėmis; jis turi skaitytis su 
jų gerove. Todel visa, kas žmogų atskiria nuo žmogaus, susilpnina jo 
jėgas kovojant su gamta. 

Žmogus trokšta būti laimingas, bet gyvena tarp žmonių, kurie 
taip pat šito trokšta. Niekas negali laimės pasiekti vien savo jėgomis. 
Kiekvienam reikalinga pagalba ir parama. Žmogus gali laimę pa- 
siekti, tik kai pats kitiems padeda. Kuo pavienis žmogus labiau prisi- 
deda prie kitų laimės, tuo didesnę pagalbą pats gauna. Vadinasi, žmo- 
gus turi ypatingų motyvų būti doras. Taigi greta vienintelės pareigos — 
būti laimingam — egzistuoja vienintelė dorybė — teisingumas. Ši dory- 
bė yra tikrasis socialinio bendrabūvio pamatas. Ji apibrėžia mūsų 
priedermes. Ji lemia, kad siekdami savo laimės, turime prisidėti prie 


294 


DIDRO, 1713-1784 


visuotinės laimės, o rūpindamiesi savo gerove, turime rūpintis ir ki- 
tų gerove. Dar daugiau — visuotinis geris turi būti aukščiausias mūsų 
elgesio tikslas. Mat esame visumos dalys, ir tik per ją galime realizuoti 
savo pačių troškimus ir tikslus. 

Gyvenimas visuomenėje — absoliuti žmogaus būtinybė, jo lai- 
mės ir dorovingumo sąlyga. Tačiau socialiniame pasaulyje yra tiek 
daug blogio. Blogi yra papročiai, blogi įstatymai, bloga valdžia. Ko- 
del taip yra? Kodel visuomene, kurios atsiradimas mums atvėrė tiek 
daug galimybių, tuo pat metu jas sunaikino? Didro šitaip aiškina: 
Vienišas žmogus turėjo tik vieną priešą — gamtą. Socialinis žmogus turi 
du priešus — žmogų ir gamtą. Civilizacinis veiklumas tam tikru mo- 
mentu atsigręžė prieš pačią žmoniją, sužadindamas gausybę porei- 
kių: prie tiesioginių ir natūralių reikmių prisidėjo dirbtinės ir prasi- 
manytos. Tie poreikiai žmones vienus su kitais supriešino, sukeldami 
jų tarpusavio konfliktus. Šitaip pradinį tikslą — kovoti su gamta, už- 
gožė kova su kitu žmogumi ir troškimas viešpatauti. Radosi tironija, 
priespauda, savivalė, taip pat turtai ir skurdas, kurie nepaliaujamai 
auga. Teisė, dorovė ir religija laidavo priedangą i ir paramą proce- 
sams, nulėmusiems, kad vieni žmonės pavergė kitus. Šitaip susifor- 
mavo nūdienos visuomenė... 

Žvelgdamas iš revoliucijos perspektyvos, kunigas Žorželis (Ge- 
orgel) šitaip rašė apie du pagrindinius enciklopedistus — Didro ir 
d Alamberą: „Ko siekė šie du paleistuvystės ir materializmo koritė- 
jai? Į šį klausimą atsakė įvykiai: jie troško užgesinti tikėjimo ugnį, 
nutraukti pavaldumo santykius ir duoti žmogui nevaržomą laisvę“. 

Didro buvo „Enciklopedijos“ iniciatorius ir redaktorius: šis kū- 
rinys bei filosofiniai jo eskizai nutiesė kelią Prancūzijos revoliucijos 
idėjoms. Jis taip pat buvo puikus rašytojas, jo kūriniai — pavyzdžiui, 
filosofinė apysaka „Fatalistas“ — išliko gyvi iki mūsų laikų ir skatina 
su šypsena apmąstyti žmogaus likimą. 


RUSO, 
ARBA CIVILIZACIJOS ANTINOMIJOS 


Vieną 1749 metų rudens dieną Ža- 
nas Žakas Ruso (Jean Jacgues Rousseau) išvyko į Venseną netoli Pa- 
ryžiaus, norėdamas aplankyti tenykštėje pilyje įkalintą garsųjį savo 
bičiulį Didro. Karštis buvo nepakeliamas. Saulė svilinte svilino, tarsi 
būtų norėjusi atsigriebti už artėjantį darganų metą. Pavargęs keleivis 
pasuko iš kelio ir gaiviame pavėsyje prisėdo ant žolės. Išsitraukė iš 
kišenės žurnalą „Mercure de France“ ir pradėjo jį sklaidyti. Staiga jis 
pastebėjo pranešimą, kad Dižono akademija skelbia konkursą tema 
„Ar mokslų ir menų atgimimas sukilnino papročius?“ Šis klausimas 
trenkė jį kaip Žaibas. Jo sąmonė bemaž aptemo, bet po akimirkos 
tarsi kas ją nušvietė. Visa, ką buvo pergyvenęs, patyręs ir permąstęs, 
dabar, blykstelėjus įkvėpimui, susilydė į viena ir, tarsi Minerva iš 
Jupiterio galvos, nušvito aiški ir išbaigta sistema. Teliko nuosekliai 
surašyti samprotavimo tezes, įrodančias, kad civilizacijos pažanga yra 
prieštaringas procesas, kad ji turi ir kitą — žmogui priešišką — veidą. 
O toji nuostabą kelianti mokslo, literatūros ir meno raida gėlių gir- 
landomis uždengia geležines grandines, kuriomis šie žmonės sukausty- 


296 


RUSO, 1712-1778 


ti; nuslopina juose amžinos laisvės, kuriai šie žmonės, atrodytų, yra gi- 
me, jausmą; priverčia juos myleti savo vergišką būklę ir paverčia juos 
tuo, kas vadinama civilizuotomis tautomis. Priverčia ir paverčia, de- 
moralizuodama ir sugadindama. Tokiomis aplinkybėmis gimė — kaip 
prisimena pats Ruso — jo paradoksalios idėjos.* 

Ruso traktatas laimėjo garbingą pirmąją vietą. Ženevos laikro- 
dininko sūnus, kadaise žavėjęsis graverystės menu, bastūnas ir sava- 
mokslis netikėtai gavo teisę lankytis Paryžiaus intelektualų salone. 
Jis tapo susižavėjimo, bet sykiu ir neapykantos objektu. Juk gyveno 
epochoje, kurios iškiliausi mąstytojai civilizaciją laikė aukščiausia ver- 
tybe ir buvo įsitikinę, kad proto ir švietimo pažanga yra istorijos 
variklis ir jos prasmė. Taigi nieko nuostabaus, kad pats Volteras, 
XVIII amžiaus libertinų ir laisvamanių įkvėpėjas, jam rašė: „Vargiai 
būtų įmanoma ryškesnėmis spalvomis nupiešti žmonių visuomenės 
žiaurumų [...] Niekas iki šiol neturėjo tokio talento, kad pajėgtų 
mus vėl paversti žvėrimis: skaitant Jūsų veikalą, stačiai kyla noras 
vaikščioti keturiomis“. 

Voltero laiško žodžiai įtaigojo vieną minėto kūrinio interpreta- 
vimo būdą, kuris ilgainiui paplito ir išliko iki mūsų laikų. Ruso lai- 
komas prigimtinės, pirmykštės žmogaus būklės — žmonių giminės 
kūdikystės „aukso amžiaus“ — apologetu, giriančiu žmogaus prigim- 
tį, kurios dar nesugadino demoralizuojantis kultūros ir socialinio 
gyvenimo poveikis. Jis taip pat laikomas beatodairišku civilizacijos 


* Tuo tarpu Žano Žako Ruso nemėgęs Marmontelis savo prisiminimuose rašo, kad 
Didro taip kalbėjęs: „Buvau įkalintas Vensene. Mane aplankė Ruso. Laikąs ma- 
ne — kaip pats sakė, — savuoju Aristarchu. Pasivaikščiojimo metu šnekučiuojantis 
jis užsiminė, esą Dižono akademija iškėlusi įdomią problemą ir ketinąs jos imtis 
[-..]. O kokios manai laikytis pozicijos? — paklausiau. — Atsakysiu teigiamai, — 
tarė Ruso. — Tai gerokai išmindžiotas kelias, — pasakiau, — juo pasuks visokie vi- 
dutinybės; nieko, išskyrus banalybes, nerasi; tuo tarpu laikantis priešingo požiū- 
rio, prieš filosofiją ir diskurso meną atsivertų nauja, įdomi ir vaisinga perspekty- 
va. — Tu teisus, — tarė pagalvojęs, — pasinaudosiu tavo patarimu“. 

kritiku, kuris nepripažįsta jos konstruktyvios vertės, trokšta atsikra- 
tyti iliuzijų, pabėgti nuo „apgaulingo pasaulio“ ir, slaptu širdies bal- 
su pasikliaudamas, skelbia, jog būtina grįžti į gamtos prieglobstį ir 
atgauti prarastą laimę. 

Žinoma, tai buvo ne vienintelis jo minčių interpretavimo bū- 
das. Bemaž pirmas jakobinų perversmo aktas buvo iškilmingas Ruso 
statulos perkėlimas į Panteoną (filosofo palaikų „panteonizacija“ įvyko 
kiek vėliau, žlugus Robespjerui; šitaip norėta iš jakobinų atimti jų 
patroną ir pademonstruoti, kad štai dabar revoliucija atgavo savo 
tikrąją dvasią ir grįžo prie autentiškos tradicijos). Jakobinams Ruso 
buvo žmogus, negailestingai kritikavęs ir demaskavęs senąją civiliza- 
ciją. Bet sykiu jis buvo laikomas naujosios civilizacijos tėvu: jo filo- 
sofija suformulavo naujos protingos visuomenės, paremtos laisve, 
lygybe ir brolybe, principus. Taigi jis buvo mąstytojas, žvelgęs į žmo- 
nių giminės ateitį, o ne gręžęsis į jos praeitį. 

Mūsų padėtis, pasak Ruso, yra paradoksali. Žmogaus gyveni- 
mo tikrovė yra kupina neišvengiamų prieštaravimų, jos tiesa logiš- 
kai neapibrėžiama. Antai žmogus yra geras, betgi žmonės — blogi; 
žmogus gimsta laisvas ir trokšta laisvės, tačiau gyvena vergijos pan- 
čiuose; jis aistringai trokšta laimės, tačiau jo lemtis — kančia; jis 
garbina protą, bet sykiu vadovaujasi iracionaliais motyvais ir pasi- 
duoda akliems troškimams. Kodėl taip yra? Kodel mūsų siekiai, 
troškimai ir poelgiai transtormuojasi į savo priešybes, įgaudami grės- 
mingų savybių? Štai klausimai, kurie kankina ž žmogų ir į kuriuos 
privalo atsakyti išminčius. Tai — tikrasis refleksijos apie žmogų ir 
jo pasaulį objektas. 

Ieškodamas atsakymo, Ruso savo samprotavimus grindė „pri- 
gimtinės būklės idėja, anaiptol nemanydamas, jog kada nors tai bu- 
vo reali žmogaus būklė. Ši tdėja jam buvo tik darbo hipotezė, sąmo- 
ningai pasirinktas teorinis modelis, prielaida, reikalinga tam, kad 
būtų lengviau suprasti žmogų ir jo socialinį gyvenimą bei — tai taip 
pat svarbu — įvertinti esamą tvarką. 

Laukinis žmogus gyveno nesaistomas jokių santykių su kitais 
žmonėmis. Jis buvo vienas, rūpinosi tik pats savimi. Jo gyvenimas 
buvo absoliučiai nepriklausomas nuo jokių ryšių ir nevaržomas jo- 
kių taisyklių. Vienintelis jo poelgių motyvas buvo meilė sau — savi- 
saugos instinktas, vertęs jį rūpintis savo reikmėmis ir naudotis daik- 
tų pasauliu. Žmogaus jautrumas neperžengė kasdienių troškimų 
sferos, o savimonė — fizinių gyvenimo aspektų. Tačiau tokia beribė 
nepriklausomybė galėjo tapti pražūtinga. Jeigu prigimtinė būklė bū- 
tų išlikusi, žemėje būtų gyvenę vieni nuo kitų i1zoliavęsi, vien apie 
save mąstantys žmonės; mūsų protas nebūtų galėjęs tobulėti, gyventu- 
me be jokių jausmų, mirtume nepajautę gyvenimo, o didžiausia mūsų 
laimė būtų tik tai, kad mes nesuvoktume savo skurdo; nebūtų nei gėrio 
mūsų širdyse, nei doros mūsų poelgiuose, ir niekada nepatirtume malo- 
niausio jausmo — atsidavimo dorai. 

Vadinasi, denatūralizacija, arba prigimtinio būvio įveikimas, bu- 
vo būtinas aktas, kad žmogus galėtų atsisakyti gyvuliško egzistavimo 
ir, tapęs žmonių visuomenės nariu, iš tikrųjų taptų žmogumi. Ta- 
čiau kokios buvo to perėjimo iš gamtinio būvio į civilizaciją paska- 
tos? Mūsų jėgos ir galimybės yra pritaikytos natūralioms pirminio 
būvio reikmėms. Tačiau žmogaus reikmės — dinamiškas veiksnys. 
Vienų reikmių patenkinimas spontaniškai gimdo kitas. Augantys po- 
reikiai greitai peržengė natūralias jų tenkinimo galimybes. Kad tap- 
tų pajėgesni, žmonės pradėjo naudotis įrankiais ir ėmė bendradar- 
biauti. Sitaip poreikių augimas ilgainiui nulėmė visuomenės radimąsi. 
Pereiti prie socialinės būklės skatino ir konfliktas su gamtine aplin- 
ka — susidūręs su netikėtumais, nesekmėmis, kataklizmais, individas 
neretai tapdavo bejėgis. Jo bejėgiškumą didino ir tarpusavio izoliaci- 
ja. Tik socialinis gyvenimas — kai suvienytos pastangos kompensuo- 
ja natūralius trūkumus — laidavo žmogui nepriklausomybę nuo aklų 
gamtos jėgų tironijos ir davė jam galimybę įsiviešpatauti gamtoje. 

Socialinei būklei rastis šių priežasčių pakaktų, jeigu žmogus bū- 
tų tik juslinė esybe, kurią apibrėžia kūniški poreikiai ir fizinės galios. 

Tačiau žmogus yra kažkas daugiau. Jis yra protinga, dorovinė esybė. 
Šie su žmogaus prigimtimi susiję „potencialūs gebėjimai“ kaip tik ir 
kreipia jį gyventi visuomeniškai ir aktualizuojasi priklausomai nuo 
to, kaip stiprėja socializacija. Prigimtinės būklės sąlygomis žmogus 
priklause tik pats nuo savęs. Jis tada gyveno už gėrio ir blogio, tiesos 
ir netiesos ribų. Mat dora, sąžinė ir protas nėra santykio su savimi 
matas. Savisaugos instinktas neturi dorovinės vertės ir yra indiferen- 
tiškas gėriui ir blogiui. Jis įgauna dorovinę vertę tik tada, kai indivi- 
das susisaisto su kitais žmonėmis, kai pradeda su jais bendradarbiau- 
ti arba save su jais supriešina. Žmogus, kuris niekada nieko nelygino ir 
nėra įsisgmoninęs savo santykio su pasauliu, iš tikrųjų sąmonės neturi. 
Kai žmonės pradeda įsistebėti vieni į kitus, jie tuo pačiu pamato, kad 
žmonės santykiauja ir tarp savęs, ir su daiktais, ir tuomet jie kuria ide- 
jas apie tai, kaip turėtų būti, kas yra teisingumas ir darna; Jie tampa 
jautrūs doroviniam grožiui ir sąžinės. 

Taigi mūsų žmogiškieji bruožai ir gebėjimai, kurie prigimtinės 
būklės sąlygomis egzistavo tik potencialiai, visuomenėje galėjo reali- 
ZuotIs. Žmogus tapo protinga ir dorovine esybe, prieš jį atsivėrė visas 
vertybių, idealų ir jausmų pasaulis. Civilizacijos paradoksalumą ir 
tragizmą sudaro tai, kad duodama mums didį šansą būti žmonėmis, 
ji sykiu atėmė iš mūsų žmoniškumą. Civilizacija padarė žmones do- 
rovinėmis esybėmis tarsi tam, kad jie darytų blogį. Apdovanojo juos 
sąžine, tačiau jie tapo abejingi jos balsui. Suteikė jiems tikrąją laisvės 
ir autonomijos galimybę, tačiau jie gyvena vergijoje. Tiesa, ji pagim- 
dė socialinę bendruomenę, bet sykiu pažadino egoizmą ir savanau- 
diškumą. Tiesa, ji suteikė galimybę protingai gyventi, tačiau sykiu 
lėme, kad žmogaus gyvenimas pasidarė priklausomas nuo iraciona- 
lių motyvų. Tos pačios priežastys, kurios pažadino visuomenę, tuo 
pat metu demoralizavo žmones ir padarė juos blogesnius už žvėris. 

Žmonės sukūrė visuomenę, kad galėtų geriau patenkinti savo 
reikmes ir visapusiškiau realizuoti savo esmę. Tačiau žmogaus troš- 
kimų pasaulis prasiplėtė. Prie senųjų, natūraliųjų poreikių prisidėjo 

nauji, išgalvoti, susiję su socialiniu gyvenimu. Tačiau kuo galinges- 
nis darėsi žmogus, tuo jis buvo silpnesnis, vis menkiau gebantis ten- 
kinti savo norus. Kuo daugiau naudos jis sėmėsi iš kitų žmonių pa- 
galbos, tuo uoliau stengėsi juos pajungti ir priversti dirbti savo naudai, 
nes besaikius savo reikalavimus jis galėjo įgyvendinti tik kito sąskai- 
ta. Norėdamas patenkinti savo poreikius, jis pradėjo nebesiskaityti 
su kitų žmonių reikmėmis, traktuodamas juos tik kaip priemonę 
egoistiniams tikslams pasiekti. Šitaip savisaugos instinktas — tas įgim- 
tas, doroviškai indiferentiškas meilės sau pačiam jausmas — transfor- 
mavosi į egoizmą, kuriam peno teikia panieka ir neapykanta kitiems. 
Individualių interesų prieštaringumas supriešino žmones, pagimdė 
jų tarpusavio priešiškumą. Pasirodo, kad vienų laimę ir gerovę turi 
atpirkti kitų kančios ir skurdas. Taigi radosi nelygybė, o į žmonių 
santykius įsibrovusi nuosavybė sukėlė socialinius netolygumus — vie- 
niems teko turtai, kitiems — skurdas, vieni galėjo viešpatauti, o kiti 
tapo valdiniais. Be to, paaiškėjo, kad bendra gerovė ir visuotinis in- 
teresas tėra frazės, už kurių slepiasi savanaudiškumas ir egoizmas. 
Padėtis paradoksali ne tik tuo, kad poreikiai, suburdami žmo- 
nes į visuomenę, sykiu juos tarpusavyje supriešino. Dalykas tas, jog 
kuo labiau poreikiai ir aistros žmones suskaido ir vienus su kitais 
supriešina, tuo stipriau juos sujungia — žmonės nebegali vieni be ki- 
tų gyventi. Civilizacija pagimdė tokią begalę poreikių, kad žmogus 
pats niekada nepajėgtų jų patenkinti. Todėl jis turi remtis kitais žmo- 
nėmis, tapti jų vergu, net Ir būdamas jų ponas. Socialinis ŽINOGUS, — 
sakė Ruso, — yra per silpnas, kad galėtų apsieiti be kitų, nuo savo gimi- 
mo akimirkos iki mirties jam reikia visko, ir jeigu nieko negautų iš 
kitų, jis — nesvarbu, ar būtų turtingas, ar vargšas — negaletų gyventi. 
Kas liktų iš turtuolio be samdinių ir tarnų armijos? Ko būtų 
vertas jo turtas negyvenamoje saloje? Argi tai, kad jis yra ponas, ne- 
priklauso nuo fakto, kad kažkas kitas yra jo valdinys? Pagaliau kaip 
esamos sistemos rėmuose galėtų gyventi samdinys, jeigu jis neturėtų 
galimybės dirbti ir už paslaugas gauti atlygį? Nors interesai ir tarpu- 

savio priešiškumas žmones skiria, jie vis dėlto negali gyventi vieni be 
kitų. Išoriniai visiškai anonimiški santykiai juos sujungė į vienalytę 
visumą — civilizuotą visuomenę. 

Gamtos žmogus gyveno vienas ir tik pats sau. Vadinasi, jis buvo 
vientisas. Kas kita — socialinis žmogus. Jo egzistenciją kiekvienu mo- 
mentu sąlygoja ir papildo kitų egzistencija. Jis niekada negali būti 
vienas ir niekada negali gyventi tik pats sau. Būdamas egoistas, jis 
egzistuoja naudodamasis kitais, gyvuoja kaip jų skriaudėjas. 

Į poreikius orientuota civilizacijos raida supriešina žmones vie- 
nus su kitais ir juos demoralizuoja. Dėl to žmogaus gyvenimas pra- 
randa savarankišką, autonominę prasmę. Žmogus pasidaro priklau- 
somas nuo beasmenių, jam nesuprantamų ir nepavaldžių jėgų. Jis 
tampa anoniminės minios dalele. Žmonių santykiai praranda savo 
tiesioginį pobūdį ir ima reikštis tarpininkaujant daiktams. Kitas žmo- 
gus vertinamas žvelgiant pro jo kapšo, karietos, apdaro, giminystės, 
pažinčių prizmę... Galiausiai swvisuomenėjęs žmogus, jausdamasis esąs 
tarsi pats sau svetimas, ima gyventi tik atsižvelgdamas į kitų nuomonę 
ir tik iš jų vertinimo semiasi visą, sakytume, savo egzistencijos pajautą 
[...], nuolat klausinėdamas kitų, kas jis yra, ir niekada neturėdamas 
drąsos pasiklausti savęs. Kai žmogus netenka savo individualumo ir 
pradeda gyventi tik pagal kitų požiūrį, nebėra svarbu, kas jis yra pats 
savaime, ką mąsto ir ko trokšta. Kur kas svarbiau pasidaro tai, ką 
sako kiti ir koks jis kitiems atrodo. Taigi žmonės nustoja gyvenę 
savo tikrąjį gyvenimą. Mandagumas nuolat kažko reikalauja, padoru- 
mas kažką įsako, visada daroma taip, kaip yra įprasta, 0 ne taip, kaip 
diktuoja prigimtis. Tarsi aktoriai teatre vaidiname vaidmenis, kurių 
reikalauja aplinkybės ir išorinė prievarta. Gyvename apgaulingame 
pasaulyje, netekę savo autentiškumo. Taigi civilizacija, užuot atne- 
šusi žmogui laimę, padaro jį nelaimingą. 

Laimingas aukso amžiaus gyvenimas, kurio nemąstantys pirmykš- 
čių laikų žmonės nepajautė, o velesnių laikų apsišvietę žmonės neteko, 
žmonių giminei visada buvo svetimas arba todėl, kad tuomet, kai žmo- 


302 


RUSO, 1712-1778 


nės galėjo juo džiaugtis, jie nežinojo, kas tai yra, arba todel, kad tuo- 
met, kai jau gebėjo suvokti, kas tai yra, jo neteko. O ar apskritai įma- 
noma pasiekti laimę? Ar individualūs interesai kada nors susijungs 
su bendra gerove ir pašalins nesuderinamus prieštaravimus, nelygy- 
bę ir vergiją? Ruso į šiuos klausimus atsakė teigiamai, nors ir nevie- 
nareikšmiškai. 

Pirma, savo atsakymą jis siejo su radikaliu postulatu — reikalavi- 
mu totaliai įveikti bei pašalinti civilizaciją ir grįžti į natūralųjį būvį. 
Pašalinkite tą nelaimingą pažangą, — rašė Ruso, — atimkite iš mūsų 
klaidas ir polinkius, atimkite civilizacijos produktus, ir viskas bus ge- 
rai. Taigi civilizacijai ir pažangai teko visa atsakomybė už esamą blo- 
gi. Vardan teisingos visuomenės reikia atsisakyti civilizacijos pasau- 
lio, grįžti į save ir savyje, š77džes logikoje, surasti elgesio normas ir 
autentišką, tiesioginį ryšį su kitais. Būkime paprastesni, nepasiduoki- 
me tuštybei, pasikliaukime pirmu savyje aptiktu įspūdžiu ir atsikratysi- 
me civilizacijos pažangos nulemto sugedimo. 

Tačiau —antra — pozityviame atsakyme į iškeltus klausimus esa- 
ma ir kitokio aspekto. Civilizacija yra ne tik dorovinio blogio šalti- 
nis, bet ir gėrio sąlyga. Jos dėka žmogus atsikratė gyvuliško egzistavi- 
mo ir tapo protinga dorovine esybe. Todėl civilizacijos kritika turi 
apsaugoti civilizacijos sukurtas vertybes. Dalykas tas, kad ją reikia ne 
įveikti ir pašalinti, o transformuoti ir patobulinti. Pasistenkime, — 
pabrėžė Ruso, — pačiame blogyje rasti nuo jo apsaugančią priemonę, 
vildamiesi, kad protas, kuris nuvedė žmogų blogais keliais, atves Jį ir 
prie žmoniškumo. Reikia pasitikėti protu ir, pasikliaujant jo siūly- 
mais, sukurti protingą visuomenę, kuri žmonių interesus tinkamai 
suderins ir asmeninius troškimus sujungs su bendra gerove. Tokios 
visuomenes pagrindas turi būti laisvas jos narių sutarimas (kzekvie- 
nas įsipareigoja visiems, 0 tai reiškia, kad visi įsipareigoja kiekvienam), 
kurio dėka ji taps lygių (kiekvienas prisiima analogiškus įsipareigoji- 
mus) ir laisvų (visuotinė sutartis sujungia visus, ir niekas čia negali 
viešpatauti tarp kitų) Žmonių asociacija. 

Šitaip susiformuoja savitas, nepriklausomas visuomenės gyveni- 
mas. Ji egzistuoja kaip organiška visuma, kaip būtis, iškilusi virš in- 
dividų. Visuomenės esmę sudaro jos dalių tarpusavio sąryšis — žmo- 
nių tarpusavio santykiai, kurie apibrėžia atskirų individų padėtį 
visumos struktūroje ir išreiškia jų troškimus bei viltis. Ir socialinio 
gėrio suvokimas, ir veikla jo labui čia reiškiasi spontaniškai. Atskiri 
individai susijungia į bendruomenę ne skatinami asmeninių motyvų 
ar siekdami greitos naudos, o doros, proto ir bendro pilietiškumo 
vardan. Taigi jų ryšys ir solidarumas kyla iš bendruomeniškumo. 
Veikdamas bendruomenės labui, pilietis ne tik neatsižada savęs, bet 
tuo išreiškia savo paties esmę ir savo žmogiškumą. 

Šitaip suprantamoje bendruomenėje išnyksta ir tiesioginė vieno 
žmogaus priklausomybė nuo kito. Žmonių tarpusavio priklausomy- 
bė dabar reiškiasi tarpininkaujant įstatymui, kuris yra vienodai įpa- 
reigojantis kiekvieno individo atžvilgiu. O kas yra įstatymas? Jis yra 
visuotinės valios išraiška*. Jo šaltinis yra kiekvieno atskiro individo, 
kaip protingos, asmeniškumui nepasidavusios esybes, valia. Del to 
įstatymui paklūstantis individas iš esmės paklūsta pats sau ir savo 


* Ruso veikale „visuotinė valia“ suprantama dvejopai. Pirma — ji yra individualių nuo- 
monių bendras rodiklis, kitaip tariant, ji pažymi daugumos valią, kurią parodo vi- 
suotinis balsavimas; ši samprata išaukštino tiesioginės demokratijos principus (jais 
rėmėsi graikų polis, šveicarų kantonas). Antra — ji tapatinama su proto balsu, kuris 
yra būdingas kiekvienam žmogui (nors paprastai jį užgožia empirija) ir kuris apibrė- 
žia, ko žmogus privalo reikalauti iš savęs ir ko jis turi teisę tikėtis iš kitų. Šiuo, ant- 
ruoju, dominuojančiu požiūriu, visuotinė valia nėra tapati atskirų individų norų 
sumai. Neretai jos vardu būtina stoti prieš kasdienes nuomones, elgtis priešingai 
paplitusiems įsitikinimams, mat žmonės, kuriems stinga savimonės, linkę pasiduoti 
juslių spaudimui, vadovautis iracionaliais motyvais — užtat jie suklysta. Dėl to vals- 
tybė, kuri sergsti visuotinę valią, turi teisę ir priedermę stoti prieš daugumą, jeigu ši 
nesivadovauja proto argumentais. Iš čia kilo garsusis Ženevos mąstytojo postulatas: 
Reikia žmones priversti būti laisvus. Ši visuotinės valios samprata turėjo esminės įta- 
kos Kantui, ypač jo kategorinio imperatyvo teorijai bei tikslų valstybės koncepcijai. 
Politines išvadas iš šio principo padarė jakobinai, įvedę diktatūrą. 

protui. Kiek jis yra racionalus, tiek jis yra laisvas. Jo laisvė formuojasi 
ne šalia teisinės valstybės tvarkos, o jos rėmuose. Jeigu žmogus būtų 
tik protinga esybė, jo troškimai visada būtų tapatūs kitų troškimams, 
o jo egzistencija kiekvienu momentu būtų socialinė egzistencija. Ta- 
čiau žmogus yra ne tik protinga esybė. Jo prigimtis yra dvilype. Vie- 
na jo dalis sužadina teisingumo ir gėrio meilę, įtraukia į intelekto pa- 
sauli |...], o kita tempia žemyn, skatina uždarumą, vergavimą juslėms 
ir aistroms. 

Žmogaus prigimties dvilypumas yra jo vidinio konflikto, netgi 
dramatiško susidvejinimo šaltinis. Kaip racionali esybė, žmogus yra 
pilietis ir vadovaujasi visuotiniais principais. Kaip juslinė, geismams 
pasiduodanti esybė, jis yra privatus asmuo, kuris siekia, kad jo egzis- 
tencija nepriklausytų nuo visuomenės ir kuris, iškeldamas savąjį in- 
teresą aukščiau visuotinio gėrio, vadovaujasi tik asmeniniais moty- 
vais. Civilizacijos blogis kaip tik ir reiškiasi tuo, kad, apeliuodama į 
žmogiškąsias aistras, civilizacija sudaro sąlygas nevaržomam savanau- 
diškumui ir individualumui. Tuo tarpu socialinės sutarties valsty- 
bė — kitaip nei civilizacija, kuri visuotinės vertybes pajungia indivi- 
dualiems interesams — pirmenybę teikia proto argumentams ir 
visuotiniams tikslams. Iš šios perspektyvos ji kontroliuoja žmonių 
veiksmus, sergedama, kad tie veiksmai nedezorganizuotų glaudaus 
kolektyvinio gyvenimo ir nepažeistų nė vieno jos nario laisvės, kad 
prisidėtų prie visuotinės gerovės, būtų proto padiktuoti ir protingai 
vykdomi. 

Ruso pasaulėvaizdis, pasak Bronislavo Bačko, „buvo, jei taip ga- 
lima pasakyti, istoriškai pavykęs, ar kalbėtume apie jo tiesiogines 
įtakas, ar apie inspiracinę funkciją [...] Žano Žako vizija — sudėtinga 
ir kupina neapibrėžtumo, giliai apmąstyta ir emociškai nuspalvin- 
ta — iškėlė ir sprendė klausimus, kurie, kaip paaiškėjo, buvo patys 
svarbiausi visai humanistinės minties epochai 

Jo doktrinoje reiškėsi plebėjiškas paprasto žmogaus protestas. 
Esamos padėties apologetams jis parode, kad jų pasaulis — tai pa- 

prastų žmonių nelaimių ir kančių pasaulis, iš kurio galutinai išguita 
laisvė, teisingumas ir sąžinė. Civilizacijos apologetų požiūriui jis prieš- 
priešino skausmingą istorijoje egzistuojančio žmogaus padėties su- 
vokimą, apnuogino vidujai prieštaringą pažangos ritmą. Atmesda- 
mas esamą ancien regime visuomenę, jis troško žmones įtikinti, kad 
jų socialinis gyvenimas gali būti valdomas. Ruso jiems parodė, kad 
kolektyvinio gyvenimo organizacija gali būti protinga, tokia, kurioje 
laisve, lygybė ir visuotinė gerovė bus nebe tušti žodžiai, o kasdienė 
tikrovė. Taigi Ruso idėjos nesietinos su troškimu grįžti į mitinę pri- 
gimtinės būklės šalį. Priešingai, jis siekė, kad žmogus, savo gyveni- 
mo atskaitos tašku laikydamas protą, kurtų naują, racionalų, jo žmo- 
eiškumo vertą pasaulį. 


KANTAS: 
MINTIES PASAULIS IR VEIKLOS PASAULIS 


Karaliaučiaus gyventojai pagal jo 
pasivaikščiojimų laiką galėdavo pasitikslinti laikrodžius. Smulkaus su- 
dėjimo filosofo figūra pasirodydavo visada tą pačią minutę toje pačio- 
je vietoje — jis niekada neišsukdavo iš kartą pasirinkto kelio. Sakoma, 
jog nebuvo matęs net jūros, plytėjusios netoli gimtojo miesto. 

Ne tik pasivaikščiojimai, bet ir visas jo gyvenimas buvo pedan- 
tiškai tvarkingas. Jis visada keldavosi penktą valandą ir sėsdavo prie 
darbo. Septintą vykdavo į universitetą ir devintą, po paskaitų, grįž- 
davo. Pirmą valandą pietaudavo, valandą skirdavo pasivaikščiojimui, 
grįžęs skaitydavo, mąstydavo ir nustatytu laiku — lygiai dešimtą — 
guldavosi. Taip atrodė visas jo gyvenimas, kurį susiejo su Karaliau- 
čiaus universitetu. Čia profesoriavo keturiasdešimt metų, nesusigun- 
dęs kitais, net ir daugiau žadančiais, pasiūlymais. 

Asketiškumu dvelkė ne tik Imanuelio Kanto (Immanuel Kant) 
gyvenimas, bet ir kūryba: rašė paprastu, griežtu, tarpais net, saky- 
tume, monotonišku stiliumi; dėstymo ritmas pedantiškas ir mo- 
kykliškai įtaigus. Jis sąmoningai atsiribojo nuo tuo metu filosofijo- 

je madingo literatūrinio tono. Pateikdamas savo mintis, labiau rū- 
pinosi tikslumu ir logika, nei stiliaus patrauklumu ir kalbos gro- 
žiu; kruopščiai dėliojo ilgus, sudėtingus periodus, kurie ne vieną 
skaitytoją įvarė į neviltį. 

Kanto biografija iš tiesų nebuvo labai įdomi, užtat jo veikalais 
filosofijos istorikai žavisi. Mat juose susikerta mūsų kultūros raidos 
keliai, baigiasi Švietimo epocha ir gimsta nauja intelektinė formacija. 

Po Kanto filosofija jau yra kitokia, nei buvo iki Kanto. Jo siste- 
ma įdiegė ir plačiai paskleidė naują filosofinių problemų kėlimo bū- 
dą ir naujai į jas atsake. Lojalus Prūsijos valdinys, įsitikinęs, jog žmo- 
gui, kuriam brangus savas kailis, galima tik patarti savęs nestatyti į 
pavojų, filosofas, apie save kalbėjęs, esą neretai jį apninka mintys, ku- 
rių išsakyti jis niekada neišdrįstų, filosofijos srityje suformulavo iš tie- 
sų revoliucingus teiginius. 

Kanto sistema — tai ambicingas plačios sintezės bandymas. Ji 
buvo nukreipta prieš fz/osofijos kiklopus, kuriuos taip pravardžiavo ne 
del to, kad buvo stiprūs, o del to, kad buvo vienaakiai. Vienpusiš- 
kam požiūriui į žmogų ir pasaulį jis priešpriešino visapusišką, žmo- 
giškosios tikrovės visumą aprėpiantį požiūrį. Kantas, kuris pradėjo 
filosofuoti stipriai veikiamas Leibnico tradicijos ir kurį 7š dogmatinio 
sapno pažadino Hiūmo kriticizmas, stengėsi abi šias skirtingas pozi- 
cijas sujungti ir tarpusavyje suderinti. Tačiau kiekvienas pasaulėvaiz- 
dis, sudarydamas rišlią visumą, o ne eklektišką įvairių skirtingos kil- 
mės požiūrių sankaupą, reikalauja vientisos teorinės perspektyvos, 
apibrėžto matymo kampo, kuriam logiškai pajungiamos visos siste- 
mos tezės. Kantui atramine sistema tapo žmogaus — empirinės esy- 
bės, kuri yra sykiu ir juslinė, ir daiktas pats sau — koncepcija. Būtent 
tai turedamas galvoje, jis suformulavo savo garsiuosius žodžius: virš 
manęs — dangus žvaigždėtas, dorovės dėsnis — manyje. 

Žmogus, virš kurio — dangus, yra mikroskopinė visa apiman- 
čios sistemos dalelė, priklausanti nuo gamtos visuotinės tvarkos ir 
jos būtinumų; kaip dorovės dėsnio subjektas, jis yra vidujai laisva 

esybė, nepavaldi jokiai išorinei determinacijai. Jis pavaldus vidi- 
niam dėsniui, o būdamas pavaldus dėsniui, jis yra ištikimas pats 
sau. Tokia žmogaus, jo dvilypės egzistencijos vizija turėjo sudaryti 
galimybę suprasti žmogaus gyvenimą, nustatyti minties ir veiklos, 
mokslo, tikėjimo ir doros, grynojo proto ir praktinio proto sferų 
tarpusavio santykį. 

Pirmiausia aptarkime, kaip Kantas suprato pažinimą, jo mecha- 
nizmą, ribas ir vertę; tai jis išdėstė savo „Grynojo proto kritikoje“. 
Iki šiol, pasak Kanto, manyta, kad pažinimas turi derintis prie kaž- 
kokio išorinio, objektyvaus daikto. Protui buvo priskiriamas pasy- 
vus vaidmuo. Manyta, jog protas — tai tarsi nejudamas veidrodis, o 
aktyvus esąs tik daiktas, kuris veikia veidrodžio paviršių ir jame atsi- 
spindi. Tačiau toks požiūris nepaaiškino tikrosios pažinimo eigos ir 
negalėjo išvengti prieštaravimų. Pažinimas iš tiesų yra aktyvus, o ne 
pasyvus procesas. Protas neapsiriboja faktų, kaip duotybių, įsimini- 
mu. Jis stengiasi tuos faktus sujungti į rišlią visumą, juos interpre- 
tuoti ir suprasti. Būtent todėl pažinimo procesas — tai savos pasaulio 
vizijos konstravimo ir kūrimo procesas. Subjekto aktyvumas — tai ne 
objekto priešybė, o jo sąlyga. Be subjekto aktyvumo žmogiškasis pa- 
žinimas būtų neįmanomas. Ši tradicijos atžvilgiu atvirkščia pažini- 
mo interpretacijos perspektyva, Kanto žodžiais, turėjo filosofijoje at- 
likti vaidmenį, analogišką tam, kurį astronomijoje suvaidino 
Koperniko sistema. 

Beje, nereikėtų manyti, kad tas kopernikiškasis perversmas filoso- 
fijoje paprasčiausiai reiškė, jog Kantas, pripažindamas tradiciškai fi- 
losofijoje gyvavusią pažinimo subjekto ir objekto priešpriešą, tik ap- 
vertė jų tarpusavio santykį, taigi tezę, kad subjektas turi derintis prie 
objekto, pakeitė antiteze — kad objektas turi derintis prie subjekto, 
nes jis yra subjekto kūrinys. Kantas stengėsi pašalinti pačią objekto ir 
subjekto priešpriešą, patį daikto ir sąmonės, pažįstančiojo ir pažįsta- 
mojo, pažinimo ir būties sudvejinimą. Principinis jų vieningumas, 
Kanto požiūriu, glūdi platesnės visumos rėmuose, teritorijoje, kurią 

jis vadino galimos patirties sfera, sudarančia daiktiškumo ir subjekty- 
vumo sintezę. 

Reikia pabrėžti: Kanto subjektas tam tikra prasme tebėra pasy- 
vi, pasaulį asimiliuojanti būtis. Jo recepcijos sferą apibrėžia tai, kas 
jam „suteikia impulsą“, kam būdingas „akivaizdumas“, kitaip tariant, 
guslinių potyrių materija. Subjektas neegzistuoja be santykio su tam 
tikru fakuiškumu, su duotybe, kuri yra iš esmės kitokia nei jis pats. 
Kita vertus, subjektas yra veikli būtis, apibrėžta tam tikros objekty- 
vios, vidinės struktūros, kurią Kantas pavadino transcendentaline sq- 
mone ir kurią sudaro apriorinės (išankstinės) juslinés formos ir aprio- 
rinės intelekto kategorijos. Šios vidinės sub jekto struktūros dėka juslinių 
potyrių materija įgauna formą, yra asimiliuojama, įprasminama ir 
įtraukiama į skaidrią dėsnių vienovę. 

Išskirdami bei atskirai aiškindami juslinių potyrių materiją ir 
apriorines subjekto galias, turime reikalo su tam tikromis abstrakci- 
jomis. Iš tikrųjų toji materija anapus suvokimo ribų mums neegzis- 
tuoja. Lygiai taip pat ir minėtosios formos nėra juslinės medžiagos 
atžvilgiu pirminės, jos nėra kokie nors vidiniai tos medžiagos rėmai. 
Priešingai, jos egzistuoja tik stebėjimo ir supratimo aktuose. Taigi 
pažinimas yra šių abiejų komponentų, kurie negali reikštis atskirai, 
sinteze: stebejimas be sąvokų yra aklas, sąvokos be stebėjimo tuščios. 
Intelektas negeba matyti, o juslės — mąstyti, todėl pažinimo sąlyga 
yra jų sąsaja. Tokio susijungimo raiška, Kanto žodžiais, yra transcen- 
dentalinė apercepcija. 

Tačiau kyla klausimas, kaip pažinimo procesas susijęs su paties 
objekto konstravimo procesu? Refleksijos išeities taškas yra objekty- 
vi substancija — juslinių potyrių materija. Tačiau toji substancija yra 
absoliučiai chaotiška, netvarkinga. Tiesa, ji lemia pažinimo galimy- 
bę, tačiau dar nėra jo tikrovė. Pažinimo procese mes tą beformę ma- 
teriją tam tikru būdu suformuojame, suteikiame jai tam tikrą formą. 
Atskiri elementai yra sujungiami, nelyginant dėlionėse, į vientisą fi- 
gūrą. Jungimo būdas priklauso nuo subjektyvių mūsų ypatumų, o 

ne nuo taisyklių, primestų iš išorės. Kiekvienas žmogus reiškinius 
mato ir suvokia savitu būdu, apibrėžiančiu jo pažintinę perspektyvą, 
atrankos ir asociacijų kryptį. Visi potyriai yra lokalizuojami laike ir 
erdvėje. Tačiau laikas ir erdvė yra tik mūsų juslumo formos, subjekty- 
vūs stebėjimo būdai. Tai — apriorinės formos, nes jos nėra kilusios iš 
patirties ar įgytos tarpininkaujant juslėms. Tiesa, visus įspūdžius pa- 
tiriame laike ir erdvėje, tačiau nei laikas, nei erdvė patys savaime 
nėra mūsų įspūdžių objektai. Mes galime iš savo juslinių potyrių 
pašalinti visus empirinius elementus, tačiau, nepaisant to, mumyse 
liks gryni erdvės ir laiko vaizdiniai. Vadinasi, šios formos yra neatsie- 
jamai susijusios su pačiu pažįstančiuoju subjektu, tai jo vidinė ypa- 
tybe, o ne išorinio pasaulio įspaudas. 

Nors juslumo tormos kyla ne iš patirties, tačiau prie patirties jos 
pritampa. Jų dėka yra sutvarkomi stebiniai. Chaotiška ir beformė 
juslinių potyrių materija tampa tam tikra tvarka organizuota struk- 
tūra, pavieniai potyriai išsirikiuoja vienas greta kito erdvėje ir vienas 
po kito laike. 

Prielaidą, kad erdvės ir laiko formos yra apriorinės žmogiškojo 
stebėjimo formos, Kantas pasitelkė, aiškindamas matematiką. Si prie- 
laida pagrindė atsakymą į klausimą, kokiu būdu yra galima matema- 
tika kaip mokslas, susidedantis iš sintetinių apriorinių sprendinių, 
t. y. tokių sprendinių, kurie — nors nėra kilę iš patirties — praplečia ir 
konstituoja naują pažinimą; mat sakinio predikatas išreiškia turinį, 
kurio nėra subjekte. Taigi marematikos, kaip apriorinio mokslo, ga- 
limybę lemia faktas, kad jos objektas yra stebėjimo formos. Geomet- 
rijos pagrindą sudaro grynasis erdvės vaizdinys, o aritmetikos — gry- 
nasis laiko vaizdinys. 

Stebėjimo formos paaiškina pirmąjį pažinimo objekto konstra- 
vimo etapą. Atskiri elementai yra suvokiami per laiko ir erdvės san- 
tykių prizmę. Tačiau to negana. Intelektas stengiasi suprasti objektą 
kaip vientisą daiktą, o ne kaip paprastą atskirų dėmenų agregatą. 
Vientisumą pasauliui — arba laike ir erdvėje surikiuotiems vaizdi- 

niams — suteikia pats intelektas, pasitelkdamas savo kategorijas*. Ir 
šiuo atveju pabrėžiama: intelekto kategorijos kyla ne iš patirties, jos 
nera apibendrinta empirinio stebėjimo raiška. Jos yra apriorinė, nuo 
patirties nepriklausoma duotybė. Dar daugiau — jos yra ne tik patir- 
ties atžvilgiu pirminės, bet ir ją lemiančios. Tik grynosios sąvokos, 
intelekto kategorijos, daro galimą jungimo aktą — todėl objektas yra 
suvokiamas kaip vientisas. Atskiri elementai čia išrikiuojami ne tik 
vienas greta kito ir vienas po kito, bet ir juos siejančio santykio — 
pavyzdžiui, priežasties ir pasekmės ryšio — rėmuose. Priežastingumas 
yra tik apriorinė intelekto kategorija, kurią projektuojame į mus su- 
pančius reiškinius — šitaip suformuotus, mes juos galime suprasti. 

Mes patys suteikiame tvarką ir reguliarumą reiškiniams, kuriuos 
vadiname gamta, — rašė Kantas, — ir jeigu mes, arba mūsų intelekto 
prigimtis, pirma tos tvarkos nebūtų įvedusi, mes reiškiniuose jos neras- 
tume. Vadinasi, jungimo aktas, kurio metu objektas galiausiai susi- 
formuoja, yra subjekto aktyvumo rezultatas, jo pažintinių pastangų 
produktas. 

Kanto pažinimo teorija buvo ir to meto tradicijos tąsa, ir jos 
įveikimas. Pritardamas racionalistinei mąstysenai, kurios pradinin- 
kai buvo Dekartas ir Leibnicas, Kantas laikėsi požiūrio, jog ne visas 
pažinimas kyla iš patirties — pažinimas gali būti ir apriorinis. Tuo 
pat metu jo teorija, tęsdama Loko ir Hiūmo empirizmo tradiciją, 
reikalavo visą pažinimą apriboti galimos patirties sfera — mat joje 
laikomasi prielaidos, kad intelekto kategorijos ir stebėjimo formos 
turi vertę tik juslinių potyrių materijos atžvilgiu. Taigi empirizmo ir 
racionalizmo čia atsisakoma, siekiant jų sintezės. 

Juslinių potyrių materija, apriorinės stebėjimo formos ir inte- 
lekto kategorijos sudaro tikrąjį mokslinio pažinimo lauką. Tačiau 


* Analogiškai stebėjimo formoms, kurios paaiškina matematikos, kaip apriorinio 
mokslo, galimybę, intelekto kategorijos paaiškina «grynosios gamtotyros», t. y. 
mokslo, susidedančio iš sintetinių apriorinių sprendinių) galimybę. 

mokslas neapima žmogaus gyvenimo visumos, todel proto jis neten- 
kina. Trokšdamas išeiti už reiškinių sferos, protas imasi kurti meta- 
fiziką. Kita vertus, mokslas teikia tik dalinį ir ribotą pažinimą, lie- 
čianų atskirus tikrovės fragmentus ir išreiškiant sąlyginės tiesas. 
Pilnatvės ir sintetinio vientisumo ilgesys skatina protą pakilti aukš- 
čiau, siekti absoliučios pažinimo visumos. Šį tikslą jis bando įgyven- 
dinti, pasitelkdamas savo idėjas — grynąsias proto kategorijas. Tos ka- 
tegorijos nera kilusios iš patirties, maža to — jos patirčiai nereikalingos, 
ir kiekvienas mėginimas taikyti jas patirties sferoje sukelia neišven- 
giamus prieštaravimus, kurie lemia, kad protas atsiduria kryžkelėje, 
pakliūva į padėtų be išeities. 

Taigi patirčiai tos kategorijos nereikalingos. Kitaip nei aprio- 
rinės stebėjimo formos bei intelekto kategorijos, kurios formuoja 
ir tam tikru būdu apdoroja juslinės patirties medžiagą, grynojo proto 
idėjos gali turėti išimtinai tik reguliacinę naudą. Jos nurodo tikslą, 
kurio turi siekti pažinimas, ir sykiu nubrėžia neperžengiamas jo 
ribas. Taigi jų vertė yra inspiruojančio pobūdžio: jos išjudina min- 
tį ir tuo pat metu neleidžia manyti, kad gauti pažinimo rezultatai 
yra galutiniai. 

Absoliuto siekiantis protas sukuria tris pagrindines idėjas: sielos 
(t. y. vidinės patirties visumos), visatos (t. y. išorinės patirties visu- 
mos) ir Dievo (apskritai visos patirties). Tačiau mokslas negali pa- 
grįsti nė vienos šių idėjų, moksliniam pažinimui jos nereikalingos. 
Juk negalime moksliškai teigti, kad egzistuoja substanciali siela. Pa- 
vieniai psichiniai aktai ir pajautos mums yra vienintelė patirties duo- 
tybe. Prielaida, kad jų pagrindas yra kažkokia substancija, nieko iš 
esmės nepaaiškina, ji paremta logine klaida, neleistinai — t. y. ne pa- 
tirties sferoje, kaip derėtų, o už jos ribų — taikant proto kategoriją. 

Šitaip iš mokslo sferos buvo pašalinta „racionalioji psichologi- 
ja“ — spekuliatyvus mokslas apie nemirtingą sielą, kuris yra esminis 
teologinės mąstysenos dėmuo. To paties likimo susilaukė ir Dievo 
idėja, kartu su ja — ir „racionalioji teologija“. Dievo idėjos — įrodinė- 

jo Kantas — apskritai neįmanoma moksliškai pagrįsti. Todėl ir visi 
ligtoliniai mėginimai turėjo baigtis nesėkme: iš istorijos žinomi Die- 
vo buvimo įrodymai yra tik pseudoįrodymai, pavyzdžiui, šv. Tomo 
argumentacija, kurioje neleistinai — t. y. peržengiant deramus rėmus, 
arba galimos patirties sferą, — taikoma priežastingumo kategorija. 

Sielos ir Dievo idėjos, išeidamos už patirties, peržengia ir moks- 
lo ribas. Jas peržengia ir tradicinė filosofinio domėjimosi sritis — „ra- 
cionalioji kosmologija“, kuriai rūpi paaiškinti visatos prigimtį. Gvil- 
dendamas šią problemą, protas susiduria su neišvengiamais 
prieštaravimai, antinomijomis. Jis negali apsispręsti, nes abu vienas 
kitam prieštaraujantys teiginiai jam yra vienodai priimtini. Ar pa- 
saulis turi pradžią laike ir erdvėje, ar jis yra amžinas ir begalinis? Ar 
jo struktūriniai dėmenys yra paprasti, ar veikiau sudėtingi? Ar jame 
esama laisvės, ar viskas determinuota ir griežtai dėsninga? Ar jo pri- 
gimtis sietina su kokios nors būtinos esybės (Dievo) buvimu, ar ji 
paaiškinama ir be tokios prielaidos? Štai teiginiai, iš kurių protas turi 
rinktis. Visi jie yra vienodai pagrįsti, tiksliau — jų pagrįstumas vieno- 
dai nepakankamas. Vadinasi, tezė yra tiek pat priimtina, kaip ir an- 
titezė. Jeigu kiekvienam teiginiui galima priešpriešinti jam priešta- 
raujantį, tačiau vienodai pagrįstą požiūrį, protas negali išvengti 
susidvejinimo ir vidinės sumaišties. 

Šitaip iš mokslo sferos buvo galutinai pašalinta metafizinė pro- 
blematika. Išvaduodamas mokslą nuo metafizinių spekuliacijų, Kan- 
tas pabrėžė dialektinę jų prasmę ir nepripažino mokslinės jų vertės. 
Metafizika nėra ir negali būti mokslas. Ji nepadeda mums pozity- 
viais pamokymais ir nesukuria naujų žinių. Ji gali remtis tik protin- 
gu tikėjimu. Tačiau tas tikėjimas žmogui yra būtinas. Jeigu mes bū- 
tume vien tik pažįstančios esybės, o mūsų egzistencija išsitektų 
fenomenų pasaulyje, tai mokslo ribos būtų ir žmogaus gyvenimo 
ribos, ir mums nereikėtų jų peržengti. Tačiau žmogus yra ne tik pa- 
žįstanti esybė. Jis taip pat yra veikli ir dorovinė esybe. Kaip dorovinė 

esybė, jis neišvengiamai turi išeiti už mokslo sferos. Mokslas negali 
atsakyti į klausimus, kokia yra pasaulio prigimtis, ar yra Dievas, ar 
siela yra nemirtinga. Tačiau atsakymai į šiuos klausimus yra būtini 
dorovinei individo pozicijai susiformuoti. Turime elgtis taip, tarsi 
pasaulis būtų toks, o ne kitoks, turime laikytis prielaidos, kad žmo- 
gus yra laisvas. Metafizika kaip tik ir reikalinga tam, kad rastysi erdve 
dorovinėms idėjoms ir kad praktiniai principai taptų visuotiniai. Ta- 
čiau pažymėtina, kad savo problemas ji kelia ir sprendžia ne teorinė- 
je, o praktinėje plotmėje. Nors ji negalima kaip mokslas, tačiau gali- 
ma kaip tikėjimas. Šitaip mokslo, arba teorinio proto, sfera pasipildė 
dorovės ir veiklos, arba praktinio proto, stera, o žmogaus gyvenimas 
pasirodė apimąs dvi skirtingas plotmes: pažinimo ir doros, mokslo ir 
tikėjimo. Atsakymą į klausimą, ką galiu žinoti (kuris sudaro mokslo 
sritį ir kuriam skirta „Grynojo proto kritika“), pratęsia atsakymas į 
kitą klausimą — ką privalau daryti (kuris išdėstytas „Praktinio proto 
kritikoje“, gvildenančioje dorovę ir jos pagrindą, arba laisvę). 

Taigi klausimas, ar pasaulyje esama laisvės, ar jame viešpatauja 
būtinumas, buvo išspręstas naujai. Abu teiginiai buvo pripažinti esą 
teisingi. Mokslo ribose išsitenkantis — kitaip tariant, reiškinių (feno- 
menų) — pasaulis yra pavaldus pastoviems dėsniams, jį apibrėžia prie- 
žastingumo kategorija. Dorovės ir veiklos — kitaip tariant, daiktų pa- 
čių savaime (noumenųy) — pasaulis jokioms išorinėms determinacijoms 
nepasiduoda, jį charakterizuoja absoliuti laisvė, kuri yra būtinas do- 
rovės pagrindas. Nelaisva esybė negali būti dorovinio vertinimo ob- 
jektas, jos elgesys neturi etinės vertės. Mat dorovė reikalauja sponta- 
niško veiksmo ir savarankiško pasirinkimo. Tiesa, protas negali 
moksliškai įrodyti, kad esame laisvi, bet gyvenime turime elgtis taip, 
tarsi tai būtų įrodyta. Laisvė yra ne mokslo tiesa, o būtinas praktinio 
proto postulatas. 

Dorovės filosofijos prielaida yra laisvė, o jos analizės objektas 
yra laisvę valdantys dėsniai. Tie dėsniai nėra kilę iš patirties, jie nėra 

apibendrinta atskirų individų empirinių poelgių raiška. Tai — aprio- 
riniai dėsniai, susiję su žmogaus, kaip protingos esybės, prigimtimi. 
Iš čia kyla visuotinė ir būtina, visus žmones įpareigojanti jų reikšmė. 
Tik tų principų požiūriu veiksmus galime kvalifikuoti kaip gerus 
arba blogus. Vadinasi, dorovės dėsniai žmogaus veiksmų atžvilgiu 
yra ne tik pirmesni, bet ir jiems pritaikomi, taigi ir leidžiantys juos 
vertinti. 

Dorovės dėsniai nėra primesti iš išorės, jie glūdi žmoguje. Tuo 
pagrįsta mūsų dorovinė autonomija. Niekas negali individui primesti 
savo valios ir reikalauti, kad ji būtų įvykdyta. Beprasmiška taip par 
klausti, kokiu pagrindu kažkas egzistuoja, turint omeny, kad tasai pa- 
grindas to kažko atžvilgiu — išorinis. Jeigu kalbame apie žmogų kaip 
dorovinę esybę, — pabrėžė Kantas, — nebedera klausti, kodel jis egzistuoja. 
Pats jo egzistavimas apima aukščiausią tikslą. Tasai tikslas — realizuoti 
dorovės dėsnį. Individas, gerbdamas dorovės dėsnį, patvirtina savo tau- 
rumą, savo vertę, savo autonomiją, žodžiu — savo žmogiškumą. 

Centrinė Kanto etinės sistemos kategorija yra „geros valios są- 
voka. Toji valia — noras daryti gera, ji yra pati sau tikslas, o ne prie- 
monė kokiam nors kitam, pageidaujamą rezultatą žadančiam tikslui 
pasiekti. Veiksmas yra iš tikro doras tik tada, kai jis atitinka gerą 
valią, kai nėra suinteresuotas, kitaip tariant, kai jis atliekamas ne sie- 
kiant naudos, malonumo ar asmeninės gerovės. Vadinasi, tikrai etiš- 
ka pozicija reikalauja priešintis empiriniams polinkiams. Ji turi ati- 
tikti teisę, tačiau teisėtumas dar nėra moralumas. Kad veiksmas būtų 
doras, jis turi būti atliktas vardan dorovės dėsnio, o ne dėl kokių 
nors kitų motyvų. Tiesa, altruistas, padėdamas artimui, elgiasi pagal 
dorovės dėsnį, tačiau jis turi ir asmeninių paskatų. Jo veiksmai nėra 
visiškai nesuinteresuoti, taigi jie nėra grynai dorovingi. Juslinių mo- 
tyvų ir asmeninių troškimų jis nėra įveikęs, o jiems pasiduoda. 

Žmogaus valia atsiduria kryžkelėje. Ją veikia empirinės paska- 
tos, kita vertus — dorovinės priedermės suvokimas. Žmogaus, kaip 

juslinės esybės, egzistencija yra biologinė, jį valdo geismai; sykiu jis, 
kaip protinga ir laisva esybė, yra pavaldus savo protingosios prigim- 
ties dėsniams. Tai sukelia dramatišką konfliktą. Vardan žmogišku- 
mo privalome savo gyvenimą be išlygų skirti absoliučiam ir visuoti- 
niam tikslui — dorovės dėsnio realizavimui, pakildami tuo pačiu virš 
kasdienės biologinės jusliškosios egzistencijos. Kita vertus, atsiduoti 
tam iki galo neįmanoma. Žmogus visada lieka empirinė esybė, de- 
terminuojama gyvenimo situacijų ir siekianti patenkinti fizines reik- 
mes. Beje, nors melas dorovės dėsnio požiūriu visada yra smerktinas 
blogis, vis dėlto kasdieniame gyvenime jis kai kada atneša žmogui 
naudą, padeda apsiginti, sumažina kančias... Taigi žmogaus valia yra 
draskoma dviejų traukos jėgų: viena vertus, apriorinių dorovės prin- 
cipų, kita vertus, empirinių paskatų. 

Taigi kas lieka žmogui, jeigu jis negali pakeisti savo prigim- 
ties, jeigu jo gyvenimas suskilęs į dvi skirtingas sferas? Jam lieka 
karštai trokšti realizuoti savo žmogiškumą, aistringai norėti pasiekti 
dorovinį absoliutą ir viltis, kad tai pavyks. Jam lieka tikėjimas, kad 
galbūt kada nors ateis valanda, kai geismai ir nuodėmės atlėgs, ir 
galės rastis valstybė, kurioje įsiviešpataus tikroji laisvės dvasia: žmo- 
nės, išsivadavę iš natūraliosios egzistencijos, pagaliau realizuos do- 
rovinę priedermę ir etinį idealą. Tiesa, toji valstybė — toli. Tačiau 
idealas yra arti, jis — mumyse, kiekviename atskirame individe, jo 
lūkesčiuose ir svajonėse. 

Kas sudaro etinio idealo esmę? Praktinis dorovės dėsnio reali- 
zavimas, — atsakė Kantas, — gebėjimas nepasiduoti empiriniam spau- 
dimui. Tik šiomis sąlygomis žmogus taps visiškai laisvas. Žmogaus 
laisvė — tai Žmogaus autonomija, nepriklausomybė nuo išorinių 
priežasčių, kai paisoma tik protingos prigimties dėsnių. Tam, kad 
būtų realizuotas etinis idealas, privalu visada ir kiekvienu atveju 
elgtis taip, kaip reikalauja mus įpareigojantis dorovės dėsnis — ka- 
tegorinis tmperatyvas. Turime elgtis taip, kad mūsų valios maksima 

visada galėtų tapti visuotiniu įstatymu. Privalu nedaryti kitiems 
žmonėms skriaudos, nes kitaip įteisintume skriaudą. Privalu ne- 
meluoti, nes kitaip įteisintume melą. Kitaip tariant, turime visada 
elgtis pagal žmoniškumo reikalavimus ir vardan žmoniškumo, pri- 
simindami, kad jis yra aukščiausia ir besąlyginė vertybė, pats sau 
tikslas, arba autotelinė vertybė. 

Taigi kategorinis imperatyvas smerkė individualizmą ir egoizmą. 
Kiekvienas turi elgtis, vadovaudamasis visuotiniu, visoms protingoms 
esybėms reikšmingu motyvu. Žmogus turi prisiminti, kad jo žmo- 
giškumas yra tapatus kitų žmogiškumui, kad kiti taip pat yra besąly- 
ginė vertybė. Elkis taip, — pabrėžė Kantas, — kad tavo, kaip ir kiekvie- 
no kito asmens, žmogiškumas visada būtų tikslas ir niekada — priemonė. 

Žmogus pavaldus savo paties kuriamiems įstatymams. Tačiau 
savo žmogiškumu visi žmonės — lygūs. Todėl asmeninis žmogaus 
įstatymas yra lygiareikšmis universaliam įstatymui. Iš čia kilo tikslų 
valstybės, kaip protingų ir autonomiškų esybių sąjungos, idėja. Ta- 
čiau toji valstybė nėra savarankiška būtis ir neturi savarankiškų tiks- 
lų. Kiekvienas pilietis, kaip įstatymų subjektas, turi būti jos bendra- 
autoris, įstatymų kūrėjas bei savarankiškas tikslų fokusas. 

Reikia pabrėžti, kad etiniai Kanto sistemos principai yra for- 
malaus pobūdžio: jie programiškai nekalba apie tai, kaip žmonės iš 
tikrųjų elgiasi, o nurodo, ką jie privalo — pagal dorovės reikalavi- 
mus ir nepaisant faktinių aplinkybių — daryti. Filosofas sąjmonin- 
gai abstrahavosi nųo bet kokio empirinio savo postuluojamų prin- 
cipų turinio, nors jo sistemoje, aišku, galima įžvelgti istorinį turinį. 
Tiek Kanto įsitikinimas, kad pats žmogus kuria sau įstatymus, o 
žmogiškumu visi yra lygūs, tiek jo prielaida, kad individas yra be- 
sąlyginė vertybė, pats sau tikslas, tiek ir valstybės, kaip bendros 
visateisių piliečių tėvonijos, idėja — visa tai iš esmės buvo radikali 
to meto visuomenės kritika, nurodžius: permainų kryptį. Indivi- 
dui Kantas kėlė vienintelį reikalavimą — jo gyvenimas turįs atitikti 

žmogiškumą, ir tada, filosofo įsitikinimu, rasis pasaulis, atitinkan- 
tis žmogaus dorovinį pašaukimą. 

Minėjau, kad „Grynojo proto kritika“, atsakydama į klausimą, 
ką galiu žinoti, nustato mokslo teritoriją, o „Praktinio proto kriti- 
ka“, klausdama, ką privalau daryti, apibrėžia dorovės sterą. Šių dvie- 
jų, t. y. pažinimo ir dorovės, sistemų ryšį bandoma nustatyti veikale 
„Sprendimo galios kritika“; tarp skirtingų gamtos ir laisvės sistemų 
įterpiama trečioji, tarpininkaujanti sfera, kurioje negalioja nei griež- 
tas pirmosios determinizmas, nei absoliutus antrosios apsisprendi- 
mas. Pasikartojantys reiškinių pasaulio ryšiai kažkokiu paslaptingu 
būdu atitinka ryšius, būdingus dorovei. Viskas pasaulyje, — pabrėžė 
Kantas, — kam nors reikalinga, niekas šiame pasaulyje nėra šiaip sau, 
todel pavyzdys, kurį mums savo organiniais kūriniais rodo gamta, duo- 
da mums teisę ar net įpareigoja nelaukti ko nors, kas joje ar jos desniuose 
visumos požiūriu nebūtų tikslinga. 

Užsimojusi įrodyti tezę, kad reiškinių (fenomenųy) pasaulis ir daik- 
ty pačių savaime (noumenų) pasaulis yra vientisi, taigi ieškodama pir- 
minės būties visumos prasmės, „Sprendimo galios kritika“ greta dviejų 
pirmųjų „Kritikų“ klausimų iškelia trečiąjį: ko galiu tikėtis? Atsaky- 
mas į jį, mėginęs nužymėti viso, kas yra galima, lauką, turėjo skaity- 
toją įtraukti į religinės bei teleologinės (finalistinės) pasaulio inter- 
pretacijos ratą. 

Pasaulis, Kanto požiūriu, nėra faktinė duotybė, su kuria neiš- 
vengiamai turime susitaikyti. Pasaulis — tai tikslas, kurį reikia reali- 
zuoti, tai žmogaus veiklos ir pastangų vieta. Kanto doktrina yra žmo- 
gaus aktyvumo apologija. Pažindamas žmogus sukuria savą pasaulio 
viziją. Nors jis ir gauna medžiagą iš išorės, vis dėlto jis savarankiškai 
ją apdoroja ir modeliuoja. Gyvendamas žmogus siekia realizuoti ver- 
tybes, veikia vardan dorovinės priedermės, būdamas įsitikinęs, kad 
etinis idealas gali būti pasiektas tik nuolatinėmis pastangomis ban- 
dant įveikti juslumą ir iracionalius motyvus, be paliovos stengiantis 
įtvirtinti dorovines vertybes ir proto argumentus. 

Kartkartėmis pasigirstantis šūkis „atgal prie Kanto“ (pavyzdžiui, 
jo raiška buvo Badeno bei Marburgo neokantizmas) nėra tik vienos 
ar kitos filosofinės srovės atstovų bandymai pasinaudoti Karaliau- 
čiaus mąstytojo autoritetu, bet neretai išreiškia įsitikinimą, kad pas- 
tarųjų dviejų šimtmečių filosofijos istorijoje Kantas užima išskirtinę 
vietą. Iš tiesų sunku būtų įsivaizduoti pažinimo teoriją, metafiziką, 
etiką ar net estetinę ar istoriosofinę refleksiją, kurių raidos nebūtų 
paveikusios Imanuelio Kanto idėjos. 


FICHTĖ, 
ARBA LAISVĖS ABSOLIUTIZMAS 


| Pliaterių gratystės Varšuvos rezi- 
denciją atvyko naujas guvernantas. Negalima pasakyti, kad jis pa- 
tiko rūmų poniai. Jis nepasižymėjo aristokratinėmis manieromis, 
nemokėjo palaikyti saloninio pašnekesio, o jo prancūzų kalba ne- 
buvo be priekaištų. Negana to, šis plebėjas, kuris dėl materialinių 
aplinkybių buvo priverstas kelionę iš Leipcigo į Varšuvą įveikti ko- 
ne pėsčiomis, nebuvo tiek nuolankus ir nuolaidus, kad leistų save 
traktuoti taip, kaip ponia grafienė buvo įpratusi traktuoti savo na- 
miškius, t. y. kaip valdinius. Todėl nieko nuostabaus, kad Johanas 
Gotlybas Fichtė (Johann Gottlieb Fichte) Pliaterių namuose neuž- 
sibuvo. Atleistas jis gavo nedidelę kompensaciją, kurios pakako ke- 
lionei į Karaliaučių — mat norėjo asmeniškai susipažinti su žmogu- 
mi, kurį laikė savo vadovu ir mokytoju. Fichtė jam įteikė savo 
rankraštį „Apreiškimo kritika“, prašydamas įvertinimo. Kantas ran- 
kraštį paėmė, bet, ko gera, per daug nesigilino, nes traktatą po 
kelių dienų grąžino be jokių pastabų, perbraukęs tik dedikaciją: 
Filosofui. 

Traktatas buvo paskelbtas 1792 metais. Jis gana netikėtu būdu 
Fichtę išgarsino ir netgi atnešė šlovę. Veikalas pasirodė anonimiškai, 
todėl autorystė buvo priskirta Kantui. Pasipylė entuziastingos recen- 
zijos, visi jį gyrė. Susiklosčius tokiai padėčiai, didžiulį atgarsį sukėlė 
Kanto pareiškimas, kad šio kūrinėlio autorius yra ne jis, o kažkoks 
„filosofijos kandidatas Fichte“. Sensacijos atmosfera lėme, kad visas 
leidimas buvo akimirksniu išpirktas; po metų pasirodė kitas. Šitaip 
Fichtei vienu akimoju pavyko vokiečių intelektualiniame gyvenime 
ganėtinai aukštai iškilti. Jis taip išgarsėjo, kad universitetinei jo kar- 
jerai nepakenkė net socialinis ir politinis radikalizmas, reiškęsis tei- 
giamu požiūriu į Prancūzijos revoliuciją. 1794 metais jis tapo Jenos 
universiteto filosofijos profesoriumi. 

Fichtės požiūriu, filosofijoje yra galimos tik dvi nuoseklios po- 
zicijos, todėl pasirinkti turime iš jų. 

Pirmoji — tai dogmatizmo pozicija, kuri remiasi prielaida, kad 
žmogus egzistuoja objektyviame, nuo jo valios nepriklausomame daik- 
tų pasaulyje, jis yra tik visumos struktūros dalelė, tik smulki visuoti- 
nės būtinumo grandinės grandis. Jis gyvena pasaulyje, kuris yra pir- 
minė faktine duotybė ir kuris egzistuoja, valdomas savų dėsnių ir 
vidinių priežasčių. Žmogaus buvimas taip suprantamoje aplinkoje 
yra faktas, apibrežiantis jo gyvenimą — gyvenimas priklauso nuo iš- 
orinių aplinkybių ir neišvengiamų poveikių, kurie formuoja indivi- 
do charakterį ir lemia jo troškimus bei lūkesčius. Žmogaus sąmonė 
ir inteligencija yra antrinis faktas, ji yra žmogaus įsitraukimo į būčių 
„pačių savaime“ pasaulį, į tikrovę, esančią už žmogaus, pasekmė ir 
rodiklis. Toji tikrovė yra aktyvi ir kurianti jėga, o žmogus — pasyvus 
jos produktas. 

Taigi dogmatizmas, bandydamas išaiškinti žmogaus inteligen- 
cijos prigimtį, remiasi prielaida, kad visa, kas vyksta mūsų sąmonėje, 
yra kažkokio daikto paties savaime padarinys. Tačiau toks požiūris 
nepripažįsta žmogaus autonomiškumo ir neigia jo veiksmų sponta- 
niškumą. Sykiu jis atmeta žmogaus laisvę ir atsakomybę. Žmogus 

traktuojamas tik kaip visumos dalis, kaip objektyvios sistemos frag- 
mentas, visiškai pavaldus jos būtinumo prasmės ryšiams. Todel dog- 
matikui būdingas žmogaus situacijos suvokimas neišvengiamai su- 
mišęs su priklausomybės, :apribojimo, pavaldumo išgyvenimais. 
Vadinasi, - pabrėžė Fichte, — kiekvienas nuoseklus dogmatikas neiš- 
vengiamai yra fatalistas. 

Kitą galimybę reprezentuoja idealizmas. Jo išeities taškas ir išva- 
dos kitokios. Idealizmas kvestionuoja daiktų pasaulio, kaip pirminės 
ir savarankiškos realybės, idėją. Užtat absoliučiai pirminis faktas íde- 
alistui yra žmogaus laisvė. Ji mums yra tiesioginė duotybė, ji yra 
pagrindas, kuriuo remiamasi, 2apmąstant žmogų ir jo pasaulį. Idea- 
lizmas iškelia žmogaus laisvę, savarankiškumą ir spontaniškumą. Jis 
laikosi prielaidos, kad žmogaus sąmonė yra autonomiškas, nuo daiktų 
pasaulio nepriklausomas, bet jį apibrėžiantis faktas — tik jos dėka tas 
pasaulis įgyja prasmę. Vadinasi, žmogus yra už tą pasaulį atsakingas. 
Iškeldama žmogaus laisvę, idealizmo filosotija skatina žmogų atsi- 
gręžti į save, į grynąją, save pačią kuriančią savimonę. Pabrėždama 
žmogaus savarankiškumą, ji reikalauja atsisakyti požiūrio, kad ob- 
jektyvusis pasaulis yra nuo mūsų nepriklausomų daiktų rinkinys, ir 
pripažinti, kad jis egzistuoja, turi prasmę ir pagrindą tik žmogaus ir 
jo laisvės atžvilgiu. Tik laikantis prielaidos, kad žmogus yra laisvas, 
galima pagrįsti reikalavimą, kad žmogus turi būti atsakingas, sykiu 
parodant, kad pažanga — tai individo dorovinio savęs tobulinimo 
procesas. Šiame procese žmonės realizuos savo laisvę ir kartu ugdys 
patys save bei keis savąjį pasaulį, remdamiesi savo pačių dorovės dės- 
niu ir protinga prigimtimi. 

Idealizmas ir dogmatizmas iš esmės nesutaria dėl to, — raše Fich- 
tė, — ar reikia amesti daiktų savarankiškumą savojo „Aš“ savarankišku- 
mo labui, ar, priešingai, atmesti „Aš“ savarankiškumą daiktų savaran- 
kiškumo labui. Išspręsti šį ginčą galime tik pritardami vienai iš 
alternatyvos pusių. Tai ginčas dėl pamatinio filosofijos principo, ir 
jokia tarpinė pozicija čia negalima. Zš šių dviejų priešingų sistemų 

(t. y. idealizmo ir dogmatizmo) nė viena negali kitos tiesiogiai sugriauti 
[...], ¿r nera bendro taško, nuo kurio pradėję, galėtume prieiti prie abi- 
pusio supratimo ir sutarimo. 

Susidūrę su nesuderinamais principais, turime rinktis. Protas 
šiuo atžvilgiu negali mūsų apšviesti - mūsų sprendimas visada bus 
savivališkas. Jį apibrėžia žmogaus polinkiai ir troškimai. Vadinasi, 
tik nuo žmogaus priklauso, kokią filosofiją jis pasirinks. Ar jam reika- 
lingas daiktas kaip atrama savajam „Aš“, ar jis linkęs ginti Žmogaus 
savarankiškumą? Ar jis pripažįsta konformizmą pasaulio atžvilgiu, ar 
laikosi aktyvios pozicijos ir trokšta veikti? Ar jis kratosi atsakomybės, 
ar linkęs ją užsikrauti ant savo pečių? 

Filosofijos sistema, — sakė Fichtė, — nera negyvas įrankis, kurį va- 
lia arba pastumti į šalį, arba juo pasinaudoti; filosofija yra ją išbažįs- 
tančio žmogaus stelos kūrinys. Ne pažintinės vertybės, o mūsų prakti- 
niai motyvai lemia, ar tam tikrą filosofiją laikysime sava. Jeigu 
spekuliatyviu aspektu abi sistemos yra lygiavertės, tai etiniu praktiniu 
požiūriu dalykas atrodo visiškai kitaip. Dogmatizmas ir idealizmas 
yra labai skirtingos pozicijos, teigiančios priešingas vertybes. Pirmoji 
skelbia valios heteronomiją, žmogų suvokia kaip pasyvią esybę, nei- 
gia jo laisvę ir nepriklausomybę. Tuo tarpu antroji pripažįsta žmo- 
gaus autonomiją, teigia spontaniškumą ir aktyvumą, skelbia laisvę ir 
reikalauja atsakomybės. 

Fichtei yra priimtinas idealizmas. Pagrindiniu jo sistemos prin- 
cipu tapo tezė Aš esu Aš. Filosofija prasideda nuo jos, nes sąmonė, 
arba savimonė, yra pati sau tiesioginė ir betarpiška duotybė, taigi 
savo pobūdžiu ji yra pirminė, ji yra pradmuo. Tas Ašvisada reiškiasi 
tada ir tik tada, kai pats save konstatuoja ir šitaip įsitvirtina esąs. Tik 
per tokį save konstituojantį veiksmą Aš tampa būtimi. Tačiau kad 
galėtų atpažinti tikrąjį savo turiningumą, Ašturi atlikti konfrontaci- 
jos aktą. Todel Aš, konstatuodamas save, kartu su savimi konstatuo- 
ja ir kažką kita, būtent 2e-A5, arba pasaulį. Pabrėžiu: kartu su savimi. 
Tai nėra du atskiri, laiko atžvilgiu atskiriami aktai, o integralios vie- 

no ir to paties veiksmo pusės. ‘Tas veiksmas yra pirmesnis tiek sąmo- 
nės, tiek ir būties atžvilgiu, būtis ir sąmonė yra jo raiška — tokia yra 
antroji Fichtės filosofijos teze. Būdamas absoliučiai pirminis aktas, 
už kurį nėra nieko ankstesnio, taigi ir jį determinuojančio, tas veiks- 
mas yra laisvas, absoliučiai laisvas. Tik vėliau, objektyvuodamasis, 
jis pats save apriboja ir tampa sąlygotu veiksmu. 

Veiksmo esmė yra laisvė, o jo realizacijos vieta — pasaulis. Aš 
neapsiriboja atskirtimi nuo 76-Aš, kitaip tariant, grynu pažintiniu 
santykiu. Nepriimtinas čia ir teiginys, esą Aš gyvena kažkokiame su- 
stingusiame, svetimame ir jam priešiškame pasaulyje, kuris egzistuo- 
ja savaimingai ir kuriam yra būdingi savi dėsniai, žodžiu, pasaulyje, 
suprantamame taip, kaip jį suvokia kasdienė sąmonė. Pripažinus es- 
minį faktą, kad Aš ir pasaulis yra tik dvi vieno ir to paties proceso 
pusės, reikia daryti iš tos situacijos plaukiančią praktinę išvadą: pra- 
laužti pasaulio svetimumą, pripažinti, kad jis yra Aš veiklos laukas, 
natūrali žmogaus aplinka, jo etinių priedermių sfera. Žmogaus pa- 
šaukimas yra pašaukimas pasaulyje ir pašaukimas pasauliui. Jis pri- 
valo jį priartinti prie tobulybės — prie idealo realizacijos. 

Fichtės tilosotijoje žmogus yra suvokiamas pirmiausia kaip do- 
rovinės atsakomybės subjektas. Jis yra tarsi išvaduotas nuo gamtinių 
sąlygotumų, o visiems jo santykiams su pasauliu suteiktas etinis turi- 
nys. Fichtė, remdamasis Kantu, iš esmės peržengė Karaliaučiaus fi- 
losofo poziciją. Mat Kantas pripažino esant objektyvųjį, už žmogaus 
sąmonės egzistuojantį, pasaulį, kuriam žmogus negali turėti įtakos ir 
kuris netgi lieka neprieinamas mūsų pažinimui. Žmogaus pažinimas 
visada yra ribotas ir niekada negali pretenduoti iki galo pažinti tai, 
kas neribota. Objektyvusis pasaulis, kaip absoliutus vienis, Kanto 
požiūriu, yra daiktas pats savaime. Apie taip suprantamą daiktą patį 
savaime mokslas niekada negali nieko pasakyti. Mokslas traktuoja 
pasaulį ne tokį, koks jis yra, o tokį, koks jis mums reiškiasi, taigi kaip 
reiškinių pasaulį. 

Pasak Fichtės, Kanto prielaida, kad pasaulis yra daiktas pats sa- 
vaime, galiausiai turėjo sumenkinti žmogaus laisvę ir atsakomybę. 
Juk „Kritikų“ autorius pripažino žmogaus galimybių ribas; jis neigė, 
kad būtų prasminga klausti, kokios prigimties yra tai, kas egzistuoja, 
lygiai kaip ir galimybę pakeisti pasaulį. O juk žmogaus laisvės ir atsa- 
komybės už save patį pripažinimas reikalauja tą atsakomybę praplės- 
ti — ji turi apimti ir visą jo aplinką. Tačiau Kantas to nesuprato. 
Taigi aną dogmatinį rekvizitą — daiktą patį savaime — iš jo filosofijos 
reikia pašalinti, šią sąvoką redukuojant. 

Suvokimas, kad objektyvusis pasaulis yra sustingęs ir svetimas, 
lengvai nepasiduodantis žmogaus veiklumui, atsispindėjo Fichtes fi- 
losofijos tezėje, neigiančioje savarankišką daiktų pasaulio egzistavi- 
mą. Noras suprasti žmogų kaip dorovinę būtį, kuri gali būti atsakin- 
ga už save tik būdama nepriklausoma ir sykiu prisiimdama 
atsakomybę už savo pasaulį, lėmė jo pastangas dedukuoti daikto eg- 
zistavimą iš dorovinės sąmonės. Aišku, žengus tokį žingsnį, daiktų 
pasaulis neišnyksta, tačiau dabar daiktai mums nebeatrodo esą nuo 
žmogaus nepriklausomos būrys, kaip tai būdinga kasdieniam stebė- 
jimui. Taigi buvo atskleistas žmogiškasis jų egzistavimo pagrindas, 
žmogaus jiems suteikta prasme. Tik dabar žmogus galėjo į pasaulio 
svetimumą pažvelgti kaip į iliuziją, kylančią iš tikrosios padėties ne- 
supratimo. 

Kalbėjome apie Fichtės idealizmą. Tačiau pravartu nurodyti ir 
kitą jo mąstysenos matmenį. Jis gyveno epochoje, kuri „išrado lais- 
vę“ ir kurios mąstysenos horizontą nubrėžė Prancūzijos revoliucija. 
Šios istorinės epochos atstovai protestavo prieš sudaiktintą pasaulį, 
prieš archaiškas ir sustingusias ekonominio, socialinio, politinio gy- 
venimo formas, kvestionavo jų teisėtumą. Jie siekė tą pasaulį per- 
tvarkyti pagal savo proto reikalavimus ir savaip suprastą laisvę. Jie 
nebenorėjo savo pasyvumu palaikyti esamų santykių, kurie jiems at- 
rodė blogi ir nedori. Taigi jie maištavo, trokšdami, kad senąjį pasau- 
l; pakeistų naujas, racionalus, sąmoningai jų pačių sukurtas pasaulis. 

Tai dėjosi ir gyvenime, ir literatūroje. „Audros ir veržimosi („Sturm 
und Drang“) epochos literatūriniams herojams būdinga aktyvizmas, 
aktyvus santykis su tikrove. Jie nebuvo linkę pasiduoti aplinkybių 
spaudimui, jie stojo į kovą su likimu. Vardan savo laisvės ir garbės jie 
buvo pasiryžę žūti. Tokie buvo Šilerio (Schiller) „Plešikų“ veikėjai, 
toks buvo Gėtės (Goethe) „Jaunojo Verterio kančių herojus. Kaip 
tik šią poziciją bendru, taigi ir abstrakčiu pavidalu išreiškė Fichtė, 
suteikdamas jai filosofinės doktrinos pobūdį. 

Žmogiškasis subjektas — arba minėtoji pati save kurianti grynoji 
sąmonė — suvokia save kaip kažką priešinga objektui. Šia prasme Aš 
egzistavimas reikalauja 7e-Aš egzistavimo. Subjekto esmė yra jo lais- 
vė ir spontaniškumas, kuriuos jis realizuoja savo veikloje. Tačiau veikla 
reikalauja, kad egzistuotų objektas, į kurį ji yra nukreipta, be to, ji 
reikalauja pasipriešinimo, kurį stengiasi įveikti. Ši aktyvumo sfera ir 
sykiu pasipriešinimų aktyviajam Ašsuma yra 2e-Aš. Tačiau tas 2e-Aš5, 
genetiškai žvelgiant, yra Aškūrinys, taigi jis yra objektyvuota Ašveikla. 
Aš ne tik reikalauja ne-Aš egzistavimo, bet ir jį konstituoja. Konsti- 
tuoja, tuo save teigdamas ir tobulindamas. Tas konstitavimo ir 2e-Aš 
įveikimo procesas kuria istoriją. Tikrąją jos prasmę sudaro dorovinis 
žmonių tobulėjimas, žmogiškumo idealo realizavimas pačių žmonių 
pastangomis. 

Į esamą pasaulį įtrauktas individas empiriškai gali pasiekti savo 
žmogiškumą — grynąją sąmonę ir dorovės dėsnį — tik atsikratęs as- 
meniškumo ir tuo pačiu nustojęs būti išimtinai empiriniu individu. 
Gamta, kurdama vienas nuo kito izoliuotų individų pasaulį, kiek- 
viename jų formuoja skirtingas reikmes, skirtingus gebėjimus. To- 
dėl nėra dviejų tapačių individų, bet sykiu nėra ir jų bendrumo gali- 
mybės. Tą natūralią nelygybę panaikina tik kultūra: ji likviduoja 
individų atskirumą ir juos suvienodina, sukurdama universalias ver- 
tybes. Jos dėka randasi tikrasis laisvų, protingų, moralių subjektų 
bendrumas. Del to būti žmogumi reiškia dalyvauti kultūroje, socia- 
liniame gyvenime. Mintis, kad individui pakanka savęs, yra fikcija. 

Žmogaus sąvoka yra rūšies sąvoka, implikuojanti kolektyvinę gy- 
venseną. 

Kultūra, Fichtes požiūriu, yra tikroji žmogaus aplinka. Kultū- 
ra — tai pastangos kurti, galynėjantis su tuo, kas mumyse natūralu, 
gamtiška. Šios pastangos yra amžina žmogaus būsena, kaip, beje, 
amžinas yra ir pasipriešinimas, su kuriuo jis susiduria. Būt; Žmogu- 
mi, — skelbė Fichte, — reiškia pakilti virš asmeninių simpatijų ir an- 
tipatijy, luominių prietarų, savo smulkmeniškumo ir egoizmo. Ta- 
čiau tik tuomet, kai „buvimas žmogumi“ reiškia, kad individas pakyla 
iki bendražmogiško pašaukimo, kad jis iš tikrųjų „yra savimi“. Šis 
triūsas realizuojasi žmogaus troškimuose, tačiau jis niekada negali 
būti apvainikuotas galutine sekme. Ne vienas individas nepajėgia 
galutinai įveikti prieštaravimo tarp universalaus žmogiškumo ide- 
alo ir individualios žmogaus egzistencijos formos. Jis turi įveikti 
savo asmenines savybes, motyvus ir polinkius, tačiau niekada ne- 
gali visiškai nuo jų atsipalaiduoti. Kaip tik dėl to yra būtinos nuola- 
tinės jo pastangos ir nepaliaujama kova. Kaip tik dėl to savęs tobuli- 
nimas yra nesibaigiantis procesas, veržimasis į galutinį tikslą, kuris 
yra nepasiekiamas. Nepaisant to, tikrasis kiekvieno žmogaus, kaip 
protingos, bet ribotos, jusliškos, bet laisvos esybės, pašaukimas turi būti 
nuolatinis artėjimas prie to tikslo. Taigi Fichtės filosofija buvo indi- 
vido kovos už savo tobulumą apoteozė. Savęs tobulinimas reikalavo 
dalyvauti žmonių bendruomenėje, dalyvauti kultūroje. 

Dalyvavimas kultūroje yra dalyvavimas esamame pasaulyje, su- 
kurtame žmogaus laisvės. Tačiau žmogaus laisvės kūrinys sykiu stoja 
prieš laisvę ir ją naikina. Laisvės išradimas tiesiogiai reiškė ir susveti- 
mėjimo išradimą. Žmogaus aktyvumo kūriniai objektyvizuojasi ir 
susvetimėja, o įgavę išorinės būties pavidalą pradeda riboti žmogaus 
laisvę. Pasaulis, sukurtas vienų, kitiems tampa esamu pasauliu, kuris 
daro įtaką jų elgesiui ir apibrėžia jų troškimus. Vardan savo laisvės 
jie turi nuo to pasaulio vaduotis. Toks yra ateisiančių kartų likimas. 
Jų maištas prieš senąjį pasaulį yra teisėtas ir būtinas. Jų laisvė reiškia 

laisvę pabrėžti nepritarimą toms formoms, kuriomis reiškėsi praėju- 
sių kartų veiksmai, taigi laisvė nuo praeities naštos. Autentiška žmo- 
gaus būsena nėra pasitenkinimas tuo, kas jau buvo pasiekta, o sieki- 
mas to, ko dar nėra. Kiekvienas tikrai žmogiškas veiksmas siekia 
peržengti esamą gyvenimo formą, atsiverti ateičiai ir ją kurti. 

Taigi kiekviena kultūros forma turi savo istorinę sankciją, bet 
niekada neturi galutinės sankcijos. Aukščiausias tikslas — absoliuti 
laisve — yra begalybėje. Jo siekiama ribotomis priemonėmis. Tos prie- 
monės yra pagrįstos, tačiau nė viena jų nėra pakankama. Dėl to bū- 
tina tolydžio išeiti už esamos būklės rėmų, būtina kritikuoti senąsias 
vertybes ir kurti naujas. Žmonės, sukūrę apibrėžtą kultūros formą, 
turi nuolat ją kvestionuoti ir stengtis vietoj jos sukurti naujų, tobu- 
lesnių formų. Jie turi keisti save ir savo pasaulį, kad artėtų prie idea- 
lo, nors ir supranta, kad iki galo jo nerealizuos. 

Vidinis žmogaus laisvės konfliktas, kurio arena yra kultūra, vyksta 
laike. Jis kuria istoriją, išaiškina jos eigos mechanizmus ir galiausiai 
fokusuojasi į pažangos idėją. 

Aprašydamas kūrybišką ir sykiu permanentiškai negatyvų žmo- 
gaus veiksmų pobūdį, Fichte atvėrė ateities perspektyvą. Jo filosofi- 
jos požiūriu, istorija yra nesibaigiantis procesas. Joks jos etapas nėra 
tr negali būti galutinis, kiekvienas jų yra tik pereinamoji grandis.Va- 
dinasi, visa, kas egzistuoja, kad ir kaip stabilu ir nekintama atrodytų, 
iš esmės yra reliatyvu ir laikina ir anksčiau ar vėliau išnyks. 

Taigi Fichtės istorijos sampratoje pabrėžiama ne tai, kas įvy- 
ko, kas dabar egzistuoja, o pats tapsmo, naujo pasaulio tolydaus 
kūrimo procesas. Istorija, kurioje realizuojasi laisvė, yra dėsningas 
procesas. Būtent istorijoje ir istorijos dėka realizuojasi laisve. Vadi- 
nasi, proceso visumos atžvilgiu kiekviena istorinė epocha turi savo 
pagrindą tr savo prasmę. Tiesa, sukurtasis pasaulis reiškia buvusio 
pasaulio pašalinimą, tačiau sykiu jis reiškia ir savotišką jo pripaži- 
nimą, nes senasis pasaulis yra tiesioginis jo išeities taškas, ir nauja- 
sis pasaulis paveldi ano įdirbį. 

Kad laisvė galėtų realizuotis nūdienos forma, milijonai žmonių 
istorijos eigoje turėjo triūsti, rūpintis organizacine visuomenės dar- 
na, kurti kultūras ir civilizacijas, neretai atsisakydami asmeninės lai- 
mės. Šiame vargo ir prieštaravimų, skausmo ir kančios kupiname 
procese išsipildo žmogaus egzistencijos žemėje tikslas. Svarbiausia 
čia yra tai, kad žmonija savo gyvenimo eigoje pati laisvai nusistatytų 
visus savo santykius, atsižvelgdama į proto reikalavimus. Pasakiau: lais- 
vai, — pridūrė Fichtė, — turėdamas omenyje jos pačios laisvę. Šis galu- 
tinis tikslas yra aukščiausias visos ligtolinės žmonijos istorijos patei- 
sinimas. 

Laisvę — pagrindinę savo doktrinos kategoriją — Fichte interpre- 
tavo kaip dinamišką procesą, kurio sklaidą lemia vidiniai kontliktai, 
dramatiška įtampa ir susvetimėjimas. Nepaisant subjektyvistinių prie- 
laidų, — išeities taškas čia vis dėlto yra grynasis subjektyvumas ir savi- 
monė, — šis požiūris aiškiai siejosi su istorijos ir socialinio gyvenimo 
apmąstymais, taigi jis nebuvo vien abstrakti spekuliacija. Laisvės są- 
voką Fichte išskleidė kaip konkrečią socialinę istorinę kategoriją. Jo 
filosofija yra labai svarbi filosofinės minties grandis, ženklinusi po- 
sūkį nuo Kanto laisvės idėjos prie dialektinio istorizmo, kurį nuo- 
sekliai išplėtojo Hegelis. 


ŠELINGAS: 
DIEVAS, GAMTA, ŽMOGUS 


Vos penkiolikos sulaukęs jaunuo- 
lis tapo Tiūbingeno Teologijos instituto studentu ir apsigyveno pen- 
sione viename kambaryje su Hėgeliu ir Helderlynu (Hölderlin). Nors 
šie buvo penkeriais metais už jį vyresni ir studijavo aukštesniame 
kurse, jaunajam kolegai rodė ne tik nuoširdų draugiškumą, bet ir 
nusistebėjimo kupiną pagarbą. Mat Šelingas (Schelling) pasižymėjo 
vis speculativa, žaižaruojančia inteligencija, visapusiška erudicija — šie 
bruožai išryškėjo dar studijų metais paskelbtuose tyrinėjimuose. Baigęs 
institutą, jis tapo barono Rydezelio (Riedesel) namų mokytoju; dirb- 
damas guvernantu, nemetė rašyti. Rekomendavus Gėtei (Goethe), 
dvidešimt trejų metų jaunuolis buvo pakviestas specialiuoju profe- 
soriumi į Jėnos universitetą. Studentų mėgstamas, kūrybinio polė- 
kio kupinas dėstytojas savo pozicijos metmenis išdėstė dviejuose fun- 
damentaliuose veikaluose „Transcendentalinio idealizmo sistema“ 
(1800) ir „Mano filosofinės sistemos gairės“ (1801), kurie jam atne- 
še šlovę. 1798 metais jis susipažino su 14 metų už save vyresne Karo- 


lina, Augusto Vilhelmo Šlėgelio (August Wilhelm Schlegel) žmona, 

kurią pamilo ir susilaukė atsako. Išsprendus teisinius klausimus, 
1803 metais įvyko jų jungtuvės. Po kelerių metų, jau persikėlęs į 
Miuncheną, Šelingas tapo dofino — būsimojo Maksimiliano II Ba- 
variečio — mokytoju, Miuncheno Mokslų akademijos prezidentu, 
Dailės akademijos generaliniu sekretoriumi bei karališkųjų moks- 
lo rinkinių saugotoju. Žmonos mirtis 1809 metais sukėlė gilią dep- 
resiją: jis pasitraukė iš aktyvaus gyvenimo ir beveik nieko neberašė. 
Tik 1841 metais, kai Prūsijos valdžia pasiūlė jam — po Hėgelio 
mirties — perimti Berlyno universiteto katedrą, porai metų grįžo į 
aktyvų gyvenimą. 

Šelingas pripažino, kad Kanto kūryba buvo lūžis filosofijoje. Pa- 
srodžius Kantui, patekėjo aušrine, —rašė jis. Tačiau Karaliaučiaus mąs- 
tytojas sukūrė nepakenčiamai prieštaringą padėtį: jis įrodė, kad paži- 
nimo procese žmogus negali išeiti už reiškinių tikrovės, už galimos 
patirties rėmuose išsitenkančio pasaulio, bet, kita vertus, nustatė, kad 
mąstymo ir praktinės veiklos procese žmogus negali apsiriboti šitaip 
suprasta tikrove ir šitaip traktuojamu pažinimu. Tiesa, „Sprendimo 
galios kritikoje“ Kantas bandė paaiškinti, koks yra reiškinių tikrovės 
tr daiktų pačių savaime pasaulio, gamtos ir laisvės struktūrų tarpusa- 
vio santykis, idant galiausiai tas dvi tokias skirtingas sferas sujungtų, 
tačiau tą mėginimą Šelingas laikė nepavykusiu. Todėl jis nusprendė 
eiti Fichtės keliu. Tačiau netrukus suprato, kad Fichtės filosofija, 
visą dėmesį sutelkusi išimtinai į transcendentalinį subjektą, gamtą 
traktuoja kaip ne-Aš, taigi kaip pasipriešinimų Aš atžvilgiu sumą — 
arba kaip grynąjį negatyvumą. Taip elgdamasi, Fichtės mokykla tar- 
si paveldėjo pamatinę naujųjų laikų filosofijos nuodėmę: Visa naujo- 
ji filosofija nuo pat savo pradžios (t. y. nuo Dekarto) serga visuotine 
liga — gamta jai neegzistuoja, Jai stinga gyvo prado... 

Išimtį sudaro tik Spinozos sistema, aiškinant, kad tikroji realy- 
bė — substancija, kuri yra savęs pačios priežastis, kitaip tariant Die- 
vas arba gamta („Etikos“ autorius juos sutapatina: Deus sive natu- 
ra) — yra realumo ir idealumo vienybė: tai struktūra, kurią apibrėžia 


` 292 


ŠELINGAS, 1775-1854 


abiem vienodai būdingi tįsumo ir mąstymo atributai. Tiesa, toji tik- 
rovė Spinozos filosofijoje traktuojama kaip būklė, o ne kaip proce- 
sas: ji egzistuoja nesaistoma jokio laiko ir be jokių pokyčių — amži- 
nybėje ir amžinybės dėka. Kitaip mano Šelingas. Jo filosofijoje 
Absoliutas, būdamas pirmapradis minties ir būties, dvasios ir kūno 
vienis, sykiu yra dinamiškas pagrindas, iš kurio randasi visa: tiek įvai- 
rios gamtos potencijos, tiek ir žmonių pasaulis, jo istorija ir kultūra. 
Ir jeigu idealizmas yra falosofijos siela, o realizmas jos kūnas, tai tik 
drauge jie sukuria „gyvą visumą“, kuri turi savo likimą, apibrėžianų 
įvykių ritmą. „Absoliutas, — rašė Lorencas Okenas (Lorenz Oken), 
referuodamas savo mokytojo koncepciją, — neegzistuoja nei laike, 
nei iki laiko — jis yra laikas“. Jis yra kryptingai praeinantis, kitaip 
tariant, apima praeitį, dabartį ir ateitį, arba istoriją. Taigi Šelingo 
Dievas galėtų apie save pasakyti: Aš esu, kuris buvau, kuris būsiu, aš 
būsiu, kuris esu. Filosofas dar pridūrė: Tokios amžinybės be laiko at- 
skirčių neįmanoma suvokti. 

Būtis yra procesas, tolydus kitimas, nuosekli kaskart naujų eg- 
zistavimo formų emanacija. Tačiau nė viena forma neegzistuoja sa- 
varankiškai, jos yra Absoliuto išsipildymo, t. y. jo savimonės išsi- 
skleidimo, priemonės. Individuali būtis, arba atskiras daiktas pats 
savaime, neegzistuoja, — pabrėžė Šelingas. Vienintelė būtis pati savai- 
me — tai absoliuti tapatybė. Toji absoliuti pilnatvė, toji vzsybę apimanti 
organiška visuma negali būti aprašyta sąvokomis, kitaip tariant, ji 
negali būti racionaliai pažinta, o tik suvokiama intelektinio akivaiz- 
dumo, tiesioginės intuicijos aktu. 

Iš mąstymo ir būties tapatumo principo plaukė įsitikinimas, kad 
kūniškumas nera ir negali būti atsietas nuo dvasios, kuri jame ir tik 
per jį reiškiasi tokia, kokia yra iš tikrųjų. Grynoji dvasia be gamtinio 
pagrindo yra niekas. T'ai, kas sąmoninga, visada kyla iš to, kas nesą- 
moninga. Nesąmoningumo sferos ribas nubrėžia gamta. Materija 
yra jos žemiausia pakopa, nes materijoje kūniškumas persveria dva- 
siškumą. Mat kiekvienas kūrinys, visa, kas egzistuoja, yra dviejų 

elementų junginys, ir dvasiška, ir kūniška esybė. Atskirų būčių skir- 
tumus dažniausiai apibrėžia vidinės proporcijos bei jas kuriančių 
veiksnių tarpusavio įtampa. Įtampos būsena yra raidą stimuliuo- 
janti jėga. Raida reiškia, kad stiprėja dvasiškumo, taigi ir subjekty- 
vumo aspektas, laipsniškai persverdamas kūniškumo ir objektyvu- 
mo aspektą. Šitaip regimoji gamta tampa tr būtinu žmonių pasaulio 
formavimosi pagrindu, ir pirmąja jo pakopa. Tokia yra jos egzista- 
vimo prasmė ir tikslas. 

Gamtos pasaulio tikslingumas paaiškina atskiras jo organizaci- 
nės struktūros pakopas ir sykiu nubrėžia gamtos kelią nuo magnetiz- 
mo, elektros ir cheminių procesų iki biologinių organizmų. Kiekvie- 
nai pakopai būdinga sava struktūra, taigi kiekviena jų yra reliatyviai 
savarankiška visuma, bet sykiu ji tampa sudėtingesnės struktūros dė- 
meniu. Be to, kiekviena aukštesnės struktūrinės organizacijos pako- 
pa paveldi ir savyje išsaugo žemesnes pakopas, įtraukdama jas į la- 
biau išsiskleidusią visumą. Toks visa apimantis požiūris buvo 
mėginimas atitrūkti nuo XVII ir XVIII amžių gamtotyrai būdingo 
mechanistinio pasaulio aiškinimo modelio. Šelingas atmetė Dekarto 
redukcionizmą, kurio šis laikėsi savo fizikoje, siekdamas visus proce- 
sus redukuoti į mechanines struktūras, jų judėjimą ir savitus dės- 
nius, o daiktų savybes siedamas išimtinai su kiekybiniais ir erdviniais 
ypatumais. Negana to, Šelingui buvo be galo svetima utilitarinė, in- 
strumentinė nuostata, įsigalėjusi XVII ir XVIII amžių filosofijoje, 
kuriai gamta tebuvo apdorojimo ir technologinio manipuliavimo 
objektas, skirtas vartojimui ir reikmių tenkinimui. Šelingui gamta — 
tai visuma, virš individo iškilęs organizmas, kupinas gyvybės, grožio 
ir dorovinės darnos; tai — pasaulis, kuris yra apdovanotas siela ir ku- 
ris, kad ir kaip būtų, yra tikroji žmogaus tėvonija. 

Gamta yra gyvas kūrinys. Savo raidoje ji ieško dvasios: išsiskleis- 
dama atskiromis būčių formomis, ji pamažu pakyla iki gyvuliško 
instinkto, kuris yra paskutinė pakopa prieš pasiekiant tikrąją dvasią. 
Tas instinktas glūdi gamtoje: tiesa, kaip dvasios principas, jis jau 

priėjęs prie savarankiškumo slenksčio, tačiau dar negali išsivaduoti iš 
gamtos ir lieka jos rate. Išsivadavimas — tai žmogaus dalia. Žmogus 
išauga iš gamtos, yra jos dalelė, bet sykiu ją pranoksta. Žmogus ap- 
ima ir absoliutaus objektyvumo, ir absoliutaus subjektyvumo aspek- 
tus. Jo kūnas yra mikrokosmas, kuriame glūdi visas pasaulis. Jo dva- 
sia — tai tikroji dvasia, kadangi žmogus, vis mažiau priklausydamas 
nuo savo gamtinio pagrindo, tampa laisvas. Žmogaus neįmanoma 
apibrėžti, remiantis kažkuo, kas jo atžvilgiu yra iš esmės skirtinga. 
Antai gamtos aktyvumas nėra sąmoningas, tuo tarpu žmogaus akty- 
vumą visada lydi vienoks ar kitoks savimonės elementas. Tik žmo- 
nių pasaulyje, Mauricijaus Mochnackio žodžiais tariant, prieinama 
prie „savo esmės suvokimo“. 

Gamta, skleisdamasi įvairiausiomis formomis, neturės atokvė- 
pio, kol nepakils iki žmogaus, o per jį — iki tikrojo dvasiškumo. Tai- 
gi gamtos raida turi tikslą — ji siekia ilgainiui įgauti patrauklų žmo- 
gaus pavidalą, kuriuo pagaliau iki galo išsirutulios dangiškasis gemalas. 
Tačiau tam reikia laiko ir pastangų. Žmogus, kaip kūniška ir dvasiš- 
ka esybė, neatsiranda gatavu, kartą ir visiems laikams nustatytu pavi- 
dalu. Jis visada gali pakilti arba nupulti, pasirinkti tiesos šviesą arba 
panirti į tamsą, siekti gėrio arba pasiduoti blogiui. Gali, nes yra lais- 
vas. O kas gi yra laisvė? 

Laisvė atsiranda esant gėrio ir blogio galimybei. Absoliute gam- 
ta ir dvasia sudaro neskaidomą, rišlią vienybę. Kitaip yra žmogaus 
atveju. Žmoguje šie elementai yra atskirti, jų vienybė nėra būtina. 
Žmogus atsiduria sankirtos taške: jis ne tik gali, bet ir turi pasirinkti, 
tuo nustatydamas principų tvarką. Kai kada dvasiški dalykai — tiesa 
ir meilė, — užuot buvę tikslas, tampa priemone kitam tikslui pasiek- 
ti. Tada ir gimsta blogis. Jį lemia tai, kad yra apverčiama principų 
tvarka. Aukščiau esančius principus pajungia žemiau esantieji. Taigi 
blogis randasi žmogaus iniciatyva, jis kyla iš žmogaus valios ir apsi- 
sprendimo. Blogis egzistuoja, nes žmogus šito nori: blogis visada yra 
paties žmogaus pasirinkimas. Tačiau pasirinkdamas blogį, žmogus jį 


335 


ŠELINGAS, 1775-1854 


įtraukia ne tik į savo gyvenimą, bet ir į aplink esantį pasaulį, sugriau- 
damas jo harmoniją. 

Tačiau pasirinkimo galimybę teikianti laisvė nereiškia, kad mū- 
sų niekas nedeterminuoja. Neprotingos laisvės koncepcijos pavyz- 
dys gali būti Epikūro parenklizės — atomų nukrypimo — teorija, iš 
kurios plaukia, kad žmonių veiksmai visada yra atsitiktiniai. Toks 
požiūris žmogaus elgesį redukuoja į chaotišką, be jokios bendresnės 
prasmės priimamų, tarpusavyje nesuderintų sprendimų mozaiką. Ga- 
liausiai prieinama prie fatalizmo, pasikliaujančio aklu atsitiktinumu. 

Laisvė negali būti neprotinga, kita vertus, ji negalima pavergi- 
mo arba kokios nors išorinės prievartos sąlygomis. Ji yra veikiau vi- 
dinė, 1š paties veikėjo esmės kylanti būtinybė. Sia prasme laisve reiškia 
autodeterminaciją, t. y. žmogus pats save apsibrėžia. Laisva yra tik 
tai, — pabrėžė Šelingas, — kas veikia pagal savo esmės dėsnius ir ko nie- 
kas kitas nedeterminuoja. 

O kaip suprasti tą vidinę būtinybę? Gal ji yra kažkoks pirmi- 
nis, nekintamas principas, o gal ji atsiranda ir pamažu susiformuo- 
ja gyvenimo procese, veikloje? Šelingo požiūriu, tik pripažinę, kad 
žmogus pats kuria savo esmę, tarsi pats save nulemdamas, galime 
teigti, kad jis yra iš tikrųjų laisvas, laisvas gėrio ir blogio atžvilgiu — 
mat laisvė reiškiasi galimybe nevaržomai pasirinkti viena ar kita. 
Nuo paties žmogaus pastangų priklauso, koks jis yra; žmogaus veiks- 
mai jo esmės atžvilgiu yra ne tik pirmesni, bet ir ją apibrėžiantys, 
žodžiu, egzistencija apibrėžia esenciją. Nėra jokios iš anksto nusta- 
tytos normos, kuri žmogų suvaržytų, kartą ir visiems laikams api- 
brėžtų jo gyvenimo tėkmę, nenumaldomai verstų jį realizuoti kaž- 
kokius iš anksto nubrėžtus reikalavimus. Žmogus yra istorinė esybė, 
o istoriškumas yra jo laisvės išraiška. (Beje, tai tezės, kuriomis rė- 
mėsi egzistencializmas.) 

Iš Absoliuto, kaip jau minėta, emanuoja gamtos galimybės. Žmo- 
nių pasaulis, egzistuodamas gamtoje, sykiu yra aukščiausia gamtos 
pakopa, būtinas etapas, vainikuojantis gyvybinius procesus. To pa- 

saulio deka kuriančioji dvasia žmonijos istorijos bei kultūros procese 
pagaliau pasiekia savimonės pilnatvę, tuo pačiu užbaigdama istori- 
jos žygį. Tačiau savimonė neįgauna sąvokomis ir logikos principais 
operuojančio konceptualaus pažinimo išraiškos. Tikroji būties pri- 
gimtis protui neprieinama. 

Šelingo mąstysenos išeities taškas yra intelektinis akivaizdumas — 
sąvokinio diskurso nesaistoma intuicija, kuri yra tiesioginė pažini- 
mo ir būties, subjekto ir objekto vienovės (tapatybės) įžvalga. Prakti- 
nė tos vienovės realizacija yra meno kūrinys: jis kuriamas tikslingai, 
tai — įdaiktintas projektas. Meno kūrinyje konkrečiomis, realiomis 
juslinėmis formomis yra įkūnijama tai, kas dvasiška ir neribota — 
t. y. idėja. Dėl to idėja meno kūrinyje gali tapti ne tik intelektinio, 
bet ir juslinio kontempliavimo objektu. 

Taigi žntelektinį akivaizdumą čia papildo estetinis akivaizdumas. 
Pasaulis, kurį Šelingas traktuoja kaip Absoliuto aktyvumo rezultarą, 
pasirodo esąs meno kūrinys. Grožis, kuriame susijungia tiesa ir gėris 
(pažinimas ir būtis), yra objektyvus pasaulio atributas. Štai kodėl 
filosofas, kuris, bandydamas suprasti pasaulį, pripažįsta, jog intelek- 
tinių priemonių tam nepakanka, turi pasitelkti meną. Tik menas vis 
iš naujo nenuilstamai byloja apie dalykus, kurių filosofija negali įžvelg- 
ti: būtent apie veikloje ir kūryboje glūdinčius nesgmoningumo momen- 
tus ir aple šių pirminę tapatybę su sgmoningumo momentais. 

Tačiau meno filosofija nėra savarankiška disciplina, tuo labiau 
ji nera kokia nors antraeilė filosofinės sistemos dalis ar koks nors 
periferinis jos padalinys; ji yra iškiliausia, visą sistemą vainikuojanti 
filosofijos viršūnė. Tik joje ir per ją tampa įmanomas Absoliuto pa- 
žinimas. Suteikdama menui „filosofijos organono“ vaidmenį ir iš- 
keldama estetines vertybes virš intelektinių, Šelingo kūryba tapo, ko 
gera, visapusiškiausia romantizmo filosofijos raiška. 

Estetinis objektas, meno kūrinys — tai genijaus manifestacija. Ge- 
nijus kuria spontaniškai, verčiamas vidinės galios, kuri yra Gamtos 

arba Dievo dovana, o ne pratybų ir mokymosi rezultatas. Genijaus 
esmė protui neatsiveria. Tikras menininkas kuria sąmoningai ir sy- 
kiu nesąmoningai; jo kūrinys — tai idėjos, kurios prasmė jam nera iki 
galo aiški, sudaiktinta tikrovė. Beje, toji prasmė nėra aiški ne tik 
kūrėjui, bet ir suvokėjui. Todėl tikras meno kūrinys teikia, galima 
sakyti, neribotas interpretacijos galimybes. 

Idėjos (bendrumo) ir raiškos formos (savitumo) santykio pri- 
gimtį adekvačiai perteikia simbolio sąvoka. Simbolis — tai prasmę 
išreiškiantis vaizdas. Jame atsiskleidžia bendrybės ir konkretybės — 
taigi dvasios ir materijos — vienybė. Dėl to kiekvienas tikras menas 
yra simbolinis. Jo provaizdis yra graikų mitologija. Graikų mitų pa- 
saulis — tai gamtos tikrovė, harmoninga ir vientisa tvarka, sudievin- 
ta, poetinio grožio kupina gamta. Dievai yra gyvas idėjos įsikūniji- 
mas: jų asmenyse harmoningai susijungia idealumo, viena vertus, ir 
realumo, konkretumo, jusliškumo momentai. 

Krikščioniškajame pasaulyje idealybės ir realybės sąsajos nutrū- 
ko. Žmogus atsigręžė į transcendenciją, į idėjos pasaulį ir tuo pačiu 
atsiskyrė nuo jusliškojo pasaulio ir gamtos tvarkos. Klasikinio meno 
vietą užėmė romantinis, arba alegorinis, menas. Visa, kas laikina, 
ribota, jusliška, jame buvo nuvertinta ir sudarkyta, beatodairiškai 
pajungta amžiniems, neribotiems, idealiems dalykams. 

Istorija — įrodinėjo Šelingas — nesibaigia su krikščioniškuoju pa- 
sauliu. Naujieji laikai yra pereinamasis etapas. Laikui bėgant, krikš- 
čioniškajam pasauliui būdingas stichijų sudvejinimas bus įveiktas. 
"Tada vėl ateis metas Žmogaus ir gamtos, idėjos ir daikto vienovei, 
kuri buvo būdinga anai ankstyvajai epochai. Tiesa, tai bus nebe sti- 
chiškas, spontaniškas susijungimas, o visiškai sąmoningas procesas. 
Žmogus atpažins savąjį pašaukimą, priartės prie Absoliuto, netgi su- 
sitapatins su juo, peržengdamas istorijos pasaulį. Naujojoje sanklo- 
doje išnyks mitologiją, meną ir mokslą skiriančios ribos. Visi iki tol 
atskirai egzistavę žmogaus aktyvumo barai susijungs. Realizuosis grožio 
idėja, kuri suvienija viską — tiesą ir gėrį, poetinę fantaziją ir abstraktų 

protą. Taigi rasis nauja mitologija, o su ja ir naujas menas — naujas, 
„iškilesnis“ Homeras. 

Šelingas stojo prieš racionalistinę, nuo Parmenido iki Hėgelio 
pletotą filosofiją, kuri būties idėją tapatino su pačia būtimi, įtikinė- 
dama, kad mintis ir būtis — tai viena ir tas pat. Šelingui būtis — už 
racionalumo ribų esantis ir protui neskaidrus faktas. Intelektas neiš- 
vengiamai stabteli ties egzistavimo riba, todėl filosofija, norėdama 
realizuoti savo pašaukimą, turi būti papildyta kitokio pobūdžio tyri- 
nėjimais, kurie gebės prasibrauti iki egzistencijos ir galės bendrauti 
su pačia būtimi. Šelingui tokia sritis, kaip matėme, buvo menas. Ta- 
čiau Berlyno laikų paskaitose (1841) filosofas prabilo apie religinę 
patirtį, kaip apie vienintelį teisėtą bendravimo su būtimi būdą, tarsi 
užsimodamas fz/osofuoti su Kristumi. Tada atsirado ir nauja žmonijos 
istorijos periodizacija. 

Absoliutas, trokšdamas pasiekti savimonę, pašaukia gyvenimui 
tris didingas epochas — Tėvo, Sūnaus ir Dvasios, kad jose ir per jas 
realizuotųsi. Tėvo metas — tai epocha, kai Dievas sukuria pasaulį, 
sykiu su juo ir žmogų, ir apdovanoja jį laisve. Tačiau puikybė pastū- 
mėjo žmogų į nuodėmę ir nuopuolį. Jo nuodėmė persmelkė visą 
gamtą, pagimdė mirtį, blogį ir kančią, bet, kita vertus, ji davė pra- 
džią etinės savimonės formavimuisi. Vadinasi, tai laiminga nuodė- 
mė (felissima culpa). Sūnaus metas — tai tikroji, arba Kristaus, istori- 
ja, prasidėjusi su jo atėjimu ir tebesitęsianti dabartyje. Atpirkėjo 
apreiškimai išvedė žmonių giminę iš tamsybių. Iki tol sąmonė, ieš- 
kodama Dievo, klaidžiojo klystkeliais, stengdamasi darbu ir kančio- 
mis pasirengti priimti šviesą. Galiausiai Dvasios metas, arba artėjan- 
ti ateitis — tai būsena, kurioje — kaip sako šv. Paulius — „iš Jo, per Jį ir 
Jam yra visa“. Tada nugalės gėris, išnyks prieštaravimai ir skirtybės, 
sustos laikas, baigsis istorija, Dievas apsireikš visa pilnatve, žodžiu — 
Absoliutas ir pasaulis bus nedalomas vienis. 

Po Šelingo mirties jo auklėtinis Maksimilianas II Bavarietis pa- 
statydino jam paminklą su įrašu: „Didžiausiam vokiečių filosofui“. 

Vargiai galima būtų su tuo sutikti, tačiau reikia pripažinti, kad „T rans- 
cendentalinio idealizmo sistemos“ autoriaus kūryboje atsirado iki 
tol filosofijoje negirdėtų ir svarių nuostatų; antai jis kritikavo naujų- 
jų amžių gamtotyrai būdingą mechanistinę ir matematinę pasaulio 
viziją, ginčijo utilitarinį santykį su gamta, sukūrė simbolistinę meno 
tr mitologijos koncepciją, egzistenciniu aspektu apmąstė laisvę. Še- 
lingo kūryba anaiptol netapo vien filosofijos istorikus dominusiu 
reiškiniu, priešingai, iš jos įkvėpimo sėmėsi ir kiek vėliau už jį gyvenę 
mąstytojai, kaip Sopenhaueris (Schopenhauer) ar Kierkegoras (Kier- 
kegaard), ir šiuolaikiškesni, kaip Martynas Heidegeris (Martin Hei- 
degger), Karlas Jaspersas (Karl Jaspers), Nikolajus Berdiajevas, Gab- 
rielis Marselis (Gabriel Marcel)... 


HĖGELIS, 
ARBA SĄMONĖS ODISĖJA 


Vienas žmogus, apsėstas neapykan- 
tos savo kaimynui, padegė jo namus. Įsiplieskė gaisras, kuris, paver- 
tęs pelenais priešo turtą, nušlavė ir visą kaimą. Kaltininkas buvo pa- 
gautas, nuteistas ir ilgiems metams pasodintas į kalėjimą. Tai atvejis, 
minimas ne vienoje teismų kronikoje, sakytume, jis netgi kasdieniš- 
kai banalus. Tačiau ir jame galime atrasti tam tikrą gilesnę prasmę. 

Mūsų padegėjo poelgio motyvas buvo jo aistros. Jomis vado- 
vaudamasis jis sąmoningai priėmė tam tikrą sprendimą — nutarė suž- 
lugdyti savo tariamą ar tikrą priešininką. Po to ėmėsi veiksmų. Ta- 
čiau žmogaus veiksmas, tapęs tikru faktu, įgavo savarankišką, nuo 
paties veikėjo nepriklausomą eigą ir savo objektyvų turinį. Padegėjas 
troško sudeginti kaimyno namus, tačiau sudegino visą kaimą ir tapo 
kaimynų, su kuriais nekonfliktavo ir netgi, galimas dalykas, gerai 
sutarė, kančių ir skurdo kaltininku. Pakišdamas degtuką, jis įplieske 
jegas, kurios tapo nebevaldomos ir lėmė įvykius, nejėjusius į jo keti- 
nimus. Negana to. Jo poelgis atsigręžė prieš jį patį. Jis troško nu- 
skurdinti priešą, tačiau pats tapo skurdžiumi. Nuteistas ir pasodin- 

tas į kalėjimą, jis yra priverstas gyventi pusbadžiu, su nusikaltėlio 
dėme. Veiksmas, kurį įvykdė, apimtas aistros, jį slėgs sunkia našta 
visą likusį gyvenimą. 

Būtent tokia — sako Georgas Vilhelmas Frydrichas Hėgelis (Ge- 
org Wilhelm Friedrich Hegel) — yra žmogaus padėtis istorijoje, pa- 
grindžianti dramatišką įsitikinimą, kad visuotinė istorija anaiptol né- 
ra laimes tėvonija. Kiekvienas žmogus veikia, skatinamas asmeninių 
polinkių ir poreikių, vadovaudamasis asmeniniais motyvais ir aistro- 
mis. Būdamas sąmoninga esybė, jis kelia sau tam tikrus tikslus ir 
siekia juos įgyvendinti. Tačiau nepriklausomai nuo to, pavyks ar ne- 
pavyks tuos tikslus pasiekti, jo veiklos rezultatas yra kažkas daugiau 
ir kažkas kita — randasi visuotinė istorija. Kiekviename veiksme, ne- 
priklausomai nuo konkrečios tormos ir jį nulėmusios asmeniškos, 
subjektyvios motyvacijos, glūdi substancialus, nuo veikiančio žmo- 
gaus paslėptas turinys. Kiekvienas veiksmas turi apibrėžtą objektyvią 
prasmę, o pats veikėjas nesąmoningai tampa istorinio būtinumo įran- 
kiu. Taip reiškiasi gudrusis istorijos protas. Jis panaudoja žmogaus 
troškimus ir aistras, versdamas žmones dirbti jo labui. Mat per juos 
Istorijos protas realizuoja savo tikslus: tai individai veikia, kenčia, 
patiria tragedijas, kad galiausiai rastųsi istorija. Tai jie aukojasi ant 
istorijos aukuro. Egzistavimo duoklę idėja sumoka |...) ne savo lėšomis, 
o individų aistrų kaina, — teigė Hėgelis. 

Žmonės kuria istoriją nesąmoningai. Jų istorinė sąmonė — tik 
dalinė, istorijos visumos jie nesuvokia. Ar tai gerai, ar blogai? Be- 
prasmiška klausti. Taip yra, ir viskas. Argi manufaktūros kūrėjas, 
suprasdamas, kad ji padeda individui susikrauti turtą ir tapti reikš- 
mingu, galėjo kada nors suvokti faktą, kad jis išjudina jėgas, kurios 
sugriaus senąją visuomenę ir įgyvendins naują tvarką ir naujus so- 
cialinius santykius? Jei žmonės gebėtų tai suvokti, jie, ko gera, ne 
kartą būtų susilaikę nuo veiklos. Tačiau istorinė sąmonė žmonėms — 
neprieinamas dalykas. Štai kodėl jų ketinimai ir troškimai neretai 
taip skausmingai skiriasi nuo realių galimybių jiems įgyvendinti. 

Štai kodėl esti veiksmų, kurie, atsigręžę prieš jų vykdytojus, juos 
sunaikina, įgaudami istorijoje bei suteikdami istorijai tokią pras- 
mę, kuri visiškai skiriasi nuo tikrųjų jų autorių siekių. Pažinimas 
visada ateina pavėluotai. Filosofija, panašiai kaip peleda (išmintį 
simbolizuojantis Minervos paukštis), pasirodo leidžiantis saulei. Tik 
tada, kai nurimsta įsiaudrinusios aistros ir nutyla ginklų žvangesys, 
o istorija savo jau padarė, atsiranda filosofija ir iškyla virš mūšio 
lauko — bejėgė, negalinti nieko pakeisti, gebanti tik atsakyti į klau- 
simus: kaip buvo? kodėl būtent taip įvyko? kokia yra tikroji viso 
to, kas jau įvyko, prasmė? 

Istorijos filosofijos nedomina atskiri individai ir jų privatus gy- 
venimas. Tačiau ji ieško paslėptos įvykių prasmės, trokšdama ap- 
nuoginti vidinį istorijos ritmą, jos sklaidos logiką ir siekiamą tikslą. 
Remdamasi prielaida, kad pasaulį valdo protas, ji prieina prie išva- 
dos, kad istorijoje viskas vyko protingai, kad istorija buvo būtinas pa- 
saulio dvasios žygis, dvasios, kurios esmė iš tikrųjų yra visada ta pati ir 
kuri tą vienintelę savo esmę išskleidžia pasaulio egzistavimu. 

Hegelio požiūriu, istorijos filosofija — tai integralus tikrovės vi- 
sumos vizijos dėmuo. Tos vizijos centre — absoliutinė idėja, t. y. pro- 
tas, kuris yra substancija ir beribė galia ta prasme, kad jo egzistavimas 
nereikalauja jokios išorinės priežasties ir kad jis yra pats savyje be 
galo turiningas, pats iš savęs aktyvus. Tačiau istorijos aušroje abso- 
liutinė idėja egzistuoja „savyje“, ji neturi savimonės. Ji siekia nuo 
egzistavimo „savyje“ pereiti prie egzistavimo „sau“; ji stengiasi reali- 
zuoti savo esmę, suvokti save ir šitaip pasiekti laisvę. Mat laisvės rea- 
lizacija galima tik suvokus savo prigimtį ir ją valdančius dėsnius. 
Paaiškinsime tai Hegelio pavyzdžiu. 

Imkime gemalą. Jame įspausti žmogaus bruožai ir ypatumai, 
tačiau jie egzistuoja paslėptai, jie yra tik galimybė, o ne tikrovė. Ge- 
malas, tas žmogus /2 potentia, tik persikeis į tikrą žmogų — tada, kai 
realizuosis jame glūdinčios savybės, kai gyvenimo procese susifor- 
muos jo sąmonė, kai iš gemalo radęsis individas įsisąjmonins savo 

esmę, ir jo gyvenimas atitiks jau susiformavusį savo paties žmogišku- 
mo suvokimą. Taigi kelias nuo buvimo „savyje“ iki buvimo „sau“ 
yra kelias nuo galimybės į tikrovę, nuo nežinojimo į pažinimą, nuo 
aklo būtinumo į laisvę. Tačiau šio kelio neįmanoma įveikti grynojo- 
je mąstymo sferoje. Tam yra būtina veikla. Veikdamas ir savo darbo 
rezultatuose įžvelgdamas save, žmogus įsisąmonina savo esmę, savo 
rūšinę atskirų. 

Absoliutinė idėja savo aktyvumu sukuria gamtos pasaulį. T'a- 
čiau idėja negali realizuotis gamtoje: juk gamta neturi sąmonės, gam- 
toje viešpatauja aklas būtinumas. Savo kūriniuose matydama save, 
idėja suvdkia savo pačios kitoniškumą. Del to ji palieka gamtos pa- 
saulį, iš kurio išauga žmogus, kad galėtų įsikūnyti jo istorijoje ir jo 
institucijose. Žmonijos istorijoje ir per istoriją idėja sieks savo tikro- 
jo tikslo — suvokti save.* 

Sąmonės odisėją, jos kelią nuo nežinojimo iki pažinimo Hegelis 
aprašė „Dvasios ftenomenologijoje“. Pagrindinė šio veikalo tezė skel- 
bia, kad absoliutas — jeigu jis turi būti protu (taigi filosofiškai) pa- 
žintas — negali būti intelektinių tyrinėjimų pradinis taškas, o tik juos 
vainikuojantis galutinis rezultatas. Šią tezę turėjo pagrįsti trys princi- 
pai. Pirma, tik diskursyvus protas, o ne intuicija, geba atskleisti tiesą 
ir yra tikrasis tos tiesos įrankis (šią tezę Hėgelis nukreipė prieš ro- 
mantinę absoliuto filosofiją, pirmiausia prieš Šelingą). Antra, tiesa 
yra tik visuma: ji yra ne paprasta atskirų daiktų suma, bet organiškas 


* Ši vizija apibrėžė Hėgelio sistemos struktūrą. Ją sudaro trys dalys: logika (idėjos 
raida grynai loginių būčių pasaulyje), gamtos filosofija (gamta kaip idėjos ekste- 
riorizacija), dvasios filosofija (idėjos kelias į savimonę per žmonijos istorijos pasau- 
lį). Dvasios filosofiją savo ruožtu sudaro trys dalys: subjektyviosios dvasios filoso- 
fija (antropologija, fenomenologija, psichologija), objektyviosios dvasios filosofija 
(valstybė, teisė, dorovė), absoliučiosios dvasios filosofija (menas, religija, filosofi- 
ja). Ši sandara atspindi raidos procesui būdingą ritmą — jo triadinį pobūdį: pir- 
miausia randasi tezė (išeities taškas, principo apibrėžtis), po to antiteze (išeities 
taško neigimas) ir galiausiai sínteze (priešingų elementų susijungimas). 

vienis (šitaip Hėgelis išreiškė savo kritišką nusistatymą prieš Švieti- 
mo filosofiją, prieš jai būdingą „atomizmą ). Trečia, toji visuma nė- 
ra transcendentiška atskirų daiktų atžvilgiu (kaip transcendentiška, 
pavyzdžiui, išlieka krikščioniškoji Apvaizda), bet egzistuoja juose ir 
per juos, vienovėje su jais. Jeigu toji visuma išliktų išoriška atskirų 
daiktų atžvilgiu, tai pažintinis intelektualizmas būtų neįmanomas. 
Kita vertus, jeigu toji visuma yra imanentiška, glūdi atskiruose daik- 
tuose ir sudaro substancialų jų turinį, tai jos pažinimas turi prasidėti 
nuo sąlyčio su individualiomis būtimis. Laikantis tokio požiūrio, uni- 
versumo tiesa negali būti pažinta nepriklausomai nuo jos ryšio su 
atskirais daiktais, ji taip pat negali būti ir vienkartinio akto — kažko- 
kios intuicijos, tiesiogiai suvokiančios būties visumą — rezultatas; ji 
atskleidžiama laipsniškai, kankinančiomis subjekto pastangomis, pa- 
žintines operacijas taikant baigtiniams daiktams ir galiausiai išeinant 
už jų. Tai ilgas ir varginanus kelias. Sąmonė gali pasiekti savo pilnat- 
vę — absoliutų pažinimą — tik pasitelkdama tarpines formas, kilda- 
ma pakopomis. 

Taigi visuotinės istorijos esmę ir turinį sudaro savimonės rai- 
da, laisvės įsisąmoninimo raida. Laisvės sąmonė, kaip ir bet koks 
pažinimas, formuojasi pamažu, didžiulėmis pastangomis. Kiekvie- 
noje istorinėje pakopoje ji įgauna apibrėžtą formą ir realizuojasi 
žmonių institucijose — valstybėje, teisėje, dorovėje... Tačiau ta api- 
brėžta forma dar nėra baigta ir uždara. Dvasios darbas trunka to- 
liau, ilgainiui įveikiant pasiektąją sąmonės būklę ir pereinant į naują, 
aukštesnę jos pakopą. Laisvės įsisąmoninimo raida apibrėžia istori- 
nių įvykių prasmę. Toji prasmė nuo žmogaus — tiesiogiai istorinia- 
me spektaklyje dalyvaujančio aktoriaus — yra paslėpta. Ir ne tik nuo 
eilinio duonos valgytojo, bet ir nuo didžiųjų istorinių asmenybių. 
Tiesa, šie mato toliau ir aiškiau, giliau jaučia savo epochos reik- 
mes, tačiau tikroji jų didybe priklauso ne tiek nuo pasiekto bendro 
sąmoningumo, kiek nuo to, ar jų asmeninės aistros ir tikslai atitin- 

ka objektyvų istorijos ritmą. Per šiuos individus, jiems patiems to 
tarsi ir nežinant, byloja istorija. 

Napoleono veiklos prasmė nuo paties Napoleono liko paslėpta. 
Tačiau šis Prancūzijos revoliucijos duobkasys ir karūnuotasis išsišo- 
kelis lėmė, kad revoliucija peržengė lokalines, tautines ribas ir tapo 
organišku visuotinės istorijos dėmeniu. Ar Napoleonas šito norėjo? 
Anaiptol. Tokia buvo tik objektyvioji jo veiklos prasme. Užtat isto- 
riosofui, susidomėjusiam šia asmenybe, nerūpės jos privatus gyveni- 
mas, jis netyrinės jos aistrų ir sąmonės. Jį domina ne tiek pats Napo- 
leonas, kiek istorinė jo darbų reikšmė. Jis įvertins Prancūzijos 
imperatorių, atsižvelgdamas į jo istorinį vaidmenį, o ne į jo asmeni- 
nius motyvus ir dorovinę poelgių vertę. Tuo jis skirsis nuo istorioso- 
fo kamerdinerio, kuris didį žmogų matuoja pagal savo paties dorovi- 
nį matą ir ieško nuodėmių, naršydamas po jo asmeninį gyvenimą. 
Kamerdineriui, kaip žinoma, net ir didžiausias žmogus neatitinka 
didvyrio kriterijų, nes kamerdineris yra pernelyg arti miegamojo ir 
pernelyg toli nuo istorijos. Jis žino savo pono silpnybes, kasdienius 
jo poelgius ir pomėgius. Jis mato jį be batų, kuriuos jam numovė, 
lovoje, kurią neseniai paklojo. Toks požiūris yra bevaisis, kadangi 
tikrai didis žmogus nepaiso taisyklių 1r elgiasi nesivaržydamas. Ap- 
imtas galingos aistros, jis visą savo energiją sukoncentruoja į vieną 
tikslą ir nenumaldomai jo siekia. Galima jam priekaištauti dėl pa- 
skatų asmeniškumo ar amoralumo. Tačiau tai nieko neduos, o tik 
sužadins absurdišką tyrinėtojo įsitikinimą, kad jis pats yra geresnis 
už savo tyrinėjimų objektą. 

Ar bus pasiekta pergalė, ar pralaimėta, nuo paties žmogaus, jo 
aktyvumo ir pastangų nepriklauso. Rezultatą lemia, kiek asmeni- 
niai individo tikslai atitinka istorijos raidos reikmes ar jų neatitin- 
ka. Bet kokia čia atsirandanti atskirtis neišvengiamai nulems pra- 
laimėjimą. Žmogus gali atlikti savo darbą tik tada, kai asmeniniai 
jo tikslai atitinka istorijos raidos kryptį. Tačiau — paradoksalus da- 
lykas — tai jam neatneš laimės. Čia glūdi jo likimo tragizmas. Visą 

gyvenimą jis dirbo vardan išsvajoto tikslo negailėdamas savęs, o kai 
pagaliau tą tikslą pasiekė ir viliasi sulauksiąs atlygio, pelnysiąs ra- 
mybę ir pasitenkinimą, jis netenka egzistencijos pagrindo, gyvoji 
„dvasia jį apleidžia, o istorijos skeptras pereina į priešininkų rankas. 

Kaip sako Hegelis, didvyriai miršta jauni ir nukrenta tarsi tuščias 
kevalas nuo subrendusio vaisiaus. 

Istorija žmogaus veiklai duoda sankciją, istorija ir atšaukia ją. 
Kas šiandien teisus, rytoj gali pasirodyti beviltiškai neteisus, o kas 
šiandien neteisus, rytoj gali pasiekti savo. Istorijos perspektyvoje 
nuosprendis jau abiem paskelbtas. Atlikę savo vaidmenį, jie turės 
pasitraukti iš kelio, kad nekliudytų istorijos vyksmui. Šitaip idėja 
individų sąskaita sumoka duoklę už tai, kad ji yra. Bet ar tik indivi- 
dų sąskaita? Pats individas, net ir visų iškiliausias, visada yra tam 
tikros epochos vaikas, tautos narys, valstybės pilietis. Jo likimas yra 
tik atskiras šių didesnių visumų likimo atvejis. 

Istorijos raida — tai laisvės įsisąmoninimo raida. Laisvės sąmonė 
neatsiranda žmoguje kaip subjektyvus jo valios principas. Laisvė yra 
proto principų realizacija ne kur kitur, o objektyviojoje sferoje — is- 
torinėse institucijose. Tik valstybė, kaip etinė visuma, yra proto ob- 
jektyvizacija. Gyvendami valstybėje, atskiri individai savo buvimą 
laiko visuotine vertybe. Tik valstybėje jie pasiekia laisvę. Laisvė ne- 
reiškia savivalės, ji reiškia paklusnumą įstatymui. Dalyvaudamas ben- 
druomenės gyvenime, paklusdamas įstatymui, individas pasiekia žmo- 
giškumo pilnatvę, t. y. tampa piliečiu, protinga ir doroviška — o tai 
reiškia laisva — esybe. 

Laisvė skleidžiasi istorijoje per atskiras tautas, susiorganizavu- 
sias į valstybes. Kiekviename laisvės idėjos raidos etape kuri nors tau- 
ta atlieka dominuojantį vaidmenį. Jos misija yra atlikti veiksmus, 
kurie atitinka istorinį būtinumą, pasaulinės dvasios reikalavimus. Tiesa, 
ta tauta vadovaujasi savais motyvais, tačiau jos darbai turi ir istoriš- 
kai visuotinę vertę. Kai tik tauta įvykdo savo misiją, jos egzistavimas 
iškart netenka pagrindo. Ji gali dar kurį laiką vegetuoti, tačiau į isto- 

riją jau nebesugrįš. Taigi kiekviena tauta yra pasmerkta didybei ir 
sykiu išnykimui. Pasiekusi didžiausią galią, įgyvendinusi savo tiks- 
lus, ji neišvengiamai baigia savo istorinį gyvenimą. 

Kodel taip esti? Pasiremkime Hėgelio pavyzdžiu. Antai graikų 
pasaulis įsisąmonino faktą, kad kai kurie žmonės yra laisvi. Šio suvo- 
kimo raiška tapo Atėnų demokratijos institucijos, gerbusios princi- 
pą, kad vieni žmonės yra laisvi, o kiti yra vergai. Tai buvo milžiniška 
pažanga palyginti su senovės Rytų pasauliu, kuriame suvokimas, kad 
individas yra laisvas, atsispindėjo despotijos sistemoje (laisvas yra tik 
vienas žmogus — valdovas, o visi kiti yra jo vergai). Tačiau kai graikų 
pasaulis savo dvasią išreiškė ir realizavo tikrų socialinio gyvenimo 
faktų sferoje, jo istorinis vaidmuo pasibaigė. Istorija tą pasaulį atme- 
tė, O jo vietą užemė kita tauta. Kur dabar yra graikai? — klausia Hė- 
gelis. Ir atsako: Akropolio griuvėsiuose gano ožkas. 

Graikų pasaulis, dalinai įsisąmoninęs laisvę, ją realizavo savo ins- 
titucijose. Tokiu būdu laisvė buvo objektyvizuota. Įvilkta į materia- 
lią formą, ji susvetimėjo. Mat institucijos esti stabilios ir nekinta- 
mos. Vos atsiradusios, jos ima egzistuoti savarankiškai, 
nepasiduodamos jokioms permainomas. Todėl neišvengiamai auga 
ir gilėja institucijų (t. y. objektyvizuotos sąmonės) ir gyvosios sąmo- 
nės tarpusavio konfliktas. Juk dvasios darbas vyksta ir toliau. Žmo- 
nija, įsisąmoninusi, kad kai kurie žmonės yra lygūs, ilgainiui prade- 
da suvokti, kad visi žmonės yra lygūs. Štai tada senosios institucijos, 
kadaise atitikusios laiko reikalavimus, tampa žmonėms svetimos, netgi 
priešiškos. Jas būtina sugriauti, kad jų vietoje galėtų rastis naujos, 
aukštesnį sąmonės lygmenį atitinkančios institucijos. Kita vertųs, nau- 
josios institucijos ateityje neišvengiamai susilauks to paties likimo, 
kaip ir anos, kurių vietą jos užemė. Laisvės idėja, siekdama vis tobu- 
lesnių formų, nuolat atmeta sukurtąsias ir klestinčios visuomenės 
pavirsta griuvėsiais bei pelenais. 

Hegelio požiūriu, istorija yra dramatiškas procesas, kupinas kon- 
fliktų ir tragedijų. Jis vyksta, lydimas vis iš naujo atsirandančio su- 

svetimėjimo reiškinio. Žmonių įsisąmoninta laisvė realizuojasi ma- 
terialiuose faktuose: randasi institucijos, kurios laikui bėgant tampa 
nebepriklausomos nuo savo kūrėjų ir ima tarp Žmonių viešpatauti. 
Šitaip veiksnys, skatinęs socialinio gyvenimo pažangą ir racionaliza- 
ciją, virsta jo raidos stabdžiu, iracionalumo židiniu. Tada tos institu- 
cijos privalo būti sugriautos. Dėl to naujos eros radimąsi visada lydi 
senojo pasaulio gaisras. 

Istorija yra laisvės sąmonės realizacija. Tačiau pasiekta forma 
niekada sąmonės netenkina. Nuolatinis nerimas ir nepasitenkinimas 
yra istorijos judėjimo šaltinis. Tas judėjimas reiškiasi ne tik kūryba, 
bet ir griovimu. Senos, atgyvenusios formos turi visiškai suirti: min- 
ties nerimą lydi daiktų nerimas. 

Iš Hegelio istorijos vizijos plaukė revoliucinės išvados. Tačiau 
nedaug kas gebėjo jas suprasti. Kone visuotiniu įsitikinimu Hegelis 
laikomas esamos padeties apologetu, nekritiškai šlovinusiu Prūsijos 
valstybę ir visuomenę. Mat jis kalbėjo apie istorinę būtinybę ir pa- 
brežė, kad istorijos vyksmas yra protingas. Argi tai nereiškė, kad kiek- 
vienas faktas turi istorijos sankciją, kad jis yra būtinas? Argi tai nerei- 
kalavo susitaikyti su viskuo, kas egzistuoja? Ar toks požiūris nebylojo, 
kad maištas prieš istorijos proto pašventintas institucijas visada yra 
bevaisis ir iracionalus? Argi tuo nebuvo pasakyta, kad istorijoje tei- 
sūs vien tik nugalėtojai? Juk tai jų veiksmais įgyvendinama istorinė 
būtinybe. O kadangi istorijos tikslas, Hegelio manymu, yra dorovi- 
nės idėjos realizacija, todėl savaime aišku, kad nugalėtojas, atstovau- 
jantis istorinei tiesai, sykiu atstovauja ir etiniam teisingumui. Iegy- 
vuoja nugalėtojas, šalin nugalėtuosius. 

Tokios išvados tariamai plaukia iš Hegelio vizijos. Tačiau pats 
filosofas tokių jam priskiriamų išvadų anaiptol nedarė. Tikrovės 
sąvokos jis netapatino su egzistavimo sąvoka, o tai, kad jis priėmė 
tikrovę, visiškai nereiškė susitaikymo su viskuo, kas egzistuoja. Nors 
jis rašė: kas protinga, yra tikra, o kas tikra, yra protinga, tačiau tikrą- 
ja realybe jis laikė dorovės idėją. Tiesa, ši idėja pereina į reiškinių 

pasaulį ir susvetimėja istoriniuose faktuose, bet tie faktai laikui bė- 
gant neišvengiamai praranda buvimo pagrindą. Taigi vardan pro- 
tingos tikrovės visada turime stoti prieš reiškinių pasaulį.Visa, kas 
egzistuoja, galiausiai pasmerkta išnykti ir nusipelno negailestingos 
kritikos, idant gilesnis laisvės suvokimas galėtų realizuotis tobules- 
niuose kūriniuose. 

Antai krikščionybė, pasak Hėgelio, visiems žmonėms atnešė lais- 
vės sąmonę. Šia prasme ji reiškė vergijos epochos pabaigą. Tačiau 
krikščioniškoji sąmonė susvetimėjo Katalikų bažnyčios institucijose 
bei kulto objektuose. Krikščioniškoji laisvė netrukus perėjo į savo 
priešybę — sąžinės nelaisvę ir absoliutų paklusnumą Bažnyčiai, o gy- 
vas tikėjimas — į negyvų daiktų garbinimą. Net Jėzus Kristus buvo 
paverstas išoriniu daiktu — monstrancija, tokiu pavidalu rodant jį 
tikintiesiems. Nors kryžiuočiai skubėjo prie Dievo Sūnaus kapo deg- 
dami viltimi, Kristaus ir „gyvo tikėjimo“ jame nerado. Kaip tik šis 
krikščioniškos dvasios aukščiausios įtampos metas parodė, kad Baž- 
nyčia jau tapo istorijos atgyvena. Tačiau ji ir toliau išliko, nors tapo 
blogio buveine, kursčiusia mokslininkų persekiojimus ir inkvizicijos 
nusikaltimus. Tai pateisino maištingą norą išsilaisvinti iš Bažnyčios 
valdžios. Čia glūdėjo reformacijos, kuri stengėsi atkurti sąžinės ir 
mąstymo laisvę, ištakos. Reformacija buvo Prancūzijos revoliucijos — 
kruvino ir nepavykusio bandymo iki galo realizuoti laisvės princi- 
pus — prologas. Katalikų bažnyčios likimas — tai visų istorinių insti- 
tucijų likimo modelis. Ne vienai jų nėra išsigelbėjimo. Visos institu- 
cijos susvetimėja ir tampa pažangos kliūtimi. O jeigu jos ir toliau 
egzistuoja, tai išsigimsta. Tada jų buvimas byloja ne už, o prieš jas. 

Iš esmės Hėgelio filosofija yra nerimo ir maišto filosofija. Laiky- 
damasis neigimo principo, jis smerkia konformizmą, skatina veiks- 
mus prieš tai, kas egzistuoja ir kam istorija jau atšaukė savo sankciją. 
Jeigu atmetame įsitikinimą, kad Hėgelio sistema pateisina konfor- 
mizmą, tai vargu ar galime laikyti teisingu ir priekaištą, esą jo doktri- 
nai būdingas etinis indiferentiškumas, netgi amoralumas. Juk Hėge- 

lis, — sako jo kritikai, — pripažįsta istorinį būtinumą ir ypač pabrėžia 
faktą, kad istorijos eiga nepriklauso nei nuo geros ar blogos individų 
valios, nei nuo etinės jų veiksmų vertės. Juk jis pats rašė, kad visuot:- 
ne istorija rutuliojasi aukštesnėje plotmėje nei ta, kurioje iš tikryjų sklei- 
džiasi dorovė, aukštesnėje plotmėje nei ta, kurioje reiškiasi asmeniniai 
įsitikinimai, individų sąžinė, jų valia tr elgsena. Argi tokiu atveju is- 
toriosofas neprivalo būti doroviškai abejingas tam, kas vyksta istori- 
joje? Negana to, argi jis, pateisindamas kiekvieną poelgį istoriniu 
būtinumu ir galutiniu tikslu, neprivalo susitaikyti su viskuo ir skelb- 
ti šūkį: „Tikslas pateisina priemones“? 

Pats Hėgelis anaiptol taip nemanė. Tiesa, etiniai atskirų indivi- 
dų prasižengimai, jų asmeninis blogis nėra istoriosofo domėjimosi 
dalykas, tačiau tai visiškai nereiškia, kad tokiam blogiui galima pri- 
tarti. Asmeninis blogis visada yra išraiška ir sykiu pasekmė atotrūkio, 
kuris atsiranda tarp egoistinių individo siekių bei aistrų ir objekty- 
vios etinės tvarkos, arba pasiektos laisvės sąmonės, kurią įformina 
esamoje epochoje privalomi įstatymai bei viešpataujanti dorovė. Maža 
to, asmeninis blogis visada turi susidurti su neigiamu vertinimu ar 
net pelnyta bausme. Tačiau istoriosofui privatus individo gyvenimas 
nerūpi, jis nesiima jo vertinti. Antai Napoleonas kaip žmogus jo ne- 
domina, tačiau jį domina objektyvi Napoleono žygių prasme. Į savo 
tyrinėjimų lauką jis gali neįtraukti ir tokių poelgių, kurie priklauso 
teismo kompetencijai arba kurie jaudina viešąją nuomonę. Tik kai 
nutyla aistros, jam tenka tarti savo žodį. Taip esti tada, kai dorovinis 
blogis nustoja buvęs atskirų individų asmeninio gyvenimo dalyku ir 
tampa viešojo gyvenimo faktu bei ištisų visuomenių funkcionavimo 
principu. Tada istoriosotas nebegali nuo jo atsiriboti ir likti abejin- 
gas. Jis turi atsakyti į klausimą: iš kur kyla istorinis blogis ir kas lemia 
jo būtinumą? Ir Hegelis atsako: dorovinis blogis viešojo gyvenimo 
plotmėje yra irimo rezultatas, jis dramatiškai išreiškia prieštaravimą, 
atsiradusį tarp tautos gyvenimo ir istorijos pažangos, jis rodo, kad 
viena ar kita formacija artėja prie pabaigos. Kai tauta yra atlikusi 

savo misiją ir ją išreiškusi savo veiklos rezultatais, jos egzistavimas 
pasidaro be prasmės ir turinio. Apleista gyvosios dvasios, ji pradeda 
irti. Istorijos nuosprendis jau padarytas; epocha baigėsi: ir tauta turi 
nueiti nuo Istorijos arenos. 

Ar, pripažindamas dorovinio blogio būtinumą istorijoje, Hėge- 
lis tuo pačiu sankcionavo blogį? Anaiptol.* Tiesa, jis teigė, kad pra- 
eities atžvilgiu blogis yra pagrįstas dalykas, tačiau, kita vertus, atmetė 
įsitikinimą, kad iš blogio kada nors gali rastis gėris, kad blogis yra 
būtina istorinės pažangos grandis. Vadinasi, dabarties dorovinis blo- 
gis niekada negali būti aiškinamas iš ateities perspektyvos. Visuome- 
nė, kurioje gimė blogis, jau yra už istorijos ribų. Mat istorija vieną ar 
kitą tautą lydi tol, kol ši kovoja už dorovinius tikslus ir reprezentuoja 
ateitį. Nuo tos akimirkos, kai jos misija jau atlikta ir ji pradeda gy- 
venti praeitimi, istorija jos atsižada, ir ji be jokių ateities vilčių atsi- 
duria akloje šalikelėje. Į pasaulio istorijos vyksmą tada įsitrauks kita 
tauta, iškildama į istorijos areną. Tai bus nauja tauta, kurios siekiuo- 
se, lūkesčiuose ir veiksmuose reikšis visuotinis protas. 

Kartu su Hėgeliu filosofija įžengė į istorijos pasaulį. Pasirodo, 
jog tikrovė — tai ne baigta ir uždara būsena, o dialektinei tvarkai pa- 


* Galima paklausti, kodėl tokios pažiūros primetamos būtent jam — moralistui, ku- 
rio istoriosofinės koncepcijos kilo iš įsitikinimo, kad blogis gali gimdyti tik blogį ir 
kad blogis negali būti būsimo gėrio substancija; kodėl taip dažnai teigiama, kad jis 
skelbęs dorovinį indiferentizmą, laikęsis principo, kad dorovė turi būti paaukota 
ant «valstybės gėrio» aukuro, kad jis stojęs už valstybės visagalybę ir netgi buvęs 
mesianistas, pripažinęs istorinę kai kurių tautų misiją. «Del tų priekaištų didžia 
dalimi atsakingas pars Hegelis, — rašė Tadeušas Kronskis, — mat savo koncepcijas 
jis dėstė akivaizdžiai nediskursyviu būdu, perdėm pasiduodamas savo literatūrinio 
talento galiai, polinkiui į patosą bei dramatinių alegorijų pomėgiui. Šis didis filo- 
sofas racionalistas, kuris savo „Filosofijos istorijoje“ Platonui prikišo, kad jo mąs- 
tymas buvęs dar nebrandus, neišsilaisvinęs iš mitologijos ir poezijos, o „Dvasios 
fenomenologijos“ įžangoje postulavo, kad filosofijos dėstymas turi būti tikslus, 
mokslinis, racionalus, — pats neretai rašė veikiau kaip filosofijos įkvėptas poetas, o 
ne kaip sistemingumo ir tikslumo siekiantis filosofijos profesorius». 

klūstantis, prieštaravimų kupinas procesas, kurio raida vyksta dra- 
matišku ritmu. Tai, Hėgelio požiūriu, būdinga ne tik tikrovei, bet ir 
žmonijos Istorijai bei jos pažinimui. Kiekviena epocha yra organiš- 
kas proceso visumos dėmuo, praeities sąlygotas ir ateitį determinuo- 
jantis etapas. Šioje koncepcijoje Ž žmogus yra konkreti istorinė esybė, 
kurią apibrėžia gyvenamasis laikas ir savęs suvokimas. Nors Hegelis, 
kaip mąstytojas, laikėsi antiutopiškos programos, vis dėlto jo filoso- 
fija atskleidė galimybę pasiekti būseną, realizuosiančią laisvės į5isą- 
moninimo pilnatvę. Kelias į tą optimistinį istorijos finalą veda per 
nesuskaičiuojamas individų ir bendruomenių tragedijas ir kančias. 
Savo socialinio pasaulio vizijoje Hegelis išreiškė aiškiai pajaustą žmo- 
nijos likimo istorijoje dramatizmą. 


FOJERBACHAS, 
ARBA TEOLOGIJOS PASLAPTYS 


„Reikėjo pačiam patirti išlaisvinan- 
tį tos knygos poveikį, kad galėtum tai įsivaizduoti. Susižavėjimas bu- 
vo visuotinis; akimirksniu visi tapome fojerbachininkais', — taip apie 
Fojerbachą ir jo „Krikščionybės esmę“ po daugelio metų rašė Frydri- 
chas Engelsas. Liudvigo Fojerbacho (Ludvig Feuebach) kūryba iš tiesų 
davė pradžią naujai filosofijos epochai. Ji padėjo išsivaduoti iš svaigi- 
nančių Hegelio sistemos abstrakcijų. Atsigręždama į tikrovę, ji de- 
maskavo mitus ir prasimanymus, visuotinai pripažintas šventybes ir 
propaguojamas tiesas. Tai darė nuosekliai ir be jokių kompromisų. 
Ji pasirodė labai užgauli tai visuomenės daliai, kurioje viešpatavo 
konvencialių iliuzijų ir konvencialaus melo tonas ir kuri laikėsi įsitiki- 
nimo, kad skelbti nekonvencialias tiesas yra tas pat, kas skleisti erezi- 
jas ir amoralumą. Šia knyga, — rašė Fojerbachas apie savo garsųjį vei- 
kalą, — vžrūstinau Dievą ir pasaulį. Pasaulio kerštas išsiliejo paskviliais 
ir nutylėjimo sąmokslu, galiausiai — ištrėmimu. „Didysis akiplėša“ 
tapo didžiu atsiskyrėliu, pašalio žmogumi, likusį gyvenimą praleidu- 

siu atokiame kaime, o šioje vienišiaus dykumoje jį aplankydavo tik 
Bavarijos policija. 

Nepaisant likimo smūgių, Fojerbachas išsaugojo tikėjimą sa- 
vąja misija ir kūriniu. Jis buvo įsitikinęs, kad pagrindiniai jo pa- 
saulevaizdžio principai kada nors taps visuotiniais. Karštai tikėjo, 
jog ateitis pripažins, kad jis buvo teisus. Istorijos tėkmė, — rašė Fo- 
jerbachas, — nuneša tik tuos, kurie apačioje, o ne kurie viršuje, nes 
pastarieji yra per aukštai. 

Iš pradžių jis buvo hėgelininkas. Jo jaunystės pažiūros formavo- 
si stipriai veikiamos „Berlyno išminčiaus . Tačiau Fojerbachas nie- 
kada nebuvo ortodoksinis hėgelininkas, o laikui bėgant vis aiškiau 
suvokė mąstąs kitaip. Galiausiai jis visiškai atmetė Hėgelio sistemą, 
tačiau sykiu iš akiračio išleido Hegelio dialektiką ir istorizmą. Su- 
abejojęs idealizmu, Fojerbachas atkūrė materialistinį pasaulėvaizdį. 
Tačiau jo materializmas priminė filosofines XVIII amžiaus tezes, taigi 
buvo šiek tiek archajiškas. 

Atmesdamas Hėgelį, Fojerbachas pirmiausia atmetė idealistinį 
ir teologinį pasaulėvaizdį. Jo manymu, Hegelio sistema — tai teologi- 
Ja, pertvarkyta į logiką, šitaip suteikiant jai nūdienos protui priimtines- 
nę formą. Čia pat pabrėžė: kas neaisižada Hėgelio filosofijos, tas neat- 
sižadės ir teologijos. 

Kitaip nei Hegelis, aiškinęs, kad absoliutinė idėja, paklusda- 
ma vidinei raidos logikai, kuria gamtos ir istorijos pasaulį, Fojer- 
bachas teigė, kad gamta yra pirminė ir egzistuoja savarankiškai, 
nepriklausomai nuo mąstymo logikos ir dargi ją apibrėžia. Pasak 
Fojerbacho, Hegelio prielaida, kad kiekvieno daikto esmę ir turinį 
išreiškia jo sąvoka, primena absurdišką įsitikinimą, kad žmogaus 
griaučiai yra tikroviškesni nei gyvas žmogus. Hegelis žmogų pastato 
ant galvos, o aš jį pastatau ant kojų, slypinčių geologijoje. Hegeliui 
žmogiškosios egzistencijos šerdis buvo dvasiškumas ir savimonė, 
tuo tarpu Fojerbachui - jusliškumas ir kūniškumas, žodžiu, realus 
gamtinis gyvenimas. 

Taigi Fojerbachas stengėsi grąžinti žmogų gamtai ir išlaisvinti jo 
protą iš idealistinių mistifikacijų. Pagal jo koncepciją gamta — tai 
natūrali ir vienintelė žmogaus aplinka, o pats žmogus — gamtos dale- 
lė ir jos produktas. 

Tikras filosofas yra ne tas, kuris bendrauja tik su knygomis, o 
tas, kuris bendrauja su gamta, ją tyrinėja ir supranta atskirą žmogų 
kaip jos dalelę. Visi abstraktūs mokslai žmogų suluošina; tik gamtos 
mokslas, atsigręždamas į visą žmogų, į visas jo galias ir jausmus, sugrą- 
žina ji į ankstesnę, dar nesužalotą būklę. 

Žmogus, kaip gamtos objektas, yra kūniška ir jusliška esybė. Jo 
dvasinis gyvenimas priklauso nuo fizinės egzistencijos ir yra jos at- 
žvilgių antrinis. Žmogiškasis pažinimas ir žmogaus sąmonė visada 
randasi iš sąlyčio su pasauliu. Vadinasi, sielos negalima atsieti nuo 
kūno, proto nuo juslių. Žmogus yra organiškai vientisas, jis yra bio- 
loginė esybė, kuri nuo gyvūnų skiriasi kūno sanklodos bei juslių išsi- 
rutuliojimo laipsniu. 

Svarbiausias žmogaus gyvenimo motyvas yra laimės troškimas. 
Laimės esmę sudaro savo prigimties realizacija, tikrųjų jos reikmių 
patenkinimas. Būdamas gamtos ir žmonių giminės dalelė, savo troš- 
kimus ir tikslus žmogus gali realizuoti, tik palaikydamas glaudų 
ryšį su gamta ir kitais žmonėmis. Pats savaime jis nėra sau pakan- 
kama esybė: jam reikalingas ir pasaulis, ir kiti žmonės. Be objekto 
žmogus būtų niekas, geriau pamilti bjauriausią objektą nei užsisklęsti 
savajame Aš. Tik gyvenimas su žmonėmis ir meilė kitiems suteikia 
individualiai egzistencijai pilnatvę, ribotumą paverčia neribotumu, 
nes tai, kas individualu ir laikina, yra integruojama į tai, kas ben- 
dra ir amžina, kitaip tariant, individas integruojamas į visą žmonių 
giminę. 

Taigi svarbiausiu filosofijos principu čia tapo žmonių tarpusavio 
vienybė. Ji yra teisės, dorovės, pažinimo, laimės, tinkamos socialinio 
gyvenimo sanklodos sąlyga ir pagrindas. Atskiras, izoliuotas žmogus 
nei kaip dorovinė, nei kaip mąstanti esybė pats savyje žmogiškumo esmės 

neturi. Zmogaus esme išsiskleidžia tik bendravimo procese, kai žmonės 
yra tarp savęs vieninga. 

Savo samprotavimus pradėjęs nuo individo, atkreipęs dėmesį į 
jo reikmes, laimės troškimą, Fojerbachas aptaria ir socialinį gyve- 
nimą, iškelia žmonių tarpusavio solidarumą. Savo įsitikinimą, kad 
žmogaus tikslas yra realizuoti savisaugos instinktą, jis susieja su al- 
truistine pozicija ir gina tiesioginius, jausmu paremtus Žmonių tar- 
pusavio ryšius. 

Prigimtinė žmogaus būklė yra laimės būsena. Tačiau religinis 
susvetimėjimas laimės būseną sutrikdė. Jis sudrumstė žmogaus pri- 
gimtį ir socialinius santykius. Norint juos atkurti pirminiu pavida- 
lu, reikia įveikti religinį susvetimėjimą. Todėl Fojerbachas ėmėsi 
darbo. Jo religijos kritika, savaime aišku, sukėlė oficialiųjų visuo- 
menės sluoksnių neapykantą. Tačiau filosofo nesustabdė net reli- 
giją gaubianti šventumo aura. Žvelgdamas į religiją vien kaip į tir- 
tiną reiškinį, jis bando atsakyti į klausimą, kas ji yra iš tikrųjų ir kas 
sudaro jos esmę. Jo atsakymas buvo tais laikais revoliucingas: teolo- 
gijos paslaptis glūdi antropologijoje, dangaus paslaptis — žemėje, Dievo 
paslaptis — žmoguje. 

Religija, pabrėžė Fojerbachas, yra žmogaus dvasios sapnas. Ta- 
čiau ir sapnuodamas žmogus gyvena žemėje. Dievas iš tikrųjų yra ne 
kas kita, kaip žmogaus esmė, išpažintis, išreiškianti jo mąstyseną, 
viešas žmogaus paslapčių išpažinimas. Žmogus, savo esmę iškelda- 
mas už savęs, sukūrė Dievą pagal savo paveikslą ir panašumą. Dievas 
yra iliuzinė tikrovė. Jis yra žmogaus fantazijos vaisius, žmogiškų troš- 
kimų tikrovė, ir tik šia prasme jis egzistuoja. Tai, ką tikintis krikščio- 
nis kalba apie Dievą, yra paremta išimtinai žmonių giminės savybė- 
mis, lūkesčiais ir viltimis. Religija yra tik žmogaus reikmių atšvaitas, 
absoliučios laimės, žadančios tobulumą ir nemirtingumą, troškimo 
projekcija... Tačiau realiame gyvenime laimę visada lydi kančios, to- 
bulumas pasirodo esąs tik kažkas reliatyvaus, o individualus nemir- 
tingumas — paika fikcija. Siekiai, kurie gali išsipildyti tik vaizduotė- 

je, tikėjimas, jog galima persikelti anapus šio pasaulio, anapus že- 
miškųjų esybių pasaulio — tai tik iliuzijos ir vaizduotės kūriniai. 

Religija yra susvetimėjimo padarinys. Ją sukūrė žmogus, savo 
paties savybes traktuodamas kaip išorines savo atžvilgiu ir jas perso- 
nifikuodamas nepaprasto Dievo paveiksle. Religijos didybė atsklei- 
džia realios žmogaus egzistencijos skurdą. Pomirtinio gyvenimo gro- 
žis — tai tikrojo realybės pragaro atspindys kreivame veidrodyje. 
Religiją pagimdė žmogaus kančios ir kompensacijos troškimas. Ta- 
čiau drauge su faktiniu religijos susvetimėjimu žmogaus gyvenimas 
neteko vertės ir autonomijos. 

Krikščionybė, keldama sau tikslą išpildyti iliuzinius žmogaus troš- 
kimus, nemėgino įgyvendinti tikėtinai realių jo troškimų, palikda- 
ma viską savieigai. Zadėdama žmogui amžinąjį gyvenimą, žemiškąjį 
jo gyvenimą padarė beverų. Kalbėdama apie Dievo pagalbą, ji atėmė 
iš žmogaus pasitikėjimą savo jėgomis. Skelbdama tikėjimą į geresnį 
gyvenimą danguje, ji susilpnino pasitikėjimą geresnio gyvenimo ga- 
limybe žemėje. Suteikdama žmogui tai, apie ką jis svajoja savo fanta- 
zijose, ji nedavė to, ko žmogus iš tikrųjų trokšta. Dar daugiau, žmo- 
gaus sukurtasis Dievas — pavydi esybė. Kad praturtintų Dievą, žmogus 
turi tapti vargšu; kad Dievas būtų viskas, žmogus turi būti niekas. Žmo- 
gui teko tarno, kuris savo reikšmę ir savos egzistencijos prasmę geba 
suvokti tik savo pono vertės šviesoje, padėtis. 

Religija ne tik pakirto autonomišką žmogaus gyvenimo vertę, 
bet ir paliko žmones be dorovės. Religinėje sistemoje Dievas yra kiek- 
vieno doroviškai pozityvaus veiksmo priežastis. Žmogus pats savai- 
me gali daryti tik bloga. Tačiau įsitikinimas, kad tikėjimas ir malonė 
yra būtina dorovingumo sąlyga, yra tolygus įsitikinimui, kad dorovė 
pati savaime yra niekas. Krikščionybė dorovės normas traktuoja kaip 
Dievo įsakymus, — pabrėžė Fojerbachas. [...] Dievas iškyla virš dorovės 
kaip nuo žmogaus skirtinga esybė. Dievui priklauso visa, kas geriausia, 
o žmogui — kas atlieka. Visas savo mintis, kurios turėtų būti nukreiptos 
įgyvenimą, į žmogų, visus tauriausius savo gebėjimus žmogus 

Išeikvoja esybei, neturinčiai jokių poreikių. |...) Jis yra dėkingas Die- 
vui, bet nėra dėkingas žmogui. Šitaip žmogus žmogų paaukoja Dievui. 

Šitaip jis galiausiai tampa egoistu, o jeigu ir daro gera, tai galvo- 
ja ne apie save ir artimą, o apie Dievą, karštai trokšdamas pelnyti 
amžinąjį išganymą. Kaip tik dėl to tikėjimas atskiria žmogų nuo žmo- 
gaus. Žmogiški kontaktai ir ryšiai, praradę betarpiškumą ir sponta- 
niškumą, mezgasi, tarpininkaujant Kūrėjui. Daryti bloga kitam žmo- 
gui nevalia ne dėl to, kad pripažįstame, jog žmogiškumas yra 
savaiminė vertybė, o dėl to, kad taip reikalauja Dievo įsakymas. Jei- 
gu padedame kitiems žmonėms, tai ne dėl jų pačių, o paklusdami 
Aukščiausios Esybės įsakymams. Laikantis religinės etikos, žmogus 
žmogui nustoja buvęs autonomiška vertybė, o tampa priemone, sie- 
kiant kito tikslo — išganymo, doros... Tikintis žmogus, — įrodinėjo 
Fojerbachas, — daro gera ne vardan gėrio, ne vardan žmogaus, o var- 
dan Dievo ir iš dėkingumo Dievui. 

Kaip tik todėl pastangos įveikti religinį susvetimėjimą reiškia, 
jog yra siekiama, kad gyvenimas taptų iš tiesų dorovingas. Toks ate- 
izmas nera vien religinio pasaulėvaizdžio neigimas, vien jo kritika, o 
pozityvi programa. Jis teigia pasaulį, iškelia žmogaus ir tikrosios do- 
rovės autonomiją. 

Teizmas kuria Dievo didybę ant žmogaus niekybės pamato, o 
ateizmas, nuvainikavęs Dievą ir jo vieton iškėlęs žmogų, atsklei- 
džia tikrąją pasaulio ir žmogaus gyvenimo vertę. Neigdamas po- 
mirtinį gyvenimą, jis teigia žemiškąjį, nepripažindamas, kad dan- 
guje laukia geresnis gyvenimas, jis išreiškia troškimą: žemėje turi būti, 
stačiai privalo būti geriau. Taigi geresnė ateitis čia nebėra pasyvaus, 
neveiklaus tikėjimo objektas, 0 tampa įsipareigojimo, savarankiškos 
žmogaus veiklos dalyku. Ateizmas grąžina žmogų pasauliui, grąžina 
jį kitiems žmonėms. 

Žmogus gali egzistuoti tik visuomenėje. Jo rūšinė esmė reali- 
zuojasi tik per žmonių tarpusavio santykius. Del to aukščiausias so- 
cialinis įstatymas yra meilės įstatymas. Homo homini Deus est (Žmo- 

gus žmogui yra Dievas) — štai pamatinė, panaši į Spinozos mąstyse- 
ną, Fojerbacho socialinės koncepcijos teze. Religinėse sistemose del 
susvetimėjimo žmogaus meilę žmogui pakeitė žmogaus meilė abst- 
rakčiai suvokiamai būčiai, įsikūnijusiai Dieve. Taigi religija lėmė, 
kad žmonių tarpusavio santykių pagrindu tapo egoizmas, o visi al- 
truistiniai žmogaus jausmai nukrypo į Kūrėją. 

Religija guodžia kenčiantų, žadėdama jam pomirtinį gyvenimą, ji 
yra meilė, kuri gydo žmogų, kai šis jau mirė, pagirdo trokštantį, kai jis 
nuo troškulio jau yra nusibaigęs, pamaitina išalkusį, kai jis jau seniai 
yra miręs badu. Religiją reikia sunaikinti, — reikalavo Fojerbachas, — 
kad žmonija imtųsi įgyvendinti savo tikrąjį pašaukimą. Nuvainikuoto 
Dievo vietą tada užims pats žmogus. Žmogus yra aukščiausia verty- 
bė, o jo laimė ir gėris — galutinis visos socialinės veiklos tikslas. 

Štai tokia teorinė perspektyva nulėmė emocinę Fojerbacho kū- 
rinio įtampą, jo kritikos įkarštų ir moralizavimo aistrą. Ji palaikė ir 
autoriaus įsitikinimą savo misijos reikšmingumu, misijos, kurios tiks- 
las buvo įtikinti žmones, kad užuot buvę Dievo bičiuliai, jie taptų 
žmogaus bičiuliais, užuot buvę tikintys žmonės, taptų mąstančiais žmo- 
nėmis, užuot meldęsi, dirbtų, užuot pretendavę į aną pasaulį, tyrinėtų 
4 pasaulį, užuot buvę krikščionys, kurie, pasak jų Išpažįstamo tikėjimo, 
yra„pusiau gyvuliai, pusiau angelai", taptų žmo- 
nemis, tikrų tikriausiais žmonėmis. 

Fojerbachas savo kūrinyje ryžosi „šventvagystei — jis žšdavė krikš- 
čionių religijos paslaptį. Jis atvėrė religijos „paslaptį“, tačiau nesupra- 
to visuomenės „paslapties“. Fojerbachas nesuprato visuomenės isto- 
rijos ir tikrųjų jos raidos paskatų. Jis rašė „apskritai“ apie žmogų, 
apie jo prigimtį, nepastebėdamas, kad žmogus visada yra konkrėti 
esybė, apibrėžta socialinių ir istorinių aplinkybių, kuriose jai teko 
gyventi, esybė, kuri tuo pat metu savo praktine veikla tas aplinkybes 
keičia, realizuodama savo asmenybę ir idealus. 

„Krikščionybės esmės“ autorius religiją traktavo kaip amžinų ir 
nekintamų žmogaus prigimties bruožų emanaciją, nesuprasdamas 

nei jos socialinio pagrindo, nei ją subrandinusio istorinio konteksto. 
Jis nesuprato, — kaip jam priekaištavo Karlas Marksas (Marx), — kad 
jeigu 1š tiesų dangaus paslaptis glūdi žemėje, tai prieš kritikuodami 
dangų, pirmiau turime imtis žemės kritikos ir susidaryti viso sociali- 
nio gyvenimo pertvarkos programą, pertvarkos, kuri galiausiai paša- 
lins „religinių iliuzijų“ šaltinį. Juk „trokšti, kad būtų atmestos iliuzi- 
jos apie savo paties padėtį, reiškia trokšti, kad būtų atmesta padėtis, 
kuriai tos iliuzijos yra reikalingos“. Kaip tik šito, Markso žodžiais 
tariant, Fojerbachas nesuvokė, ir todėl jis, naujųjų laikų ateizmo pra- 
dininkas, pats pasiliko jo prieangyje.* 


* Verta pastebėti, kad šio laisvamanio, vos ne manijakiškai, konc kiekviename raštų 
puslapyje kartojusio, kad Dievo paslaptis — tai žmogaus paslaptis x kad teologijos pras- 
més suvokimo raktas yra antropologijos prasmė, pažiūros įkvėpė kai kuriuos nūdienos 
protestantų teologus. Fojerbacho idėjomis iš dalies rėmėsi Ditrichas Bonhocferis 
(Dietrich Bonhoeffer), Paulis Tilichas (Paul Tillich), Rudolfas Bulrmanas, angliko- 
nų vyskupas Džonas Robinsonas (John Robinson), kvestionuodami tradicinę Die- 
vo, kaip transcendentinės būties, egzistuojančios kažkur anapusybėje, viziją, kurią 
Europos kultūra paveldėjo iš «tikėjimo šimtmečių», arba viduramžių, ir siekdami 
įveikti radikalų dieviškosios tvarkos sferos (sacrum sfera) ir žemiškosios tvarkos sfe- 
ros (profanum sfera) dualizmą. Pasak jų, Dievas neegzistuoja paprasčiausiai kažkur 
tenai, danguje, jis yra čia — mumyse ir tarp mūsų, socialiniame pasaulyje. Nėra prieš- 
taravimo ir tarp Dievo meilės ir pasaulio bei kitų žmonių meilės, kadangi pasaulio ir 
artimo koncepcija, rūpestis dėl kitų žmonių gerovės ir laimės yra vienintelis kelias į 
Dievo meilę. Teisingai suprasta teologija, — pabrėžė Robinsonas, — turi būti ne kaž- 
kokios metafizinės Aukščiausios Būties aprašymas, o „asmeninių santykių, suvokia- 
mų kaip meilė, gelmių analizė“. „Jeigu teiginiai apie Dievą yra teiginiai apie «galuti- 
nį» asmeninių santykių pobūdį, tai turime pripažinti, kad Fojerbachas, norėdamas 
teologiją perkelti į antropologiją, buvo iš tikrųjų visiškai teisus“. Panašiai kalbėjo ir 
Bultmanas: „Aš iš tikrųjų bandau teologiją pakeisti antropologija, teologijos tezes 
interpretuodamas kaip teiginius apie Žmogaus gyvenimą 

Į pozityvizmo pradininką dauguma 
pozityvistų buvo linkę žvelgti kaip į protėvį, kraujo ryšį su kuriuo 
verčiau droviai nutylėti. Tiesa, jis susilaukė deramos pagarbos, ta- 
čiau jo veikalais ne itin noriai remtasi, o jo mintys neretai selekcio- 
nuojamos. Toks santūrus scientistiškai nusiteikusių filosofų santy- 
kis su filosofiniu Ogiusto Konto (August Comte) palikimu buvo 
suprantamas. Reikėjo arba kai kuriuos jo pasaulėžiūros aspektus 
nutylėti, arba aiškinti juos protinės ligos arba intelektinio nuopuo- 
lio apraiškomis. Būdamas karštas mokslo apologetas, jis sykiu bu- 
vo naujo tikėjimo pranašas ir naujo kulto žynys; negailestingas me- 
tafizikos ir spekuliatyvių proto pretenzijų kritikas sykiu tapo ir 
naujos metafizikos bei visa apimančios, spekuliatyvios pažinimo 
sistemos kūrėju; intelekto gerbėjas neretai šlovino širdies pranašu- 
mus ir rėmėsi jausmais kaip aukščiausia instancija. Taigi pirmasis 
pozityvistas buvo ir paskutinis romantikas. Todėl nenuostabu, kad 
jo doktrina daugeliui atrodė keistas idėjų mišinys, ji buvo ginčija- 
ma ir negailestingai kritikuojama. 

Restauracijos laikotarpio pradžioje už nelojalumą pašalintas iš 
Paryžiaus politechnikos instituto, Kontas 1817 metais, dar nesulau- 
kęs dvidešimties, tapo Sen-Simono (Saint-Simon) sekretoriumi.* Sep- 
tynerius metus, negailėdamas triūso, jis tvarkė ir bandė suteikti logi- 
nio nuoseklumo savo šefo rašliavai; redaguodamas įsprausdavo ir 
ganėtinai reikšmingų savo sukurtų fragmentų. Kita vertus, jis neliko 
kurčias ten išsakytoms idėjoms, nevengė perimti kai kurias kategori- 
jas ir savaip adaptuoti tezes... Galiausiai ėmėsi savarankiško darbo ir 
po poros metų, 1826 m., paskelbė savo programinį veikalą Pozity- 
viosios filosofijos kursas 

Iš Sen-Simono Kontas perėmė Naujosios enciklopedijos idėją. 
Jis įrodinėjo, jog reikia sukurti bendrą teoriją, universalią sistemą, 
kuri aprėptų žmogaus pažinimo visumą, atskleistų jos architektoni- 
ką. Tačiau, pritardamas buvusiam mokytojui, pabrėžė, jog net ir toks 
visa apimantis pažinimas nėra sau tikslas, autotelinė vertybė. Prie- 
šingai, jis yra priemonė kitam tikslui pasiekti, jo funkcija instrumen- 


* Klodas Anri de Ruvrua de Sen-Simonas (Claude Henry de Rouvroy de Saint- 
Simon), vienos garsiausių Prancūzijoje giminių palikuonis, kuriam šeimos nusigy- 
venimas užkirto kelius į kitokią nei kariškio karjerą, prasidėjus Prancūzijos revo- 
liucijai, priėmė „respublikos krikštą“ ir pradėjo finansininko karjerą, kurią 1793 
metais nutraukė areštas. Iš kalėjimo (kuriame patyrė nelemtąjį regėjimą) Sen-Si- 
monas išėjo kaip naujos socialinės tvarkos pranašas, tvirtai įtikėjęs savąja misija ir 
pašaukimu. Jo teigimu, ligtolinis būties pažinimo būdas, siekęs aprašyti atskirus 
elementus, pasaulį vaizdavo kaip tarpusavyje izoliuotų reiškinių ir faktų grandinę, 
todėl negalėjo peraugti į struktūriškai susijusių, racionaliai būtinų absoliučių tiesų 
sistemą. Tokios sintezės būtinumą jis įrodinėjo savo Naujosios enciklopedijos pro- 
jekte; dedukuota iš nustatyto universalaus principo ir susiedama atskirus mokslus, 
Enciklopedija parodysianti tikrovę kaip hierarchišką struktūrą, kaip logiškai rišlią, 
dėsningą ir stabilią visumą. Mokslo reorganizacija turėjo nulemti naujos visuome- 
nės radimąsi. Mat Sen-Simonas tikėjo, jog sukurti teisingą „universalią sistemą“ 
reiškia sukurti naują kultūrą ir civilizaciją ir, vadinasi, nulemti naujos epochos 
pergalę pasaulio istorijoje; kitaip tariant, tai reiškia įveikti esamą krizę ir sukurti 
naują stabilią politinę socialinę sistemą, kurioje, užuot išnaudojus žmogų, bus iš“ 
naudojamas Žemės rutulys. 

tinė. Šis pažinimas turi padėti rekonstruoti pasaulį; jis turi sukurti 
žmonių tarpusavio vienybę, įvesti socialinę tvarką ir tarnauti pažan- 
gai. Šios dvi neatsiejamos sąvokos — tvarka ir pažanga — yra svarbiau- 
sios naujosios doktrinos, turėjusios išvaduoti pasaulį nuo esamo blo- 
gio, vertybės. Mat socialinis gyvenimas per praėjusius amžius, ypač 
Prancūzijos revoliucijos metu, patyrė gilių sukrėtimų. Porevoliuci- 
nės partijos, t. y. senosios santvarkos gynėjai ir šių priešininkai, ko- 
vodamos tarp savęs tik pailgina revoliucinės sumaišties laikotarpį. 
Pirmieji, stengdamiesi pasukti istorijos ratą atgal ir sugrąžinti status 
quo ante, nepripažįsta visuomenės teisės į pažangą; antrieji, žerdami 
tiradas apie socialinių formų raidą ir tobulėjimą, iš esmės visomis 
pastangomis siekia pakirsti įvairiausius kolektyvinės tvarkos rams- 
čius. Tos kovos rezultatas yra progresuojantis socialinio gyvenimo 
paralyžius ir artėjanti pražūties šmekla. Vienintelė išeitis iš tokios grės- 
mingos padėties — sukurti sistemą, kuri galiausiai nutrauks vaidus. 
Tokią galimybę teikia mokslas: tik jis nustato iš tiesų bendras pažiū- 
ras. Ten, kur atsiranda mokslinis sprendimas, kivirčai nutyla — nie- 
kas juk neginčija geometrijos tiesų ar mechanikos principų. 

Kuriant naująją pažinimo sistemą, pirmiausia reikia apibrėžti 
naują metodą. Jis turi būti universalus, pritaikomas visuose intelek- 
tinės veiklos baruose, be to, jis turi būti pozityvus, tyrinėtoją neklys- 
tamai vedantis tiesos keliu. Tuo tikslu jis turi, pirma, kvestionuoti 
klausimų apie pirmąsias priežastis ir galutinius tikslus tinkamumą, 
nes tokie klausimai išeina už patirties sferos, todėl į juos neįmanoma 
atsakyti; antra, būtina pažinimą apvalyti nuo teiginių, liečiančių ko- 
kį nors absoliutų egzistavimo principą ar kokį nors absoliutų visų 
daiktų pradą, nes tai — tik tuščių spekuliacijų vaisius; trečia, reikia 
remtis faktais ir tik faktais, jokiu būdu neperžengiant patirties duo- 
menų; ketvirta, konstatavus atskirus faktus, būtina juos gretinti, ly- 
ginti ir suklasifikuoti, siekiant atskleisti jų santykius; pagaliau, penk- 
ta, tyrinėjant faktų santykius, reikia pirmiausia ieškoti pastovių ryšių, 
t. y. bendrų faktų arba, kitaip tariant, dėsnių. 

Konto manymu, griežtai laikydamasis minėtų penkių principų, 
mokslas galiausiai atsikratys spekuliacijų, samprotavimų apie paslap- 
tingas priežastis, paslėptas kokybes ir patirčiai neprieinamą atskirų 
daiktų esmę — žodžiu, jis bus išlaisvintas iš metafizinių iliuzijų spąs- 
tų. Kira vertus, kadangi mokslas bus įspraustas į faktiškumo rėmus ir 
neperžengs patirties sferos, jo argumentai bus tikslūs ir nešališki, o 
išvados apodiktiškai tikros. Tai ir laiduoja praktinį mokslo naudin- 
gumą. Juk iš tiesų žmonių nedomina, kodėl ir kokiu tikslu kas nors 
egzistuoja, kitaip tariant, jiems nerūpi svarstymai apie galutinės prie- 
žastis, tikslų ir vertybių pagrindus — juk tokie klausimai neturi esmi- 
nio ryšio su gyvenimiškosiomis žmogaus reikmėmis bei kasdiene, 
praktine veikla. Tikrasis žmogaus susidomėjimo objektas yra klausi- 
mas: kaip? Jis yra nukreiptas į konkrečius esinius ir realius, patirčiai 
prieinamus santykius. Tik atskleisti faktiniai laisvų reiškinių tarpusa- 
vio ryšiai leidžia reiškinius paaiškinti ir, remiantis vienu, numatyti ki- 
tą. Ypač svarbus antrasis aspektas. Kontas iškėlė šūkį: savoir pour 
prevoir (turime pažinti, kad galėtume numatyti). Mokslas, — pabrėžė 
Kontas, — gyvuoja ne tam, kad tenkintų smalsumą ir spręstų mįsles. 
Jis reikalingas tam, kad žmonės užvaldytų pasaulį ir, priraikydami jį 
įvairioms savo reikmėms, tobulindami socialinį gyvenimą ir patys 
save, jį pakeistų. 

Terminą „pozityvus“ Kontas pereme iš Sen-Simono, tačiau jo 
turinį esmiškai praturtino, suteikdamas keletą reikšmių. Pozityvus 
reiškia tikslus, tikras, mokslinis, taigi iš pažinimo sferos eliminuo- 
jantis abejotinus, neapibrėžiamus, logiškai neišsprendžiamus, žodžiu — 
spekuliatyvius teiginius; be to, pozityvus — tai pritaikomas, naudin- 
gas, praktiškas; pozityvus — tai realus, kūrybiškas, organiškas, kitaip 
tariant, konstruktyvus, priešingas tam, kas tik neigia ir kelia sumaiš- 
tį; pagaliau pozityvus — tai liečiantis faktinę padėtį, visiškai atitin- 
kantis objektyvias aplinkybes ir realias galimybes. 

Ši nauja, „pozityvi“ sistema, Konto manymu, yra ne individua- 
lus kūrinys, ne genijaus prasimanymas, o teisėtas objektyvaus proce- 

so rezultatas ir istorinė būtinybė. Laipsniškai tobulėjant žmogaus dva- 
siai, neišvengiamai susiklosto aplinkybės, kuriomis tokia sistema ne- 
gali nesusiformuoti. Taigi Kontas manė vykdąs Istorijos planą. Naujos 
filosofinės pozicijos kūrėjo titulas jo netenkino. 

Tačiau kas gi lemia naujosios sistemos būtinybę? Žmogaus pro- 
tas istorijoje pereina paeiliui tris skirtingas stadijas. Pirmojoje jų — 
teologinėje stadijoje — visi reiškiniai buvo aiškinami antgamtinėmis 
jegomis; antrojoje — metafizinėje stadijoje — antgamtinį veiksnį, tikė- 
jimą į dievus ar Dievą pakeite abstrakčios sąvokos ir bendros idėjos, 
tokios kaip Protas, Dvasia arba Gamta; pagaliau trečiojoje, pozžty- 
viojoje stadijoje, nuo spekuliatyvių idėjų pereita prie faktų, jų sąsajų 
ir pasikartojančių ryšių pažinimo, arba mokslo. 

Trijų stadijų dėsnis liečia individualų gyvenimą, nes kiekvieno 
individo intelektas neišvengiamai rutuliojasi nuo teologinės stadijos 
prie metafizinės, po to prie pozityviosios. Tačiau jis liečia ir visą žmo- 
niją, nes paaiškina jos istoriją, atskleidžia atskirų epochų formavi- 
mosi mechanizmą ir jų charakterį. Senovėje bei viduramžiais viskas 
buvo siejama su dievais (politeizmas) arba Dievu (monoteizmas); 
naujaisiais laikais religija buvo griežtai kritikuojama, jos vietą užėmė 
metafizika — abstrakčios idėjos, bendrosios būtys, daiktams tariamai 
būdingos slaptos jėgos ir savybės; šiais laikais pagaliau buvo atmesti 
klausimai apie absoliutus, pirmąsias priežastis ir galutinius tikslus ir 
sykiu atsigręžta į faktus. Mokslas pagaliau ne tik išsivadavo iš teolo- 
gijos ir metafizikos, bet ir pradėjo plėsti savo valdas, imdamasis žmo- 
giškųjų reikalų visumos. 

Taigi trijų stadijų dėsnis turi istoriosofinę reikšmę. Jis leidžia 
išskirti istorijos epochas, apibrėžti jų savitumą ir charakterį, atskleis- 
ti artėjančių permainų kryptį. Be to, jis reikalauja į visuomenės būk- 
lę kiekvienu atveju žvelgti iš istorinės perspektyvos, nes ji neatsieja- 
ma tiek nuo to, kas buvo anksčiau, tiek ir nuo to, kas įvyks vėliau. 
Aiškindamas pažinimo proceso mechanizmą bei jo netolygumą, šis 

dėsnis turi ir epistemologinę reikšmę. Antai analizuodami intelekto 
veiklos rezultatus, mes galime aiškiai konstatuoti, kad ne visos mokslo 
šakos rutuliojosi tolygiai, todėl ir į pozityviąją stadiją jos perėjo ne 
vienu metu. Anksčiausiai išsiskleidė astronomija, vėliausiai — moks- 
las apie žmogų. Atskirų disciplinų raidos netolygumas priklauso nuo 
jų taikomų metodų, sąvokų bendrumo laipsnio bei nuo to, kokio 
pobūdžio yra reiškiniai, kuriuos konkreti mokslo šaka laiko savo ty- 
rimo objektu. Mokslai, aiškinantys pačius nesudėtingiausius ben- 
drus reiškinius, pirmieji pasiekė pozityvumo stadiją, tuo tarpu kiti, 
tyrinėjantys kur kas sudėtingesnius reiškinius, gana sunkiai į ją artė- 
ja. Šitaip gimsta ir mokslų klasifikacija: istorinę atskirų disciplinų 
radimosi seką atitinka minėta jų išsirikiavimo logika. 

Konto klasifikacija išskiria penkias bendras, pamatines discipli- 
nas. Pirmoji sąraše — astronomija, paskutinė — sociologija. Pastaroji, 
jo požiūriu, tebėra, kaip ir iki šiol buvo, prietarų ir metafizinių iliu- 
zijų orbitoje. Tik iš pagrindų ją perkūrus, pertvarkius į tikrą mokslą, 
bendra mokslo sistema gali įgauti visiškai išskleistą, baigtinį pavida- 
lą. Taigi Konto misija — ne tik socialinį pažinimą paversti mokslu, 
sukurti sociologiją. Jo paties įsitikinimu, jam skirta sujungti ilgų amžių 
pažinimo laimėjimus ir suteikti jiems tokią prasmę, kuri juos visus 
suvienytų ir integruotų į baigtinę sistemą. Kontas — kaip ir jo buvęs 
mokytojas — buvo linkęs save laikyti „scientizmo popiežiumi“. 

Kiekvienas mokslas remiasi prieš jį einančio mokslo laimėjimais: 
fizika remiasi astronomija, chemija — fizika ir astronomija, biologi- 
ja — chemija, fizika ir astronomija. O sociologijos, apimančios savi- 
čiausius ir sykiu pačius sudėtingiausius reiškinius, pagrindas yra visų 
prieš ją einančių disciplinų rezultatai — šia prasme ji yra mokslų moks- 
las, tarytum jų sintezė. Tokia hierarchizacija nelikviduoja nei kiek- 
vienam specialiajam mokslui savito, tiriamų reiškinių prigimtį ati- 
tinkančio požiūrio kampo, nei jiems specifiškų metodologinių 
principų. Kaip cheminių procesų negalima redukuoti į fizikinius, 

taip ir socialinių reiškinių negalima paaiškinti pasitelkus mechani- 
kos, chemijos ar biologijos dėsnius. Tie reiškiniai neredukuojami į 
jokius kitus procesus, nors, aišku, jais remiasi. 

Kontas dažnai pabrėždavo, kad pažinimo pagrindas yra taktai. 
Tačiau jie sudaro tik pradinę mokslo medžiagą, o ne patį mokslą. 
Mokslas tvarko faktus, atskleidžia jų tarpusavio ryšius bei nustato 
loginius santykius. Kad galėtų tai padaryti, jis pirma turi pasitelkti, 
tegu ir hipotetinę, teoriją, jis turi sukurti tam tikrą visumos viziją, 
arba sistemą. Tokia visumą apimanti perspektyva, būdama pažini- 
mo sąlyga, aiškiai dominuoja biologijoje ir sociologijoje. Mat visu- 
ma — organizmas — čia gali būti pažinta tiesiogiai, ji atsiveria netgi 
akivaizdžiau, nei ją sudarantys elementai. Tačiau atskirus organus 
galima suprasti tik organizmo visumos rėmuose, atsižvelgiant į už- 
imamą vietą bei atliekamą funkciją. Analogiškai yra ir visuomenės 
atveju. Požiūris, kad visuomenė yra paprasta izoliuotų individų su- 
ma — metafizinės mąstysenos reliktas. Iš tikrųjų visuomenė yra do- 
minuojanti organiška visuma, o atskiri individai — tos visumos nesa- 
varankiškos dalelės. Todėl psichologija negali atskleisti tiesų, 
aiškinančių socialinį gyvenimą bei jo funkcionavimą. 

Kitaip nei būdinga empirizmo tradicijai (beje, ji Kontui labai 
artima), kuri — pradedant nuo Loko — reikalavo, kad filosofinė re- 
fleksija remtųsi žmogaus proto ir jo taisyklių tyrimo rezultatais, po- 
zityvizmo pradininkas nepripažino privilegijuoto psichologijos vaid- 
mens. Šis mokslas, jo teigimu, priskirtinas ne prie pamatinių, o prie 
konkrečiųjų mokslų, kurie tiria tam tikrų reiškinių visumą, pasitelk- 
dami pamatinius mokslus. Tai reiškia, kad psichologija yra arba bio- 
logijos (tiksliau, fiziologijos), arba sociologijos atšaka. Tirti psichiką 
tiesiogiai, pasitelkus introspekcijos metodą, yra neįmanoma, kadan- 
gi pažįstantysis subjektas negali būti sykiu ir pažinimo objektas. Psi- 
chiką galime pažinti tik tarpiškai, stebėdami proto veiklos bei elge- 
sio rezultatus, kurie yra tik išorinės jos apraiškos. 

Sociologija — tai ne vienas iš socialinių mokslų, o vientisas moks- 
las. Mokslinis visuomenės tyrimas neįmanomas, |...) suskaidžius ją da- 
limis ir kiekvieną tų dalių tiriant atskirai — jak visuma neredukuoja- 
ma į atskirų elementų sistemą. Be to, domėjimosi objektas turi būti 
ne kuri nors konkreti visuomenė, o pats socialinis organizmas, arba 
žmonija. Iš esmės, — teigė Kontas, — reali yra tik Žmonija, todėl visi 
žmones turi būti traktuojami ne kaip atskiros esybės, 0 kaip 
įvairūs vienos Didžiosios Esybės o rga nai. Izoliuoti individai, atski- 
ros socialinės grupės ar net ištisos visuomenės ir tautos egzistuoja tik 
perdėm abstrakčiuose mūsų metafizikų protuose. Lygiai taip pat speku- 
liacijų vaisius yra tariamos žmogaus teisės, sudarančios antisocialinio 
individualizmo pagrindą. Iš tikrųjų niekas neturi kitų teisių, išskyrus 
teisę vykdyti savo priedermę. Vadinasi, kalbėti reikia tik apie tai, kaip 
be išlygų asmenybę pajungus bendruomenei, kad būtų likviduotas as- 
meniškumas, visokie „ypatingumai“. Žodžiu, vietoj senojo „aš“ turi 
iškilti „mes“. Tada ir bus iki galo reorganizuotas socialinis ir ekono- 
minis gyvenimas, t. y. gims visą Žemės rutulį apimanti centralizuota 
dvasinė ir politinė valdžia ir susiformuos nauja kolektyvinės gyven- 
senos struktūra, paremta objektyvia gebėjimų bei atliekamų funkci- 
jų reikšmingumo hierarchija. Sitaip rasis galutinė sistema, užbaig- 
sianti istorijos Žygį. 

Konstatavęs, kad žmonija yra Didžioji Esybė, Kontas ją pavertė 
kulto objektu. Sociologija tapo religija, o mokslininkas — žyniu. Tik 
į tą vienintelę iš tiesų Didžią Esybę, — rašė jis, — kurios būtini organai 
mes sąmoningai esame, visada bus nukreiptos mūsų kontempliacijos, 
kad j4 pažintume, mūsų jausmai, kad ją mylėtume, ir mūsų veiksmai, 
kad jai tarnautume. Taigi Žmonijos idėja pakeitė Dievo idėją. Žmo- 
gus turi būti dėkingas Žmonijai už visa tai, kas jis yra, ką turi ir ko 
trokšta, jis privalo ją garbinti ir be galo mylėti. 

Žmogaus prigimtis neredukuojama į intelekto sferą, dar dau- 
giau, pačiam protui tenka viena nekiniama užduotis: tarnauti emoci- 
nei visuomenės sgmonei. Žmogus — tai pirmiausia platus jausmų ir 

aistrų pasaulis. Jausmai daro įtaką jo elgesiui ir veiklai, apibrėžia po- 
žiūrį į kitus žmones, jie yra stipri kolektyvinę gyvenseną cementuo- 
janti galia. Jausmai — tai pirmiausia meilė, kuria paremta dorovė. Jos 
dėka žmogus atsikrato egoizmo, atsigręžia į kitus ir į pasaulį, trokš- 
damas pakeisti gyvenimą, padaryti jį džiugesnį ir laimingesnį. 

Jausmų vaidmuo apibrėžia socialinę moters poziciją. Tiesa, mo- 
teris intelekto atžvilgiu yra žemesnė už vyrą, tačiau ji yra jausmo 
inkarnacija, įasmeninimas, gyvas meilės įsikūnijimas. Dėl to ji — ir 
tik ji — gali būti mokytoja ir doroves sergėtoja. Tokį vaidmenį ji 
atlieka ir šeimoje, ir visuomenėje. Šis jos vaidmuo yra šventas ir 
nepamainomas. Beje, pačiam Kontui toks gyvas idealo įsikūniji- 
mas buvo Klotilda de Vo, jauna, inteligentiška ir graži moteris, su 
kuria jis susipažino, praėjus keleriems metams po galutinių skyry- 
bų su žmona, pamilo ją romantiška meile ir išgyveno su ja viene- 
rius laimingus metus. Jos mirtis Kontą labai sukrėtė, ji tapo jam 
skausmingų prisiminimų, nepaliaujamų dūsavimų, karšto garbini- 
mo ir religinio kulto objektu. 

Žmonės turi kurti, vadovaudamiesi mokslu, — įrodinėjo Kon- 
tas. Tačiau vien mokslo negana. Dar daugiau, jis tampa bejėgis, jei- 
gu meilė jam neįkvepia gyvybės. Tik pažinimo ir meilės sąjunga lai- 
duoja veiklos galią ir efektyvumą. Tokia sąjunga gimsta pozityvizmo 
doktrinoje, kuri sykiu yra 1r pozityvizmo religija: tiesos ieškantys ir 
dėl išminties kovojantys mokslininkai yra žyniai. Religinę egzaltaciją 
kursto ir menininkai, idealizuojantys ir reiškiantys taurius jausmus. 
Taip pat ir moterys. Viena jų, Klotilda de Vo, buvo iškelta ant pozi- 
tyvizmo altoriaus, tarsi Šventoji Mergelė. 

Apsiskelbęs aukščiausiu šventos Zmonijos Religijos žyniu, Kontas 
sukūrė Didžzosios Esybės kulto regulą, nustatė tėvystę bei brolystę pa- 
šventinančių apeigų formas, pats teikė sakramentus, tuokė savo šali- 
ninkus ir krikštijo jų vaikus. Jis sudarė pozityvistinį kalendorių, ku- 
riame chronologijos pagrindu laikomi Prancūzijos revoliucijos 
pradžios metai. Jame buvo pagerbtas ir mokslas (kiekviena savaitės 

diena buvo skirta kuriai nors mokslo disciplinai) bei iškilūs žmonės: 
atradėjai, išradėjai, reformatoriai, moralistai. Kiekvienos metų die- 
nos globėjų dekaloge minimi Mahometas ir Hėgelis, Ignotas Lojola 
tr Galilėjus, Pranciškus Asyžietis ir Didro, kardinolas Rišeljė ir Va- 
šingtonas bei Kosciuška... 

Po Konto mirties artimiausi jo mokiniai taip karštai pasinėrė į 
kovas del to, kaip reikėtų suprasti jo palikimą, jog net nepastebėjo, 
kad antrojoje XIX amžiaus pusėje jų mokytojo pradėtas sąjūdis iš 
intelektualinio gyvenimo pasitraukė į nuošalę, užleisdamas vietą 
scientizmui. 


MARKSAS, 
ARBA PRAKTIKOS FILOSOFIJA 


Pradėjęs nuo Hėgelio filosofijos 
studijų, jis netrukus įsijungė į būrelį, kuriame buvo susibūrę vadina- 
mieji jaunahėgelininkai, siekę interpretuoti Hėgelį iš kairuoliškų po- 
zicijų ir iš mokytojo sukurtos dialektinės pasaulio istorijos vizijos 
padarę gana radikalias išvadas apie religiją bei Prūsijos valstybėje gy- 
vavusius politinius santykius. Tačiau, veikiamas Fojerbacho pažiū- 
rų, jis atmetė Hegelio idealizmą ir užsimojo jį pakeisti matertalistine 
istorijos samprata. Čia jam įtakos turėjo anglų klasikinės politinės 
ekonomijos kūrėjai Adamas Smitas (Adam Smith), Deividas Rikar- 
das (David Ricardo) ir prancūzų utopinis socializmas — Klodas Anri 
de Sen-Simonas, Šarlis Furjė (Charles Fourier). Naujosios doktrinos 
pagrindinės idėjos išryškėjo jau „1844 metų ekonominiuose filosofi- 
niuose rankraščiuose“, kurie buvo išleisti, praėjus pusšimčiui metų 
po autoriaus mirties. 

Karlas Marksas (Karl Marx) - kalbame būtent apie jį — nepri- 
imtinu laikė požiūrį, kad filosofija — tai mokslas apie metafizines 
būtis, gamtos dėsnius ir neišvengiamus būtinumus, ir iškėlė priešin- 

gą tezę: filosofija — tai mokslas apie istorijos žmones, apie pasaulį, 
kuriame jie gyvena ir kuris nėra gatava, nekintama, galutinio pavi- 
dalo duotybė, o yra kuriamas nuolatinėmis viena kitą keičiančių kartų 
pastangomis. Filosofinės refleksijos objektas negali būti tikrovė pati 
savaime, esanti už žmonių praktinio gyvenimo ir jų veiklos ribų. 
Objektyvioji tikrovė tampa prieinama sąmonei ir gali būti filosofiš- 
kai aiškinama tik per istorinį ryšį su žmonėmis, nes pasaulis apie 
mus didžia dalimi yra mūsų veiklos produktas. „Tikrovė, — rašė An- 
tonijus Gramšis (Antonio Gramsci), interpretuodamas Marksą, — yra 
žmogaus valios pritaikymas daiktų visuomenei“, nes būtent daik- 
tuose per istorijos procesą objektyvizuojasi žmogaus mąstymas ir pa- 
stangos. Gamtos istorija yra įtraukta į mūsų giminės istoriją. Del to 
negalima pasaulio tirti taip, tarsi jame negyventų žmonės, tarsi žmo- 
nių veiksmai nepaliktų ant aplink juos esančių daiktų specifinio pėd- 
sako. Pasaulis gali būti suprastas tik žvelgiant į jį iš istoriškai susifor- 
mavusios žmonių patirties ir žmonijos kultūros perspektyvos. 

Tradicinis materializmas, pasak Markso, viso to nesuprato. Jis 
kalbėjo apie tikrovę pačią savaime, apie metafizinių būčių pasaulį. 
Savo programą jis apribojo percepcine veikla, keldamas uždavinį su- 
vokti pasaulį, kaip nepriklausomai nuo žmogaus ir nuo Žmonijos 
istorijos funkcionuojantį mechanizmą. Kadangi iš savo tikrovės vizi- 
jos jis eliminavo žmogaus veiklą, jį galima apibūdinti kaip stebėtoj:š- 
kaji materializmą. 

Tačiau neįmanoma suprasti pasaulio, jeigu ignoruojamas fak- 
tas, kad jame gyvena žmonės. Kita vertus, abstrahuojantis nuo žmo- 
nijos istorijos, neįmanoma suprasti ir pasaulio istorijos bei jo per- 
mainų. Pasaulis yra pramonės ir socialinės padėties produktas ta prasme, 
kad jis yra istorijos kūrinys, daugelio kartų veiklos rezultatas; kartos, 
keisdamos viena kitą, naudojosi viena kitos vaisiais, plėtojo pramonę ir 
žmonių santykius, keitė socialinę tvarką. 

Tačiau Markso pažiūros nuo tradicinio materializmo skyrėsi ne 
vien tikrovės samprata. Skirtumų būta ir žmogaus bei jo santykio su 

tikrove koncepcijoje. Tradicinio materializmo požiūriu žmogus yra 
organiška gamtos dalis ir jos kūrinys — ir tai buvo svarbiausias jo 
kovos su idealizmu argumentas. Tačiau tai buvo vienašališkas požiū- 
ris. Juk žmogus nėra tik grynai pasyvi, nuo išorės poveikio priklau- 
soma esybė. Jis taip pat yra ir veikianti esybė, kuri darbo procese 
keičia pasaulį aplink ją ir sykiu keičiasi pati. 

Žmogaus sąlytis su tikrove, kad ir glaudžiausias, kasdienis, nie- 
kada nesti tiesioginis. Jis susidaro per tarpininkus, tai yra priklauso 
nuo to, kokios yra socialinio gyvenimo sąlygos, žmonių tarpusavio 
santykiai, nuo socialinio darbo pasidalijimo, visuomenės pasiekto 
gamybos priemonių ir gamybinių jėgų raidos lygio, istoriškai susi- 
klosčiusios kultūros ir pažinimo, paveldėtų patirčių bei socialiai iš- 
ugdytų gebėjimų. 

Žmogus, — pabrėžė Marksas, — yra ne tik gamtinė esybe, bet ir 
žmogiškoji gamtinė esybė, kuri savo veikla kuria savąjį pasaulį, for- 
muoja savo asmenybę ir bendradarbiauja su kitais žmonėmis. Sykiu 
tikrovė, kaip ir pati žmogaus prigimtis, yra istorinis ir kintantis dari- 
nys. Žmogaus prigimties klausimas šiame kontekste nebėra abstrak- 
tus, atitrauktas nuo istorijos ir socialinio gyvenimo. Žmogaus pri- 
gumtis formuojasi gyvenimo procese, užtat jos pažinimas reikalauja 
analizuoti istoriją ir kolektyvinę gyvenseną. Juk žmogus — tai žmo- 
gaus pasaulis, valstybė, visuomenė. 

Zmogus nėra individas, įspraustas į savo paties asmenybės re- 
mus, tarsi koks izoliuotas atomas, jo egzistencija visada yra socialinė; 
jis naudojasi praėjusių kartų palikimu, nes pasaulis, kurį jis randa, 
yra tam tikru būdu organizuotas ir apibrėžtas. Jo prigimtis didžia 
dalimi priklauso nuo to, kokiame istorinės raidos etape jis gyvena, jo 
esmę determinuoja zstoriškai apibrėžtų socialinių santykių visuma. Kol 
žmogų aiškinsime atsietai nuo jo santykio su tikrove ir kitais žmonė- 
mis, iš tikrųjų nedaug ką galėsime apie jį pasakyti. 

Teze, skelbusi, kad žmogaus esmę sudaro socialinių santykių 
visuma, parodė bendrą problemos matymo būdą, tačiau ji nebuvo 

pakankamas pagrindas visapusiškai jo sampratai. Ji leido atmesti 
žmogaus „apskritai“ sąvoką (tai yra universalios, amžinos ir nekin- 
tamos žmogaus prigimties koncepciją); joje glūdėjo tapsmo idėja 
(juk žmogaus paveikslas, šiuo požiūriu, yra priklausomas nuo so- 
cialinio gyvenimo dinamikos, taigi nuo istoriškai susiklosčiusių 
žmogaus gyvenimo formų kaitos). Kita vertus, nors socialinis bū- 
vis ir lemia žmogaus apibrėžtį, žmogus nėra vien pasyvus to būvio 
padarinys. Būdamas aistromis ir sąmone apdovanota esybė, žmo- 
gus yra aktyvus, jis veikia. O veikdamas jis daro įtaką socialiniam 
gyvenimui ir keičia žmonių tarpusavio santykius, sykiu formuoda- 
mas ir plėtodamas savo asmenybę. Būtent dėl to žmogaus pažini- 
mas reikalauja dvejopos perspektyvos: svarbu parodyti, viena ver- 
tus, kaip tyrimo procese galima pereiti nuo socialinių santykių prie 
atskirų individų analizės, kita vertus, kaip, remiantis individų, jų 
savybių bei siekių įvairovės analize, paaiškinti socialinius santykius, 
kurie iš esmės yra žmonių veiklos produktas. Taigi Markso inter- 
pretacija, atskleisdama ržšinę žmogaus esmę, sudarė galimybę ir jo 
individualybės tyrimui. 

Vienakryptės žmogaus priklausomybės nuo pasaulio idėją Mark- 
sas pakeitė jų tarpusavio sąveikos idėja ir atskleidė dialektinį žmo- 
gaus ir pasaulio sąntykio matmenį. Sykiu jis nurodė to santykio tar- 
piškumą, t. y. pabrėžė, kad tas santykis įmanomas tik įsiterpiant 
socialiniam gyvenimui. Šitaip natūralistinis žmogaus ir gamtos ryšio 
paveikslas pasipildė socialiniais ir istoriniais aspektais. Paaiškėjo, kad 
gamtinės žmogaus apibrėžtys pereina per socialinių santykių filtrą; 
tuo pat metu žmonės, dalyvaudami socialiniame gyvenime, funk- 
cionuodami darbo pasidalijimo ir klasinių santykių rėmuose, dispo- 
nuodami rastu technikos lygiu, tam tikra sukauptų patirčių ir žinių 
suma, veikia gamtinę aplinką. 

Nors žmonės negali pasirinkti gyvenamos epochos ir yra pri- 
klausomi nuo esamų sąlygų, vis dėlto gyvendami ir veikdami jie gali 
pakeisti esamą padėtį ir daryti poveikį pasauliui aplink juos. Gyveni- 

mo ir veiklos procese keisdami savo egzistavimo sąlygas, jie sykiu ir 
patys keičiasi. Šitaip Markso sistemoje radosi savikūros idėja. 

Nuo lig tol gyvavusio materializmo ši filosofija skyrėsi ir kitokia 
žmogiškojo pažinimo samprata. Tradiciniu požiūriu, pažinimo pro- 
cesas — tai pasyvus išorinės tikrovės, kuri veikia Ž žmogaus jusles ir yra 
protu apmąstoma, atspindėjimas. Žmogaus vaidmuo čia buvo su- 
prantamas vien kaip pasaulio mechanizmo stebėjimas ir reagavimas 
į jo dirgiklius. Taigi tas vaidmuo išsiteko uždaroje grynojo pažinimo 
ir teorinių abstrakcijų sferoje. Tačiau prieš susimąstydamas apie pa- 
saulį, žmogus turėjo gyventi. 

Gyvendamas ir veikdamas, susidurdamas su aplinka ir formuo- 
damas ją pagal savo reikmes, žmogus pradėjo įsisąmoninti pasaulio 
prigimtį ir plėtoti pažinimą. Veiklos procese ir veiklos dėka kaupėsi 
įvairios patirtys. Praktinio gyvenimo ribos ženklino pažinimo sferą 
ir apibrėžė, ką būtent ž Žmogus pažįsta ir kas sudaro pažinimo pagrin- 
dą. Šioje koncepcijoje pažinimas nebelaikomas procesu, kurį sudaro 
izoliuotų pažintinių aktų suma; pažinimas yra įsipynęs į Istorinę žmo- 
nių egzistenciją, vadinasi, jis priklauso nuo žmogaus santykio su tik- 
rove ir yra istorinio pobūdžio. Kita vertus, paaiškėjo, kad pažinimas 
yra socialinis procesas, jis vyksta, apibendrinant daugybės žmonių 
praktines patirtis. 

Tačiau Markso koncepcijoje praktikos vaidmuo siejamas ne tik 
su tuo faktu, kad apibrėždama žmogiškosios tikrovės sferą, teikdama 
apmąstymams pagrindo ir medžiagos, praktika tapo pažintinės re- 
fleksijos šaltiniu. Jo požiūriu, klausimas, ar žmogaus mąstymui yra 
būdinga darktinis tikroviškumas, nėra teorijos, o praktikos klausi- 
mas. Jeigu žmogiškojo pažinimo objektas yra apie žmogų esanti tik- 
rovė, o tikrasis pažinimas yra patikimas jos atspindys, tai bet koks 
sprendimų verifikavimo aktas reiškia mąstymo sferos ir daiktų sferos 
sugretinimą. Šis sugretinimas kaip tik ir įvyksta praktikos procese, 
jis galimas veiklos, kuri nutiesia tiltą tarp pažinimo subjekto ir paži- 
nimo objekto, dėka. Taigi Marksui praktika reiškė ne tik žmogaus 

pažinimo šaltinį, bet ir mūsų minčių apie pasaulį teisingumo kriteri- 
jų. Pažintinę vertę turi tik tie teoriniai teiginiai, kurie, kilę iš žmonių 
patirčių, galiausiai pasitvirtina praktikoje. 

Markso koncepcijoje socialinė praktika yra svarbi epistemologi- 
nė kategorija: ji yra žmogiškojo pažinimo šaltinis ir pagrindinis jo 
kriterijus. Tačiau ji yra ir žmogaus mąstymo tikslas. Žmogus pažįsta 
ne dėl paties pažinimo ar iš gryno smalsumo. Pažinimas turi tarnauti 
žmogaus gyvenimui, palengvinti jo pastangas keisti pasaulį. F7/oso- 
far, — teigė Marksas, — t i k įvairiai aiškino pasauly; tačiau dalykas 
tas, kad ji reikia pakeisti. 

Toks buvo pagrindinis Markso pasaulėžiūros ir tradicinio ma- 
terializmo skirtumas. Remdamasis materializmo tradicija, Marksas į 
ją pažvelgė naujai ir iš esmes kritiškai. Jo manymu, ne materializ- 
mas, bet (kad ir kaip paradoksalu) būtent idealizmas stengėsi supras- 
ti pasaulį, kaip žmogaus veiklos sferą ir rezultatą, būtent idealizmo 
doktrinose žmogus savo veikla pats save apibrėžia. Tačiau idealizmas 
žmogaus esmę tapatino su sąmone, jo veiklą — su savęs suvokimo 
procesu, žmogiškojo pasaulio kūrimo aktą — su pasiektos sąmonės 
sudaiktinimu. Šitaip mąstymo veikla tapo žmogaus gyvenimo alfa ir 
omega, daiktų pasaulį kuriančiu principu. Idealizmo atstovai, pasak 
Markso, nesugebėjo suprasti, kad žmogaus sąmonė yra tik ideali tik- 
rojo, juslinio gyvenimo transpozicija, taigi ji yra antrinis veiksnys, 
priklausomas ir nuo žmogaus realaus gyvenimo istorijoje, ir nuo jo 
praktinių veiksmų kūniškosios egzistencijos sferoje. Jie nesuprato ir 
to, kad žmogiškojo pasaulio kūrimo procesas vyksta ne dvasios ir 
spekuliatyvaus mąstymo plotmėje, o materialios veiklos, visų kartų 
fizinių pastangų ir triūso sferoje. 

Idealizmo kritiką stiprino noras reabilituoti žmogaus žemiškąjį 
gyvenimą ir jo autonomiją. Marksas prieštaravo Hegelio požiūriui į 
istoriją, kaip į vidiniams dvasios raidos dėsniams pavaldų procesą, 
kuriame gyvas žmogus yra tik priemonė. Juk ne „istorija“ kovoja, — 
rašė jis, polemizuodamas su Hegeliu, — o realus, gyvas žmogus |...); 

Juk ne „istorija“ naudojasi žmogumi kaip priemonesavo tikslams 
pasiekti, tarsi ji būtų kažkokia savarankiška esybe, — istorija yra ne 
kas kita, kaip savo tikslų siekiančio žmogaus veikla. 

Kritikuodamas tradicinį materializmą ir idealistinę mąstyseną, 
Marksas jų neatmetė, o tik siekė įveikti jų vienašališkumą ir iš to 
kylančias klaidingas pažiūras, tuo pat metu išsaugodamas tai, kas 
vienoje ir kitoje sistemoje buvo pozityvu. Markso filosofija buvo sin- 
tezės bandymas: materializmo tradiciją ji sujungė su vokiečių idea- 
lizmo laimėjimais; jo sukurta materialistinė socialinio gyvenimo sam- 
prata bei istorizmu pagrįstas požiūris į žmonių pasaulį susiejo 
materializmą ir istorizmą; dvilypiame žmonių praktikos pobūdyje 
parodydamas „daikto“ ir „veiklos“ ryšį, jis atskleidė objektyvumo ir 
subjektyvumo aspektų sąsają; nutiesdamas tiltą tarp individualios ir 
socialinės veiklos (t. y. parodydamas, kad mūsų veiksmai, būdami 
individualūs, tuo pat metu yra ir socialinės prigimties veikla), atski- 
ro žmogaus egzistenciją jis susiejo su visuomene. 

Šias skirtingas problemas į vienalytę ir rišlią pasaulėžiūrinę vizi- 
ją susiejo praxis, arba, filosofo žodžiais tariant, revoliucinė, praktinė 
ir kritine, veikla. Marksas teoriškai reabilitavo žmogaus veiklą ir so- 
cialinę praktiką, paversdamas ją centrine filosofinio mąstymo ašimi 
ir pagrindine jo kategorija. Jo koncepcijoje praktika tapo ontologine 
kategorija — mat žmonės savo pačių veikla kuria savo pasaulį, suteik- 
dami jam apibrėžtą pavidalą. Kita vertus, čia ji tapo sociologine ant- 
ropologine kategorija —savo paties veiksmais žmogus sukuria sociali- 
nius ryšius, įsteigia istorines institucijas ir formuoja savo asmenybę. 
Galiausiai ji čia tapo epistemologine kategorija, aiškinančia mokslo 
tr kultūros radimosi mechanizmus, jų šaltinį, kriterijus ir tikslus. Prak- 
tikos iškėlimas lėmė tam tikrą Markso pažiūrų etosą bei aktyvistinę 
jų prasmę. Tai buvo veiklos filosofija, kurią subrandino troškimas 
pataisyti pasaulį. 

Žmonės bendrai kuria aplink juos esantį pasaulį ir savo pačių 
Istoriją. Jų pastangos ir triūsas yra sudaiktinami: ir ima objektyviai 

egzistuoti daiktų pasaulyje. Dėl to žmonės gali naudotis ankstesnio 
triūso vaisiais, dėl to darosi įmanomas istorinis tęstinumas ir istorinė 
pažanga. Kiekviena nauja karta randa pirmtakų tam tikru būdu su- 
tvarkytą pasaulį. Paveldėdama darbo rezultatus, ji greta materialinių 
vertybių paveldi ir daugelio amžių gamybos patirtis, daiktuose susi- 
kristalizavusias žinias, dėl to jai nereikia pradėti viską nuo pradžių. 
Disponuodama praeities paveldu, ji gali pradėti nuo to, kas jau pa- 
siekta, ir žengti toliau, naujomis patirtimis ir naujomis žiniomis pra- 
turtindama ankstesnius laimėjimus. Dabar žmonės naudojasi įran- 
kiais tarsi spontaniškai ir natūraliai, o juk tie įrankiai buvo sukurti 
ilgus amžius trukusiomis daugelio kartų, kurių patirtys tapo įjamžin- 
tos materialiuose daiktuose, pastangomis. 

Šis žmogaus aktyvumo sudaiktinimo procesas kaip tik ir lemia 
istorijos tęstinumą ir jos pažangą. Tačiau tam tikromis sąlygomis 
žmogaus veiklos kūriniai įgauna ne tik objektyvią būtį, bet ir grės- 
mingų savybių. Jie pradeda viešpatauti tarp savo kūrėjų. Šitaip ob- 
jektyvizacijos procesas susijungia su susvetimėjimo procesu. Žmo- 
gaus sukurtų daiktų pasaulis atsigręžia prieš patį žmogų. 

Susvetimėjimo sąvoką radome jau Hėgelio filosofijoje. Ten ji 
siejosi su sąmonės problema; skleisdamasi bei trokšdama suvokti 
save, sąmonė tampa kita, išorine, būtimi — ji įsikūnija materialių 
faktų pasaulyje. Hėgelis tapatino idėjos virsmą kita, išorine, būti- 
mi ir susvetimėjimo procesą. „Gyvoji sąmonė, kurios esmę suda- 
ro plėtra ir laisvė, negali realizuotis materialių daiktų pasaulyje, 
kuriam būdinga sąstingis ir aklas būtinumas. Todel tarp sąmonės 
ir ją įdaiktinančių dirbinių neišvengiamai kyla konfliktas. Tie dir- 
biniai tampa dvasios plėtros kliūtimi, todėl dvasios nevaržomos 
sklaidos labui jie turi būti įveikti. Hėgelis susvetimėjimą tapatino 
su savimonės susvetimėjimu, — teigė Marksas, — todėl jis gali būti 
įveiktas tik sąmonės plotmėje. Susvetimėjimo reiškiniai neišven- 
giamai viešpatauja realių faktų ir istorinių įvykių sferoje, jie nuo 

pat pradžių būdingi visai žmonijos istorijai, kiekvienam istoriniam 
faktui ir kiekvienai institucijai. 

Marksas šį Hėgelio požiūrį atmetė. Pasak Markso, susvetimėji- 
mas reiškiasi ne vien sąmonės įsidaiktinimo procese, kitaip tariant, 
susvetimėjimas nebūtinai reiškia perėjimą į kitą būtį. Susvetimėjimo 
procesai kyla iš realaus gyvenimo, iš ekonominių ir socialinių santy- 
kių. Jį pagimdė konkrečios sąlygos — būtent jos lėmė, kad žmogaus 
kūriniai ėmė viešpatauti tarp pačių žmonių. O jeigu jis susiformavo 
istorijos procese, tai jo istorinis egzistavimas gali būti nutrauktas. 
Reikia tik pakeisti sąlygas, kurios jį pagimdė. Toks yra praktinis Mark- 
so filosofijos uždavinys ir sykiu humanistinė jos perspektyva. 

Ekonominio susvetimėjimo — kuris sudaro visų kitų susvetimė- 
jimo procesų pagrindą — priežastis yra prekinis ūkis ir privati nuosa- 
vybė. Žmogaus darbo produktai tampa prekėmis ir pradeda funk- 
cionuoti rinkoje. Gamindamas žmogus dabar kuria nebe gėrybes, 
kurios turėtų tiesiogiai tenkinti jo reikmes, o daiktus, skirtus mai- 
nams. Šis daiktų pasaulis įgauna nuo savo kūrėjo nepriklausomą bū- 
tį, jis pavaldus saviems dėsniams, kurie pajungia sau žmones. Nega- 
na to: įmestas į tą beasmenę tikrovę, žmogus tampa tik daiktų pasaulio 
priedėliu, praranda savo autonomiją ir laisvę. 

Šitaip privati nuosavybė sukūrė nežmonišką pasaulį, kuriame 
asmeninė garbe ir žmoniškumas neteko prasmes, kuriame darbinin- 
kas priverstas pardavinėti pats save. Jo veiklumas didina turtus ir ska- 
tina civilizacijos raidą, tačiau jam pačiam iš to nėra jokios naudos: 
kuo labiau didėja pasaulio daiktų vertė, tuo labiau nuvertėja 
pasaulis. Darbininkas netenka savo darbo rezultatų; jo sukurtas pro- 
duktas tampa kažkieno kito nuosavybe — jis virsta kapitalu. Kuo di- 
desne yra darbininko kuriamų gėrybių vertė (tuo pačiu: kuo dides- 
nis kapitalas), tuo labiau jis tampa priklausomas nuo kapitalisto, 
reprodukuodamas savo vergijos sąlygas ir plėsdamas jos sferą. Ta- 
čiau ir kapitalistas nėra pats sau ponas. Jis taip pat yra priklausomas 
nuo sukaupto turto, kuriam būdingi savi dėsniai — jis privalo jiems 


380 


MARKSAS, 1818-1883 


paklusti ir jų paisyti. Šitaip daiktų pasaulis užvaldo žmonių pasaulį, 
tampa jega, kuriai žmonės vergauja. 

Susvetimėjimas paliečia ne tik darbo produktus. Sykiu vyksta ir 
darbo susvetimėjimas. Darbininkas parduoda savo darbo jėgą, ir jo 
darbas jam nebepriklauso. Jo paties gyvenimo dalis nustoja buvusi 
jo savastimi. Šitaip savo jėgas „paversdamas tikrove“ ir jas įdaiktin- 
damas, jis pats netenka „savos tikrovės . Tai, ką jis išeikvojo darbo 
procese ir ko neteko sykiu su savo veiklos produktais, padidino jo 
skurdą. Netekęs pragyvenimui reikalingo darbo produkto, jis pri- 
verstas ir toliau pardavinėti savo darbo jėgą. Dirbdamas jis regene- 
ruoja savo padėtį, o didindamas kapitalisto turtus, didina savo pri- 
klausomybę. Darbas šiomis sąlygomis tampa išorine prievarta, 
būtinybe; jis dirba, kad galėtų patenkinti elementarias, biologines 
reikmes. Tai, kas sudaro specifinę žmogaus gyvenimo vertę ir kuo jo 
gyvenimas skiriasi nuo gyvuliškojo — sąmonė, gebėjimas planingai ir 
vis našiau veikti — išsigimsta, tampa tik priemone biologinei vegeta- 
cijai palaikyti. Šitaip darbo susvetimėjimas neišvengiamai perauga į 
žmogaus rūšinės esmės susvetimėjimą, sykiu prarandamos ir žmogiš- 
kosios vertybės. Kai žmogui pasidaro svetimas jo paties darbo produk- 
tas, gyvenimiškoji veikla, rūšinė žmogiškumo esme, tada neišvengiamai 
žmogus žmogui tampa svetimas. 

Svetimi žmogui darosi ne tik jo paties darbo produktai, susveti- 
mėjimas paliečia ir jį patį — kaip žmogiškasis subjektas, jis tampa sau 
svetimas. Jis pradeda save matyti ir suvokti kaip daiktą kitų daiktų 
pasaulyje; tie daiktai darosi savivokos tarpininkai. Tiesioginį žmo- 
gaus santykį su kitu žmogumi ir su pačiu savimi pakeičia — kaip ka- 
daise rašė Ruso — santykis su „pinigų kapšu, karieta, apdaru“, kitaip 
tariant, su daiktais, kuriuos jis stengiasi įsigyti ir nuo kurių galiausiai 
ima priklausyti. 

Panaikinus privatinę nuosavybę, — skelbė Marksas, — galiausiai 
bus pašalintas ekonominis susvetimėjimas, iš kurio kyla visi kiti vir- 
smo kita būtimi procesai. Tačiau tai anaiptol neįvyks „vienu šūviu“. 

Tokia permaina reikalauja ilgo ir varginančio darbo, kritikos ir re- 
konstrukcijos, pastangų ir aktyvumo, taip pat ir laiko — ištisos istori- 
nės epochos. 

Komunizmas, arba šį tikslą įgyvendinsianti socialinė santvarka, 
nėra paprasčiausiai padėtis, kurią reikia įvesti, nėra idealas, 
kuriuo turėtų vadovautis tikrove. Komunizmu mes vadiname ti krą- 
ji judėjimą, kuris nušluoja esamą padėtį. Tas judėjimas kelia sau tikslą 
visiškai išlaisvinti žmogų ir siekia radikaliai paneigti nužmogintą ir 
nuasmenintą pasaulį, kuriame žmogus žmogui yra vilkas. Vadina- 
st, tai judėjimas, kuris ne tik kritikuoja ir griauna, bet ir turi pozi- 
tyvią programą, siekia įgyvendinti idealą. Komunizmas, — teigė 
Marksas, — ¿š tikrųjų išsprendžia žmogaus ir gamtos bei žmonių tar- 
pusavio konfliktą, jis Iš tikrujų išsprendžia esmės ir egzistavimo, indi- 
vido ir rūšies konfliktą. 

Šias mintis paaiškino Markso bičiulis ir bendražygis Frydrichas 
Engelsas (Friedrich Engels), rašydamas apie ateities visuomenę: „Žmo- 
gus dabar — tam tikra prasme galutinai — išsiskirs iš gyvulių pasaulio, 
iš žveriškų gyvenimo sąlygų pereidamas į tikrai žmogiškas. Gyveni- 
mo sąlygos, kuriomis žmonės gyvena ir kurios juos valdo, dabar bus 
valdomos ir kontroliuojamos žmonių, kurie pirmą kartą pasidarys 
tikrais ir sąmoningais gamtos valdovais, nes jie taps savo suvisuome- 
ninto gyvenimo viešpačiais. Pačių žmonių visuomeninių veiksmų 
dėsniai, kurie lig šiol buvo iškilę prieš juos kaip svetimi, juos valdan- 
tys gamtos dėsniai, bus žmonių sumaniai panaudojami, vadinasi, 
bus jų valdomi. Visuomeninė žmonių būtis, kuri ligi šiol buvo iški- 
lusi prieš juos kaip gamtos ir istorijos iš aukščiau primesta, dabar bus 
laisvas jų pačių reikalas. Objektyvios, svetimos jėgos, ligi šiol viešpa- 
tavusios istorijoje, dabar pereis į pačių žmonių kontrolę. Ir tik tuo- 
met žmonės patys visiškai sąmoningai pradės kurti savo istoriją, tik 
tuomet jų pačių paleidžiamos veikti visuomeninės priežastys turės 
žymiu ir vis didėjančiu mastu ir tas pasekmes, kurių jie nori. Tai yra 
žmonijos šuolis iš būtinybės viešpatijos į laisvės viešpatiją . 

Taigi, įveikę susvetimėjimą, žmonės taps savo socialinio liki- 
mo viešpačiais, o išsivadavę iš gaivališkumo ir fetišizmo, pradės gy- 
venti sau ir kitiems, realizuodami savąją esmę. Senąjį pasaulį iš pa- 
grindų sugriaus ir naująją tikrovę sukurs klasė, kuri, sutraukiusi 
savo grandines, išlaisvins visą žmoniją. Marksas vylėsi, kad jo filo- 
sofija pasitarnaus kaip tik tai klasei, kurios asmeniniai tikslai su- 
tampa su žmonių giminės interesais. Kadangi proletariatas, jo po- 
žiūriu, buvo materiali jėga, galinti įgyvendinti realaus humanizmo 
filosofijos idėjas, jis buvo įsitikinęs, kad proletariatas pasitelks jo 
filosofiją kaip savo dvasinį ginklą. 

Tokios buvo pagrindinės Markso intencijos ir viltys. Mes ta- 
pome auka, bandant jas įgyvendinti. Ką gi, ne pirmą kartą istorijo- 
je atsitinka, kad — kaip sake pranašas Ezechielis — „tėvai suvalgė 
rūgščias vynuoges, o sūnums dantys atšipo . Tačiau pamąstymui 
lieka klausimas, kiek pats Marksas yra atsakingas už tai, kas iš tik- 
rųjų vyko. 


KIERKEGORAS, 
ARBA ABRAOMO TYLĖJIMAS 


Jis nepretendavo į pranašo, apašta- 
lo ar į kurios nors konkrečios srities reformatoriaus vaidmenį. Tikra- 
sis jo pašaukimas buvęs atkreipti dėmesį, nes jis turįs policininko 
talentą ir dėl to privaląs tarnauti Dievui tardytoju, kuriam skirta 
atskleisti, parodyti, demaskuoti... Pirmiausia jis ėmėsi demaskuoti 
proto aspiracijas, jo imperinės pretenzijas į galutinę tiesą, darant spren- 
dimus visose žmogaus egzistencijos sferose. Taigi Siorenas Kierke- 
goras (Soren Kierkegaard) galiausiai tapo negailestingu priešininku 
tos filosofijos pakraipos, kuri triumfavo šimtmečius ir apogėjų buvo 
pasiekusi klasikinėje vokiečių filosofijoje, ypač Hėgelio sistemoje. 
Kierkegoro požiūriu, filosofinė sistema — tai iliuzija ir apgaulė, bėgi- 
mas nuo tikrovės. Ją kuriantis filosofas primena žmogų, kuris su di- 
deliu vargu pastatė rūmus, bet pats toliau gyvena pašiūrėje. Toji keista 
būtybė negyvena savo išgalvotame pasaulyje, nors žmogaus idėjos ir 
mintys turėtų tapti ir jo paties namais. 

Sistema yra baigtinė ir uždara — tai konstrukcija, prie kurios nieko 
nebepridėsi ir iš kurios nieko nebeatimsi. Joje nėra paslapčių; čia 

viskas hierarchiškai sutvarkyta, logiška, skaidru, išaiškinta ir iš esmės 
suprantama. Kas tokią sistemą pripažins ir priims, galės gyventi ra- 
miai ir saugiai. Tačiau su viena sąlyga — jeigu prieš tai jis atliks tam 
tikrą operaciją: atsisakys savo individualybės, išsižadės pats savęs. Mat 
sistema yra bendro pobūdžio: jos perspektyvoje į individą atsižvel- 
giama tiek, kiek jis yra visuotinių, universalių dalykų subjektas ir 
reprezentuoja objektyvumo sferą. Sistemoje atsiribojama nuo to, kas 
konkretu, specifiška, individualu, nepakartojama, subjektyvu, žodžiu, 
nuo viso to, kas sudaro mūsų gyvenimo tiesą. Egzistencija, — rašė 
Kierkegoras, — visada yra individualus dalykas. Ir pridūrė: Jeigu ją 
pamąstau, tai nuo jos abstrabuojuos:, ją lškviduoju ir del to jos nemąs- 
tau. Todel visiškai drąsiai būtų galima pasakyti: egzistuoja kažkas, ko 
neišeina pamąstyti — tai egzistencija. 

Jos negalima suvokti mintimi, nes diskursui iš prigimties bū- 
dinga tai, kad operuodamas bendrų kategorijų ir sąvokų visuma, 
jis neišvengiamai viską suprastina, sustingdo, schematizuoja, funk- 
cionalizuoja ir apibendrina. Taigi žmogus traktuojamas kaip daik- 
tas, jis analizuojamas ir suskaidomas į atskirus elementus, o šiuos 
tyrinėjant, kreipiamas dėmesys į tai, kas kartojasi ir yra bendra at- 
skiriems individams ir kas iš esmės priklauso sferai, kuri yra „jo- 
kia“. Būtent todėl tikroji egzistencija racionaliai minčiai yra nepri- 
einama. Savo Aš, sutampantis su dvasiškumu, mums yra tik vidinio 
potyrio — taigi programiškai iracionalaus, todėl sąvokomis neišreiš- 
kiamo akto — duotybė. 

Taigi priešingai Hegelio tezei, skelbusiai bendrybės primatrą, Kier- 
kegoras pirmenybę teikė individualumui. Individas kaip atskirybė pra- 
noksta visuotinybę, — rašė jis. Kadangi kiekvienas žmogus tiesiogiai 
suvokia tik pats save ir tik pats sau yra išskirtine būtis, vadinasi, tei- 
setas kiekvieno mąstytojo refleksijos objektas gali būti tik jis pats. 
Tikroji filosofija turi būti vienaskaitos pirmojo asmens filosofija; bū- 
tinas jos dėmuo yra biografija, o išraiškos būdas — monologas arba 
išpažintis. Tai filosofija, kuri atsisako diskurso ir tampa literatūra. 

Tačiau toji literatūra, perskrosdama egzistenciją, pasirodo esanti fi- 
losofija... 

Teiginys, kad asmeninė būtis yra savarankiška ir neredukuoja- 
ma į jokią bendrybę, individo iškėlimas, laikant jį svarbiausiu ap- 
mąstymų objektu, įsitikinimas, kad adekvačiai atskleisti jo proble- 
matiką galima tik „iš vidaus“ — visa tai tarsi bylojo, jog yra 
kvestionuojamas visuotinis protas, tarpusavio susikalbėjimo galimy- 
bė ir net eliminuojama bet kokia virš individualumo iškilusi tiesa ar 
bendra norma. Tačiau taip neatsitiko, kadangi Kierkegoro filosofi- 
joje atsirado Absoliutas — Dievas bei jo nustatytas visuotinai privalo- 
mas dėsnis. Bet apie tai veliau. 

Hegelio požiūriu, kiekvienos filosofinės sistemos formavimasis 
remiasi mediacijos kategorija (kurią jis apibrėžė kaip „tarpininkavi- 
mą“): du priešingi elementai, „tezė“ ir „antitezė , tampa priklauso- 
mi nuo trečiojo, sudarančio jų „sintezę“, ir šitaip yra įtraukiami į 
aukštesnę visumą. Tie elementai nėra sunaikinami, jie išlieka skir- 
tingi, tačiau jų tarpusavio priešingumas išnyksta. Susiformavus nau- 
jai visumai, jie tampa vienas nuo kito priklausomi, pereina vienas į 
kitą ir vienas kitą papildo. Aišku, šis procesas nepašalina tolesnio 
kitimo galimybės. Naujoji visuma paprastai tampa kitos priešybių 
poros komponentu ir būtina tolesnės sintezės grandimi. Tačiau tas 
procesas, pasak Hegelio, negali tęstis be galo, sukeldamas „neišsipil- 
dymo nuobodulį“. Jis turi savo pabaigą: baigiasi tą akimirką, kai 
Dvasia iki galo atpažįsta pati save ir, pasiekusi savimonę ir laisvę, 
grįžta į save. Toks yra galutinis raidos tikslas, visa kita turi tik reliaty- 
vią reikšmę ir yra pateisinama tiek, kiek padeda tą tikslą pasiekti. 
Tuo reiškiasi bendrybės — galutinio tikslo — primatas atskirybės at- 
žvilgiu, visumos primatas dalies atžvilgiu. Pavienis buvimas turi reikš- 
mę tik tada, kai atlieka tarnybinę funkciją, kai tampa priemone ar 
įrankiu bendriems tikslams pasiekti. Priešingu atveju jis nepriklauso 
tikrajai būčiai, o tera daugių daugiausia „ontologinė geda“, jokios 
pozityvios reikšmės neturinti niekinga „istorinio sąšlavyno“ dalelė. 

Kierkegorui toks požiūris buvo visiškai nepriimtinas. Jis siekė 
reabilituoti individą ir jo potyrių pasaulį. Kaip tik todėl, jo many- 
mu, reikia atmesti „mediaciją , aną „pamatinę filosofijos idėją“ sy- 
kiu su jos žadama sinteze — „didžiojo suderinimo“ programa. Tiesiog 
neitiketina, kiek daug triukšmo kilo del Hegelio mediacijos kategorijos; 
kiek daug tuščių žodžių apie tai pažerta. Žadama sintezė tėra iliuzi ja 
ir apgaule, didžiojo suderinimo programa apskritai nerealizuojama. 
Žmogaus būčiai būdingas susidvejinimas, jo vidinis Aš pats savaime 
niekada negali pasiekti pusiausvyros ir ramybės. Jis neišvengiamai 
susiduria su fundamentine dilema: kaip suderinti baigtinumą ir be- 
galybę, laikinumą ir amžinybę, būtinumą ir laisvę, ir yra pasmerktas 
blaškytis... Principinis negalėjimas šių priešybių suderinti, nepagy- 
domas negalavimas dėl nuolat jaučiamo vidinio susidvejinimo le- 
mia, kad neviltis yra normali egzistencijos, besisukančios paradoksų 
ir absurdo rate, būsena. Neviltis, kad ir ne visada iki galo įsisąmo- 
ninta, lydi mus visomis gyvenimo aplinkybėmis. 

Ar yra vilties, kad žmogus kada nors turės tvirtą pagrindą po 
kojomis, kad jam pavyks pasiekti tai, kas jo egzistencijai suteiks har- 
monijos ir nusiraminimo? Nepaisant visko, tai yra įmanoma. Žino- 
me, kad atsigręždami į save, kiekvienas neišvengiamai pasmerkiame 
save vidiniam susidvejinimui ir nevilčiai. Iš šios būsenos žmogus gali 
ištrūkti, kai, panirdamas į save, jis sykiu save peržengia ir tikėjimo 
aktu pasiekia transcendenciją, t. y. Dievą; visą savo gyvenimą nu- 
kreipęs į Jį, o po to vėl atsigręžęs į save, žmogus gali tokiu netiesiogi- 
niu būdu pasiekti asmeninę harmoniją. Ttk tikėjimas suteikia žmo- 
gui vientisumą. 

Tačiau ką žinome apie Dievą ir ką galime apie Jį — svarbiausią 
dalyką mūsų gyvenime — pasakyti? Pats Kūrėjas tyli, neduoda mums 
vienareikšmių nuorodų, nesiunčia ženklų, kurie tiesiogiai, aiškiai ir 
tvirtai pasakytų, kas Jis yra, ko iš mūsų laukia ir ką turime daryti. O 
juk turime tai žinoti — ne tam, kad galėtume Jį įvardyti ar apibrėžti, 
o kad įvykdytume Jo valią. Dievui tylint, mes liekame sutrikę ir ken- 

čiame, bijome nusižengti ir nusidėti. Mes bijome nuodėmes, kuri 
atima mums galimybę būti savimi ir kurioje glūdi mirtina liga, suke- 
lianti pasmerkimo viziją. Ar šioje dramatiškoje situacijoje protas yra 
pajėgus žmogui padėti ir jį nušviesti? Anaiptol. Proto pastangos ne- 
išvengiamai baigiasi džalektintais paistalais, kurie mums nežada nie- 
ko, išskyrus dvasinę sumaištį. 

Kybome tarp dviejų polių: iš vienos pusės — individas, t. y. sava- 
rankiška, neredukuojama individualybė, iš kitos — Dievas, t. y. pa- 
saulio ir visuotinės tvarkos, visiems privalomų įstatymų kūrėjas. Kaip 
suderinti požiūrį, pirmenybę teikiant; individualumui, su įsitikini- 
mu, jog egzistuoja visagalis Dievas, kitaip tariant, virš individo iški- 
lusi tiesa, visuotinė norma ir objektyvi priedermė? Logika siūlo tris 
ir tik tris galimus šios dilemos sprendimus. Kiekviena jų realizuojasi 
kultūroje ir tam tikra prasme egzaminą išlaiko. 

Pirmoji galimybė — vardan individualumo kvestionuoti ir at- 
mesti Dievą; šį požiūrį gryniausiu pavidalu išreiškė Makso Štirne- 
rio (Max Stirner) anarchizmas, teoriškai išskleistas veikale „Vie- 
nintelis ir jo nuosavybė“, kurį galima laikyti triumfuojančio egoizmo 
manifestu. 

Kita galimybė — eliminuoti individualumą, tuo pat metu palie- 
kant Dievą; šios programos ėmėsi įvairios mistikos srovės, reikalavu- 
sios besąlygiškai anihiliuoti „aš“, kad žmogus, netekęs savęs, galėtų 
sugrįžti į pirminį šaltinį, susijungti su Kūrėju ir išnykti Jame nelygi- 
nant vandens lašas beribėse vandenyno gelmėse. 

Trečioji galimybė — kvestionuoti ir individualumą, ir Dievą; tai 
radikalusis nihilizmas, kuriam dirvą išpureno XIX amžiaus Europo- 
je paplitęs religinis, dorovinis ir socialinis indiferentizmas, skurdi- 
nantis ir demoralizuojantis žmonių sielas. 

Tokias galimybes teikia logika. Nė viena jų nera priimtina. 
Tai ką daryti? Reikia ieškoti kito kelio. Nušalinti arba „atstumti“ 
logiką ir pasirinkti tikėjimą. Tikėjimą, kuris pranoksta protą ir ne- 
paiso logikos, kadangi jis gimsta iš absurdo. Sugrįžti į kelią, kurį 

pramynė dar šv. Paulius, protui priešpriešinęs tikėjimą: jis pasirin- 
ko tikėjimą ir atmetė protą. Pasitikėti „kryžiaus kvailybės jėga, be 
išminties ir be ženklų (Paskalis) ir kartoti sau: Tikiu ir tikėjau, 
kad taip buvo, nors protas tai laiko kvailybe, o širdis — papiktinimu 
(kalbama apie paradoksą, glūdintį pačiuose krikščionybės pagrin- 
duose, t. y. apie Kristaus — kuris yra Dievas, esantis laike, Dievas, 
ir sykiu žmogus — paradoksą). 

Yra ir toks požiūris į pasaulį, — rašė Kierkegoras, — kuris pripažys- 
ta, kad paradoksas pranoksta bet kurią sistemą, taigi ir bet kurią filoso- 
fiją. Jį reprezentuoja tikėjimas. O tikėjimas, savo ruožtu, negali būti 
įrodytas, pagrįstas ir suprastas. Jo neįmanoma aprašyti, jį galima tik 
pajausti. Jokie mėginimai tikėjimą racionalizuoti — taigi ir visa te- 
ologija — neturi prasmės ir pasmerkti nesėkmei. Gynybinę poziciją 
prisiemusi oficialioji krikščionybė, pajutusi grėsmę, nurodė religiją 
apginti proto argumentais, pateikiant kuo daugiau įvairių „įrody- 
mų“. Bet ar tokie argumentai negriauna paties tikėjimo? Juk jetgu 
Dievą galiu objektyviai suvokti, tai netikiu; kaip tik todėl, kad negaliu 
Jo objektyviai suvokti — turiu tiketi. Kur yra vietos protui, nėra vietos 
tikėjimui, o kur atsiranda tikėjimas, iš ten turi pasišalinti protas. Teisus 
buvo Paskalis, teigdamas, kad tikėjimo klausimuose „nėra nieko pro- 
tingiau, kaip užgniaužti protą . Tikėjimas — būtent dėl to, kad tai 
tikėjimas — neturi nieko bendra su intelekto veikla. Negalime jo iš- 
aiškinti ir pagrįsti, negalime jo net sąvokomis adekvačiai aprašyti. 
Mėginame jį perteikti, pasitelkdami tarpininką — ženklus, tačiau kiek- 
vienas žmogus tuos ženklus priima ir supranta savaip ir savo atsako- 
mybe. Tarp ženklo ir to, ką jis reiškia, plyti vos ne beribė erdve, 
kurios mes nepajėgiame užpildyti. 

Užgniaužę logiką, renkamės tikėjimą. Tikėjimo aktu individas 
suvokia save ir sykiu išeina už savęs, komunikuodamas su Dievu. 
Tačiau jo potyrių turinys kalba neišreiškiamas, užtat jis pasmerktas 
tyleti. Pažvelkime kad ir į Abraomo atvejį, kai Dievas jam įsakė pa- 
aukoti vienatinį sūnų. Patriarchas atsidūrė dvigubo sukrėtimo, verty- 

bių konflikto situacijoje. Viena vertus, jį įpareigojo Kūrėjo nustatyta 
bendra norma: „nežudyk“, tačiau, kita vertus, jis privalėjo paklusti 
Dievui —t. y. Dievo įsakymui atimti gyvybę aukojamam sūnui. Šiuo 
konkrečiu atveju tiek vienas, tiek ir kitas Abraomo pasirinkimas bū- 
tų buvęs doroviškai peiktinas: ką bepasirinktų ir kaip bepastelgtų, jis 
būtų etiniu požiūriu vertinamas ir smerkiamas. Sutikdamas paauko- 
ti sūnų Izaoką, Abraomas turėjo didžiulėmis pastangomis įveikti tė- 
viškus jausmus ir sykiu visomis išgalėmis tikėti, kad galiausiai gebėtų 
suvokti savo poelgio prasmę ir atgauti tai, ko išsižadėjo. Tačiau viso 
to — t. y. tikėjimo akto ir tikrųjų poelgio motyvų — jis niekam nega- 
lėjo atskleisti. Todel jis tylėjo. Išeidamas iš namų, jis neatsakė į žmo- 
nos klausimus, o žingsniuodamas keliu ir lipdamas į Morijos kalną, 
neatsiliepė į sūnaus žodžius. Abraomas tyli, bet jis ir negali kal- 
bėti, tai sudaro jo sielvarto ir nerimo esmę. Mat, jeigu kalbėdamas 
negaliu sau leisti būti suprastas, tai tyliu, nors šnekėčiau nuo ryto iki 
vakaro. Taip yra Abraomo atveju. Jis gali pasakyti viską, išskyrus vie- 
nintėlį dalyką, o kadangi negali šito pasakyti taip, kad kiti jį suprastų, 
jis nesako nieko. 

Kaip ir Abraomas, kiekvienas žmogus yra pasmerktas svarbiau- 
siais savo likimo klausimais tylėti, ir nors jis be paliovos šnekėtų vi- 
somis pasaulio kalbomis, iš tikrųjų jis nieko nekalba. Juk jokia kalba 
neįmanoma išreikšti to, kas glūdi žmogaus viduje, yra asmeniška, 
individualu. Susikalbėti gali individai, kai kiekvienas jų, atsižadėjęs 
savojo savitumo, nustoja buvęs savimi. Tačiau tai tik tariamas susi- 
kalbėjimas. Tikrasis bendravimas galimas tik įtikėjus. Jis realizuojasi 
Dieve ir per Dievą. Ir tik tikėjimo aktais mums tampa prieinamas 
pats Dievas ir Jo įsakymai. 

Taigi, Kierkegoro įsitikinimu, individas neredukuojamas į jokį 
bendrumą. Sykiu jis pasiūlė pasaulėjautų klasifikaciją, išskirdamas 
tris kompleksiškus „tipus“ (šios tipologijos pagrindu jis laikė egzis- 
tencijos „stadijas“ arba „sferas ): estetinį, etinį ir religinį. 

Estetinis gyvensenos tipas yra dvejopas. Vieną jo atmainą repre- 
zentuoja jusliškasis estetas, kurio įsikūnijimas yra Don Chuanas. Jo 

egzistenciją apibrėžia visiškai natūralūs, pirmiausia biologiniai, mo- 
tyvai, užtat čia akivaizdžiai dominuoja jusliškumas ir beatodairiškas 
mėgavimasis malonumais. Šiuo atveju pasaulis žmogui egzistuoja kaip 
jo geismų objektas. Pats savaime jis neturi jokios savarankiškos ver- 
tės, daugių daugiausia jis yra doroviškai neutralių priemonių, pade- 
dančių tenkinti juslinius poreikius ir kūniškus geismus, kompleksas. 
Tačiau šitaip suvokiant vertybių pasaulį, bet koks įsipareigojimas 
netenka prasmės, o gyvenimas darosi ne ką ar net visiškai nieko ver- 
tas. Juk toks gyvenimas — išskyrus betarpiško, juslinio pasitenkini- 
mo troškimą — neturi tikslo, kurio būtų verta siekti. Tai gyvenimas, 
kuris, redukuotas į malonumo Aic et nunc (čia ir dabar) potyrį, tėra 
etemeriška akimirka, jis niekur neturi jokios atramos ir yra pasmerk- 
tas savo vidinėmis galiomis tenkinti savo paties įgeidžius. Jų paten- 
kinimas gimdo persisotinimą ir nuobodulį, o laikinumas skatina tuš- 
tumos jausmą, kuris perauga į baimę ir neviltį. 

Kitą estetinės gyvensenos atmainą reprezentuoja reflektuojantis 
estetas, kuris gyvena „menininko gyvenimą“. Jis suvokia, kad juslin- 
gumas nėra Žmogaus esmė, o su juslumu susijęs pasitenkinimas, bū- 
damas efemeriškas, negali užpildyti egzistencijos. Dėl to jis ieško su- 
blimuotų gyvenimo būdų, kuriuos jam žada vaizduotė ir fantazija. 
Vidinių potyrių pasaulis pamažu pradeda atstoti bet kokias sąsajas 
su tikrove. Sią būseną menininkas pasiekia, tramdydamas ir neutra- 
lizuodamas juslumą, nepasiduodamas jo pagundoms ir pasirinkda- 
mas vienatvę, užsidarydamas savo „aš“ ir atsiribodamas nuo pasau- 
lio. Pasitenkinimą jam teikia judesiai, kurie vyksta jo paties viduje, 
pasidavus nuotaikų tėkmei, stebint lakios vaizduotės ir grynųjų gali- 
mybių viražus. Jo potyriai be galo permainingi, labai efemeriški. Už- 
tat menininko gyvenimas toks padrikas ir nevientisas, jį sudaro atsi- 
tiktiniai subjektyvūs įvykiai, neturintys objektyvios reikšmės. 

Aišku, reflektuojantis estetas savo vaizduotės galia pakyla virš pil- 
kos jusliškojo esteto egzistencijos, kuri nevaisingai sukasi uždaru ratu: 
nuo geismo prie jo patenkinimo, galinčio sukelti tik nuobodulį. Įsi- 

vaizduojamų galimybių pasaulis neabejotinai yra turtingesnis už fak- 
tinių išsipildymų pasaulį, panašiai kaip neišsemiami įmantrių, rafi- 
nuotų vilionių variantai galvoje pranoksta tikroviško suvedžiojimo 
paprastumą. Tačiau ir reflektuojantis estetas yra pasmerktas alkiui. 
Padrika, nuoseklios įvykių tėkmės nesaistoma biografija (mat jo gy- 
venimas — atsitiktinių, subjektyvių įvykių sankaupa), sekinantis stiprių 
potyrių, kurie nepalieka jokių apčiuopiamų rezultatų, poveikis su- 
stiprina gyvenimo beprasmybės, laikinumo, neišvengiamos vienat- 
vės pajautas, stumia į neviltį. Tai verčia estetinės gyvensenos atsisakyti. 

Esteto laisvė yra tik subjektyvi savivalė: ji paremta visuotinai pri- 
valomų įstatymų kvestionavimu. Įstatymų nepaisymas reiškia nihi- 
lizmą. Norint nuo jo atsiriboti, reikia įeiti į normų orbitą, į etikos 
sferą. Tam būtini du dalykai: pirma, į žmogaus gyvenimą turi būti 
įtrauktas Dievas, nes tik jis gali gyvenimą padaryti prasmingą; antra, 
žmogus turi abstrakčiai pasirinkti save. Ką tai reiškia? Turime pripa- 
žinti, jog vidinė žmogaus esmė, sudaranti jo gyvenimo pamatą, yra 
begalybės dalelė, kurią žmogui suteikė Dievas, o tai juk reiškia ben- 
drumą, visuotinumą. Vadinasi, teisinga žmogaus veikla turi atitikti 
aną bendrumą ir to bendrumo siekti, o ne vadovautis kokiais nors 
kitokiais motyvais, atskirais tikslais ar individualiais polinkiais. Tīķ 
tuomet, kai individas pats taps bendrybe, — rašė Kierkegoras, — pavyks 
žgyvendinti dorą. Ir čia pat pridūrė: kas gyvena doroviškai, tas savo 
gyvenimu išreiškia bendrybę, ugdo savyje apskritai žmogų [...|, pas1sa- 
vina tą bendrumą ir juo prisodrina visą savo būtį, visą savo gyvenimą. 
Šitaip individas įsitvirtina būtyje ir sudaro sandraugą su kitais žmo- 
nėmis, įveikdamas vienatvę. 

Bet ar toks bendrumo paisymas nesunaikina individualumo? Ar 
individualybė neištirpsta universalume, o jos laisvė ar nera tik ap- 
gaulė, būtinybė elgtis taip, kaip elgiasi visi? Ar besąlygiško pavaldu- 
mo visuotinėms normoms postulatas galiausiai nereiškia, jog yra ap- 
robuojamas servilizmas ir kontormizmas? Pats faktas, kad tokie 
klausimai kyla, tarsi liudija, kad etiniame gyvenime slypi prielaidos, 

jog jis turi būti pažeistas. Individo asmenybė reiškiasi ne vien tuo, 
kas bendra, esama dar kažko, kas nepasiduoda racionalizacijai, kaž- 
koks nekonceptualizuojamas „dvasinis likutis“. Gal jis ir lemia žmo- 
gaus individualumą? Gyvenimas yra įvairesnis už kodeksus ir kate- 
kizmus. Jie reikalingi, tačiau nepakankami, tuo labiau, kad atskiros 
normos viena kitai prieštarauja. Taigi turi rastis kažkokia instancija, 
suteikianti galimybę pasirinkti. Kas yra toji instancija, kuri leidžia 
pažeisti etiką, „nušalindama jos normas? Tai yra sąžinė, arba tikėji- 
mas, kuris sudaro religinės gyvensenos pagrindą. 

Religinė gyvensena neturi, savaime aišku, nieko bendra su ne- 
apibrėžtu, lengvatiniu, patogiu tikėjimu, netekusiu autentiškumo. 
Zmogus yra krikščionis ne dėl to, kad tai patvirtina koks nors for- 
malus aktas: kad jis yra pakrikštytas, turi bažnyčios metriką, daly- 
vauja apeigose, priklauso konkrečiai bažnyčiai, vykdo išprotautus 
nutarimus. Oficialusis krikščioniškas pasaulis yra gryna apgaulė, 
kuriame organizuotai tyčiojamasi iš Dievo. Arba galima ir toliau 
slėpti tikrąją padėtį ir klampoti po veidmainystės liūną, arba reikia 
garbingai prisipažinti elgiantis niekingai ir susitaikyti su tuo, kad 
institucionalizuotų religijų ir oficialių bažnyčių pasaulyje nėra vie- 
tos Naujojo Testamento krikščionims, t. y. karštai tikintiems žmo- 
nėms. Jie išpažįsta tikėjimą, kuris nesuteikia nei aiškumo, nei tik- 
rumo, kuris yra prieštaravimų ir paradoksų, nerimo ir baimės 
viešpatija. Tikėjimą neišvengiamai lydi rizika: jis reikalauja, kad 
žmogus pats pasirinktų, spręstų, taigi užkrauna jam atsakomybę, 
tačiau neduoda receptų. Protas, kaip žinome, tikėjimui nepadeda. 
Tik silpnas, netobulas tikėjimas yra linkęs šauktis proto. Zmogus 
tiki, nes nesijaučia tikras arba kažko nesupranta; dar daugiau — to- 
dėl ir tiki, kad tai prieštarauja jo protui. Taigi teisus buvo Tertulia- 
nas, kai, remdamasis šv. Pauliumi, sakė: Credo quia absurdum (Ti- 
kiu, nes tai absurdiška). Dievas yra be galo nutolęs nuo žmogaus, ir 
kadangi jis pranoksta žmogaus gebėjimą suprasti, Dievas lieka slap- 
toje (Deus absconditus). Zemiškajame gyvenime Dievas ir aš negali- 

me kalbėtis, — teigė filosofas, — mes neturime bendros kalbos. Tik 
įtikėdamas ir tikėjimu Žmogus bando peržengti žemiškojo pasaulio 
ribas, priartėti prie Dievo ir rasti tą bendrą kalbą. Jo pastangos 
niekada nebus iki galo sėkmingos, todėl lieka netikrumas ir būti- 
nybė rizikuoti — tokia yra žmogaus laisvės kaina, toks yra skaus- 
mingų Žmogaus nuogąstavimų — baimės ir drebėjimo — šaltinis. 

Kierkegoras kritikavo filosofines sistemas, pretendavusias į uni- 
versalią tiesą. Gindamas individualumą ir tai, kas nepakartojama, jis 
stojo prieš racionalizmą. Jis buvo tikėjimo apologetas, bet sykiu ir 
visų institucionalizuotų tikėjimų priešininkas. Jis turėjo didžiulės įta- 
kos modernizmo epochos filosotijai, ypač Nyčės kūrybai, jį savo pirm- 
taku laikė XX amžiaus egzistencializmas. 

Tačiau nepaisant faktinės Kierkegoro įtakos tolesnei filosofijos 
raidai, daugeliui filosofų jo idėjos vis dar tebėra intelektinė ir doro- 
vinė problema. Jo filosofinė pozicija yra nuolat gyvos tikėjimo sąži- 
nės ir heroizmo pavyzdys — tikėjimo, kuris nesuteikia tikrumo ir ra- 
mybės, kurį nuolatos lydi abejonės, baimė ir neviltis. Tai individo, 
kuris išsivadavęs iš servilizmo, veda beviltišką dialogą, o iš tikrųjų — 
monologą su tylinčiu Dievu. Kierkegoro mintys, įveikdamos pagundą 
pasyviai pasiduoti griežtai formalizuotų bendruomenių — socialinių 
ar bažnytinių — disciplinai, yra negailestingos veidmainystei ir kon- 
formizmui, kurie lemia, kad individas neprisiima atsakomybės už 
paties padarytus pasirinkimus. Skaitydami „Mirtinos ligos“ ir „Bai- 
mės ir drebėjimo“ autoriaus raštus, galime nesutikti su jo diagnozė- 
mis ir pasiūlymais, kurie neretai erzina savo egotizmu, tačiau negali- 
me juose nepastebėti tikrų žmogiškosios egzistencijos problemų. 


ŠOPENHAUERIS, 
ARBA VALIOS KARALYSTĖJE 


Jis buvo mizantropas; nuolatiniai 
jo draugai buvo tik šunys. Pedantiškoje dienotvarkėje daugiausia lai- 
ko užimdavo rašymas. Keturiasdešimt metų jo veikalus nedaug kas 
skaitė, parduoti pavykdavo nebent makulatūrai. Kartą pabandė dės- 
tyti universitete, tačiau neatsirado klausytojų. Todėl ilgam užsidarė 
namų tyloje. Tačiau į gyvenimo pabaigą viskas iš pagrindų pasikeitė. 
Apie Artūrą Šopenhauerį (Artur Schopenhauer) ėmė burtis jo filo- 
sofija susidomėję žmonės, ir iki tol vienišas mąstytojas tapo žavėji- 
mosi ir net garbinimo objektu. Atsirado nemaža grupelė „apaštalų“ 
ir „evangelistų“, skleidusių jo doktriną, kuri iškilo iki akademinių 
studijų disciplinos rango. Nė vienas XIX amžiaus antrosios pusės 
filosofas nebegalėjo likti abejingas jo idėjoms ir nepatirti jų įtakos. 
Jos inspiravo ir su menu susijusius žmones, menininkus, o per jų 
kūrybą pasiekė ir paprastus duonos valgytojus. 

Svarbiausias Sopenhauerio veikalas, „Pasaulis kaip valia ir vaiz- 
dinys , kurio pirmasis tomas pasirodė dar 1818 metais, buvo para- 
šytas, oponuojant Hegelio racionalizmui. Filosofo požiūriu, pirmi- 

nis tikrojo pažinimo šaltinis yra intuicija. Nereikia jos tapatinti su 
kokiu nors iracionaliu potyriu, mistine būsena ar jausmine ekstaze. 
Priešingai, ji sutampa su tiesiogine kontempliacija, bešališku stebėji- 
mu, grynąja patirtimi, kurie siejasi tiek su išorės stera — pasaulio tvarka, 
tiek ir su vidine sfera — potyrių tvarka. 

Pamatinis pažintinis veiksmas yra stebėjimas, o elementarus pa- 
žinimo dėmuo yra atskiri taktai. Mintis pati iš savęs į pažinimo pro- 
cesą nieko nauja neįneša. Tačiau stebėjimo būdu gautam pažinimui 
ji suteikia sąvokinę formą, kuri leidžia jį perduoti, todėl pasidaro 
galimas susikalbėjimas. Tačiau ši operacija turi savo kainą: ji nu- 
skurdina pažinimą. Mintis su akivaizdumu turi tiek pat bendra, kiek 
eskizas su paveikslu. Sąvokų sistema negali perteikti gyvo stebėjimo 
faktinio turiningumo, ji tik išgriebia atskirus jo aspektus — taigi vaiz- 
dinių materiją ji suprastina, suvienodina ir schematizuoja. Vadinasi, 
sąvokos yra tik objekto atspindys, jo šešėlis. 

Šitaip kalbėdamas, Šopenhaueris nesiekė nuvertinti diskursy- 
vaus pažinimo — jis tik apibrėžė jo uždavinius ir galimybes. Moks- 
las ir filosofija — tai pažinimas, kurį galima perduoti, taigi jis susi- 
jęs su praktiniais tikslais ir jiems efektyviai tarnauja. Kitas dalykas, 
kad pažinimo perspektyvoje išryškėja, jog jis yra žemesnis už kitas 
raiškos formas, ypač palyginus su menu, kur vyrauja kontemplia- 
cija, o ne refleksija. 

Abstraktusis mąstymas regimąjį pasaulį rekonstruoja tik apytik- 
riai. Taigi jo uždavinys ganėtinai kuklus, nors, kaip žinome, naudin- 
gas. Tačiau mintis nenori šiuo uždaviniu apsiriboti: ji stengiasi kon- 
struoti pasaulį pagal savo taisykles, kurti jį pagal logikos principus, 
nepaisydama, kad jų galia yra privaloma tik sąvokų pasaulyje. Tuo- 
met diskursas neišvengiamai nueina klystkeliais ir, užuot aiškinęs tik- 
rovę, ją užtemdo. Taip atsitinka todėl, kad, norėdami išreikšti kokį 
nors veiksmą, vartojame daiktavardžius ar juos atstojančius įvardžius. 
Štai tada gimsta neegzistuojančios būtys — spekuliacijos dariniai, už- 
teršiantys hipostazės kalbą. Pasitelkime pavyzdį. Mąstymas, savaime 

aišku, yra proto veiksmas. Tačiau kai tam veiksmui išreikšti pasitel- 
kiame ne veiksmažodį, — kaip turėtume, — o daiktavardį arba įvardį, 
tai tuo pačiu, dažniausiai nesąmoningai, tą veiksmą paverčiame daik- 
tu, substancija, žodžiu, savarankiška būtimi. Šitaip radosi dauguma 
filosofinių keistenybių — tokių, kaip Dekarto „siela“, Fichtės „Aš“ ar 
Hegelio „absoliutinė idėja“, t. y. pati save mąstanti ir savaime išsi- 
skleidžianti mintis. 

Tačiau kodėl diskursas negali aprėpti visos tiesos ir tėra kon- 
templiacijos „šešėlis“? Mat žmogui, arba pažinimo subjektui, pa- 
saulis yra patirties duotybė, galima tik jos dėka. Tačiau patirtis 
visada yra kažkieno patirtis, ji neišvengiamai yra subjektyviai sąly- 
gota. Vadinasi, kiekvienas žmogus disponuoja vis kitokiu pasaulio 
paveikslu; kitokiu, nes tą paveikslą apibrėžia jo subjektyvumas. Są- 
vokomis operuojanti mintis subjektyvumo - t. y. to, kas individu- 
alu, asmeniška, specifiška — negali pasiekti, ji pasilieka ant bendry- 
bės laiptelio. Tačiau ne tik tuo reiškiasi diskurso silpnybė. Pasaulis, — 
rašė Šopenhaueris, — yra mano vaizdinys. Terminas vaizdinys turė- 
jo ženklinti neatsiejamą patirties subjekto ir patiriamojo objekto 
ryšį. Vienas be kito jie neegzistuoja ir negali egzistuoti, nes tai yra 
dvi vieno ir to paties santykio pusės. Žmogus neišvengiamai grę- 
žiasi į objektų pasaulį, negalėdamas be jo egzistuoti, kita vertus, to 
pasaulio objektai žmogui pradeda egzistuoti tik tuomet, kai jis juos 
patiria, suteikia jiems prasmę, žodžiu, formuoja ir apibrėžia. Vadi- 
nasi, tai yra daiktai „mums“, priklausantys reiškinių sferai. Dis- 
kursyvinis pažinimas negali adekvačiai atpažinti minėtos abipusės 
priklausomybės, t. y. kad žmogus priklauso nuo daikto, o daiktas 
nuo žmogaus. Kadangi subjektyvumas minčiai yra neprieinamas, 
ji nesupranta ir to, kad daiktai nėra savarankiški, kad jie yra sub- 
jektyviai sąlygoti, kad jų pagrindas yra subjektyvus. Jai daiktai yra 
objektyvios, nepriklausomos, savaime egzistuojančios būtys, gry- 
nai išorinis pažinimo objektas — objektas, neturintis jokio ryšio su 
Jį suvokiančiu subjektu. 

Įkandin Šopenhauerio tarkime, kad pasaulis yra vaizdinys. Da- 
bar galima paklausti: o gal jis yra dar kažkas? Jeigu taip, tai kas? 
Šiuo atžvilgiu iškalbingas pagrindinio Šopenhauerio veikalo pava- 
dinimas: „Pasaulis kaip valia ir vaizdinys“. Čia atsiranda konjunk- 
cija: „pasaulis yra vaizdinys“ ir „pasaulis yra valia“. Kokiu būdu 
viena ir ta pati tikrovė gali turėti du tokius skirtingus pavidalus, 
egzistuoti dviem tokiais skirtingais būdais? /Indrvidur, kaip pažini- 
mo subjektui, yra duotas raktas mįslei įminti: tas raktas yra valia, — 
teigė Šopenhaueris. Kiekvienas žmogus yra pažįstantis subjektas, o 
tai reiškia jo nukreiptumą į pažinimo objektą. Jau minėta, kad pa- 
žinimo subjekto ir objekto vienybę sudaro pasaulis kaip vaizdinys, 
arba reiškinių pasaulis. Tačiau žmogus yra ne tik pažįstantis sub- 
jektas. Jo gyvenimo įvykiai visada yra kokio nors troškimo, kokio 
nors kryptingo siekio — nebūtinai sąmoningo, dažniausiai kaip tik 
nesąmoningo — išraiška. Troškimų pagrindas yra valia. Vadinasi, 
žmogus yra ir valios subjektas, o valios objektu tampa žmogaus 
gyvenimas bei pats pasaulis. Kad esame valia, mums byloja savi- 
mone. Mes tą tiesą suvokiame netarpiškai, sąmonės akto metu ji 
mums išnyra tiesiogiai ir visiškai akivaizdžiai. 

Empirinis pasaulis yra atskirų daiktų sankloda. Kiekvienas jų 
tampa savimi, tik realizuodamas tam tikras galias ir galimybes. Šia 
prasme daiktas yra kryptingas ir išsipildęs polinkis, kitaip tariant, jis 
yra įdaiktinta valia. Tokiu atveju valios apraiška yra ir pasaulis kaip 
visuma. Jį galima suprasti, tik pripažinus, kad viso, kas egzistuoja, 
pagrindas yra kažkoks neapibrėžtas, nediferencijuotas, iracionalus po- 
traukis, slaptas troškimas, kuris neturi nei tikslo, nei pabaigos, taigi 
„apskritai valia, egzistuojanti kaip daiktas savaime, kaip noumenas. 
Šitaip suprasta valia ne tik atsako į klausimą, liečianų pasaulio pro- 
substanciją, jo ontologinį pagrindą, bet sykiu paaiškina tikrovės di- 
namizmą, jos autonomišką, nestabilią struktūrą, vidines įtampas ir 
neišsprendžiamus prieštaravimus. 

Valia kaip noumenas — tai „apskritai“ aktyvumas, siekimas be 
jokios apibrežties. Beprasmiška būtų klausti, kas ir ko siekia. Žino- 
ma tik, kad toji pirminė, betormė ir amorfiška valia būtinai siekia 
save apsibrežti. Tik apsibrėždama ir diferencijuodamasi, ji pereina į 
faktinio egzistavimo sferą, tampa konkrečiu daiktu arba įdaiktinta 
valia. Tačiau įdaiktinta ji netenka laisvės. 

Siekdama save apsibrėžti, valia renkasi vieną iš daugelio galimy- 
bių. Jos pasirinkimas yra absoliučiai laisvas, spontaniškas, stichiškas; 
tai nelyginant kaprizas, kurio nesaisto joks sąmoningas sprendimas. 
Tačiau valia negali nesirinkti. O pasirinkdama ji savanoriškai pa- 
klūsta būtinumui. 

Įsitraukdama į pasaulį, valia išsenka, virsta savo pačios šešėliu. 
Pažvelkime į Pradžios knygą. Adomas suvalgo uždraustą vaisių: su- 
laužydamas Dievo įsakymą, jis tampa žmogumi. Tačiau šį laisvos 
valios aktą, tą pirmąją valios manifestaciją jis apmokėjo, netekdamas 
palaimingo būvio ir prigimtinio nekaltumo. Jis buvo išvarytas iš ro- 
jaus ir tapo priklausomas nuo išorinio pasaulio. Nuo tada jam teko 
darbu, prakaitu ir kančia pelnyti sau kasdienę duoną. Jo nusižengi- 
mas, kai jis pažeidė draudimą, nebuvo (kaip kai kurie mano) „lai- 
minga kalte“ (fe/ssi/ma culpa), atvėrusi būsimo išganymo perspekty- 
vą. Sopenhaueris šią nuodėmę suprato kaip neatšaukiamą faktą, 
užpildantį visą amžinybę. Taip atsitiko, nes valia visada — kaip ir 
šiuo atveju — už savęs patvirtinimą, už savo laisvės aktą apmoka am- 
žina nelaisve. Ir nieko čia nepadarysi. 

Pasaulyje įdaiktinta valia yra godi ir nepasotinama. Tikrovė 
yra mūšio laukas, kur visi kariauja su visais. Kiekvienas žmogus 
turi tik vieną pasirinkimo galimybę: arba praryti kitus, arba pats 
būti prarytas, primesti savo valią kitiems arba paklusti kitų valiai. 
Kad nors ta svetima valia turėtų tradicinei Apvaizdai būdingo ge- 
radariškumo. Tada būtų galima guostis mintimi, kad toji priklau- 
somybė sietina su aukštesne tiesa ar tikslais. Tačiau anaiptol taip 
nėra. Blogis egzistuoja, jo niekaip neįmanoma pateisinti, jis nie- 

kam nepadeda ir nieko neduoda, jis nepavaldus aukštesniam gė- 
riui. Teodicėja apskritai negalima. Negana to, blogis anaiptol nėra 
kokia retenybe. Priešingai, blogio pasaulyje nepalyginamai dau- 
giau nei gerio. Pakanka palyginti ryjamo gyvūno kančias su jį ry- 
jančio plėšrūno pasitenkinimu. 

Nuo amžių egzistuojantis pasaulis nuo amžių yra sugedęs. Jis 
blogas ne tik esamu atsitiktiniu pavidalu, bet pačia savo esme, iš 
prigimties. Jis niekada nebuvo geresnis ir niekada nebus geresnis. 
Todel tuščios yra pastangos jį pataisyti, jos nieko neduoda, netgi yra 
absurdiškos. Visos optimistiškos pažangos filosofijos, operuojančios 
chimeromis ir iliuzijomis, žmogaus mintį vedžioja klystkeliais. 

Pasaulio kaltės pagrindas yra ne vienokios ar kitokios nuode- 
mės, O pats jo egzistavimas. Egzistavimas yra kančios sinonimas. Kai 
sakau „noriu“, tuo pačiu konstatuoju, kad man kažko stinga, kad 
jaučiu nepasitenkinimą, kad mane kankina nepritekliai. Kaip tik šis 
elementarus faktas išreiškia bendrą tiesą, visos egzistencijos tiesą. Ta- 
čiau Žmogus greta gyvuliškos baimės dar jaučia metafizinę baimę, jis 
nuogąstauja del to, kas jo laukia ateityje ir kas yra neišvengiama. 
Stebedamas pasaulį, kuriame jokia būtis nėra amžina, o pasmerkta 
išnykti, refleksijos ir vaizduotės deka gyvendamas ne tik dabartyje, 
bet ir praeityje bei ateityje, žmogus tarsi nuolat bendrauja su mirti- 
mi. Jis galvoja apie ją net ir tada, kai fiziniame gyvenime jos dar 
niekas nepranašauja. Tai, kad žmogaus sąmonėje nuolat knibžda min- 
tis apie mirtį, anaiptol nepadeda su ja susigyventi, veikiau priešin- 
gai — baimė tik auga. Kadangi nuogąstavimus sukelia ne pats mirties 
vaizdas, o visą laiką persekiojančios mintys apie ją, žmogus be palio- 
vos ieško mintinių būdų, kaip ją įveikti arba su ja susigyventi, kad ji 
nebeatrodytų toks galutinis dalykas, žodžiu, kad taptų jam priimti- 
nesnė. Šios pastangos ir yra tikrasis daugumos hipostazių šaltinis. 
Tokios sąvokos, kaip „Dievas“, „Žmonija“ „„Tevynė , „Garbe“, „Šlo- 
ve, „Teisingumas“, „Laisvė“, „Pažanga“ ir panašios padeda ne tik 
pagrįsti konkrečius socialinius siekius bei politines programas, bet 

taip pat — gal net pirmiausia — pateisinti ir pagražinti mirtį. Jų dėka 
mirtis atrodo nebe tokia gąsdinanti, pakenčiamesnė. Kurdami šiuos 
miražus ir iliuzijas, žmonės trokšta nusiraminimo ir paguodos, ieš- 
ko, kaip pabėgti nuo savo likimo. T'ačiau tai tuščios pastangos... 
Religija ir filosofija, kurios abi remiasi hipostazėmis — tai atsa- 
kas į žmogų kamuojančią baimę. Jos pateisina bet kokį blogį, pir- 
miausia mirtį. Dažniausiai jos apeliuoja į kažką, kas žmogaus laukia 
po mirties ir kas yra toks didis gėris, kad dėl jo verta kentėti ar net 
atsižadėti gyvybės. Viską paprastinti linkusios religijos kaip prieš- 
nuodį nuo mirties žada individualų nemirtingumą aname pasaulyje, 
taigi žada gyvenimą pasibaigus gyvenimui. Optimistinės filosofijos, 
būdamos kur kas labiau intelektualiai išplėtotos, apeliuoja į virš in- 
dividų iškilusias vertybes, kurios, jų požiūriu, yra objektyvios, tikro- 
viškos būtys, turinčios dominuojančią reikšmę. T'ą patį galima pasa- 
kyti ir apie įvairias istoriosofines sistemas, apie istoriosofinį 
filosofavimą, pranašaujantį neišvengiamą idealo realizaciją istorijos 
procese. Kai idealas yra įžvelgiamas praeityje ir reikalaujama status 
quo ante — kaip tai darė, pavyzdžiui, romantikai, — paprasčiausiai yra 
rodomas neišmanymas, fantazuojama ir nesiskaitoma su faktais, ku- 
rie liudija tokios hipotezės absurdiškumą. O kai idealas nukeliamas į 
ateitį, į istorijos pabaigą, kaip jos galutinis išsipildymas, atsiranda 
dirva socialinei demagogijai, kuri, pateisindama prievartą, galiausiai 
lemia, kad galvą pakelia žvėriškumas, vadinamas |...) humanizmu. 
Filosofai, kurie istoriją traktuoja kaip idealo realizacijos sferą, ne- 
kreipia dėmesio į elementarų faktą, kad iki esamos akimirkos yra 
praėjusi ištisa amžinybė, o amžinybėje viskas, kas galėjo atsitikti, jau 
atsitiko, nes turėjo atsitikti. Pagaliau pati praeities ir ateities atskirtis 
iš esmės yra refleksijos rezultatas — ji liečia pasaulį kaip vaizdinė, arba 
reiškinių sferą. Vadinasi, šios sąvokos liečia ne pačią būtį, kuri egzis- 
tuoja sub specie aeternitatis — amžinybės požiūriu. Tačiau kas gilinosi 
į pasaulį ir jo pagrindu pripažino valią, tas puikiai žino, kad jame iš 
prigimties glūdi blogis, kuris gali išnykti tik drauge su pačiu pasau- 

liu. Pasaulis yra amžinas, ir visa, kas iš to kyla, taigi ir jame esantis 
blogis, yra nesunaikinama. 

Iš tokios pesimistinės būties vizijos plaukia tik viena paguoda 
žmogui: pasaulis yra toks blogas, toks žiaurus, kad jokiu būdu nebe- 
gali būti blogesnis. Tiesa, nuo blogio neįmanoma išsivaduoti, tai 
niekada neįvyks, bet, kita vertus, išnaikinimas mums negresia, nebus 
jokios apokalipsinės katastrofos. Pasaulis ir toliau egzistuos, jis bus 
toks pat, išliks toks pat blogas, kaip ir prieš amžius. Nepasirodys 
jame nei Mesijas Išganytojas, nei Keršto Angelas. Blogio ir mirties 
akivaizdoje žmogus lieka vienišas. Jis negali tikėtis niekieno jokios 
pagalbos: jis negali pasikliauti nei Dievu, nei idealais, nei kitais žmo- 
nėmis ar būsimomis kartomis... Negalėdamas pasikliauti kitais, jis 
turi pasikliauti pats savimi. Negalėdamas pataisyti pasaulio, turi to- 
bulinti savo egzistenciją. 

Iš nepataisomo pasaulio potyrių išaugo Šopenhauerio gyveni- 
mo programa. Svarbiausią vaidmenį čia atliko askezės, atsižadėji- 
mo postulatas. Atsisakydami troškimų ir apribodami poreikius, mes 
galime izoliuotis nuo pasaulio, ir nors tai nepadeda mums išsiva- 
duoti iš kančių, vis delto gerokai jas sumažina. Remiamasi ir užuo- 
jautos bei gailestingumo postulatais. Juk gyvenimas yra kančia ne 
tik mums, bet ir kitiems. Nelaimių vaizdas žadina užuojautą — tai 
mūsų natūrali reakcija, ji turi tapti elgesio motyvu; sykiu užuojau- 
ta prisideda ir prie mūsų išsivadavimo: įsijautę į svetimą kančią, 
nutolstame nuo savosios ir galime ją adekvačiau įvertinti. Kitų žmo- 
nių nusižengimai neturi mums sukelti neapykantos ar pasibjaurė- 
jimo. Visi žmonės iš esmės yra tokie patys. Todel vieno nuodėmė 
tampa ir visų kitų nuodėme, o pavienės kančios — visuotine kan- 
čia. Juk nusideda ir kenčia viena ir ta pati visur, visame kame ir 
visuose mumyse esanti valia. Individas yra integrali būties dalelė, 
todel kiekvienam tenka visos egzistencijoje slypinčios kančios. Ne- 
reikia jo bausti už atskirus nusižengimus: tokios bausmės yra ir 
absurdiškos, ir nemoralios. Bausmė yra revanšo, keršto aktas, todėl 

negali nieko pataisyti ar pagerinti, nuo to tik padaugėja kančių ir 
blogio, kuriam yra pasmerktas pasaulis. 

Galiausiai Šopenhauerio doktrinoje atsirado kontempliacijos, 
dominuojančios pirmiausia meno sferoje, postulatas. Nesuinteresuota 
kontempliacija sulaiko aklą valios tekmę, tramdo aistras, neleidžia 
įsivyrauti norams ir geismams, kurie kaip tik ir yra kančių šaltinis. Ji 
atneša žmogui palengvėjimą, parodo kelią, leidžiantį pabėgti nuo 
gyvenimo niekybes, be to, ji lemia pažinimo galimybę. Tik kontem- 
pliuodamas žmogus geba prasiskverbti pro kintančių, plaukiančių 
daiktų vaizdus ir įžvelgti tvirtą pagrindą — tikrąjį būties pamatą. Štai 
tada mūsų troškimus ir pastangas, bloškiančias mus nuo troškimų prie 
jų tšsipildymo, pakeis protą pranokstanti ramybė, nedrumsčiama sielos 
tyla, tikrasis atokvėpis. 

Pasaulis — kartojo filosofas — yra blogas. Ar esama nors men- 
kiausios vilties išsivaduoti nuo blogio ir kančios, ar esama vilties išsi- 
gelbėti? Tai klausimas, prie kurio jis kartkartėmis grįždavo ir į kurį, 
nepaisant visokių abejonių, atsakė teigiamai. Vilties kelią jam paro- 
dė indų tilosofija, pirmiausia budizmas. Tačiau norint pasukti šiuo 
keliu, pirmiausia reikia iš pagrindų pakeisti europietiškąsias verty- 
bes. Iš pradžių reikia atsisakyti valios gyventi, kvestionuoti visas jos 
problemas bei visas su ja susijusias „dorybes“. Sykiu reikia pačiam 
laikytis asketiškos drausmės, sutramdyti aistras, tvardyti prigimti- 
nius instinktus, pirmiausia — lytinį, kuris, stipriausiai teigdamas gy- 
venimą, yra grėsmingiausias. Galiausiai, pasitraukus iš pasaulio are- 
nos, nusikračius daiktų naštos — nepriklausomai nuo to, ar iki tol jie 
buvo laikomi geri, ar blogi — reikia išmokti norėti nieko nenorėti ir 
atsisakyti valios gyventi. Toks valią gyventi neigiantis aktas yra spon- 
taniškas ir tarsi mistiškas, nes galiausiai jo pagrindas yra kažkas, kas 
pranoksta ir protą, ir valią ir kas yra „anapus“ egzistuojančio pasau- 
lio. Beje, šis aktas nėra grynas neigimas, priešingai, tai kelias, vedan- 
tis į nesudrumsčiamą ramybę, tai būdas pasiekti palaimą, arba nirva- 

ną, tai bendrumo perspektyva, žadanti visišką susiliejimą su būtimi 
ir pasinėrimą į amžinybę... 

Minėjau, kad antrojoje amžiaus pusėje Šopenhauerio filosofija 
išgarsėjo. Idėjų iš jos sėmėsi daugelis krypčių: empiriokriticizmas, 
neokantizmas, gyvenimo filosofija (ypač ta jos atmaina, kuriai atsto- 
vavo Frydrichas Nyčė). Tačiau, ko gera, didesnę įtaką ji darė ne pro- 
fesionaliems filosofams, o platiesiems inteligentijos sluoksniams, ypač 
menininkams. Ji tapo ne tik studijų ir tyrinėjimo objektu, bet ir 
saloninių pašnekesių bei spaudoje aptarinėjama tema. 

Šopenhauerio doktrina turėjo ir šalininkų, ir kritikų. Europos 
filosofijai ji iškelė naują uždavinį: permąstyti ir asimiliuoti Tolimųjų 
Rytų kultūrą. Taigi jis vienas pirmųjų stojo prieš europocentrizmo 
tradiciją. 


MILIS — 
LAISVĖS SERGETOJAS 


Jis ne kartą yra teigęs nesąs origi- 
nalus filosofas. Emiausi pareigų, — pabrėžė jis, — kurias laikiau esant 
labiausiai man tinkamomis: dėstyti originalių mąstytojų pažiūras ir 
būti tarpininku tarp jų ir klausytojų. Tačiau šis svetimų minčių po- 
puliarintojas sykiu turėjo ir savų, sakytume, ne itin kuklių, ambici- 
jų, kurias, pasak jo paties, galima pavadinti gyvenimo tikslu: norėjau 
būti pasaulio reformatoriumi. Šias ambicijas kurstė jo tėvas Džeimsas 
Milis (James Mill), kuris buvo ir jo mokytojas, ir auklėtojas. Ugdė jį 
pagal save, tik pataisytu variantu; vertė lavintis, studijuoti, vildama- 
sis sūnų tapsiant iškiliu filosofu, metodologu, utilitaristu* ir libera- 


* Ucilitarizmo pradininkas buvo Džeremis Bentamas (Jeremy Bentham) - filosofas, 
teisininkas, ekonomistas. Ši doktrina, plėtodama anglų empirizmo tradiciją, pa- 
matine elgesio norma laikė naudos (atnešančios žmonėms daugiausia laimės) prin- 
cipą, teigusį, jog mūsų veiksmai turi būti vertinami pagal tai, kokią naudą jie 
teikia individams, didindami globalinę visiems pavieniams žmonėms prieinamų 
malonumų sumą ir mažindami pasaulyje kančių sumą. Kadangi visuomenė 

lu. Taigi nuo mažumės Džonas Stiuartas Milis (John Stuart Mill) 
skaitė filosofus empirikus: Loką (Locke), Berklį (Berkeley), Hiūmą 
(Hume), Helvecijų (Helvetius)... Trejų metų pradėjo mokytis grai- 
kų kalbos, todėl septynmetis vaikas jau buvo perskaitęs kone visus 
Platono dialogus. Tada ėmėsi lotynų kalbos ir studijavo romėnų ra- 
šytojų veikalus. Niekada neturėjo jokių atostogų, nes tėvas baimino- 
si, kad sūnus „neprarastų darbo įgūdžių ir nepamėgtų dykinėti“. Be- 
galinė įtampa tarpais atrodė nebepakeliama ar net sukeldavo dvasines 
krizes. Tačiau vis delto Milis buvo dėkingas tėvui, kad jį taip griežtai 
auklėjo. Vėliau autobiografijoje jis rašė: Mokinys, iš kurio niekada 
nereikalaujama daugiau, nei jis gali padaryti, niekada nepadarys vis- 
ko, ką pajėgus padaryti. 

Kitaip nei teigė spekuliatyvioji tradicija, Milis filosofiją laikė 
mokslinio pažinimo refleksija, arba pažinimo teorija, o ne kažkokios 
metafizinės būties vizija. Filosofinis mąstymas koncentruojasi į epis- 
temologiją (pažinimo teoriją), o tikrosios jo valdos — galimos patir- 
ties sfera. Šia prasme Milis buvo toks radikalus empirikas, kokių 
filosofijos istorijoje reta. Pirma, jis buvo genetinis empirikas, nes, jo 
manymu, bet koks pažinimas gaunamas iš patirties, patirtis yra jos 
pirminis pagrindas. Antra, jis buvo metodologinis empirikas, t. y. 
laikėsi požiūrio, kad pažinimo patikimumą laiduoja tik patirtimi pa- 
remtas jo patvirtinimas. Tai liečia net matematiką, nes jos aksiomos 
iš esmės yra apibendrinta patirties raiška, o jos objektas yra realios 
fizines būtys, o ne kokie nors idealybės ar įsivaizduojami proto kon- 
struktai. Tiesa, matematikoje taikomi dedukciniai metodai, tačiau 


susideda iš atskirų individų (Bentamas buvo socialinio atomizmo koncepcijos ša- 
lininkas), o svarbiausi individų troškimai vieni kitiems neprieštarauja, tai galiau- 
siai veikla, atitinkanti konkrečiam žmogui būdingą interesą, prisideda prie visuo- 
tunės gerovės. Naudos principas tapo ne tik asmeninės etikos (filosofas ją pavadino 
„deontologija“), bet ir socialinės dorovės, įstatymų kūrimo bei racionalios ekono- 
minės politikos projekto pagrindu. 

dedukcija iš esmės nėra savarankiškas samprotavimo tipas, teikiantis 
naujų žinių, o sisteminimo metodas ir būdas išskleisti jau esamo pa- 
žinimo turinį. 

Mes vadovaujamės įsitikinimu, kad pasaulis egzistuoja. Šis įsiti- 
kinimas yra paremtas sukauptu pažinimu, jis turi tvirtą empirinį pa- 
grindą. Tačiau tiesioginė duotybė mums yra tik atskiri potyriai. Apie 
juos mes žinome tik tai, kad jie yra, kad jie kartojasi, kad susijungia 
į tam tikras sistemas ir pagaliau kad jų sąsajos dažniausiai susidaro 
analogiškomis, vadinasi, pasikartojančiomis sąlygomis. Tačiau pati 
potyrių prigimtis nepagrindžia jiems priskiriamų savybių. Kažkas dar 
turi egzistuoti už jų, kažkas, laiduojantis jų pastovumą, reguliarumą, 
pasikartojamumą ir visuotinumą (intersubjektyvumą). Tas kažkas, 
Milio manymu, yra dvi substancijos atmainos: pirma, tai materija, 
suprantama kaip nuolatinė potyrių galimybė (pridurkime, kad „būti 
potyrių galimybe“ ontologine prasme reiškia „būti jų priežastimi“, o 
„būti potyrių galimybe“ epistemologine prasme reiškia „būti suvoki- 
mo objektu“). Apie tai Milis šitaip rašė: Nesigilindami į metafizinių 
abejonių pagrindus |[...], priėjome prie mus tenkinančios išvados |...), 
jog apie materiją galime žinoti tik tiek, kad ji mums teikia juslinius 
potyrius ir kad tie potyriai reiškiasi tam tikra tvarka; substancija k ù - 
nas yra nežinoma mūsų juslinių potyrių priežastis, o substancija pr o - 
tas yra nežinomas jų recipientas (priėmėjas). Šiuo klausimu iš esmės 
tiek težinome ir tiek tegalime žinoti. Visa kita yra tik tikėjimo daly- 
kas, jokios prasmės neturintis metatiziškai nusiteikusių protų prasi- 
manymas arba tuščias pakrikusios vaizduotės produktas. 

Įsitikinimas, kad patirtis yra pažinimo šaltinis ir konstitutyvinė 
jo norma, turi ilgaamžę tradiciją. Tačiau akivaizdus šios tradicijos 
trūkumas, Milio manymu, buvo taikomų metodų netobulumas. Sa- 
vo filosofinius apmąstymus Milis nusprendė sutelkti į metodologiją. 
Jis užsimojo sukurti patobulintą indukcinės logikos versiją, vilda- 
masis, kad ji pagaliau taps efektyvia patirties duomenų apdorojimo 
priemone. Šiuo atžvilgiu jis rėmėsi Fransio Beikono enumeracinės 


407 


MILIS, 1806-1873 


indukcijos (arba indukcijos paprastai išvardijant) kritika ir plėtojo jo 
pastangas nustatyti eliminacinės indukcijos principus. Tikslindamas 
ir tobulindamas Beikono lenteles, jis galiausiai suformulavo savo pen- 
kis garsiuosius panašumo, skirtumo, panašumo ir skirtumo, lydi- 
mųjų kitimų bei liekanų kanonus. Šitaip modernizuotas indukcinis 
procesas turėjo sudaryti galimybę pereiti, pirma, nuo žinoma prie 
nežinoma; antra, nuo atskira prie bendra; trečia, nuo to, kas teisinga 
atskirais atvejais, prie to, kas teisinga ir visais kitais atvejais, jei tik 
kokiu nors atžvilgiu šie sutampa su pirmaisiais. Remiantis šiomis 
procedūromis, turėjo būti sukurtas mokslas ir visa apimanti, rišli, 
vientisa Žinių sistema. 

Indukcinių procedūrų patikimumui pagrįsti yra pasitelkiama 
priežastinio ryšio prielaida. Būtent priežastingumo dėsnis turėjo pa- 
grįsti įsitikinimą, kad visa, kas kartą atsitiko, atsitiks ir vel, kai aplin- 
kybės bus panašios, ir atsitiks ne vieną, o tiek kartų, kiek kartų vel susi- 
klostys tos pačios aplinkybės. Priežastingumo principas, pagrindžiantis 
įsitikinimą, kad gamtos vyksmas yra tolygus ir reguliarus, yra api- 
bendrinta patirties išraiška bei metodologiškai įteisinta galutinė em- 
pirinio proceso išvada. Tuo pat metu šis principas pateisina indukci- 
nių procedūrų taikymą ta prasme, kad uždarydamas loginį ratą, jis 
tampa pradine tų procedūrų prielaida. 

Etikos principai, Milio požiūriu, taip pat kyla iš patirties, taigi 
jų prigimtis yra empirinė. Tačiau vertybės nėra pačių objektų savas- 
tis. Vienintelis jų kūrėjas yra žmogus: traktuodamas daiktus kaip 
savo siekių tikslą, jis suteikia jiems vertę. Bet kurio dalyko vertė turi 
būti preliminariai pripažinta; geras dalykas yra tik tas, kurį žmogus 
laiko esant geru. Šių vertinimų ir jų pripažinimo pagrindas yra ma- 
lonumas ir nemalonumas. Šie jausmai atlieka kelrodžių funkciją, pa- 
dėdami mums orientuotis sudėtinguose gyvenimo dalykuose. Žmo- 
gus trokšta to, kas jam teikia malonumą, o kažko kito, kas jam teikia 
nemalonumą, vengia. Tą paprastą konstataciją išreiškia Milio for- 
muluojamas, tačiau iš Bentamo perimtas naudingumo principas. Jis 

skelbia, kad veiksmai yra geri, jeigu jie teikia daugiau laimes, blogi, 
Jeigu prisideda prie ko nors priešinga. Laimė — tai malonumas ir kan- 
čios nebuvimas; nelaimė — kančia ir malonumo nebuvimas. 

Laimė yra vertingas dalykas pati savaime: ji yra autotelinė ir dargi 
aukščiausia vertybė, kuriai pavaldžios visos kitos vertybės. Tačiau 
laimės svaigulys negali ilgai tęstis, nuolatinis malonumo jausmas žmo- 
gaus psichikai yra svetimas. Labai stiprų džiaugsmą žmogus gali jausti 
daugiausia kokią valandą, paskui džiaugsmas išsenka, peraugdamas į 
abejingumą ar net nemalonumą, nuobodulį ir nuovargį. Laimingą 
gyvenimą sudaro ne tik didelio džiaugsmo akimirkos, bet ir atsitikti- 
nės kančios, be kurių žmogus negalėtų pajusti laimės. Malonumai ir 
nemalonumai pasirodo esą glaudžiai susiję: patyręs nemalonumą, 
žmogus stipriau trokšta malonumo ir giliau jį pajaučia. Tokia yra 
tikrovės prigimtis, į tai privalo atkreipti dėmesį faktais pasikliaujanti 
doktrina. Nevalia iš gyvenimo laukti daugiau, negu jis gali duoti. 

Laimė yra tikslas, tačiau ji nereiškia ramybės ir nerūpestingumo 
būsenos. Priešingai, ji reikalauja pastangų, vargo ir triūso. Gyveni- 
mą galime pavadinti laimingu tik tada, kai malonumai nusveria ne- 
malonumus. Apie tai sužinome, padarę balansą, kurio galutinis re- 
zultatas nustato mūsų egzistencijos kokybę. Kuo daugiau patiriame 
malonumų, tuo daugiau pasitenkinimo mums teikia gyvenimas. Ta- 
čiau tai nereiškia, kad turime nekritiškai vaikytis visų malonumų. 
Svarbu ne tik kiekybė, bet ir kokybė, mat malonumų esama geresnių 
ir blogesnių: tokių, kurie reikalauja „aukštesnių gebėjimų“ (pavyz- 
džiui, intelektualiniai malonumai) arba tokių, kurie grindžiami jus- 
liniais motyvais. Išmintingam žmogui, — rašė Milis, — nepriimtinas 
džiūgaujančio kvailio gyvenimo būdas, net jei tas kvailys dažniau 
patirtų malonumų. Ir pridūrė: geriau būti nepatenkintų Sokratu nei 
patenkintu kvailiu. 

Iki šiol, Milio pavyzdžiu, kalbėjome apie individą, tačiau žmo- 
gus gyvena ne vienas ir ne tik rūpindamasis savimi. Jis visada yra 
kokio nors kolektyvo narys, ir šis faktas keičia žmogaus požiūrį į tai, 

kas yra malonumas ir kaip jis pasiekiamas. Visuomenei nepriimtini 
individo tikslai susilaukia priekaištų, o kartais net bausmės, kuri ver- 
čia kentėti. Mūsų poelgiams neretai turi įtakos prielankumas, kuris 
lemia, kad vien įsvaizdavimas nemalonumo, kurį patiria kiti, mums 
yra nemalonus; įsivaizdavimas kitų malonumo mums malonus. Ga- 
liausiai ir kitų gerovė mums tampa malonumo šaltiniu. Taip reikia 
suprasti tezę, kuri skelbia, kad visų laimė — tai visų gerovė. Aišku, vi- 
suomenė yra ne aukščiau už individą iškilusi būtis, o atskirų indivi- 
dų suma. Todėl visumos interesas visada yra individualių interesų 
suma. Teisingai organizuotoje visuomenėje atskirų asmenų laimė turi 
būti traktuojama vienodai. Tuo reiškiasi teisingumas. Jis reikalauja 
vienodai ir nešališkai traktuoti kiekvieną žmogų. Šis postulatas ne- 
reiškia, jog yra pripažįstamas egalitarizmas, priešingai, jis išsako troš- 
kimą, kad vienodai nusipelnę žmonės būtų vienodai traktuojami; 
visi kiti veiksniai — gimimo, rasės, lyties, amžiaus skirtumai — neturi 
turėti jokios reikšmės. 

Socialinė pažanga vis labiau tenkina individualius poreikius, taigi 
laimės suma didėja. Tačiau šiam procesui gresia įvairūs pavojai. Šiems, 
greta kitų, priskirtini egalitarizmas ir demokratija. Jie susilpnina in- 
dividualią energiją: individas jaučiasi užgožtas minios, masės viduti- 
niškumas niveliuoja talentus. Be to, išauga viešosios nuomonės reikš- 
mė. Jos spaudimas suvienodina pažiūras ir elgsenas. Dėl to plinta 
oportunizmas. Visa tai kertasi su individualizmu, kuris yra pažangos 
variklis. 

Individualumo sklaidos sąlyga yra laisvė. Žmogaus genijus, — ra- 
še Milis, — gali laisvai kvėpuoti tik laisvės atmosferoje. Jeigu žmonėms 
neleidžiama gyventi taip, kaip jie nori, pažangos nebus. Nesant lais- 
vos idėjų rinkos, neatsiskleis tiesa, nebus sąlygų reikštis spontanišku- 
mui, originalumui, genijui, protinei energijai bei dorovinei drąsai. 
Socialinį gyvenimą sugniuždys kolektyvinės vidutinybes našta. Turi- 
ningumą ir įvairovę sukaustys atgyvenę įpročiai, įsigalės konformiz- 

mas, kuris gali pagimdyti tik suvaržytas ir įbaugintas, užguitas ir su- 
gniuždytas žmogiškas būtybes. 

Civilizacijos procesas laisvei kelia daug pavojų. Norint jų išvengti, 
nepakanka likviduoti valdžios tironiją ar net iš esmės apriboti jos 
savivalę. Neabejotina, kad laisvės nėra ten, kur atskiri individai gali 
veikti, nepaisydami įstatymų ir laikydami juos neprivalomais. Kita 
vertus, pačios laisvės esmė sietina ne tik su tuo, ką leidžia ar draudžia 
įstatymai, bet ir su sfera, kuri nepavaldi teisinei reglamentacijai. Šiai 
sferai priklauso: sąžinės laisvė, minties laisvė, laisvė reikšti ir skelbti 
savo nuomonę, verslo bei būrimosi į draugijas laisvė. Faktas, kad tos 
laisvės įtrauktos į teisių deklaracijas ir konstitucijas, dar nelaiduoja 
jų faktinio įgyvendinimo. Pakankamų garantijų tam neduoda net ir 
liaudies valdžia, kadangi ji dažniausiai reiškia ne ką kita, kaip daugu- 
mos — arba tariamos daugumos — valdžią. 

Individualių teisių ir laisvių deklaravimas neapsaugo nuo dau- 
gumos tironijos pavojaus, taigi ir nuo valdžios ar valdininkų virši- 
ninkavimo, kaip ir nuo viešpataujančios nuomonės ir nuotaikų tironi- 
jos. Norint apginti individualumą, būtina siekti griežtai apriboti ne 
tik valstybės visagalybę, bet ir visuomenės įtaką individo gyvensenai. 
Pagrindiniu tvarkos reguliatoriumi turi tapti visiems lygios laisvės 
teisė, kadangi vienintelė laisvė, kuri verta taip vadintas, yra laisvė kiek- 
vienam savaip siekti savo gerovės, tuo pat metu nesikesinant į kitų gero- 
ve ir nedarant kliūčių jiems to pasiekti. 

Tačiau ar tai, kad individas paliekamas pats sau, nesudarys sąly- 
gų klaidingiems žingsniams ar net prasižengimams? Aišku, gali ir 
taip atsitikti, tačiau, kaip pabrėžia filosofas, vzsos klaidos, kurias žmo- 
gus, nepaisydamas pastabų ir perspėjimų, galėtų padaryti, niekada ne- 
nusvers skriaudos, kurią jis patirtų, jeigu leistume, kad kiti priverstų ji 
daryti tai, kas, jų manymu, išeitų jam tik į gera. Grasinti žmogui per- 
sekiojimais, jeigu jis laikys nepriimtinu tokį gyvenimą, kuriame tiks- 
lų pasirinkimas nuo jo nepriklauso, užtrenkti jam visas duris, išsky- 
rus vienerias, būtų nuodėmė, net jei prieš jį atsivertų pačios gražiausios 

perspektyvos, o valdininkų ketinimai būtų patys geriausi; mat tai 
pažeistų fundamentalią tiesą, kad tik pats žmogus turi,disponuoti 
savo gyvenimu. 

Ar toks principinis valdžios kišimosi į individo gyvenimą apri- 
bojimas reiškia, kad Milis buvo apskritai prieš bet kokį kišimąsi? 
Nėra abejonės, kad jis pripažino jo reikalingumą ir pateisino net 
prievartą. Kiekvienas individas privalo naudotis veiklos laisve tiek, 
kiek tai nepažeidžia analogiškos kitų individų laisvės. Kitaip tariant, 
jis turi gerbti kiekvieno teisę į laisvę. Kadangi teisingumas reikalau- 
ja, kad kiekvienas žmogus turėtų teisę bent į minimalią laisvę, iškyla 
reikalas neleisti žmonėms — esant reikalui, net ir jėga — iš ko nors tą 
teisę atimti. Iš esmės teisinių potvarkių ir tarnybų funkcija yra už- 
bėgti už akių konfliktams ir pragaištingiems susidūrimams: taigi vals- 
tybės uždavinys čia buvo gerokai sumenkintas — jai iš esmės buvo 
paliktas, kaip pašaipiai apibūdino vokiečių socialdemokratas Ferdi- 
nandas Lasalis (Ferdinand Lassalle), naktinio sargo arba gatvės judė- 
jimą reguliuojančio policininko vaidmuo. 

Milis buvo už demokratiją ir visuotinę rinkimų teisę. Tačiau šio 
principo pripažinimas dar nereiškia valstybės demokratinio pobū- 
džio. Paprastai demokratija suprantama kaip daugumos valdžia, vyk- 
doma — tiesiogiai ar netiesiogiai — tos pačios daugumos atstovų. Ta- 
čiau dalykas tas, kad esant tokiai situacijai, gali atsitikti, jog dominuoti 
ims tamsiosios masės ar net įsigalės didžiojo skaičiaus tironija. Tık- 
roji demokratija reikalauja, kad valdžia priklausytų visiems visuo- 
menės nariams; dalyvauti čia turi kiekvienas, net ir pats mažiausias. 
Aišku, parlamente dauguma turės persvarą, bet jame turi būti atsto- 
vaujama bei — tai ypač svarbu — saugoma ir mažuma, nepažeidžiant 
jos kitoniškumo ir garantuojant jos teises. 

Niekada nepamirškime, pabrėžė filosofas, kad naujas idėjas, nau- 
jas žinias ir kultūrą kuria individai, žodžiu, kad tikroji „žemės drus- 
ka“ yra intelektualusis elitas. Del to jis buvo griežtai nusistatęs prieš 
visokias kolektyvines bendruomenines bendros gyvensenos organi- 

zavimo formas, kad ir kokios politinės ar ideologinės spalvos jos bū- 
tų: kairuoliškos ar dešiniosios, klerikalinės ar laicistinės, radikalios ar 
konservatyvios, nacionalistinės ar kosmopolitinės... 

Milis buvo laisvės skelbėjas ir sergėtojas. Pasak jo paties, iš savo 
žodyno jis išbraukė be galo klaidinantį žodį būtinumas“. Jis buvo įsi- 
tikinęs, kad grynai mūsų valioje yra susiformuoti savo charakterį ir 
kad mūsų valia daro poveikį aplinkybėms... Jis išaukštino žmogaus 
laisvę ir skatino vardan tos laisvės imtis socialinio pasaulio pertvar- 
kos. Iš tos pačios perspektyvos jis vertino kitus mąstytojus. Pavyz- 
džiui, kalbėdamas apie Ogiustą Kontą, prisipažino ilgą laiką buvęs 
jo karštas gerbėjas, netgi padėjęs jam finansiškai, tačiau galutinai nu- 
traukęs su juo santykius, kai tik sužinojęs, prie kokių kraštutinių 
išvadų pozityvizmo pradininkas priėjo savo doktrinoje: paskutinia- 
me veikale „Pozityviosios politikos sistema“ jis pasiūlė tokią visa ap- 
imančią dvasinio ir pasaulietinio despotizmo sistemą, kokios nebuvo 
sukūrę jokio žmogaus smegenys, išskyrus nebent Ignoto Lojolos... 


SPENSERIS — 
AGNOSTIKAS EVOLIUCIJOS RATE 


„Jis atsigulė į lovą ir atsivertė «Pa- 
grindinius principus». Kai išaušo, tebeskaitė. Apie miegą nė nepa- 
galvojo [...], skaitė, pamiršęs visą pasaulį [...], suvokė, koks didingas 
yra Spenserio veikalas, sujungęs žinias į vieną baigtinę sistemą, at- 
skleidęs galutinės tiesas [-..]. Jam atsivėrė visos paslaptys“. 

Šiandien mums sunku suprasti šitokį Martyno Idno, pagrindi- 
nio Džeko Londono (Jack London) apysakos herojaus, susižavėji- 
mą. Dabar Herbertas Spenseris (Herbert Spencer) — veikiau užmirš- 
tas mąstytojas, tačiau antrojoje XIX amžiaus pusėje jis buvo plačiai 
pripažintas ir garbinamas. Jo veikalai buvo plačiai pasklidę. Ne išim- 
tis ir Lenkija, kur pasirodė 18 Spenserio raštų tomų, dauguma jų 
susilaukė keleto leidimų. Tarp jo interpretatorių ir šalininkų buvo 
tokie lenkų kultūrai nusipelnę žmonės, kaip Aleksandras Sventochov- 
skis (Swietochowski), Henrikas Struvė (Henryk Struve), Adolfas Di- 
gasinskis (Dygasinski), Eliza Ožeškova (Orzeszkowa); didžiulę įtaką 
jis turėjo ir intelektualiajam sąjūdžiui, žinomam Varšuvos pozityviz- 
mo vardu. 

Spenseris buvo savamokslis. Skaitydavo tik tai, kas jį sudomin- 
davo. Jis neturėjo klasikinio išsimokslinimo, nebuvo baigęs net uni- 
versitetinių studijų. Tačiau jį be galo domino gamtos mokslai ir ma- 
tematika, veliau patraukė ekonomika ir politika. Netrukus užsimojo 
sukurti universalią sistemą — iš tiesų sintetinę filosofiją. Tam, jo ma- 
nymu, reikėjo ne tik turėti faktinių žinių, bet ir suformuluoti uni- 
versalų dėsnį, kuris būtų visų atskirų dėsnių sintezė. Toks bendras, 
pasaulio procesų visumą aiškinantis dėsnis, Spenserio manymu, yra 
evoliucijos dėsnis. Šią tezę, kuri, beje, kirtosi su biologinį požiūrį 
ignoravusio Konto pažiūromis, jis suformulavo keleriais metais anks- 
čiau, negu savo idėją paskelbė Darvinas. 

Spenserio įsitikinimu, evoliucijos teorija turėjo liesti tiek gyvąją 
gamtą, tiek ir visas kitas būties formas, taigi ji turėjo apimti visą 
universumą. Tokia universali teorija, pasak jo, tapo įmanoma dėl 
žmonijos per daugelį amžių pasiektos pažinimo pažangos. Pažini- 
mas prasideda nuo paprastų, net ir primityviam protui prieinamų 
dalinių tiesų, paskui pereina prie sudėtingesnių, komplikuotesnės 
struktūros bei bendresnių tiesų, ir galiausiai pasiekia filosofinius api- 
bendrinimus, kurių objektas yra visa tikrovė. 

Evoliucijos procese galima išskirti tris skirtingas stadijas. Pir- 
mojoje stadijoje pažinimo objektas yra atskiri reiškiniai, jų santykiai 
ir pasekmės. Pažinimas čia tebėra pakrikas žinių rinkinys, žinios dar 
nepasiduoda apibendrinamos ir negali transformuotis į rišlią siste- 
mą. Antroji stadija — tai mokslo pasaulis: pažinimas čia įgauna susis- 
temintą pobūdį, atskiri faktai ir daliniai reguliarumai susijungia į 
daugiau ar mažiau vientisas sistemas. Mokslas, — įrodinėjo Spenseris, 
nurodydamas jo ribotumus, — tai paprasčiausiai visa mokslų šeima, 
jis yra ne kas kita, kaip žinių suma, kurią kiekvienas mokslas pateikia, 
nedaug težinodamas apie tai, kas rasis, į vieng visumą sujungus VISUS 
tuos atskirus kiekvieno mokslo duomenis. Trečioji pažinimo stadija pra- 
sideda kartu su filosotija (aišku, jo paties filosofija arba paties Speri- 
serio mintimis), kuri sujungia atskirų mokslo šakų rezultatus į uni- 

versalią sistemą ir sukuria vientisą požiūrį į pasaulį. Žemiausios rūšies 
pažinimas yra pakrikas pažinimas, mokslui būdingi daliniai žinių jun- 
giniai, o filosofija yra ištisai vientisas pažinimas. 

Pažinimas kyla iš patirties. Mokslas ir filosofija, pasitelkdami 
tndukcinius metodus, apibendrina patirties rezultatus. Tačiau em- 
pirinės duotybės yra tik reiškiniai. O kas sudaro reiškinių pagrindą? 
Sito mes nežinome ir negalime žinoti. Tiesa, mes laikomės prielai- 
dos, kad už reiškinių egzistuoja dar kažkokia absoliuti tikrovė, tačiau 
ji yra tai, kas iš principo nepažinu, apie ką negalimas joks pozityvus 
pažinimas. Įžymus anglų gamtininkas ir filosofas Tomas Henris Haks- 
lis (Thomas Henry Huxley) pastarąją Spenserio tezę pavadino ag- 
nosticizmu. 

Mokslui ir filosofijai būties paslaptys neprieinamos. Jos pri- 
gimtis lieka neatskleista, todel tam tikru momentu neišvengiamai 
susiduriame akis į akį su kažkuo nepaaiškinamu. Mūsų apmąstymai 
apie pasaulį, sąmonę ar pažinimą prieina ribą, kurios negali per- 
žengti. Visi mėginimai, kurių buvo imtasi filosofinių spekuliacijų 
plotmėje, pasirodydavo esą apgaulingi ir grynai verbaliniai. Taip 
yra ir mokslo atveju. Jo pažanga iš tiesų atskleidžia naujas tikrovės 
sritis, tačiau anksčiau ar vėliau atsiremiame į sieną, už kurios, mū- 
sų įsivaizdavimu, yra dar kažkas, tačiau kas būtent, nežinome. Da- 
rome prielaidą, kad materija ir dvasia yra skirtingos, tačiau abi jos 
verčia mus remtis kažkuo trečiu: griebiamės minties, kad ir viena, 
tr kita yra kažkokios mums nežinomos tikrovės apraiškos. Kalba- 
me apie laiką ir erdvę, tačiau pasirodo, kad erdvė ir laikas taip pat 
yra sąvokos, peržengiančios mūsų supratimo galimybes. Tai, ką vilia- 
mes apie juos žiną, pažvelgus iš arčiau pasirodo esąs visiškas nežinoji- 
mas. Jeigu net atkakliai tikime, kad laikas ir erdve objektyviai egzis- 
tuoja, racionaliai to įrodyti nesugebame. 

Suvokdami, kad pažinimas turi ribas — taigi yra reliatyvus — ne- 
turime pasiduoti apatijai ar pasijusti bejėgiai. Pažindamas žmogus 
artėja prie Nepažiniojo pasaulio ir tuo pačiu tiksliau apibrėžia jo 

ribas bei giliau įsiskverbia į visa, kas pažinu, kas yra „šiapus ribos“ — 
reiškinių pasaulyje. O tai juk apima daugybę problemų, turinčių 
fundamentalios reikšmės mūsų kasdieniam gyvenimui, susijusių su 
mūsų poreikiais, viltimis, gerove ir laime. Tų ribų suvokimas, fakto, 
kad kelias į tiesą neturi pabaigos, įsisąmoninimas atlieka be galo reikš- 
mingą pažintinę funkciją: pojūtis, kad teorijos yra nepilnos ir nega- 
lutinės, skatina pastangas pažinti, o turimiems rezultatams neleidžia 
pavirsti sustingusiomis dogmomis. 

Nepažiniojo pasaulio idėja turėjo užbaigti absurdišką tūkstant- 
mečius trunkančią dviejų tariamai priešingų pasaulėvaizdžių — moks- 
linio ir religinio — kovą. Iš tikrųjų, pasak Spenserio, abu jie yra vie- 
nodai priimtini. Kiekvienas jų turi reikalą su sava egzistencijos sfera, 
todėl iš esmės jie vienas su kitu nesikerta ir negali susikirsti. Pozity- 
vusis pažinimas — mokslas ir filosofija, — būdamas išplėtota, darni ir 
metodiškai apibendrinta stebinių suma, lieka patirties ribose, kurių 
jai nevalia peržengti, nes tai reikštų, jog ji nustos teisėtumo. 

Kita vertus, pažinimas neduoda žmogui visiško pasitenkinimo 
ir tikro nusiraminimo. Žmogui rūpi ir tai, kas yra už patirties sferos, 
jis nori pasiekti pačią būtį. Šis troškimas lemia, kad žmogaus gyveni- 
me atsiranda tikėjimas. Jis turi aiškiai apibrėžtą vietą, kuri yra griež- 
tai atribota nuo mokslo ir mokslinės veiklos. Religija, peržengdama 
ribas, ties kuriomis sustoja pažinimas, neturi reikšti jokių pretenzijų 
pozityviai pažinti tai, kas nepažinu: ji turi atsisakyti ketinimų ką nors 
teigti apie Nepažinųjį pasaulį, nustoti samprotavusi apie dogmas, 
Dievą ir jo atributus, atsikratyti pagundos plėtoti pseudomokslą, 
t. y. teologiją. Jai lieka tik grynas, sąvokomis neartikuliuojamas tike- 
jimas, kad egzistuoja absoliučioji būtis. Šitaip suprastas tikėjimas yra 
būtinas žmogaus sąmonės dėmuo, užtat reiškinius, su kuriais turime 
reikalą moksle, mes neišvengiamai traktuojame būtent kaip reiški- 
nius, t. y. kaip paslaptingo, absoliučiojo pasaulio apraiškas. 

Abi pusės — ir mokslas, ir religija, — vengdamos brautis į antrajai 
pusei užgintą teritoriją, turi viena kitą toleruoti, gerbti ir pripažinti, 

kadangi iš tikrųjų jos viena kitą papildo, kiekviena savaip tenkinda- 
mos žmonių poreikius. Taip kalbėdamas, Spenseris grįžo prie „dvie- 
jų tiesų“ teorijos*, kurią XIII amžiuje suformulavo lotyniškieji ave- 
rojininkai (Sigeras Brabantietis, Boecijus Dakas) ir kurios laikėsi, 
pavyzdžiui, Fransis Beikonas. Jos požiūriu, atskiri mokslai aprašo ir 
aiškina įvairius tikrovės aspektus, tačiau tikrovės pagrindai jiems ne- 
prieinami, tuo tarpu filosofija atlieka sintezės vaidmenį. Ji ieško sin- 
tetinių tiesų, kurios apima visas pažinimo sritis ir yra jose pritaiko- 
mos. Toks bendras principas yra, pavyzdžiui, materijos ir judėjimo 
persiskirstymo dėsnis (materijos koncentracija neišvengiamai susiju- 
si su judėjimo išsisklaidymu ir více versa), arba evoliucija ir dizoliuci- 
ja. Mat evoliucija nėra vien integracijos procesas. Ji sykiu reiškiasi ir 
nuolat vykstančia diferenciacija. Pavieniai, tarpusavyje nesusiję, padri- 
ki pasaulio elementai traukos ir atostūmio jėgų veikiami susijungia, 
sudarydami vis sudėtingesnes struktūras, kurios vienos nuo kitų vis 
labiau skiriasi ir sykiu darosi vis kompaktiškesnės, taigi ir patvaresnės. 

Tezė, kad evoliucija gausina įvairovę, leido Spenseriui naujai 
išskleisti pažangos sąvoką, nesiejant jos sampratos su vertinimu, t. y. 
neapeliuojant į žmogaus jausmus, lūkesčius, viltis ar interesus. Pa- 
žanga nepriklauso nuo žmogaus valios, ji nėra ir atsitiktinė pasaulio 
savybė. Ji yra būtina pačioje tikrovėje neišvengiamai vykstančių po- 
kyčių bei joje veikiančių dėsnių pasekmė. Pažangą lemia nenutrūks- 
tamas procesas, kuriame nuo vientisų ir vienalyčių struktūrų perei- 


* Ilgus amžius „dviejų tiesų“ teorija, reikalaudama išskirti profanum ir sacrum sferas, 
pirmiausia siekė, kad filosofija ir mokslas taptų nepriklausomi nuo teologijos, o 
tai savo ruožtu turėjo nuo Bažnyčios kontrolės ir jurisdikcijos išvaduoti ir pasau- 
lietines institucijas bei viešąjį gyvenimą. Naujaisiais amžiais, ypač antrojoje XIX 
amžiaus pusėje, kai prasidėjo sparti mokslo pažanga ir įsigalėjo scientizmas, šios 
teorijos prasmė pakito: ji turėjo apginti sacrum nuo imperinių mokslo kėslų savo 
sprendimais aprėpti žmogiškosios egzistencijos visumą, kitaip tariant, ji turėjo įtvir- 
tinti žmogaus teisę į religinį gyvenimą laicistinėje kultūroje, kanonizavusioje pa- 
saulietiškumą. 

nama prie vis sudėtingesnių, vis labiau komplikuotų ir nevienalyčių. 
Pavyzdžiui, Saulės sistemos istorijoje pradinė vientisa masė ėme di- 
ferencijuotis tankumo ir temperatūros atžvilgiu, ir tai lėmė planetų 
susiformavimą bei jų sukimąsi. Žemės istorija yra tolesnė šio proce- 
so tąsa: vienalytė masė stingdama skaidėsi klodais ir sudarė kietą plutą, 
o šioji — priklausomai nuo to, kokio stiprumo saulės spindulių po- 
veikis teko atskiroms jos dalims — davė pradžią klimato įvairovei. 
Analogiški procesai vyko floros ir faunos pasaulyje. Tai liečia ir psi- 
chinius, socialinius bei kultūros reiškinius. Žmogus yra gamtos da- 
lis, todėl visi jo funkcionavimo principai — panašiai kaip ir kitų bū- 
ties apraiškų ar sričių atvejais — yra redukuojami į fizikin; kūnų 
judėjimą ir paaiškinami remiantis mechanikos dėsniais. 

Pasaulyje kūnai nuolat keičia savo buvimo vietą. Jeigu šis reiški- 
nys galiausiai lemia materijos integraciją ir judėjimo formų diferen- 
ciaciją, mes jį apibrėžiame kaip raidą. Veikale „Pirmieji principai 
Spenseris teigė: Evoliucija — tai materijos integracijos ir sykiu judėjimo 
diferenciacijos procesas, kuriame materija nuo neapibrėžto, nekompak- 
tiško vienalytiškumo būklės pereina prie apibrėžto, kompaktiško viena- 
lytiškumo, ir tuo pat metu įvyksta analogiška užslėpto, pirminio judėji- 
mo transformacija. Galutinis šio proceso rezultatas yra elementų 
pusiausvyros būklė, arba materijos sutankėjimas ir joje veikiančių 
jegų išsilyginimas. Tada evoliucijos procesas baigiasi — juk pažanga 
negali vykti amžinai. Kita vertus, vos tik pasiekus šį būvį, prasidės 
atgalinis procesas: laipsniškas irimas. T'ai reiškia, kad sutankėjusios ir 
sudėtingos struktūros susiskaidys, o energija išsisklaidys. Tada vėl 
prasidės pažangos era. Taigi pasaulio istorijai būdingas pakaitomis 
vykstančio skleidimosi ir irimo ritmas. Spenseriui buvo artima stoi- 
kų „didžiojo ciklo“, amžino grįžimo idėja. 

Žmoni ja, būdama integrali gamtos pasaulio dalis, pavaldi jo des- 
niams, yra, kaip ir kiekviena organinė struktūra, elementų susijungi- 
mo rezultatas: gentys susijungė į gimines, giminės — į visuomenę. 
Tyrinėdami socialinės raidos etapus, matome, jog tie junginiai vis 

dažniau kartojasi ir tampa vis patvaresni. Tiesa, socialiniai reiškiniai 
yra labai sudėtingi, todėl juose neįmanoma surasti tokių paprastų 
pasikartojimų, kurie nustatomi mechanikoje ar astronomijoje, ta- 
čiau iš principo jie yra numatomi, nes remiasi priežasties ir pasekmės 
ryšiais. Tokiu atveju galima apskaičiuoti, ką žmonės darys, o įvykus 
faktui, paaiškinti, ką jie padarė. Toks yra mokslo, vadinamo sociolo- 
gija, uždavinys. Sociologijai rūpi dvi probleminės sritys: ji tiria vi- 
suomenių struktūras ir jose vykstančius pažangos procesus, taigi ku- 
ria socialinės raidos teoriją, antra, ji tiria kolektyvinės gyvensenos 
institucijas, arba kuria socialinės organizacijos teoriją. Šitaip nubrėž- 
toje tyrimų programoje istorija atlieka pagalbinį vaidmenį. Kas yra 
biografija lyginant su antropologija, — teigė Spenseris, — tas yra istori- 
Ja, kaip ji paprastai suprantama, lyginant su sociologija. Koks santykis 
susidaro tarp individo veiksmus ir nuotykius aprašančios biografijos, 
viena vertus, ir individo fizinės bei dvasines raidos, jo sandaros ir funk- 
cijų aiškinimo, kita vertus, toks pat santykis susidaro ir tarp istorijos, 
aprašančios tautos veiksmus bei įvykius, ir mokslo, kuris aiškina tos pa- 
čios tautos institucijas ir parodo, kaip pamažu susiformavo galutinė so- 
cialinė struktūra ir jos judėjimas. 

Sociologinė istorinės patirties interpretacija parodo, kad visuo- 
menės iš esmės yra dviejų tipų: militaristinio ir industrinio (pažymė- 
tina, kad tokį skirstymą anksčiau buvo pasiūlęs Sen-Simonas). Pa- 
grindinis militaristinio tipo visuomenių bruožas yra valdžios 
koncentracija vadovo vado rankose. Tokiai visuomenei būdinga vi- 
sų sprendimų centralizacija; atskirų individų pajungimas valdžiai 
griežtai apriboja jų laisvę, o bendradarbiavimas yra grindžiamas iš- 
orine prievarta. Visa socialinio gyvenimo organizacija čia orientuota 
į agresiją, nukariavimus, kurie stiprina valdžios galią. Kitaip atrodo 
industrinio tipo visuomenės. Jų pagrindas yra taiki veikla — darbas. 
Darbas keičia žmogų, pertvarko kolektyvo gyvenseną, pakeisdamas 
valdžios ir piliečių santykius. Neribotą valstybės valdžią ir tiesioginę 
jos aparato prievartą čia atstoja savanoriškas žmonių bendradarbia- 

vimas — jis yra tiek pat savanoriškas, kiek savanoriškas yra kiekvienas 
prekybinis sandėris. Tokioje valstybėje lemiamą vaidmenį vaidina 
piliečių valia; valdžia yra tik jos vykdytoja ir piliečių laisvės garantas, 
taigi ji atlieka pagalbinę funkciją. Industrinėje visuomenėje domi- 
nuoja ne jėga ir prievarta, o teisė. Jos pagrindas yra visų lygiateisiš- 
kumas, iš kurio išauga visi kiti principai. 

Kiekvienas žmogus, — pabrėžė Spenseris, — turi teisę daryti viską, 
ką nori, su sąlyga, kad nepažeis tokios pat kito žmogaus teisės. Vadinasi, 
individo laisvę gali apriboti tik kito individo teisė į tą pačią laisvę. 
Laisvė yra aukščiausia vertybė, kadangi ji atpalaiduoja maksimumą 
žmogiškosios energijos, leidžia išsiskleisti individualiems gebėjimams 
ir talentams, padeda pasiekti gerovę ir laimę. 

Militaristinis ir industrinis visuomenių tipai užima skirtingą vietą 
vertybių hierarchijoje bei istorinės raidos skalėje. Perėjimas nuo vie- 
no tipo visuomenės prie kito yra būtina kolektyvinės gyvensenos evo- 
liucijos pasekmė ir istorinės pažangos raiška. Tuo Spenseris optimis- 
tiškai tikėjo. Tačiau liberaliosios minties suformuluotą tradicinį 
pagrindimą jis papildė naujais argumentais. Jo nupieštame pasaulio 
paveiksle visos žmogaus gyvenimo situacijos ir socialinio egzistavi- 
mo mechanizmai yra paaiškinami, remiantis evoliucijos dėsniu. Net 
ir tokie saviti žmonijos kūriniai, kaip dorovės kodeksai ar filosofinės 
bei religinės doktrinos, gali ir turi būti interpretuojami biologinės 
naudos požiūriu —t. y. kaip prisitaikymo prie kintančių aplinkos rei- 
kalavimų instrumentai, kurie biocenozėje laidavo mūsų rūšiai tokį 
didžiulį pranašumą. Taigi Spenseris kūrė savotišką „sociodarviniz- 
mą“. Jo manymu, biologinis „geriausiai prisitaikiusiųjų išlikimo“ dės- 
nis yra etikos pagrindas ir kad iš tikrųjų nėra kitos dorovės, nei ta, 
kuri pripažįsta faktiškai esamas žmonių bendrabūvio (veikiau žmo- 
nių tarpusavio kovos) taisykles. Gamtoje vykstanti kova už būvį, ku- 
rios rezultatas — menkiau prisitaikiusių individų eliminacija, yra tik- 
ras dėsnis, todėl jis turi būti visų pripažįstamas kaip norma. Biologinis 
pažinimas pagrindžia laisvos jėgų Žaismės postulatą, kuris laiduoja 

sekmę geriausiems, pažadina energiją, skatina iniciatyvą, tačiau sy- 
kiu išstumia nevykėlius ir silpnuosius, selekcionuodamas individus 
rūšies interesų požiūriu. 

Agnosticizmas turėjo sudaryti palankias sąlygas mokslo raidai, 
užkirsti kelią spekuliacijoms ir atremti bandymus paversti mokslą 
dogmų rinkiniu. Tačiau tai nesukliudė Spenseriui kalbėti įkyriai apo- 
diktišku tonu ir formuluoti „pagrindinius principus“ taip, tarsi būtų 
buvęs tikras, kad jie yra galutinių tiesų apsireiškimas. 


DŽEIMSAS: 
NAUDINGUMAS ARBA TIESA 


Pergalingas pragmatizmo žygis ne 
kartą buvo palygintas su prerijų gaisru. Ir ne be pagrindo. XIX ir XX 
amžių sandūroje ši filosofija kelerius metus užėmė vos ne monopoli- 
nę poziciją Jungtinėse Amerikos Valstijose, pasiekė Angliją, kur uo- 
liu jo šalininku ir gynėju tapo Ferdinandas Sileris (Ferdinand Schil- 
ler), reiškėsi Italijoje, Prancūzijoje, Šveicarijoje, Čekijoje... Maža to, 
jos poveikio sfera neapsiribojo universitetine filosofija. Pragmatiz- 
mas stimuliavo naujas psichologijos ir pedagogikos, sociologijos ir 
teisės teorijos, etikos ir politinės filosofijos sroves. Gana greit jis įsi- 
tvirtino ir kasdienėje amerikiečių visuomenės sąmonėje. Aiškinda- 
mas šį faktą, Bertranas Raselas (Bertrand Russell) pabrėžė — tiesa, 
gerokai perdėdamas, — kad pragmatizmas yra „pirklių filosofija“: „tie- 
sos meilę Amerikoje užtemdė naudos dvasia, tilosofinė jos raiška yra 
pragmatizmas“. 
Tai, kad pragmatizmas filosofijoje taip iškilo, buvo Viljamo 
Džeimso (William James) nuopelnas. Tačiau jis daug prisidėjo prie 
jo sekmės, o ne prie pačių principų formulavimo. Pragmatizmo prin- 

cipus kiek anksčiau išdėstė Čarlsas Pirsas (Charles Peirce). Džeimsas 
tuos principus išgarsino, tačiau savaip, gana laisvai juos interpretuo- 
damas. Beje, pats Pirsas su tokia interpretacija nesutiko. Norėdamas 
atsiriboti nuo Džeimso pažiūrų, savo poziciją jis pavadino „pragma- 
ticizmo“ terminu (pasak jo paties, „pakankamai bjauriu, kad kam 
galėtų kilti noras jį iš manęs pavogti ')*. Tačiau daug metų pragma- 
tizmas buvo tapatinamas su Džeimso filosofija ir iš esmes per jo kū- 
rybą pragmatizmas paveikė amžininkų sąmonę. 

Džeimsas pragmatizmą traktavo kaip aukso vidurio doktriną. Ji 
turėjo įveikti to meto filosofinių krypčių vienpusiškumą, kvestio- 
nuodama šių pretenzijas į absoliučią tiesą. Empiristinei filosofijai jis 
priešpriešino valią tikėti, racionalizmui — faktų kultą, teorizavimui — 
praktiką, prakticizmui — refleksiją... 

Pragmatizmo esmę, Džeimso požiūriu, sudaro tarpininkaujantis 
mąstymo metodas. Šis metodas rekomenduoja kiekvieną teorinį teiginį 
įvertinti atsižvelgiant į tai, kokios praktinės pasekmės iš jo kyla — mat 
čia vadovaujamasi prielaida, kad norint išskleisti kokios nors minties reikš- 
mę, pakanka apibrėžti elgseną, kuri iš jos plaukia. Remdamasis prielai- 
da, kad teorinių pažiūrų turinį konstituoja praktinės pasekmės, tų pa- 
žiūrų vertės kriterijumi Džeimsas laikė jų naudingumą. Jo žodžiais 
tariant, tiesa nėra pati sau tikslas, o tik įžanga į kitus gyvenimiškus tiks- 
lus. Mat mūsų sąlytis su pasauliu visada prasideda nuo praktinių situ- 
acijų, o bet koks žmogaus aktyvumas — įskaitant ir intelektinį — reiš- 
kiasi iš tų situacijų kylančių problemų ir uždavinių sprendimu. Taigi 
praktinis minties pobūdis susijęs su jos teleologine prigimtimi: mąsty- 


* Čarlso Sanderso Pirso — mokslo ir kalbos filosofo, vieno šiuolaikinės logikos ir 
semantikos kūrėjų, matematiko, filosofijoje siekusio matematinio griežtumo ir 
tikslumo, — požiūriu, pragmatizmas yra metodas sąvokų reikšmei nustatyti. 1878 
metais parašytame veikale „Kaip nuskaidrinti mūsų idėjas?“ jis suformulavo pa- 
matinį pragmatizmo principą, teigusį, jog kiekvieno objekto sąvoka iki galo apima 
visų iš jo plaukiančių pasekmių žinojimą; taigi tikrąjį mūsų minčių turinį konsti- 
tuoja ir apibrėžia jų praktinės pasekmės. 

mas yra veikla, siekianti tikslų, kurie kyla iš mūsų poreikių ir kuriuos 
pasiekus tie poreikiai yra patenkinami. 

Tokia perspektyva leido pašalinti daugelį metafizinių problemų 
ir nustatyti, kad kai kurie filosofiniai ginčai neturi objekto. Jeigu 
prieštaraujančios pozicijos leidžia prieiti prie praktiškai vienodų pa- 
sekmių, tai tos pozicijos yra tik tariamai skirtingos, o ginčas bepras- 
mis; o jeigu praktinės jų pasekmės yra skirtingos, tai vienos jų pasi- 
rinkimo ir pripažinimo pagrindas yra praktinis naudingumas, arba 
tai, ko ji verta žmogaus gyvenime. Pragmatinio metodo esmę sudaro 
kiekvienos sąvokos interpretacija, atsižvelgiant į atitinkamas praktines 
Jų pasekmes, — rašė Džeimsas. — Na ir kas, kad ši sąvoka pasirodys esanti 
teisingesnė už ang. O jeigu neįmanoma nustatyti jokio praktinio skirtu- 
mo, tai tokiu atveju abi alternatyvos, praktiškai kalbant, reiškia vieną 
ir tą patį, ir visos diskusijos pasidaro bergždžios. 

Kaip matome, pragmatizmo metodas siejosi su tam tikra tiesos 
teorija. Džeimsas pritarė XIX ir XX amžių sandūroje paplitusiam 
požiūriui, kad teisingumo nereikėtų suprasti kaip minties ir tikrovės 
atitikimo. Prisijungdamas prie klasikinio tiesos apibrėžimo (veritas 
est adeguatio rei et intellectus) kritikų ir atmesdamas kitokias (pavyz- 
džiui, akivaizdumo ar koherencijos kriterijumi paremtas) tiesos sam- 
pratas, jis suformulavo naują, pragmatinę, tiesos definiciją. Čia re- 
miamasi prielaida, kad teorijos nėra tikrovės kopijos, tačiau jos gali 
būti tam tikru aspektu naudingos. Juk pažinimas neturi nieko bendra 
su daikto mintinio atspindėjimo procesu. Pažinimas — tai hipotezių 
kūrimas. Sąvokos, kuriomis naudojamės, nėra kokių nors išorinių 
objektų, požymių ar savybių atvaizdai, o veiklos „Įrankiai“, „instru- 
mentai“, panašiai kaip teorijos yra „veiksmo planai“. Jų teisingumas 
išryškėja tada, kai jomis vadovaujantis yra gaunami planuojami, gy- 
vybiškai naudingi rezultatai. 

Vadinasi, teisinga mintis nėra sprendinys, atitinkantis kokią nors 
nuo mūsų nepriklausomą situaciją. Taip teigti būtų absurdiška. Kiek- 
viena situacija protavimui tampa skaidri tik tuomet ir tik tiek, kuo- 

met ir kiek ji yra mūsų veiklos ir pažintinio aktyvumo rezultatas. 
Kaip tik todėl teisingumas nėra pastovi sprendinių savybė, o kažkas, 
kas juos ištinka. Šią reikšmę jiems suteikia mūsų veikla. Teisingumas 
nera pastovi, vidinė minties savybė, — pabrėžė Džeimsas. — Tiesa mintį 
ištinka. Mintis tampa teisinga susidarius aplinkybėms. 

Teisingumas — tai tiesiog nusistatyto veiklos plano naudingu- 
mas. Tiesa — tai klasės, apimančios visus veiklos efektyvumą išreiškian- 
čių verčių tipus, vardas. Ji yra tiek diskursyvaus mąstymo, tiek ir va- 
lios aktų, jausmų, troškimų bei instinktų savastis. Jeigu ji apima 
naudingumo aspektą, ji vienodai liečia tiek mistiko, tiek mokslinin- 
ko patirtį, kadangi negalime atmesti jokios hipotezes, jeigu iš jos plau- 
kia gyvenimiškai naudingos pasekmės. Tačiau kam ir kokia prasme 
naudingos? Veikiantiems žmonėms, — atsako Džeimsas. Betgi žmo- 
nių yra daugybė, o tikslai, kurių jie siekia, įvairūs. Savaime aišku, 
kad laikantis minėto požiūrio, logiškai prieinama prie išvados, jog 
tiesų yra daug ir visos jos reliatyvios. 

Taigi pragmatinis metodas postulavo instrumentinę tiesos sam- 
pratą. Teorijos yra įrankiai, o ne atsakymai į neaiškius klausimus. Pa- 
žinimo tikslas yra ne tiesa, o praktinis gyvenimas ir jo reikmės. Vadi- 
nasi, pažinimas turi reguliuoti žmogaus elgseną, tapti priemone, 
padedančia žmogui vairuoti savo likimą. Tokia jo samprata padės 
filosofijai išsivaduoti nuo abstrakcijų ir verbalizmo, atitrauks jos dė- 
mes; nuo pirmųjų priežasčių, principų ir kategorijų, nukreipdama 
į galutinius dalykus, į rezultatus, pasekmes, faktus. 

Kita vertus, tai, kad pragmatinis metodas nepripažino mąstymo 
pretenzijų kurti nepajudinamus principus, uždaras sistemas ir uni- 
versalias tiesas, dar nereiškė, kad jis iš anksto atmetė bet kokią kon- 
krečią poziciją. Dar daugiau, jis netiesiogiai pripažino skirtingų pa- 
sauležiūrinių nuostatų galimybę. Pragmatinis metodas, garsaus italų 
pragmatisto Papinio palyginimu, tai tarsi viešbučio koridorius, ve- 
dantis į daugybę skirtingų kambarių. Jis siekė vieno: įveikti įsitikini- 
mą, kad filosofija turi kažkokį objektyvų turinį, kad ji yra kažkas 


426 


DŽEIMSAS, 1842-1910 


daugiau, negu kūrėjo individualumo raiška, subjektyvi efektyvios veik- 
los taisyklė. Padarius tokią prielaidą, galima buvo ir toliau remtis iki 
tol pripažintomis doktrinomis — laikytis idealizmo arba materializ- 
mo pažiūrų, būti racionalistu arba empiriku, deterministu ar inde- 
terministu... Manoma, jog pasaulėžiūros klausimas sietinas tik su ją 
išpažįstančio asmens charakteriu ir temperamentu, žodžiu, su indi- 
vidualiomis jo savybėmis. Filosofija yra pačių asmeniškiausių žmo- 
gaus charakterio bruožų raiška, — pabrėžė Džeimsas, — o visos univer- 
sumo apibrėžtys yra tik apmąstytos žmogiškųjų charakterių reakcijos į 
isores pasaulį. Skaitytojas, studijuojantis įvairių filosofų veikalus, per- 
eina ¿š vienos asmentškos idiosinkrazijos atmosferos į kitą, panašiai, kaip 
ir žiūrinėdamas fotografijų albumą. 

Džeimso psichologizmas, sudaręs prielaidas kraštutiniam relia- 
tyvizmui, susilaukė kai kurių pragmatizmo šalininkų kritikos, antai 
Pirsas jį apibūdino kaip „filosofinę savižudybę“. Kita vertus, daug jo 
šalininkų radosi plačiuosiuose visuomenės sluoksniuose. Laikantis 
minėto požiūrio, pilietines teises įgaudavo kiekviena filosofinė dok- 
trina, atsižadėjusi pretenzijų į absoliučią tiesą. Taigi buvo įteisinti 
asmeniški įsitikinimai. Tuo pat metu Džeimsas pasiūlė visiškai nau- 
ją atskirų pozicijų vertinimo kriterijų — jo manymu, teorinės tezės 
turi būti verifikuojamos atsižvelgiant į praktinius jų rezultatus. Va- 
dinasi, čia remiamasi individų asmeniškomis patirtimis, kurioms su- 
teikiamas aukščiausio tribunolo rangas. Džeimsas suvienijo pragma- 
tizmo idėjų šalininkus pirmiausia tuo, kad, kritikuodamas nuo 
gyvenimo atitrūkusią, abstrakčią ir spekuliatyvią filosofiją, jis bande 
filosofiškai reabilituoti betarpiškų troškimų, kasdienių interesų ir vi- 
suotinių patirčių sferas. 

Laikydamasis prielaidos, kad teisingumas yra veiklos rezultatas, 
Džeimsas susidūrė su esminio pobūdžio klausimais. Kuo remdamie- 
si pripažįstame elgesio direktyvas, kurios nubrėžia mūsų elgseną ir 
mūsų poziciją pasaulio atžvilgiu? Kas lemia mūsų gebėjimą pasirink- 
ti vieną iš daugelio galimybių? Pasak Džeimso, šis pasirinkimas nėra 

intelekto dalykas. Jį apibrėžia žmogaus psichinės ypatybės; jis yra 
laisvo apsisprendimo, kuris paremtas tikėjimo aktu, rezultatas. Mat 
kiekvienam žmogui yra būdingas tam tikras pajautos ir reagavimo 
būdas, kuris nulemia, kad žmogus priima tam tikrą vertybių hierar- 
chiją, ir tai sudaro prielaidas jo filosofijai. 

Nors Džeimsas ir skelbė, kad filosofija — tai žmogaus charakte- 
rio raiška, tuo pat metu jis gana aktyviai siekė, kad pragmatizmas 
paplistų ne tik kaip metodas, bet ir kaip tam tikra pasaulio vizija. 
Psichologiniuose žmogaus prigimties ypatumuose jis ieškojo tobu- 
los filosofijos prielaidų ir buvo įsitikinęs, kad dauguma žmonių ją 
priims. Galutinai įsigalės tas požiūris, — teigė jis, — kuris normalios 
sandaros protams pasirodys esąs įspūdingiausias. 

Psichologiniuose Džeimso tyrinėjimuose atsirado naujas sąmo- 
nės apibrėžimas, kvestionuojantis asociacionizmo (koncepcijos, tei- 
giančios, jog psichika yra pagal asociacijos dėsnius susijungusių ele- 
mentų sankaupa) prielaidas. Džeimso manymu, psichika yra integrali 
visuma, apimanti potyrius ir mintis, jausmus ir valią, taigi visas — ir 
pažintines, ir kitokias — funkcijas. Sąmonė yra dinamiškas, sraunus 
procesas: tai momentų srautas; kiekvienas to srauto momentas yra 
proceso grandis, visumos dalis, kuri nepriklausomai nuo tos visu- 
mos negali nei egzistuoti, nei būti suprasta. Tačiau mūsų sąvokos 
negeba tos dinamikos perteikti. Mes jas kuriame praktiniais tikslais, 
ir jų vertė yra grynai instrumentinė. Dalyko esmės jos neatskleidžia. 
Patirties duotybė negali būti racionaliai paaiškinta. Aš pats galiausiai 
priėjau prie išvados, — konstatavo Džeimsas, — kad privalau atvi- 
rai, sąžiningai, galutinai atmesti logiką [...). Tikrovė, gyvenimas, 
visa tai, kas yra mūsų patirties duotybė, kas konkretu, betarpiška, kad ir 
kaip kas vadintų, — visa tai išeina už logikos ribų, ją užlieja ir paskan- 
dina savo bangose. 

Taigi mūsų sąvokos yra tik netobulos mūsų patirtį sudarančio 
reiškinių srauto kupiūros. Jos tikrovę suprastina, suskaido ir susting- 
do. Todel sąvokos negali tapti faktų ekvivalentais. Suvokti gyvenimą 

sąvokomis — tai tas pat, kas sustabdyti jo judėjimą, tarsi žirklėmis ji 
sukarpyti į gabaliukus ir prismaigstyti tuos gabaliukus mūsų loginiame 
berbariume, kad po to juos, tarsi išdžiovintus eksponatus, būtų galima 
palyginti. Intelektualizmas, pretenduojantis pažinti pasaulį, yra pra- 
manas. Jo aparatūra gali būti naudinga, tačiau ji niekada negali būti 
adekvati. Sąvokos yra tarsi pakinktai, kuriuos uždedame tikrovet, kad 
būtų lengviau ją važnyčioti, tačiau tie pakinktai tikrovę deformuoja. 
Mūsų mintinės operacijos palyginti su faktais yra kur kas mažiau 
reikšmingos; pati jų prigimtis — kuri labai skiriasi nuo faktų prigim- 
ties — neleidžia joms giliau į dalyką įsiskverbti. Turime nusigręžti nuo 
mūsų sparnuotų sąvokų tr pasinerti į sąmonės srauto, kurio paviršiuje 
plevena sąvokos, gelmes [...), — teigė Džeimsas. — { tikrovės gelmes gali- 
ma įsiskverbti arba patiriant ją taip, kaip galima patirti, esant jos da- 
limi, arba susikuriant ją savo pačių vaizduotėje. 

Minėjau, kad Džeimsas psichiką traktavo kaip vienalytų sąmo- 
nės srautą. Tačiau tirdamas psichikos struktūrą, jis svarbiausiu daly- 
ku laikė valią. Tai ji duoda kryptį chaotiškam psichinių įvykių srau- 
tui ir suformuoja reikšmę turinčią visumą. Tai jos skatinami 
selekcionuojame ir pasirenkame vertybes, sukuriame mūsų porei- 
kius, siekius ir jausmus atitinkantį pasaulio vaizdą. 

Džeimsas, kaip matyt, neišsiteko „grynosios patirties“ sferoje 
ir neapsiribojo griežtu empirizmu. Laikydamasis valžos tiketi kon- 
cepcijos, jis peržengė empirizmo rėmus. Šitaip sugrįžo klasikinė 
metafizinė problematika, kuri, beje, čia gvildenama nebe pažinti- 
nių vertybių aspektu, o atsižvelgiant į dorovines pasekmes. Mate- 
rializmui diskutuojant su teizmu, Džeimsas stoja už pastarąjį. Ti- 
kėjimas yra žmogaus poreikis, jis atveria prieš jį žadinių pasaulį, 
tuo tarpu materializmo saulė leidžiasi į nusivylimų jūrą. Analogiškai 
jis traktavo ir monizmo bei pliuralizmo priešpriešą. Monizmas tur- 
tingą pasaulį redukuoja į vieną principą ir tuo, filosofo požiūriu, 
faktiškai nubraukia žmogiškąjį individualumą ir savarankiškumą. 
Tuo tarpu pliuralizmas monistinei unifikavimo tendencijai prieš- 


429 


DŽEIMSAS, 1842-1910 


priešina gyvenimo turtingumą; jo tezė, kad absoliutus visa ko vien- 
tisumas yra neįmanomas, leidžia išvengti fatalizmo ir pagrindžia 
žmogiškąją laisvę bei individualią nepriklausomybę. Vadovauda- 
masis panašiais motyvais, Džeimsas atmetė determinizmą, pagal 
kurį žmogus yra tik pasyvi grandis pasaulio būtinumų grandinėje. 
Toks požiūris esą neleidžia rimtai žvelgti į gyvenimą, nes tokiu at- 
veju jis nustotų buvęs kova, kurios rezultatų niekas negali laiduoti; 
mat toji kova neišvengiamai reikalauja individo apsisprendimo, joje 
ne paskutinis vaidmuo tenka atsitiktinumui ir rizikai. Geriausiai į 
klausimą atsakąs tichizmas: jis teigia, kad gyvenimas yra atsitikti- 
nių įvykių raiškos procesas, o žmogus, kuris, veikdamas spontaniš- 
kai, disponuoja laisva valia, privalo už savo veiksmus prisiimti do- 
rovinę atsakomybę. Beje, ši pozicija nekvestionuoja to takto, kad 
kitomis (pavyzdžiui, gamtos mokslų) sąlygomis geresnis sprendi- 
mas būtų pripažinti determinizmą arba monizmą. 

Dar kartą pabrėžiu Džeimso teiginį, kad šios ir kitos filosofi- 
nės problemos empiriškai neišsprendžiamos, kadangi jos peržengia 
tiesioginių patirties duotybių sferą. Tačiau jas išspręsti žmogui yra 
gyvybiškai būtina, ir tam yra pasitelkiami praktinio proto postu- 
latai (beje, šią idėją Džeimsas perėmė iš Kanto filosofijos). Šioje 
srityje svarbiausias dalykas yra tikėjimas. Tik jis, išreikšdamas as- 
meniškas viltis ir troškimus, lemia teorinių pasirinkimų kryptį, se- 
lekcionuoja pozicijas, tapdamas pasaulėžiūros pagrindu. Kai spren- 
dimai ir išvados jau padarytos, žmonės deda daug pastangų, kad 
jas tinkamai pagrįstų — mat, kat išvados gatavos, teorinis protas ima- 
si ieškoti argumentų. 

Džeimso filosofiją iš tiesų nelengva perteikti, nes ji programiš- 
kai buvo netikslumo filosofija. Mąstytojo įsitikinimu, apie filosofiją 
rašyti techniškai yra nusikaltimas žmonių giminei, o noras ją išdėstyti 
logiškai aiškia forma yra tik poza ir akių dūmimas. Jis pats filosofavo 
įspūdžių metodu, griebdavosi įvairaus pobūdžio temų, bandydavo 
jas susieti, nesirūpindamas, kiek jos tarpusavyje dera ir nesiekdamas 

loginio rišlumo. Jam buvo svarbios tik praktinės ir dorovinės pasek- 
mės. Šios gi paskęsdavo daugiareikšmių „praktikos“ ir „naudos“ są- 
vokų kontekste, subanalėdavo „sėkmės“ (arba „gyvenimiškos sekmės") 
koncepcijose, o juk būtent šiomis kategorijomis jis grindė pažinimo 
procesą ir pirmines vertybes. 

Džeimsas rėmėsi Bergsono kūryba, skelbėsi esąs tvirtas jo šali- 
ninkas (jam buvo artimas šio antiintelektualizmas), kai kada net pa- 
kartodavo jo tezes, nesirūpindamas pateikti jas originalo forma. Per- 
skaitęs jo „Kūrybinę evoliuciją (išleistą 1907 metais), autoriui rašė: 
Brangusis Bergsonai, esate tikras burtininkas, o Jūsų knyga tiesiog nuo- 
stabi, tikras stebuklas filosofijos istorijoje. Mano palyginimas Jums ko 
gera pasirodys juokingas, tačiau perskaitęs knygą, pajutau tokį pat ma- 
lonumą, kaip ir užvertęs „Madam Bovari“ |...). Manyčiau, jog ši knyga 
pirmiausia reikšminga tuo, kad joje suduotas nepataisomas, mirtinas 
smūgis intelektualizmui. 

Nepaisant pažiūrų giminingumo, įtakos ar net kai kurių idėjų 
antrinimo, principinę savo filosofijos nuostatą Džeimsas suformu- 
lavo anksčiau ir savarankiškai. Mintis, kad sąmonė yra vientisas 
psichinių reiškinių srautas, nepasiduodantis racionaliai interpreta- 
cijai, sudaro jo „Psichologijos pagrindų esmę; šis veikalas pasiro- 
dė 1891 metais, t. y. anksčiau, negu Bergsonas paskelbė savo pa- 
grindinius veikalus. 

Nors į iracionalizmą ir voliuntarizmą buvo linkę ir kiti pragma- 
tizmo atstovai, tačiau šios pažiūros visapusiškiausiai išplėtotos Džeim- 
so veikale. Dėl šių tendencijų vertinimo nesutarė ir pragmatizmo 
doktrinai prijautę mąstytojai. XX amžiuje vis garsiau raginama grįžti 
prie Pirso filosofijos autentiško turinio ir — tai irgi reikšminga — ban- 
dyti sujungti pragmatizmo principus su anglosaksiškosios analitinės 
filosofijos idėjomis. 


BERGSONAS, 
ARBA VIDINIO GYVENIMO MELODIJA 


Jis buvo labai talentingas žodžio 
meistras, ir jam — filosofui, žydų emigranto iš Varšuvos sūnui — 
buvo paskirta Nobelio literatūros premija. Į paskaitas, kurias jis 
skaitė Kolež de Frans (College de France), saplūsdavo minios klau- 
sytojų. Aukštosios Paryžiaus damos siųsdavo savo liokajus kelios 
valandos iki paskaitos užimti joms vietą auditorijoje. Studentai pro- 
testuodavo, nes mėgstamo profesoriaus jiems tekdavo klausytis sta- 
čiomis arba susigrūdus koridoriuje. Kaip filosofas ir akademinių 
sluoksnių atstovas, jis pelnė visus įmanomus garbės titulus, įskai- 
tant ir Prancūzijos Akademijos nario. Gyveno ilgai, gal net ilgiau, 
nei truko šlovė... 

Anri Bergsonas (Henri Bergson), apie kurį ir kalbame, iš pra- 
džių susidomėjo Spenserio doktrina. Susižavėjęs skaite „Pradinius 
principus“. Jam buvo artimas veikalo autoriaus empirizmas, ypač jo 
evoliucijos teorija, kurią šis taikė visiems, net ir socialiniams bei psi- 
chiniams, reiškiniams. Tačiau netrukus jo susižavėjimas anglų filo- 
sofu, sykiu ir pozityvistiniu mąstymo stiliumi, ėme blėsti. Mat Spen- 

seris, Bergsono teigimu, nedalomą evoliucijos procesą suskaidė eta- 
pais. Antai jo pastangos aprašyti bet kokį judėjimą, remiantis vien 
erdviniais santykiais ar kiekybinėmis apibrėžtimis, yra iš principo 
klaidingos, nes šitaip judėjimas netenka savo vidinės esmės — truk- 
mės. Trukmė, kad ir būdama absoliuti ir begalinė, vis dėlto priklau- 
so netarpiškų sąmonės duotybių sferai, tai yra tiesioginių mūsų fak- 
tinės, kasdienės patirties duotybių tikrovė. Aišku, patirtis neturi nieko 
bendra su empirizmo taisyklėmis, tikrasis jos pagrindas yra intuicija. 
Intuicija, — aiškino Bergsonas, — vadiname tokią bendrą pajau- 
tą, kuria mes galime įsiskverbti į kokį nors objektą ir susitapatinti su 
tuo, kas jame yra vientisa ir, vadinasi, neišreiškiama. Intuityvus paži- 
nimas įsbrauna į patį judėjimą ir persiima pačiu daikto gyvenimu. 
Tokį įsitraukimą konkrečios tikrovės vidun intuicijos pastangomis filo- 
sofas vadino integraliąja patirtimi. Ji buvo jam asmeninio gyvenimo 
sinonimas, intuicijos, intelekto ir juslinės patirties — žodžiu, vidaus 
ir 1š0rės — sintezė. 

Nuo Hiūmo laikų pagal empirizmo tradiciją psichika buvo su- 
prantama kaip atskirų potyrių — atomų agregatas, kaip paprasta su- 
ma, kurios dėmenys susijungia, veikiant asociacijos dėsniams. O juk, — 
pabrėžė Bergsonas, — psichika yra visuma. Nenutrūkstamame poty- 
rių sraute joks įspūdis nera atsietas nuo kito, be to, kiekvienas jų 
priklauso ir nuo prieš jį, ir nuo po jo einančio. Pozityvistinių tyrinė- 
tojų praktika primena bandymą pažinti upę, pasitelkus pipetę. Gali- 
ma, aišku, paimti vandens lašą ir jį visapusiškai išanalizuoti. Tačiau 
kiek tai padės pažinti pačią upę? Ji nėra paprasta lašų suma, ji turi 
savo gelmes ir seklumas, nematomus sūkurius ir paviršines sroves, 
pagrindinę tėkmę, vingius ir užlajas. Juk tokiu atveju viskas liks už 
tikrojo tyrimų lauko. 

Izoliuotos psichines būsenos sąvoka yra absurdas. Psichika yra 
srautas, o srautas negali būti skaidomas į atskirus komponentus. Tas 
pat pasakytina ir apie įvykių pasekmes bei laiko sampratą. Pačios 
kategorijos „prieš tai“ ir „po to“ yra abejotinos. Sąmonėje viešpatau- 

ja amžinasis „dabar“, kadangi visi įspūdžiai, potyriai, pajautos ar min- 
tys yra kartu, jie vieni su kitais taip stipriai susipynę, kad jų neper- 
skirsi. Būtent tai sudaro trukmės esmę; trukmė — tai ypatingai suvo- 
kiamas laikas, kuriame egzistuoja ne atskiri „anksčiau“ ir „vėliau“, o 
vien jų sintezę sudarantis „dabar“. 

Taip traktuojama trukmė yra sąmonės dalies, kurią Bergsonas 
pavadino giltuoju Aš, pajauta; tas Aš gyvena įsivaizdavimais, arba at- 
mintimi. Sis gyvenimas reiškiasi sąmonės srautu. Gryna iliuzija yra 
scientistų ir pozityvistų įsitikinimas, kad norint tą srautą pažinti, pa- 
kanka stebėti žmonių elgseną. Išorėje, kurią gebame stebėti, pasima- 
to tik tai, kas iš esmės tera mūsų Aš šešėlis: tai stereotipų ir jokio 
individualumo ženklo neturinčių būsenų kompleksas. Paprastai to- 
kiu paviršinių Aš užsiima tyrėjai. Ir mes patys taip elgiamės, kai žvel- 
giame į save iš toliau ir, aiškindamiesi savo veiksmus ir mintis, grie- 
biamės gatavų schemų. Tada mes atskirus įvykius suvokiame 
priežastinio sąlygotumo ir loginės subordinacijos požiūriu, tuo daž- 
niausiai nesąmoningai išreikšdami įsitikinimą, kad mūsų psichinis 
gyvenimas yra ištisai determinuotas, taigi nelaisvas. 

Šitaip traktuojamam paviršiniam Aš filosofas priešpriešina gilyjį 
Aš, kurio turinys neatsiveria ne tik išoriniam stebėjimui, bet ir sąmo- 
nės aktams. Būtent ten, g7//a/ame Aš, slypi pačios intymiausios min- 
tys, jausmai ir troškimai, kurie savitai nuspalvina mūsų gyvenimo 
visumą; ten glūdi savybės ir bruožai, kurie lemia mūsų Aš individu- 
alumą ir nepakartojamą originalumą. Ten galiausiai yra ir laisvės 
šaltinis: juk esame laisvi tik tada, kai mūsų veiksmai plaukia iš mūsų 
gelmių. 

Kaip minėjau, Bergsono požiūriu, laiko esmė yra trukmė, o 
trukmės esmę sudaro nedalomas abipusis tapatybės ir judėjimo są- 
lygotumas. Žmogaus būtis kas akimirką yra kitokia, kuriama spon- 
taniškų pasirinkimų ir sprendimų. Juk žmogaus gyvenimas nėra 
kažkokio iš anksto gatavo, lemties nubrėžto plano realizacija; ka- 
dangi kiekviena dabarties akimirka apima visą jo praeitį, tai jis visada 

lieka tas pats asmuo. Taigi šitaip traktuojama trukmė yra, viena 
vertus, nuolatinis egzistencijos tapsmas, jos vientisumas, kurio ne- 
gali pažeisti jokie pokyčiai ir vingiai, ir, kita vertus, savo tapatybės 
suvokimas. Nera nei jokio pastovaus, nejudančio substrato, — teigia 
Bergsonas, — nei atskirų būsenų, kurios po jį vaikštinėtų tarsi akto- 
riai po sceng. Tai yra paprasčiausiai nenutrūkstama mūsų vidinio 
gyvenimo melodija, melodija, kuri tolydžiai trunka ir truks visą mū- 
sy sgmoningą gyvenimą nuo pradžios iki galo. 

Taigi autentiško gyvenimo esmė nėra kokia nors nekintama sub- 
stancija, metafiziškai traktuojama esencija, o būtent trukmė, arba 
evoliucija, arba, kitaip tariant, gyvybė. Gyvybė yra troškimas ir kū- 
ryba, gyvybinis veržlumas (élan vital), kurio šaltinis yra sąmonė. Gy- 
vybė yra laisvės sinonimas, ji nepavaldi jokiai determinacijai ir nepa- 
siduoda jokiam išoriniam spaudimui, anuliuojančiam laisvę ir 
atsitiktinumą. Esame laisvi, — pabrėžė filosofas, — kai mūsų veiksmai 
plaukia iš visos mūsų individualybės, kai ją išreiškia, kai tarp jų ir jos 
atsiranda tokio pobūdžio neapibrėžiamas panašumas, koks neretai sieja 
kūrinį ir menininką. 

Jeigu veiksmai, plaukiantys iš mūsų Aš, yra laisvi, tai mes ir tik 
mes esame atsakingi už kiekvieną savo veiksmą, ir niekas negali mū- 
sų nuo šios atsakomybės atpalaiduoti. Šiuo požiūriu laisvė yra žmo- 
gaus egzistencijos variklis, jo tapsmo ir kitimo proceso šaltinis, atsa- 
komybės pagrindimas, žodžiu, kūrybiškas pozityvumas. 

Ten, kur ima reikštis inertiškumas ir automatizmas, išnyksta lais- 
vė. Žmogaus sąmonė nuo kitų gyvų būtybių sąmonės kokybiškai 
skiriasi tuo, kad tik žmoguje ji išsivadavo iš rutinos ir determinacijos 
ir tapo laisva. Dėl šios priežasties žmonija yra tarsi aukščiausia di- 
džiojo kosminės evoliucijos proceso pakopa, galutinis jos tikslas. Vz- 
sa gyvybes istorija iki šiol buvo sąmonės pastangų pakylėti materiją isto- 
rija |...) .Gyvybė, kaip vientisas procesas, yra tarsi milžiniška banga, 
kuri, prasidėjusi nuo tam tikro centro, sklinda vis platyn... 

Kosmosas, kaip ir žmogiškasis Aš, yra nedaloma visuma. Tai 
visuma, kurios trukmė nekeičia jos tapatybės, o tai reiškia, kad ji 
nuolat ieško, kuria kažką nauja, keičiasi, evoliucionuoja. Zžkrovė yra 
nepaliaujamas gausėjimas, begalinė kūryba. 

Kosmosą kuria du pradai — materija ir sąmonė, kurie nuolat tarp 
savęs konfliktuoja. Sąmonė stengiasi ištrūkti iš materijos gniaužtų ir, 
Išsivadavusi nuo išorinių determinacijų, ją užvaldyti. Šiuo troškimu 
kaip tik ir reiškiasi kūrybinis veržlumas, élan vítal, kuris yra būties 
kūrybiškos evoliucijos šaltinis ir kosminė jėga. Kaip pažinti šią jėgą, 
nurodo instinktas, kurio pagrindas-yra jausmas — slaptas simpatijos 
aktas. Šis aktas krypsta išorėn, tačiau iš esmės tai, kas išoriška, nėra 
tikrasis išoriškumas. Visata yra organinė visuma, joje nėra jokių kar- 
tą ir visiems laikams nubrėžtų padalų ar zonų. Kaip kiekvienas daik- 
tas yra būties visumos dalyvis, taip ir pati būtis reiškiasi visuose daik- 
tuose. Mums būdingas instinktas yra kosminės galios emanacija ir 
geba suprasti gyvybę visose jos sferose, mat jis pats yra gyvybė, slap- 
tasis JOS turinys. 

Šiais teiginiais Bergsonas oponavo europietiškojoje kultūroje do- 
minavusioms mąstysenos tradicijoms: jis atmetė ne tik Dekarto ir 
Kanto išplėtotos racionalistinės filosofijos bei Loko ir Hiūmo sukur- 
tos empirizmo filosofijos prielaidas, bet ir pažintines mokslo aspira- 
cijas bei visų pripažintas kasdienio gyvenimo ir kasdienių patirčių 
aksiomas. 

Kantas buvo įsitikinęs, kad pažinimo subjektui yra būdingos 
apriorinės stebėjimo formos ir intelekto kategorijos, kurios, pritai- 
kytos patirčiai, apibrėžia jos eigą, apimtį ir svarbą, suteikdamos jai 
vientisumą ir prasmę. Pripažindamas šias formas grynai savavališkai, 
įsprausdamas į jas, nelyginant į Prokrusto lovą, pažintinį turinį, Ka- 
raliaučiaus profesorius nebegalėjo atpažinti, kas tame turinyje yra 
grynai pirminio, autentiško pobūdžio. Šis Kanto nebegalėjimas, Berg- 
sono požiūriu, kaip tik ir įrodo, jog tikrasis filosofijos kelias neturi 
eiti nuo intelekto ir jo struktūrų prie egzistavimo sferos (arba veikiau 

prie to, ką pats intelektas, būdamas dogmatiškai savavališkas, įvardi- 
ja kaip egzistavimą), o turi pradėti nuo to, kas iš tikrųjų yra pirminis 
dalykas — t. y. nuo gyvenimo pasaulyje fakto ir tiesioginės jo patir- 
ties. Empirizmo filosofija — ar kalbėtume apie tradicinę, iš Loko ir 
Hiūmo raštų žinomą versiją, ar apie įvairias naujoviškas scientizmo 
atmainas — šiuo keliu nepasuko. Empirizmas iš esmės yra racionaliz- 
mo kopija. Šis taip pat aiškina tikrovę ne kaip tiesioginį suvokinį, 
remdamasis tuo, kaip ji mums tiesiogiai reiškiasi, o įspraudžia ją į 
tam tikrą struktūrą, primestą intelekto ir jo kategorijų. Todėl čia 
operuojama sustingusiomis sąvokomis, pažinimas įspraudžiamas į 
erdviškai Interpretuoto pasaulio remus, remiamasi pavieniais, 1ZO- 
liuorais tarp savęs faktais, mėginant iš šių dirbtinai išskirtų fragmen- 
tų patirties sulipdyti visumą. 

Empirizmo klaida, pasak Bergsono, yra ne ta, kad jis pernelyg 
vertina patirtį, o, priešingai, ta, kad užuot rėmęsis tikrąja, Iš tiesioginio 
proto sąlyčio su objektu kylančia patirtimi, kalba apie patirtį, kuri ne- 
turi šio konteksto ir todėl yra neabejotinai iškraipyta. |...) Jis šitaip el- 
giasi, kad lengviau būtų veikti ir kalbėti. Pažymėtini du šio teiginio 
momentai. 

Pirma: čia kalbama apie tiesioginį proto sąlytį su objektu, o iš to 
plaukia metafizikos galimybė. Ši galimybė kyla ne iš pažintinių struk- 
tūrų analizės, o yra paremta santykiu, siejančiu Žmogų ir pasaulį. 
Mes nesame (kitaip nei manė Kantas) uždaryti reiškinių sferoje. Prie- 
šingai, mes siekiame absoliuto, kuris iš principo mums yra prieina- 
mas, nes mes patys esame jo dalis. Jį atveria intuicija, kuri yra tiesio- 
ginė būties įžvalga — tiesioginė, nes čia netarpininkauja kalbos 
kategorijos ir sąvokinės abstrakcijos. 

Tokia patirties samprata reiškė, jog yra kvestionuojama ne tik 
filosofija — ar ji būtų racionalistinės, ar empiristinės pakraipos, — bet 
ir visas to meto mokslas, siekęs pažinti tikrovę. Galima teigti, kad 
pagal Bergsono interpretaciją patirtis nuolat sako „ne“ ir „ne“: „ne“ — 
mechanistinei pasaulio vizijai, „ne“ — asociacionistinei psichologijai, 

psichiką traktavusiai kaip atskirų taktų sumą, „ne“- žmogaus kon- 
cepcijai, kuri remėsi fiziologija ir psichologija, „ne“ — visuotinio de- 
terminizmo tezei, „ne“ — evoliucijai, kaip ją suprato Spenseris, paga- 
liau (ir pirmiausia) „ne“ — patiems faktams, kurie buvo laikomi 
tikruoju pozityvaus pažinimo pamatu. 

Antra: cituotame Bergsono teiginyje minima „iškreipta“ patirtis 
vis dėlto turi savo vertę, nes ji yra pritaikyta tam, kad kiek įmanoma 
palengvintų veiklą ir kalbėjimą. Mat mokslas turi instrumentinę ir 
technologinę vertę, jis aiškina pasaulį praktiniu požiūriu, atsižvelg- 
damas į mūsų reikmes ir pastangas jas patenkinti. Technologinis pro- 
tas geba suprasti tik tai, kas daloma ir pastovu, todėl pasaulio visumą 
jis suskaldo į atskirus daiktus ir procesus, o kiekvieną elementą loka- 
lizuoja kokioje nors vietoje ir susieja su kokiu nors laiko momentu. 
Šitaip iš tįsumo yra abstrahuojama erdvė ir jai priskiriamas judėji- 
mas, kuris tapatinamas su paprastu kilnojimusi erdvėje, arba mecha- 
niniu judėjimu. Remiantis tokia judėjimo samprata, yra sukuriama 
matuojamo, t. y. nuoseklia būsenų seka aprašomo, laiko sąvoka. Taip 
daroma tam, kad būtų galima kuo sėkmingiau ir tiksliau manipu- 
liuoti daiktais. Taigi mokslas mums teikia praktiškai naudingą, o ne 
teisingą pažinimą. 

Pagrindinė intelektualizmo klaida yra ta, kad jis simbolius, pir- 
miausia kalbinius, traktuoja kaip pačią tikrovę ir per jų prizmę žvel- 
gia į pasaulį. Iš tikrųjų kalba — sąvokos, kuriomis operuojame, — 
yra uždanga, kuri užtemdo tikrovę ir neleidžia tiesiogiai prie jos 
prieiti. Razškos forma sustingdo net ir gyviausią mintį. Žodis atsigrę- 
žia prieš mintį. Raidė užmuša dvasią. Dvi skirtingo pobūdžio ga- 
lios — instinktas ir protas — yra du priešingi vienos ir tos pačios 
problemos sprendimo būdai. Intelekto metodas yra analizė, o in- 
tuicija siekia sintezės; intelektas skaido ir izoliuoja — intuicija su- 
jungia ir vienija; intelektas operuoja skaičiais ir matais — intuicija 
kreipiasi į kokybę. Protas savo tyrimo objektus sustingdo. Jis nege- 
ba suvokti evoliucijos, judėjimo, trukmės ar kaitos, pačiai jo esmei 


438 


BERGSONAS, 1859-1941 


būdinga įgimtas gyvybės nesupratimas. Tuo tarpu instinktas skver- 
biasi į patį gyvybės vidy. Todėl intuicija, ir tik ji, geba per tiesioginę 
patirtį suvokti egzistavimo nepakartojamumą, atskirų kokybių re- 
liatyvumą, trukmę ir judėjimą, juslinių būsenų harmoniją ir inten- 
syvumą. Reliatyvus yra simbolinis pažinimas, operuojantis gatavomis 
sąvokomis, kurios nuo to, kas pastovu, pereina prie judėjimo, o ne 
intuicinis pažinimas, kuris įsiskverbia į patį judėjimą ir suvokia pa- 
čią daikto gyvybę, — darė išvadą Bergsonas. 

Intuicija, būdama intelektinės operacijos, t. y. analizės, priešy- 
bė, yra visa apimančio pobūdžio. Kartais ji reiškiasi filosofijoje, bet 
dažniau ji prabyla mene, menininko kūryboje. Tikrasis pažinimas 
yra ne paties proto dalykas, o veikiau integralios patirties išraiška: tai 
savotiškas nušvitimas, galutinis netarpiško sąmonės sąlyčio su būti- 
mi ir jos paslaptimis efektas. Tačiau to tiesioginio sąlyčio su pasauliu 
rezultatų neįmanoma įvilkti į sąvokinę formą ir išreikšti žodžiais, 
daugių daugiausia juos galima perteikti (kad ir labai supaprastinant) 
vaizdais, alegorijomis, palyginimais ar metaforomis, taigi pasitelkiant 
ne abstrakcijas, o meno kalbą. 

Intuicija, Bergsono požiūriu, yra vidinė proto energija, pade- 
danti įsiskverbti į patį daiktą ir susitapatinti su tuo, kas jame yra vien- 
tisa, taigi ir neišreiškiama. Intuicijos veikla kažkuo panaši į mistinį 
aktą: ji leidžia panirti į giliausius sielos klodus ir galiausiai pasiekti 
gyvybes bei visos egzistencijos ištakas, arba absoliutą. Kaip tik todėl 
šis mistinis aktas, kurį stimuliuoja meilė, yra svarbiausias žmogaus ir 
jo pasaulio tikrojo pažinimo šaltinis. Tačiau tokiam pažinimui rastis 
grynos kontempliacijos nepakanka, veikiau priešingai, jis reikalauja 
didžiulės energijos, dvasinės įtampos ir sutelkto aktyvumo. Dėl to 
mistinė ekstaze prieinama tik išrinktiesiems, t. y. stipraus charakte- 
rio ir labai valingiems žmonėms. Kaip tik jie, tikrieji žmonių gimi- 
nės herojai, yra kūrybinės evoliucijos viršūnė. 

Bergsono filosofijoje reiškėsi modernizmo epochos žmonių ti- 
kėjimas, viltys ir metafizikos ilgesys. Ši doktrina Istorijoje suvaidino, 

ko gera, didesnį vaidmenį tuo, kad kritikavo intelektualizmą, em- 
pirizmą, scientizmą, pozityvizmą ar imperines mokslo užmačias, o 
ne savo originaliomis idėjomis, kurios šiandien yra gerokai atgyve- 
nusios. Didesnį poveikį ji darė ne filosofams, o meno žmonėms, 
radusiems joje sau priimtinų nuostatų. Aplinkoje, kurioje cirkulia- 
vo Bergsono idėjos, buvo sukurtas vienas įstabiausių XX amžiaus 
kūrinių — Marselio Prusto (Marcel Proust) romanų ciklas „Praras- 
to laiko beieškant“. 


ARBA KITAS NIHILIZMO KRANTAS 


Tai buvo vienas prieštaringiausių 
XIX amžiaus mąstytojų, o jo kūryba šiandien susilaukia vis naujų 
leidimų, tebėra skaitoma, cituojama, dėl jos diskutuojama. Kai kada 
jo žodžius ir vardą galima pamatyti išrašinėtus ant sienų Amerikos ar 
Prancūzijos miestuose. 1968 metų studentų maišto dienomis greta 
gausybės grafitų būdavo ir tokių užrašų: „Dievas mirė — Nyčė“, ir 
greta replika: „Nyčė mirė — Dievas“. Bent jau antrąją dalį galėtume 
laikyti tikra tiesa, jeigu ne filosofo „pomirtinio gyvenimo“ faktas. 
Frydrichas Nyčė (Friedrich Nietzsche) tebėra tarp mūsų savo kūri- 
niais; sakytume, jo buvimas dabar juntamas net labiau nei tada, kai 
dar kūrė. „Žmogaus ir antžmogio“ autoriui, paskutinius dešimt gy- 
venimo metų nugrimzdusiam į beprotybę, nebuvo lemta pasidžiaugti 
šlove, kurios susilaukė jo raštai. 
Nyčės manymu, mus ištiko gili krizė — gyvename pasaulyje, ku- 
riame tradicines vertybės praranda savo reikšmę ir tuo pačiu nebėra 
įpareigojančios. Dalykas ne tas, kad vienur ar kitur jų nebepaisoma, 

kad jos kvestionuojamos ar net visai atmetamos. Kalbėdamas apie 
krizę, turiu omenyje ne pavienių individų nusižengimus, o tam tikrą 
objektyvią padėtį. Žmonės pradeda tai suvokti, tačiau negeba su tuo 
susidoroti. Tai skatina saviapgaulę, ieškant užsimiršimo, griebiantis 
visokiausių kvaišinimosi būdų: žmogus svaiginasi muzika |...), iki kvai- 
tulio aklai žavisi viena ar kita persona, ta ar kita epocha; savo ruožtu 
darbas, menas ar grynasis pažinimas traktuojami kaip narkotinės prie- 
mones. Gindamasis nuo nihilizmo, žmogus stengiasi nematyti, ne- 
girdėti, nesuprasti. Toks galvos kišimas į smelį neišvengiamai baigia- 
si nesėkme — grįžimas prie tradicinių vertybių ir reikalavimas jas be 
išlygų gerbti negali mūsų išgelbėti nuo nihilizmo, nes tos vertybės jį 
ir pagimdė. 

Nihilizmas apvainikuoja ideologinių apgaulių demaskavimo pro- 
cesą, kuris atskleidė tikrąją mūsų vaizdinių apie vertybes prasmę, iš- 
stumdamas iš orbitos pačias vertybes. Visa tai vyksta, pavyzdžiui, 
krikščionybėje. 

Rašydamas apie krikščionių religiją, Nyčė, pasitelkęs pamfleto 
kalbą, pratrūko pasipiktinimo ir paniekos kupinu tonu. Anaiptol ne 
vien antiklerikalizmas skatino jį taip beatodairiškai užsipulti dvasi- 
ninkiją ir Bažnyčios instituciją. Veikiau tai buvo mėginimas atsakyti 
į klausimą, kas slepiasi už katalikiškosios ir protestantiškosios retori- 
kos, koks yra tikrasis jos turinys. „Valios valdyti“ autoriui krikščio- 
nybė yra vergiško mentaliteto raiška, o jos tiesa — pavydo, nuoskau- 
dos, baimės ir agresijos jausmai, kitaip tariant — nepasitenkinimas. 
Tokią nuolankumą ir silpnumą šlovinančią ideologiją galėjo sukurti 
tik silpni, menkų vitalinių galių žmonės, negebantys kovoti už būvį. 
Jie išgalvojo ir prigimtinės nuodėmės idėją, turėjusią žadinti sąžinės 
priekaištus, ir atpirkimo, malonės bei atleidimo idėjas — visos jos 
sudaro doktriną, šlovinančią paklusnumo, rezignacijos ir nusižemi- 
nimo dorybes. Tai darydami jie siekė socialinį pasaulį nužeminti iki 
savo niekybes lygio, kad galėtų jį užvaldyti, pavergti dvasios elitą, 
kad stipriuosius valdytų silpnieji, o laisvus — vergai. 

Krikščionių tikėjimas nuo pat pradžių yra išsižadėjimas: jis išsiža- 
da laisves, orumo, pasitikėjimo savimi dvasios; tuo pat metu jis yra pa- 
žeminimas ir savęs niekinimas, saviplaka. Religija, skleidžianti tezę, 
kad žmogus nera sau pakankamas, kreipia žmogaus dėmesį ir viltis 
anapusyben. Šitaip žemiškasis gyvenimas, toji vienintelė žmogui pri- 
einama tikrovė, netenka savarankiškos vertės, o žmogus yra atpalai- 
duojamas nuo priedermės rūpintis, kaip jį pagerinti. „Anapusybes“, 
„tikrojo pasaulio“ sąvokos buvo išgalvotos tam, kad nuvertintų vie- 
nintelį egzistuojanti pasaulį, — įtikinėjo Nyče. Ir patetiškai pridū- 
re: Meldžiu jus, broliai, likite ištikimi žemei ir netikekite tais, kurie 
jums kalba apie nežemiškas viltis. Jie yra nuodytojai. 

Religijos kritika demaskavo ir viešąją dorovę. Filosofo požiūriu, 
ji irgi kyla ¿š nepasitenkinimo gyvenimu. Ją kuria prislegti, kenčiantys, 
pavargę žmonės, iš kurių atimta laisvė tr savimonė: jie negeba savo 
egzistenciją padaryti pakenčiamesnę, atlaikyti gyvenimo negandų. 
Jų etika remiasi tariamai objektyviomis ir visuotinėmis vertybėmis — 
tokiomis, kaip užuojauta, paslaugumas, kantrumas, stropumas, nuo- 
lankumas. Tai vertybės, kurios palengvina bandos gyvenseną. Kiek- 
vienas čia trokšta būti toks, kaip kiti; ieškodami atramos, jie guo- 
džiasi priklausą bendruomenei. Valdžia, pasinaudodama jų 
troškimais, sukuria bendras normas, nes jos padeda kontroliuoti mases 
ir joms vadovauti. 

Tačiau iš tikrųjų dorovė negali būti visiems ta pati. Jokios verty- 
bės neturi transcendentinės sankcijos nei visuotinės, įpareigojančios 
galios; jos buvo nustatytos žmonių, užtat gali būti tīk reliatyvios. Kas 
dabarties pasaulyje turi vertę, nera vertinga savaime, iš prigimties — 
prigimtis visada yra beverte, — bet toji vertė yra suteikta, dovanota, o 
davėjai tr dovanotojai buvome mes. Užtat visa, kas etikoje vadiname 
gėriu arba blogiu, paremta žmogaus sukurta konvencija, kurią vėliau 
sankcionuoja prievarta. Prievarta, — rašė „Nesavalaikių pastebėjimų“ 
autorius, — yra pirmesnė nei dorovė, net pati dorovė kurį laiką yra prie- 
varta, kuriai pasiduodame, kad išvengtume nemalonumų. Veliau ji tam- 

pa įpročiu, dar veliau savanorišku paklusnumu, galiausiai bemaž ins- 
tinktu: tada, kaip ir viskas, prie ko ilgainiui priprantama, |...) pradeda 
sietis su malonumu ir pavadinama dorybe. 

Tikėjimas, kad egzistuoja visuotinai reikšmingos dorovės nor- 
mos, yra vienas iš žmogaus silpnumo požymių. Šitaip reiškiasi žmo- 
gaus nesugebėjimas pasikliauti savo jėgomis, noras pabėgti nuo vie- 
natvės ir atsakomybės naštos, vengimas pripažinti faktą, kad tik jo 
valia yra galutinis įsitikinimų ir sprendimų pagrindas. Žodžiu, tas 
tikėjimas yra mėginimas įveikti žmogų kamuojantį suvokimą, kad 
jokia geradariška, universali tvarka jo neapsaugos, kad niekada ir nie- 
kur jis neras atramos, o tik pats savyje. 

Tradiciškai pripažintos vertybės, kurios tariamai kyla iš kažko- 
kios „aukštesnės“ tvarkos ir, vadinasi, yra nepriklausomos nuo paties 
gyvenimo proceso, savo ruožtu turi tą gyvenimą organizuoti, draus- 
minti ir visapusiškai kontroliuoti. Tai yra gryna iliuzija. Nėra verty- 
bių, kurios būtų nepriklausomos nuo gyvenimo, o gyvenimas nepa- 
siduoda valdomas ir kontroliuojamas, nebent jį būtų galima šitokiu 
būdu suluošinti. 

Analogišką funkciją atlieka įsitikinimas, kad yra objektyvi tiesa. 
Kas yra tiesa? — klausia „Gerosios naujienos“ autorius ir atsako: Tai 
judri metaforų kariuomenė |...), poetiškai ir retoriškai sustiprintų, per- 
duodamų ir pagražintų žmogiškų pranešimų, kuriuos po ilgo naudoji- 
mo viena ar kita tauta pripažįsta esant tikrais, suma; tiesos yra iliuzijos, 
kurios laikomos tiesomis, pamiršus, kad tai tik metaforos. Nyčė griežtai 
atmetė nuomonę, kad egzistuoja kažkokios objektyvios tiesos „pa- 
čios savaime“ ir kad pažinimo procese jos yra prieinamos, žmogui 
telieka jas atpažinti, tiksliai išreikšti ir pagal jas gyventi. Tokia naiviu 
Švietimo epochos optimizmu grindžiama perspektyva, kurią mul- 
tiplikuoja nekritiški mokslo apologetai — šiuolaikiniai scientizmo ša- 
lininkai, moko žmones pasyvumo, reikalauja, kad jie paklustų „ob- 
jektyviajam“ pasauliui bei jo geležinėms taisyklėms ir tuo pačiu 

atpalaiduoja žmogų nuo atsakomybės už savo paties gyvenimą bei 
už tai, koks pasaulis yra aplink jį. 

Tikėjimas, kad egzistuoja objektyvi tiesa, savo ruožtu yra žmo- 
gaus silpnumo požymis, jis taip pat kyla iš nepasitenkinimo. Jis iš- 
reiškia troškimą gyventi saugiame ir jaukiame pasaulyje, kuriame 
viešpatauja žmogui palanki, jį apsauganti universali tvarka. T'as tikė- 
jimas yra mėginimas pabėgti nuo atsakomybės naštos, nuo suvoki- 
mo, kad kiekvienas privalo pasikliauti tik pats savimi ir kad būtent 
tokio gebėjimo jam stinga. 

Analogišką prasmę, pasak „Stabų saulėlydžio“ autoriaus, turi żs- 
torijos Jausmas, tas žavėjimasis istorija, kurio vaisius yra antikvaro 
rykštė — taip Nyčė vadino žmones, trokštančius atgaivinti praeitį ir 
iš jos pasimokyti. Ypač demoralizuojantį vaidmenį čia suvaidino He- 
gelis. Tai jis, tas „proto voras“, visoms juo apsinuodijussoms kartoms 
įskiepijo susižavejimą,istorijos galia“, kuris peraugo į žavėjimąsi sėkme 
ir galiausiai lėmė, kad faktai buvo stabmeldiškai sudievinti. Pasekmių 
ilgai laukti nereikėjo: kas išmoko lenkti sprandą prieš „istorijos galią“, 
tas ilgainiui ims perdėtai mandagiai pataikauti kiekvienai galiai |...) 
ir judes tiksliai tuo ritmu, kokiu „galia“ timpčios jį už pavadėlio. Jeigu 
kiekviena sėkme slepia savyje racionalų būtinumą, jeigu kiekvienas įvy- 
kis yra logikos arba "idėjos pergalė, tai argi neprivalai, — ragina Ny- 
če, — pulti ant keltų ir klupsčias šliaužti aukštyn sėkmės kopėčių pako- 
pomis [...). Tik pažvelkite į tą istorines galios religiją, meskite žvilgsnį į 
idėjos mitologijos žynius — jų keliai nutrinti iki kraujo. 

Istorinė sąmonė pagrindžia konformizmą ir pasyvumą. Ji reika- 
lauja viską traktuoti objektyviai, niekuo nesipiktinti, nieko nemylėti ir 
viską suprasti. Ji siūlo nekritiškai priimti esamą padėtį ir pateisina 
kiekvieną įvykusį faktą, apeliuodama į tai, kad jis įvyko. Joje glūdi 
beatodairiškas įsakymas prisitaikyti prie tariamai neatremiamų rei- 
kalavimų, kuriuos diktuoja żstorinių svyravimų desnzar, ji linkusi at- 
sižadėti savo pačios spontaniško aktyvumo. O juk istorija mena ir 
karius, kovojusius prieš istoriją, paskelbusius karą aklai tikrovės ga- 

liai, nepaisiusius minétojo „taip jau yra“, užtat džiugiai ir oriai pri- 
emusius „turėtų būti taip“ iššūkį, ji mena herojus, kuriems egzistenci- 
jos esmė buvo maištas prieš pasaulį, koks jis yra, vardan pasaulio, 
koks jis privalo būti. 

Nyčės įsitikinimu, turėti praeitį ir su ja skaitytis reiškia sutikti 
su tuo, kad būtų apribota tavo paties laisvė ir sykiu pripažinti, kad 
esi atsakingas už viską — net ir už tai, prie ko asmeniškai nesi prisi- 
dėjęs, kitaip tariant — už varganą buvusį ir esamą pasaulį. Būti įpė- 
diniu reiškia semtis galių iš šaltinio, kuris yra už tavęs, t. y. iš ko- 
lektyvinio, beasmenio paveldo. Šiuo požiūriu žmogaus likimas 
nepriklauso nuo jo savarankiškų pastangų, o yra istorinių peripeti- 
jų ir socialinių status quo mechanizmų rezultatas. Tačiau tai, kas 
nauja, teisinga, sveika, didinga, kas tiesiogiai siejasi su Žmogaus 
laisves funkcija, neišdygsta iš praeities šaknų ir nesimaitina pavel- 
do syvais. Priešingai, tai gimsta iš abejonių praeitimi ir iš pastangų 
ją iveikti. Del to zstorijos jausmas turi būti pakeistas neistorine nuo- 
jauta, kuri remiasi gebėjimu pamiršti istoriją: kaip sako Nyčė, bet 
kokia veikla reikalauja užmaršties. 

Ideologinių iliuzijų ir apgaulių demaskavimo procesas, apėmęs 
religiją, dorovę, pažinimą, istoriją, paskatino Nyčę suformuluoti te- 
zę, kad Dievas mirė. Dievas numiršta tada, kai nustojame tikėję, jog 
pasaulis — kuris, kaip manoma, yra Dievo kūrinys, ir Dievas yra jo 
esmė ir tiesa, jo būtį ir dorovę palaikanti atrama, — turi kažkokią 
objektyvią, galutinę prasmę, kad jame galime įžvelgti iš anksto nu- 
statytą tikslingą tvarką, sukuriančią virš individo iškilusią, hierar- 
chiškai organizuotą visa apimančią visumą. Paaiškėjo, kad toks tikė- 
jimas ir juo paremtos paieškos — tuščios. Teiginys, kad pasaulyje 
egzistuoja paslėpta prasmė, pasirodė esąs tik protezas, reikalingas tam, 
kad faktinis žmogaus egzistencijos varganumas nebūtų toks nepa- 
kenčiamas ir skausmingas. Pasaulis, kuriame gyvename, yra tapsmo, 
kaitos pasaulis — ir už jo nera jokios kitos tikrovės. Iš to plaukia svar- 
bi išvada: tik pats žmogus kuria savąjį likimą. 

Iš radikalaus Nyčės antiesencializmo* kilo įsitikinimas, kad pa- 
saulis yra procesas, kuriame nera kartą ir visiems laikams nustatytos 
tvarkos, nekintamų formų, privalomos logikos. Tai pasakytina ir apie 
žmogaus egzistenciją. Aišku, turint omeny ne šių dienų žmogų, ku- 
ris yra demoralizuotas, praradęs kūrybos instinktą, energiją, valią val- 
dyti, taigi ne tokį, koks yra, o koks privalo būti. 

Nihilizmas, — pabreže Nyčė, — yra iki galo apgalvota mūsų di- 
džiųjų vertybių ir idealų logika |...], turime pirma pergyventi nihiliz- 
mą, kad galop įžvelgtume, ko tos vertybės iš tikrųjų buvo vertos. Lai- 
kantis tokio požiūrio, nihilizmo išsipildymas sykiu yra jo krizė ir 
galutinė riba. Filosofas savo vaidmens neapribojo nihilistiniu cre- 
do — vertybių kvestionavimu. Jis troško pervertinti didžiąsias vertybes 
ir aiškinosi, kaip kitaip jos galėtų rastis. Mums prireiks naujų verty- 
bių, — padarė išvadą, sykiu prisipažindamas esąs pirmasis tikras Euro- 
pos nihilistas, tačiau pats jau pergyvenęs tą nihilizmą iki galo ir nebetu- 
ris su juo nieko bendra. 


* Filosofijos istorijoje susiformavo dvi pozicijos, skirtingai traktavusios esmės (esenci- 
jos) — t. y. to, kas lemia, kad daiktas yra toks, koks yra, — ir faktinio egzistavimo 
santykį. Esencializmas teikia pirmenybę esmei, o ne egzistavimui, kuris, pasak jo, 
yra esmės įdaiktinimas. Vadinasi, esencija ne tik eina pirma egzistavimo, bet ir jį 
lemia, apibrėždama teisėtus egzistavimo rėmus. Šiuo požiūriu žmogaus prigimtis 
(arba jo esmė) griežtai apibrėžia žmogaus gyvenseną, privalėjimo ir nepajudinamų 
normų sistemą, pagaliau ir tikrąjį socialinės tvarkos pobūdį, jos idealią struktūrą ir 
tikslų hierarchiją. Kitaip mano egzistencializmas. Čia teigiama, kad pirminė yra 
egzistencija, ji konstituoja esenciją, kadangi kiekvienas daiktas tampa savimi tik isto- 
rijos procese ir per jį. Žmogui nėra būdinga kažkokia prigimtis, kuri jį pavergtų, iš 
anksto nulemdama jo gyvenseną. Priešingai, tai, kas jis yra, lemia savarankiški jo 
pasirinkimai ir poelgiai, tai — jo laisvės pasekmė. Tokią poziciją, kurios laikėsi ir 
kurią išplėtojo Nyčė, naujųjų laikų filosofijoje inicijavo XV amžiuje gyvenęs Floren- 
cijos mąstytojas Džovanis Piko dela Mirandola (Giovanni Picó della Mirandola), 
parašęs „Pašnekesius apie žmogaus orumą“, kuriuose Dievo lūpomis ištariami tokie 
palinkėjimai žmogui: „Visų esybių prigimtis buvo apibrėžta ir glūdi mūsų nustaty- 
tuose rėmuose. O tave, nevaržomą jokų apribojimų, atiduodu į tavo paties rankas, 
idant savo prigimtį apibrėžtum pats, vadovaudamasis savo paties valia“. 

Vertybės bus pervertintos tada, kai žmonės, atsikratę visokiau- 
sių fikcijų balasto, pradės organizuoti savo gyvenimą, laikydamiesi 
naujų, gyvenimą teigiančių ir tikrąjį kūrybos džiaugsmą šlovinančių 
taisyklių. Todėl Dievo mirtis reiškia žmogaus išlaisvinimą: jis tampa 
suvereniu individu, tikru subjektu. Tiktai čia, kitame nihilizmo krante, 
jis geba įsisąmoninti, kad niekas iš šalies — nei Dievas, nei Gamta, 
nei Teise — neturi ką jam patarti, kaip jis turi gyventi ir kaip tvarky- 
tis pasaulyje. 

Minėjau, kad Nyčė, siekdamas pervertinti vertybes, ieškojo naujo 
pagrindo, paaiškinančio jų susiformavimą. Taigi, pasak jo, vertybes 
nustato žmogus. Mes patys, vienaip ar kitaip gyvendami, jas suku- 
riame. Tvarka, prie kurios gyvenimas yra pritaikomas, formuojasi 
tik gyvenimo tekmėje ir sykiu su juo. Vertybės ir vertinimas yra bū- 
tinas egzistencijos dėmuo, esminė jos sąlyga. Gyvenimas yra proce- 
sas, kuriame nuolat daromi pasirinkimai, o tas, kas renkasi, sykiu 
išreiškia tam tikras preferencijas — jos ir yra valios aktų, kuriančių 
žmogaus gyvenimo tvarką, pagrindas. 

Nyčė buvo laisvės dainius. Žaviuosi nepriklausomybe, — prisipa- 
žino, — jai aukoju viską, tikriausiai todel, kad mano siela yra išties 
labai nepriklausoma, ir net lengvai supančiotas aš kentėčiau labiau nei 
kiti, sukaustyti grandinėmis. Šią nepriklausomybę išreiškė ir teoriškai 
pagrinde jo valios siekti galios kategorija. 

Valia siekti galios yra pamatinė gyvenimo vertybė, jo esmė, ji 
yra gyvenimą stimuliuojančios energijos šaltinis. Visa, kas stiprina 
valios galią, yra gėris; o visa, kas jos galią riboja, yra blogis. Valia 
siekti galios reiškiasi kiekvienoje individualioje egzistencijoje, ta- 
čiau nevienodu laipsniu. Šis faktas lemia, jog atskiri individai gali 
būti vertinami. Jeigu „Štai taip Zaratustra kalbėjo“ autorius reika- 
lavo, kad žmogus, įveikęs silpnumą, mestų šalin protezus ir atsisto- 
tų ant savo kojų, vadinasi, jis pripažino, jog taip pasielgti gali anaip- 
tol ne kiekvienas. Aš mokau, kaip būti antžmogiu, — rašė jis. — Žmogus 
yra kažkas, kas turi būti nugalėtas. Ką gi padarytumėt vardan to, kad 

ji nugaletumėt? Antžmogis yra žemės žiedas. Tegu jūsų valia ištaria: 
antžmogi, būk žemės žiedas. 

Nyčės evangelija buvo tiziškai ir dvasiškai stiprių individų apo- 
logija. Būtent tokie žmonės — tikrieji kūrybiškų žygdarbių herojai — 
turi sudaryti valdžios elitą ir valdyti visuomenę, nes jie yra jos egzis- 
tavimo pagrindas. Šių individų didybė reiškiasi ne valdžios vykdy- 
mu ir neišsipildo politinės veiklos sferoje. Antžmogis yra tik tas, kas 
pranoksta žmogiškąją menkybę, iškyla virš esamo žmogaus padėties 
varganumo ir kuria naują kultūrą. Toks kūrybiškas individas buvo 
Nyčės Zaratustra — filosofas, menininkas, šventasis, valios siekti galios 
kupinas Naujasis Dionisas. | 

Atgaivindamas antikinį Dioniso mitą, Nyčė buvo įsitikinęs, kad 
grįžta prie užmiršto motyvo, kuris gali visą tą purvą paversti į auksą. 
Mitas mums piešia individą, kuris, susiliejęs su stichijomis, pirminė- 
mis gamtos jėgomis, pasiekė gyvenimo pilnatvę. Sąlytis su stichijo- 
mis jam atvėrė nenutrūkstamą gimimo ir mirties procesą — gimimo, 
kurio lemtis yra mirtis, ir mirties, kuri veda į atgimimą; jis padėjo 
suvokti gyvenimo tiesą, gyvenimo, kuris sudega, sunyksta ir atgims- 
ta kaip Feniksas iš pelenų; padėjo suvokti tiesą, kad gimimo džiaugs- 
mas slepia savyje svaiginančią naikinimo galią. 

Numirštanus ir vėl atgimstantis Dionisas yra didysis pradinin- 
kas. Kaip ir Jėzus, kurio darbą, pasak filosofo, iškraipė ir išdavė ofi- 
cialioji krikščionybė, pirmiausia šv. Paulius. Dioniso motyvas atsklei- 
džia žmogui jo sąsajų su kosminiais gamtos ritmais paslaptį. „Kančios“ 
ir „aukos“ kategorijos leidžia paaiškinti atsinaujinimo energijos ant- 
plūdį, kuris išsilieja kultūros kūrybos aktuose. Šitaip į biologinę eg- 
zistenciją įsiterpia mitas, simbolis, žodis, arba kultūra, kuri, pavers- 
dama faktus vertybėmis, viskam suteikia prasmę. Dionisiškas pradas 
save įsisąmonina per žmogų jo apoloniškosios galios dėka. Taip, kaip 
kadaise gimė nuostabi kultūra — dionisiškojo pažinimo vaisius, įvilktas 
į apoloniškosios pusiausvyros formą — taip ir ateityje mūsų atgimi- 
mas priklausys nuo to, ar mes gebėsime suprasti Dioniso mite glū- 

dinčią tiesą, ar ji išsipildys. O tam būtina griežtai atsiriboti nuo teori- 
nio žmogaus, kurio įsikūnijimas buvo Sokratas, dogmatiškai įsitiki- 
nęs, kad mąstymas geba ne tik pažinti būtį, bet ir ją pataisyti. Tokia 
pozicija, kurios naivus, beatodairiškas optimizmas leidžia manyti, 
kad pažinimas turi universalaus vaisto galią, yra akla egzistencijos 
tragizmui ir tampa antikultūrine ar net demoralizuojančia jėga. 

Dioniso mitas susijungė su „amžinojo grįžimo“ idėja, su laiko 
kaip rato, kuris neturi nei pradžios, nei pabaigos, koncepcija. Nyčė 
atmetė linijinę istorijos viziją, pabreždamas, jog ji demobilizuoja žmo- 
gų. Kadangi viskas praeina ir išnyksta be pėdsako laiko bedugnėje, 
tai niekas nėra svarbu ir dėl nieko neverta stengtis. Taigi į klausimą, 
ar žmogaus sprendimai ir pastangos turi kokią nors prasmę, teigia- 
mai gali atsakyti tik „amžinojo grįžimo“ koncepcija. Jos požiūriu, 
visa, kas bus padaryta, išliks amžiams. Tokia samprata, suteikdama 
aukščiausią ontologinį rangą veiklai, skatina žmogaus aktyvumą ir 
sykiu moko jį santūrumo, kuris neatsiejamas nuo atsakomybes. 

Nyčė jautėsi vienišas ir nesuprastas. Ne kartą prisipažino, kad jį 
gąsdinanti mintis, jog visokie žmonės bandys remtis jo autoritetu. 
Išsitarė netgi, kad norėtų savo pažiūras aptverti tvora, kad, jo žo- 
džiais, į mano daržą nesulįstų kiaulės ir fanatikai. Netrukus į jo daržą 
įsibrovė nacizmo ideologai. Jie stengėsi „Anapus gėrio ir blogio“ au- 
torių padaryti dvasiniu nacionalsocializmo sąjūdžio globėju. Permė 
kai kurias jo filosofijos kategorijas (kaip antai valia siekti galios arba 
antžmogis) , be skrupulų pakeisdami jų prasmę. Kai kurie hitlerizmo 
priešininkai buvo linkę į Nyčės kūrybą žiūrėti per šių sąsajų prizmę, 
o kiti, pavyzdžiui, Jaspersas — pabrėžė principinį tokios interpretaci- 
jos neteisingumą, sykiu traktuodami jo pažiūras kaip tam tikrą prie- 
angį į savo filosofijos rūmą. Šiandien, ko gera, galime skaityti „Lais- 
vės aušros“ autoriaus raštus ir pasiduoti paveikiai jų įtakai jau be šio 
istorinio konteksto. 


EROIDAS, 
ARBA ŽMOGIŠKUMO PASLAPTYS 


Nuo pat jaunystės jutau didžiulį fi- 
losofinių žinių troškimą. Dabar, iš medicinos pereidamas į psichologiją, 
žengiu pirmą žingsnį, žadantį šio troškimo išsipildymą, rašė keturias- 
dešimtmetis Zigmundas Froidas (Sigmund Freud). Anksčiau jis su 
pagyrimu baigė medicinos studijas, dirbo fiziologijos institute ir psi- 
chiatrijos klinikoje, Vienos universitete buvo habilituotas, vertėsi pri- 
vačia gydytojo praktika, be to, paskelbė savo pirmuosius darbus, įskai- 
tant svarbią studiją apie seksualines isterijos priežastis, papiktinusią 
net medicinos pasaulį. Tada, 1896 metais, savo teorijai apibrėžti jis 
pirmą kartą pavartojo psichoanalizės terminą. Praktinė jos dalis lietė 
psichoterapijos metodus ir techniką, o teorinėje dalyje užsimota su- 
kurti žmogaus filosofiją. Ilgainiui psichoanalizę Froidas emė trak- 
tuoti ne tiek kaip terapiją, kiek vertindamas jos teikiamas galimybes 
atskleisti tą sferą, kuri žmogui labiausiai rūpi tr kuri yra jo paties žmo- 
giškumas. Kaip tik šį psichoanalizės sampratos aspektą jis išryškino 
veikale „Apie psichoanalizę“: Padaręs didelį lankstą, — o tam prireikė 


vos ne viso gyvenimo — aš nuo gamtos mokslų, medicinos ir psichboterapi- 

jos vel grįžau prie kadaise jaunystėje mane itin dominusių kultūros pro- 

blemų [...] Bene labiausiai mane traukė žmogiškumo istorijos nuoty- 
kiai, troškau suprasti, kaip tarpusavyje sąveikauja žmogaus prigimtis, 
kultūrinė raida ir tie arcbajiškų potyrių likučiai, kurių svarbiausia at- 
stove yra religija. 

Froidas atmetė dekartiškojoje tradicijoje įsišaknijusią nuosta- 
tą, kad žmogaus būtis yra racionali. Dekarto maksimos cogito ergo 
sum (mąstau, vadinasi, esu) „esu“ negali būti redukuojamas į tezę, 
jog „mąstau , kad esu mano paties mąstymas. Taip yra net ir tada, 
kai mąstymas suprantamas — kaip tai būdinga pačiam Dekartui — 
labai plačiai, įtraukiant į šią sąvoką ne tik abejojimo ir supratimo, 
teigimo ir neigimo, bet taip pat ir norėjimo, įsivaizdavimo ar pa- 
jautos aktus, žodžiu, kai psichika traktuojama kaip nedaloma visu- 
ma, kurią sudaro intelekto, valios ir jausmų procesai. Dekarto įsi- 
tikinimu, net ir „siela“, kaip visus šiuos aspektus apimanti visuma, 
protui iš principo yra skaidri, iki galo suprantama, tiesioginė re- 
fleksijos aktų duotis — taigi ją galima aiškiai ir neabejotinai pažinti. 
Tačiau aiškindami psichiką, iš esmės galime pasitelkti ledkalnio 
metaforą: juk tai, kas priklauso sąmoningumo sferai, yra tarsi led- 
kalnio viršūnė, išnyranti iš vandenyno gelmės, o visa kita lieka tam- 
sioje, neįžvelgiamoje gelmių zonoje. Pagaliau ir pati sąmonė nėra 
vien reikšmių buveinė — kai kada esti net priešingai: ji pasirodo 
esanti kaip tik ta vieta, kurioje prasme, susiformavusi pasąmonės 
sferoje, yra iškraipoma. Juk iš tiesų neretai turime reikalo su iš- 
kreipta arba klaidinga sąmone. 

Aišku, Froidas anaiptol ne pirmas atkreipė dėmesį į tai, jog esa- 
ma slaptos steros, ištiso sudėtingo troškimų, siekių, jausmų ir min- 
čių pasaulio, neįeinančio į sąmoningumo lauką. Jau Platonas rašė, 
kad „kiekvienas mūsų turime kokių nors baisių, laukinių ir neteisėtų 
aistrų [...], kartais jos užvaldo net ir santūrius žmones. Tai išnyra į 
paviršių sapnuose“. Pasąmonės sfera nuo amžių buvo dirva, kurioje 
tarpo menas, ypač poezija. Tačiau tik Froidas ją padarė pagrindiniu 

teorinių svarstymų ir tyrinėjimų objektu. Psichikos suskaidymas į są- 
moningumo ir pasgmonės sferas yra pamatinė psichoanalizės nuosta- 
ta, — rašė Froidas. Nesąmoningi mūsų mąstymo procesai yra pirmi- 
niai. Juos konstituoja potraukiai ir su jais susijusios aistros, kurių 
šaknys glūdi biologinėje žmogaus prigimtyje. Šia prasme jie yra mu- 
myse slypinti neįsisąmoninta praeitis, mūsų priešistorė. Esame pri- 
versti juos traktuoti kaip dalį arcbajiško paveldo, kurį vaikas, veikia- 
mas protėvių pajautų, atsineša į šį pasaulį anksčiau, nei atsiranda 
gebėjimas kaupti savo paties patirtį, — rašė Froidas. Dėl šios priežas- 
ties psichoanalizę galime palyginti su archeologija. 

Atskleisti ir paaiškinti pirminius troškimus, potyrius, pajautas 
ir patirtis iš esmės yra tas pat, kas rekonstruoti žmonijos priešistorę ir 
žmogaus raidos procesą. Negana to. Tie žmogaus gelmės reiškiniai 
nėra vien mūsų praeitis, bet ir dabartis, nes jie pasirodo čia ir dabar. 
Jie išreiškia virš laiko iškilusį žmogaus prigimties pastovumą, uni- 
versalumą, kuris leidžia mums gretinti ir palyginti tokius, atrodytų, 
nesulyginamus ir nepanašius dalykus, kaip, pavyzdžiui, rašto neturė- 
jusių žmonių ritualus ir Mokslų akademijos narių elgseną... 

Psichikos dalis, kuriai priklauso nesąmoningi potraukiai ir troš- 
kimai, vadinama /d (Tai). Tai tamsi chaoso ir slaptų prasmių zona, 
ji kur kas platesnė nei racionalumo zona. Šią sritį reguliuoja mecha- 
nizmas, kuris paremtas malonumo troškimu ir nemalonumo vengi- 
mu. Kiekvieno potraukio esmė yra troškimas tučtuojau — kad ir ko- 
kia kaina — išsikrauti, išsilaisvinti nuo įtampos. Tai pasiekiama, 
patenkinus troškimą ir patiriant dėl to malonumą. 

Reguliacinis mechanizmas tuos procesus veikia gaivališkai ir 
spontaniškai, nedalyvaujant sąmonei, taigi ir dorovei. Potraukiai ne- 
turi nei praeities, nei ateities, jie egzistuoja tik dabartyje. Jie turi būti 
patenkinti, neatsižvelgiant į ankstesnę patirtį ar būsimas pasekmes. 
Užtat neretai išryškėja jų griaunamoji galia: jie sutrikdo Žmogaus 
santykius su pasauliu ir kitais žmonėmis, sudrumsčia socialinį gyve- 
nimą, o kraštutiniais atvejais net paskatina žmones susinaikinti. 

Malonumas nera vienintelis impulsų tikslas. Žmonės nuolat 
grįžta prie skaudžių pergyvenimų, kurie juos stumia į kančios per- 
smelktą būseną, todėl greta motyvų, kurių parenkinimas žada ma- 
lonius potyrius, turėtų būti dar ir kitokių motyvų. Antai gyvai bū- 
tybei būdingas troškimas grįžti į ankstesnę padėtį, iš kurios ji kadaise 
išėjo — šis ilgesys yra konservatyvios gyvenimo prigimties raiška. 
Gyvenimo pradžios ir biologinių analogijų apmąstymai, — rašė Eroi- 
das, — leido man padaryti išvadą, kad greta gyvai substancijai būdin- 
go savisaugos ir jungimosi į vis didesnes visumas impulso turi egzis- 
tuoti šiam priešingas impulsas, kuris siekta tuos individus suardyti ir 
sugrąžinti juos į pirminį neorganinį būvį. Vadinasi, greta Eroto yra 
ir mirties impulsas. Psichoanalizės kūrėjas šį impulsą pavadino mir- 
tį ;asmeninančio graikų dievo Tanato (nakties deivės Niktės ir miego 
dievo Hipno sūnaus) vardu. 

Erotas — tai, be visa kita, seksualiniai troškimai, kurie būdingi 
jau ankstyvoje vaikystėje ir kurių raiška yra Edipo kompleksas. Po- 
traukis motinai ir priešiškumas tėvui, susijęs su meile ir pripažinimo 
troškimu, glūdi pasąmonės sferoje. Stengdamiesi iškilti į paviršių ir 
užvaldyti žmogaus gyvenimą, jie dažniausiai reiškiasi sapnuose, mi- 
tuose, religijose, mene. Edipo kompleksas, kuriame susijungia meilė 
ir priešiškumas, gyvenimas ir mirtis, arba tai, ką vadiname Eroto ir 
Tanato vardais, buvo bendresnės tiesos iliustracija: abu impulso tipai 
retai kada reiškiasi (o gal ir niekada nesireiškia) pavieniui, jie vienas su 
kitu susilydo įvairiomis kintančiomis proporcijomis. Juk didžiausias ma- 
lonumas, pavyzdžiui, seksualinis, ilgainiui išsenka, taigi jo stimulas 
išnyksta; tada jis susijungia su ramybės ir pusiausvyros, būdingos 
neorganinio pasaulio būsenai, troškimu. Šiuo požiūriu malonumo 
troškimas yra sykiu ir mirties troškimas. 

Potraukiai yra esminis žmogaus prigimties dėmuo; neįmanoma 
jų eliminuoti, jos nesunaikinus. Bet, laimė, žmones nėra visiškai tų 
tamsių jėgų užvaldyti. Potraukiai nėra instinktai, arba kažkas pastovu, 
savo esme nekintama. Jie gali evoliucionuoti, keistis, būti slopinami 

(nors šiuo atveju, stengdamiesi atsiskleisti, jie dvigubai sustiprėja) arba 
sublimuojami. Šiems procesams turi įtakos kita psichikos sfera — Ego 
(Aš). Ši sritis apima pirmiausia (nors ir ne išimtinai) racionaliuosius, 
įsisąmonintus veiksnius, kuriančius konkretaus individo savitumą. 

Ego vadovaujasi tikrovės principu; jo tikslas yra savisauga, o prie- 
monè — apmąstymas. Ego įsisąmonina, kad egzistuoja pasaulyje, ku- 
ris nepriklauso nuo individo valios ir kad patenkinti poreikius ir pa- 
sijusti saugus žmogus gali, tik pažindamas tikrovę. Pažindamas ne 
tik išorinį pasaulį, bet taip pat, ir netgi pirmučiausia, pats save. At- 
skleisdamas pasąmonės sferą, atpažindamas jos naikinančias galias, 
Ego stengiasi ją kontroliuoti ar bent neutralizuoti jos spaudimą, jei- 
gu sublimacijos mechanizmai nepadeda iracionalių jos galių nukreipti 
Į protingus tikslus. Šitaip Ego siekia harmonizuoti žmogaus ir pasau- 
lio bei individo ir kitų visuomenės narių santykius ir sykiu įtvirtinti 
ypatingą sąveiką — darnų visų psichikos sferų bendradarbiavimą. 

Ego atskleidžia pasąmonę, interpretuoja ankstesnes patirtis, su- 
pratingai traktuoja iracionalius troškimus ir pajautas, nors dažnai tai 
daro užsimaskavęs. Tačiau šių pastangų rezultatai prieštarauja esa- 
miems pripažintiems kultūriniams modeliams. Dar daugiau, jie gali 
tuos privalomus modelius kvestionuoti ar net sunaikinti. Tada atsi- 
randa simbolinis aiškinimas. 

Iš tikrųjų simbolis gauna reikšmę iš to, ką simbolizuoja, tačiau 
pagrindinė jo funkcija yra maskuoti užslėptąjį troškimą, taigi jis yra 
tam tikro pobūdžio šifras. Vienaip ar kitaip, neleisdamas įsisąmo- 
ninti troškimų, kurie kyla iš /4, — pavyzdžiui, tokių, kaip kraujomai- 
ša ar kanibalizmas, — £go sukuria savotiškos cenzūros barjerus. Kon- 
trolės mechanizmas veikia, tegu ir silpniau, net sapne. Dėl to sapnai 
kartais mums „sako“ daugiau nei sužinome iš tikrųjų. Tačiau ir čia, 
sapnų sferoje, iracionalūs troškimai gali atsiskleisti tik užsimaskavę 
ir šitokiu būdu apgavę kontrolės mechanizmą. Del to sapno iššifra- 
vimas reikalauja suprantančios interpretacijos, gebančios įžvelgti tik- 
rąją jo reikšmę. Pagaliau tai liečia ne tik sapnų, bet ir mitų, meno, 

religijos, filosofijos, žodžiu, viso kultūros pasaulio supratimą. Žmo- 
guje yra psichinių reiškinių, apie kuriuos jis žino, pats šito nesuvokda- 
mas, — teigė Froidas. Laikantis tokio požiūrio, galima sakyti, kad psi- 
choanalizė — tai „įtarimų menas“: pasitelkdama metodą, kuris leidžia 
atskleisti tikrąsias, bet užslėptas reikšmes, ji kritikuoja be refleksijos 
pripažintas aksiomas ir kasdienius įsitikinimus. 

Cenzoriaus funkciją atlieka Superego (aukščiau negu aš) — interio- 
rizuota normatyvinė tradicija, apimanti privalomus etinius, kultūri- 
nius ir socialinius modelius, taigi dominuojančius veiksnius, kurie, 
būdami vyraujantys, pretenduoja turėti teisę reguliuoti konkrečią eg- 
zistenciją. Galima sakyti, kad Superego reprezentuoja interiorizuotą ide- 
alaus Aš paveikslą, kuris tampa modeliu, pagal kurį kiekvienas kon- 
kretus Egoyra formuojamas, visapusiškai kontroliuojamas ir vertinamas. 

Ego yra nuolat spaudžiamas iš /4 plaukiančių troškimų, Super- 
ego atakų bei tikrovės reikalavimų. Kai ima dominuoti Eroto stimu- 
las, žmogus pasiduoda lekštai, malonumų siekiančiai narciziškai eg- 
zistencijai. Kai nusveria Tanato impulsas, žmogaus gyvenime 
įsivyrauja depresija ir apatija. Kai pergali Superego, žmogų apninka 
sąžinės priekaištai. Tai ypač būdinga tada, kai dorovinį absoliutizmą 
reprezentuojantis Superego suformuluoja principus, kurie dėl savo 
rigorizmo kasdieniame gyvenime negali būti iki galo pripažįstami. 
Tai sukelia kaltės jausmą, kurio priežastys ne visada suvokiamos, tas 
jausmas neretai esti toks kankinantus, kad norėdami jo atsikratyti, 
žmonės ryžtasi blogiems poelgiams, vildamiesi, kad šitokiu būdu juos 
persekiojantys sąžinės priekaištai taps racionaliai motyvuoti. 

Id, Ego ir Superego yra trys neatsiejamos, integralią visumą suda- 
rančios psichikos sferos. Mes jas galime išskirti ir vieną nuo kitos 
atriboti tik analizės procese, abstrakčiai samprotaudami. Taip elgia- 
mės tyrimo ar didaktiniais tikslais. Tačiau iš tikrųjų čia turime reika- 
lą su sąmoningumo ir pasąmonės, biologijos ir kultūros vienove. Ne- 
sant kurio nors vieno šių elementų, žmogus negalėtų egzistuoti. 

Žmonija be kultūros yra neįsivaizduojamas dalykas. Kultūra yra 
vientisas normų, paprotinių standartų, taip pat priedermių, reikala- 

vimų ir draudimų, kuriuos žmogus yra nuo ankstyviausios vaikystės 
asimiliavęs, kompleksas. Šis kultūrinių modelių i interiorizacijos, sa- 
kytume — kultūros įžmoginimo procesas neanuliuoja jos visuotinai 
įpareigojančios galios ir intersubjektyvaus pobūdžio. Kultūros reika- 
lavimai išlieka reikšmingi net ir tada, kai jie lieka neinteriorizuoti 
(tačiau šiuo atveju sankcija yra ne vidinis liepimas, sąžinės 1mperaty- 
vas, o išorinio pasaulio — šeimos aplinkos, viešosios nuomones, val- 
džios aparato ir t. t. — spaudimas). 

Negalime, - įtikinėjo Froidas, — tuo pačiu metu ir būti kultūro- 
je, ir jaustis visiškai nevaržomi, neapriboti, galį daryti viską, ką tik 
norime. Kultūra neatsiejamai susijusi ir su disciplina, ir su prievarta. 
Ji reikalauja atsisakyti potraukių ir troškimų, kurių negalima parem- 
ti jokiais argumentais. Tačiau potraukių slopinimas reiškia, kad žmo- 
nės stoja patys prieš save, prieš savo prigimtį, o tai jiems sukelia neu- 
rozę ir depresiją, žodžiu, tada jie kenčia. T'ai kaina, kurią jiems tenka 
sumokėti už kultūrą. 

Vadinasi, impulsai yra neeliminuojami, o jų slopinimas nieko 
neduoda. Impulsai yra Žmogaus prigimties dėmuo, ir nors troškimai 
yra slopinami i ir išstumiami į pasąmonės sferą, jie ilgainiui vis tiek 
neišvengiamai išnyra ir išsiskleidžia. Gal yra kokia nors išeitis? Čia 
padeda sublimacijos mechanizmas. Jis leidžia kanalizuoti impulso 
energiją ir nukreipti ją naudinga linkme. Reikia taip pakeisti impulso 
siekius, kad negalėjimas del išorinių kliūčių jį patenkinti nepažeistų 
paties impulso. Taigi reikia transformuoti jo patenkinimo būdą: tai 
dažniausiai sumažina patiriamą malonumą, tačiau tai kaina, kurią 
mes sumokame, norėdami išvengti kančių dėl to, kad impulsas ne- 
gali būti patenkintas — pavyzdžiui, dėl kitų žmonių atoveiksmio, įpa- 
reigojančią prasmę turinčių kolektyvinio gyvenimo taisyklių ar pro- 
to argumentų. Sutramdžius impulso energiją, sustiprėja saugumo 
jausmas, skinantis kelią tikrajai kūrybinei laisvei. 

Seksualinis impulsas susijęs su poreikiu jį iš karto patenkinti: jis 
gyvuoja tik dabartyje, nepripažįsta ateities ir į ją neatsižvelgia. Kas 
kita Erotas. Žmonės, suvokdami egzistencijos ribas, kurias nužymi 

jų mirtingumo faktas, trokšta, kad gyvenimas tęstųsi net ir tada, kai 
jų nebebus. Jie vadovaujasi poreikiu užtikrinti geresnes gyvenimo 
sąlygas tiems, kuriuos myli ir kurie ateis po jų — ir ne tik savo vai- 
kams. Rašydamas apie amžinąjį Erotą, Froidas turėjo galvoje šią meilę 
kitiems, kuri, jo manymu, yra lytinio potraukio sublimacija. Jis bu- 
vo įsitikinęs, kad šios meilės išraiška yra triūsas, kuris įdedamas, for- 
muojant Žmonių tarpusavio ryšius, atkaklios pastangos, siekiant, kad 
pasaulis, kuriame gyvename, pasidarytų geresnis. 

Kultūros raidos tikslas, Froido manymu, yra savęs pažinimas, o 
aukščiausia jos vertybė — tiesa. Piešdamas ateities viziją, jis rašė: ten, 
kur buvo Id, turi rastis Ego. Kartais net prasitardavo, kad psichikos 
susidvejinimas esąs laikinas, tik praeičiai ir dabarčiai būdingas daly- 
kas, ir kad ateisiąs metas, kai psichika integruosis aplink racionalias 
vertybes. To pranašas yra menas, kūrybos aktas, kuriame susilydo 
malonumas, tikrovė ir pažinimas. Šio optimistinio Froido įsitikini- 
mo negriovė net ir suvokimas, kad tam tikromis sąlygomis civilizuo- 
tos visuomenės elgiasi pagal modelius, turėjusius įpareigojančią pras- 
mę seniai praėjusiais laikais — pirmykštės ordos epochoje. Istorija ne 
kartą parodė ir teberodo, kad bendruomenė trokšta vado autoriteto, 
ilgisi garbinimo objekto, kuriam nori būti pavaldi, paklusni, atsida- 
vusi, kad ji bijo savarankiškumo, bėga nuo laisvės ir individualios 
atsakomybės, kad masių idealas yra savo valią pirminei ordai prime- 
tantis „protėvis“ — vadas, fiureris. 

Froidas iki paskutinių dienų išsaugojo tikėjimą, kad žmogaus 
gyvenimas vis labiau racionalizuojamas, kad socialinis pasaulis pa- 
mažu tobulėja. Šio tikėjimo nesusilpnino net ir tai, kad jis buvo pri- 
verstas bėgti iš tėvynės ir kad tai padaryti jam pavyko, tik įsikišus 
Musoliniui ir Ruzveltui. Tuo tarpu Vokietijoje laužuose liepsnojo jo 
kūriniai, o netrukus (jau po psichoanalizės kūrėjo mirties) koncen- 
tracijos stovyklų krematoriumuose buvo sunaikinta milijonai žydų, 
tarp jų ir keturios jo seserys. 


HUSERLIS, 
ARBA TIKRUMO PAIEŠKOS 


Kaip atrasti nepajudinamą, nesu- 
griaunamą mokslo pagrindą? Kaip padėti absoliučiai tvirtus pažini- 
mo pamatus ir atkurti absoliutaus pažinimo viltį? Kaip atremti skep- 
tikų ir reliatyvistų argumentus? Stai klausimai, kuriuos sau iškėlė 
fenomenologijos kūrėjas Edmundas Huserlis (Edmund Husserl). Jis 
buvo įsitikinęs, kad tikrumo paieškos yra konstitutyvinis Europos 
kultūros elementas ir kad tokių paieškų atsižadėjimas ją sunaikintų. 
Šiomis mintimis jis tęsė filosofijos, kuri kovojo su skepticizmu, tra- 
diciją — Platono, Dekarto, Leibnico, Kanto tradiciją. Atmesdamas 
pozityvizmą, scientizmą, natūralizmą ir reliatyvizmą, kurie, jo teigi- 
mu, prisideda prie šiuolaikinės kultūros žlugdymo, jis ieškojo meto- 
do, kuris galėtų pateisinti pažinimo pretenzijas į absoliutų patiki- 
mumą ir padaryti jį nepriklausomą nuo bet kokių išorinių veiksnių: 
nuo biologinių subjekto ir jo asmenybės gebėjimų, nuo istorijos ar 
visuomenės. Jis ieškojo kriterijų, kurie visada išliktų reikšmingi ir 
nepriklausytų net nuo paties pasaulio egzistavimo fakto. Atkaklus 
troškimas surasti nepajudinamą atramos tašką, tvirtą pagrindą, tikrojo 

mokslo dalelę, kova prieš visokias nuostatas ir kvaziteorijas — štai kuo aš 
gyvenu ir kas nulems, ar gyvenimas man reikš sėkmę, ar pralaimėjimą, 
laimę ar nelaimę, — prisipažino jis viename laiškų. 

Gyvename, — teigė Huserlis, — scientizmo epochoje, apstulbinti 
pažinimo pažangos, kuri kelia visuotinį nusistebėjimą. Tuo tarpu 
atskiri mokslai, nepaisant plėtros, negebėjo įminti tikrovės, kurioje 
gyvename ir veikiame, mįslių. Kodėl? Kiekvienas mokslas remiasi 
prielaidomis, kurių esmės jis pats nebesiima gilinti; kiekvienas tyri- 
nėja vien atskirus tikrovės fragmentus ar aspektus, nesigilindamas į 
jų ryšius su kitais fragmentais, tuo labiau — su pasaulio visuma. Šios 
aplinkybės kaip tik ir lemia, kad tiek atskiri mokslai, tiek ir mokslas 
apskritai gali būti kvestionuojami. Jie iš tiesų teikia mums tikrų ir 
naudingų žinių, tačiau šios visada esti dalinės ir paremtos savavališ- 
kai priimtomis prielaidomis. Nuolat didėjanti begalės faktų, klasifi- 
kacijų, hipotezių ir teorijų griūtis iš tikrųjų leidžia mums tiksliau 
numatyti gamtos reiškinius ir tobulinti techniką, tačiau ji menka 
parama mūsų troškimui suprasti pasaulį kaip visumą. Mat mokslai, 
kurie kaupia ir aprašinėja faktus, patys savęs neinterpretuoja, jie ir 
negali tokios interpretacijos sukurti. Tai yra filosofijos uždavinys. 
Tačiau esama filosofija — ypač linkusi į psichologizmą, kuris reiškia 
bandymą psichologijos metodus ir rezultatus perkelti į filosofijos sri- 
tį — to padaryti nepajėgia. Pati psichologija, būdama individualių 
stebinių apibendrinimu paremtas empirinis mokslas, gali suformu- 
luoti tik dalines daugiau ar mažiau tikėtinas tiesas; visiškai tikros 
visuotinės reikšmės tiesos jai apskritai neprieinamos. Kaip tik todel 
iš psichologizmo neišvengiamai kyla reliatyvizmas ir skepticizmas. 

Radikaliosios pakraipos psichologizmas teigia, kad logika apra- 
šo mąstymo, kaip psichinio proceso, reguliarumus. Loginiai teigi- 
niai kalba apie tai, kaip mąstome ir kodėl būtent taip mąstome, taigi 
jie aprašo tam tikrą žmogaus poelgių ir aktyvumo sritį. Logika, kaip 
mokslas, yra tik abstrakti tų poelgių raiška, apibendrintas pavienių 
psichinių aktų aprašymas. Todel jos taisyklės yra tik empirinių faktų 

konstatacijos, o ne įpareigojantys, universalią reikšmę turintys reika- 
lavimai. Psichologizmo požiūriu, net ir logika pasirodo esanti relia- 
tyvistinė. Jeigu norime sustiprinti pasitikėjimą protu ir tiesa ir išsiva- 
duoti nuo skepticizmo, turime mūsų mąstymui rasti kitokį, ne grynai 
psichologinį, pagrindimą. 

Negana to, kad esama filosofija negali interpretuoti pasaulio; 
operuodama paveldėtomis, iš praeities ateinančiomis idėjomis, ten- 
kindamasi apytikriu, miglotomis nuostatomis paremtu pažinimu, ji 
privertė suabejoti visomis normomis ir vertybėmis. Esant tokiai pa- 
dėčiai, — teigia Huserlis, — mums reikalinga nauja filosofija. Penome- 
nologija turi būti pirmoji filosofija, kuri, būdama mokslas, pagrįs visus 
kitus mokslus, taip pat ir save pačią. Tik ji leis filosofijai atlikti savo 
tikrąjį pašaukimą — įgyvendinti absoliučiai pagrįsto pažinimo idealą. 
Vadinasi, iš tikrųjų kalbama apie ištisinę mintinę mokslo ir filosofi- 
jos pasaulio rekonstrukciją, apie tai, kad visam pažinimo rūmui, netgi 
visai žmonijos kultūrai turi būti padėti visiškai nauji pamatai. 

Tačiau nuo ko turi prasidėti tikrojo pažinimo rūmo statyba? 
Ieškodami tikrai absoliučios pradžios, turėtume ištirti tai, kas mums 
yra tiesioginė, netarpiška duotybė ir priimti tą duotybę taip, kaip ji 
mums pasirodo. Iš to ir kilo pavadinimas fenomenologija, arba mokslas 
apie fenomenus, t. y. apie tai, kas mums rodosi, reiškiasi, prisistato. 
Šia prasme kiekviena psichinė pajauta gali būti traktuojama kaip gry- 
nasis fenomenas. Tačiau filosofijai rūpi ne paaiškinti reiškinį, kaip 
psichinį aktą (tai psichologijos dalykas), o nuskazdrinti ir akivaiz- 
džiai parodyti pažinimo esmę. Vadinasi, svarbu ne išanalizuoti pajau- 
tos pavidalus ir formas, o ištirti jos turinį. Jeigu filosofija turi tapti 
mokslu, ji privalo suformuluoti bendrus, visuotinės reikšmės teigi- 
nius ir principus. Reikia siekti iš tiriamo reiškinio ištraukti bendrą, 
būtinumo reikšmę turinčią daikto esmę, arba, kaip sako Huserlis, 
eidos. Jeigu fenomenologinis aprašymas turėtų apsiriboti tik pavie- 
niais reiškiniais, tai fenomenologija kaip mokslas būtų negalima. Taigi 
pripažįstame, kad absoliutinė duotybė gali būti ne tik pavieniai daly- 

kai, bet tr bendri atvejai, bendri objektai ir bendros situacijos. Auserlis 
laikėsi prielaidos, kad galima tiesiogiai suvokti bendrus objektus — 
stebėti daiktų esmę. Būtent su eidetinzais aktais, leidžiančiais tiesi0- 
giai suvokti tiriamo objekto esmę, sietina tikslaus, abejonių neke- 
liančio pažinimo galimybė. 

Pažymėtina, kad individualūs, konkretūs objektai gali būti ste- 
bimi tik dalinai, vienpusiškai. Kas kita — eidetinė intuicija, gebanti 
įžiūrėti daikto esmę arba esminį jo būvį. Bendri objektai ir bendri 
būviai yra tokios prigimties, kad mes juos galime įžiūrėti kaip visiš- 
kai akivaizdžias duotybes, taigi — suvokti visapusiškai. Gryzoji feno- 
menologija, kaip mokslas, gali |...) būti tik esmės tyrimas, ir niekada — 
egzistavimo tyrimas, — pabrėžė Huserlis. 

Pažvelkime į logikos dėsnius. Juos pažįstame 4 priori, ypatingu 
būdu juos įžiūrėdami, tai yra juos suprasdami, suvokiame ir jų būti- 
numą. Tikrumas čia nėra subjektyvus jausmas — tokio pobūdžio psi- 
chinė būsena galėtų būti apgaulinga ir galiausiai nieko neįrodytų. Iš 
tikrųjų yra visiškai kitaip: tikrumas spinduliuoja tarsi pačiame tų 
teiginių turinyje, glūdi jų reikšmėje. Tą idealią reikšmę būtina at- 
skirti ne tik nuo denotatų, bet ir nuo pačių mąstymo aktų. Svarbu 
yra surasti jos pagrindą. 

Dabar galime suformuluoti bendrą teiginį: mūsų mintis negali 
būti tikra pasiekusi „pačius daiktus“, kol ji neatliko ždeacijos akto, 
turinčio atitikti mažų mažiausiai dvi sąlygas. Pirma, 1deacija turi bū- 
ti nepriklausoma nuo fakto, kad Aš — pažinimo subjektas — yra as- 
muo psichologine prasme, arba individas, įtrauktas į tam tikras bio- 
logines determinacijas bei socialines istorines aplinkybes. Antra, 
ideacijos aktas turi ne tik pasiekti atskirus faktus, bet ir padėti prieiti 
universalią tiesą, egzistuojančią sub specie aeternitatis (amžinybės po- 
žiūriu). Šiuos du postulatus išreiškė Huserlio šūkiai: Arga/ prie pačių 
daiktų ir Filosofija turi būti tikslusis mokslas. 

Pažvelkime į mūsų pajautas ir pašalinkime iš jų tai, kas mums 
natūraliai atrodo savaime suprantama ir visiškai akivaizdu, bet kas iš 

tikrųjų išeina už absoliučiai aiškios ir raiškios duotybės steros. Natū- 
ralios nuostatos akivaizdumas pasirodo esąs iliuzinis, todėl turime 
pripažintu, kad visas ja paremtas ligtolinis pažinimas yra problemiš- 
kas. Jame glūdi ikimoksliniai stereotipai, greiti apibendrinimai, kas- 
slėptos prielaidos, kurios atsiranda, kai pajautos faktas neatskiriamas 
nuo jos turinio. Atmetus visa, kuo galima suabejoti, atsiveria žinoji- 
mas, kuris jau nebera kvestionuojamas. Siekdami šio tikslo, išorinį 
pasaulį turime „suskliausti . Tai nereiškia, kad yra neigiamas išori- 
nio pasaulio egzistavimas arba kad tuo abejojama; kalbama apie fe- 
nomenologinę epoché (susilaikymą, užkardymą), kuri mums griežtai 
draudžia ką nors spręsti apie erdvinę ir laikinę būtį. 

Suskliausti reikia ne tik išorinį pasaulį. Dekarto, suabejojusio 
išorės pasaulio egzistavimu, klaida buvo įsitikinimas, kad jo paties 
Aš yra absoliučiai netarpiška duotybė ir kad jis, vadinasi, yra mąs- 
tanti substancija. Dalykas tas, kad jokia, net ir dvasinė, substancija 
mums nera grynasis reiškinys. Toks sąmonės lauko išvalymas nuo 
bet kokio egzistavimo yra pirma būtina operacija, siekiant tikru- 
mo. Fenomenologinio aprašymo kelias reikalauja susilaikyti nuo 
sprendimo, suskliausti savo įsitikinimus. Kad galėtume sutelkti dė- 
mesį į tai, kas esminga, būtina, privalome atmesti visa, kas yra fak- 
tinio, atsitiktinio pobūdžio. Atlikus šią redukciją, tyrinėtojo dė- 
mesys susikoncentruoja tik į tai, kas lemia pamatinius tiriamo 
objekto ypatumus ir dėl ko jis yra būtent tai, kas yra, o ne kas nors 
visai kita. Tuo pačiu yra eliminuojamos jo akcidentinės, arba nees- 
minės, savybės. Tokią redukciją, kuri lemia, kad kiekviena būtis 
yra traktuojama kaip prasme, kurios pažintinė vertė ir įpareigojan- 
ti galia yra priklausomos nuo jį suprantančios sąmonės, Huserlis 
pavadino transcendentaline redukcija. 

Sąmonė visada yra kažko sąmonė — ji kažką liečia, į kažką yra 
nukreipta, apie kažką byloja, siejasi su kažkokiu objektu. Taigi są- 
monei yra būdingas intencionalumas, Sąmonė ir jos suvokiamas ob- 

jektas yra neatsiejamai susiję; objektas yra apibrėžiamas taip, kaip jis 
suvokiamas. Taigi sąmonės intencionalumas turi tarsi dvi puses: pir- 
ma, ji visada siejasi su kažkuo, kas ją domina ar traukia; dalykas, su 
kuriuo susiduria, kad ir kas tai būtų, visada esti vienoks ar kitoks, 
priklausomai nuo to, kaip sąmonė su juo koreliuoja. Sąmonės santy- 
kis su juo suteikia jam prasmę, kuri tampa normatyvinių ir raciona- 
lių apibrėžčių šaltiniu. Vadinasi, sąmonė yra prasmę kuriantis akty- 
vumas. Metaforiškai kalbant, ji yra tarsi šviesa, kurios dėka daiktai 
mums pasimato, yra ištraukiami iš tamsos, nors, kita vertus, tai, ko- 
kie jie pasimato, priklauso nuo apšvietimo būdo, jo intensyvumo, 
spalvos ir krypties. 

Tezė, kad objektas yra vienoks ar kitoks priklausomai nuo są- 
mones, pabrėžia imanentinę, arba sąmonėje egzistuojančią, jo pras- 
mę. Tačiau pats objektas taip pat yra transcendentiškas, taigi jis yra 
kažkas, kas neišsitenka tik sąmonės pajautų sferoje, išeina už jos. Štai 
čia iškyla dilema: kaip galimas pajautos sąlytis su kažkuo, kas savo 
esme yra kitoks nei ji, be to, dar jai pačiai padedant? Kas lemia, kad 
patirties pasaulis yra ir sąmonei prieinamas pasaulis, ir sykiu objek- 
tyvus pasaulis, egzistuojantis nepriklausomai nuo visų pavienių pa- 
žintinių aktų? 

Norėdami atsakyti į klausimą, kas yra pasaulis ir kokiu būdu jis 
egzistuoja, turime pripažinti, kad pasaulio šaltinis yra transcendenta- 
linis subjektyvumas. Huserlio įsitikinimu, pirmas ir vienintelis feno- 
menologijos, kaip mokslo apie transcendentalinį subjektyvumą, 
objektas yra ir gali būti tik mano, filosofuojančio subjekto, transcen- 
dentalints ego. Tam individualiam ir konkrečiam vientisumui, tam 
gyvam subjektyvaus egzistavimo vieniui pažymėti Huserlis pasitelkė 
„monados“ terminą, perimtą iš Leibnico filosofijos. Toji Aš-mona- 
da yra labai savitas dalykas — grynasis sąmonės srautas. Bet sykiu tas 
: Aš reikalauja išorinio koreliato, arba apie jį esančio pasaulio. Aš ír 
ne-Aš, — rašė Huserlis, — yra neatsiejamai susiję. Šitaip fenomenologi- 
jos regos lauke radosi kitos monados bei jų bendrija, kuriai pasaulis 

turi būti dekingas už savo objektyvų (t. y. intersubjektyvų ir virš 
individualumo iškilusį) pobūdį. Vadinasi, objektyvaus pasaulio sub- 
jektas yra ne individualus transcendentalinis Aš, kaip iš pradžių buvo 
galima pamanyti, bet transcendentalinis subjektyvumas, kurį galima 
apibrėžti kaip transcendentalinį Mes: tai subjektų-monadų bendrija. 
Jos aktai konstituoja objektyvųjį pasaulį. 

Paskutiniame savo veikale „Europietiškųjų mokslų krizė ir trans- 
cendentalinė fenomenologija“, kuris pasirodė 1937 metais, taigi Hit- 
leriui jau esant valdžioje, Huserlis — žydų giminės, nuo seno įsikūru- 
sios Prostejove (Moravijoje), palikuonis, Vokietijos universitetų 
auklėtinis, ilgus metus profesoriavęs Getingeno bei Eryburo univer- 
sitetuose — bandė atsakyti į klausimą: kodėl, nepaisant audringos nau- 
jųjų amžių mokslų raidos, buvo prieita prie tokios gilios mokslo kri- 
zės, kuri iš karto peraugo į visos europietiškosios kultūros ir jos istorijos 
krizę? Stačiai mūsų akyse palūžo tikėjimas ir protas, buvo prarastas 
gebėjimas atskirti tiesą nuo netiesos, gėrį nuo blogio, užgeso tikėji- 
mas istorijos prasme, žmogaus laisve, galimybe kurti savo likimą. 

Pasak Huserlio, europietiškosios krizės šaknys glūdi pasiklydu- 
siame racionalizme. Reikia atmesti iki tol gyvavusias moksliškumo ir 
racionalumo sąvokas, kurios buvo susiaurintos ir tapo vienpusiškos. 
Mokslo sukonstruotas „objektyvusis pasaulis buvo pripažintas tek- 
vienos būties universumu. Nuo Renesanso laikų racionalizmas trans- 
formavosi į natūralizmą. Tai Galilėjus — genijus, gebėjęs tuo pat me- 
tu zr atskleisti, ir paslėpti, — atliko gamtos matematizacijos ir juslinių 
duomenų idealizacijos darbą. O ką gi Galilėjus atskleisdamas paslė- 
pė? Jo atskleistasis pasaulis, kuris buvo pripažintas esąs vienintelis, 
objektyvus, teisingas, iš esmės yra matematizacijos produktas, arba 
antrinis ir reliatyvus jį sukūrusios veiklos atžvilgiu. Italų mąstytojo 
pažiūrose, Huserlio žodžiais tariant, išryškėjo fundamentali raciona- 
lizmo iliuzija, jo naivumas: proto konstruktai, jo idealizacijų rezul- 
tatai buvo pripažinti esą pats pasaulis. O juk tas idealusis pasaulis, 
sukurtas more geometrico (geometrijos pavyzdžiu), iškyla ant mūsų 

kasdienio gyvenimo pamatų — taigi jis nėra nei pirminis, nei egzis- 
tuojantis pats savaime, nei objektyvus. Šios tiesos neįžvelgė Galilė- 
jus, o po jo — tvirtai įsigalėjusi XVII ir XVIII amžių filosofijos srovė. 

Racionalusis metodas, kurio laikėsi „Pokalbio apie dvi pagrin- 
dines pasaulio sistemas — Prolemajo ir Koperniko autorius ir jo se- 
kėjai, nepaisė savo paties prigimties ir, atsisakydamas kritinės pozici- 
jos, prarado nuostatą, kuri buvo būdinga graikų filosofijai — dvasiniam 
Europos prafenomenui, kuris buvo pirmas bandymas sukurti uni- 
versalų mokslą apie visatą, sukurti būties, kad ir kokia ji būtų, vieno- 
vės viziją, Ir visa tal buvo padaryta, laikaritis grynai teorinės pozici- 
jos, neangažuoto stebėtojo, arba tikro filosofo, pozicijos. 

Aišku, tai teigdamas Huserlis nenorėjo pasakyti, kad matemati- 
zuotą pasaulio paveikslą reikėtų pakeisti kokiu nors kitu, naiviu kas- 
dienybės pasaulio paveikslu. Jam rūpėjo išaiškinti, kokią prasmę toks 
pasaulis turi jame gyvenantiems žmonėms. Kokiu būdu kasdieniška- 
sis pasaulis galėtų tapti nepriklausoma, visiškai nepriklausoma tema? — 
klausė Huserlis. Ir atsakė: nieko kita negalime padaryti, vien tik per- 
galvoti save, be to, turime itin stengtis būti nepriklausomi, kad tą pa- 
saul; išsaugotume gryną, be jokių pašalinių priemaišų. Turime leisti 
daiktams byloti patiems, susilaikyti nuo išankstinių nuostatų, atlikti 
epoché — ligšiolinio mokslo užkardymo aktą; turime būti budrūs ir 
nuolat prisiminti, kad nuo mokyklos suolo varžomi tradiciškai objekty- 
vistinės metafizikos, mes niekaip nebegalime prieiti prie universalaus a 
priori, glūdinčio kasdienybės pasaulyje, idėjos. 

Huserlis nebuvo patenkintas savo veikalais, manė, kad jie vis 
dar nepakankamai brandūs ir nebaigti. Kiek daug tuose puslapiuose 
neaiškumų, kiek nenugludintų vietų ir erzinančiai netikslių detalių. 
Kiek užtruks vien parengiamasis darbas, kol pavyks prasimušti į kelią, 
vedantį tikslo link |...]. Ar kada nors man bus lemta iš tikrųjų pasiekti 
tikslą? Ar apskritai įmanoma pakelti tą pusiau aiškumą, tą kankinantį 
nerimą, kuris liudija, kad problemos dar neišsbręstos? Savo rankraščius 
jis taisė net ir sunkiai sirgdamas. Kelios dienos prieš mirtį, pabudęs 

iš gilaus miego laimės nušviestu veidu, pasakė žmonai: Regėjau kaž- 
ką be galo nuostabaus. Ne, negaliu to nupasakoti. Negaliu. Vai buvo 
paskutiniai jo žodžiai.* 

Nuolatinis, atkaklus galynėjimasis su minties substancija, įtam- 
pos kupinas intelektualinis budrumas, išradingumas ir atvirumas — 
visa tai lėme, kad Huserlis padarė tokią didžiulę įtaką šiuolaikinei 
kultūrai, jog neatsižvelgus į jo kūrybą, būtų neįmanoma jos suprasti. 
Sunku įsivaizduoti šiuolaikinį filosofą, kuris nebūtų skaitęs Huserlio 
raštų, nors, savaime aišku, ne kiekvienas filosofas yra jo koncepcijos 
šalininkas, ir dauguma mąstytojų savo filosofinę poziciją apibrežda- 
vo ir vis dar apibrėžia polemizuodami su fenomenologijos kūrėjo 
pažiūromis. 

Tuo pačiu metu kai kurie programiškai prie Huserlio koncepci- 
jos šliejęsi filosofai prieštaravo pagrindinei jo kūrybos intencijai — 
vis gilyn skverbiantis į transcendentalinę sąmonę, pasiekti visų pa- 
grindų pagrindą, ir, įtraukus į sąvokų sistemą, išreikšti jį racionalaus 
diskurso kalba, viliantis šitokiu būdu (ir to dėka) kartą ir visiems 
laikams išsivaduoti iš reliatyvizmo, keliančio grėsmę patiems euro- 
pietiškosios kultūros pamatams. Šį savo atsiribojimą jie siejo su Hu- 
serlio „kasdienio gyvenimo“ kategorija. Juk jeigu prasmė formuojasi 
kasdienybės tėkmėje, tai ji be paliovos istoriškai kinta, priklauso nuo 
laiko ir vietos aplinkybių, taigi yra reliatyvi, ir tik Žmonės yra jos 
kūrėjai. Toks, Makso Vėberio (Max Weber) žodžiais tariant, „pa- 


saulio atkerėjimas“, iš esmės kvestionuojant įsitikinimą, kad egzis- 


* Gal jam nutiko taip, kaip ir Tomui Akviniečiui? Kasdien po rytinių maldų Akvi- 
nietis stodavo prie pulpito ir rašydavo savo nuostabiuosius „Sąvadus . Vieną rytą 
jo darbo vieta buvo tuščia, ir broliai vienuoliai, nuėję į celę, rado jį gulintį sudėto- 
mis rankomis ir palaiminga veido išraiška žvelgianų į dangų. Paklaustas, kodėl 
pakeitė nusistojusį dienos ritmą, esą atsakęs: „Nebegaliu daugiau rašyti. Regėjau 
tai, prieš ką visi mano raštai yra tarsi šiaudai . Atrodytų, jog savo žemiškosios 
kelionės pabaigoje jis pripažino, kad tai, ką pamatė nušvitimo akimirką, vienu 
praregėjimo žybsniu, žodžiais neišsakoma ir pasilieka tylos zonoje, kad viskas, ką, 
uoliai visą gyvenimą triūsdamas, parašė, tėra tuštybių tuštybė? 

tuoja kažkokia objektyvi, nuo žmonijos istorijos ir kultūros nepri- 
klausoma tikrovės tvarka, tapo vienu vyraujančių šiuolaikinio filoso- 
favimo motyvų, kuris bene labiausiai, dargi kraštutine forma, bū- 
dingas karščiausiems postmodernizmo gynėjams. Tačiau, net ir 
įsigalėjus reliatyvizmui, šiuolaikinei mąstysenai vis dar rūpi klausi- 
mas: gal mūsų troškimas suvokti objektyvią būties tiesą, kankinantis 
nepajudinamo tikrumo poreikis yra nuolatiniai žmogiškumo stan- 
darto dėmenys, o ne kai kurių filosofų ar teologų laikinų užgaidų ar 
pramanų projekcija? O jeigu ir nėra jokių šansų, kad mūsų troški- 
mas suvokti absoliučią pasaulio ir žmogaus likimo jame prasmę bū- 
tų pasiektas, argi del to mūsų troškimas turėtų išnykti? Taigi galimas 
dalykas, kad tradicinės metafizikos problemos, nors mokslo pagrin- 
du ir neišsprendžiamos, nėra — kitaip, nei mano scientizmo* šalinin- 
kai — beprasmės, o filosofinės refleksijos dėmesys joms, tegu ir ne 
visiškai pateisinamas, yra būtinas. 

Pabaigai norėčiau atkreipti dėmesį į tai, kad Huserlio kūryba 
sykiu yra ir „užverianti', ir „atverianti . Ji užveria naujųjų amžių 
filosofijos istoriją ir atveria mūsų filosofinę dabartį. Tačiau norint 
apie ją pakalbėti, reikėtų atskiros knygos. 


* Pagal pozityvistinę-scientistinę tradiciją nuo Loko ir Hiūmo iki Vienos būrelio — 
taip vadinosi filosofai, susibūrę į Morico Šliko (Moritz. Schlick) seminarą, kuris 
veikė iki 1922 metų — neopozityvizmas laikėsi prielaidos, kad objektyviai teisingi 
gali būti tik patirties ir mokslo sferoje verifikuojami teiginiai, o visi kiti — t. y. 
nercikalaujantys falsifikacijos — teiginiai yra beprasmiai. Šiuolaikinė scientizmo 
atmaina, arba analitinė filosofija, laikosi požiūrio, kad visi atsakymai į klausimus, 
taigi ir visuotinai priimtos mokslo teorijos, yra išimtinai hipotetinio pobūdžio, jų 
patikimumas nėra absoliutus. Joks mokslinis aprašymas nesiremia akivaizdžiomis 
arba įrodytomis prielaidomis, o tik daugiau ar mažiau — bet jokiu būdu ne visiš- 
kai — pagrįstomis. Žodžiu: galutinių teisingumo garantijų mokslas niekada neturi. 

Filipas Makedonietis 70 

Flavijus Arianas (Flavius Arrianus) 23, 90 

Floberas Giustavas (Flaubert Gustave) 431 

Fojerbachas Liūdvigas (Feuerbach Ludwig 
29, 207, 354—361, 372 

Folkncris Viljamas (Faulkner William) 11 

Frydrichas II, Prūsijos karalius 283 

Froidas Zigmundas (Freud Sigmund) 6, 31, 
451-458 

Furjė Šarlis (Fourier Charles) 372 


Galenas Klaudijus (Galenus Claudius) 249 

Galienas Publijus Licinijus Išgnacijus 
(Gallienus Publius Licinius lignatius), 
Romos imperatorius 98 

Galilėjus Galilėjas (Galilei Galileo)42, 176, 
184, 199, 200, 216, 223, 371, 465, 466 

Gelijus Aulas (Gellius Aulus) 48 

Gėtė Johanas Volfgangas (Goethe Johann 
Wolfgang) 11, 207, 327, 331 

Gotšalkas (Gottschalk) Orbietis 123 

Gramšis Antonijus (Gramsci Antonio) 372 

Grigalius IX, popiežius 69 


Hadrianas Publijus Elijus (Hadrianus 
Publius Aeclius) 90 

Hakslis Tomas Henris (Huxley Thomas 
Henry) 416 

Harvėjus Viljamas (Harvey William) 200 
Hėgelis Georgas Vilhelmas Frydrichas 


(Hegel Georg Wilhelm Friedrich) 12, 14, 
28, 53, 100, 125, 157, 207, 330, 331, 339, 


341-353, 354, 355, 371, 372, 377, 379, 
384—386, 395, 397, 445 

Hegesijas (Hegėsias) Kirėnietis, vad. 
Pcisitanatu 87 

Heidegeris Martynas (Heidegger Martin) 
340 

Heigensas Kristianas (Huygens Christiaan) 
236 

Helderlynas Frydrichas (Hölderlin 
Friedrich) 331 

Helvecijus Klodas Adrienas (Helvėtius 
Claude Adrien) 287, 293, 406 

Henrikas IV, Prancūzijos karalius 283 

Hcrakleitas (Heraklcitos) Išfesicus 6, 22, 
33—40 

Herodotas (Herodotos) 236 

Hitleris Adolfas (Hitler Adolf) 465 

Hiūmas Deividas (Hume David) 27, 265— 
275, 308, 312, 406, 433, 436, 437, 468 

Hobsas Tomas (Hobbes Thomas) 25, 190, 
198—205, 210, 232, 248, 250 

Holbachas Polis Anri (Holbach Paul 
Henry) 287 

Homeras (Homčros) 39, 61, 254, 339 

Honorijus III, popiežius 124 

Huserlis Edmundas (Husscrl Tidmund) 6, 
31, 459—468 


Ibn Rušdas 7 Averojus 
Ibn Sina 7 Avicena 
Inocentas II, popiežius 126, 130 


Jaspersas Karlas (Jaspers Karl) 340, 450 

Jekaterina II, Rusijos carė 288, 289 

Jėzus Kristus 13, 62, 100, 114, 134, 339, 
389, 449 


Jonas Dunsas Skotas 7 Dunsas Skotas 


Jonas evangelistas, šventasis 112 

Jonas Škotas Tiriugena 7 Eriugena Jonas 
Škotas 

Jonas Teutonietis, dominikonas 138 

Jonas XXII, popicžius 24, 150, 155, 157 

Julijus I, popiežius 160 


Kalasas Žanas (Calas Jean) 284 

Kamiu Alberas (Camus Albert) 11 

Kantas Imanuelis (Kant Immanuel) 28, 
133, 135, 275, 304, 307—320, 322, 325, 
326, 330, 332, 430, 436, 437, 459 

Karolis II, Anglijos, Škotijos ir Airijos 
karalius 198 

Karolis IJ Plikagalvis, Vakarų frankų 
karalius, Romos imperatorius 24, 118 

Karolis VIII, Prancūzijos karalius 159 

de Kastrijė (de Castries) 286 

Katonas Markas Porcijus (Cato Marcus 
Porcius), vadinamas Vyresniuoju 163 

Kepleris Johanesas (Kepler Johannes) 184 

Kierkegoras Siorenas (Kierkegaard Soren) 
29, 340, 384—394 

Kleantas (Kleanthes) 90, 93 

Kolakovskis Lešckas (Kolakowski Leszek) 
112 

Kolumbas (lot. Columbus) Kristupas 158 

Kontas Ogiustas (Comte Auguste) 29, 
362-371, 413, 415 

Kopernikas Mikalojus (Kopernik Mikolaj) 
69, 171, 184, 309, 466 

Koračis Antonijus (Corazz1 Antonio) 11 

Kosciuška Tadas (Kościuszko Tadeusz) 
371 

Kristus 7 Jėzus Kristus 

Kritijas (Kritias) 51 

Kromvelis Oliveris (Cromwell Oliver) 198 

Kronska (Kronska) Irena 57 

Kronskis Tadeušas (Kronski Tadeusz) 352 

Ksenofontas (Aenophon) 52 

Lametri Žiuljenas Ofrė (La Mettrie Julien 
Ottray) 195 

Lasalis Ferdinandas (Lassalle Ferdinand) 
412 

Leibnicas Gotfrydas Vilhelmas (Leibniz 
Gottfried Wilhelm) 26, 132, 135, 235— 
246, 248, 280, 308, 312, 459, 464 

Lesingas Gotholdas Išfraimas (Lessing 
Gotthold Ephraim) 207 

Liudvikas IX Šventasis, Prancūzijos karalius 
137 

Liudvikas XIV, Prancūzijos karalius 282 

Liudvikas XV, Prancūzijos karalius 283, 284 

Liuteris Martynas (Luther Martin) 135 

Livijus, Titas Livijus (Livius, Titus Livius) 
25, 160 

Lojola (Loyola) Ignotas, šventasis 371, 413 

Lokas Džonas (Locke John) 26 

Londonas Džekas (London Jack) 414 

Lucilijus (Lucilius), Lucilijus Jaunesnysis 90 

Lukrecijus (Lucretius), Titas Lukrecijus 
Karas 42, 88 


Mahometas 371 

Maimonidas Mozė (Maimonides Moses, 
Mose ben Maimon) 26 

Makiavelis Nikolas (Machiavelli Niccolò) 
25, 158—168 

Maksimilianas II, Bavarijos karalius 332, 
339 

Malbranšas Nikola (Malcbranche Nicolas) 
194 

Mardučis (Marduzzi), kardinolas 169 

Maritenas Žakas (Maritain Jacques) 148 

Markas Aurelijus (Marcus Aurelius) 7, 90 

Marksas Karlas (Marx Karl) 29, 68, 361, 
372—383 

Marmontelis Žanas Fransua (Marmontel 
Jean Frangois) 297 

Marselis Gabrielis (Marcel Gabriel) 340 

Medičiai (Medici), Florencijos pirklių ir 
bankininkų giminė, vėliau kunigaikščiai 
234159 

Medičis Lorensas (Medici Lorenzo), 
vadinamas Puikiuoju, Florencijos 
valdovas 159 

Medičis Pjeras (Medici Piero), Florencijos 
valdovas 159 

Mickevičius Adomas (Mickiewicz Adam) 
155 

Mikalojus Kuztetis 157 

Milis Džeimsas (Mill James) 30, 405 

Milis Džonas Stuuartas (Mill John Stuart) 
30, 405—413 

Mochnackis Mauricijus (Mochnacki 
Maurycy) 335 

Musolinis Benitas (Mussolini Benito) 458 

Muzonijus Rufas (Musonius Rufus) 89 


Napoleonas I, Prancūzijos imperatorius 29, 
346, 351 

Nausifanas (Nausifanes) Teosietis 23 

Neronas (Nero), Romos imperatorius 90 

Nyčė Frydrichas Vilhelmas (Nietzsche 
Friedrich Wilhelm) 6, 31, 116, 394, 404, 
441—450 

Niūmenas Džonas Henris (Newman John 
Henry), kardinolas 144 

Niutonas Izaokas (Newton Isaac) 27, 236, 
248, 278, 280 


Okamas Viljamas (Ockham William) 128 
Okenas Lorencas (Oken Lorenz) 333 
Orfėjas 61 

Ožeškova (Orzeszkowa) Lliza 414 


Pamtilas (Pamtilos) 23 
Papinis Džovanis (Papini Giovanni) 426 
Parmenidas (Parmenidės) Elėjietis 19, 23, 

Paskalis Blezas (Pascal Blaise) 26, 173, 192, 
194, 216—224, 248, 389 

Paulius, apaštalas, šventasis 147, 223, 339, 
389, 393, 449 

Pelagijus, vienuolis 114, 133 

Petras Garbingasis (Venerabilis), šventasis 
126 

Pijus V, popiežius, šventasis 148 

Pikasas Pablas (Picasso Pablo) 11 

Piko dela Mirandola Džovanis (Picó della 
Mirandola Giovanni) 32, 447 

Pirsas Šarlis Sandersas (Peirce Charles 
Sanders) 424, 427, 431 

Platonas (Platon, Plato) 7, 18, 22, 48, 51, 52, 
57, 58—67, 71, 72, 75, 76, 78, 104—106, 
108, 116, 126, 128, 138, 158, 188, 236, 240, 
352, 406, 452, 459 

Pliateriai (Plater), grafai 321 

Plotinas (Plotinos) 23, 60, 98—105, 106, 
128, 240 

Plutarchas (Plutarchos) 70 

Porfyrijas (Porphyrios) Tynietis 23, 98, 135 

Pranciškus Asyžietis, šventasis 371 

Protagoras (Protagoras) Abdertetis 22 

Prustas Marselis (Proust Marcel) 440 

Pseudodionisijas 24, 60, 100, 128, 130, 150 

Ptolemajas (Ptolemaios) 466 

Pusenas Nikola (Poussin Nicolas) 282 


Rafaelis (Raffaclo) 11 

Raselas Bertranas Artūras (Russell Bertrand 
Arthur) 423 

Rembrantas (Rembrandt) 11 

Rydezelis (Riedesel), baronas 331 

Rikardas Deividas (Ricardo David) 372 

Rišeljė (Richelieu), kardinolas 371 

Robespjeras Maksimiljenas Mari Izidoras 
(Robespierre Maximilien Maric Isidore) 
298 

Robinsonas Džonas (Robinson John) 361 

Rokas Domenikas (Rocco Domenico) 248 

Roscelinas Kompjenietis (Roscellinus de 
Compiegne) 136 

Ruso Žanas Žakas (Rousseau Jean Jacques) 
14, 27, 168, 287, 296—306, 381 

Ruzveltas Teodoras (Roosevelt Theodore) 
458 


Salonina, imperatoriaus Galieno žmona 98 

de Sasi (de Saci) 217 

Sen-Simonas Klodas Anri (Saint-Simon 
Claude Henri) 29, 363, 365, 372, 420 

Seneka (Seneca) Jaunesnysis 90 

Sigeras Brabanticetis 142, 418 

Smitas Adamas (Smith Adam) 27, 372 

Sokratas (Sokratės) 22, 33, 50-57, 62, 63, 
90, 103, 105, 126, 409, 450 

Spenseris Herbertas (Spencer Herbert) 30, 
414—422, 432, 438 

Spinoza Baruchas (Spinoza Baruch) 26, 
131, 135, 206—215, 236, 237, 245, 332, 
360 

Stendalis (Stendhal) 11 

Struvė Henrikas (Struve Henryk) 414 

Sventochovskis Aleksandras 
(Świętochowski Aleksander) 414 

Sviftas Džonatanas (Swift Jonathan) 27 


Šaftsberis Antonis (Shaftesbury Anthony) 
26 

Šekspyras Viljamas (Shakespeare William) 11 

Šelingas Frydrichas Vilhelmas Jozefas 
(Schelling Friedrich Wilhelm Joseph) 28, 
125, 157, 331—340, 344 

Šileris Ferdinandas (Schillcr Ferdinand) 423 

Šileris Frydrichas (Schiller Friedrich) 327 

Šlėgel Karolina (Schlegel Karoline) 331 

Šlėgelis Augustas Vilhelmas (Schlegel 
August Wilhelm) 331 

Šlikas Moricas (Schlick Moritz) 468 

Šopenhaueris Artūras (Schopenhauer 


Arthur) 30, 340, 395—404 

Štirneris Maksas (Stirner Max) 388 
de Šuazel (Choiseul), kunigaikštienė 276 


Talis (Thalēs) Miletietis 37, 38 

Teofrastas (Theophrastos) 38 

Tertulianas (Tertullianus) 48, 393 

Tilichas Paulis (Tillich Paul) 361 

Tomas Akvinietis 24, 69, 70, 107, 128, 136, 
137-148, 149, 152, 158, 181, 188, 240, 
314, 467 

Toričelis Išvandželista (Torricelli 
Evangelista) 217, 218 

Trazilas (Trasillos) 22 


Urbonas IV, popiežius 69, 138 


Vašingtonas Džordžas (Washington 
George) 371 

Vėberis Maksas (Weber Max) 467 

Vikas Džambatista (Vico Giambattista) 27, 
116, 247—256 

Vo (Vaux) Klotilda 370 

Volteras (Voltaire) 27, 225, 276—285, 297 

Vultėjus Hermanas (Vultei Herman) 248 


Zaratustra 31, 448 
Zenonas (Zenon) Elėjietis 19 
Zenonas (Zėnon) iš Kitijo 90 


Žilsonas Etjenas (Gilson Étienne) 121, 135 
Zorželis Zanas Fransua (Gcorgel Jean 
Francois), jėzuitas 295 

Abaelard Pierre 7 Abelaras Pjeras 
d'Alembert Jean 7 d'Alamberas Zanas 


Anaximandros > Anaksimandras Miletietis 


Anaximenės 7 Anaksimenas Miletietis 
Angelus Silesius 7 Angelas Silezietis 
Aristarchos 7 Aristarchas Samotrakietis 
Aristophanės 7 Aristofanas 

Aristoteles * Aristotelis 


Bacon Francis 7 Beikonas Fransis 

Bacon Roger > Beikonas Rodžeris 

Baczko Bronislaw > Bačka Bronislavas 

Bentham Jeremy 7 Bentamas Džeremis 

Bergson Henri 7 Bergsonas Anri 

Berkeley George 7 Berklis Džordžas 

Bernardin de Saint-Pierre Jacques Henri 7 
Bernardenas de Sen-Pjeras Žakas Anti 

Boehme Jakob 7 Bėmė Jakobas 

Boetius 7 Boecijus 

Bonhocffer Dietrich K Bonhėteris 
Dytrichas 

Borgia Cesare 7 Bordža Čezarė 

Boyle Robert 7 Boilis Robertas 

Bruno Giordano 7 Brunas Džordanas 

Bultman Rudolf 7 Bultmanas Rudolfas 

Calas Jean 7 Kalasas Žanas 

Camus Albert > Kamiu Alberas 

de Castries 7 de Kastrijė 

Cato Marcus Porcius 7 Katonas Markas 
Porcijus | 

de Choiseul 7 de Šuazel 


Chrysippos 7 Chrisipas 

Cicero 7 Ciceronas 

Columbus 7 Kolumbas 

Comte Auguste 7 Kontas Ogiustas 
Corazz1 Antonio 7 Koračis Antonijus 
Cromwell Oliver 7 Kromvelis Oliveris 


Dante Alighieri 7 Dantė Aligjeris 

Darwin Charles 7 Darvinas Čarlsas 

Demokritos > Demokritas 

Descartes Renė 7 Dekartas Renė 

Diogenės Lacertios 7 Diogenas Laertijas 

Dionysios Arcopagitos 7 Dionisijas 
Areopagitas 

Dionysios Hysteros 7 Dionisijas 
Jaunesnysis 

Domitianus 7 Domicianas 

Duclos Charles 7 Diuklo Šarlis 

Dygasinski Adolf 7 Digasinskis Adolfas 


Išckhart 2 Iškhartas 

Einstein Albert 7 Einšteinas Albertas 

Engels Friedrich 7 Engelsas Frydrichas 

Epiktētos 7 Epiktetas 

Eptkuros 7 Epikūras 

Erasmus Roterdamus 2 Erazmas 
Roterdamietis 

Euripidēs 7 Euripidas 


Faulkner Willam > Folkneris Viljamas 
Feuerbach Ludwig 7 Fojerbachas 
Liudvigas 

Fichte Johann Gottlieb 7 Fichtė Johanas 
Gotlybas 

Ficino Marsilio 7 Fičinas Marsilijus 

Flaubert Gustave 7 Floberas Giustavas 

Flavius Arrianus Z Flavijus Artanas 

Fourier Charles 2 Furjė Šarlis 


Freud Sigmund 7 Froidas Zigmundas 


Galenus Claudius 7 Galenas Klaudijus 

Galilei Galileo 7 Galilėjus Galilėjas 

Gellius Aulus 7 Gelijus Aulas 

Georgel Jean François 7 Žorželis Žanas 
Fransua 

Gilson Étienne 7 Žilsonas lšyjenas 

Goethe Johann Wolfgang 7 Gėtė Johanas 
Volfgangas 

Gottschalk 7 Gotšalkas Orbietis 

Gramsci Antonio 7 Gramšis Antonijus 


Hadrianus Publius Aclius 7 Hadrianas 
Publijus Išlijus 

Harvey William 7 Harvėjus Viljamas 

Hegel Georg Wilhelm Friedrich 7 Hėgelis 
Georgas Vilhelmas Frydrichas 

Heėgėsias 7 Hegesijas Karėnicus 

Heidegger Martin 7 Ueideperis Martynas 

Helvetius Claude Adrien 7 Helvecijus 
Klodas Adrienas 

Herakleitos 7 Herakleitas 

Ilčrodotos 7 Herodotas 

Hitler Adolf 7 Hitleris Adolfas 

Hobbes Thomas 7 Hobsas Tomas 

Holbach Paul Henry 7 Holbachas Polis 
Anri 

Hölderlin Friedrich 7 Helderlynas 
Frydrichas 

Homcros * Homeras 

Hume David 7 Hiūmas Deividas 

Husserl Išdmud 7 Huserlis Edmundas 

Huxley Thomas Henry 7 Hakslis Tomas 
Henris 


Huygens Christian 7 Heigensas Kristianas 


James Henry 7 Džeimsas Henris 
James William 7 Džeimsas Viljamas 
Jaspers Karl ? Jaspersas Karlas 


Kant Immanuel 7 Kantas Imanuelis 
Kepler Johannes 7 Kepleris Johanesas 
Kierkegaard Soren 2 Kierkegoras Siorenas 
Kleanthės 7 Kleantas 

KRolakowski Leszek 7 Kolakovskis Lešekas 
Kopernik Mikolaj 7 Kopernikas Mikalojus 
Kościuszko Tadeusz 7 Kosciuška Tadas 
Kritias 7 Rritijas 

Kronska Irena 7 Kronska Irena 

Kronski Tadeusz 2 Kronskis Tadeušas 


La Mettric Julien Offray 7 Lametri 
Žiuljenas Ofrė 

Lassalle Ferdinand 7 Lasalis Ferdinandas 

Leibniz Gottfried Wilhelm 7 Leibnicas 
Gottrydas Vilhelmas 

Lessing Gotthold Ephraim 7 Lesingas 
Gotholdas Efraumas 

Livius 7 Livijus 

Locke John 7 Lokas Džonas 

London Jack 7 Londonas Džekas 

Loyola 7 Lojola 

Lucilius 7 Lucilijus 

Lucretius 7 Lukrecijus 

Luther Martin 2 Liuteris Martynas 


Machiavelli Niccoló 7 Makiavelis Nikolas 

Maimonides Moses, Mose ben Maimon 7 
Maimonidas Mozė 

Malebranche Nicolas 7 Malbranšas Nikola 

Marcel Gabriel 2 Marselis Gabrielis 

Marcus Aurelius 7 Markas Aurelijus 

Marduzzi1 > Mardučis 

Maritain Jacques 2 Maritenas Žakas 

Marmontel Jean François 7 Marmontelis 


Lanas Fransua 

Marx Karl 7 Marksas Karlas 

Medici 7 Medičiai 

Medici Lorenzo 7 Medičis Lorensas 

Medici Piero 7 Medičis Pjeras 

Mickiewicz Adam 7 Mickevičius Adomas 

Mill James > Milis Džeimsas 

Mill John Stuart 7 Milis Džonas Stiuartas 

Mochnacki Maurycy 7 Mochnackis 
Mauricijus 

Musonius Rufus 7 Muzonijus Rufas 

Mussolini Benito 7 Musolinis Benitas 


Nausifanės > Nausifanas Teosietis 

Nero 7 Neronas 

Newman John Henry 7 Niūmenas Džonas 
Henris 

Newton Isaac 7 Niutonas Izaokas 

Nietzsche Friedrich Wilhelm 7 Nyčė 


Frydrichas Vilhelmas 


Ockham William 7 Okamas Viljamas 
Oken Lorenz Z Okenas Lorencas 
Orzeszkowa Lliza 7 Ožeškova Eliza 


Pamfilos 7 Pamtilas 

Papini Giovanni 7 Papinis Džovanis 

Parmenidės 7 Parmenidas Iilėjietis 

Pascal Blaise 7 Paskalis Blezas 

Peirce Charles Sanders 2 Pirsas Šarlis 
Sandersas 

Picasso Pablo 7 Pikasas Pablas 

Picó della Mirandola Giovanni 7 Piko dela 
Mirandola Džovanis 

Plater 7 Pliateriai 

Platon, Plato 7 Platonas 

Plotinos 7 Plotinas 

Plutarchos 7 Plutarchas 

Porphyrios 7 Porfirijas 

Poussin Nicolas 7 Pusenas Nikola 

Proust Marcel 7 Prustas Marselis 

Ptolemaios 7 Ptolemajas 


Raffaclo 7 Rafaelis 

Rembrandt 7 Rembrantas 

Ricardo David 7 Rikardas Deividas 

Richelieu 7 Rišeljė 

Riedesel 7 Rydezelis 

Robespierre Maximilien Marie Isidore 7 
Robespjeras Maksimiljenas Marı Izidoras 

Robinson John 7 Robinsonas Džonas 

Rocco Domenico 7 Rokas Domenikas 

Roosevelt Theodore 7 Ruzveltas Teodoras 

Roscellinus de Compiegne 7 Roscelinas 
Kompjenietis 

Rousseau Jean Jacques 7 Ruso Žanas 
Žakas 

Russell Bertrand Arthur 7 Raselas 
Bertranas Artūras 


de Saci 7 de Sasi 

Saint-Simon Claude Henri 7 Sen Simonas 
Klodas Antri 

Schelling Friedrich Wilhelm Joseph 7 
Šelingas Frydrichas Vilhelmas Jozefas 

Schiller Ferdinand 2 Šileris Ferdinandas 

Schiller Friedrich 2 Šileris Frydrichas 

Schlegel August Wilhelm 7 Šlėgelis 
Augustas Vilhelmas 

Schlegel Karolina 7 Šlėgel Karolina 

Schlick Moritz 2 Šlikas Moricas 

Schopenhauer Arthur 7 Šopenhaucris 
Artūras 

Seneca 7 Sencka 

Shaftesbury Anthony 2 Šaftsberis Antonis 

Shakespeare William 7 Šekspyras Viljamas 

Smith Adam 7 Smitas Adamas 

Sokratės 7 Sokratas 

Spencer Herbert 7 Spenseris Herbertas 

Spinoza Baruch 7 Spinoza Baruchas 

Stendhal 7 Stendalis 

Stirner Max 7 Štirneris Maksas 

Struve Henryk 7 Struvė Henrikas 

Swift Jonathan 7 Sviftas Džonatanas 

Swietochowski Aleksander 7 
Sventochovskis Aleksandras 


Tertullianus 7 Tertulianas 

Thalës ? Talis 

Theophrastos 7 Teofrastas 

Tilich Paul > Tilichas Paulis 

Torricelli Evangelista 7 Toričelis 
Evandželista 

Trasillos 7 Trazilas 


Vaux Klotilda 7 Vo Klotilda 
Vico Giambattista 7 Vikas Džambatista 


Voltaire 7 Volteras 
Vultci Ilerman 7 Vultėjus Hermanas 


Washington George 7 Vašingtonas 
Džordžas 
Weber Max 7 Vėberis Maksas 


Xenophon A Ksenofontas 


Zenon 7 Zenonas Įšlėjietis 
Zenon 2 Zenonas iš Kitijo 


DALYKINĖ RODYKLĖ 


Absoliutas 99—102, 141, 150-151, 154, 156, 


161, 333—336, 339, 439 

absoliutinė idėja 343—344, 355, 397 

agnosticizmas 266, 274, 416, 422 

aistros 294, 403, 453 

aktyvumas, aktyvizmas 238, 324, 327, 328, 
379, 439 

amžinybė 106, 153, 217, 223 

anamnezė 62 

anarchija 202, 233 

anarchizmas 388 

antropologija 53, 357 

antžmogis 441, 449, 450 

aponija 87 

apreiškimas 141, 216, 267 

apriorinės kategorijos 311—313 

Apšvieta 7 Švietimas (Švietimo epocha) 

archė 37 

aristotelizmas 68—70, 78 

asketizmas, askezė 60, 86-87, 97, 402 

asociacionizmas 407 

astronomija 42, 171—174 

Aš 323—325, 327, 332, 434—435 (gilusis ir 
paviršinis Aš), 464—465 

Aš-monada 464 

ataraksija 87 

ateizmas 206, 257, 259, 359—361 

atomistika 22, 42, 45—49, 82-83, 104 

atsitiktinumas 46-47, 83, 131, 212 (dar 7 
būtinumas ir atsitiktinumas) 

„aukso amžiaus“ mitas 175, 302—303 

„aukso vidurio“ doktrina 77 


autoritetai 129, 170, 181, 187, 207, 209, 287 


barbarybė 250-251, 254, 282 

bedievystė 206—207 

begalybė 172-173, 216-217, 220, 222—224, 
329 

bendrybė ir konkretybė, bendrybė ir 
atskirybė 338, 386 

blogis 93, 281, 335—336, 351—352, 401—402 
(dar 7 gėris ir blogis) 

budizmas 403 

būtinumas ir atsitiktinumas 131, 143 

būtinumas ir laisvė 94, 131, 212—214, 272— 
273, 315, 387 

būtis 59—60, 73, 99, 105, 109, 119, 143, 
145, 159, 174, 212, 219, 230, 237, 239, 
240—242, 245, 258, 261, 292, 324, 333, 
337, 339, 385, 396, 397, 400, 402, 404, 
415, 417, 434, 436,452, 463, 465 


civilizacija 85-86, 175, 179, 250-252, 254, 
282, 297—306, 380, 411 


cogito ergo sum koncepcija 189, 452 


„daiktai patys savaime“ 315, 319, 322, 332, 
398—399 

daiktų pasaulis 326, 373, 379—381 

daiktų, reiškinių kintamumas 35—36, 40, 
108 

darbas 281, 374, 381, 420 

dedukcinis metodas 190, 197, 199, 208— 
209, 219, 249 

deizmas 257—258, 263 

demokratija 44—45, 51, 54—55, 64, 410, 
412—413 

dėsniai 38—39, 43, 48, 83, 132, 211-212, 213- 
214, 262, 275, 292, 308—309, 322, 325 

determinizmas 47, 194, 212, 241, 242, 430 

dialektinis požiūris, dialektika 34, 35, 38— 
39, 45—46, 130, 344—353, 355 

2003, 208, 214, 228, 253, 272, 273, 274, 
294—295, 299, 300, 308, 314—315, 316— 

džiaugsmas 81, 84, 85 

Ego 455, 456 

empiriokriticizmas 404 

empirizmas 128, 182, 184, 197, 228, 258, 
259, 277, 312, 368, 406, 429, 436, 437 

epikūricčiai, epikūrizmas 57, 88, 96—97 

epistemologija 228 

erdvė 193—194, 216, 217, 219, 311—313, 
314, 416 

erezijos, eretikai 25, 107, 114, 123, 126, 130, 
138, 150, 153, 155, 156, 169-171, 235 

esencializmas 240) 

77, 88, 162—163, 175, 315—319, 408 

416, 418—419, 433, 437—438, 439 


fanatizmas 284, 287 

gamtos dėsniai 83—84, 214, 275 

gamtos užvaldymo koncepcija 179, 183, 
185, 186, 191, 195, 197, 200 


480 


DALYKINĖ RODYKLĖ 

146, 162—166, 201—204, 214, 242-244, 

303, 335, 336, 351, 399—400, 443, 448 

gyvenimo filosofija 404 

gyvybė 291, 435—436, 438—439 (élan vital) 

grynosios proto kategorijos 313 

grožis 337, 338—339 

herojiškumas 175 
hipostazės 101—102, 401 
humanizmas 215, 383, 401 


Id 453, 455, 456 

ideacija 462 

idealas 76, 176, 317, 325, 327, 401 

idealizmas 60 (objektyvusis), 73, 323—324, 
326, 377—378, 427 

idėja 337, 338, 342—344 (absoliutinė), 347— 

įgimtos idėjos 227—228, 238—239 

individas 43—44, 80, 97, 195, 202, 215, 
245—246, 293, 299, 304—305, 316, 327— 

individas ir valstybė 63—66, 73—75, 164 

individas ir visuomenė 146—147, 304, 411— 

individo autonomiškumas 54—55, 215, 274 

indukcinis metodas 182—183, 197, 199, 
208, 219, 407—408 

industrinė visuomenė 420—421 


instinktas 270 

intelektualinis tęstinumas 187 

intelektualizmas 56, 438, 439—440 

intencija 134, 156 

intuicija 100, 155—156, 209, 333, 337, 344, 
395—396, 433, 437, 438—439 

ispūdžiai 269, 270 

istatymai 233—234 

istorija 34, 42—43, 115, 124, 151, 179—180, 
187, 212, 250—252, 254—256, 265—266, 

334, 338—339, 342—344, 345—353, 355, 
366, 373—382, 401, 419—420, 435, 445— 

istorijos protas, istorinė sąmonė 342—344, 

išvanymas 111, 114, 116, 123, 133, 147, 
155, 399 

išmintis 39, 44, 56, 63, 80, 138—139, 146, 

jansenizmas 26, 107 

jausmų logika 220 

jėga ir prievarta 204 

Jonijos mokykla 38 

judėjimas, dinamizmas 35, 45—46, 72, 142, 
174, 194, 219, 291, 418, 428—429, 433, 
438 

juslinis pažinimas 47—48, 61, 188, 193, 208, 
228, 238, 267—268 

kančia 301, 402, 403 

kapitalas 380 

kartezianizmas (Dekarto filosofija) 245 

katalikybė 107, 167 

kategorinis imperatyvas 317—318 

kinikai 22, 57 

kirėniečiai 22, 57 

kogitacionizmas 196 

kolektvvinė kūryba 252-254 

komunizmas 382-383 

kontempliacija 155—156, 396, 397, 403 

laisvė 84, 91, 94, 96, 104, 163, 165, 166, 
170, 178, 202, 212-214, 232-233, 243, 

laukinis būvis 175 

lygybė 44—45, 96, 348 

likimas 93, 164—165 

liuteronizmas 108 

logika 42, 460, 462 

majeutinis metodas 54 

mąstymas 190, 192, 211, 221, 225, 237, 

nebūtis 108, 116, 119, 152, 220, 222 

pažinimas jausmais 220, 221 

pesimizmas 281, 402 

pilietinės teisės 164 

pirmapradė nuodėmė 122 

pirmykštis būvis 202, 232-233, 297, 299— 
300 

pirminės ir antrinės ypatybės 229 

teorijos 73, 194 

platonikai 23 

poetika 42 

poezija 253—254 

politinė filosofija 160—161 

269 

pozityvizmas 362, 370, 459 

pragmatizmas 423—427 

praktika 183, 266, 376—378 

praktinis teorijų naudingumas 425—426 

predestinacija 123—124 

preegzistencija 62 

priespauda 274 

prieštaravimų koncepcija 38—39 

prietarai 85, 135, 274, 283, 284, 287, 288 

prievarta 204, 336, 420, 421, 443-444 

priežastingumas 46—47, 73, 83, 164, 193— 
194, 211, 212, 269, 270, 277, 314, 315, 408 

prigimtinė būklė 298, 300 

prigimtinė lygybė 231-233 

prigimtinė teisė 201—202, 204 

483 


241, 246, 250, 254, 258, 260, 261, 262, 
267, 268, 269, 274—275, 277—282, 288, 
289, 293, 294, 297, 298, 299, 300, 303, 
305—306, 309 ir 315 (grynasis ir praktinis 

proto antinomijos 314 

psichika 433—434, 452, 453, 455, 456, 458 

psichoanalizė 451, 453, 456 

psichologija 437—438, 460 

psichologizmas 427, 460-461 


racionalizmas 130, 182, 192, 209, 240, 312, 
394, 395, 436, 437, 465, 466 

raida 334, 335 

raiškos forma 337 

reiškiniai 59—60, 72, 190, 349—350, 417 

reliatyvizmas 427, 459, 460, 467, 468 

257—258, 266, 295, 357—360, 366, 369— 

Rencsansas 67, 107, 128, 135 

revoliucija 231, 285, 295, 298, 326, 346, 
350, 364, 370 


romantizmas 337 

sąmonė 53—54, 191, 322—323, 325, 327, 
345—346, 377, 379—381, 416, 428, 434, 
435, 436, 439, 452, 463, 464 

sąmonės srautas 429, 431, 434, 464 

sąmoningumas ir nesąmoningsumas 337 

savęs tobulinimas 328 

savikūra 251, 376 

savimonė 323, 324, 335, 337, 339, 345, 355, 


379, 386, 398, 443 

sąvokos 99—100, 219, 241, 355, 396-397, 
428—429, 438 

sąžinė 57, 300, 306 

scholastika 128, 143, 187 

scientizmas 434, 440, 444. 459, 460, 468 

siela 51, 54—57, 58-64, 84, 102—104, 109, 
122, 124, 139, 145, 146, 147, 153—156, 
195—196, 239, 263, 268, 314, 315, 324, 
397, 403, 439 

simbolis 338, 455 

skepticizmas 51, 129, 188, 193, 196, 200, 
226, 257, 266, 274, 460 

socialinė filosofija 158 

socialinė patirtis 45, 159, 161—162 

socialinė raida 419—420 

socialinė tikrovė 39, 158, 161, 162 

socialiniai santykiai 231, 357, 374—375, 381 

socialinis gyvenimas 43, 66, 200, 205, 247, 
254, 281, 295, 297, 299, 300, 306, 327— 
326, 357, 364, 374—375, 458 

sociodarvinizmas 421 

sociologija 367—369, 420 

sofistas 52 

sokratikai 22 

solipsızmas 257 

„stabų“ koncepcija 180—181 

stebėjimas 310—312, 396 

stoikai, stoicizmas 57, 89, 90, 92—96, 97, 
243 

subjektyvusis idealizmas 257, 261—262, 
266, 274 

substancija 73, 194, 209-—211, 237 
(paprastos ir sudėtingos substancijos), 
235, 241, 245, 260, 262, 463 

Superego 456 

susvetimėjimas 379—383 


švietimas 282, 297 
Švietimas (Švietimo epocha) 231, 234, 266, 
274, 276—278, 287, 308, 344—345 

228, 231 


tauta 347, 351—352 

teisė 43—44, 295, 421 

teisingumas 77, 162—163, 283, 294, 300, 
305—306, 412 

teizmas 258, 429 

teocentrizmas 109 

teodicėja 92, 103, 243, 244, 281, 400 

teofanija 120, 263 

teologija 100, 116, 117, 141, 142, 173, 210, 
217, 231, 257, 263, 266—268, 271, 272, 
274, 281, 355, 357, 389, 417 

teorijos ir tikrovė 425—426 

tiesa 53, 55, 56, 61, 107, 111, 117, 118, 129, 
139, 141, 155, 162, 170—171, 178, 182, 
186, 187, 197, 219, 226, 238, 241, 253, 
266, 268, 345, 386, 394, 397, 399—400, 
417, 424, 426, 427, 444 (objektyvi), 449 
(gyvenimo), 450, 462, 465, 468 

tikėjimas (Dievu) 107, 129, 156, 170, 172, 
222—223, 231, 234, 271, 314, 389, 393, 
417, 446, 465 

tikėjimas ir protas 141 

tikrovė 191, 192, 239, 267, 270, 322, 349— 
350, 373—374, 376—377, 415, 416, 418, 
425, 429, 436, 438, 455, 458, 460, 467— 
468 

tįsumas 193—195, 209, 211, 237, 260, 291, 
332-333 

tolerancija 231, 234, 287 

tolydumo dėsnis 239 

tradicijos 34—35, 186, 187, 237 

transcendcntalinė apercepcija 310 

transcendentalinė redukcija 463 

transcendentalinė sąmonė 310 

transcendentalinis subjektyvumas 465 

troškimai 294, 295, 398, 402, 403, 453, 454, 
455, 457 


ugdymas, auklėjimas 65, 228, 231, 293 

universalijų ginčas 135—136 

utopinės visuomenės programos 184—185, 
231 


užuojauta 402 


vaizdinys (pasaulis kaip vaizdinys) 396—397, 
398, 402 

valdžia 146—147, 167, 178, 231—233, 274, 
420, 443 

valia 91, 105, 131, 294, 316—317, 398, 399, 
402, 403, 445, 448—450 (valia siekti 
galios) 

valstybė 43, 55, 61, 63—66, 73—76, 115, 
146—147, 161—162, 163, 200, 203-205, 
233, 305, 315, 347, 420—421 

valstybės filosofija 200 

veiksmas 324—325 

vertybės 40, 61, 63—64, 65, 74, 76, 95—96, 
97, 158—159, 161, 162, 214, 272, 277, 
281, 293, 297, 318, 319, 324, 327, 329, 
381, 391, 403, 409, 421, 429, 442—444, 
447, 448 

vienis ir daugis 37, 99, 100—101, 150-153, 
174 

visata 101, 121, 173—174, 193—194, 216- 
217, 221, 245—246, 280, 290, 313 

vystymasis 174—175 

visuomenė 43, 299—300, 301—303, 359— 
360, 364, 368, 374, 420—421 
(militaristinis ir industrinis visuomenės 
tipai) 

visuomenės koncepcija 42—45, 64—65, 73— 
74, 146, 160—161, 420—421 

visuomeninės sutarties teorija 43—44, 200, 


203, 215, 232-233, 303 


žmogaus misija 179 

žmogaus prigimtis 166, 255, 305 

žmogiškumas 55—56, 97, 103—104, 124, 
175, 212-213, 250, 252, 316-317, 318, 
327, 328, 356—357, 359, 451 

žmogus 91-92, 290, 292-295, 297—303, 
308, 314—316, 322—324, 326—328, 335— 
336, 338, 343, 346, 356, 358—361, 369— 
370, 373—379, 385, 387, 392—393, 397, 
399—401, 408—410, 419, 428, 446, 448— 
450 


žmogus ir visuomenė 377 


TURINYS 


AO JUS 00 r riai TS T Ara ao G S iai salis 5 
Kuo naudinga filosofijos istorija? „Lk 7 
KOS VELO | less Kr ru Lia SL Yi a A 22 
Herakleitas, arba apie daiktų kintamumą a. 33 
Demokritas: žmonės ir atomai < 4] 
Sokratas, arba savimonės link (Ls 50 
Platonas mad ostr daiktai vip ara ai Gai A P i A So S E aina 58 
Aristotelis: vidurio imperija ... s.s.s snanunaaannnna ananuna nea 68 
Epikūras, arba apie laimingą gyvenimą a. 79 
Epiktetas, arba susitaikymas su likimu a...an nnannanannannaan 89 
Plotinas: tarp būties ir nebūties 0 98 
Šv. Augustinas: tarp pragaro ir dangaus <a, 106 
Eriugena, arba Dievas, pasaulis ir žmogus. 118 
Abelaras: protasir tikejimas sa i ai ia i a ša a k a ai 126 
Tomas Akvinietis, arba sutvarkytas pasaulis (9000. 137 
Ekhiartas, Z704-516l05-DEZUEIIĖ sis EEEE EEEE RE ENEE ENR 149 
Makiavelis — politikos kunigaikštis (0090. 158 
Brunas, arba begalybės veidas. 169 
Beikonas: didžiojo atnaujinimo programa ais. 177 
Dekartas, arba proto išaukštinimas. << 186 
Hobsas — Leviatano valdinys <a 198 


486 


TURINYS 


Spinoza: vardan visiškos autonomijos Ls 206 
Paskalis: proto tvarka ir širdies tvarka. 216 
Lokas, arba kasdienės patirties sferoje aa.. onnnnnnnunnananannnan 225 
Leibnicas: zndividualybė ir visata is 235 
Vikas, arba lemties posúktidt sasas aa na a ia S L E Ehi 247 
Berklis, arba pasaulis Dievo žvilgsnyje a. 2357 
Hiūmas, arba kasdienybės filosofija is 265 
Volteras: tarp metafizikos ir istorijos. ia. 276 
Didro, arba naujosios epochos enciklopedija <. 286 
Ruso, arba civilizacijos antinomijos ss 296 
Kantas: minties pasaulis ir veiklos pasaulis 20900 307 
Fichtė, arba laisvės absoliutizmas << 321 
Šelingas: Dievas, gamta, žmogus o...on ili 331 
Hegelis, arba sąmonės odisėja a...an nusnnnnannnnaanaa anaana 341 
Fojerbachas, arba teologijos paslaptys 900. 354 
Rontas-D921 50 ZTS aaeeea a i i B a e a E E 362 
Marksas, arba praktikos filosofija <<< 372 
Kierkegoras, arba Abraomo tylėjimas <a. 384 
Šopenhaueris, arba valios karalystėje << 395 
Milis:—/275V26 SEFEE107A5 sia a ia a ia ss I a S E a 405 
Spenseris — agnostikas evoliucijos rates 414 
Džeimsas: naudingumas arba tiesas 423 
Bergsonas, arba vidinio gyvenimo melodijas 432 
Nyčė, arba kitas nihilizmo krantas. a. 441 
Froidas, arba žmogiškumo paslaptys <a 451 
Huserlis, arba tikrumo paieškos < 459 


Roy KOS air Lek rar S a k m a L 469 


Sikora, Adam 
Si49 Susitikimai su filosofija: nuo Herakleito iki Huserlio / Adam Sikora. — Vilnius: 
Alma littera, 2004. — 488 p.: iliustr. Vardų ir dalykų r-kles: p. 469—483 


ISBN 9955-08-548-7 


Knygoje pateikiamos 44 apybraižos apie žymiausius visų laikų filosofus. Jose autorius 
stengėsi palengvinti pirmąją skaitytojo pažintį su filosofine problematika kuo paprasčiau ir 
suprantamiau ją išdestydamas. 


UDK 1(091) 


Adam Sikora 
SUSITIKIMAI SU FILOSOFIJA 


Redaktorė Emilija Dagyteė 

Dailininkas ir meninis redaktorius Agnius Tarabilda 
Korektorė Valerija Žemaitytė 

Techninė redaktorė Birutė Tolvaišienė 

Maketavo Zita Pikturnienė 


"Tiražas 2500 egz. 

Leidykla „Alma littera“, A. Juozapavičiaus g. 6/2, 09310 Vilnius 
Interneto svetainė http://www.almalittera.lt 

Spaudė AB spaustuvė „Spindulys“, Gedimino g. 10, 44318 Kaunas 


Interneto svetainė http://www.spindulys.lt 


